
IRODALMI   BESZÉDEK 


EMLÉKBESZÉD    KÖRÖSI    CSOMA   SÁNDOR 
FÖLÖTT. 

(Elmondta  a  M.  T.  Akadémia  közülésén,   1843   okt.  8.) 

Dicső  látvány  oly  férfiú,  ki  egy  magas  czclért  ál- 
dozza fel  eletét.  Legyen  az  hazája,  a  becsület  vagy 
vallásos  meggyőződése,  miért  vérét  ontá :  lelkünk 
emelkedik  a  bátornak  emlékénél,  ki  erős  lánczokat  s 
gyöngéd  kötelékeket,  melyekkel  az  élet  sziveinket 
magához  fonja,  szét  birt  szakítani  s  lelkét  Istenére, 
nevét  a  jövőre  bízva,  a  halállal  szembeszállt,  hogy 
példájából  a  zsarnok  s  elnyomott  megtanulják,  mi- 
ként van  valami  e  világon,  mit  lelánczolni  nem  le- 
het: a  bátor,  erős  meggyőződéstői  vezetett  férfi- 
akarat. 

De  van  valami  e  világon,  mi  ennél  nehezebb  és 
még  fenségesebb :  azon  tántoríthatatlan  állhatatosság, 
mclylyel  a  férfi  egy  nagy  eszme  kivitelének  szenteli 
egész  életét.  S  ha  a  sokaság,  mely  csak  ?.z  iránt  vi- 
seltetik érdekkel,  mi  zajjal  történik  s  csak  a  bajnok- 
nak, ki  valamely  ügynek  diadalát  kivítta  —  csak  a 
gondolkozónak,  ki  valamely  igazságot  már  kimondott, 
nyújtja  koszorúit :  méltó,  hogy  mi,  kiknek  a  tudomány 
tiszta  szolgálata  jutott  feladatúi  e  hazában,  meg  ne 
feledkezzünk  a  fáradhatlan  munkásokról,  kik  czélju- 
kat,  épen  mert  az  emberi  erőnél  magasabb  vala,  el 
nem  érhetek,  kik  az  igazságot,  melyet  kerestek,  egé- 
szen nem  találhatták  föl,  de  kik  életöknek  egész  ere- 
jét egy  czélra  irányozva,  dicső  példái  azon  férfiúi  áll- 
hatatosságnak s  kitartásnak,  melynek  a  tudomány  min- 
den haladását  köszönheti  s  mely  több    lelki  erőnek  s 

crősebb  meggyőződésnek  tanúsága,  mint  bármily  fé- 
nyes siker. 

Ily  férfiú  volt  Körösi  Csoma  Sándorunk;  —  ha 
valaki,  úgy  ő  bizonyára  méltó,  hojjy  neve  tisztelettel 
említtessék,  s  emléke  példaként  állíttassék  fel  a  ser- 
dülő nemzedéknek:  miként  férfiúi  kitűrés  a  látszó- 
lag legreménytelenebb  pályán  is  mindig  magasra  vezet. 

Körösinek  hazája  Erdély.  —  Ha  az  országok  po- 
litikai felosztását,  ha  földleirási  kézikönyveinket  te- 
kintjük, ő  nem  honfitársunk;"^  s  fájdalommal  töltené 
lelkünket  a  gondolat,  hogy  nagy  embereink  sorából 
e  nevet,  mely  ily  tiszta  fényben  tündököl,  ki  kellene 
törülnünk:  ha  nem  épen  Körösi  emléke  volna  leg- 
szebb bizonyítványunk  arra,  hogy  azon  határokat,  me- 
lyeket Erdély  s  Magyarország  közt  a  történetek  fej- 
lődése vont,  szivünk  nem  ismeri ;  s  hogy  míg  isko- 
láinkban két  testvérországról  tanulunk,  honszeretetünk 
csak  egy  magyar  hazát  ismer. 

Körösi  hazája  Erdély  vala;  de  midőn  a  gyermek- 
szív eldődei  emlékénél  először  feldobogott,  midőn  az 
ifjú  az  ősök  ismeretlen  hónát  keresve  útnak  indult: 
nem  a  mi  eldődink  nyomdokát  kereste-e  akkor  ő? 
Mi  vala  az,  mi  lelkét  föltárta  annyi  sanyarúságok  kö- 
zött, mi  őt  veszély-  s  szenvedésektől  környezve  csüg- 
gedni nem  hagyá  ?  nem  azon  remény  volt-e  ez,  hogy 
majdan  évek  után,  Ázsia  határain,  a  góbi  pusztán 
vagy  ott,  hol  a  Himalaya  csúcsai  az  ég  felé  nyúl- 
nak, fel  fogja  találni  azt  a  népet,  mely  nyelvén,  mely 
a  mi  nyelvünkön  szól,  melyben  vérét,  a  mi  vérünket 
ismerheti  el,  melynek  fiait  kebléhez  szorítva,  másfél 
ezerednyi  elválás  után  magyar  magyarral  ismét  ölel- 
kezik? —  S  Körösi  nem  volna  a  miénk;  hazája  nem 
volna  a  mi  hazánk?  Azon  népek,  melyeket  egy  ezred 
története  összelánczolt,  melyeknek  dicsősége  és  szen- 
vedései közösek,  melyeket  a  múltban  emlékeik,  a  je- 
lenben   szeretetök,    a    jövőben    reményeik    egybefon- 

*   Erdély  akkor  még  nem  volt  Magyarországhoz  kapcsolva. 

nak,  örökre  el  Jennénck  válva?  Oh  nem!  Körösi  em- 
léke biztos  jelünk,  hogy  ez  nem  lehet.  Azon  férfiúnak 
nevénél,  ki  óriási  szeretetében  nem  Magyarország 
s  Erdély,  de  népünknek  a  széles  világ  bármily  részé- 
ben lakó  gyermekeit  fogta  körül,  azon  édes  meggyő- 
ződés tölt!  lelkünket,  hogy  ama  határvonal,  mely 
Erdélyt  honunktól  elválasztja,  sziveinkben  nem  léte- 
zett soha,  s  bátran  mondhatjuk :  Körösinek  hazája 
Magyarország  azon  része,  melyet  Erdélynek  ne- 
veznek. 

Csak  igen  kevés  az,  mit  első  éveiről  tudunk.  Azok 
közé  tartozik  ő,  kik  inkább  arra  törekszenek,  hogy 
valami  emlékezetre  méltót  tegyenek,  mint  hogy  tet- 
teiknek emléke  föntartassék  —  s  ha  kiveszem  azt, 
hogy  Eger- Patakon,  Sepsi-Székben,  székely  katona 
szülőktől  származott,  s  első  neveltetését  az  enyedi 
ref.  collegiumban  nyerte,  nincs  mit  e  férfiű  gyer- 
mekéveiről mondhatnék.  Kétségen  kívül  érdekes  volna 
az  első  benyomásokat  ismerni,  melyek  Körösi  gon- 
dolatainak irányát  elhatározták ;  tudni  a  körülménye- 
ket, melyeknek  befolyása  alatt  már  az  ifjú  oly  erő- 
sen akarni  tanult ;  érdekes,  forrásáig  követhetni  az 
életet,  mely  oly  dicsőén  folyt,  s  oly  tisztán  végző- 
dött; de  az  idő,  melyben  a  szükséges  adatokhoz  jut- 
hattunk volna,  elmúlt,  s  ha  vannak  is,  kik  Körösit  gyer- 
mekkorában ismerek,  ki  az,  ki  dicső  jövőjét  előre 
látva,  a  szegény  székely  fiúnak  fejlődésére  a  szüksé- 
ges figyelmet  fordította  volna,  midőn  az  1799-ben  az 
enyedi  collegiumba  lépett  s  kenyerét  mint  iskolai 
szolga  keresé? 

Hisz  ő  nem  tartozott  a  szerencsések  közé,  kiknek 
családjuk  százados  érdeme  vagy  szerencséje  megké- 
szíti a  magas  alapokat,  honnan  legkifebb  érdemeik 
észrevétetnek.  —  Ó  becsületes,  de  szegény  szülők- 
nek saját  erejére  bízott  gyermeke  vala,  a  nép  azon 
osztályából,  melyből  emberi  nemünknek  majdnem 
minden  valóságos  jóltevői  származnak,  de  melynek 
nagy    férfiai  —    hogy    a    rómainak    Metellus    híréről 

használt  hasonlatosságával  éljek  —  mint  a  fa,  hallgató 
évek  leforgása  alatt  észrevétlenül  nőnek.  —  Minden, 
mit  Körösi  gyermekéveiről  Hegedűs  Sámuel  úr  egy- 
szerű, de  ép  ezért  szívhez  szóló  nekrológjából  tu- 
dunk, abban  áll  :  hogy  Körösi  már  gyermekkorában 
szorgalma  s  jó  magaviselete  miatt  nevelői  s  iskolatársai 
előtt  kedveltté  vált,  s  inkább  nemes  érzeményei  és 
tudományos  törekvéseiben  mutatott  állhatatos  szor- 
galma, mint  nagy  elmebeli  tehetségek  által  tűnt  ki 
társai   fölött. 

Hivatása  még  titok  vala  a  világ  s  önmaga  előtt,  s 
habár  kelet  ízM  tekintve,  honnan  a  nap  emelkedik  s 
mint  hallá,  ősei  jöttek,  a  gyermek  néha  kimondhatatlan 
vágygyal  telt  is  el;  s  habár  honfoglaló  apáink  tettein, 
melyeknek  emléke  a  székely  nép  között  elevenebben 
fenmaradott  —  szíve  hatalmasabban  dobogott  fel  s 
mintha  nehéz  jövőjét  sejtené,  a  gyermek  rövid  időre 
gondolatokba  merült:  vágyainak  akkor  még  nem  vala 
biztos  tárgya,  s  korának  játékai,  vagy  kis  foglala- 
tosságai, melyeknek  hív  teljesítése  már  a  gyerme- 
ket jellemzé.  hamar  szétoszlatták  a  gyönge  felleget, 
mely  szelíd  derültségú  arczát  egy  pillanatra  elko- 
morítá. 

De  a  boldog  gyermekkor  nem  tart  sokáig  annáJ, 
kinek  e  világon  nagy  feladás  jutott.  Nehéz  ösvénye 
hamar  elválik  a  mindennapi  élet  tág  útjaitól,  s  a  szív, 
mely  egykor  magas  czélokért  fog  dobogni,  nem  ma- 
radhat sokáig  nyugodtan.  így  Körösi  is  félig  gyer- 
mekkorában már  érzé  hivatását.  Csakugyan  Herepei 
Ádám  történelmi  tanár  jeles  oktatásának,  mely  akkor 
az  enyedi  ifjúságot  e  tudományra  lelkesíté,  kell-e  tu- 
lajdonítani az  ifjú  lelkesedését  —  mint  azt  idősb  ba- 
rátja. Hegedűs  hiszi  —  vagy  egy  véletlen  szónak 
talán,  mely  akkor  látszólag  következés  nélkül  hang- 
zott el,  de  mely  a  gyermek  szívében  termékeny  mag- 
ként erős  gyökeret  vert,  ki  mondhatná?  —  Nem  is- 
meri senki  a  gyenge  szálakat,  melyekből  a  végzet 
éltünk  változhatlan  fonalát  szövi ;  elég  tudnunk,  hogy 


'Emtékheszéd  \ör5si  Csorna  Sándor  főlöH.  i  i 

az  óriási  terv  már  tizennyolcz  éves  korában  támadott 
Körösink  szivében,  s  hogy  már  akkor  két  iskola- 
társával együtt  Ígéretet  tőn :  keresztül  utazva  Ázsiát, 
egykor  fölkeresni  népünk  ott  elhagyott  maradvá- 
nyait. 

Kik  Körösit  élte  ezen  szakában  ismerek,  még  most 
is  szeretettel  emlékeznek  reá  s  a  meleg  barátságra, 
mely ly el  társain  függött.  —  Magas  terveit,  melyekről 
annyival  kevesebbet  szólt,  mennyivel  erősebb  felté- 
tellé váltak  kebelében,  csak  kevesen  ismerek.  Mint  a 
folyó  annál  nyugodtabb  felszínnel  fut  czélja  felé,  mi- 
nél mélyebbre  ásta  ágyát,  úgy  arczának  szelid  kife- 
jezése alatt  nem  kereste  senki  a  nagyszerű  gondola- 
tot, melylyel  lelke  mélyében  küzdött ;  s  mert  kevesen 
tudják,  hogy  az,  mi  valóban  nagy,  mindig  egyszerű 
is  s  hogy  nagy  feltételek  kivitelére  nincs  jobb  elő- 
készület, mint  midőn  azon  kört,  hová  végzetünk  által 
állíttatánk,  híven  betöltjük :  még  azok  is  Körösi  ter- 
veit, midőn  őt  hivatalának  mindennapi  kötelességeit 
nyugodtan  teljesítve  láták,  inkább  nagyszerű  ábránd- 
nak vették,  mint  oly  valaminek,  mit  csakugyan  telje- 
síteni készül.  Barátai  erről  csak  j8j  5-ben  győződtek 
meg,  midőn  a  göttingai  egyetembe  lépve,  Eichhorn 
vezetése  alatt  egész  erélylyel  a  keleti  nyelvek  tanu- 
lására vetette  magát,  melyek  nélkül  nagy  feladatát  ki- 
vinnie  nem  lehetett. 

Azon  rövid  időszak,  melyet  az  egyetemen  töltött,  — 
mindössze  harmadfél  év  —  s  híres  tanítójának  taná- 
csai üdvös  s  állandó  befolyást  gyakoroltak  Körösi  egész 
életére,  főkép  az  által,  mert  Eichhorntól  hallá,  mi- 
ként a  középkori  arab  írókban  sok  található  a  ma- 
gyarok ázsiai  történeteiről  s  vándorlásairól ;  s  ezért 
arra  határozta  el  magát,  hogy  mielőtt  nehéz  felada- 
tához fog,  Konstantinápolyban  minden  arab  írót  át- 
kutat s  itt  fogja  keresni  az  útmutatást;  ez  az  oka, 
miért  indult  útján  kelet- dél  felé  s  nem  inkább  kelet- 
északnak, azon  úton,  melyen  történetíróink  szerint 
apáink  jöttek,  s  melyen,  úgy  látszik,  könnyebben  akad- 

hatunk  nyomdokaikra.  Hogy  Körösi  mindazon  oko- 
kat, melyek  útjának  kelet-észak  felé  való  folytatását 
tanácsolák,  szint  oly  jól  ismeré,  mint  bárki  más,  sőt, 
hogy  konstantinápolyi  útját  csak  előkészületnek  tekintve, 
épen  ezen  irány  követése  volt  szándékában,  az  vilá- 
gos nemcsak  azokból,  miket  Hegedűs,  kivel  ő  1819-ben 
már  határozattá  vált  feltételét  közié,  nekrológjában 
akkori  terveiről  mond,  hanem  világos  még  inkább 
abból,  hogy  dicső  utazónk,  tudva,  mikép  ezen  irány- 
ban útja  nagy  szláv  tartományokon  vezetendi  át, 
honnlétének  végső  évében  egészen  a  szláv  nyelvek 
tanulására  vetette  magát,  s  e  végett  1819-hen  tavasz 
kezdetétől  őszig  hét  vagy  nyolcz  hónapot  töltött  Zág- 
rábban. 

Ezen  útjában  dicső  társunkat  Kenderesy  Mihály 
kormányszéki  tanácsnok  segíté,  ki  neki  nemcsak  ez 
alkalommal  száz  forintot  ajándékozott,  hanem  egy- 
szersmind arra  kötelezé  magát,  hogy  míg  útja  tart, 
6t  évenként  hasonló  összeggel  fogja  segíteni ;  s  ha  c 
segedelem  csekélynek  látszik  is,  mely  csak  Körösi 
takarékossága  által  válhatott  fontossá :  az  egész  haza 
köszönetét  érdemli  azon  férfiú,  ki  midőn  az  ifjú 
nagyszerű  feltételei  csak  ábrándoknak  tartattak,  mi- 
dőn neve  e  hazában  ismeretlen  vala,  s  pártolása 
senkinek  dicsőséget  nem  szerezhetett,  őt  el  nem  hagyá, 
s  benne  először  gerjeszté  azon  meggyőződést,  mely  a 
legszilárdabb  kebelnek  is  vajmi  jól  esik:  hogy  van 
valaki,  ki  szándékainak  józanságát  s  kivihetőségét  át- 
látja, ha  czélját  nem  érné  is  el,  azon  részvéttel  fogja 
hallani  bukását,  melylyel  dicső  csatában  elveszett  baj- 
nokról szólunk. 

Zágrábból  tél  kezdetén  gyalog  —  mint  ez  utolsó 
időkben  gyakorlat  végett  utazni  szokott  —  szülő- 
földjére visszatérve,  az  egész  telet  majd  Enyeden, 
majd  Szászvároson  s  Kolozsvárott  tölte,  utolszor  élve 
néhány  hónapig  azon  hazában,  melynek  hótakart 
csúcsai  a  székely  szívében  annyi  kedves  emléket  ger- 
jesztenek,    s    melynek    történctébőj    már    a    gyermek 

lángolón  szeretni  tanulta  nemzetét.  —  Mindazon 
részvét  s  érdek  azonban,  melyet  honában  talált,  jó- 
akaróinak tanácsa,  barátainak  kérései,  szándokát  meg 
nem  változtathaták,  s  bármiként  sóvárgott  a  nyugodt 
boldogság  után,  melyet  távol  a  világ  zajától  a  tudo- 
dományok  mívelésében,  s  a  családi  élet  csendes  kö- 
rében élvezhetett  volna,  s  bár  harmincz  éves  korá- 
ban —  midőn  több,  mint  tíz  évi  tudományos  elő- 
készületek után,  az  ábrándozó  gyermek  optimismusán 
rég  túl  vala  —  mindazon  veszélyeket  s  nehézsége- 
ket, melyek  őt  czéljának  kivitelénél  várak,  előre 
látta :  semmi  sem  tántoríthatá  meg  erős  szivét  föl- 
tételében, melyhez  őt  nem  önzés  vagy  hiúság,  hanem 
lelkének  benső  érzete  vezette,  mely  után  fáradva, 
mert  benne  látta  éltének  feladását,  magáról  megfeled- 
kezett. 

j  820-ban  tavasz  kezdetén  még  egyszer  elment 
Enyedre,  hol  ifjúságának  nagy  részét  tölte;  e  helyen 
lakott  az  időben  egykori  tanítója.  Hegedűs  Sámuel, 
s  ő  búcsút  venni  jött  ifjúságának  egyik  legjobb  ba- 
rátjától. Könnyen  öltözve,  kis  pálczával  kezében, 
mitha  csak  ki  a  mezőre  készülne,  lépett  barátja  szo- 
bájába az  utazó  s  elmondá,  hogy  holnap  indulni  fog 
Körösi  nyugodt  vala,  arczán  azon  derültség  mutatko- 
zott, melyet  nagy  pillanatokban  csak  erős,  csak  ma- 
gával tisztában  levő  kebel  élvezhet,  s  nyájas  beszél- 
getések közt  folyt  le  a  nap,  az  utolsó,  melyet  a  ba- 
rátok c  földön  együtt  tölthetének.  —  Jövő  reggel  a 
vándor  útnak  indult.  Barátja,  ki  őt  a  mezőre  kiséré, 
a  Maros  partjáig  követte  szemeivel  a  távozót.  —  Kö- 
rösi megkezdé  nehéz  pályáját  s  a  haza  nem  látta  többé 
hű  gyermekét. 

Ne  várja  tőlem  a  tisztelt  gyülekezet,  hogy  Körösi 
Ázsiában  tett  útjának  leírásába,  hogy  tudományos  érde- 
meinek méltánylásába  ereszkedjem;  arra  hiányoznak 
adataim,  erre  nem  érzek  magamban  képességet.  Csak 
rövid  vázlatát  fogom  adni  dicső  hontársunk  életének ; 
eredményeit  érdemök  szerint  méltányolni  egyedül  azok 

képesek,   kik  vele  a  tudományok  ugyanazon    mezején 
fáradoznak. 

Egy  levélből,  melyet  Teheránból  decz.  2J.  1820. 
az  enyedi  collegium  pátronusaihoz  írt,  tudjuk,  hogy 
megváltoztatva  előbbi  utazási  tervét,  a  Balkánon  ke- 
resztül Syrián  áthaladva,  utazása  első  évét  Persiában 
yégzé. 

Érdekes  e  levél,  mert  e  férfiú  jellemét  festve,  tisz- 
tán kimondja  azon  czélt,  mely  után  kiindult.  (cEn  — 
így  szól  —  hogy  mind  tulajdon  vágyódásomník  ele- 
get tegyek,  mind  pedig  nemzeteméhez  való  hálaadá- 
somat s  szeretetemet  megmutassam,  számba  nem 
vévén  a  fáradságot,  távolságot  s  megtörténhető  vesze- 
delmet, azon  fáklyánál  fogva,  melyet  Németországban 
gyújtottam  meg,  elindultam  nemzetem  eredete  föl- 
keresésére; az  ég  megáldá  lépéseimet,  s  ha  valami 
nagy  szerencsétlenség  nem  ér,  rövid  idő  alatt  meg- 
bizonyíthatom, hogy  nem  helytelen  fundamentumon 
épült  az  én  meggyőződésem!))  utjának  részleteiről  e 
levélben  nem  foglaltatik  semmi,  hihetőkép,  mert  már 
közeinek  vélve  czélját,  egy  év  leforgása  után,  a  mint 
írá,  ((mindazoknak,  valakik  nemzetünket  becsülik,  a 
legszélesebb  kiterjedésben  örvendetes  relatiót  tenni 
remélt.D 

Teheránból,  hol  az  ott  lakó  rngoloktól,  főkép  a  nagy- 
érdemű Vilioktól  mindenkép  segítve,  egy  ideig  tartóz- 
kodott, a  fáradhatlan  utas  nem  is  várva  meg  a  sege- 
delmet, melyet  hazájából  kért,  s  mely  neki  az  angol 
követség  útján  küldetett,  Tibet  felé  indult,  hova  őt 
némely  tibeti  szavak  magyar  hangzása  s  mint  gondola, 
nyelvünkkel  rokonsága  vonzza ;  de  hol  azon  egy  levél- 
ből, melyet  ottani  tartózkodása  alatt  hazájába  írt, 
csak  ismét  azt  tudjuk  meg,  hegy  a  tibeti  nyelv  tanu- 
lásával foglalkozik. 

Azon  időt,  melyet  Körösi  Tibetben  töltött,  mind- 
eddig fátyol  takarja.  Tudjuk,  hogy  Kis-Bocharián  ke- 
resztül a  góbi  puszta  felé  vándorolt,  hol  részint 
Moorcrafttal,    részint    magányosan    a    Himalaya    völ- 

gyein  s  Tibetben  körüJ  járt.  Ezen  utazások  története 
s  eredményei  azonban  előttünk  ismeretlenek;  az  egy, 
mit  biztosan  mondhatunk,  az,  hogy  idejének  legna- 
gyobb részét,  mely  Teheránból  elindulása  s  Calcut- 
tába érkezte  közt  elfolyt,  Kámán  és  Zsimkasz  buddha 
kolostorokban  tölte.  Elkülönözve  a  világtól,  kilencz 
négyszög-lábnyi  szobában,  hol  a  hévmérő  négy  hó- 
napig mindig  o  alatt  15  fokon  állt,  ő  tűz  nélkül  reg- 
geltől estig  dolgozott  :  —  ez  a  helyzet,  melyben  hon- 
társunk hosszú  éveket  töltött,  s  40,000  tibeti  szónál 
többet  összeírva,  megszerzé  azon  nyelvnek  ismeretét, 
melynek  irodalma,  mint  gondola,  őt  nemzetünk  erede- 
tének feltalálására  segíteni  fogja ;  s  a  tibeti  nyelvnek 
első  grammatikája  és  szótára,  melyet  ő  készített,  egyik 
dicső  eredménye  azon  hosszú  tudományos  martyrságá- 
nak,  melyre  elég  lelki  erőt  kívüle  talán  senki  nem  ta- 
lált volna. 

Elkészítve  ezen  munkáit,  hogy  azokat  a  világgal 
közölje  és  más  tudósokkal  értekezzék,  Csoma  végre 
elhagyá  szomorú  lakhelyét,  hol  annyi  éven  át  dol- 
gozott és  Simla  és  Subhatu  felé  Calcuttának  indult. 
Ez  azon  időpont,  melytől  fogva  társunkról  valami- 
vel részletesb  tudósításokat  szerezhettem;  gyérek 
ezek  is,  de  hitelességökért  a  híres  utazó,  b.  Hügel 
Károly  úr  kezeskedik,  ki  Indiában  tartózkodva,  hon- 
társunkkal közelebb  ismeretségben  állt,  s  azokat  ve- 
lem közölni  szives  volt ;  s  e  kevés  részletek  is  ele- 
gendők hontársunk  nemes  jellemét  velünk  megismer- 
tetni. 

Azon  időben,  mikor  Körösi  Subhatuba  ért,  az  an- 
gol-ind  kormány,  félve  az  orosz  emissariusok  befolyá- 
sától, minden  észak  felől  tartományaiba  jövő  utast  fel- 
tartóztatott;  s  habár  az  angol  residens,  ki  Csomának 
a  kamaní  kolostorban  tartózkodásáról  s  életmódjáról 
rég  hírt  vett,  őt  gyanú  nélkül  fogadá,  s  az  idegent, 
ki  a  Himalaya  szegényebb  néposztályainak  ruházatá- 
ban érkezett  meg,  tisztelő  barátsággal  üdvözlé:  nem 
állt    szabadságában    őt    útjának    folytatására    fölhatal- 

mázni,  mielőtt  arra  az  1400  angol  mérföldnyi  tá- 
volban székelő  főkormányszéktől  engedelmet  nem 
nyer.  Tudtára  adá  Körösinek  e  kénytelenséget  s  fel- 
szólítá  őt,  mondaná  meg,  mit  kivan  mulasztott  idejé- 
nek kárpótlásául  ?  Erre  azonban  Körösi  kinyilatkoz- 
tatva, hogy  e  mulasztás  által  jelenleg  kárt  nem  szen- 
ved, végre  csak  azt  fogadá  cl,  hogy  Subhatuban  való 
tartózkodása  alatt  költségei,  melyek  hónaponként  öt 
rúpiánál  többet  nem  tevének,  az  ind-angol  kormány 
áltaJ  fedeztessenek.  Bámulá  a  kormányzó  e  férfiú  nagy- 
lelkűségét, s  midőn  számára  ötszáz  rúpiát  tudta  nél- 
kül félretett,  önházába  fogadá  az  idegent,  ki  azalatt 
kérésére  ázsiai  öltözetét  letéve,  magyar  nadrágban, 
mellényben  s  kék  frakkban  jelent  meg  Subhatuban, 
miként  honn,  s  a  forró  indiai  égalj  ellenére  haláláig 
járni  szokott. 

A  várt  engedelem  végre  megjött,  s  a  residens,  ki 
utazónkról  már  előbb  a  legkedvezőbb  jelentést  tévé, 
búcsút  véve  több  hónapos  vendégétől,  Princep  Jakab 
híres  Calcuttái  tudósnak  ajánlá  őt,  kinek  Körösi  számára 
már  előbb  azon  ötszáz  rúpiát  átküldte  volt,  melyeket 
mulasztott  idejének  kárpótlásául  a  kormánytól  elfogadni 
nem  akart. 

Calcuttában,  hol  őt  híre  megelőzte,  szíves  fogadás 
várta  honfitársunkat.  A  tudósok,  kik  előtt  Tibetben 
tett  tudományos  búvárkodásai  ismeretesek  valának, 
s  a  közönség,  melyet  rendkívüli  életmódja  s  főkép 
Subhatuban  mutatott  önzetlensége  érdekelt,  egyenlő 
kiváncsisággal  fogadták  az  idegent,  s  az  ázsiai  társa- 
ság tagjává  nevezve,  a  méltánylat,  melyet  itt  talált,  né- 
mikép  kipótolá  azon  nehéz  áldozatokat,  melyekkel  azt 
megérdemelte.  Egy  nagy  fájdalom  vára  azonban  Kö- 
rösire ez  új  körében,  s  mint  később  sokszor  monda : 
«életének  legkeserűbb  pillanatai  azok,  melyeket  ez 
neki   okozott.  3> 

Körösit  Tibetbe  való  utazásra  s  e  nehéz  nyelv  meg- 
tanulására némely  tibeti  s  magyar  szavak  közt  gyaní- 
tott   rokonság    bírta,    s  habár    későbben,   észrevéve  a 

különbséget,  mely  a  két  nyelv  közt  létezik,  csak  azon 
reményben  folytatá  stúdiumát,  hogy  a  tibeti  irodalom- 
ból nemzetünk  eredetére  nézve  felvilágosításokat  ad- 
hat :  mégis  azon  meggyőződésben  fordíta  annyi  szor- 
galmat e  tanulásra,  hogy  oly  nyelvet  tanul,  melynek 
ismeretéhez  más  könnyebb  úton  jutnia  nem  lehetne. 
Midőn  most  Calcuttában  fáradságának  eredményeit 
más  tudósokkal  közié,  s  tőlök  hallá,  hogy  e  nyelv, 
melynek  megtanulására  ő  férfi  erejének  legjobb  részét 
szentelte,  a  szanszkritnak  csak  romlott  dialectusa ;  mi- 
dőn meggyőződött,  hogy  azt,  miért  ő  annyit  szenve- 
dett, sokkal  könnyebben  érhette  volna  el:  szívét  le- 
írhatlan  fájdalom  tölte,  s  az  erős  férfiút,  ki  annyi 
szenvedéseket  nyugodtan  s  panasz  nélkül  elbírt,  e 
meggyőződés  beteggé  tette. 

De  Körösi  nem  tartozott  azok  közé,  kiket  a  fájda- 
lom földre  sújt,  s  habár  fölösleges  fáradozásainak  em- 
léke lelkét  keserűséggel  töltötte  el,  miután  tibeti  gram- 
matikáját és  szókönyvét  az  ázsiai  társaság  pártfogása 
alatt  kiadta,  újabb  erővel  fordult  a  szanszkrit  nyelv 
megtanulásához. 

Azon  idő  alatt,  melyben  munkái  kiadásával  foglal- 
kozott, az  ázsiai  társaságtól  felszólítva,  egyszersmind  e 
társaságnak  i  i  oo  kötetből  álló  tibeti  kéziratgyűjteményét 
rendezé  a  nagy  orientalista  s  ezen  óriási  munka,  melyet 
tizennyolcz  hó  alatt  oly  pontosan  végze  el,  hogy  min- 
den kötet  első  lapján  czímét,  foglalatjának  rövid  ki- 
vonatát diákul  följegyzé,  új  alkalmat  ada  neki  bebizo- 
nyítani azon  önzetlenséget,  mely  őt  jelJemzé.  — 
Princep  ajánlatára  —  ki  őt  h/v  barátsággal  követve, 
a  mindennapi  életben  tapasztalatlant  minden  viszonyok 
közt  segíté  —  a  társaság,  míg  e  munkát  bevégzendi, 
havonként  200  rúpiával  akará  megjutalmazni  fárado- 
zásit,  melyeket  azonban  Körösi  minden  szegénysége 
mellett  sem  fogadott  el,  kimondván,  mennyire  helytelen 
volna  jutalmat  elfogadni  oly  valamiért,  mi  neki  magának 
annyira  kedves  és  mihez,  hogy  engedelmet  nyerjen,  ha 
tehetné,  kész  volna  önmaga  havonként  annyit  fizetni. 

3.   Eötvös   József  munkáiból.   Jl.  2 

Ekkor  érkezett  Calcuttába  azon  segedelempénz 
is,  meJy  Körösi  számára  az  1830-iki  országgyűlés 
alatt  a  hazában  gyűjtetett.  A  pénzt  magát,  átadva 
Princep  barátjának,  azon  időre  tévé  el,  mikor  majd 
hónába  visszatérend,  hogy  rajta  ind  könyveket  s 
kéziratokat  vásárolva,  a  hazának  tudományos  kincse- 
ket hozzon  azon  segedelemért,  mely  szemében  csak 
az  által  nyer  becset,  mert  a  hazából  jött  s  annak 
jeléül  fogadhatá,  miként  neve  nemzeténél  nincs  el- 
telejtve. 

Körösinek  nem  volt  szüksége  segedelemre.  Az  ázsiai 
társaság  épületében  lakván,  az  egyszerű  férfiú  —  ki 
rizszsel  s  theával  élt  és  szalmazsákon  aludt,  s  nappal 
csak  ritkán  hagyva  el  szobáját,  dolgozott  —  független- 
sége érzetében  pótlékot  talált  a  nélkülözésekért,  me- 
lyeket szenvedett.  De  mennyivel  közönyösebb  vala 
minden  anyagi  szenvedések  iránt,  annyival  nehezebben 
tűrt  mindent,  mi  által  büszkeségében  sértve  érezheté 
magát  —  kevésbbé  bántva,  ha  érdemei  nem  méltányol- 
tatnak,  mint  ha  jótétemények  által  magát  önmaga  előtt 
lealázva  gondola. 

Jellemének  ezen  sajátságát  látjuk  a  következő  eset- 
ből :  Princep,  kire  a  hazájából  nyert  segedelempénzt 
bízá,  jobbnak  találván,  ha  az  kamatozik,  félig  Körösi 
engedelmével,  félig  nélküle,  barátjának  rábízott  tőké- 
jét egy  Calcuttái  bankra  bízá,  mely  rövid  idővel  ez- 
után a  többi  indiai  bankok  nagy  részével  együtt  meg- 
bukott; miután  pedig  ez  alkalommal  Körösi  pénze  is 
elveszett,  Princep  ajánlatára  az  indiai  társaság  honfi- 
társunk egész  veszteségét  kipótolá.  Az  egész  dolog 
hírlapok  útján  közöltetett  s  mindenki  által  jóváhagya- 
tott. Csak  ő  maga,  ki  ezen  adomány  által  magát  sértve 
érzé,  nem  nyugodhaték  meg  ez  eljárásban  és  sokáig 
tartott,  míg  barát jána'c  megbocsátá,  hogy  oly  valami- 
nek indítványozója  volt,  mi  által  becsületét  sértve 
gondola. 

Tisztelet  s  méltánylat  foga  körül  dicső  társunkat 
az  angol- ind    kormány    fővárosában,  s  mind  az  ázsiai 

társaság  tudós  tagjai,  mind  a  kormány,  teljes  mérték- 
ben elismerek  a  rendkívüli  férfiú  érdemeit.  Ö  maga 
azonban  elkülönözve  a  társaságtól,  csak  a  tudományok- 
nak élt.  Magába  zárkózottan,  mintha  nagy  titkot  rej- 
tene, melyet  senkivel  közölni  nem  akar,  idegen  az  ide- 
genek között,  csak  ritkán  s  kevesekkel  lépé  közelebbi 
érintkezésbe.  Princep  holta  után  talán  senki  nem  volt, 
ki  őt  barátjának  nevezheté.  Lelke  előtt  mindig  távol 
hazája  állott,  előtte  azon  czél,  mely  után  hosszú  ván- 
dorlására kiindult,  s  melyet  elérni  éltének  végső  re- 
ménye vala. 

Így  folytak  évek  nem  szűnő  munkásság  között,  s 
Körösi  teljesen  birva  már  a  szanszkrit  nyelvet,  át- 
kutatva az  arab,  szanszkrit  s  tibeti  irodalmakat,  el- 
készülve érzé  magát,  s  újra  útnak  indult.  Meggyőző- 
dése szerint  a  dzsugur  nép,  mely  Lassától  kelet  s 
észak  felé  Cham  tartományban  Khina  határain  lakik, 
vala  az,  melyet  egész  éltén  át  keresett,  s  melyben 
eldődeink  ivadékait  föltalálandja,  s  e  vélemény,  — 
mely  részben  nyelvrokonságon  s  azon  meggyőződé- 
sen alapult,  hogy  a  hunok,  elhagyva  hazájokat,  Kö- 
zép-Ázsiától távol  keresendők  —  új  reményekkel 
tölte  lelkét,  s  Lássa  vala  a  czél,  mely  után  a  már 
ötvenedik  évét  túlhaladt  férfi  ifjúságának  egész  lelke- 
sedésével zarándokolt.  így  ért  ő  1841-ben  márczius 
24-én  Dardzsilingbe,  Sikken  tartományába,  hol  az 
angol  ügyviselő,  Campbell  úr  által  szivesen  fogad- 
tatva, egy  ideig,  míg  a  lassai  lámától  tovább  utazásra 
engedelmet  nyerend,   tartózkodni   akart. 

Körösi  derült  vala  e  napokban.  Czéljához  közel 
érezvén  magát,  reménynyel  s  bizalommal  tekinte  a 
jövőbe,  s  úgy  látszott,  mintha  elzárkózó  kedélye, 
melylyel  czéljait  máskor  titkolá,    megváltozott    volna. 

Elmondá  Campbellnek  egész  életét,  a  czélt,  mely 
után  útra  indult,  a  nehéz  szenvedéseket,  melyeken 
tudományos  vizsgálatai  közben  keresztül  ment,  isme- 
reteit, melyeket  oly  drága  áron  szerzett,  s  melyekért 
most  végre  elnyerendi  jutalmát.   Hisz  ő  czéljához  kö- 

zelgett,  miért  titkolná  tovább  terveit,  melyeknek 
létesítésében  őt  senki  többé  meg  nem  előzheti ;  miért 
ne  vallaná  meg,  mennyire  vágyódik  ő  is  az  embe- 
rek méltánylása  után,  —  midőn  a  ponton  állt,  hol 
hivatását  betöltve,  fáradozásaiért  dicsőség  vár  reá?  — 
S  ő  nem  csalódott :  a  fáradt  vándor  czéljához   ért. 

Ápril  6-án  Campbell  úr  Csomát  betegen  találta.  — 
A  Himalaya  völgyeiben  uralkodó  veszélyes  láz  meg- 
ragadta honfitársunkat,  s  az  orvosi  segedelem,  melyet 
eleinte  elfogadni  nem  akart,  elgyöngült  testét  nem 
tarthatá  fel  többé.  Ápril  ii-én  5  órakor  reggel, 
körülfogva  Campbell,  Griffin  orvos  s  néhány  dar- 
dzsilingi  angoltól,  hunyt  el  fájdalmatlanul  dicső  tár- 
sunk, s  kinek  szive  csak  hónáért  dobogott,  ki  nem- 
zete feldicsőítésének  szentelte  napjait,  annak  sírja 
fölött  idegen  nyelven  egy  angol  monda  el  dicséretét. 

De  midőn  nagy  honfitársunk  halálára  emlékezve, 
szivünk  fájdalommal  telik  el  ;  midőn  a  gondolat,  hogy 
e  hazának  egyik  leghívebb  gyermeke  ott  hamvad  el, 
hol  sírja  fölött  emléket  nem  emelhetünk,  hová  e  hon 
gyermekei  nem  zarándokolhatnak,  hol  évekig  talán 
soha  egy  magyar  könnyei  sem  fogják  áztatni  nyug- 
helyét :  ne  felejtsük  el  azokat,  kik  társunknak  pár- 
tolói, barátai  valának,  míg  élt ;  kik  ha  hazáját  nem 
pótolhaták  is  ki,  legalább  enyhítek  a  vándor  szenve- 
déseit; ne  felejtsük  azon  dicső  népet,  melynél  Körösi 
neve,  ha  nem  is  szeretetben,  mint  nálunk,  de  tiszte- 
letben fog  maradni. 

Dicsőn  s  fenségesen  áll  a  britt  Európa  népei  kö- 
zött. A  világ  öt  része  ismeri  hatalmát,  s  lobogója 
uralkodva  lobog  a  nagy  tenger  fölött;  s  mégis  nem 
ez  az,  mi  Albionnak  legszebb  dicsőségét  teszi,  mi 
neve  említésénél  minden  gondolkozót  önkénytelen 
tiszteletre  bír.  Az  állhatatosság,  melylyel  szellemi 
czélokért  küzd,  a  diadalok,  melyeket  az  emberiség  s 
tudomány  mezején  kivívott;  a  rokonérzet,  melyet  min- 
den való  ércfem,  —  mint  Körösié,  —  e  népnél  talál ; 
ez  az,  mi   nevét  nagygyá  s  dicsővé    teszi  a  világ    né- 

pci  között.  Az  angol  nemzet  az,  melynek  Isten  után 
a  dicsőséget,  mely  Körösi  érdemeiből  ránk  háramol, 
köszönhetjük.  Teheránban  Willok,  Tibetben  Moor- 
craft,  Calcuttában  Princep,  Dardzsilingben  Camp- 
bell, —  mindig  s  mindenütt  angolok  valának,  kik 
honfitársunkat  tanácscsal  s  jótettekkel  segítették,  kik 
azt,  mit  e  haza  dicső  gyermekeért  nem  tehetett  vagy 
tenni  elmulaszta,  kipótolták ;  s  habár  a  tibeti  gramma- 
tika és  szókönyv  által  Körösi  lerótta  tartozását,  s 
pirulás  nélkül  fogadhatá  el  az  idegenek  jótétemé- 
nyeit: csak  kötelességet  teljesítek,  midőn  társaságunk, 
midőn  Körösi  minden  tisztelői,  midőn  egész  hazám 
nevében  nyilván  köszönetet  mondok  e  föld  legdicsőbb 
népének  azon  pártolás  és  segedelemért,  melyet  honfi- 
társunk az  angol  nemzet  egyes  polgárainál  és  kor- 
mányánál talált. 

S  most  sírjától  tekintsünk  vissza  még  egyszer  Kö- 
rösi életére.  Midőn  ő  félig  gyermek-korában  élte 
czélját  megválasztá :  ki  hitte  volna  akkor,  hogy  a 
határozat,  melynek  nagyszerűségétől  csak  a  tapasz- 
talatlan ifjúkor  nem  ijedne  vissza,  soha  megváltozni 
nem  fog?  Gyermek  merész  álmai,  gondolák  azok, 
kiknek  az  ifjú  föltételét,  nagyszerűsége  miatt  piruló 
arczczal  elbeszélé;  —  ha  majd  az  élet  tapasztalásai 
megismertetik  vele  a  világot  s  öngyengcségét :  szemei 
előtt  e  fönséges  álom  önként  el  fog  oszlani.  S  nem 
volt-e  igazságuk?  Miként  a  felkelő  nap  a  táj  leg- 
magasabb csúcsaira  veti  első  sugarait:  úgy  ifjú  kép- 
zetünk előtt  létünk  legemeltebb  magaslatai  tűnnek 
föl  először,  s  valamint  ritka,  ki  Körösi  akkori  korában 
elérhetlen  czélokat  nem  tűzött  volna  ki  magának, 
úgy  nincs,  a  mit  a  tizennyolcz  éves  ifjú  föltételeiben 
bámulhatnánk;  egy  gyermek  merész  álma  vala  az,  mi 
akkor  lelkét  tölte.  De  midőn  látjuk,  hogy  a  gyermek- 
álom nem  oszlik  el,  hogy  a  férfi  a  gyermek  ábránd- 
járól le  nem  mond,  hanem  egyenként  legyőzve  az 
akadályokat,  szembeszállva  minden  veszélylyel,  küzd, 
míg  czélját  eléri,  vagy  a  tusában  elvész  :  nem  telik-e 

lelkűnk  bámulással ;  nem  érczzük-e,  hogy  azon  hatal- 
masok egyike  előtt  állunk,  kiknek  nem  a  világ,  hanem 
önszivök  jelöli  ki  irányukat;  kiknek  a  siker,  melyet 
szerencse  ad,  s  a  diadal  fénye  nem  szükséges,  hogy 
ragyogjanak?  Nem  kell-e  megvallanunk,  hogy  Körösi 
azon  kevesek  közé  tartozik,  kiknél,  mint  a  zászlón 
czímere  és  színei  csak  akkor  látszanak  meg  egészen, 
ha  redőit  ellenkező  szél  szétbontá,  úgy  a  nem  ked- 
vező szerencse  csak  leiköknek  rejtett  szépségét  tün- 
teti fel  ;  s  ha  van,  ki  hónáért  többet  tett,  nincs  senki, 
ki  a  férfias  kitartásnak  dicsőbb  példájaként  állana 
előttünk. 

S  vajon  nem  tévedés  volt-e  az,  melyet  Körösi  egész 
életén  át  követett,  így  gondolkoztak  talán  sokan,  mi- 
dőn Körösi  távozásának  híre  a  hazában  elterjedt;  nem 
kell-e  fájlalnunk,  így  elmélkednek  talán  sokan  maiglan 
is,  hogy  ennyi  tehetség,  ennyi  lelkesülés  egy  elérhet- 
len,  sót  elérve  is  oly  csekély  hasznú  czélra  fordítta- 
tott? Nincs-e  a  magyarnak  elég  tennivalója  hazájá- 
ban, a  tudomány  s  művészet  még  elhagyott  mezején, 
a  közélet,  polgárosodás  nehéz,  de  dicső  ösvényein? 
S  ha  Körösi  óriási  honszeretetével  ide  fordul,  ha  a 
legyőzhetlen  akarattal,  melyet  viszontagságok  csapá- 
sai, mint  a  vasat,  csak  keményebbé  aczéloztak,  e  ter- 
mékenyebb térek  egyikén  működik:  magának  meny- 
nyivel több  dicsőséget,  a  hazának  mennyivel  több 
hasznot  szerezhetett  volna  fáradozásaival  1  S  talán 
nem  csalódnak,  kik  így  okoskodnak.  Ki  dicséret  után 
vágyódik,  az  a  mindennapiság  járt  ösvényéről  ne  tér- 
jen el.  Maradjon  ott  a  poros  úton,  hol  vele  ezerek 
haladnak,  s  ha  a  czélhoz,  mely  felé  mindannyian  fá- 
radnak, előbb  közelíthet,  az  utána  lihegő  csoport  bá- 
mulni fogja  a  hatalmas  járót,  ki  által  megél őztetett, 
de  kit  legalább  követhet.  Az  ember  isteneiben  is 
csak  önképe  mását  imádja,  s  esztelennek  vagy  ször- 
nyetegnek hirdeti  azt,  kivel  magát  összehasonlítania 
nem  lehet.  Kinek  haszon  kell,  ki  élvezni  vagy  leg- 
alább látni   akarja   a    gyümölcsöket,    melyeknek    mag- 

vait  elhinté  :  szűkebb  körökre  szorítsa  vágyait.  Mun- 
kásságának teJjes  sikerét  csak  az  várhatja,  ki  azt  kis 
czélokra  irányozá.  Az  út,  melyen  Körösi  haladt,  nem 
az,  meJy  népszerűséghez,  haszonhoz  vagy  élvezethez 
vezet.  De  vajon  csak  a  pillanatnyi  méltánylat,  csak 
a  haszon,  melyet  forinton-  s  garasonként  számolha- 
tunk ki,  mérlege  tetteinknek?  Ha  úgy,  akkor  Leoni- 
dás  dicső  halála  balgaság,  akkor  mindazok,  kik  nagy 
igazságokért  koruktól  nem  méltányolva,  sőt  a  tömeg 
gúnyja  közt  vérzettek  el,  —  hasztalanul  ontották  ve- 
rőket. Amaz  az  ellent  nem  tartóztathatá  vissza  hazá- 
jától, s  látszólag  hasznosabban  cselekszik  vala,  ha 
bajnoktársait  a  hon  más  csatáinak  tartja  föl  ;  ezek 
koruk  eszméit  vagy  tévedéseit  védve,  azon  lelki 
erővel,  mely  nekik  csak  üldözést  szerzett,  tapsot  s 
dicsőséget  arathattak  volna ;  s  mégis,  ki  kétkedik  ér- 
demeikben ?  ki  merné  mondani,  hogy  ők  nem  jól 
cselekedtek  ? 

Valamint  a  hegyi  patak,  mely  szikláról-sziklára 
omolva  magas  vízesésekben  a  völgybe  száll,  sebes 
árjaival  a  hajót,  mely  rábizatik,  széttöri,  s  rohanásá- 
nak óriási  erejével  malmokat  nem  hajt,  nem  haszta- 
lanul zuhant  le  magas  helyéről,  mert  hatalmas  szavá- 
val a  teremtő  nagyságát  hirdeti :  úgy  vannak  emberek, 
kiknek  csak  az  a  hivatásuk,  hogy  midőn  nehéz  pályá- 
jokon  átfutnak,  emberi  természetünk  egész  nagyságát 
tüntessék  föl.  S  nekik  szép  feladás  jutott.  Az  emberi 
nemnek  nemcsak  nagy  tettekre,  —  melyeknek  követ- 
kezéseit mindenki  észreveszi,  —  hanem  nagyszerű 
példákra  is  szüksége  van,  hogy  a  serdülő  ivadék,  n.aga 
előtt  látva  a  férfiút,  kinek  követésére  magát  gyöngé- 
nek érzi,  fölfelé  tekinteni,  nemes  czélokért  lelkesedni, 
nekik  áldozni  tanuljon;  s  kinél  ezt  tehetjük,  annak 
napjai  nem  hasztalan  folytak  el. 

És  vajon  nem  ilyen-e  Körösi  is?  Példája  azon 
állhatatos  kitartásnak,  melyet  csak  a  halál  szakaszthat 
félbe,  de  melynek  irányát  földi  erő  nem  változtat- 
hatja meg,  —  példája,  hogy  nincs    nehézség,    melyet 

erős  akarat  legyőzni  képes  ne  volna ;  példája  min- 
denekelőtt azon  lángoló  honszeretetnek,  mely  minden 
valóban  nagy  s  nemes  tetteknek  legtisztább  forrása. 
Igen,  Körösi  szerette  hazáját,  lángolóan,  mint  ke- 
vesen, önzés  nélkül,  mint  talán  senki  e  világon.  Oly 
korban  születve,  s  oly  viszonyok  közt,  hol  az  ifjú 
nagy  cselekvésre  tért  nem  látott  maga  előtt,  midőn 
körültekintett,  s  népét  halálhoz  hasonló  álomban  látá: 
az  erős  ifjú  lélek,  tettek  s  áldozatok  után  vágyódva, 
elfordult  a  jelentől,  s  népe  múltjában  kereste  lelke- 
sülése tárgyait.  Honszeretet  vala  az,  mi  szivét  föl- 
dobogtatá.  —  Az  erős  magyar  faj,  mely  Ázsia  köze- 
péből egy  ezred  előtt  küzködve  e  földre  jött,  s  erős 
karjával  egy  nagy  hazát  szerze  gyermekeinek,  nem 
veszhetett  el  egészen.  —  Elgyengülve  itt  a  hosszú 
küzdelmek  után,  tespedve  béke  közt,  elfajulva  any- 
nyira,  hogy  már  nemzetiségét  felejtni  kezdi,  ki  tudja, 
talán  a  törzs,  melynek  vésztől  elkapott  magvaiból  egy 
ezredév  alatt  itt  csak  cserje  nőtt,  ott  Ázsia  földjén 
megtartá  előbbi  erejét,  s  szebben  fejlődött  régi  hazá- 
jában, mint  itt  az  idegen  égalj  alatt.  —  Az  ifjú  lel- 
két nem  ismert  érzelem  tölte  e  gondolatoknál,  hon- 
vágyhoz hasonló,  s  mégis  olyan,  mely  őt  hazájában 
nyugodni  nem  engedé,  mely  őt  messze,  ismeretlen 
országok  felé  vonzotta.  És  midőn  a  szegény  székely 
diák,  lelkének  sugallatát  követve,  végre  elhatározá 
magát;  midőn  ő,  a  magányos,  vagyontalan,  senki  által 
nem  segített  ifjú,  csak  félig  birva  még  azon  elő- 
készületeket is,  melyek  nehéz  feladatának  sikeres  be- 
végzésére megkivántattak,  fölköté  úti  saruit,  hogy  a 
világ  más  részében  elődeinknek  egy  ezred  év  előtt 
elhagyott  lakhelyét  fölkeresse,  hogy  honmaradt  test- 
véreinknek köszöntést  hozzon  egy  ezred  előtt  ki- 
vándorolt véreitől,  kik  messze  nyugaton  nagyszámú, 
ha  nem  is  nagy  nemzetté  nőttek ;  —  hogy  ha  ne- 
talán szenvedés  a  magyar  rendeltetése  mindenütt,  s 
eldődeink  ivadékát  is  más  népek  által  elnyomva,  sze- 
rencse s  dicsőség  nélkül  találná,   a  régi  magyar  törzs- 

nck  ágait  elhozza  magával,  vagy  letelepedjék  ott  s  a 
míveltség,  jólét  s  vallás  apostola  legyen  köztök:  nem 
a  legnagyobb,  a  legtisztább  honszeretet  vala-e  az, 
mi  őt  erre  lelkesíté?  S  mi  volt  az,  mi  őt  annyi  sor- 
hegyeken, vizeken,  tengereken  s  míveletlen  nemzetek 
országain  átvezette,  mi  Kámán  és  Zsimkaz  kolosto- 
rokban, hol  annyi  évekig  a  világtól  elkülönözve  élt, 
lelkét  föntartá,  mi  az  ötven  éves  férfiút  arra  birá, 
hogy  Calcuttát  elhagyva,  útnak  induljon,  ismét  az 
egy,  soha  szem  elől  nem  vesztett  czél  felé ;  mi  adott 
erőt  a  férfiúnak,  kérdem,  ha  nem  honszeretete?  Tán 
dicsőség  utáni  vágy?  —  Ig^n,  Körösi  vágyott  a  di- 
csőség után.  Érezve,  hogy  éltét  egy  nagy  czélnak 
szenteli,  tudva,  mennyit  szenvedett  ennek  eléréseért: 
a  tisztelet,  melyben  neve  az  indiai  tudósok  közt  állt, 
az  érdek,  melyet  személye  honában  gerjeszte,  jól 
esett  neki  nehéz  fáradalmai  közt.  Nem  áll  senki  oly 
magasan  vagy  oly  alant,  hogy  magát  embertársaitól 
egészen  függetlennek  nevezhetné.  Az  erénynek  ki- 
váJtsága,  hogy  mást  nem  kivan,  mint  mit  tőle  meg- 
tagadni nem  lehet:  tiszteletet;  s  dicső  társunk  nem 
volt  közönyös  az  emberek  méltánylata  iránt.  De  vajon 
a  dicsvágy  maga,  mely  oly  tetteknél,  melyekre  pilla- 
natnyi elhatározás  szükséges,  csodákat  mivel,  adhat-e 
erőt  ennyi  kitűrésre;  a  hiúság  birhat-e  valakit  arra, 
hogy  lemondva  a  közelebb  fekvő  dicsőségről,  oly 
czél  után  fáradjon,  melynek  kivívása  oly  valószínűt- 
len? 

A  dicsőség  utáni  vágy,  maga  azon  ellenállhatlan  szen- 
vedély, melyet  a  tudomány  egyesekben  ébreszthet, 
ezeknek  magyarázatára  elégtelen.  Ennyi  erőt  csak 
szeretet  ád,  ennyi  áldozatra  csak  szeretet  képes  a 
világon,  s  ha  azon  érzeményt,  melylyel  hona  iránt 
viseltetett,  elveszszük.  Körösi  élete  rejtély  fog  ma- 
radni előttünk;  s  ez  az,  mi  emlékét  örökké  kedvessé 
teendi  e  hazában,  mi  által  látszólag  haszon  nélkül 
lefolyt  létére  szivünk  nagy  reményekkel  telik  el ;  mert 
eszünkbe  jut,  hogy  a  hazának,   melyet  ekkép  szeretni. 

a  nemzetiségnek,    melyért    ennyit    áldozni    lehet,    ha 
nagy  múltja  nem,  legalább  jövője  van. 

S  e  gondolat  emelje  lelkünket  dicső  társunk  emlé- 
kénél ! 

A  múlt  homályban  fekszik  előttünk,  s  nem  adatott 
talán  senkinek  fölemelni  a  fátyolt,  mely  nemzetünk 
eredetét  takarja.  Ki  tudja  ?  —  Körösi  talán  elérte 
czélját.  —  Hazája  dicső  eldődeinknek,  a  hely,  hol 
mindaz,  mi  fajunkból  Ázsiában  megmaradt,  együtt 
van  ;  a  szent  föld,  mely  után  egész  éltén  át  sóvár- 
gott: ott  terjedt  el  talán  a  vándor  szemei  előtt.  — 
Egy  völgy  a  nagy  Himalaya  áthághatlan  havasaitól 
körülfogva,  melynek  földje  egy  ezred  óta  nem  mi- 
velve  emberi  kezektől,  szabadságának  egész  erejével 
hajtja  növényeit ;  hol  csak  a  sas,  ha  sziklán  rakott 
fészkét  körűilebegi,  csak  egy  távol  vízesésnek  vagy 
a  nyári  vésznek  szava  szakítják  félbe  a  nagyszerű 
csendet:  talán  ez  bölcsője  nemzetünknek;  —  vagy 
Ázsia  véghetlen  pusztáinak  egyikén,  hol  most  a  kara- 
ván szomorúan  folytatja  útját,  hol  az  embereknek 
nyoma  eltűnt  s  csak  itt-ott  egy  halom,  —  mely  után 
a  vándor  útját  irányozza,  s  melyet  a  karaván  veze- 
tője sírhalomnak  mond,  —  emlékeztet  a  természet 
urára;  talán  ott  fekszik  régi  hazája  nemzetünknek.  De 
midőn  Körösi  e  tájakon  áthaladt,  s  leülve  a  sziklák 
egyikére,  melyek  az  eltűnt  nép  által  hőseinek  em- 
lékül emeltettek,  szivét  gyorsabban  érzé  dobogni  ; 
midőn  a  zöld  kún-halmok  egyikére  felmenve,  a  kö- 
rülte terjedő  nagy  pusztaságnak  közepette  egy  ma- 
gyarázhatatlan érzés  őt  nemzetére,  az  elhagyott  s  az 
elérhetetlen  hazára  emlékezteté  és  szemei  könnybe 
lábadtak:  ő  nem  sejdíté,  hogy  lábai  eldődeinek  szent 
porát  tapossák,  hogy  a  czél,  mely  után  szive  oly  ha- 
talmasan vágyott,  e  néhány  sírhalom  1  S  az  utas  újra 
fölköté  saruit,  újra  elindult  éltének  nagy  czélja  felé, 
melynek  elérését  talán  csak  azért  tagadta  meg  vég- 
zete, hogy  példáján  eszünkbe  jusson,  miként  munkás- 
ságunk   tere    nem    a    múltban,  hanem  a  jövőben  fek- 

szik ;  miként  nem  eldődeink  nagy  neve,  nem  vérünk 
nemessége,  hanem  tettek  emelhetik  a  magyart  azon 
nagy  népek  sorába,  melyeknek  neve  e  földet  dicső- 
séggel tölti  el. 

Népünk  eredete  örök  homályban  fekszik  előttünk. 
Nemzetünk  múltjából  ismerjük  az  egyes  nagy  eré- 
nyek példáit,  s  azon  szenvedéseket,  melyeknek  seb- 
helyeit hordani  dicső,  —  de  nem  ismerünk  oly  tette- 
ket, melyekre  hivatkozva  mondhatnók,  hogy  fajunk 
nagy  hivatást  töltött  be.  —  Tekintsünk  körül  e  ha- 
zában! és  vajon,  ha  sorsunk  úgy  akarná,  hogy,  mint 
eldődeink  régi  lakhelyeikről,  úgy  mi  is  e  földről  ha- 
talmas ellenek  által  elűzetve,  más  éghajlat  alatt  ke- 
resnénk hazát,  s  egy  ezred  után  unokáink  egyike, 
mint  Körösi,  eldődeinek  lakhelyét  keresve,  jönne 
vissza  Alagyarországra :  föl  fogná-e  találni  nyomdo- 
kainkat? E  hazának  terjedt  határain  hol  van  a  nagy 
nemzeti  emlék,  mely  még  romjaiban  is  méltóan  fön- 
tartaná  nevünket?  Hol  az  eszme,  melylyel  az  emberi 
nem  eszmekincsét  mi  gazdagítottuk  ?  Melyik  a  nagy, 
felejthetleii  eredmény,  melyet  küzködve  mi  vívtunk 
ki  ?  —  Annyi  századot  töltöttünk  e  földön,  s  utódunk 
áthaladva  határain,  csak  egy  nagy  pusztaságot,  vagy 
más  népek  teremtéseit  fogná  találni   utánunk! 

A  múlt  szomorúan,  fény  nélkül  fekszik  mögöttünk; 
forduljunk  azért  kettős  lelkesedéssel  a  jövő  felé,  s 
lelkünknek  adjon  erőt  azon  meggyőződés,  hogy  a 
magyar  dicsőségének  korát  túl  nem  élte  még!  Szép 
nagy  ősök  emlékeire  visszatekinteni ;  szép  oly  fajból 
származni,  melynek  neve  a  világot  dicsőséggel  tölte 
el ;  de  nagy  tettekben  meghaladni  ejdődeit,  nemesí- 
teni azok  emlékét,  kiktől  származánk :  ez  szebb,  di- 
csőbb hivatás;  s  mi  nem  panaszolkodhatunk,  hogy 
nemzedékünknek  nem  ez  a  feladás  jutott. 

De  midőn  lelkünk  nemzetünknek  dicsőbb  jövője 
után  sóvárog,  midőn  forró  imával  fordulunk  Istenünk- 
höz, hogy  végre,  annyi  szenvedés  után,  megadja  né- 
pünknek azt,  mit  oly  régen    várunk:    ne    feledjük    el 

soha,  hogy  a  hon  szebb  jövője  csak  nagy  tettek  ju- 
talma lehet ;  hogy  nagy  czélok  elérésére  nemcsak 
lelkesedés,  de  kitartás  s  állhatatosság  kell,  —  kitar- 
tás, milyennek  példáját  Körösi  életében  látjuk,  s  mely 
őt,  ha  azon  czélhoz  nem  is,  mely  után  kiindult,  s 
mely  talán  elérhetetlen  vala,  de  legalább  azok  sorába 
vezette,  kiknek  a  jövő  megadja  koszorúit. 

Messze  tőlünk,  a  világ  egy  más  részében,  ott,  hol 
a  Himalaya  emeli  hótakart  bérczeit,  pihen  most  a 
zarándok,  hosszú  vándorlása  után.  —  A  szív,  mely 
oly  erősen  dobogott  hónáért,  idegen  földben  hamvad 
el,  s  maga  a  fű,  mely  pora  fölött  nő,  idegen  for- 
májú; de  Körösi  emléke  itt  él  közöttünk,  s  míg  lesz 
szív  e  határok  közt,  mely  hazája  nevénél  feldobog, 
míg  a  magyar  nemzetiségéért  lelkesülni  tud :  dicső 
emléke  fenn  fog  maradni  közöttünk.  Adja  az  ég,  hogy 
életének  példája  állhatatosságra  s  férfiúi  kitartásra 
serkentse  e  hon  gyermekeit;  hogy  neve,  mely  nem- 
zetünk emlékkönyvének  egyik  legszebb  lapján  áll, 
mennél  többeket  intsen  arra,  hogy  a  jövő  kor  csak 
ahhoz  hű  s  állandó  tiszteletében,  ki  híven  s  állandóan 
meg  tudott  maradni  azon  ösvényen,  melyet  munkás- 
ságának választott. 


EMLÉKBESZÉD  SZALAY  LÁSZLÓ  FÖLÖTT. 

(Elmondta  a  M.   T.  Akadémia  közgyűlésén,    1865.  decz.    11.) 

Mély  fájdalommal  lépek  ma  e  helyre.  A  férfiú,  kiről 
szólni  fogok,  barátom  volt;  s  ha  visszagondolok  azon 
harminczhét  évre,  melynek  eseményei  a  barátságot, 
melylyel  gyermekségünktől  egymáshoz  ragaszkodánk, 
nem  változtatták  meg,  saját  veszteségem  eltakarja  azt, 
melyet  Szalay  halálával  a  haza  szenvedett;  s  midőn 
arra  emlékszem,  mit  benne  szerettem,  háttérbe  lépnek 
szemeim  előtt  a  nagy  tudós  és  hazafi   érdemei. 

Mélyen   érzem  én  ezt,  s  ha  az  akadémiának  felszó- 

lítását  elfogadtam,  hogy  e  legdicsőbb  tagjáról  én  szól- 
jak e  gyülekezetben :  tettem  azért,  mert  SzaJay  azok 
közé  tartozik,  kikről  a  barátság  melegebben  szólhat, 
de  nem  mondhat  a  valónál  többet,  s  kiknek  érdemeit 
ismerik  kortársai  és  a  jövő  nem  magasztaló  beszédek, 
hanem  műveik  után  ítéli  meg;  s  így  nem  Szalay  poli- 
tikai és  irodalmi  érdemeinek  elsorolása  az,  mit  önök 
tőlem  várnak. 

Jeles  férfiak  életében,  főleg  olyanoknál,  kiket  a 
sors  a  pálya  közepén  ragadott  el,  s  kik  oly  korban 
éltek,  midőn  feladatukat  kevesen  fejezhették  be,  nem- 
csak a  törekvéseknek  eredménye  érdekes,  hanem  maga 
a  törekvés  is.  Barátom  polgári  érdemeit  mások  részre- 
hajlatlanabb  mérleggel  fontolhatják  m.eg,  tudományos 
munkásságáról  mások  alaposabb  ítéletet  mondhatnak : 
de  nincs  senki,  ki  a  czélokat,  melyek  után  Szalay 
törekedett,  nincs  senki,  ki  azon  eszméket,  melyek 
egész  életének  irányát  meghatározák,  nálamnál  jobban 
ismerné. 

Ezekről  fogok  szólni. 

Én  nem  azt,  a  mit  Szalay  tett,  hanem  azt  fogom 
elmondani,  mit  a  férfiú  akart ;  nem  törekvéseinek 
eredményeit,  hanem  az  indokokat,  melyek  őt  azoknál 
vezérelték  ;  magát  a  férfiút  akarnám  felmutatni  önök 
előtt :  hogy  midőn  e  nemesen  eltöltött  életre  vissza- 
tekintünk, szivünket  lelkesedés  töltse  el  azon  czélok 
iránt,  melyeket  egész  életének  küzdelmei  nem  érhet- 
tek el ;  hogy  midőn  nemes  alakja  emlékünkben  feltá- 
mad, azon  tisztelet  mellett,  melyet  a  nagy  tudós  és 
államférfiú  érdemelt,  meleg  szeretettel  emlékezzünk 
reá  vissza,  ki  nemcsak  tudós,  nemcsak  dicső,  de  mi 
annál  több,  a  szó  legszebb  értelmében  jó  férfiú  volt ; 
8  ha  e  feladatomnak  nem  felelhetek  meg,  fogadják 
azért  társaim  mégis  mély  köszönetemet,  hogy  annak 
megkísérlésére  alkalmat  adtak. 

A  nemzet,  midőn  Szalay  nevét  azon  dicsők  közé 
sorozza,  kikre  nemzedékünk  büszkeséggel  hivatkozik, 
a  legszebb  jutalmat  adá  neki,   mely  után  a  polgár  vá- 

gyódhatik :  a  haza  első  nagy  történetírójának  eg^^-kor 
talán  emiéket  emel ;  szónoklatom  csak  az  egyszerű 
koszorú,  melyet  szerető  kezek  a  barátnak  sírjára  tesz- 
nek ;  de  bármi  csekély  az,  s  bármily  hamar  hervadjon 
el :  nekem  jól  esik,  hogy  szeretetemnek  és  hálámnak 
e  jelét  sírjára  tehetem;  s  ha  a  dicső  e  földre  vissza- 
tekintene, életének  nagyobb  emlékei  között,  melyeket 
a  nemzet  ád,  —  észrevenné  a  barátság  e  szerény  ado- 
mányát is,  és  nyájasan  fogadná  el. 


Szalay  László  Budán  született  1813-ban,  s  itt  tölte 
első  gyermekségét. 

Tizenhárom  éves  korában  vesztvén  el  apját,  csak 
kevés  ideig  fejlődött  ennek  felügyelése  alatt ;  de  a 
komoly  férfiúnak  jelleme,  a  pontosság,  melylyel  min- 
den kötelességeit  teljesíté,  tudományos  hajlamai,  me- 
lyekről több,  részint  megjelent,  részint  kéziratban 
maradt  munkái  tanúskodnak,  s  főkép  a  tiszta  hazafiság, 
mely  nem  hangzatos  szavakban,  hanem  a  buzgalomban, 
melylyel  hazafiúi  kötelességeit  teljesíté,  nyilatkozott, 
kétségen  kívül  mély  és  állandó  befolyást  gyakoroltak 
a  gyermekre.  A  kik  Szalay  Lászlót  közelebbről  ismcr- 
rék  és  Szalay  Péter  királyi  tanácsosra  visszaemlékez- 
tek, nagyobb  téren  és  fényesebb  tehetségekkel  a  fiú- 
ban feltalálták  az  apának  legszebb  tulajdonait. 

Nevelését  anyja  vezette,  egy  budai  senatornak 
leánya,  ki  férjének  halála  után  három  fiával  maradva, 
egészen  e  nehéz  föladatának  élt,  s  a  hazának  három 
jeles  polgárt  nevelve,   azt  szépen  töltötte  be. 

Szalay  László  mindig  fiúi  szeretettel  ragaszkodott 
anyjához,  s  ha  életének  későbbi  szakaiban,  ifjú  korá- 
ról szólva,  anyja  háztartásának  rendjét  beszélte  el,  $ 
a  takarékosságot  említé,  melylyel  e  nő  magától  min- 
dent megtagadott,  s  mégis,  miután  látá,  hogy  csekély 
nyugdíjából  fiait  jól  nem  nevelheti,  lassanként  kiadta 
a  kis  összeget,  melyet  férje  megtakargatott,  s  a  tőké- 

ket,  melyeket  ő  maga  öröklött,  csakhogy  fiai  vagyon 
nélkül,  de  úgy  lépjenek  az  életbe,  hogy  azt  nélkü- 
lözhessék :  akkor  a  már  megőszült  férfiúnak  szemei 
könyekbe  lábadtak,  s  ajkai  áldást  mondtak  a  nemes 
anyára,  kitől  szeretni  tanult  mélyen  és  igazán,  nem 
nyájas  szavakkal,  hanem  áldozatokkal  mutatva  érzéseit. 

Szalay  gyermekkorában  beteges  vala  és  magába  zár- 
kózott s  e  hajlamát  a  két  év,  melyet  a  fehérvári 
convictus  kolostori  csöndében  töltött,  még  inkább 
növelte. 

Nagy  tehetségei  nem  nyilatkoztak  a  túláradó  eleven- 
ségben, a  vidor  élczben,  melyek  gyermekeknél  ezek- 
nek jeléül  vétetnek,  sőt  még  tanulásában  sem.  A  paj- 
tások zajgó  játékai  közt  s  a  vizsgákon  mások  inkább 
kitűntek,  de  mégis  volt  valami  benne,  miből  felsőbb- 
sége  kitetszett.  S  midőn  1826-ban,  tizenhárom  eves 
korában,  az  egyetembe  lépett,  nem  volt  senki  köz- 
tünk, ki  ezt  ne  érezte  volna,  s  a  komolyságot,  melyet 
gyermekek  pajtásukban  legkevésbbé  tűrnek,  neki  meg 
nem  bocsátotta  volna. 

Ereztük,  hogy  c  komolyság  nem  hideg  kedélytől 
jő.  Tudtuk,  hogy  ő,  ki  játékainkban  részt  nem  vesz 
és  barátságának  szenvedélyes  jeleit  soha  nem  adja, 
meleg  szeretettel  ragaszkodik  pajtásaihoz,  s  örömmel, 
sőt  büszkeséggel  ismerték  el  felsőbbségét;  hisz  az,  ki 
már  akkor  nemcsak  a  hazai  és  német  irodalomban 
volt  jártas,  hanem  mint  iró  is  saját  tehetségeit  már 
megkisérlé,  végre  is  csak  pajtásunk  volt,  egy  iskolába 
járt  velünk,  s  így  mindnyájunk  tekintélyét  növeli. 

Körünkben  többen  voltak,  kik  hasonló  irányban  töre- 
kedtek előre.  Az  1825-iki  országgyűlés  szónoklatai, 
bármi  hiányosan  ismerve,  sehol  nem  találtak  erősebb 
visszhangot,  mint  az  egyetem  ifjú  polgársága  között, 
s  a  szellem,  mely  az  egész  nemzetet  áthatotta,  sehol 
sem  ébresztett  tisztább  lelkesedést. 

Ha  most,  csaknem  negyven  év  után,  ezen  időszakra 
visszatekintünk,  mely  a  nemzet  újabb  történetére  oly 
elhatározó  befolyást    gyakorolt:    lehetetlen,    hogy  fel 

ne  tűnjék  azon  különbség,  mely  közte  és  egész  későbbi 
fejlődésünk  között  létezik. 

Az  1825-iki  mozgalom  tisztán  alkotmányos,  a  szó 
legszorosabb  értelmében  conservativ  vala. 

A  végzet  különös  kedvezésének  tekinthetjük,  hogy 
az  alkotmányos  vita  oly  kérdések  körül  forgott,  me- 
lyek gyakorlatilag  csak  a  népet  illették,  s  hogy  a  ne- 
messég, midőn  adómeghatározási  és  katonaállítási  jogát 
vedé,  a  népnek  érdekében  szólalt  fel.  De  a  vita  azért 
mégis  egyedül  a  történelmi  jog  alapján  folyt.  Az  újabb 
kor  demokratikus  irányainak  nem  volt  abban  semmi 
része. 

Egyesek,  mélyen  fájlalva  az  országnak  hátramara- 
dását, belátták  okait.  Hisz  Nagy  Pál,  ki  a  nemzetet 
már  1807-ben  figyelmezteté  a  nagy  igazságtalanságra, 
melyet  elődeinktől  örököltünk,  az  alsó  táblának  1825- 
ben  is  tagja  volt  és  Széchenyi  István  akkor  foglalta 
cl  helyét  a  felső-házban  ;  de  a  törvényhozóknak  több- 
sége s  a  nemesség,  melyet  képviseltek,  nem  osztozott  e 
nézetekben,  shaaz  1825-iki  országgyűlést  az  1791-ikivel 
összehasonlítjuk,  e  tekintetben  inkább  visszalépést 
találunk. 

Fentartani  alkotmányunkat,  mint  azt  az  ősöktől 
öröklöttük  :  ez  vala  akkor  czélja  minden  törekvéseink- 
nek ;  s  innen  van,  hogy  a  két  évnél  tovább  tartott 
országgyűlés  erős  politikai  pártok  alakulásához  nem 
vezetett,  s  hogy  midőn  az  a  legnagyobb,  vagy  leg- 
alább a  legújabb  sérelmek  orvoslása  után  eloszlott,  az 
országot  politikai  tekintetben  csaknem  egészen  előbbi 
helyzetében  találjuk. 

Annál  nagyobb  volt  az  időszaknak  hatása  más  tekin- 
tetben. 

Midőn  a  nemzet  históriai  jogait  védelmezve, 
múltjára  tekintett,  s  letűnt  szebb  napjait  a  jelennel 
összehasonlítá :  szivét  fájdalom  töltötte  el,  s  mit  abban 
legkeserűbben  érzett,  az  nem  külső  állásának  sülye- 
dése  vala. 

Nem  hogy  fényes  csillaga    lejárt,    s    a    haza  szebb 

idejét  örökre  elmúltnak  gondoltuk,  de  hogy  sülyedé- 
sünkért  nem  sorsunkat,  hanem  magunkat  kellé  vádolni, 
hogy  maga  a  nemzet  szállt  alábbra,  s  elidegenedve 
saját  hazájában,  nem  is  érdemelt  mást :  ez  fájt  a  ma- 
gyarnak ;  s  mi  őt  tettre  ébreszté,  nem  hazafiúi 
remény,  hanem  a  hazafiúi  ízégyen  vala,  melyet  múlt- 
jára tekintve  érzett;  s  ha  ezt,  mire  e  körben  is  bizo- 
nyosan sokan  elevenen  emlékeznek,  felhozom,  teszem 
azért,  mert  az  egész  korszak  törekvéseinek  magyará- 
zata ebben  fekszik. 

Kötelességérzetére  ébreszteni  a  nemzetet,  s  bizto- 
sítani nemzetiségünket :  ez  volt  akkor  a  hazafiaknak 
egyedüli  törekvése,  s  mert  ehhez  az  akkori  viszonyok 
között,  az  irodalomnál  más  eszközünk  nem  vala,  ez 
az  ok,  melyért  a  mozgalom,  melyet  a  25-iki  ország- 
gyűlés maga  után  hagyott,  külsőleg  csak  az  irodalom 
terén  nyilatkozott. 

Soha  talán  az  irodalom  emelése  a  hazafiság  legfon- 
tosabb, sőt  egyedüli  feladatának  ily  mértékben  nem 
tekintetett,  s  természetes,  ha  köztünk  ifjak  között  egy 
egész  sereg  tolongott  a  pályára,  melyben  mindazt  fel- 
találtuk, mi  után  ifjú  kedélyek  vágyódnak :  tért,  me- 
lyen áldozhatunk,  nemes  érzéseket  és  dicsőséget. 
A  különbség  Szalay  és  közöttünk,  kik  vele  versenyez- 
tünk, csak  abban  állt,  hogy  míg  mi  a  munkához  fogva 
naponként  három  lyrai  köiteményben  róttuk  le  a  haza 
iránti  tartozásunkat,  s  óriási  eposzokat  terveztünk, 
vagy  lehetetlen  drámákon  kisérlettük  meg  ifjú  erőn- 
ket: ő  mesterségének  komoly  tanulmányozásához  fo- 
gott; s  míg  mi  már  félig  nagy  Íróknak  képzeltük  ma- 
gunkat, ő  készült,  hogy  azzá  legyen.  És  valóban,  ki 
a  Musarion-h2in  1830-ban  megjelent  kritikai  értekezé- 
sét olvassa,  melyben  tanulmányainak  eredményeit  rakta 
le,  az  meg  fogja  vallani,  hogy  tizenhat  éves  ifjú 
ennyire  határozott,  tiszta  nézetekkel  az  irodalomról 
talán  még  soha  sem  lépett  fel. 

Nem  feladatom,  hogy  az  egyes  költői  művekről 
szóljak,  melyek,  bár  később  jelenve  meg,   Szalay   fej- 

lődésének  ezen  korszakából  származnak.  Nézetem  most 
is  az,  hogy  a  Bimbók,  Jllfonz  levelei,  s  Tridrich  és  \aH 
kevesebb  méltánylást  találtak,  mint  mire,  főkép  irodal- 
munk akkori  állásában,  méltók  valának.  ó  maga  azon- 
ban soha  e  műveknek  fontosságot  nem  tulajdnított,  s 
fiatalságának  emlékeiül  tekinté  azokat,  melyek  nem  bel- 
becsök,  de  az  által  nevezetesek,  a  mire  emlékeztet- 
nek; sőt  még  akkor  is,  midőn  e  műveket  írá,  szellemi 
tehetségeit  más  feladatok  foglalták  el. 

Az  iskolai  rendszer,  mely  szerint  neveltettünk,  szá- 
mos hiányai  mellett  azon  nagy  előnynyel  birt,  hogy 
az  ifjút,  mielőtt  a  jogi,  hittani  vagy  orvosi  pályára 
határozá  magát,  a  bölcsészeti  karban  ismerteté  meg 
a  tudományok  különböző  ágaival,  melyeknek  az  élet- 
ben közvetlen  hasznát  nem  vévé,  de  melyek  által  lát- 
köre  tágult. 

Igen  kevés  és  hiányos  vala  az,  mit  zzzn  úton  a 
philosophia-,  történelem-  és  természettudományokból 
tanultunk ;  de  maga  az,  hogy  e  tudományok  küszöbén 
átlépve,  egy  futó  tekintetet  vethettünk  gazdag  kin- 
cseikre, nagy  befolyást  gyakorolt  fejlődésünkre ;  s  ha 
a  hatást  tekintjük,  melyet  egyes  tanáraink,  főkép  Hor- 
vát István,  az  egész  fiatalságra  gyakorolt,  senki  ezen 
rendszernek  e  tekintetben  nagy  előnyeit  nem  vonhatja 
kétségbe. 

Mint  másokra,  úgy  e  tanulmányok  nagy  hatást  gya- 
koroltak Szalayra  is,  csak  hogy  itt  is,  mint  irodalmi 
törekvéseiben,  máskép.  Míg  azok,  kik  körünkben  a 
jelesbek  valának,  egyenlő  buzgósággal  folytatták  tanul- 
mányaikat, de  azokban  a  felszínnél  nem  hatottak  mé- 
lyebbre :  addig  ő,  mathematikai  és  természettudo- 
mányokhoz nem  mutatva  semmi  hajlamot,  minden 
tehetségeivel  csak  azon  tudományokra  vetette  magát, 
melyek  az  emberi  szellem  s  a  társadalom  fejlődésével 
foglalkoznak;  s  míg  mi  iskolai  könyvünket  tanultuk, 
s  nálánál  fényesebb  vizsgákat  adtunk  :  addig  ő  Kan- 
tot, Fichtet,  Schellinget,  a  régi  és  újabb  kor  nagy 
történetíróit,    s    később    Savigny    és    más    jogtudósok 

híres  munkáit  tanulmányozá,  oly  kitartással,  minő  iJy 
ifjúban  ritkán  található. 

ó  vala  tudósunk,  s  ha  a  példát  nem  követtük  is, 
és  zajosabb  örömeinket  könyveinkkel  nem  cseréltük 
fel  :  benne  tanultuk  szeretni  a  komoly  tudományt,  s 
általa  ismertük  meg  az  összeköttetést,  melyben  a  tudo- 
mány azon  törekvésekkel  áll,  melyek  akkor  ifjú  szí- 
veinket lelkesítek,  főkép  miután  e  törekvések  czélja 
megváltozott,  s  előttünk  új,  nagyszerűbb  kilátások 
nyíltak. 

Mert,  habár  az  1825-iki  mozgalom  tisztán  hazafiúi 
vala  és  csak  a  régi  alkotmány  fentartását  tűzte  ki  czél- 
jául :  kétségtelen,  hogy  mindjárt  az  országgyűlés  után 
Széchenyi  nagy  szelleme,  mely  a  reformot  sürgeté, 
mindinkább  nagyobb  körben  gyakorolta  befolyását ;  s 
ki  például  emlékezik  a  hatásra,  melyet  Veszerle  elő- 
adásai a  franczia  forradalom  történetéről  már  1 828-ban 
az  ifjúságra  tettek,  az  nem  vonhatja  kétségbe,  hogy  a 
demokratia  szellemének  első  fuvalmai  már  akkor  át- 
lengék  e  hazát. 

A  reform- törekvésekben  még  kevesen  vettek  részt, 
czéljaik  még  korlátoltak,  bizonytalanok  valának ;  de 
hogy  e  törekvések  léteztek,  nőttek,  terjedtek,  az  tagad- 
hatlan.  Csak  alkalom  kelle,  hogy  teljes  öntudatra  jussa- 
nak, 5  a  júliusi  forradalom  meghozta  azt. 

Túlzás  nélkül  mondhatjuk,  hogy  talán  soha  esemény 
ily  mély  és  általános  hatást  Európában  nem  gyako- 
rolt, mint  ez. 

Az  első  franczia  forradalom  Európa  népeinek  egy 
részét  elveinek  elfogadására  készületlenül  találta,  s  ki- 
csapongásai a  szabadság  legbuzgóbb  híveit  is  visszaijesz- 
ték.  A  rövid  küzdelemnek,  melyben  a  szabadság  a 
júliusi  napokban  győzött,  semmi  sem  fertőzteté  meg 
tiszta  dicsőségét,  s  míg  a  reactió  elijedve  látá,  mi 
kevés  kellett,  hogy  minden,  mit  15  év  alatt  fáradság- 
gal épített,  halomra  dőljön :  addig  a  szabadság  barátai 
egy  új  aera  küszöbén  láták  magukat.  A  hatás,  melyet 
c  nagy  esemény  nálunk  előidézett,  nem  volt  forradalmi. 

Az  1830-iki  országgyűlés  egész  lefolyása,  s  még 
inkább  azon  állás,  melyet  a  nemzet  a  lengyel  forra- 
dalom irányában  elfoglalt,  s  mely  azon  óhajtásra  szo- 
rítkozott, hogy  e  testvér  népet  halálos  küzdelmeiben 
segíthessük,  eléggé  bizonyítja  ezt ;  de  annál  nagyobb 
volt  annak  hatása  a  reform  mezején. 

Széchenyi,  bátran  leleplezve  hátramaradásunk  okait, 
fellépésével  mély  benyomást  idézett  elő.  De  ha  sokan 
szomorúan  elismerek  is,  hogy  a  kép,  melyet  a  múltról 
s  jelenről  festett,  való :  kevesen  osztoztak  reményei- 
ben, s  épen  mert  nem  hivék,  hogy  a  magyar  lesz, 
rossz  néven  vevék  a  nagy  férfiúnak,  midőn  kimondá, 
hogy  a  magyar  nem  is  volt,  s  feltakarta  sebeinket, 
melyek  a  legtöbbeknek  véleménye  szerint  orvosolhat- 
lanok  valának.  S  ez  oka  azon  ellenzésnek,  melyet  a 
Hitel  és  Széchenyi  egész  működése  oly  férfiaknál  is 
talált,  kik,  mint  Dessewffy  József,  a  szabadság-  és  hala- 
dásnak egész  életökön  át  leghívebb  bajnokai  valának, 
s  melyért  még  mi  fiatalok  sem  fogadtuk  fellépését  oly 
lelkesedéssel,  minőt  az  érdemlett. 

A  júliusi  forradalommal  és  azon  eszmékkel,  melye- 
ket az  terjesztett,  a  helyzet  megváltozott.  Régi  dicső- 
ségünk emlékei  helyett  ezután  tetterő  hatja  át  a  nem- 
zetet; míg  a  pártok  alakulnak,  melyeknek  egyike 
alkotmányunk  demokratikus  irányban  öntudatos  át- 
alakítását tűzi  ki  feladatul,  másika  a  közeledő  veszély 
előérzetében  a  régi  alkotmány  védelmére  csoportoso- 
dik:  az  ifjú  nemzedék,  egy  nagyszerű  jövőnek  küszö- 
bén látva  magát,  lelkesedéssel  tolong  a  pályára,  mely 
előtte  megnyílik. 

Kiemelni  hazánkat  a  tespedésből,  melybe  az  sülye- 
dctt,  odaállítani  azt  Európa  legelső  népeinek  sorába  — 
ez,  mit  előbb  ábrándnak  gondolánk,  most  lehetőnek 
látszott,  s  ifjú  sziveink  feldobogtak  a  gondolatra,  hogy 
mi  is  kinyújthatjuk  kezeinket  a  valódi  dicsőség   után. 

S  így  ezen  esemény,  mely  a  nemzet  újabb  fejlődé- 
sére már  csak  azért  is  a  leghatározóbb  hatással  volt, 
mert  ez  alapította  meg  azon  befolyást,  melyet   törek- 

veséinkre  Francziaország  politikai  eszméi  —  sokszor 
kárunkra  —  gyakoroltak,  ép  oly  elhatározó  befolyás- 
sal volt  az  egyesekre  is  és  nemzedékünk  ennek  hatása 
alatt  lépett  az  életbe. 

Mint  kortársaira,  úgy  Szalayra  a  júliusi  napoknak 
közvetlenül  azon  hatása  volt,  hogy  magát  az  1789-ki 
nagy  forradalom  történetének  tanulmányozására  vetette, 
s  csak  e  tanulmányok  eredményében  találjuk  a  különb- 
séget. 

Egész  hevével  osztozott  ő  is  a  lelkesedésben,  mely- 
lyel  az  örökké  igaz  elvek,  mikért  a  franczia  forrada- 
lom küzdött,  ifjú  szíveinket  eltölték.  Mirabeau  és 
Duport  jellemzése,  melyeket  a  Szónokok  könyvében  ki- 
adott, eléggé  bizonyítják  azon  tiszteletet,  melylyel 
ezen  elvek  bajnokai  iránt  viseltetett;  de  alaposabb 
tanulmányai  meggyőzek  őt,  hogy  az,  mi  a  franczia 
forradalomban  nagyszerű,  nem  a  Bastille  és  Tuiíleriák 
ostromában  s  a  nép  vad  kitöréseiben,  —  hanem 
Francziaország  politikai  és  társadalmi  átalakulásában 
kereshető,  s  hogy  ezt  nem  az  által  érhetjük  el,  ha 
Francziaországot  forradalmában  utánozzuk,  hanem  csak 
úgy,  ha  azon  nagy  férfiak  példáját  követjük,  kik  a  for- 
radalom zaja  között,  melylyel  a  múltnak  maradványai 
lerontattak,  csöndes  munkásságukkal  Francziaország  s 
az  egész  újabb  társadalom  alapjait  vetették  meg.  S  így 
e  nagy  esemény,  mely  lelkesítve  hatott  valamennyiünkre, 
nála  csak  a  buzgóságot  növelé,  melylyel  tanulmányaiba 
mélyedett  és  azt,  hogy  míg  tanulmányai  eddig  inkább 
általánosak  valának,  azok  most  kizárólag  a  politikában, 
s  főkép  a  törvénytudományban  központosultak ;  s  bát- 
ran állítom,  hogy  nemcsak  körünkből,  hanem  talán 
tizennyolcz  éves  ifjú  nem  lépett  ki  az  egyetemből, 
kinek  e  tudományok  körében  ily  megállapodott  nézetei 
lettek  volna. 

Nem  azért  szóltam  ily  hosszasan  Szalay  tanuló 
éveiről,  mert  szivemnek  jól  esik  e  korra  visszatekin- 
teni :  de  mert  jeles  emberek  életében  semmi  sem 
érdekesebb,  mint  szellemi  kifejlődésök    története ;    és 

mert  Szalay  már  akkor  az  volt,  ki  később  ma- 
radt: 

a  hit,  mely ly el  sírjába  szállt,  hogy  a  magyar  nem- 
zetre szép  jövő  vár; 

a  meggyőződés,  hogy  a  nemzet  feladatát  csak  úgy 
oldhatja  meg,  ha  a  nyugati  civilisatióhoz  ragaszkodik, 
s  mint  múltjában,  úgy  a  jövőben  is  a  civilisatiónak 
bajnoka  lesz ; 

az  erős  elhatározás,  hogy  a  nemzet  nagy  feladatai- 
ban tehetsége  szerint  részt  vesz,  lelkesedéssel  tölték 
már  a  tizennyolcz  éves  ifjúnak  szivét ;  s  ha  az  utak 
változtak,  melyeken  később  előre  törekedett,  soha  az 
akadályok,  a  közönyösség,  melylyel  találkozott,  s  a  nehéz 
gondok,  melyeket  a  sors  vállaira  halmozott,  őt  az 
akkor  kitűzött  czéJtól  el   nem  térítették. 

Ha  Szalay  szivét  követheti,  már  akkor  kizárólag  a 
tudományra  vetette  volna  magát. 

Azok  közé  tartozott  ő,  kik  nem  arra  valók,  hogy 
az  élet  súrlódásai  közé  vegyüljenek.  Már  ifjú  korá- 
ban közönyösebb  volt  a  taps  iránt  és  sokkal  keveseb- 
bet birt  a  szinész  tulajdonaiból,  semhogy  a  nagy  szin- 
padon  kitűnő  szerepet  játszhassék ;  s  ő,  ki  magáról 
is  a  legszigorúbb  objecti vitással  itélt,  tudta  ezt.  De  a 
tudományos  pálya,  fckép  akkor,  nem  bíztosíthatá  füg- 
getlenségét ;  azért,  főkép  anyjának  engedve,  elhatá- 
rozá  magát,  hogy  közszolgálatba  lép,  s  rövid  pat- 
varistaság  után,  melyet  Kölcsey  oldalán  töltött,  mint 
gyakornok  a   helytartótanácsnál    keresett    aJkalmazást. 

Szalay  itt,  mint  mindig,  szigorú  pontossággal  végzé 
kötelességeit,  de  épen  azért  érezte,  hogy  ha  e  pályán 
marad,  tanulmányairól  le  kellene  mondania;  s  ezért 
nem  tartva  vissza  a  kilátások  által,  melyeket  előtte 
József  nádor  pártolása  nyitott  meg,  rövid  szolgálat  után 
letéve  vizsgáját,  mint  ügyvéd  lépett  fel,  azon  meg- 
győződésben, hogy  azt,  mi  mérsékelt  igényei  mellett 
szükséges,  ez  úton  könnyen  megszerezve,  a  jogtudo- 
mányban is,  melyet  még  mindig  főfeladatának  ismert, 
legjobban  haladhat  előre. 

S  mi  ezt  illeti,  reményei  teJjesültek  is.  Magán-  és 
büntetőtörvényeink  hiányai  az  ügyvédi  gyakorlat  köz- 
ben még  világosabbakká  váltak  előtte.  A  praxis  még 
inkább  meggyőzte  őt  a  reformok  szükségéről,  de  maga 
e  praxis  nem  elégitheté  ki  vágyait. 

A  jognak  teljes  ismerete,  a  kitartó  szorgalom,  mely 
az  egyes  esetet  minden  részleteiben  tanulmányozza, 
az  éles  felfogás,  mely  azt  az  általános  jogelvekre 
alkalmazza,  s  azon  lelkesedés,  melylyel  az  ügyvéd  az 
egyes  esetben  a  jog  általános  sértését  látva,  mindent 
elkövet,  hogy  azt  helyrehozza :  mindezek  megvoltak 
Szalayban  s  kik  azon  hatalmat  ismerik,  melyet  ő  mint 
szónok  nem  hangzatos  szókötések,  hanem  mély  fel- 
fogása és  ellenállhatlan  logikája  által  hallgatóira  gya- 
korolt, el  fogják  ismerni,  hogy  Szalay  oly  országban, 
hol  az  eljárás  nyilvános  és  szóbeli,  az  ügyvédi  pálya 
első  csillagai  között  ragyogott  volna ;  de  nálunk  akkori 
időben  e  tulajdonok,  melyekkel  birt,  azokat,  melyek 
nála  hiányoztak,  nem  pótolhaták ;  és  kik  Szalayt  isme- 
rek, csak  helyeselhették  elhatározását,  melylyel,  kevés 
évi  gyakorlat  után,  e  pályáról  is  lelépett,  mely  — 
mert  azt  lelkiismeretesen  folytatta  —  csaknem  minden 
idejét  igénybe  vette.  Mint  az  aran^,  mert  fölötte 
nehéz  és  becses,  nem  arra  való,  hogy  házi  eszközre 
használtassék :  úgy  vannak  egyéniségek,  kiket  épen 
legnemesebb  tulajdonaik  a  mindennapi  élet  súrlódásaira 
alkalmatlanokká  tesznek, —  és  Szalay  ezek  közé  tartozott. 

De  azért  a  rövid  idő,  melyet  az  ügyvédi  pályán 
töltött,  nem  maradt  befolyás  nélkül  egész  életére. 

Főkép  oly  időszakban,  midőn  egész  nemzeteket 
politikai  átalakulások  vágya  ragadt  meg,  a  reform 
mezeje  ellenállhatatlan  csábbal  bir  az  egész  fiatalabb 
nemzedékre;  de  a  nemesebb  lelkesedésnek  practikus 
haszna  az  egyeseknél  attól  függ,  hogy  azon  roppant 
feladatból,  mely  az  egész  nemzeté,  egy  bizonyos  meg- 
határozott részt  váJasztva  maguknak,  kizárólag  ezen 
dolgozzanak,  s  ez  vala,  mit  Szalay  ügyvédi  tevékeny- 
ségének köszönhetett. 

jogunknak  alaposabb  tanulmányozása,  melyre  ügy- 
védi gyakorlata  neki  alkalmul  szolgált,  meggyőzte  ót, 
hogy  a  szomorú  állapot,  melybe  jogtudományunk 
Frankig  sülyedett,  s  mely  gyakorlati  jogunkra  is  oly 
károsan  hatott,  főkép  azon,  nemzeti  hiúság  által  ápolt 
előitéletből  eredt,  hogy  a  magyar  jogviszony  oly 
valami,  minek  egyéb  jogokban  semmi  előzményei,  s 
külön  egyébbel  semmi  kapcsai  nincsenek,  —  mi 
Európában  egész  külön  áll,  s  valamint  a  jogi  eszmék 
általános  fejlődésére  semmi  befolyást  nem  gyakorolt, 
úgy  azoktól  egészen  függetlenül  fejlődött  és  fejlőd- 
hetik ezután  is.  Holott  a  tények  elfogulatlan  tanul- 
mányozása azon  meggyőződésre  vezet,  hogy  a  jogi 
törvényhozás  mezején  szintúgy,  mint  alkotmányos 
kifejlődésünkben,  hazánk  és  Európa  más  országai 
között  mindig  kölcsönös  hatás  létezett,  s  hogy  hazánk 
nyugati  Európa  más  művelt  országainál  valamivel  előbb 
vagy  hátrább  állt,  de  velők  mindig  egy  irányban 
haladott. 

Mi  az  egyéniségekről  áll,  s  mit  Goethe,  a  leg- 
elmésebben kinyomott  egyéniségeknek,  a  legeredetibb 
szellemeknek  egyike  magáról  mond:  áll  az  a  nemze- 
tekről is,  hogy  bármennyit  beszéljünk  eredetiségek- 
ről, a  mi  egészen  sajátjok,  igen  kevésből  áll,  s  azon 
különbség,  melyet  köztök  és  mások  között  észre- 
veszünk, csak  onnan  ered,  mert  a  közös  eszmét  saját 
egyéniségük  szerint  dolgozták  fel,  s  a  közös  irányban 
saját  természetök  szerint  haladtak. 

Az  ellenkező  nézet,  ha  az  a  tudomány  körében 
marad,  csak  tévedés;  de  sokkal  károsabb,  ha  az  a 
practikus  elet  mezején  alkalmaztatik,  s  azon  meggyő- 
ződésre vezet,  hogy  valamely  nemzet  magát  elszige- 
teli, sőt  hogy  csak  ez  által  biztosithatja  nemzeti  saját- 
ságainak önálló  kifejlődését. 

Mint  a  polgári  élet  körében  minden  nagyobb  ered- 
mény csak  az  által  érethetik  el,  ha  több  egyéniség 
egy  közös  czélra  működik:  úgy  az  emberiség  hala- 
dása csak  a  népek    hasonló    közreműködésének  ered- 

menye;  s  a  mely  nép  kilép  a  közösségből,  melyet  a 
nyugati  keresztyénség  a  népek  között  előidézett,  s 
melynek  újabb  civilisatiónkat  köszönjük,  az  tevékeny- 
ségének azon  mezején,  melyen  ezt  teszi,  rögtön  el- 
marad és  hanyatlik.  S  ez  történt  a  jog  tekintetében 
nemzetünkkel. 

Ha  hazánk  jogviszonyait,  vagy  egyéb  institutióit 
tekintjük  azon  századokban,  melyek  nemzetünk  fény- 
korát képezik :  köztök  és  más  európai  intézvények 
között  a  legnagyobb  rokonságot  találjuk ;  s  ha  ez 
később  megváltozott,  az  ok  a  török  uralomban  rejlik, 
mely  által  fejlődésünk  erőszakosan  fél  beszakít  tátott, 
úgy  hogy  az,  mi  institutióink  eredetiségének  tartatott, 
sokban  csak  annak  jele,  hogy  hátrább  maradtunk,  s 
egyszersmind  legnagyobb  akadálya  haladásunknak.  — 
Mert  valamint  a  mívelődésnek  közös  foka  szükségkép 
egy  bizonyos  közösséget  idéz  elő  a  népek  politikai 
és  társadalmi  viszonyaiban  is:  úgy  oly  nép,  mely  tár- 
sadalmi viszonyaiban  és  politikai  institutiőiban  mások- 
tól eltér,  soha  sem  vehet  részt  az  általános  haladás- 
ban sem. 

Ezen  nézetből  indulva  ki,  s  belátva  mélyebb  tanul- 
mányaiból, hogy  a  bajokon,  melyek  jogviszonyainkban 
léteznek,  egyes  javítások  által  segíteni  nem  lehet, 
Szalay  azon  meggyőződésre  jutott,  hogy  valamint  jogi 
viszonyaink  reformja  minden  haladásnak  feltétele,  úgy 
ez  csak  akként  lehetséges,  ha  egész  jogunkra  kiterjed ; 
s  így  —  ámbár  távol  azon  kíméletlenségtől,  melylyel 
a  radicalismus  az  államot  bizonyos  elvek  szerint  con- 
struálja,  —  senki  a  békés,  fokonkénti  haladást  nálánál 
inkább  nem  óhajtá :  —  e  téren  ily  haladást  nem  tárta 
lehetségesnek. 

Miután  századokig  félbenszakasztva  fejlődésünkben, 
jogviszonyaink  a  kor  szükségei  szerint  fokonként  át 
nem  idomulhattak,  és  Szalay  belátta,  hogy  hiteltörvé- 
nyeink javítása,  melyet  Széchenyi  a  haladás  feltételé- 
nek tekintett,  az  aviticitás  megszüntetése  nélkül  lehe- 
tetlen,  s   ez,    ha    azt    a    birtokképesség    általánosítása 

nem  előzi  meg,  az  egész  birtokos  osztályt  megron- 
taná, s  egyáltalában  üdvös  eredményeket  csak  úgy 
idézhet  elő,  ha  egyszersmind  egész  eljárásunk  és  tör- 
vénykezésünk rendszerét  megváltoztatjuk  :  nézete  sze- 
rint bajainkon  csak  gyökeres  reform  által,  csak  úgy 
segíthetünk,  ha  minden  jogviszonyainkat  azon  elvek 
szerint,  melyek  Nyugat-Európa  civilisált  országaiban 
általánosan  elfogadtattak,  egészen  átalakítjuk;  s  ezt 
tűzte  ki  magának  feladatul.  Erezve  nehézségeit,  tudva, 
hogy  az  egyesnek  törekvései  ily  czél  elérésére  elég- 
telenek, és  sokszor  kétkedve  saját  képességén,  de 
ernyedetlen  buzgalommal,  mert  már  át  volt  hatva  fel- 
adatának szükségétől  és  nagyszerűségétől,  s  ennek 
akarta  szentelni  egész  életét :  tanulmányai,  egész  iro- 
dalmi munkássága  és  utazásai  erre  voltak  szentelve. 
Látszólag  a  siker,  mely  Szalay  munkásságát  követte, 
igen  csekély  vala.  A  Themis  és  az  általa  s  néhány 
barátainak  társaságában  kiadott  Budapesti  Szemle,  mely- 
ben a  codificatióról  irt  értekezéseit  közié,  oly  kevés 
támogatásban  részesültek,  hogy  mindkét  vállalattal  már 
a  második  füzet  után  fel  kellé  hagynia.  Nagy  olvasó 
körrel,  mely  az  írónak  nevét  zajjal  hirdeti,  s  neki 
anyagi  hasznot  szerez,  Szalay  nem  dicsekedhetett.  De 
kétségtelen,  hogy  ezen  dolgozatai  azoknál,  kik  köz- 
ügyeinkkel alaposabban  foglalkoztak,  nem  maradtak 
hatás  nélkül,  s  legalább  e  körben  figyelmet  gerjesz- 
tettek a  fiatal  tudós  iránt,  ki  mellőzve  mindent,  mi 
által  mások  hatni  iparkodtak,  csak  eszméinek  egyszerű, 
s  a  lehetőségig  világos  előadásától  várta  azoknak 
győzelmét;  és  ennek  vala  köszönhető,  hogy  midőn 
1840-ben  a  fogházjavításnak  ügye  szóba  jött,  s  az 
országgyűlés  a  küldöttségnek,  melyet  erre  kinevezett, 
büntetőtörvényeink  és  eljárásunk  revisióját  tette  köte- 
lességévé :  azon  férfiak,  kik  e  nagy  munkával  meg- 
bízattak, jegyzőjöknek  Szalay  Lászlót  választották,  ki 
az  1840-iki  országgyűlésen  jelen  nem  lévén,  a  választ- 
mány tagja  nem  vala,  —  neki  ez  által  alkalmat  adván, 
hogy  azon  eszméket,  melyeket  eddig  csak  a  tudomány 

körében  fejtegetett,  a  gyakorlati  törvényhozás  mezején 
alkalmazza. 

Kik  c  választmányban  részt  vettek,  ismerik  azon 
érdemeket,  melyeket  e  téren  szerzett,  és  tudják,  hogy 
ha  annak  munkálatai  a  külföld  s  főleg  Németország- 
nak első  tudósai  által  a  törvényhozás  ezen  ágában 
nagy  haladásnak  ismertettek  el,  ez  részben  neki  kö- 
szönhető. Nem  kisebb  volt  azonban  a  hatás,  melyet 
ezen  tevékenység  magára  Szalayra  gyakorolt. 

A  személyes  viszony,  melybe  azon  férfiakkal  lépett, 
kik  akkor  politikai  fejlődésünk  élén  állottak,  s  kikkel 
most  naponként  érintkezett,  élénkítve  hatott  tehetsé- 
geire és  tágítá  látkörét. 

Mit  a  jogról  régen  érzett,  hogy  annak  egyes 
részeit  javítani  nem  lehet,  ha  csak  a  reformot  az 
egészre  ki  nem  terjesztjük,  az  most  általános  meg- 
győződéssé vált,  midőn,  a  büntető-törvénykezésről 
tanácskozva,  tapasztala  az  összeköttetést,  melyben  az 
egyéb  politikai  intézvény cinkkel  áll ;  s  valamint  előbb 
belátta,  hogy  minden  haladás,  még  az  anyagi  kifej- 
lődés mezején  is,  lehetetlen,  ha  azt  jogi  viszonyaink 
átalakulása  meg  nem  előzi :  úgy  most  világos  lett 
előtte,  hogy  jogi  és  törvénykezési  viszonyaink  gyö- 
keres megjavítása  lehetetlen,  ha  politikai  állapotaink 
a  régiek  maradnak.  Mert  ki  tenné  fel,  hogy  ha  a 
birói  és  közigazgatási  teendők,  mint  azt  akkori  megyei 
rendszerünk  magával  hozá,  összezavartatnak,  az  igaz- 
ság gyors  kiszolgáltatása  lehetséges ;  vagy  hogy  a  tör- 
vény előtti  egyenlőség,  s  a  jury,  melyet  Szalay  az 
eljárás  legtökéletesebb  formájának  tartott,  hazánkban 
alkalmazható,  ha  a  nemesi  privilégiumok  tömege  és 
úrbéri  viszonyaink  megmaradnak,  s  minden  politikai 
jog  csak  mint  kiváltság  élveztetik?  S  azon  arányban, 
melyben  ezen  meggyőződés  benne  crősebbé  vált,  s 
az  általános  helybenhagyásból,  melylyel  a  választmány 
munkálata  az  egész  országban  fogadtatott,  azt  tapasz- 
tala, hogy  a  nemzet  a  jogegyenlőség  elvének  elfoga- 
dására megérett :  erősbbé  lett  azon  határozat  is,   hogy 

tevékenységét,  melyet  eddig  csak  a  jogi  viszonyok 
reformjának  szentéit,  tágabb  körökre  lerjeszsze  ki, 
s  ez  birá  őt  arra,  hogy  Korpona  városának  felhi vasát, 
mely  őt   1843-ban  követének  választotta,  elfogadja. 

A  befolyás,  melyet  a  polgári  elem  hazánkban  akkor 
gyakorolt,  mint  önök  tudják,  abban  állt,  hogy  a  városi 
követek  együttvéve  egy  szavazattal  bírtak.  Azonban 
Szalay,  mint  e  hon  egyik  legkisebb  városának  követe 
is,  két  nagy  dolgot  nyert  ezen  állásában. 

Helyet,  honnan  szavát  az  egész  haza  meghall hatá, 
és  azt,  hogy  —  mint  városi  követ  —  már  állásánál 
fogva  azon  ügynek  védelmére  hivatott  fel,  melytől 
saját  meggyőződése  szerint,  a  hon  szebb  jövője  függött. 

És  Szalay  így  fogta  fel  állását,  ó  nem  egy  kis 
felföldi  város  küldöttjének  tekinté  magát,  ki  városá- 
nak törvényhozási  kiváltságaiért  küzd,  ■ —  nem  a  városi 
polgárság  képviselőjének.  <r Nincs  többé  szó  (monda 
1843-ban  szept.  27-ikén  tartott  beszédében)  néhány 
városi  votumnak  rehabilitatiójáról,  hanem  szó  van  egy 
új  elemnek  a  törvényhozásba  befogadásáról.  S  zzzt\ 
elem,  mert  a  jelen  szükségeknek,  a  kor  követelései- 
nek tolmácsa,  az  időnek  nagy  chemikai  processusában 
a  többieket  fel  fogja  olvasztania  ;  s  ő  ezen  elem,  az 
egész  negyedik  rend  képviselőjének  tekinté  magát,  s 
az  ennek  jogaiért  küzdést  ismeré  feladatának. 

((Midőn  hiszem  és  óhajtom,  —  így  szól  ugyané 
beszéd  folyamában  tovább  —  hogy  Magyarország 
jövendője  a  tiers  état  formáiban  nyilatkozzék:  ezen 
szó  alatt,  idő  lefolyása  után,  az  összes  nemzetet 
értem,  s  nem  értem,  nem  fogom  érteni  soha  rőf  és 
mérőserpenyő  —  magokban  véve  igen  tisztességes 
dolgok  —  túlnyomó  befolyását.  Nem  akarom,  hogy 
teremtessék  egy  új  osztály,  számtalan  heterogenitásaink 
öregbítésére ;  hanem  szivemből  óhajtom  :  alakuljon  oly 
osztály,  mely  a  többieknek  szögletességeit  lesimítsa, 
mely  bennök  felolvaszszon  mindent,  mi  nem  korunkba 
való.  n 

« Lesznek,    kik   talán    úgy   fognak    vélekedni,    hogy 

igen  távol  jövendőről  szólok;  én  nem  hiszem  oly 
távolnak.    Óriási   lépésekkel    közeledünk  e  czél  felé.l^ 

dA  szőnyegen  levő  rcformkérdésekben  első  szemét 
látom  azon  láncznak,  mely  minket  egy  nagy,  életre- 
való cgészszé  olvaszszon.  S  ennélfogva  óhajtanom  kell, 
hogy  az  itt  megállapítandók,  részszerint  az  által,  hogy 
elfogadunk  mindent,  mit  a  haladás  eszméi,  a  kor 
szükségei  követelnek,  részben  természetes  csatornául, 
részben  mintául  szolgáljanak  az  ország  egyéb  elemei- 
nek annak  idejében  befogadására,  kiképzésére ;  s  mert 
kimondottam  ezen  óhajtásomat,  kimondom  véggondo- 
latomat is,  mely  meglehet,  nem  alapos,  de  minden- 
esetre lelkiismeretes  megfontolásnak  eredménye.  (Vala- 
mint, ha  már  emelkedik  a  mű,  a  művész  össze  szokta 
törni  mintáját:  úgy  nem  gondolok  vele,  ha  unokáink 
vagy  unokáinknak  unokái  össze  fogják  törni  a  mintát.) 
Mert  nem  municipalis  ország  képében  látom  a  nagygyá 
lett  hazát:  nem  hiszem,  hogy  municipalis  foederalis- 
mus  legyen  a  végezel.  Megismerem,  és  hálás  sziwel 
ismerem  meg,  hogy  municipalis  alkotmányunknak  kö- 
szönjük fenmaradásunkat,  mikor  még  nem  ébredtek 
öntudatra  a  különféle  érdekek ;  de  nem  hiszem,  hogy 
neki  köszönhetnők  valaha  statussá  fejlődésünket.  Áz 
nap,  mikor  az  országgyűlés  valósággal  fogja  képviselni 
az  összes  nemzetet  az  országgyűlésen  :  nem  karokat 
és  rendeket,  nem  megyéket  és  városokat,  hanem  kép- 
viselőket, az  egy  nemzet  képviselőit  fogjuk  látni. » 

Hosszasabban  idéztem  Szalay  szavait,  mert  tisztán 
kijelölik  az  álláspontot,  melyet  hazánk  közügyeiben 
elfoglalt;  az  elveket,  melyek  törekvéseinek  irányt 
adtak;  a  programmot,  melyhez  hív  maradt. 

Mit  Magyarország  egyik  legkisebb  kir.  városának 
követe  azon  időben,  midőn  az  egész  polgári  rendnek 
együttvéve  egy  szavazata  volt,  az  országház  termében 
elmondott,  s  mi  akkor  meglepetéssel  fogadtatott  töb- 
bek által,  talán,  mint  annak  bizonysága,  hogy  a  tudós 
a  practikus  élet  mezejére  nem  való :  az,  öt  évvel 
később,  az   1848-iki  törvények  alapjává  vált.   Soha  az 

események  az  egyes  gondolkozónak  állításait  fénye- 
sebben nem  igazolták.  S  ha  a  tudomány  legszebb 
dicsősége  az,  hogy  a  létező  helyzetet  helyesen  fogva 
fel,  az  irányt,  melyet  haladásunkban  követni  fogunk, 
előre  meghatározza :  Szalaynak  e  dicsőségét  senki  nem 
vonhatja  kétségbe 

De  Szalay  nemcsak  tudós  vala. 

Senki  nem  állítá  a  tudományt  magasabbra,  nagy 
hivatását  nálánál  komolyabban  senki  nem  fogta  fel, 
de  volt  valami,  mit  ennél  magasabbra  állított :  a 
polgárnak  kötelességeit:  s  bár  megelégedését  csak 
a  tudományban  látva,  a  közélet  felé  vonzódást  nem 
érzett,  úgy  vala  meggyőződve,  hogy  az  eredmény, 
melyet  a  tudomány  mezején  előmutathat,  senkit  nem 
mznt  fel  azon  kötelességektől,  melyekkel  hazájának 
tartozik. 

Szalay  nézete  szerint  a  tudomány,  mint  minden  ké- 
pességeink, csak  arra  adatott,  hogy  emberi  feladatunk- 
nak eleget  tegyünk. 

Nem  az  adja  a  tudomány  értékét,  hogy  a  sok  elő- 
itéleten  túlemel,  s  való  becse  szerint  méltányolva 
mindent,  valóban  szabadabbá  tesz,  s  oly  élvezeteket 
szerez,  melyekről  a  tömegnek  fogalma  sincs.  A  magá- 
nos tudós,  ki  önösségében  mindent  megvet:  irigység 
tárgya  lehet,  de  tiszteletet  nem  érdemel,  úgy  nem, 
mint  a  gazdag,  ki  aranyzsákjait  őrzi.  A  tudomány 
becse  azon  hatásban  rejlik,  melyet  az  életre  gyakorol ; 
a  tudósnak  dicsősége,  mint  minden  való  dicsőség,  ab- 
ban áll,  hogy  embertársainak  jólétén  s  nemesítésén 
dolgozik  —  abban,  hogy  tudományát  szövétnekül  hasz- 
nálja, melylyel  kartársainak  homályos  útait  felvilágo- 
sítja, —  fegyvernek,  melylyel  legszentebb  érdekeiért 
küzd,  —  kincsnek,  melyet  javukra  osztogat.  A  nagy 
ész  csak  akkor  érdemli  tiszteletünket,  ha  nagy  kedély- 
lyel  párosul. 

SzaJay  így  fogta  fel  feladatát. 

S  mentől  erősebben  meg  vaJa  győződve  arról,  hogy 
hazánk  állapotai  jobbra  csak  azon  feltételek  alatt  for- 

dúlhatnak,  melyeket  idézett  beszédében  kijelölt:  annál 
inkább  kötelesnek  érzé  magát,  elkövetni  mindent,  hogy 
elveinek  győzelmet  szerezzen. 

Hazánk  —  mint  baráti  beszélgetésben  többször 
monda  —  nincs  oly  állapotban,  hogy  bármily  gyerme- 
kének tettleges  szolgálatát  nélkülözhetné.  A  magyar 
ember  nem  engedheti  meg  magának  a  csendes  élve- 
zetet, melyet  a  tudós  könyvei  között  elmélkedéseiben 
talál.  Nekünk  nemcsak  keresni  kell  az  igazságot,  ha- 
nem küzdeni  érte,  küzdeni,  habár  előre  látjuk,  hogy  a 
síkon,  melyre  szállunk  győzelem  helyett  csak  sebeket 
várhatunk.  Oly  korban  születtünk,  midőn  az,  a  mi  volt, 
fentarthatatlanná  vált,  s  melyben  az  új  viszonyok,  me- 
lyek után  törekednünk  kell,  még  nem  létesíthetők.  S  egy 
átmeneti  korszaknak  emberei  nem  tűzhetnek  ki  maguk- 
nak más  feladatot,  mint  hogy  a  jövőt  előkészítsék  és 
azon  eszmék  terjesztésén  dolgozzanak,  melyeknek  ál- 
talános elfogadásától  hazánk  szebb  jövője  függ.  S 
ezen  meggyőződés  bírta  őt  arra,  hogy  1844-ben,  mi- 
dőn a  Pesti  Jíirlap  szerkesztése  neki  ajánltatott,  azt 
elfogadja. 

Politikai  és  socialis  viszonyaink  oly  egészen  meg- 
változtak, hogy  azon  kérdésekről,  melyek  fölött  ak- 
kor szenvedélyesen  vitatkoztunk,  most  nyugalom- 
mal ítélhetünk,  s  mégis  ezen  idő  elég  közel  fekszik 
hozzánk,  hogy  akkori  helyzeteinkről,  sőt  még  érzel- 
meinkről is  tiszta  fogalmunk  maradt ;  s  hallgatóim 
között  sokan  emlékeznek  még  a  viszonyokra,  melyek 
alatt  Szalay  a  "PesH  Ht'rlap  szerkesztését  átvevé. 

Ismertük  a  férfiút,  ki  a  PesN  Tiirlap-oX  alapítá,  s 
mindazokra,  kik  e  hazában  a  szabadságért  küzdöttek, 
akkor  elhatározó  befolyást  gyakorolt.  Azon  tulajdo- 
nok, melyekkel  Kossuth  Lajos  mint  író  is  bírt,  s  me- 
lyek őt  főkép  a  journalistika  mezején  utánozhatatlanná 
tevék,  már  magában  véve  nehézzé  tették  annak  állását, 
ki  a  lapot  utána  átvevé,  de  mennyivel  inkább  akkor, 
midőn  a  lap  most  oly  elvek  s  nézetek  terjesztésére 
szolgált,  melyek  iránt  a  nagy  közönség  nem  lelkesült. 

sőt  melyeket  hazánk  akkori  helyzetében  veszélyesek- 
nek tartott. 

Csaknem  általános  volt  a  meggyőződés,  hogy  al- 
kotmányunk fentartását  egyedül  megyei  szerkeze- 
tünknek köszönjük,  s  az  1823-iki  események  meg- 
erősítek ebben  a  nemzetet.  —  A  nemzet  erkölcsei  a 
legszorosabb  kapcsolatban  álltak  ezen  institutióval ; 
azok,  kikben  szabadságunk  legkitűnőbb  bajnokait  tisz- 
teltük, ennek  védelmében  őszültek  meg:  s  midőn  a 
Pesti  Hírlap  Szalay  vezetése  alatt  mégis  megyei  rend- 
szerünk hiányainak  kijelölését  tűzte  ki  czéljául,  s  mint 
alkotmányunk  egyedül  biztos  garantiáját,  a  parlamen- 
táris kormányt  állítá  fel,  bizonyosan  oly  czélt  tűzött 
ki  magának,  melynek  elérésére  kevés  kilátás  mutat- 
kozott. 

Nem  szólok  Szalay  journalisztikai  tevékenységének 
irodalmi  érdemeiről.  6  maga  e  téren  kevés  bizalommal 
volt  saját  képességéhez,  s  öntudatlanul  alkotta  a  kis 
mesterműveket,  melyek  a  legjobbak  közé  tartoznak, 
miket  az  irodalom  e  nemben  előállíthat;  de  ki  czik- 
keinek  egész  sorát,  melyet  Publicistái  dolgozalain^ik 
czíme  alatt  egybegyűjtve  kiadott,  végigolvassa,  fel  fogja 
ismerni,  hogy  talán  soha  több  s  nagyobb  fontosságú 
politikai  kérdés  ily  alaposan  egy  ember  által  sem  tár- 
gyaltatott. 

Tisztán  irodalmi  szempontból  a  hírlap  talán  nem 
felelt  meg  minden  követelésnek.  A  tömör,  csaknem 
lapidaris  irály,  melyben  Szalay  czikkeit  szerkeszté, 
nélkülözte  azon  könnyűséget,  mely  a  hírlapirodalom- 
ban kívántatik;  s  miután  ennek  feladata  az,  hogy  a 
jelennel  foglalkozva,  a  nép  szükségeinek  feleljen  meg, 
nem  az,  hogy  kizárólag  a  jövőt  tartsa  szemei  előtt  s 
ennek  útjait  készítse  elő :  így  nem  is  bámulhatjuk, 
hogy  a  Pesti  Tíirlap  olvasó  közönsége,  mióta  az  Szalay 
kezébe  ment  át,  megfogyott,  s  azok  is,  kik  e  laphoz 
is  hívek  maradtak,  többször  panaszkodtak,  hogy  a  Jap, 
mióta  szerkesztősége  megváltozott,  érdekességének 
nagy  részét  elvesztette.  A  mesterségben,   mely  a  íár- 

gyat  mindig  feltalálja,  melylyel  a  közönségre  hatha- 
hatunk,  s  róla  leghatályosabban  szólni  tud,  Kossuth 
Lajossal  senki  nem  versenyezhetett.  Szalay  maga  a 
vádakra,  melyek  ellene  e  szempontból  emeltettek,  ke- 
délyes humorral  csak  azt  jegyzé  meg,  hogy  azok  olya- 
nok, mintha  a  katonát,  ki  egész  életén  át  a  tüzéreknél 
vagy  a  sorgyalogságnál  szolgált,  midőn  a  körülmé- 
nyektől kényszerítve  lóra  ül,  s  az  ellenséget  így  tá- 
madja meg,  azért  gáncsolják,  mert  a  hadsereg  leghí- 
resebb huszárja  mellett  ügyetlen  lovasnak  látszik,  holott 
nem  az  a  kérdés:  jól  vagy  rosszul  ül-e  lován,  hanem 
az,  szükséges  volt-e,  hogy  felüljön,  s  hasznos  szolgá- 
latot tesze-e  így  is? 

Szalay  nem  dicsőséget  keresett  a  journalistika  terén, 
s  mint  mindig,  mire,  fájdalom,  sok  alkalma  vala,  úgy 
most  is  egykedvűséggel  tűrte  volna,  hogy  érdemei  nem 
ismertettek  el.  Az,  mi  a  nemes  férfiúnak  szívét  néha 
keserűséggel  töltötte,  nem  az  író  sértett  hiúsága  volt, 
hanem  azon  mód,  melylyel  fellépése  egyesektől  meg- 
ítéltetett. 

Szalay,  valamint  végczéljaiban,  úgy  a  legközelebbi 
teendők  iránt,  egészen  megegyezett  az  ország  nagy 
szabadelvű  pártjával.  Valamint  ez  végezel  ként  az  or- 
szág kormányának  teljes  függetlensége  és  felelőssége 
után  törekedett :  úgy  Szalay  sem  vonta  kétségbe, 
hogy  míg  alkotmányunknak  más  garantiái  nem  lesz- 
nek, megyei  szerkezetünkhöz  kell  ragaszkodnunk. 
De  míg  az  ország  nagy  szabadelvű  pártja  a  kormány 
felelősségét  oly  valaminek  tekinté,  mi  alkotmányunk 
szükséges  következése  ugyan,  de  a  létező  viszonyok 
alatt  még  sokáig  kivihetetlen ;  s  míg  ez  megyei  szer- 
kezetünkben oly  institutiót  látott,  mely  visszaéléseitől 
megtisztítva,  ezentúl  is  alkotmányunk  biztos  garantiája 
s  a  haladásnak  hatalmas  eszköze  lehet :  addig  Szalay, 
meggyőződve  arról,  hogy  a  fennálló  viszonyok  fen- 
tarthatlanok,  eljöttnek  vélte  az  időt,  hogy  az  elméket 
a  nagy  változásra,  melyet  előre  látott,  előkészítsük; 
s  azért  kijelentve,  hogy    megyei  szerkezetünkhöz  ad- 

dig,  míg  jelen  viszonyaink  tartanak,  mint  alkotmá- 
nyunk egyedüli  garantiájához  ragaszkodnunk  keli,  egy- 
szersmint  kimondá  világosan,  hogy  ezen  institutiót 
nemcsak  kinövéseiért,  de  lényegénél  fogva  sem  tartja 
olyannak,  mely  egy  valóban  alkotmányos  népnek  egye- 
düli garantiájául  szolgálhatna ;  s  ez  az,  mi  által  nézetei 
az  ország  nagy  szabadelvű  pártjának  nézeteivel  egye- 
nes, s  az  élénkség  mellett,  melylyel  politikai  vitatko- 
zásaink akkor  folytak,  sokszor  elkeseredett  ellentétbe 
jutottak. 

Az  alkotmányos  élet  föltételeihez  tartozik,  hogy  erős 
meggyőződések  létezzenek,  s  hogy  midőn  a  haza  java 
forog  kérdésben,  minden  más  tekintetet  félretegyünk; 
s  azért  a  szenvedély,  melylyel  a  közügyek  tárgyaltat- 
nak, s  az  igazságtalanság,  melylyel  a  pártok  egymás- 
ról néha  ítélnek,  nem  lephet  meg  senkit.  De  vájjon  ki 
az,  ki,  midőn  az  igazságtalanság  őt  sújtja,  fájdalom 
nélkül  tűrhetné  el   azt? 

Szalay  tudta,  hogy  dicsőséget  csak  a  jövő  adhat,  s 
nem  vágyódott  a  hír  után,  melylyel  a  jelen  kegyen- 
czeit  dicsőíti. 

De  ki  viselheti  el  türelemmel  a  pöffeszkedést,  mely- 
lyel a  középszerűség  —  mert  a  járt  úton  maradva 
nem  téved  —  saját  csalhatatlanságát  hirdeti  ?  —  Ki 
láthatja  harag  nélkül  a  tömeget,  mely  hazafiságból 
keresetet  űzve,  a  nép  körül  tolong,  s  udvaronczok 
módjára  a  nép  minden  gyöngeségeinek  hízeleg?  S  ha 
becsületes  ember,  ki  a  szabadságnak  lobogóját  követte 
mindig,  —  mert  nem  viseli  a  szabadelvűség  bérruhá- 
ját, s  a  hazafiságot  szívében  hordozza  s  nem  ajkain,  — 
pillanatokra  elkeseredik,  midőn  gyanúsítva  s  mellőzve 
látja  magát,  mert  hazájának  javát  a  nép  pillanatnyi 
kegyénél  többre  becsüli ;  s  ha  Szalay,  midőn  leg- 
tisztább szándékai  félremagyaráztattak,  midőn  sokan, 
kiket  ő  barátainak  tartott,  tőle  visszavonultak,  so- 
kan tevékenységét  a  hazára  nézve  károsnak  hirdetek, 
néha  kétkedni  kezdett  —  nem  elveinek  helyességén, 
de  azon,  nem  lett  volna-e  jobb,  ha  a  politikai  pálya- 

tói  egészen    távol    tartja    magát:  —  vájjon  bámulhat- 
juk-e ezt? 

A  férfiasság  nem  abban  áll,  hogy  a  fájdalmat  ne 
érezzük,  hanem  abban,  hogy  keserűségét  ismerve,  nyu- 
godtan viseljük  el ;  s  nem  az  érdemli  a  polgári  koszoi'út, 
ki  a  közvélemény  iránt  közönyös,  hanem  ki  polgár- 
társainak szeretetét  a  legfőbb  kincsnek  tartva,  azt,  ha 
kell,  a  hazának  áldozatul  hozza.  És  ezen  érdemet 
Szalaytól  senki  meg  nem  tagadhatja.  Mint  a  hajó, 
mely  a  szélben  meghajló  árboczokkal  s  ingadozva  a 
habok  között  változatlanul  folytatja  útját:  —  ilyen 
vala  ő,  érezve  minden  csapást,  s  megindulva,  de  biz- 
tosan folytatva  irányát  az  ellenséges  elem  között, 
azon  következetességgel,  melyet  a  legerősebb  meg- 
győződés is  csak  azoknak  ad,  kiket  erős  kötelesség- 
érzet lelkesít. 

A  journalistika  mezején,  s  később,  —  miután  a  hir- 
lap  vezetését  Csengery  Antalban  méltó  kezekre  bíz- 
ván, azt  csak  dolgozataival  támogatá,  —  a  Szónokok 
és  státusférfiak  könyvében,  hol  azon  férfiakat  jellemzi, 
kiknek  a  parlamentáris  kormány  elveinek  kifejtése  leg- 
többet köszön,  társalgásaiban  és  kiterjedt  levelezésé- 
ben minden  törekvései  ez  egy  czélra  voltak  irányozva, 
egész  tevékenysége  abban  központosult.  S  ha  azoknak 
száma,  kik  az  annyi  visszatetszéssel  fogadott  elveket 
magukéinak  vallák,  naponként  szaporodott,  s  mindin- 
kább terjedett  a  meggyőződés,  hogy  hazánk  állami  ön- 
állása  nem  a  megyei  rendszer,  hanem  csak  független 
magyar  kormány  által  biztosítható;  s  ha  minden  lé- 
pés, melyet  a  nemzet  a  haladás  ösvényén  tett,  azon 
irányban  történt,  mely  ellen  előbb  az  összes  közvéle- 
mény tiltakozott :  ez  kétségtelenül  csak  az  ő  tevékeny- 
ségének és  kitartásának  vala  köszönhető,  melynek  ered- 
ményeit nagyszerűségökben  azonban  csak  az  1848-ikj 
események  mutatták  meg. 

Mert  midőn  a  nemzet,  megszabadulva  az  akadá- 
lyoktól, melyek  óhajtásainak  eddig  útjában  álltak,  sza- 
badon   határozhatott   jövője   fölött,    s    háromszázados 

küzdelmek  után,  önállásának  teljes  birtokában  látva 
magát,  ennek  biztosítékait  meggyőződése  szerint  vá- 
laszthatá  magának;  nem  SzaJay  elvei  voltak-e  azok, 
melyeket  egyhangúlag  elfogadott,  ugyanazon  elvek, 
melyek  néhány  évvel  azelőtt  az  egész  hazában  vissz- 
hangra alig  találtak,  s  melyek  most  nem  találtak  ellen- 
mondásra ?  Van-e  valaki,  ki  tagadja,  ki  csak  kétségbe 
vonhatná,  hogy  a  kormány  felelősségének  elve  s  a  kép- 
viseleti rendszer  az  ]848-iki  törvényekben  ily  szaba- 
tosan formulázva  nem  állíttattak  volna  fel,  ha  Szalay 
a  nemzetet  ezen  elvek  elfogadására  elő  nem  készíti,  — 
ha  megyei  szerkezetünk  s  az  egész  kormányrendszer 
hiányait  fölfedezve,  évekig  tartó  törekvéseivel  meg 
nem  győzi  arról,  hogy  az  ujabb  kor  alkotmányos  és 
socialis  haladásaiban  részt  csak  úgy  vehetünk,  ha  azok- 
nak föltételeit  elfogadjuk. 

Kevesen  voltak,  kik  a  zajban,  melylyel  a  nemzet  új 
állását  elfoglalta,  a  szerény  tudósról  megemlékeztek; 
az  élczekkel  és  gyanúsításokkal,  melyekkel  a  doctri- 
narius  előbb  illettetett,  elhangzott  neve  is  és  a  tömeg 
tapsai  között  az  ő  elveinek  mások  ülték  diadalát ;  de 
azt,  hogy  az  ]848-iki  törvényeknek,  melyekhez  a  nem- 
zet mint  új  aranybullájához  ragaszkodik,  ő  vetette  meg 
alapjait,  —  hogy  a  haza  e  nagy  vívmányáért  minden 
egyesek  között  neki  köszön  legtöbbet :  ezen  öntudatot 
tőle  nem  veheté  el  senki  és  ő  keserűség  nélkül  engedé 
át  másoknak  a  babért,  megelégedve  az  eredménynyel, 
mely,  mint  akkor  hittük,  a  hazának  egy  szebb  jövőt 
biztosít. 

És  ha  Szalay  első  pillanatban  megdöbbent  is,  mi- 
dőn azt,  mit  előbb  hosszú  törekvések  biztos,  de  ne- 
hezen szerzendő  jutalmának  gondolt,  oly  egyszerre, 
csaknem  küzdelem  nélkül  elérve  látá :  miért  kétke- 
kedett  volna    a    nagy    átalakulás   üdvös  eredményein? 

A  sérelmek  hosszú  sora,  mely  nemzedékről  nemze- 
dékre szállva,  arra  kényszerített,  hogy  egész  tevékeny- 
ségünket a  múltnak  orvoslására  fordítsuk,  nem  volt-e 
végre    befejezve?   A  nemzet    önállása,  melyért  száza- 

dókig  küzdött  s  tanácskozott,  nem  voJt-e  végre  bizto- 
sítva? S  ha  jelen  helyzetünkben  még  sok  vala,  mi  a 
hazafiak  vágyait  nem  elégítheté  ki:  nem  volt-e  most  a 
haza  sorsa  saját  kezünkbe  adva,  —  azoknak  kezébe,  kik 
azt  szerették,  s  érte  minden  áldozatra  késznek  érez- 
ték magukat?  A  veszély,  melylyel  a  birodalom  többi 
részeiben  uralkodó  absolut  kormányrendszer  hazánk 
alkotmányosságát  egykor  fenyegeté,  nem  létezett 
többé;  s  a  nagy  egységi  mozgalom,  mely  egész  Né- 
metországot lelkesíté,  biztosságot  látszott  nyújtani, 
hogy  az  unificatió  utáni  törekvés,  mely  az  osztrák 
birodalomban  a  német  császárság  megszűntével  kezdő- 
dött, s  nemzeti  önállásunkat  fenyegette,  —  ezentúl 
lehetetlenné  vált. 

Szalay  sokkal  higgadtabban  itélt  viszonyainkról, 
semhogy  magát  ámította  volna  a  nehézségek  iránt, 
melyek  a  hazát  környezek.  —  Tudta,  hogy  az  j848-iki 
törvények  csak  elveket  mondanak  ki,  melyeknek  üd- 
vös eredményei  alkalmazásuktól  függenek;  ismerte  e 
törvények  egyes  hiányait,  s  hogy  azok  a  nemzetet 
készületlenül  találták,  s  ezért  inkább  egy  szebb  jövő- 
nek zálogát  látta  bennök,  melyet  élvezni  csak  sok  fá- 
radság és  áldozat  után  fogunk,  s  melyet  előkészíteni 
nemzedékünk  nehéz,  de  dicső  feladata  lesz;  mindez 
azonban  csak  azon  buzgalmat  növelé,  melylyel  a  ha- 
zában, mint  az  igazságügyi  ministerium  egyik  osztály- 
főnöke, a  polgári  törvények  codificatióját  készíté  elő, 
s  később,  mint  Magyarországnak  követe,  a  frankfurti 
nemzetgyűlésen  küldetésében  eljárt;  s  e  feladatának 
nagysága  és  nehézségei  nem  ingathaták  meg  bizo- 
dalmát. 

Nem  korunkat  illeti,  hogy  Ítéletet  mondjon  az  ese- 
ményekről, melyek  oly  dicső  és  szomorú  emlékeket 
hagytak  hazánkban.  —  Az  egyeseknek  hibáit  és  bű- 
neit, az  egész  nemzet  dicsőségét  igazságosan  csak  a 
jövő  Ítélheti  meg.  Minket,  kik  e  korban  éltünk,  a 
barátság,  melylyel  egyesekhez  viseltettünk,  a  szenve- 
dély, melylyel  a  küzdelemben    részt    vevénk,  s  a  fáj- 

daJom  túl  enged  ék  enynyé  és  túlszigorúvá  tesz  egyesek 
iránt  és  jobb,   ha  halJgatunk. 

Szalayt  e  nagy  események  a  külföldön  találták.  Még 
júniusban  a  magyar  kormány  által  a  frankfurti  nemzet- 
gyűlésre küldve,  miután  itt  működésének  tere  elzára- 
tott, hasonló  kiküldetésben  Parisba  és  Londonba  ment, 
s  így  e  szomorú  időszakban  a  házától  távol  volt,  de 
csak  hogy  annál  kínosabban  érezze  minden  szenve- 
déseit. 

A  hosszú  bizonytalanság,  az  ellenkező  hírek,  a  pil- 
lanatnyi öröm,  mely  az  égig  emel,  s  reá  a  kétségbe- 
esés, mely  talán  egyaránt  alaptalan,  míg  végre  min- 
dennek vége  van  és  tudjuk,  hogy  nincsen  többé,  mit 
ezután  veszthetünk :  —  Szalay  átszenvedte  mindezt, 
s  levelei,  melyeket  ez  időszakban  egy,  szintén  a  kül- 
földön tartózkodó  barátjához  írt,  elevenen  ecsetelik 
a  fájdalmat,  mely  nemes  keblét  dúlta.  Kedélye  a  ter- 
mészettől komor  vala.  Már  első  ifjúságában,  mikor  az 
élet  mindenkinek  mosolyog,  ő  annak  komolyabb  olda- 
lát fogta  fel,  s  bizodalmatlansággal  lépett  a  világba ; 
de  tevékenysége  kiragadta  őt  ez  állapotból,  s  mióta 
egy  nag}'  czélt  látott  maga  előtt  s  törekvéseinek 
sikerét  tapasztala,  közlékenynyé  vált,  s  barátainak 
körében  vidáman  néha  maga  is  bámulatát  fejczé  ki 
az  optimismus  fölött,  melylyel  a  világot  tekinteni 
kezdé.  Most,  midőn  leszorítva  a  pályáról,  minden 
reményei  e  roppant  csalódással  végződtek:  ifjabb 
napjainak  komor  hangulata  visszatért,  s  mindez  sűrű 
fátyolt  borított  kedélyére,  sőt  szellemi  tehetségeire, 
s  midőn  vele  a  zürichi  tó  partjain  találkozám,  hol 
hosszú  vándorlások  után  családjával  letelepedett,  el- 
ijedtem a  változáson,   melyet  egy  év  tett  benne. 

Épen,  mert  törekvéseiben  az  önzésnek  nem  vala 
része,  mert  a  közpályán  soha  személyes  érdek  vagy 
nagyravágyás  nem  vezette  lépteit,  s  éveken  át  a  nagy 
czél  miatt,  melynek  élete  szentelve  vala,  magáról 
megfeledkezett :  azért  veszté  el  a  czéllal  mindenét, 
nem  keresve  és  találva  vigasztalást  még  azon  öntudat- 

ban  seín,  mclylyel  mások  fájdalmaikat  enyhítek,  hogy 
e  szörnyű  csapásnak  nem  ők  okozói.  Vájjon  a  haza 
kevésbbé  veszett-e  cl,  mert  vesztét  más  okozta,  s  váj- 
jon kevésbbé  fájnak-e  sebei,  ha  a  bűnnek  súlya  máso- 
kon fekszik  is? 

És  mondhatjuk-e  csak  azt  is?  A  tömeg  többnyire 
igazságtalan  Ítéletében,  midőn  egyes  embereket  iste- 
nít, s  azt,  min  egy  egész  korszak  dolgozott,  egynek 
tulajdonítja;  de  nem  kevésbbé  igazságtalan  azon  kár- 
hoztatás is,  melyet  egész  országok  veszténél  egy  em- 
berre mondunk.  A  bűnnek  súlya  egyen  nagyobb  lehet. 
Magas  állásában  kevésbbé  volt  szabad  csalódnia.  Épen 
mert  tudhatá,  hogy  a  népszerűség  árja  azokat,  kiket 
emel,  többnyire  elragadja,  vigyázóbbnak  kellett  volna 
lennie. 

De  vájjon  a  bűnnek  terhe  csak  egy  szerencsétle- 
nen fekszik-e,  s  nem  mindazokon,  kik  csalódásaiban 
osztoztak,  kik  azokat  talán  belátták,  s  a  dagadó  ár- 
nak, melylyel  a  közvélemény  mindent  elragadott,  el- 
lentállni  nem  tudtak?  S  a  nemzedék,  mely  a  hazának 
bomlásánál  jelen  volt,  fölmentheti-e  magát  a  vádtól, 
melyet  a  jövő  egyesek  fölött  kimond,  —  fölment- 
heti-e magát  főkép  a  kötelességtől,  hogy  a  mit  halomra 
dönteni  engedett,  újra  felépítse  s  utódjainak  így 
adja  át? 

Ezen  gondolatok,  melyeket  Szalay  a  zürichi  tó 
partján  fel  s  alá  járva,  szivének  keserűségében  el- 
mondott, foglalták  el  egész  lelkét,  s  a  fájdalom,  mely 
tehetségeit  lebilincselé,  megfosztotta  őt  azon  vigaszta- 
lástól  is,  melyet  a  munkában  találhatott  volna. 

(íTisztába  kell  jönni  magammal  —  így  írt  hozzám 
kevés  héttel  később,  miután  elváltunk.  —  Egész 
erélylyel  Schwandtner  tanulmányozására  vetettem  ma- 
gamat, melyet  az  itteni  könyvtárban  találtam.  Ho- 
zasd el  Magyarországból  Fejér  codexét,  s  a  mennyi 
könyvet  szerezhetsz,  melyben  történetünk  forrásait 
találom  és  küldd  hozzám.  Tanulmányozni  fogom  nem- 
zetünk történetét,  hogy  lássam:  lehet-e  még  remény- 

lenünk?  A  nemzetnek  tulajdonai  egy  esemény  által 
nem  változhatnak  meg,  s  ezért  egész  múltja  az,  mi- 
ben jövőjének  kulcsát  találhatjuk.  Tudni  akarom,  mi 
vár  reánk,  —  hogy  meggyőződve  nemzetünk  hivatta- 
tásáról,  új  erővel  fogjunk  munkához,  s  elkövetett  hi- 
báinkat jóvá  tegyük,  vagy  azon  meggyőződéssel  hal- 
junk meg,  hogy  a  magyarnak  úgy  sincs  mit  keresnie 
a  világon.)) 

S  e  határozatával   egész  élete  új   irányt  vett. 

Nem  tudományos  kíváncsiságnak  kielégítését,  nem 
irodalmi  babérokat:  —  ő  a  történetben  csak  nemze- 
tét kereste,  s  ennek  múltja  meghozá  szivének  a  vi- 
gasztalást,  melyet  a  jelenben  nem  találhatott. 

Távol  a  hazától,  családján  kívül,  elkülöuözve  min- 
den társaságtól,  egészen  tanulmányainak  élt,  átkutatva 
újra  a  forrásokat,  melyekkel  ifjú  korában  Horvát  Ist- 
ván vezetése  alatt  megismerkedett,  fölkeresve,  mit  a 
szt-galleni  kolostor  s  a  zürichi  egyetem  könyvtáraiban 
ide  vonatkozót  talált;  s  minél  inkább  elmélyedett  ta- 
nulmányaiban, az  érdekkel  a  múlt  iránt  nőttön-nőtt 
bizodalma  a  jövőhöz. 

A  szeretet,  melylyel  nemzetéhez  viseltetett,  nem 
zavarta  meg  ítéletét,  s  öiiámítás  nélkül  ismeré  fel  a 
hibákat,  melyekből  szenvedéseink  eredtek,  s  melyek, 
mert  mindig  visszatérnek,  a  nemzet  jelleme  kifolyá- 
sainak látszanak.  De  ha  a  hibáknak  daczára  a  nem- 
zet egy  ezreden  át  fentartotta  magát;  ha  a  nagy 
síkon,  mely  nyugat  s  keletnek  határain  előbb  a  né- 
pek küzdteréül  szolgált,  hont  alapítani  képes  volt, 
melyet  a  legkedvezőtlenebb  körülmények  között,  csak- 
nem folytonos  megtámadások  ellen,  megvédeni  tu- 
dott; ha  tisztán  fentaitva  nemzetiségi  jellemét,  az 
európai  népek  küzdelmeiben  dicsőséges  részt  vett; 
ha  többször  legyőzve,  csaknem  megsemmisítve  a  küz- 
delemben, újra  feltámadt  régi  alakjában,  nem  alázva 
meg  a  szolgaság  által,  melyet  tűrt,  de  soha  el  nem 
fogadott:  e  nemzet  ]sten  után  nem  magának  köszönheti-e 
ezt    is?    —   azon    önbizalomnak,  mely    kedvező  pilla- 

natokban  néha  veszélybe  hozá,  de  a  sors  legnehe- 
zebb megpróbáltatásai  között  nem  hagyá  el  soha?  — 
nem  köszöni-e  mindezt  egész  jellemének,  mely  haj- 
lani nem  tud,  de  bir  az  aranynak  azon  másik  tulaj- 
donával, hogy  a  mocsár  között  a  rozsda  nem  emészti 
meg? 

Vájjon,  ha  a  nemzet  múltját  tanulmányozzuk,  — 
nem  Nagy  Lajos  és  Mátyás  fényes  korszakát,  mely- 
ben hazafiságunk  gyönyörködik,  s  melyhez  hasonlók 
más  nemzetek  történetében  is  előfordulnak,  s  melyek 
néha  csak  kedvező  körülmények,  vagy  az  ellenek 
gyengeségének  eredményei,  —  de  tanulmányozzuk 
azon  zord  időt,  melyben  másfél  századig  török  járom 
nehezedett  hazánkra,  s  a  nép  szebb  idejéből  csak 
széttépett  zászlóját  tartva  meg,  honának  romjait  ba- 
rátai és  ellenségei  ellen  egyszerre  védelmezé,  s  pol- 
gári és  vallásos  szabadságáért  egy  időben  vérezett; 
ha  egész  történetünkön  végig  megyünk,  mely  mint 
egy  nehéz  vihar  vonult  el  fölöttünk,  villámokhoz  ha- 
sonló fényes  pillanatokkal,  hogy  a  ború,  mely  azokat 
követé,  annál  sötétebb  legyen,  s  melynek  befolyása 
alatt  a  nemzet  mindent  veszített,  mindenről  lemon- 
dott, csak  azon  meggyőződésről  nem,  hogy  a  szabad- 
ság, melyet  az  ősök  a  pusztaszeri  szerződésben  meg- 
állapítottak, a  magyarnak  elidegeníthetlen  joga  marad; 
ha  a  legújabb  időkig  érünk,  hol  az  éretlenségnek  elég 
jeleit  találjuk  talán,  de  a  rothadásnak  sehol :  —  van-e 
okunk  kétkedni  jövőnkön? 

Szalay  meg  vala  győzve,  hogy  nincs  és  szivét 
boldogság  töltötte  el,  s  ellenállhatatlan  vágy  a  hon 
után,  hová  hosszú  vándorlásaiból,  tapasztalásokban 
gazdagon,  őszülő  fürtökkel,  de  azon  meggyőződé- 
sekkel tért  vissza,  melyek  őt  egész  életén  át  vezérlék, 
s  azon  feltétellel,  melylyel  a  hazát  évek  előtt  el- 
hagyá:  hogy  minden  tehetségeit  ismét  szolgálatának 
szenteli. 

Leirjam-e  azon  éveket,  melyeket  azóta  körünkben 
töltött?    Élete    egy    tudós    élete    vala;  szegény  külső 

eseményekben,  nehéz  munkának  szentelve,  s  csak  a 
szeretet  áltaJ  szebbítve,  melylyel  csaJádján  függött,  s 
ez  változhatlan  hívséggel  hozzá  ragaszkodott. 

De  a  Játszólag  egyszerű  életnek,  mely  örömökben 
oly  szegény  vala,  ki  nem  ismeri  gazdag  eredmé- 
nyeit? Szükséges-e,  hogy  elsoroljam?  —  A  kisebb 
történelmi  értekezésektől  s  egyes  kutforrások  kiadá- 
sától, melyek  történetünk  egyes  szakait  felderítek,  a 
nagy  műig,  melyben  egész  multunknak  képét  állítá 
élőnkbe:  mily  gazdag  kincs!  s  mégis  csak  egy  része 
annak,  mit  tőle  várhatánk,  ha  a  halál  őt  munkájának 
közepette  el  nem  ragadja,  s  tanulmányait,  melyek- 
ből most  csak  mások  által  használhatatlan  jegyzete- 
ket birunk,  nagy  történetének  befejezésére  feldolgoz- 
hatja. 

Soha  lángész  több  szorgalommal  nem  párosult, 
soha  a  képesség,  mely  az  események  tömkelegéből  az 
eszmét,  mely  felettök  uralkodik,  levonja,  s  a  tudós 
pontossága,  mely  az  egyes  események  legkisebb  rész- 
leteit fürkészi,  egy  emberben  annyira  nem  egyesült; 
s  ha  a  páratlan  igazság  az,  mi  a  történelemnek  fő 
érdemét  képezi :  épen  e  túlságig  vitt  érdem  az,  mit 
némelyek  nagy  történeti  munkájának  hibául  róttak  fel. 

És  talán  méltán. 

Művészi  szempontból  itélve,  e  tiszta  objectivitás, 
mely  Szalay  történetét  jellemzi,  talán  gyengíti  hatá- 
sát. Ha  az  író  nem  uralkodik  annyira  maga  fölött  és 
lángoló  szeretetének,  melylyel  nemzete  —  s  a  gyű- 
löletnek, melylyel  annak  elnyomói  iránt  viseltetett, 
szabad  tért  enged,  s  előadására  meleg  kedélyének 
gazdag  kincseit  önti  el:  műve  szebb  lehetne;  de 
lenne-e  hasznosabb?  —  Fátyolt  borítva  a  nemzet 
tévedéseire,  s  elhallgatva  azt,  mi  elleneink  mentségül 
szolgálhat,  a  múltnak  ragyogóbb  képét  állíthatta  volna 
fel,  mely  hazafiságunkat  inkább  kielégíthetné:  de  váj- 
jon elérte  volna-e  czélját,  melyet  munkájának  elősza- 
vában kimond,  s  melynek  minden  más  tekintetet  alá- 
vetett ? 

Szalay  itt,  mint  egész  életében,  nem  kereste  a 
népszerűséget,  s  midőn  az  végre  őt  kereste  fel,  s 
1861-ben  a  fővároj  egyik  kerülete  egyhangúlag  őt 
választá  képviselőjének,  a  szerény  férfiú  csaknem  meg- 
lepetve fogadta  e  megtiszteltetést,  mely  szívének  jól 
esett. 

De  tevékenységét  ez  sem  szakítá  félbe.  Részt  ve- 
vén  az  1861-iki  országgyűlés  tanácskozásaiban,  az  író 
sem  vesztegelt,  hanem,  hogy  a  mulasztott  időt  helyre- 
hozza, kettős  erőfeszítéssel  folytatá  fáradságos  mun- 
káját; hisz  neki  dolgoznia  kellett  erősen,  szakadatla- 
nul, hogy  a  nagy  feladatot,  melyet  magának  kitűzött, 
bevégezze,  s  hogy  —  —  éljen. 

Szalay  szegény  volt,  s  ámbár  rendkívüli  tehetségei 
mellett  s  az  állásban,  melyet  elfoglalt,  csak  tőle  füg- 
gött, hogy  helyzetét  megváltoztassa,  szegény  maradt. 
Mint  kedélyes  modorában  egyszer  monda:  ez  volt  az 
egyedüli  luxus,  melyet  magának  engedett. 

A  férfi,  ki  egész  életét  hazája  közügyeinek  s  a  tu- 
dománynak szentelé,  nem  talált  időt,  hogy  családjá- 
nak jövőjéről  gondoskodjék  s  ötven  éves  korában  az 
akadémia  titoknoki  fizetéséből  és  rosszul  dijazott,  mert 
kevesektől  vett  munkáiból  élt,  csak  a  legnagyobb  meg- 
erőltetéssel tartva  fel  függetlenségét,  az  által,  hogy 
nagy  munkáját  félbenszakasztva,  történeti  tanulmányait 
adta  ki,  s  néha  egyszerre  öt,  sajtó  alatt  levő,  mun- 
kájának íveit  javítgatá. 

Nem  azért  mondom  ezt,  hogy  bármi  ellen  panaszt 
emeljek.  Nincs  okom  reá.  A  fejedelem,  ki  Szalay  ha- 
lála után  özvegyének  és  gyermekeinek  nyugdíjt  ren- 
delve, királyi  hatalmának  legszebb  jogát,  —  mely  az 
érdem  méltánylásában  áll,  —  oly  nemesen  gyakorolta, 
s  a  kegyelet  által,  melyet  a  nemzet  történetírója  iránt 
mutatott,  csak  azon  reményeket  erősítette  meg,  mely- 
lyel  jövőnket  személyével  összekötjük;  az  egyesek, 
kik  a  tiszteletet,  melylyel  a  dicső  férfiú  iránt  viselteté- 
nek, családja  iránti  részvetők  által  bizonyították  be; 
az  egész  haza,  mely  halálának  hírére  gyászba  öltözött : 

eléggé  bizonyítják,  hogy  Szalay  érdemei  elismertet- 
tek, s  ezek  olyanok  valának,  melyeknek  egyetlen  ju- 
talma csak  a  dicsőség  lehet. 

Szalay  vagyonbcli  állapotáról  soha  nem  szólt  sen- 
kinek, s  csak  kevés  meghitt  barátai  ismerek  a  gondok 
terhét,  melyek  vállaira  nehezültek.  De  ha  ez  órában, 
melyet  emlékének  szenteltÜAk,  dicsőségéről  szóltam, 
miért  hallgassam  el  az  árt,  melyen  e  dicsőség  szerez- 
tetett? S  ha  egész  életét  elmondottam,  miért  titkol- 
jam azt,  mi  őt  idő  előtt  sírjába  vivé,  s  csak  egy 
sugárral  több,  mely  új  fényt  terjesztett  alakja  körül  ? 
Miért  ne  mondjam  el,  hogy  Szalay  szegény  volt,  ha 
csak  azért  is,  hogy  korunkban,  midőn  az  anyagi  ha- 
szonnak hódolnak  annyian,  s  a  siker,  m.elyet  egyesek 
a  vagyonszerzésben  előmutatnak,  minden  gyalázatot 
eltakar :  meghajoljunk  a  nemesen  viselt  szegénység 
előtt,  mely  mindent  csak  magának  köszön,  s  ha  ne- 
héz küzdelme  után  sírjába  szállt,  egy  nemzetet  hagy 
adósául. 

Kétségtelen,  hogy  Szalay  kora  halálának  oka  a  túl- 
feszített munka  vala.  —  Már  az  akadémia  nagygyű- 
lésén, midőn  szónoklatával  a  közönséget  utolszor  ra- 
gadta el,  magában  horda  a  betegség  csiráit,  melynek 
áldozata  lett;  de  bár  orvosai  pihenést  javasoltak,  csa- 
ládja és  barátai  kérték:  kínos  fájdalmak  között  foly- 
tatá  munkásságát,  míg  egy  nehéz  tél  után  végre  ereje 
kifogyott,  s  érzé,  hogy  nem  mehet  tovább. 

Az  orvosok  fürdőt  ajánlottak,  javulást  Ígértek;  ő 
tudta,  hogy  a  pálya  \tgin  áll,  s  midőn  búcsút  véve, 
utolszor  találkozánk,  azon  meggyőződéssel  szorííá  ke- 
zemet, hogy  többé  nem  látjuk  egymást. 

Hosszasan  szóltunk  még  egyszer  a  múltról.  Fel- 
tételeiről beszélt,  melyekkel  az  életbe  lépett,  s  a  czé- 
lokról,  melyekért  küzdött,  s  melyeknek  egy  részét 
elérte. 

(íEgy  van,  mi  szívemnek  jól  esik  —  monda,  mi- 
előtt távozott  —  az,  hogy  teljes  meggyőződésem  sze- 
rint a  helyes  úton  jártam.  Még  sok  dolgotok  lesz,  de 

hitem  erős,  hogy  a  nemzet  el  fogja  érni  az  állást, 
melyen  látni  szerettem  volna.)) 

A  jövőről  kezdek  beszélni,  történetének  hatodik  köte- 
téről, melyet,  ha  egészsége  helyreállt,  őszkor  bevé- 
gezhet.   Ó  egy  ideig  hallgatott. 

(íOrvosaim  hosszú  pihenést  rendeltek  —  monda 
végre  fájdalmasan  mosolyogva  —  hosszú  pihenést; 
és  tudod,  hogy  az  orvosoknak  engedelmeskedni  kell.J) 

így  váltunk  el,  s  egy  hónappal  később  e  város  kö- 
zönsége sírjába  kísérte  őt. 

Egy  évnél  több  múlt  el  azóta.  A  meglepetés,  me- 
lyet kitűnőbb  embereknek  halála,  kiket  még  erejök- 
nck  teljében  gondolánk,  okoz ;  a  hézag,  mely  ha  egy 
körünkből  kilép,  egy  ideig  nem  töltetik  be;  a  fájda- 
lom, mely  —  első  pillanatban  —  veszteségünket 
mindig  nagyobbnak  tünteti  fel :  elvesztették  hatásu- 
kat; de  vájjon  van-e  valaki,  ki  Szalayról  most  más- 
kép ítélne,  mint  akkor,  mikor  őt  sírjába  kisérték? 
Mi,  kik  hozzá  évekig  közel  álltunk,  vagy  azok,  kik 
vele  csak  rövid  ideig  találkoztak,  kik  tevékenységét 
csak  a  közélet  s  az  irodalom  mezején,  vagy  a  ma- 
gánéletből ismerek:  van-e  valaki,  ki  róla  különböző- 
leg  Ítélne? 

Mint  a  tiszta  ég,  akár  egy  darabját,  akár  egész 
boltozatát  lássuk:  mint  az  összhang,  ha  távolról 
vagy  közelről  halljuk,  mint  a  napsugár,  mely  fényt 
és  meleget  gerjeszt  mindenre,  a  mire  hat :  ilyen 
vala  ő,  tiszta,  összhangzó,  világos  és  meleg.  Jelle- 
mének nincsenek  fény  oldalai,  egy  egész  az,  eszmény- 
képe a  becsületnek,  férfiasságnak  és  jóságnak,  mely- 
nek nagy,  tisztán  emberi  erényei  még  azon  fényes 
tehetségeket  is  háttérbe  szorítják,  melyek  mindig  csak 
ezen  erények  szolgálatában  használtattak  fel. 

Ha  egy  zgtsz  élet  a  haza  szolgálatának  szentelve, 
ha  az  érdem,  hogy  múltját  ő  ismertette  meg  nemze- 
tével, s  hogy  azon  irányt,  melyen  haladva,  szebb 
jövőnket  várjuk,  ő  hirdeté  először;  ha  a  bátorság, 
melylyel    meggyőződéseit    kimondá,  a  kitartás,    mely- 

lyel  értök  küzdött,  a  hívség,  mclylyel  hazájához  ra- 
gaszkodott, jutalomra  méltók:  úgy  tartsuk  meleg  em- 
lékünkben a  hazának  e  legjoSb,  e  legnemesebb  fiát  és 
tartsuk  emlékünkben  azt,  mi  életének  végső  kívánsága, 
végső  reménye  volt. 

A  halál  munkásságának  közepette  ragadta  el  őt. 
Valamint  nagy  történeti  munkája,  melynek  végső 
éveit  szentelé,  úgy  a  nagy  mű,  melyen  az  egész 
nemzettel  együtt  egész  életén  át  dolgozott,  melynek 
tervét  kijelölte,  melynek  felépítésén  fáradt,  melyre  gon- 
dolva, szívét  remény  és  boldogság  töltötte  cl :  félben- 
szakítva áll. 

Fejezzük  bel 


A  KÖLTÉSZET  HATÁSÁRÓL. 

(Elnöki   megnyitó  beszéd  a  Kisfaludy-Társaság    1862.    évi    nagy- 
gyűlésén.) 

Azon  tényezők  között,  melyek  az  egyes  nemzetek 
kifejlődésére  hatnak,  nincsen  hatalmasabb  a  költészet- 
nél, s  a  rege,  mely  szerint  Orpheus  lantjával  váro- 
sokat épített,  csak  egy  kétségbevonhatatlan  ténynek 
költői  kifejezése,  melyet  az  egész  civilisatio  története 
világosan  bizonyít. 

Valamint  a  természetben,  úgy  a  népek  életében  a 
tavasz  ébredését  virágok  jelölik,  s  ezen  befolyás,  me- 
lyet a  költészet  a  civilisatio  első  lépéseire  gyakorol, 
kiterjed  egész  folyamára,  melyet  tanulmányozva,  lát- 
juk, hogy  minden  változás,  mely  a  költészetben  kö- 
vetett irányra  vagy  ízlésre  nézve  történik,  mindig 
mély  nyomokat  hagy  maga  után  a  népek  erkölcsi  s 
polgári  állapotában  is  ;  s  ennek  tulajdonítható,  hogy 
a  költészet  minden,  a  polgárosultság  magasabb  fokára 
emelkedett  népnél  a  közélet  fontosabb  érdekei  közé 
számíttatott,  s  hogy  a  köztársaság  szabad  polgárai  s 
a  belátóbb  zsarnokok  majd  friss  babérral,  majd   arany 

koronákkal  jutalmazva  a  dalnokot,  semmiben  sem  ver- 
senyeztek inkább,  mint  abban,  hogy  azon  művészetet, 
mely  a  nép  kifejlődésére  oly  hatalmas  befolyást  gya- 
korol, saját  czéljaik  előmozdítására  megnyerjék. 

Ugyanezt  látjuk  hazánkban  is,  s  ha  újabb  időben 
alig  találunk  esetet,  melyben  az  irodalom  a  nemzet 
zgtsz  életére  oly  közvetlen  hatást  gyakorolt  volna: 
úgy  azon  meggyőződés  is,  hogy  az  irodalom  kifejlése 
a  nemzet  haladásával,  sőt  fenmaradásával  válhatlan 
kapcsolatban  áll,  talán  soha  sem  volt  annyira  elter- 
jedve, mint  nálunk;  s  ezen  meggyőződés  az,  minek, 
mint  más  intézetek,  úgy  a  Kisfaludy-társaság  is,  ala- 
pítását s  azon  általános  pártolást  köszöni,  melyben  a 
nemzet  minden  osztályánál  részesült,  s  mely  által 
azon  helyzetbe  jött,  hogy,  ámbár  csaknem  anyagi 
segédforrások  nélkül,  kitűzött  feladatának  éveken  át 
megfelelhetett. 

Az  idő,  melyről  szólok,  nem  az  évek  száma,  de  az 
események  nagysága  miatt  oly  távol  fekszik  tőlünk, 
s  ép  azon  férfiak  közül,  kiknek  társaságunk  működése 
minden  eredményeit  köszöni,  annyian  nincsenek  többé 
közöttünk,  hogy  szerénytelenség  nélkül  szólhatok  ezen 
eredményekről,  melyek  rajtunk  csak  azon  kötelessé- 
gek terhét  növelik,  melyeket  az  elődök  érdeme  az 
utódokra  ró.  És  valóban,  ha  azon  eseményeket  te- 
kintjük, melyek  által  társaságunk  működése  félben- 
szakíttatott,  s  a  nemzet  egész  gondolkodásmódja,  tö- 
rekvései új  irányt  vettek,  s  ha  a  hézagokat  látjuk  so- 
rainkban :  kétely  támadhat  bennünk,  vajon  e  társaság 
meg  fog-e  felelhetni  a  várakozásnak,  melyet  egykori 
működése  gerjesztett,  s  nem  lett  volna-e  talán  taná- 
csosabb egészen  felhagyni  oly  törekvéssel,  melynél 
ezentúl  saját  erőnkben  nem  bízhatunk,  sem  a  nemzet 
támogatására  nem  számolhatunk  többé  ? 

Komoly  napokat  élünk  s  talán  még  komolyabb  na- 
poknak megyünk  elébe.  Mit  a  nemzet  átélt  és  szen- 
vedett, azt  a  költészet  nem  fejezheti  ki  dalaival,  s 
nagy  kötelességeink  háttérbe   szorítják  a  tisztán    mű- 

vészi  és  irodalmi  érdekeket,  melyeknek  boldogabb 
apáink  tehetségeiket  szentelhették;  vajon  e  társaság, 
melynek  feladata  tisztán  irodalmi,  számíthat-e  a  nem- 
zet pártfogására  s  nem  lesznek-e  inkább  sokan,  kik 
egy  tisztán  azsthetikai  s  irodalmi  intézetnek  felélesz- 
tését oly  pillanatban,  midőn  a  nemzet  legfontosabb 
érdekei  forognak  kérdésben,  ha  nem  is  károsnak,  leg- 
alább is  a  nemzetre  nézve  egészen  közönyösnek  találják  ? 

Voltak  s  vannak  talán,  kik  ekként  vélekednek  ;  mi 
máskép  vagyunk  meggyőződve,  s  ha  elkövettünk  min- 
dent, hogy  azon  akadályok  elháríttassanak,  melyek 
társaságunk  működésének  évekig  útjában  álltak,  s  ha 
ezen  napot,  melyen  mint  társaság  ismét  a  közönség 
elébe  léphetünk,  örömmel  üdvözöljük  :  tettük  s  tesz- 
szük  azt  nemcsak  azért,  mert  a  kegyelet,  melylyel 
Kisfaludy  emlékének  tartozunk,  azt  kötelességünkké 
tévé,  s  mert  azt  hiszszük,  hogy  minden  nap,  melyen 
e  hazában  valami,  legyen  az  nagy  vagy  csekély,  rom- 
jaiból föltámad,  örömnap  az  egész  nemzetre  nézve, 
de  teszszük  azért,  mert  úgy  vagyunk  meggyőződve, 
hogy  az  aesthetikai  s  tisztán  irodalmi  érdekeken  kívül 
vannak  nagyobb  s  általánosabb  fontosságú  érdekek  is, 
melyek  a  Kisfaludy-társaság  új  működését  kivána- 
tossá,  sőt  szükségessé  teszik. 

Vannak  sokan,  kik  a  kort,  melyben  élünk,  prózai- 
nak nevezik. 

Nem  osztozom  e  nézetben,  s  úgy  vagyok  meggyő- 
ződve, hogy  a  század,  melyben  az  emberi  nem  egy- 
ségének érzete  a  világot  áthatotta,  melyben  Anglia 
legfontosabb  anyagi  érdekeinek  feláldozásával  föl- 
szabadítá  rabszolgáit,  s  Európában  nem  találunk  nem- 
zetet, mely  bizonyos  eszmékért  minden  áldozatra 
kész  ne  lenne,  e  szemrehányást  nem  érdemli,  s  hogy 
a  jövő,  ha  majdan  századunk  nehéz,  de  nemes  küz- 
delmeire visszatekint,  más  ítéletet  fog  mondani  kor- 
szakunkról, habár  mi,  kik  benne  élünk,  néha  undorral 
fordulunk  el  a  vastag  materi alismustól,  melyet  a  tár- 
saság bizonyos  rétegeiben  találunk. 

Költői  minden  kor,  mely  eszmékért  lelkesedni  tud, 
s  ilyen  a  mienk,  habár  a  költészeti  irodalom  egészen 
parlagon  heverne  is,  s  a  tömegekben  a  művészileg 
szépnek  érzetével  kiveszett  volna  a  fogékonyság, 
melytől  minden  irodalmi  műnek  hatása  függ;  pedig 
még  ezt  sem  mondhatjuk  századunkról,  sőt  ha  azon 
helyzetet  tekintjük,  melyet  az  irodalom  társadalmunk- 
ban elfoglal,  azt  fogjuk  találni,  hogy  az,  s  hogy  jele- 
sen a  szépirodalom  soha  nagyobb,  soha  általánosabb 
befolyást  nem  gyakorolt,  mint  épen  a  jelen  pilla- 
natban. 

Megengedem,  szegényebbek  lettünk  egyes  nagy 
művekben,  s  az  utóbbi  félszázad  alatt  alig  nevezhe- 
tünk egy  szépirodalmi  remeket,  mely  oly  hatást  idé- 
zett elő,  mint  a  múlt  századok  egyes  nagyobb  művei: 
mióta  a  rhapsod  kobozával  nem  maga  kiséri  dalait,  a 
közvetlen  viszony,  mely  a  troubadour  és  hallgatói  kö- 
zött a  középkorban  létezett,  társasági  viszonyaink 
által  lehetetlenné  vált,  a  nép,  melyet  az  óda  elraga- 
dott, az  olympi  játékokon  nem  koszorúzza  meg  dal- 
nokát s  nem  történhetik,  hogy  a  vándorló  minstrel 
énekén  föllclkesült  vár  lakói  egyszerre  felkössék  feg)-'- 
vereiket,  hogy  a  keresztességben  részt  vegyenek, 
melyre  az  ének  őket  felszólította ;  de  ha  azon  be- 
folyást tekintjük,  melyet  az  irodalom  s  jelesen  a 
szépirodalom,  a  népek  szellemi  s  erkölcsi  kifejlődé- 
sére s  ez  által  polgári  szabadságukra  és  jólétökre 
gyakorol,  belátjuk,  hogy  az  soha  nagyobb  s  általá- 
nosabb nem  vala;  miből  azon  következtetést  kell 
vonnunk,  hogy  minden,  mi  a  szépirodalom  emelésére 
hathat,  a  gondolkozónak  figyelmét  s  az  egész  társa- 
dalom támogatását  soha  nem  érdemelte  annyira,  mint 
épen  a  jelen  pillanatban,  s  pedig  annál  inkább,  minél 
inkább  meg  vagyunk  győződve,  hogy  azon  irány, 
mely  egyes,  épen  a  műveltség  legmagasabb  fokán  álló 
népek  szépirodalmában  mutatkozik,  távolról  sem  felel- 
het meg  kivánatainknak. 

Minden    kornak   megvan    saját    költészete,    s    épen 

B.   Eötvös  József  munkáiból.  11.  5 

mert  a  való  költészet  csak  a  nép  legbensőbb  érzel- 
meinek s  meggyőződésének  kifolyása,  természetes,  ha 
az  a  művelődés  különböző  fokai  szerint  más-más 
alakban  tűnik  fel.  —  Azon  arányban,  melyben  a  szen- 
vedelem helyébe  érzemények  lépnek,  s  az  érzelmek 
hatalmát  az  eszmék  uralma  követi :  a  költői  elragad- 
tatás helyébe  a  reflexió  lép ;  s  ha  nem  vehetjük  is 
rossz  néven  senkinek,  a  ki  a  költészetnek  első  nemét, 
mely  a  népdalban  s  eposzban  nyilatkozik,  a  költészet 
későbbi  művésziebb  formáinál  többre  becsüli ;  az,  ki 
ezen  előszeretetében  annyira  megy,  hogy  azon  kívül 
más  költészetet  elismerni  nem  akar,  s  mint  ezt  többen 
tevék,  Horácztól  vagy  Popétól  a  költőnek  nevét  meg- 
tagadja, nézetem  szerint  nem  itél  helyesebben,  mint 
ha  valaki  azért,  mert  a  szabad  természetben  gyönyör- 
ködve, a  mező  virágait  szebbeknek  találja,  ebből  azt 
következtetné,  hogy  kertjeinkben  nincsen  tavasz. 
A  költészet  nem  bizonyos  tárg)'akban  fekszik,  hanem, 
mint  a  nap,  elterjeszti  világát  mindenre,  mi  e  földön 
létezik;  hatása  nincs  kötve  bizonyos  formához,  hanem 
egyaránt  nyilatkozik  minden  formában,  mely  által 
gondolatainkat  úgy  fejezzük  ki,  hogy  azok  érzemé- 
nyeinkre  hassanak,  s  érzeményeinket  úgy,  hogy  azok 
gondolatokat  ébreszszenek.  Mint  a  magas  székes- 
egyházban s  a  kis  falusi  templomban,  mint  Palestrina 
mesteri  dalaiban  s  az  aggastyán  halk  imájában  egy 
érzemény  szólal  fel :  úgy  a  költészet  nincs  kötve 
semmi  külsőségekhez.  Isten  úgy  akarta,  hogy  valamint 
ege,  úgy  az,  mi  az  éghez  emel  s  az  ember  meg- 
nyugtatására szükséges,  egyaránt  közel  legyen  min- 
den halandóhoz. 

Az  átélt  idő  s  a  művelődésnek  foka,  melyet  elért, 
ellenáilhatlan  befolyást  gyakorol  az  egyesre  s  egész 
korszakokra.  Azon  tárgyakkal,  melyekért  lelkesül,  s 
az  eszményképpel,  melyet  felállít,  változik  a  kornak 
költészete  is;  s  ha  az  jelenleg  Trója  hősei  helyett  a 
mindennapi  élet  előbb  prózaiaknak  tartott  viszonyai- 
vaj    foglalkozik,    s    a    művésziebb    eposz    vagy  dráma 

helyett  a  regény  formáját  használja :  mindez  csak  a 
dolgok  természetes  kifejlődésének  s  jelen  társadalmi 
viszonyainknak  szükséges  következése. 

Tisztán  művészi  szempontból  sajnálhatjuk,  hogy  iro- 
dalmunk, valamint  a  tárgyakra  nézve,  melyekkel  fog- 
lalkozik, úgy  főkép  forma  tekintetében  alábbszállt. 
Az  irodalom- történet  egykor  talán  szigorúan  fog  itélni 
századunkról,  s  egyes  művekben,  melyeket  a  jelen 
bámul,  talán  ép  úgy  fel  fogja  mutatni  a  hanyatlás 
jeleit,  mint  mi  azon  nagy  római  írók  műveiben,  kik 
Augustus  korát  követték ;  de  azon  hanyatlásban  nincs 
semmi,  a  mi  elszomorítana,  főkép  ha  meggondoljuk, 
hogy  művészi  tekintetben  alábbszállásunk  részben 
azon  roppant  elterjedésnek  következése,  melyet  a  szel- 
lemi művek  napjainkban  nyertek,  s  mely  által  az  iro- 
dalom egyes  kis  számú  művelt  osztályok  kizárólagos 
tulajdona  lenni   megszűnt. 

Azon  szomorúságnak,  mely  a  gondolkozó  szivét 
elfogja,  ha  korunk  egyes  s  épen  a  műveltség  élén 
álló  népének  irodalmát  figyelemmel  kiséri,  azon  aggo- 
dalomnak, melyet  az  irodalmi  mezőn  mutatkozó  jelen- 
ségek bennünk  gerjesztenek,  oka  másban  fekszik. 

Az  olvasás  szükséggé  vált,  szükséggé  a  nép  minden 
osztályára  nézve ;  e  szükség  az  irodalomban  soha  nem 
látott  productivitást  idézett  elő  s  részint  ez,  részint 
a  befolyás,  melyet  közönsége  az  íróra  gyakorol,  okozta, 
hogy  forma  tekintetében  alább  szálltunk,  s  hogy  a 
regény  általános  uralmával  egy  bizonyos  szélesség  és 
pongyolaság  jött  be  minden  irodalomba,  mely  a  re- 
meknek eszméjével  össze  nem  fér;  de  vajon  e  sülye- 
dés  csak  a  forma  tekintetében  létezik-e  s  nem  tapasz- 
taljuk-e azt  még  inkább  azon  érzésekre  s  elvekre 
nézve,  melyeket  az  irodalom  terjeszt?  s  ha  az  írónak 
megbocsátjuk,  ha  csak  népszerűséget  keresve  s  arra 
fordítva  figyelmét,  hogy  olvasó  közönsége  nagyobb 
legyen,  irányában  a  műbirák  helyett  a  tömeg  ízlését 
követi :  vajon  mit  mondjunk  akkor,  ha  a  legjelesebb 
tehetségek    ugyanezen    tekinteteknek    meggy ő<;ődé5Ö- 

ket,  legszentebb  polgári  kötelességeiket  áldozzák  föl, 
s  Istentől  nyert  tehetségeiket  arra  használják,  hogy 
a  tömeg  rossz  indulatainak  hizelegve,  megingassák 
azon  erkölcsi  alapokat,  melyeken  a  társadalom  nyug- 
szik s  melyek  megingatva,  semmi  által  sem  pótol- 
tathatnak többé? 

S  vajon  nem  keli  c  megvallanunk,  hogy  korunk  iro- 
dalmából e  szomorú  jelenségek  sok  példáját  hozhat- 
juk fel? 

Nem  szándékom  részletekbe  bocsátkozni ;  kik  az 
utóbbi  harmincz  év  alatt  a  külföldi  regényirodalmat  figye- 
lemmel kisérték,  bizonyosan  osztoznak  nézetemben  s 
én  a  rosszalást,  melyet  ezen  irány  érdem.e),  nem  mond- 
hatnám ki  erősebb  szavakkal,  mint  azt  épen  azon 
nemzetek  jelesebb  irói  tették,  melyeknek  körében  e 
baj  jelentkezik ;  de  ha  a  baj  létezését  ignorálnunk 
nem  szabad  s  ha  tekintve  az  elterjedést,  melylyel  a 
regényirodalom  korunkban  bir,  nem  titkolhatjuk  ma- 
gunk előtt  azon  következéseket,  melyeket  ez  a  köz- 
erkölcsiségre előidéz  :  vajon  nem  kell-e  elismernünk, 
hogy  a  jelen  pillanatban  alig  lehet  valami  fontosabb, 
mint  hogy  a  bajoknak  elejét  vegyük? 

Irodalmunk  eddig  nagy  részben  ment  ezen  kinövé- 
sektől. Az  ok,  melynek  ezt  köszönjük,  azon  hazafias 
irányban  fekszik,  mely  irodalmunkat  kezdetétől  mos- 
tanig áthatotta,  s  azt  megőrzé  minden  aljasodástól ; 
azonban,  ha  helyzetünket  elfogultság  nélkül  tekintjük, 
meg  kell  vallanunk,  miként  azon  veszély,  mely  ko- 
runk rossz  irodalmi  irányaiból  származik,  mégis  léte- 
zik —  noha  kisebb   mértékben  —  hazánkra  nézve  is. 

Korunk  jelleme  az  általánosság ;  mint  a  természet- 
tudományok körében  tett  találmányok  által  az  anyagi 
távolságok :  úgy  még  inkább  eltűntek  a  válaszfalak, 
melyek  a  népeket  szellemi  tekintetben  egymástól  el- 
különözték. 

Az  eszmék  villámgyorsasággal  terjednek  el,  s  a  mi 
bármely  irodalomban  jelesnek  vagy  érdekesnek  tar- 
tatik,  fordítások  által  hetek  alatt  egész  Európa  tulaj- 

donává  lesz.  Fölösleges,  hogy  azon  idegen  műveket 
elősoroljam,  melyek  ily  módon  irodalmunkba  átmen- 
tek, sőt  nemzeti  színházunkban  előadattak,  a  melyek- 
ről, a  legkíméletesebben  szólva  is,  azt  mondhatjuk, 
hogy  jobb  lelt  volna,  ha  azok  soha  le  nem  fordít- 
tattak volna;  —  és  ha  nem  függ  tőlünk,  hogy  azt 
akadályozhassuk,  és  az  industrialismusnak,  mely  iro- 
dalmi vállalatoknál  csak  a  kelendőséget  veszi  tekin- 
tetbe, korlátokat  szabjunk:  valóban  itt  van  az  idő, 
hogy  azon  rossz  befolyást,  melyet  hasonló  művek  el- 
terjedése az  erkölcsiségre  gyakorolhat,  azon  egy  mó- 
don ellensúlyozzuk,  mely  hatalmunkban  áll,  s  mely 
csak  nemzeti  irodalmunk  emelésében  és  abban  fek- 
szik, hogy  a  magyar  olvasóközönségnek  a  külföld 
azon  műveit  adjuk  kezébe,  melyek  által  irodalmunk 
valóban  gazdagabbá  válik. 

A  rossz  irodalomnak  veszélyes  hatásai  ellen  csak 
egy  óvszer  létezik,  s  ez  a  jó  irodalom ;  s  mi  ligy 
vagyunk  meggyőződve,  hogy  azok,  kik  tevékenysé- 
göket  arra  szentelik,  hogy  hazánknak  ezt  megszerez- 
zék, nem  méltatlanok  a  nemzet  pártolására. 

Ez  a  feladat,  melyet  a  Kisfaludy-társaság  magának 
kitűzött. 

Mívelni  saját  irodalmunkat,  hogy  az  e  nemzet  ér- 
zelmeinek s  eszméinek  legvalóbb,  legnemesebb  ki- 
fejezése legyen,  s  a  jövőnek  méltó  formában  fen- 
tartani  azt,  miért  korunkban  lelkesültünk;  s  midőn 
ezt  teszszük  s  a  magyar  szellemet,  mely  nyelvünkön 
nyilatkozik,  egész  tisztaságában  fentartjuk :  egyszer- 
smind műfordítások  által  saját  körünkbe  vonni  a  kül- 
föld kincseit,  hogy  az  ó  és  új  világirodalom  remekei 
között  ne  legyen  olyan,  melynek  élvezéséhez  a  ma- 
gyar nyelv  által  juthatni  ne  lehetne :  —  ezt  tűztük 
ki  czélul ;  s  mi  át  vagyunk  hatva  feladatunk  nagy- 
ságától, de  át  vagyunk  hatva  annak  szükségétől  is,  s 
ha  saját  erőnkben  kétkedünk,  tudjuk,  hogy  mögöttük 
a  nemzet  áll,  mely  eddig  hatalmas  támaszát  semmi 
nemes  törekvéstől  nem  vonta  meg,  s    nem    fogja    azt 

megvonni  társaságunktól  sem,  meJy  midőn  az  iroda- 
lom csöndes  körében  nyelvünket  műveli,  azon  ön- 
tudattal teszi  azt,  hogy  ő  is  a  nemzet  szellemi  újjá- 
születésének nagy  munkáján  dolgozik,  s  hogy  a  bá- 
nyász, kinek  hatalmas  ütéseitől  a  sötét  akna  felhan- 
gozik, s  a  gazda,  ki  csöndesen  elhinti  magvát,  kü- 
lönböző módon,  de  egyiránt  növelik  a  kincset,  melyet 
egy  boldogabb  jövő  élvezni  fog. 


A   KÖLTÉSZET  HIVATÁSÁRÓL. 

(A    Kisfaludy-Társaság     1863.    évi     nagy-gyülésén    tartott   elnöki 
megnyitó  beszéd.) 

Midőn  a  Kisfaludy-Társaság  több  évig  félbenszakí- 
tott munkásságát  újra  megkezdé,  némi  aggodalommal 
határoztuk  magunkat  e  lépésre,  melyet  nemcsak  a 
társaságnak  legjelesebb  tagjaiban  szenvedett  veszte- 
ségei, hanem  főkép  azon  változás  idézett  föl  bennünk, 
melyen  a  nemzet  zz  utolsó  időkben  keresztülment. 

Korunk  kiválólag  practikusnak  tekinti  magát,  s  az 
anyagi  érdekek  és  politika  mezejére,  fordítva  tevé- 
kenységét, azt,  mi  ezekkel  közvetlen  összeköttetésben 
nem  áll,  nem  méltatja  figyelmére:  s  nem  ilyen-e  tár- 
saságunk is,  mely  kizárólag  a  költészet  és  szépiroda- 
lom mívelését  tűzte  ki   feladatául  ? 

Komoly  munkával  elfoglalt  századunkban  a  vidám 
művészet  versenyei  kit  érdekelnek?  A  füstölgő  moz- 
donyok között,  melyek  vaspályáinkon  robogva  körül- 
száguldanak,  ki  hallgat  a  koboz  szelid  hangjaira;  s 
ki  méltatja  figyelmére  a  virágokat,  melyeknek  tavasz- 
kor örült,  midőn  a  vetések  már  kalászban  állnak  s 
dűs  aratást  Ígérnek? 

E  nemzedék,  mely  Prometheus  szikráját  elrabolva, 
tüzénél  új  lánczokat  s  koronákat  kovácsol  magának, 
s  a  múltnak  előitéleteivel  hitének  nagy  részét  elvesz- 
tette :  meg  fogja-c  érteni,  fogja-c  méltányolni  fáradó- 

zásainkat,  midőn  újra  megkezdjük  azon  tevékenysé- 
get, mely  a  nemzet  kifejlődésére  egykor  elhatározó 
befolyást  gyakorolt,  s  nekünk  fontosnak  látszik,  de 
mégis  csak  egy  oly  múltnak  folytatása,  melyet  nagy 
események  messze  távolba  helyeztek? 

A  két  év,  mely  azóta  lefolyt,  a  társaság  alapító  s 
pártoló  tagjainak  növekedő  száma,  s  e  tisztelt  kör, 
melyet  magunk  körül  látunk,  megczáfolta  ezen  aggo- 
dalmainkat, s  ha,  tekintve  feladatunk  nagyságát,  saját 
erőnkben  kétkedünk  is:  legalább  az  iránt,  hogy  c 
feladat  teljes  fontosságában  elismertetik,  nem  lehet 
kétségünk  többé,  s  a  nemzet  megmutatta,  hogy  azon 
buzgalom,  melylyel  anyagi  érdekeinek  kifejtésén  s 
politikai  újjászületésén  dolgozik,  nem  lankasztá  el  a 
lelkesedést  azon  eszmék  s  törekvések  iránt,  melyekkel 
a  haladás  pályáján  egy  félszázad  előtt  fellépett. 

Valamint  az  egyesnek  állása  attól  függ,  hogy  azon 
társaságnak,  melyben  éJ,  tevékeny  s  hasznos  tagja 
legyen  :  úgy  van  az  a  nemzeteknél  is.  A  leghatalma- 
sabb is  csak  azon  mértékben  gyakorolhatja  befolyá- 
sát, melyben  az  emberiség  közös  czéljainak  szolgál, 
s   erejét  a  korszellem  irányában  felhasználja. 

Vágygya!  tekinthetünk  vissza  multunkra,  midőn  zöld 
rónánkon,  melynek  sima  szinét  az  eke  vasa  akkor 
még  nem  sebezte  meg,  kaczagányos  apáink  szágul- 
dottak körül,  nem  ismerve  más  munkát,  mint  azt, 
mely  a  várak  erődítésére  fordíttatott,  s  nem  becsülve 
más  tudományt,  mint  azt,  mely  a  múlt  idők  dicső 
tetteit  jegyezte  fel  krónikáiban.  De  ez  idők  elmúltak, 
előttünk  új  kor  áll,  s  ha  azt  akarjuk,  hogy  e  nemzet 
múltjához  méltó  állást  foglaljon  el,  nem  utasíthatjuk 
el  magunktól  annak  követeléseit.  Szükség,  hogy  részt 
vegyünk  a  nagy  mozgalomban,  melyet  .körülöttünk 
látunk. 

Századunk  hősei  nem  tornákon,  hanem  műhelyek- 
ben, hol  csatáink  fegyverei  készülnek,  edzik  meg  kar- 
jaikat a  küzdelemhez,  s  nemzetünk  jövője  attól  függ, 
hogy  korunk  ezen  igényeit  belátva,  ugyanazon  erély- 

lyel  fogjon  azoknak  teljesítéséhez,  melyet  történetünk 
minden  phasisaiban  tanúsított.  Nekünk  a  közös  irány- 
ban haladnunk,  nekünk  dolgoznunk  kell,  homlokunk 
izzadságával  oly  munkát  végezve,  melyet  elődeink 
szolgainak  tartottak. 

De  épen,  mert  ezt  belátjuk,  mert  a  kor  általános 
irányát  megváltoztatni  hatalmunkban  nem  áll :  nem 
feledkezhetünk  meg  azon  veszélyekről,  melyekkel 
anyagi  érdekek  ápolása  minden  korban  és  nemzetnél 
jár,  s  melyeket  mi  sem.   kerülhetünk  ki. 

A  sebes  haladás  s  minden  viszonyok  és  helyzetek 
szüntelen  változása,  melylyel  az  szükségkép  jár,  végre 
minden  állásnsk  bizonytalanságát  vonja  maga  után, 
s  nem  távolíthatók  el  azon  korlátok,  melyekkel  a  tár- 
sadalom az  egyesnek  törekvéseit  egykor  megszorítá,  a 
nélkül,  hogy  egyszersmind  azon  fékek  ne  tágulnának, 
melyek  az  egyesnek  tevékenységét  bizonyos  határok 
közé  szorították. 

A  nemzedék,  mely  csak  saját  erejében  bízva,  annyit 
elért,  mi  egykor  lehetetlennek  látszott,  valamint  más, 
úgy  az  erkölcsi  lehetőségek  korlátain  könnyen  túl- 
teszi magát,  s  nem  uralkodhatunk  az  anyag  fölött, 
a  nélkül,  hogy  azzal  szüntelen  foglalkozva,  az  ránk 
ne  ragadjon  s  ne  veszítsék  reánk  való  hatásukat  azon 
szellemi  potentiák,  melyeknek  hódolva  emelkedtünk; 
s  innen  van,  hogy  azon  korszakok,  melyekben  egyes 
nemzetek  gyors  haladásukban  a  materialis  jólétnek 
legmagasabb  fokát  elérték,  sokszor  csak  sülyedésök- 
nek  kezdetét  jelölik,  s  végenyészetöket  vonják  ma- 
gok után. 

Épen  azért  szükséges,  hogy,  valamint  a  hajós,  mi- 
dőn kedvező  széltől  dagadt  vitorlákkal  leggyorsabban 
halad  czélja  felé,  legtöbbször  emeli  szemeit  a  csilla- 
gokhoz, melyek  útját  jelölik  :  úgy  mi,  épen  midőn 
haladásunknak  semmi  nem  áll  útjában,  s  a  rég  óhaj- 
tott jólét  közeinek  látszik,  azon  magas  eszméket  se 
veszítsük  szemeink  elől,  melyek  haladásunknak  egye- 
düli   biztos    vezetői,    s    melyek    nélkül    a    gyorsaság, 


^  költészet  hivatásáról.  73 

melylyel  előre  megyünk,  csak  veszélyünket  növeli ;  s 
én  teljesen  meg  vagyok  győződve,  hogy  a  költészet, 
mely  mindig  létünk  legszebb  kincse,  ily  időszakban, 
minő  a  miénk,  valóban  szükségessé  válik,  mert  csak 
ez  őrizheti  meg  lelkünket  az  aljasodástól,  mely  az 
anyagi  jólétnek,  ha  azt  magasabb  aspiratiók  nem  ellen- 
súlyozzák, természetes  következése. 

A  befolyás,  melyet  jelenleg  az  irodalom  e  haza 
kifejlődésére  gyakorol,  sem  oly  közvetlen,  sem  oly 
általános  nem  lehet  többé,  mint  egykor  volt,  s  köl- 
tészetünk, mely  egy  félszázad  előtt  nemzetiségi  tö- 
rekvéseink összegét  foglalta  magában,  most  azoknak 
csak  egy  részét  képezi ;  de  e  rész  azért  nem  ke- 
vésbbé  lényeges,  s  ha  e  hon  érdeke  azt  kívánja,  hogy 
a  tevékenységnek  semmi  ága  ne  hanyagoltassék  el,  3 
ha  örvendünk  a  buzgóságnak,  melylyel  egyesek  a 
nemzet  társadalmi  és  állami  kifejlődésének  szentelik 
egész  erejöket,  míg  mások  kizárólag  az  ipar,  a  ke- 
reskedés, a  gazdaság  vagy  más  külön  érdekeknek 
élnek :  valóban  nem  kevésbbé  fontos,  hogy  azok  is, 
kik  a  tevékenységnek  c  zajosabb  köreitől  vissza- 
vonulva, az  irodalom  művelését  választák  feladatokul, 
hivatásuk  fontosságától  áthatva,  azt  kettőzött  lelkese- 
déssel teljesítsék. 

Hisz  épen,  midőn  a  vita  legélénkebben  foly,  akkor 
szükséges,  hogy  a  közös  zászló,  mely  a  küzdőket 
összetartja,  erős  karoktól  tartva  magasan  lobogjon  a 
küzdők  fölött,  s  ne  hiányozzanak,  kik  a  csüggedőt 
bátorítják,  azt,  kit  az  ellen  fegyvere  sebzett,  vigasz- 
talják, s  a  győzőt  intsék,  hogy  diadalának  örömében 
el  ne  felejtse,  miként  van  valami  a  sikeren  kívül,  mi- 
től tetteink  dicsősége  függ,  s  hogy  valamint  a  babér, 
melyet  a  fortély  s  erőszak  a  jog  fölött  nyert,  nem 
takarhatja  el  a  gyalázatot:  úgy  a  vér,  mely  a  haza 
oltárán  áldozatképen  ontatott,  azért  nem  veszett  el, 
habár  az  áldást  csak  a  jövő  nemzedékek  élveznék  is. 

Ez  a  költészetnek  magas  hivatása  századunkban,  s 
e  társaság,   mely  legfőbb  feladatát  abban  találja,  hogy 

ezen  hivatásnak  érzete  irodalmunkban  ébren  tartas- 
sék,  mint  eddig,  úgy  ezentúl  is  bizton  számít  a  nem- 
zet támogatására,  mely  valamint  a  tudományt  buzgó 
pártolásában  részesíti,  —  mert  a  hatást,  melyet  az  a 
nép  értelmi  kifejlődésérc  gyakorol,  belátta,  —  úgy 
bizonyosan  nem  fogja  megvonni  támogatását  az  iro- 
dalom azon  ágaitól  sem,  melyeknek  feladata,  hogy  a 
nemzet  kedélyének  nem  kevésbbé  fontos  művelésére 
hasonló  befolyást  gyakoroljanak. 


IRODALMUNK  NEMZETI  IRÁNYÁRÓL. 

(Elnöki    megnyitó-beszéd  a  Kisfaludy-Társaság    1864.    évi    nagy- 
gyűlésén.) 

Ha  valaki  kétségbe  vonja  azon  befolyást,  melyet  az 
egyes  nemzetek  állására  irodalmuk  gyakorol,  azt  a 
jelen  év,  melyen  Európa  nagy  nemzeteinek  egyike 
legnagyobb  költőjének  három-százados  születése  nap- 
ját ünnepli,  meggyőzheti  tévedéséről.  A  babérok  és 
kincsek  között,  melyeket  az  angol  nép  százados  törek- 
véseivel kiérdemelt,  bizonyára  nincs  olyan,  melynek 
birtokában  büszkébbnek,  gazdagabbnak  érezné  magát, 
mint  azon  borostyán  által,  melylyel  a  civilisált  világ 
nevében  majdan  nagy  fiának  szobrát  fogja  megkoszo- 
rúzni. A  sors  népek,  mint  egyesek  iránt  állhatatlan, 
s  jöhetnek  idők,  midőn  a  nagy  nemzet,  mely  az  új- 
korban Róma  és  Carthago  szerepét  egyesítve  —  mit 
a  régiek  lehetetlennek  tartottak  —  a  világ  ura  és 
tőzsére  akar  lenni  egyszerre,  talán  épen  ezért  magas 
állásából  alább  száll ;  de  a  fény,  melyet  Shaksperc 
neve  az  irigyelhető  szigetre  áraszt,  s  a  befolyás,  me- 
lyet az  angol  irodalom  a  művelt  világra  gyakorol, 
azért  fenn  fogja  tartani  e  nemzet  dicsőségét  még 
akkor  is,  ha  hatalmának  minden  támaszai  porba  dőltek. 

És  méltán ;  mert  valamint  azon  érdemek  között, 
melyekre    az    eg^'es    nép    hivatkoz hátik,    azok    a    leg- 


m 


trodaímunh  nemzeti  irdnydról.  75 

nagyobbak,  melyeket  magának  az  emberiség  általános 
művelése  körül  szerzett,  úgy  nincs  semmi,  mit  annyira 
sajátjának  mondhatna. 

A  hadi  dicsőség,  az  anyagi  jólét,  sőt  egyes  tudo- 
mányokban s  művészetekben  tett  nagyszerű  haladás  a 
földirati  helyzet,  kedvező  körülmények,  vagy  a  nép 
egyes  képességeinek  eredménye  lehetnek;  de  iro- 
dalma csak  egész  egyéniségének  kifolyása,  azért  szel- 
lemi és  kedélyi  egész  becsének  legigazságosabb  mér- 
lege úgy,  hogy  a  mit  némelyek  az  alkotmányról  mon- 
danak, az  sokkal  jobban  illik  az  irodalomra:  hogy 
minden  nép  olyannal  bír,  minőre  érdemes,  s  azon 
állást,  melyet  e  tekintetben  elfoglal,  mindig  csak  ma- 
gának köszöni. 

Mert  ne  hígye  senki,  hogy  az  irodalom  fejlődése 
annak  anyagi  pártolásától  függ.  A  történet  ellentmond 
ezen,  hízelgők  által  annyiszor  ismételt,  s  hiúk  és 
gyengék  által  annyiszor  elhitt  állításnak.  A  bőkezű- 
ség, melylyel  az  uralkodók  és  kormányok  az  irodal- 
mat néha  felkarolták,  ott,  hol  az  más  okoknál  fogva 
már  fejlődésnek  indult,  elősegíthette  a  fejlődést;  de 
valóban  nagy  és  életre  való  irodalmat  teremteni  nem 
bírt  sehol,  sőt  —  mert  az  írót,  ki  pártolását  csak  a 
hatalomtól  várja,  annak  irányában  lealázza  —  több- 
nyire épen  az  ellenkező  hatást  idézte  elő.  Ez  történt 
Augustus  és  X.  Leo,  ez  XIV.  Lajos  alatt,  midőn  a 
vásárolt  írók  által  nagynak  nevezett  király,  ki  Augus- 
tusnak  képzelve  magát,  az  irodalmat  felséges  moso- 
lyaival és  nyilt  erszényével  tartá,  minden  bőkezűsége 
által  csak  azt  érhette  el,  hogy  a  fénykor,  melynek 
csillagai,  Corneille,  Racine,  Moliére,  Boileau  s  annyi 
ezekhez  hasonló,  uralkodásának  első  felében  ragyog- 
tak, általános  sülyedéssel  végződött,  s  a  büszke  király 
életének  utolsó  húsz  évében  azon  nemzedékből,  mely 
kormányának  hatása  alatt  nőtt  fel,  nem  találunk  egy 
nevet  vagy  munkát,  mely  a  franczia  irodalomra  állandó 
hatást  gyakorolt  volna. 

A  végzet  az  egyestől  megtagadta  a  hatalmat  a  szel- 


y6  Irodalmi  beszédek- 

lem  fölött,  s  miként  sz  önkény  erőlködései  annak 
ébredését  nem  nyomhatják  el,  úgy  egyesek  jó  akarata 
nem  ébresztheti   azt  fel  álmából. 

Nem  egyesek  pártfogása,  hanem  közrészvét  az, 
mitől  az  irodalom  fejlődése  függ,  s  csak  a  nép  szel- 
leme és  kedélyének  nemesebb  tulajdonai  azon  forrá- 
sok, melyekbői  kincsei  folynak,  s  hogy  erről  meg- 
győződjünk, nem  szükséges  egyéb,  mint  hogy  saját 
irodalmunk  történetére  tekintsünk  vissza. 

Nem  tartozom  azok  közé,  kik  a  hiúságnak  bármily 
téren  hízelegni  szoktak,  s  önámitásnak  hiszem,  ha 
irodalmunkat  jelen  állásában  Európa  előbbre  haladt 
nagy  nemzeteinek  irodalmával  párvonalba  állítjuk.  — 
Erős  bizodalmam  van  irodalmunk  jövőjében,  melynek 
harmincz  év  óta  gyenge  tehetségeimet  szentelem;  de 
ha  meg  vagyok  is  győződve  arról,  hogy  a  fa,  mely 
félszázad  alatt  ennyire  nőtt,  a  legmagasabbakkal  ver- 
senyezve fogja  idővel  emelni  erős  sudarát.  s  hogy  az 
épület,  melynek  alapjait  leraktuk,  egykor  dicső  leend: 
én  a  fiatal  fát  a  százados  tölgyekkel  nem  hasonlítom 
egybe,  s  elismerem,  hogy  az  alapokban,  melyeken 
nemzeti  irodalmunk  magasztos  épülete  majdan  emel- 
kedni fog,  sok  egyes  követ  találunk,  melyen  a  mű- 
vészet simítása  hiányzik.  De  ha  irodalmunk  jelen 
állása  nem  felel  is  meg  vágyainknak,  ha  az  a  fény- 
ponttól, hová  csak  hosszú  törekvéseink  emelhetik,  még 
távol  áll :  nem  mondhatjuk-e  némi  öntudattal,  hogy 
irodalmunk  fejlődése  példátlanul  gyors  vala,  s  hogy 
mindent,  mit  e  téren  előmutathatunk,  egyedül  önma- 
gunknak köszönhetünk?  —  Elég  nagyobb  és  fénye- 
sebb irodalmat  találunk,  de  olyan,  mely  a  hatalom 
részéről  kevesebb  pártfogásban  részesült  volna,  bizo- 
nyosan nincs  a  világon.  Ápolás  nélkül,  szabadon  fej- 
lődött az,  mint  a  fa  az  erdőben,  mely  növését  csak 
a  csira  épségének  és  a  föld  termékenységének  kö- 
szöni ;  s  mégis  e  fa  nem  termett-e  már  is  oly  gyü- 
mölcsöket,  melyekre  büszkeséggel  mutatunk? 

Ismétlem,  ne  ámítsuk  magunkat  törekvéseink  ered- 

ményc  iránt,  s  valljuk  be  nyíltan,  hogy  az  irodalom 
legtöbb  ágaiban  kezdők  vagyunk.  Regényirodalmunk, 
ha  azt  az  angol-,  német-  vagy  francziával  hasonlítjuk 
össze,  aránylag  szegény,  s  még  inkább  drámairodal- 
munk; sőt  ha  az  eposz-  és  lyrában  sok  kitűnőt  mu- 
tathatunk fel,  más  népek  a  költészet  ezen  nemeiben 
is  többet,  s  talán  tökéletesebbet  alkottak;  de  van  egy 
ága  irodalmunknak,  melyre  nézve  ezt  nem  ismerem 
el,  s  melyben  meggyőződésem  szerint  más  nemzetek- 
kel nemcsak  versenyezhetünk,  de  azokat  felülmúltuk. 
Költészetünk  azon  része  ez,  mely  hazafiúi  érzelmek 
kifejezését  választá  tárgyául.  Tekintsük  át  Európa  iro- 
dalmát, s  nem  találunk  olyat,  m.ely  e  téren  a  miénk- 
nél jeles  művekben  gazdagabb  volna. 

S  honnan  van  ez?  Honnan  van,  hogy  jelesebb 
íróink  kivétel  nélkül  épen  e  tárgygyal  foglalkozva 
alkották  legjelesebb  műveiket?  Szükséges-e  hogy  e 
tagadhatatlan  tények  okait  fejtegessem,  s  elmond- 
jam, mit  önök  úgy  is  tudnak :  hogy  irodalmunk  ezen 
feisőbbsége  csak  azon  összeköttetésnek  tulajdonítható, 
mely  közte  s  a  nemzet  legbensőbb  érzelmei  között 
létezik? 

Mert  költészetünk,  midőn  a  hazáról  szól,  csak  a 
nemzet  aggodalmait  s  bánatát,  reményeit  és  lelkese- 
dését fejezi  ki ;  mert  a  dal  csak  czerek  érzelmeinek 
visszhangja;  me^t  a  nemzet  keblében  ezen  húr  rezeg 
legerősebben ;  mert  a  költő  itt  azon  öntudattal  nyúl  a 
kobozhoz,  hogy  a  mit  kimondani  nem  tud,  azt  eze- 
rek  érteni  fogják;  mert  népünk  kedélyének  mély 
aknáiban  ezen  ér  a  leggazdagabb,  —  azért  leggazda- 
gabb e  nemben  költészetünk  is,  s  ebbeli  felsőbbsé- 
günk  csak  azon  régi  tapasztalásnak  egy  új  bizonysága, 
hogy  minden  irodalomnak  valamint  becse,  úgy  hatása 
azon  összeköttetéstől  függ,  melyben  az  a  nemzet  éle- 
tével áll. 

S  ez  az,  mi,  valamint  eddig,  úgy  ezentúl  is  irodal- 
munk egészséges  fejlődésének  feltétele. 

Ismétlem,   nem  pártolás  s  egyesek  bőkezűsége  biz- 

tosítják  irodalmunk  jövőjét,  sőt  még  azon  lelkesedés 
sem,  melylyel  azok,  kik  az  irodalom  mezején  működ- 
nek, feladatukat  teljesítik.  Az  akadémia,  mely  az  ösz- 
szes  irodalom-,  s  társaságunk,  mely  annak  egyes  ágai- 
nak művelését  tűzte  ki  feladatául,  egyaránt  elégtele- 
nek e  czél  elérésére;  mindez  azon  összeköttetéstől 
függ,  mely  a  nemzet  és  irodalom  közt  létezik,  s  hogy 
ezt  fentartsuk,  s  hogy  ezt  erősebbé,  felbonthatatlanná 
tegyük:  ez  az,  miben  én  azon  kötelességek  legfőbbi- 
két látom,  melyekkel  a  nemzet  irodalmának  s  ez  a 
nemzetnek  tartozik,  s  mely  röviden  kimondva  csak 
abban  áll,  hogy  a  nemzet  irodalmát  legbecsesebb 
sajátjának  ismerve,  iránta  részvéttel  viseltessék  s  az 
irodalom,  a  nemzet  szelleme  képviselőjének  tekintve 
magát,  azt  méltóan  képviselje. 

Irodalmunk  jövője,  legbensőbb  meggyőződésem  sze- 
rint, csak  attól  függ,  hogy  e  kötelességek  mindkét 
részről  híven  teljesíttessenek. 

Talán  fölösleges,  hogy  önök  körében  e  kötelessé- 
gekről szólok.  A  lelkesedés,  melyet  e  nemzet  a  tudo- 
mányosság előmozdításában  tanúsít,  a  részvét,  melyet 
társaságunk  is  oly  bőven  tapasztal,  biztosítanak,  hogy 
erre  nincs  szükség;  de  miután  tisztemben  áll,  hogy 
az  ülést  megnyitva  irodalmunk  állásáról,  szükségeiről 
és  kilátásáról  szóljak,  miért  ne  mondanám  ki  nézetei- 
met azon  feltételek  iránt,  melyektől  meggyőződésem 
szerint  e  kilátások  teljesülése  függ,  ha  ezt  csak  azért 
tenném  is,  hogy  azon  bizodalmat  fejezzem  ki,  mely- 
lyel a   jövőbe  tekintek? 

Mert  valamint  e  nemzet,  mely  irodalmához  eddig 
annyi  szeretettel  ragaszkodott,  s  a  legnehezebb  idők- 
ben, ezer  szükségtől  szorongatva,  neki  palotát  emel, 
az  iránt,  miben  jövőjének  zálogát  látta,  közönyössé 
csak  ligy  válhatnék,  ha  az  részvétére  érdemetlennek 
mutatná  magát :  úgy  ez  csak  akkor  történhetik,  ha  mi, 
kik  tevékenységünket  e  térre  fordítjuk,  megfeledkezve 
kötelességeinkről,  feladatunkhoz  hívtelenekké  válnánk; 
s  ha  e  teremben    körültekintve,  a   hölgyek    és  férfiak 

koszorúját  látom,  kik  e  kizárólag  irodalmi  ünnepé- 
lyünket jelenlétükkel  megtisztelek,  s  látom  körülöttem 
társaimat,  kik  közül  többekkel  annyi  éven  át  egy  téren 
működöm,  s  azokat,  kik  ifjabb  erővel  hozzánk  csat- 
lakoznak, törekvéseinket  folytatva,  hogy  a  magassá- 
got, mely  után  hasztalan  sóvárogtunk,  elérjék,  teljes 
bizalommal   elmondom:   ez  nem  lesz  sohal 

A  nemzet  tudja  azt,  mivel  irodalmának  —  s  az 
irodalom,  mivel  a  nemzetnek  tartozik,  s  valamint  ez, 
bármi  nagy  jövőt  rendelt  számára  a  kegyes  istenség, 
mindig  kegyelettel  s  hálával  fog  viseltetni  az  iránt,  a 
mi,  mint  a  tavasz  virágai,  ébredésének  első  jele  vala : 
úgy  mi,  kik  a  magyar  irodalom  terén  működünk,  nem 
feledhetjük  el,  hogy  azoknak  nyomdokain  járunk,  kiket 
az  utódok  műveikben  talán  felülmúlhatnak,  de  törek- 
véseik tisztaságában,  nemes  lelkesedésben  és  áldoza- 
taik nagyságában  senki,  s  kik,  bár  mint  irók  nem,  de 
mint  emberek  mindig  példányképen  fognak  állani  előt- 
tünk, szobraikon  viselve  a  koszorút,  az  egyedüli 
bért,  melyet  a  művésznek  kivánni  szabad,  de  melyet 
biztosan  csak  az  visel,  ki  azt  mint  művész,  mint  em- 
ber s  mint  hazafi,   háromszor  érdemelte  meg. 


A  TUDOMÁNY  BEFOLYÁSÁRÓL  AZ  ÉLETRE. 

(Elnöki     megnyitó-beszéd     a    M.  T.  Akadémia     j86i.     évi    nagy- 
gyűlésén.) 

Ha  azon  jellemet  keressük,  mely  századunkat  az 
azt  megelőző  korszakoktól  leginkább  megkülönbözteti  : 
ez  azon  befolyás,  melyet  napjainkban  a  tudomány  az 
életre  gyakorol. 

Voltak  korszakok,  melyek  a  művészet  tekintetében 
remekebb  műveket  alkottak,  voltak  olyanok,  melyek 
alatt  a  társadalom  a  miénkhez  hasonló  nagyságú  át- 
alakuláson ment  keresztül,  és  Amerika  vagy  azon  tör- 
vények fölfedezése,    melyek    szerint    világrendszerünk 

mozog,  talán  még  nagyobb  hatást  idézett  elő  a  tudo- 
mány körében  is,  mint  korunk  találmányai  ;  de  száza- 
dot, melyben  a  tudomány  oly  általános,  oly  mindenre 
kiterjedő  befolyást  gyakorolt  volna,  mint  a  jelenben, 
nem  találunk  a  világtörténetben;  s  ha  napjainkban  oly 
neveket  nem  hozhatunk  fel,  melyek  hasonló  fényben 
ragyognak,  mint  Galilei,  Keppler,  Newton  vagy  csak 
a  XVUl.  század  nagyobb  tudósai  is,  ez  azért  van, 
mert  az  ismeretek  általános  színvonala  magasabbá 
vált,  s  azoknak  száma  nagyobb,  kik  a  tudomány  köré- 
ben nagy  eredményekhez  jutottak. 

Napjainkban,  ha  e  szóval  élni  szabad,  a  tudomány, 
mint  minden,  demokratizálódott,  azaz :  egyesek  ki- 
váltságából köztulajdonná  vált;  s  ha  magasabb  szín- 
vonalon, melyen  egész  népek  ismeretei  állanak,  az 
egyesnek  mindig  nehezebbé  válik,  hogy  annál  sokkal 
magasabbra  emelkedjék;  s  ha  azoknak  sokasága  miatt, 
kik  a  tudományokkal  foglalkoznak,  az  egyes  tudósnak 
készen  kell  lennie,  hogy  rövid  idő  múlva  új,  hasonló 
érdemek  által  háttérbe  szoríttatik  és  talán  túl  fogja 
élni  hírét:  kárpótlást  találhat  sbban,  hogy  oly  időben 
él,  midőn  az  igazság  elhintett  magvának  gyümölcseit 
még  láthatja,  s  azon  nagy  eredményeknek,  melyeket 
csendes    munkájával    előidézett,    maga  is  tanúja  lehet. 

Fölösleges,  hogy  egyes  példákat  hozzak  fel.  A  hová 
tekintünk,  szemünkbe  ötlenek  azok;  s  valamint  senki 
sem  fogja  tagadni,  hogy  azon  nagy  változások,  me- 
lyeken a  világ  néhány  évtized  alatt  keresztül  ment,  a 
természettudományok  vívmányainak  köszönhetők:  úgy 
a  mindennapi  tapasztalás  mntatja  a  gyorsaságot,  mely- 
lyel  egyes,  a  tiszta  tudomány  körében  tett  lépés  az 
életre  kihat,  s  az,  mit  a  chemia,  physika  vagy  mecha- 
nika fthalált,  az  ipar  által  közhasznúvá  válik,  s  eze- 
reknek  élelmet  nyújtva,   millióknak  jólétét  növeli. 

Kétségtelen,  hogy  a  haladás,  melyet  azon  tudomá- 
nyok körében  tapasztalunk,  melyek  emberi  természe- 
tünk szellemi  részével  s  társadalmi  viszonyainkkal  fog- 
lalkoznak,   kevésbbé  feltűnő,  s  hogy   annak  hatása  az 

életre  nem  oly  közvetlen ;  de  ha  ennek  magyarázatát 
részint  abban  kereshetjük,  mert  az  önismeret,  vala- 
mint minden  egyesnek,  úgy  az  egész  emberiségnek 
legnehezebb  feladata,  részint  abban  kereshetjük,  mert 
épen  e  téren  az  egyesek  érdekei  és  szenvedelmei  az 
általánosan  elismert  igazság  gyakorlati  alkalmazásának 
útjában  állnak :  bizonyos,  hogy  e  téren  is  a  tudo- 
mánynak nagy  és  üdvös  hatásait  az  újabb  időben  nem 
vonhatjuk  kétségbe. 

A  haladás,  melyet  itt  tapasztalunk,  nem  felel  meg 
vágyainknak,  s  a  lassúság,  melylyel  a  tudomány  elvei 
alkalmaztatnak,  néha  próbára  teszi  türelmünket;  de 
ha  a  világ  míveltebb  nemzeteinek  socialis  állapotait 
azokkal  hasonlítjuk  egybe,  melyek  ugyanazon  nemze- 
teknél csak  egy  félszázad  előtt  léteztek :  sem  azt, 
hogy  szabadságban  s  az  emberi  jogok  tiszteletében, 
s  a  mi  ebből  következik,  az  általános  jólétben  halad- 
tunk, sem  azt  nem  vonhatjuk  kétségbe,  hogy  ezen 
haladást  is  főkép  a  tudománynak  köszönjük.  Sok,  mi 
még  egy  század  előtt  utópiának  tartatott,  melyről 
csak  az  egyes  tudós,  gúnyolva  a  világ  embere  által, 
ábrándozott,  most  valósággá  vált,  és  pedig  épen  azon 
ábrándozok  tevékenysége  által,  kik  elvonultan  a  világ- 
tól, munkájok  által,  melynek  nyomait  a  felszínen  senki 
nem  vette  észre,  zaj  nélkül  egy  új  társaságnak  alap- 
jait rakták  le. 

Ki  azon  eredményeket  tekinti,  melyeket  —  hogy 
csak  egyet  említsek  —  a  nemzetgazdaságnak  újabb 
időben  köszönünk,  az  a  társadalmi  tudományok  prac- 
íikus  eredményein  nem  kételkedhetik ;  s  miután  a  tör- 
ténelem mélyebb  tanulmányozása  azon  meggyőződés- 
hez vezet,  hogy  mint  mindenben,  úgy  társadalmi  vi- 
szonyaink kifejlődésében  is  egy  bizonyos  törvény- 
szerűség uralkodik,  s  azon  eszmék,  melyek  egyes  kor- 
szakokban uralkodnak,  logikai  összeköttetésben  állnak 
egymással ;  s  miután  az  emberi  nem  múltjának  két 
ezrede  fekszik  előttünk,  mely  alatt  nemünk  kifejlődé- 
sét   követhetjük,  s  mindig    több    egyes    népek,    egész 

B-  Eötvös  József  munkáiból.  11.  ó 

cívilisatiók  történetével  ismerkedünk  meg,  melyeknek 
titkai,  mint  az  ind,  a  sinai,  a  régi  perzsa,  a  nyelvé- 
szet fáradalmai  által  előttünk  megnyílnak:  miért  ne 
remélhetnék,  hogy  az  idő  közeleg,  midőn  azon  tör- 
vények, melyeket  az  emberi  társaság  és  egyes  népek 
kifejlődésökben  követnek,  ép  oly  ismertek  lesznek 
előttünk,  mint  azok,  melyeket  más  organismusnak  ki- 
fejlődésében észlelünk;  és  ha  idáig  jutottunk,  akkor 
a  tudomány,  mely  ezen  törvények  megismertetésével 
foglalkozik,  bizonyosan  ép  oly  befolyást  fog  gyako- 
rolni társadalmi  viszonyainkra,  mint  minden  tudomány 
azon  körre,  melyre  világát  terjeszti.  És  ki  tagadhatja, 
hogy  ezen  hatást,  habár  kisebb  mértékben,  már  most 
is  tapasztaljuk? 

Itt,  mint  mindenütt,  a  tudománynak  befolyása  na- 
ponként érezhetőbbé  válik;  itt,  mint  mindenütt,  na- 
ponként inkább  meg-meggyőződünk,  hogy  a  tudo- 
mány csakugyan  hatalom,  melyet  az  istenség  az  em- 
beri nemnek  arra  adott,  hogy  a  természet  törvé- 
nyeit megismerve,  annak  urává  váljék,  anyagi  jólétét 
biztosítva,  azon  szellemi  emelkedés  és  kedélyi  nc- 
mesülés  után  törekedjék,  mely  magasabb  feladatát  ké- 
pezi. 

Mint  a  nap,  mely  midőn  felkél,  csak  a  legmaga- 
sabb bérezek  egyes  csúcsait  világosítja  meg,  s  később 
elterjed  mindenre,  s  a  legrejtettebb  völgyeket  eltölti 
melegítő  sugaraival :  ilyen  a  tudomány,  s  kik  ebben 
aljasodást  látnak,  rosszul  fogják  fel  állását.  —  Épen 
elterjedése  mutatja,  hogy  emelkedett.  A  kölcsönös 
hatás,  melyet  napjainkban  a  tudomány  és  az  élet  egy- 
másra gyakorolnak,  nem  vonja  azt  le  magasságából, 
hanem  csak  termékenységét  növeli  ;  mert  midőn  a 
gyümölcs,  mely  a  tudomány  fájáról  megérve,  a  földre 
esett,  a  művészetben,  iparban  és  társadalmi  életünk- 
ben gyökeret  ver  és  új  sarjadékot  hajt,  e  sarjadék 
később  felnőve,  új  gyümölcsöket  terem  a  tudománynak, 
mely  az  élet  tapasztalásait  haladásának  eszközéül  hasz- 
nálja   iz\f    s  így    az    élet    minden   körében    segédeket 

talál,  kik  öntudatlanul   nagy  feladatának  megoldásánál 
vele  közreműködnek. 

De  ha  az  állás,  melyet  a  tudomány  a  társadalom- 
ban elfoglal,  megváltozott,  nem  változtak-e  meg  a 
társadalomnak  igényei  is  a  tudomány  irányában,  és 
azon  kötelességek,  melyeknek  teljesítését  az  egyes 
nemzetek  akadémiánkhoz  hasonló  intézetektől  várják? 

A  tudomány  legfőbb  czélja  maga  a  tudomány,  és 
szükség,  hogy  legyenek  olyanok,  kik  tisztán  ezért 
lelkesülnek.  A  legmagasabb  tetőket  mindig  csak  azok 
érik  el,  kik  ott  egy  tágabb  látkörnél  nem  keresnek 
egyebet,  s  ha  nem  értjük  a  lelkesedést,  melylyel  a 
magános  vándor  látszólag  czél  nélkül  csak  felfelé 
törekszik,  s  a  türelem  és  önfeláldozás,  melyet  látszó- 
lag haszontalan  törekvéseire  fecsérel,  csaknem  sajnál- 
kozással tölt  el:  legyünk  meggyőződve,  hogy  soha 
igazság,  bármennyire  elvont  és  terméketlennek  látszik, 
nem  találtatott  fel,  mely  az  emberi  nem  haladására 
és  jólétére  befolyást  nem  gyakorolt. 

De  mi  az  egyes  tudósnak  legfőbb,  sőt  egyedüli 
czélja  lehet,  az  elvont  igazságnak  fölfedezése,  azt 
tudományos  intézetek  nem  tűzhetik  ki  maguknak  fel- 
adatul, már  csak  azért  sem,  mert  e  feladat  általuk 
meg  nem  oldható.  —  Az  egyesülés  hatalma  csak  az 
igazságoknak  alkalmazásában  és  nem  azoknak  föl- 
fedezésében nyilatkozik;  a  tudomány  kincsei,  melyek 
arra  valók,  hogy  ezerek  által  használtassanak,  csak  az 
egyesek  által  találtathatnak  fel ;  s  ezért  minden  tudo- 
mányos intézetnek  czélja  nem  lehet  más,  mint  hogy 
azoknak,  kik  a  tudománynyal  foglalkoznak,  gyűlőpontdl 
szolgálva,  a  tudomány  hézagait  és  azon  irányokat  jelöl- 
jék ki,  melyeket  az  egyeseknek  vizsgálataikban  követ- 
niök  kell ;  s  vajon  méltánytalan-e  azon  követelés, 
melylyel  a  társadalom  napjainkban  ily  intézetekhez 
fordul,  hogy  ezen  irányok  kijelölésében  a  társadalom 
szükségeire  tekintettel  legyenek? 

Századunkban  a  tudomány  több  befolyást  gyako- 
rol az  életre,  semhogy  attól  visszavonulhatna.   Az  cm- 

bcriség  haJadásában  nem  nélkülözi  azon  eszközt,  mely- 
nél hatalmasabb  neki  czéljainak  megközelítésére  nem 
adatott;  s  ha  a  tudomány  napjainkban  oly  állást  fog- 
lal el,  mint  erre  a  múlt  századokban  példát  nem  talál- 
hatunk, s  azon  bámulat  helyébe,  mely  a  tudóst  haj- 
dan környezé,  most  azon  tisztelet  lépett,  melylyel  a 
nép  csak  azok  előtt  hajlik  meg,  kiktől  jótéteménye- 
ket vár ;  ezt  épen  annak  tulajdonítjuk,  mert  a  tudomány 
az  újabb  időben  a  társadalom  követeléseinek  minde- 
nütt megfelel,  —  nem  mivel  a  küzdelem  terére  lép, 
mely  nem  neki  való,  hanem  az  által,  hogy  mint  a 
világító  torony,  mely  a  hullámok  körén  kívül  áU,  biz- 
tos fényét  oda  veti,  hol  arra  szükség  van,  hogy  a 
vésztől  hányatott  hajók  a  biztos  irányt  ne  tévesz- 
szék  el, 

S  ez  a  feladata  intézetünknek  is.  A  tudományok 
mívelésére  alapítva  az  akadémiának  nem  szabad  feled- 
nie, hogy  a  czél,  mely  neki  kitűzetett,  nem  tisztán 
nemzeti.  Hivatása,  hogy  a  közös  munkában  részt  ve- 
gyen, melylyel  az  emberiség  az  ismeret  útján  a  bol- 
dogság után  törekszik,  s  melynél  az  egyes  népek 
egymástól  átvéve  és  egymással  közölve  az  igazságnak 
fáradsággal  szerzett  töredékeit,  azon  állapotot  készí- 
tik elő,  midőn,  mint  most,  az  európai  nemzeteknél  a 
^'^>  ^Sy  niajdan  a  tudomány  közös  lesz,  s  a  létező 
ellentéteket  ki  fogja  egyenlíteni ;  de  az  akadémia  nem 
feledheti  el  azt  sem,  hogy  e  hivatásnak  csak  úgy  fe- 
lelhet meg,  ha  azt  saját  körében  teljesíti,  s  midőn  a 
tudományok  általános  érdekében  fárad,  nemzetünk 
külön  szükségeit  és  érdekeit  nem  veszti  el  szemei 
elől,  tudva,  hogy  bármennyire  szép,  ha  az  emberiség 
haladásáért  lelkesülünk,  lelkesedésünknek  eredménye 
csak  úgy  lehet,  ha  egy  nemzetnek  haladásán  dolgo- 
zunk, s  hogy  a  fényes  ábrándot,  mely  a  világot  jövő- 
ben paradicsomnak  látja,  az  által  közelítjük  meg  leg- 
inkább, ha  a  darab  földet,  mely  nekünk  jutott,  mun- 
kánkkal kertté  alakítjuk  át. 

Csak  midőn  e  kettős  feladatunkat  teljesítjük,  midőn 

lelkesülve  a  tudomány  iránt,  egyszersmind  szemeink 
előtt  tartjuk  azt  is,  hogy  a  czélok,  mely  után  a  nem- 
zet fárad,  czéljai  maradnak  a  tudósnak  is,  kit  tudo- 
mánya sohasem  menthet  fel  azon  kötelességektől, 
melyekkel  hazája  iránt  tartozik :  csak  akkor  várhatjuk, 
hogy  intézetünk  azon  nagy  feladainak,  melyet  alapítói 
kitűztek,  eleget  tesz,  s  méltó  helyet  foglalva  el  a  mű- 
velt világ  hasonló  intézetei  között,  midőn  velők  együtt 
a  tudomány  haladásán  dolgozik,  egyszersmind  e  nem- 
zet által  szellemi  emelkedésének,  anyagi  jólétének  és 
polgári  szabadságának  egyik  főtényezőjéűl  ismerte- 
tik el. 


A  TUDOMÁNY  NEMZETI   HIVATÁSÁRÓL. 

(Elnöki  megnyitó  beszéd  a  M.  T.  Akadémia  1869.  évi  nagygyűlésén.) 

Mindenkinek  állása  azon  befolyástól  függ,  melyet 
körére  gyakorolni  képes.  így  van  az  nemcsak  egye- 
seknél, de  nemzeteknél  is,  s  így  volt  minden  időben. 
Mert  habár  akkor,  mikor  a  magasabb  műveltség  csak  az 
egyházi  rendnél  volt  található,  s  a  nagyobb  birtok  ki- 
zárólag a  nemesség  kezében  összpontosult,  az  állam 
csak  ezen  osztályok  által  kormányoztatott ;  és  oly  kor- 
szakokban, melyekben  a  népek  csak  csatamezőkön 
érintkeztek,  minden  nemzetnek  állása  kizárólag  har- 
czias  tulajdonaitól  függött;  bizonyos,  hogy  minden 
felsőbbségnek  oka,  akkor,  mint  most,  nem  az  egyesek 
törvényes  kiváltságaiban,  vagy  a  népeknek  históriai 
jogában,  hanem  azon  befolyásban  kereshető,  melyet  a 
nagyobb  birtok  és  intelligentia  egyes  osztályoknak  és 
harczias  erényei  egyes  nemzeteknek  adtak.  Ezt  bizo- 
nyítja hazánk  története  is :  s  a  kitűnő  állás,  melyet 
nemzetünk  a  XV.  századtól  a  XVl-ig  elfoglalt  és  fen- 
maradásunk  a  török  járom  korszakában  szintúgy,  mint 
azon  tény,  hogy  a  magyar  nép  épen  akkor  sülyedett 
legmélyebbre,    mikor    a    XVI 1]     század    kezdetével  a 

veszélyek  megszűntek,  melyek  létünket  fenyegették,  s 
országunk  csaknem  másfél  századig  ellenséget  nem 
látott  határai  között,  csak  egy  példával  többet  nyújt 
annak  bebizonyítására,  hogy  oly  nemzetnek  léte  biz- 
tosítva van,  melynek  fenmaradása  a  civilisatió  érdeké- 
ben szükséges,  s  hogy  a  legnagyobb  veszély,  m.ely 
országot  vagy  nemzetet  fenyegethet,  az,  ha  fenmara- 
dása az  emberiség  érdekében  közönyössé  válik. 

Végkép  nem  a  szám  s  a  geographiai  helyzet,  s  nem 
a  szerencse  adományai,  hanem  a  képesség  s  erény 
jelölik  ki  mindenkinek  helyet;  s  ha  a  sors  egyes  nem- 
zetet néha  a  szabadság  s  hatalom  nem  várt  fokára 
emel  is:  dicsősége  hasonló  a  hullámhoz,  melyet  a  szél 
hatalma  magasra  emel,  hogy  egy  rövid  pillanat  után 
ismét  természetes  színvonalára  sülyedjen  vissza  ;  mert 
e  világon  minden  csak  azon  helyet  tartja  meg,  melyet 
betölt. 

E  vigasztaló  tapasztalás,  melyet  a  történetből  merít- 
hetünk, egyszersmind  azon  meggyőződéshez  vezet : 
hogy  miután  minden  egyes  népnek  állása  azon  befo- 
lyástól í\igg,  melyet  az  emberiség  közös  czéljának  elő- 
mozdítására gyakorol,  azon  iránynyal,  melyet  az  em- 
beriség különböző  korszakokban  követ,  változnia  kell 
azon  iránynak  is,  melyben  az  egyes  nép  nemzeti  nagy- 
ságának megalapításán  dolgozik,  s  be  kellene  hunynia 
szemünket  az  iránt,  mi  körülöttünk  történik,  ha  meg- 
feledkeznénk azon  tanulságról,melyet  ebből  meríthetünk. 

A  világ  —  legalább  a  mennyire  keresztyén  civili- 
satiónk  befolyása  terjed  —  újabb  időben  nagy  átala- 
kuláson ment  keresztül,  melynek  az  államok  egymás 
közötti  viszonyaiban  s  a  társadalomban  történt  válto- 
zások csak  egyes  jelenségeit  képezik.  Alapja  ez  át- 
alakulásnak azon  befolyásban  található,  melyet  nap- 
jainkban szellemi  tényezők  az  államra  s  a  társadalom 
minden  viszonyaira  gyakorolnak. 

A  büszke  jövendölés,  hogy  a  «a  tudomány  hata- 
lomé), korunkban  teljesült,  legalább  annyiban,  hogy 
többé  nincs  hatalom  tudomány  nélkül. 

Nincs  kör,  hol  ki  nem  jelölhetjük  azon  hatást,  me- 
lyet a  tudomány  állapotainkra  gyakorol,  s  ez  nem 
csekélyebb  az  állam  s  a  társadalom,  mint  anyagi  fej- 
lődésünk körében.  Mert  ki  nem  látja,  miként  az,  hogy 
korunkban  bizonyos  kiváltságok  megszűntek,  csak  azon 
befolyásnak  köszönhető,  melyet  napjainkban  az  ész  és 
tudomány,  azaz  nem  örökösödés  törvénye  szerint  bírt 
tulajdonok,  mindenre  gyakorolnak,  s  hogy  valamint 
századunk  demokratikus  iránya  ebben  találja  magya- 
rázatát, úgy  azon  állás  is,  melyet  egyes  államok  egy- 
más irányában  elfoglalnak,  inkább  azon  előnyöknek 
következése,  melyeket  nekik  szellemi  kifejlődésük  biz- 
tosít, mint  azoknak,  melyeket  a  természetnek  köszönnek. 

Ezen  nézetek  vezették  törvényhozásunkat  is,  midőn 
annyi  teendői  között,  melyek  sürgetőbbeknek  látszot- 
tak, mindenekelőtt  a  nemzet  szellemi  fejlődésére  for- 
dítá  figyelmét,  s  arra  törekedett,  hogy  népoktatási  tör- 
vényében mindenekelőtt  a  nemzet  mívelődésének  biz- 
tos alapját  rakja  le,  mert  belátá,  hogy  jólétünk  emelé- 
sére irányzott  egész  törekvésünk,  a  közigazgatás  és 
igazságszolgáltatás  körében  czélzott  minden  javításaink, 
sőt  még  a  polgári  szabadság  és  jogegyenlőség  meg- 
alapítására alkotott  törvények  is,  meddő  kisérletek 
fognak  maradni  mindaddig,  míg  a  nemzet  culturviszonyai 
politikai   institutiónak  meg  nem  felelnek. 

Bizonyosan  nincs  senki,  ki  a  népnevelés  túlnyomó 
fontosságát  el  nem  ismerné,  s  nem  helyeselné  törvény- 
hozásunk eljárását,  mely  mindenekelőtt  erre  fordítá 
gondolkodását ;  de  nem  kevésbbé  tagadhatatlan  az  is, 
hogy  a  népnevelés  a  nemzetet  még  nem  emelheti  a 
műveltségnek  azon  színvonalára,  melyre  törekednünk 
kell. 

Demokratikus  korszakban  élünk,  s  ez  általános  irány 
észrevehető  a  szellemi  törekvések  mezején  is.  Vala- 
mint a  múlt  században  azon  uralkodók  s  egyesek,  kik 
a  míveltségért  buzogtak,  csak  a  tudomány  és  művészet 
magasabb  ágaira  fordíták  figyelmüket,  s  a  népnevelés 
ügye    csaknem    mindenütt    háttérbe   szoríttatott :    úgy 

jelenleg  mindinkább  szaporodik  azoknak  száma,  kik  a 
magasabb  tudományt,  meJy  a  practikus  életben  ^köz- 
vetlenül nem  alkalmazható,  ha  nem  is  fölöslegesnek, 
legalább  olyannak  tartják,  mi  a  nemzetnek  legszebb 
dísze,  de  végre  is  csak  fényűzési  czikk,  melynek  meg- 
szerzését az  egyesnek  lelkesedésére  vagy  hiúságára 
bízhatjuk,  és  melyért  a  nemzetnek  áldozni  legalább 
addig  nem  szabad,  míg  a  népnevelés  minden  szüksé- 
geiről gondoskodva  nincsen. 

De  a  tapasztalás  megczáfolja  e  nézetet;  s  akár  az 
utat  vegyük  figyelembe,  melyet  a  civilisatió  fejlődésé- 
ben követett,  akár  korunk  tapasztalásait;  az  ellenkező 
meggyőződésre  jutunk.  Mint  a  napvilág  elébb  a  leg- 
magasabb csúcsokat  világítja  meg,  s  csak  később  ter- 
jed el  a  rónaságon,  behatva  végre  a  legszűkebb  völ- 
gyekbe is :  ugyanezen  utat  követi  minden  civilisatió. 
s  az  egész  történetben  nem  mutathatunk  fel  példát, 
hogy  a  tudományokban  tett  haladás  ne  vont  volna 
haladást  maga  után  a  társadalom  és  politikai  élet  köré- 
ben is.  Lehetetlen,  hogy  azon  igazságok,  melyeket  a 
tudomány  feltalált,  elébb-utóbb  az  élet  minden  viszo- 
nyaira ne  alkalmaztassanak,  és  a  kik  a  tudományt, 
melynek  közvetlen  anyagi  hasznát  nem  látják,  fölös- 
legesnek hirdetik,  hasonlók  ahhoz,  ki  a  magas  hegy- 
lánczot,  melynek  sziklái  vetéseket  nem  teremnek,  ha- 
szontalannak tartaná,  elfeledve,  hogy  a  folyó,  mely  a 
rónaságon  termékenyítve  átfolyik,  csak  e  kopár  csú- 
csok között  vehette  eredetét. 

Valamint  az  anyagi,  úgy  a  szellemi  érdekek  terén 
solidaritás  létezik;  s  miként  —  daczára  azon  pana- 
szoknak, melyeket  a  munkások  az  iparral  foglalkozó 
nagy  capitális  ellen  emelnek,  —  el  kell  ismernünk, 
hogy  ott,  hol  nagyobb  capitális  az  iparral  nem  foglal- 
kozik, ennek  magasabb  kifejlődése  lehetetlen:  úgy  a 
népnevelés,  melyet  a  jogegyenlőség  s  haladás  alapjá- 
nak tekintünk,  csak  ott  teremheti  várt  gyümölcseit,  hol 
a  tudomány  érdekei   el  nem  hanyagoltatnak. 

Átlátta    ezt    intézetünk    nagy    alapítója,  s  ha  6,  kit 

méltán  a  legnagyobb  magyarnak  nevezünk,  a  nemzet 
regeneratióját  tűzvén  ki  feladatául,  reformátori  művét 
épen  akadémiánk  megalapításával  kezdé  meg,  s  ha  a 
nemzet  később  e  palotát  emelte  a  tudománynak,  akkor, 
mikor  a  falusi  iskola  még  szerény  hajlékot  sem  talált; 
ez  csak  azt  bizonyítja,  hogy  a  nagy  férfiú  belátta, 
hogy  a  nemzet  érzi  az  összefüggést,  melyben  a  tudo- 
mány egész  nemzeti  fejlődésünkkel  áll. 

S  vajon  mi  erről  megfeledkezhetnénk- e?  s  azon 
meggyőződés,  hogy  midőn  tudományos  feladatunkon 
dolgozunk,  egyszersmind  a  honnak  legfontosabb  érde- 
keit mozdítjuk  elő,  nem  fogja-c  még  nevelni  buzgó- 
ságunkat? Mondják:  a  tudósnak  nincs  szüksége  ily 
serkentésre,  s  lealázza  a  tudományt,  ki  azt  bármi  más 
czélok  eszközének  tekinti.  Czél  az  magában  is,  s  ki 
a  valóért  lelkesül,  —  s  csak  az  érdemli  a  tudósnak 
nevét  —  az  nem  keres  más  jutalmat,  mint  azon  gyö- 
nyört, mely  szivét  eltölti,  ha  a  valóhoz  közeledik. 

Mindez  igaz,  A  tudománynak  nincs  hazája,  nincs 
nemzetisége.  Magasan  áll  az  küzdelmeink  fölött,  s  ki 
egész  életét  ennek  szentelheti,  ki  mindig  magasabbra 
törekedve  oda  ért,  honnan  —  mint  a  hegytetőről  a 
rónaságon  elszórt  falvak  s  városok,  —  az  ember  fára- 
dozásainak s  küzdelmeinek  színhelye,  mindig  kisebb- 
nek látszik,  kit  gyengesége  vagy  kötelességei  emel- 
kedésében nem  gátolnak :  azt  méltán  boldognak  nevez- 
hetjük. 

Miután  természetünk  úgy  hozza  magával,  hogy  meg- 
nyugvásunkat csak  erős  meggyőződésben  találhatjuk,  a 
hit  után  csak  a  tudomány  boldogíthat,  sőt  a  megelé- 
gedés, melyet  ebben  találunk,  még  élénkebb  lehet, 
mert  azon  megnyugváshoz,  melyet  csak  erős  meggyő- 
ződés adhat,  még  az  öntudat  járul,  hogy  azt  magunk- 
nak köszönhetjük. 

De  vajon  a  sors  azon  ritka  kedveltjeit  is,  kiket  csak 
a  tudomány  tiszta  szeretete  lelkesít,  s  kik  távol  az 
élet  küzdelmeitől,  tágabb  látkörön  kívül  mást  nem 
kivannak  a  világtól,  —  vajon  a  tudomány  emberét  is 

vissza  fogja-e  tartóztatni  törekvésében  azon  gondolat, 
hogy  midőn  magas  czéljának  él,  egyszersmind  ember- 
társainak javára  dolgozik,  hogy  nemzetének  dicsőségét, 
hogy  az  őt  környező  hazának  jólétét  mozdítja  elő  ;  s 
nem  fog-e  inkább  vigasztalólag  buzdítva  hatni  reá 
is,  legalább  azon  pillanatokban,  melyek  a  tudósnak 
életében  talán  még  többször  fordulnak  elő,  mint  más 
pályán,  —  midőn  erőnket  lankadni  érezzük,  s  törek- 
véseink eredményén  kételkedni  kezdünk? 

Nemesebb  törekvéseink  nem  állanak  ellentétben 
egymással,  s  ha  újabb  időben  többször  azon  kérdés 
állíttatott  fel :  vajon  az  akadémia  akkor  felel-e  meg 
inkább  hivatásának,  ha  eltekintve  minden  nemzeti 
érdektől,  tisztán  a  tudományt  tűzi  ki  czéljának,  vagy 
akkor,  ha  a  tudományt  csak  eszköznek  tekintve,  ki- 
zárólag a  nemzet  érdekeit  tartja  szem  előtt,  én  ezen 
kérdés  tárgyalását,  mely  oly  éles  vitatkozásokra  adott 
már  alkalmat,   legalább  is  meddőnek  tartom. 

Miután  minden  nép,  mely  a  tudomány  törekvései- 
ben részt  vesz,  egy  új  erő,  minden  nyelv,  melyben  a 
tudományt  miveljük,  egy  új  eszköz,  minden  ország, 
melynek  története  és  természeti  viszonyai  tudományo- 
san megvizsgáltatnak,  egy  új  tér,  mely  ismereteink 
terjedésére  nyílik,  s  így  a  tudomány  közös  érdekeit 
semmi  által  sem  mozdíthatjuk  inkább  elő,  mint  midőn 
azt  nemzetünk  körében  terjesztjük,  saját  nyelvünkön 
miveljük,  s  hazánk  viszonyainak  megismerésére  fel- 
használjuk; s  miután  nemzetünk  állását  a  jelenben, 
emelkedését  a  jövőben  csak  úgy  biztosíthatjuk,  ha  a 
tudomány  körében  is  mentül  magasabbra  emelkedünk: 
a  két  különböző  kiinduló  pont  egy  czélhoz  vezet. 

Azon  kérdés  fölött:  mi  akadémiánk  közvetlen  fel- 
adata, nézeteink  eltérhetnek  egymástól ;  de  azon  kér- 
dés iránt,  mi  mindenikünknek,  minden  egyes  akadé- 
mikusnak kötelessége:  csak  egy  meggyőződésünk  lehet; 
s  a  lelkesedés,  melylyel  a  tudomány,  s  az,  melylyel 
hazánk  jövője  iránt  viseltetünk,  egy  iránt  intenek : 
hogy  lankadatlanul  haladjunk  a  pályán,  s  hazai    tudó- 

mányunkat  s  vele  intézetünk  fényét  mennél  magasabbra 
cmeJjük,  nem  feledkezve  meg  soha  aiTÓl,  hogy  miután 
az  akadályok,  melyek  tevékenységünknek  elébb  útjá- 
ban álltak,  eltávolíttattak,  a  nemzet  most  méltán  na- 
gyobb eredményeket  követel  munkásságunktól,  s  hogy 
reánk,  mint  c  hon  minden  polgáraira  nézve,  a  sza- 
badsággal, melynek  birtokába  jutottunk,  egyszersmind 
kötelességeink  is  növekedtek. 

Hazánk  viszontagságos  törtenetében  alig  találunk 
időszakot,  mely  a  nemzet  jövőjére  elhatározóbb  kö- 
vetkezéseket vont  volna  maga  után,  mint  az  utolsó 
két  év. 

Miután  nehéz  tapasztalások  azon  meggyőződéshez 
vezettek,  hogy  egy  nagy  birodalomnak,  melyet  ellen- 
ségek környeznek,  hadseregének  fegyelmezett  vitéz- 
ségén kívül  s  népeinek  hallgatásain  kívül  más  táma- 
szokra van  szüksége;  s  miután  az  osztrák  birodalom- 
ban az  előbb  uralkodott  absolutizmus  helyett  azon 
kormányformák  behozatala  határoztatott  el,  melyek 
alatt  Európa  egyes  országai  a  hatalomnak  s  jólét- 
nek legmagasabb  fokára  emelkedtek :  a  fejedelem 
i86o-iki  október  20-án  kiadott  diplomájában  kimondá 
ősi  alkotmányunk  helyreállítását  és  a  nemzet,  mely 
tíz  évnél  tovább  egykori  szabadságának  még  csak 
említésétől  is  eltiltatott,  új  nyilatkozásra    hivatott  fel. 

Mindnyájan  emlékezünk  a  hatásra,  melyet  ezen, 
inkább  óhajtott,  mint  várt  rögtöni  változás  az  egész 
országban  előidézett;  és  ha  az  öröm  közé,  mely ly el 
c  hír  álialán  véve  fogadtatott,  aggodalmak  vegyültek, 
ezek  onnan  eredtek,  mert  ha  az  alkotmányosságban 
azon  egyedüli  eszközt  láttuk  is,  mely  hazánk  s  a  biro- 
dalom jólétét  és  hatalmát  a  jövőre  biztosíthatja,  nem 
titkolhattuk  el  magunk  előtt   azon    nehézségeket,  me- 

lyckkel  alkotmányunk  tettleges  helyreállítása,  főkép  az 
októberi   diplomában  kijelölt  úton,  járni  fog. 

A  királyi  levél  ebben  régi  intézményeink  helyre- 
állítását monda  ki,  de  oly  rendelkezéseket  foglalt 
magában,  melyek  alkotmányunk  alapelveivel  ellenke- 
zésben álltak.  Ösalkotmányunk  maga  is  az  1848-ban 
királyilag  szentesített  törvények  által  lényeges  átala- 
kulásokon ment  keresztül,  melynek  új  formái  akkor 
csak  alapvonalaikban  határoztattak  meg,  s  midőn 
a  nemzet,  mely  politikai  életre  felszó líttatott,  az  első 
pillanatban  kétkedve  az  irány  fölött,  melyet  követnie 
kell,  körültekintett,  csak  azt  látá,  hogy  azok  közül, 
kiket  egykor  mint  vezetőit  követe,  a  legtöbben  hiány- 
zanak. 

Soha  nemzetnek  több  egyetértésre,  soha  helyzeté- 
nek higgadtabb  megfontolására  nagyobb  szüksége  nem 
vala  és  soha  nemzet  nem  állt  oly  viszonyok  között, 
melyek  erre  kevesebb  kilátást  nyújtottak. 

Azon  intézvények  közül,  melyek  alatt  a  nemzet 
századokon  át  élt,  nem  volt  egy,  melyet  az  egymást 
követő  provisoriumok  helyéből  ki  nem  forgattak  ;  az 
országban  nem  volt  egy  ember,  kinek  szivében  az 
elmúlt  évek  keserű  emléket  nem  hagytak  magok  után ; 
s  mégis,  ha  ezen  emlékeknek  határozatainkra  befolyást 
engedünk,  ha  csak  személyes  érdekeinket  tartjuk  szem 
előtt,  vagy  egyéni,  bármi  jogosított  érzelmeinket  kö- 
vetjük, minden  egyetértés  lehetetlenné  válik! 

Egy  utunk  maradt,  melyen  e  veszélyt  kikerülhet- 
tük :  az,  ha  háttérbe  szorítva  mindent,  kizárólag  csak 
egyet  tartunk  szemeink  előtt:  kötelességünket. 

A  múlt  egynek  szivében  több  keserűséget  hagyott 
maga  után,  más  fényesebb  reményekkel  tekintett  a 
jövőbe,  egyet  érdekei,  mást  bizalmatlansága  túlvitt 
engedékenységre,  vagy  túlzó  szigorra  csábíthattak  talán 
és  sokaknak  úgy  látszott,  hogy  azon  kilátás,  mely  az 
októberi  diploma  után  előttünk  nyílik,  nem  elég  oly 
szenvedések  díjául,  minőkön  a  nemzet  1848  óta  keresz- 
tülment.  De  arra  nézve,  miben  áll  kötelességünk,  nem 


Deák   Terencz  üdvözlése,  97 

lehettek  eltérő  nézeteink :  s  azoknak,  kik  honunk  szebb 
jövőjét  csak  az  1848-iki  törvények  teljes  életbelépte- 
tésétől várták;  mint  azoknak,  kik  ezen  törvények  által 
a  nemzet  függetlenségét  vagy  a  birodalommal  való 
kapcsolatunkat  eléggé  biztosítva  nem  vélvén,  ezen  tör- 
vényeknek némi  módosítását  óhajtották,  meg  kellé  egyez- 
niök  azon  meggyőződésben,  hogy  kétségbevonhatlan 
az,  hogy  a  nemzet  által  hozott  s  királyunk  által  szen- 
tesített törvények  megtartásától  magunkat  fölmentenünk 
nem  szabad  s  hogy  e  szerint  a  kiindulási  pont,  mely 
a  rendezett  állapothoz  visszavezet,  csak  a  törvényesség 
helyreállításában  keresendő.  Ez  egyre  nézve  a  haza 
minden  részében  minden  osztály,  minden  párt-  s  véle- 
ményárnyalat között  véleménykülönbség  nem  létezhe- 
tett, s  ennek  köszönhető,  hogy  oly  országban,  mely  a 
legnagyobb  megrázkodásokon  ment  keresztül,  s  tíz 
évnél  tovább  minden  eszköztől  megfosztatott,  mely 
által  a  vélemények  egyesítése  lehetségessé  válik,  midőn 
hosszú  hallgatás  után  végre  felszólalt,  a  legnagyobb 
egyetértésben  nyilatkozott,  s  hogy  ezen  egyetértést 
sem  az  országgyűlési  tanácsosok,  sem  az  azokat  követő 
események,  s  egyeseknek  erőlködései  nem  zavarhaták 
fel.  Feltűnő  talán,  hogy  midőn  azért  szólok,  hogy  az 
utolsó  országgyűlés  tagjainak  nevében  tiszteletünk  em- 
lékét nyújtsam  át,  közügyeinkről  mindenki  által  ismert 
dolgokat  hozok  fel ;  de  épen  mert  nevedet  kimondani 
nem  lehet  a  nélkül,  hogy  a  hazáról  ne  szóljunk,  s 
mert  érdemeidet  említve,  oly  dolgokat  mondunk  el, 
melyeket  e  hon  legszegényebb  polgára  is  ismer,  ez 
az,  miben  dicsőséged  alapja  fekszik. 

Nem  egy  nagyszerű  pillanat,  melyben  a  nemzet 
élére  álltál,  egész  életed  igazolja  tiszteletünket.  Mert 
azon  nevezetes  időszakban,  mely  alatt  a  nemzet  ki- 
bontakozva középkori  állapotaiból,  a  jogegyenlőség 
elvét  tűzte  ki  zászlójára,  te  álltál  élén,  mert  a  nemzet 
közérzületének  te  adtál  mindig  legtisztább  kifejezést, 
mert  nem  magasztalhatunk  a  nélkül,  hogy  némi  ön- 
érzettel ne  tekintsünk  saját  multunkra  is;  ez    az,  miért 

nemcsak  a  haza,  de  a  világ,  mióta  törekvéseink  figyelmét 
magokra  vonták,  igazságos  ügyünk  legtisztább  kifeje- 
zését s  az  egész  nemzet  képviselőjét  benned  látja. 
Dicső  sors,  minő  kevés  embernek  jutott,  s  melyért 
szerencsésnek  mondanálak,  ha  nem  tudnám,  hogy  vala- 
mint minden  sugár,  mely  borús  egünkön  áttör,  eiőször 
reád  esik,  ki  közöttünk  legmagasabban  állsz,  úgy  e  hon 
egész  keservét  s  minden  aggodalmait  hordod  szived- 
ben. És  valóban,  ki  hazánk  jelen  helyzetét  tekinti, 
nem  nézhet  a  jövőbe  aggodalom  nélkül. 

Európa  azon  nagy  krízisek  egyikén  megy  keresztül, 
melyek  egész  időszakokra  elhatározó  befolyást  gyako- 
rolnak. Soha  talán  annyi  s  oly  nagyszerű  kérdés  nem 
közelgett  egyszerre  megoldáshoz,  mint  a  jelen  pilla- 
natban, s  ha  a  szerepre  gondolunk,  mely  ennél,  már 
geographiai  helyzetünknél  fogva,  a  birodalomra  és 
hazánkra  vár,  be  kell  vallanunk,  hogy  sem  amaz,  sem 
Magyarország  nincsenek  azon  állásban,  hogy  a  nekik 
jutott  nagy  feladatnak  megfeleljenek. 

A  sebek,  melyeket  az  utolsó  nagy  rázkódások  hazán- 
kon s  a  birodalmon  ejtettek,  még  nem  hegedtek  be ; 
az  egymást  követő  provisoriumok  csak  az  általános 
bizonytalanságot  növelték,  s  bár  a  közcsend  a  jelen 
pillanatban  nem  zavartatik,  oly  épület,  melynek  min- 
den egyes  köve  helyében  megrendíttetett,  nincs  elő- 
készülve arra,  hogy  az  idő  erős  rohamainak  ellent- 
álljon,  s  elcsüggednénk,  ha  helyzetünk  nehézségeire 
gondolva,  nem  jutna  eszünkbe,  hogy  valamint  a  nem- 
zetre talán  soha  nehezebb  pillanatok  nem  vártak,  nem 
is  volt  soha  annyira  egyesülve,  nem  csak  honszerete- 
tében —  mire  történetünkben  több  példát  találunk  — 
de  nézeteiben  és  szándokaiban  is.  S  minthogy  azt 
főként  neked  köszönhetjük,  neked,  ki,  mit  ezerén 
éreztek  s  gondolának,  megczáfolhatatlan  okokkal  be- 
bizonyítva, a  haza  közmeggyőződésévé  emelted,  és  a 
nemzet  jogainak  s  kötelességeinek  körét  szabatosan 
meghatározva,  kijelölted  az  utat,  melyen  haladnunk 
kell,  s  melyen  haladva,  fáradozásaink  czélját  talán  nem 

érjük  cl,  de  nem  fogjuk  elveszteni  soha  azon  fétfias 
öntudatot,  mely  minden  jólétnél  s  hatalomnál  többet 
ér.  Valóban,  csak  méltányos,  ha  mi,  kik  az  utolsó 
törvényhozásnál  társaid  s  az  általad  kijelölt  irányban 
követőid  voltunk,  párt-  és  véleménykülönbség  nélkül 
azért  egyesülünk,  hogy  irántad  hálánkat  s  tiszteletün- 
ket kifejezzük. 

Szokatlan  hódolat  ez,  mely  a  politikai  pályán  küz- 
dőre többnyire  csak  halála  után  vár,  de  nem  rend- 
kívüliebb,  mint  helyzeted  és  érdemeid. 

A  népek  sorsa  Isten  kezében  van,  s  bármi  szép  jövő 
vár  e  hazára,  tudjuk,  hogy  sok  küzdelemre,  sok  áldo- 
zatra lesz  szükségünk,  mielőtt  azt  elérhetjük,  sőt  egész 
nemzedékünknek  talán  csak  azon  feladat  jutott,  hogy 
e  szebb  jövőnek  útjait  előkészítse;  de  valamint  erős 
meggyőződésünk,  hogy  czélunk  más  úton,  mint  melyet 
utolsó  országgyűlésünk  kijelölt,  el  nem  érhető :  úgy 
el  vagyunk  határozva,  hogy  ettől,  melyre  vezetésed 
alatt  léptünk,  eltérni   nem  fogunk. 

Egyes  kérdésekre  nézve  véleményeink  szétágazhat- 
nak, s  mi  az  alkotmányos  élet  körében  máskép  alig 
lehet,  pártokra  oszolhatunk,  de  a  mi  a  jog  és  törvé- 
nyek iránti  tiszteletet,  s  mi  ebből  foly,  azon  meg- 
győződésünket illeti,  hogy  minden  lépéseinknek,  melyek- 
kel külön  czéljaink  felé  törekszünk,  közös  kiindulási 
pontjok  csak  a  törvényesség  lehet:  az  iránt  minden 
párt,  bármi  távol  álljon  másban  egymástól,  egyaránt 
híven  fogja  teljesíteni  kötelességét. 

Ezt  kívánja  tőlünk  a  haza,  mely  anyagi  viszontag- 
ságok között  csak  törvényeihez  való  szilárd  ragasz- 
kodásának köszönheti  fenmaradását,  ezt  hűségünk  a 
trón  iránt,  mely  csak  míg  a  jog  s  törvény  szilárd 
alapjain  áll,  daczolhat  a  veszélyekkel,  melyek  azt  szá- 
zadunkban környezik,  ezt  azon  népek  érdekei,  melyek- 
kel három  századnál  tovább  kapcsolatban  élünk,  s  me- 
lyek tőlünk  joggal  követelhetik,  hogy  azon  viszonyok, 
melyektől  jólétünk  függ,  oly  alapokra  fektettessenek, 
melyeknek  jogszerűségét  senki  kétségbe  nem  vonhatja ; 

ezt  parancsolja  nekünk,  egyeseknek,  azon  ígéret,  me- 
lyet —  az  utolsó  országgyűlés  feliratait  elfogadva  — 
a  nemzet  és  világ  előtt  ünnepélyesen  tettünk,  s  mely- 
hez becsületünk  köt. 

Legyen  ez  emlékkönyv,  melyben  az  utolsó  törvény- 
hozás tagjainak  arczképeit  találod,  egyszersmind  jel- 
képe azon  egyetértésnek,  mely  arra  nézve  közöttünk 
létezik ;  legyen  záloga  azon  hűségnek,  melylyel  a  nem- 
zet jogszerűleg  fennálló  törvényeihez  ragaszkodik,  s 
mint  eddig,  úgy  ezentúl  is  ragaszkodni  fog  minden, 
de  csak  azon  viszonyhoz  —  teljesítni  fogja  minden, 
de  csak  azon  kötelességét,  melyet  törvényes  formában 
magára  vállalt. 

Es  most  engedd,  hogy  midőn  ez  emléket  átnyújtva, 
azon  meggyőződéssel  mondom  ki  általános  tisztele- 
tünket, hogy  az  összes  nemzet  érzelmeit  soha  híveb- 
ben nem  képviseltük,  rövid  szavakban  az  egész  hazá- 
nak kivánatát  fogjam  össze. 

Élj  sokáig,  tisztelt  férfiú,  s  élj  boldogul,  ezt  nem 
barátaid,  ezt  a  haza  kivánja  neked :  mert  hisz  egész 
életed  a  hazáé,  te  boldog  nem  lehetsz,  míg  e  nemze- 
tet megelégedve  nem  látod. 


A  SZÓLÁSSZABADSÁGRÓL.* 

Ha  azon  kir.  leiraton,  mely  által  tanácskozásaink 
eddig  felfüggesztettek,  végig  megyünk  :  lehetetlen  eltit- 
kolni azon  örömérzetet,  melylyel  c  kir.  leiratnak  egyes 
részei  szivünket  eltölték.  Azon  biztositás,  mely  által 
királyunk  szavára  emlékeztetve  alkotmányunk  fentar- 
tása  mintegy  újra  igértetik;  azon  nyilatkozat,  hogy  a 
törvényadta  szólásszabadságunknak  sértése  soha  feje- 
delmünk szándékai  közé  nem   tartozott;    azon    magas 


*  Tartotta  a  főrendeknél,  1840  ápr.  12-én.  "Wesselényi  perbe- 
iogatása,  Kossuth  elfogatása  idején  a  KR.  és  RK.  a  Főlséghez 
fntézendő  feliratot  küldték  át  a  főrendekhez. 

SZÓ,  mely  által  királyunk  kegyességére  intetünk  : 
mindez  örömmel  tölti  szivünket ;  mindez  újra  bizo- 
nyitja,  mennyire  nem  csalódott  nemzetünk  azon  remé- 
nyekben, melyekkel  ő  felségének  trónra  emeltetését 
fogadá,  melyekkel  —  nehezen  sértve  bár  —  eddig 
minden  lépéseit  követé,  melyekkel  sérelmeinek  a  ma- 
gas trón  elébe  való  jutását  állhatatosan  kivánva,  kérel- 
meinek igazságában  már  kivánatainak  teljesitését  látá. 
De  mennyivel  nagyobb  vala  az  öröm,  melylyel  a  kir. 
leiratnak  egyes  részei  szivünket  eltölték ;  mennyivel 
erősebb  a  bizodalom,  a  mely  keblünkben  ébredé; 
mennyivel  szebbek  a  remények,  a  melyekkel  a  jövőbe 
tekinthetnénk:  annyival  szomorúbb  megvallani,  ha  e 
kir.  leiratot  a  jelen  tárgygyal  összefüggésbe  hozzuk  s 
benne,  mint  sokan,  nem  egy  királyi  nyilatkozást,  ha- 
nem sérelmeink  orvoslását  keressük,  hogy  ezen  kir. 
leirat  által  helyzetünk  semmiben  nem  változott,  hogy 
benne  semmi  nem  foglaltatik  olyan,  mi  által  kérel- 
meink haszontalanokká,  panaszaink  alapnélküliekké  vál- 
nának. Mert  nézzük  a  kir.  leiratot  végig,  s  mit  látunk 
benne?  Alkotmányunknak  fcntartása  igértetik;  ámde 
Ichet-c  felednünk,  hogy  egyes  polgárok  elzáratása 
által  az  1.  Rész  kilenczedik  czime,  egy  országgyűlési 
követnek  eltiltása,  a  másiknak  perbeidézése  által  köve- 
teinknek függetlensége  s  így  alkotmányunk  legszen- 
tebb részeiben  sértetett,  s  hogy  mindezen  sérelmek 
nemcsak  orvosolva,  de  még  elismerve  sincsenek.  Mon- 
datik, hogy  a  szólásszabadságnak  sértése  soha  kirá- 
lyunk szándékai  közé  nem  tartozott ;  ámde  nem  kell-e 
szomorúan  tapasztalnunk,  hogy  mindaddig,  míg  egyes 
polgárok  köztanácskozásokban  tartott  beszédekért, 
melyeknek  semmi  rossz  következések  nem  vala,  nehéz 
felelősségre  vonattak,  míg  a  jelen  eljárás  fennáll,  a 
szólás  szabadsága  immár  nem  létezik,  sőt  fejedelmünk 
minden  kegyessége  mellett  tettleg  lehetetlenné  válik? 
Fejedelmünk  kegyességére  emlékeztetnek,  de  vajon 
nem  kell-e  emlékeznünk  azokra  is,  kikhez  c  magas 
királyi  szó  csak  börtönök    falain    át    juthat,   s  kiket  a 

legjobb  fejedelem  szive  másoknak  hibás  tetteitől  meg 
nem  őrizhet?  Nem  kell-e  megvallanunk  egy  szóval, 
hogy  bármi  szépek  legyenek  a  remények,  a  melyek- 
kel a  jövőbe  tekinthetünk,  jelen  szomorú  helyzetünk 
semmiben  nem  változott  s  a  múlt  sérelmek  orvoslása 
még  hátra  van  ?  Ötödször  kerül  a  jelen  tárgy  tanács- 
kozás alá  és  én  nem  fogom  cs.  kir.  Főherczegségedet 
és  a  mélt.  főrendeket  az  annyiszor  mondottaknak 
ismétlésével  fárasztani  :  a  tárgy  egyszerűbb,  mint 
hogy  hosszabb  bizonyitásokra  szükség  volna;  fonto- 
sabb,  mint  hogy  ennyi  vitatások  után  mindenki  ne 
szerzett  volna  magának  egy  bizonyos  meggyőződést, 
s  kit  szive,  kit  az  esetek  puszta  előadása  s  a  hozzá 
alkalmazott  törvényeknek  száraz  szavai  meg  nem  győz- 
tek, arra  beszédemnek  hatása  úgysem  lehet.  Csak  egy 
oldala  van  a  kérdésnek  vagy  inkább  jelen  állásunknak, 
mely  —  csekély  belátásom  szerint  —  még  tekintetbe 
nem  vétetett;  a  jövő.  Eddig  a  múltról  szóltunk. 
Nincs  ok,  mely  mindkét  részről  a  múltra  nézve  fel- 
hozva, nincs  nehézség,  ellenvetés,  mely  előadva  vagy 
megczáfolva  ne  volna,  de  arról :  mik  leendnek  e  mélt. 
tábla  állhaíatosságának  következései,  mi  leend  parla- 
mentaris győzelmeinek  díja?  eddig  nem  szóltunk  még, 
s  én  csak  erre  kivánom  irányzani  a  mélt.  tábla  figyel- 
mét. A  jövő  az,  mely  tetteinkről  itélni  fog,  mely 
áldani  vagy  kárhoztatni  fogja  határozatainkat,  s  nem 
lehet  érdektelen,  főkép  a  dolgok  jelen  stádiumában, 
hol  az  hihetőkép  utolszor  kerül  tanácskozásaink  alá, 
legalább  egy  tekintetet  vetni  azon  jövőre,  melynek 
javát  eszközölni  vala  feladatunk,  s  ha  már  állhatatosan 
akarunk  haladni  előbbi  ösvényeinken,  előre  meggon- 
dolni:  hová  vezet?  E  mélt.  lábla  további  állhatatos- 
ságának  első  következése  —  teljes  meggyőződésem 
szerint  —  e  tárgy  letétele.  Ha  e  mélt.  tábla  annyi 
felszólitás,  annyi  kérés  után  még  tovább  is  állhatatos 
marad  megtagadásában :  a  KK.  és  RR  nem  remélhet- 
nek többé  egyezséget.  Elégszer  visszavettettek  elveik, 
elégszer  megtagadtattak  kivánataik ;  nincs  hátra  egyéb. 

mint  hogy  állhatatosan  elveikhez  ragaszkodva  ők  is, 
e  tárgy  további  vitatásáról  lemondjanak  s  egy  jövő, 
boldogabb  időre  bízzák  az  ügynek  kivivását,  melyért 
kötelességök  szerint  fáradozni  meg  nem  szűntek,  de 
melyet  kivivni  nem  nekik  adatott.  Teljes  meggyőző- 
désem szerint  csak  e  tárgy  levételéhez  vezethet  e 
mélt.  tábla  további  állhatatossága.  Nézzük  tehát  ennek 
következéseit ;  következéseit  a  kormányra  nézve,  mely 
hogy  erős  legyen,  a  nemzet  érdekében  fekszik ;  követ- 
kezéseit törvényszékeinkre,  melyeknek  függetlensége- 
ért a  főrendek  annyira  buzognak;  következéseit  a 
nemzetre  nézve,  melynek  javát  eszközölni  első,  leg- 
szentebb kötelességünk.  A  kormány  hihetőkép  foly- 
tatni fogja  előbbi  eljárását,  hivatkozva  a  szokásra, 
hivatkozva  e  mélt.  tábla  határozataira;  nincs  semmi, 
mi  a  kormányt  előbbi  elveinek  változtatására  bírhatná. 
De  vajon  fogja-e  zz  növelni  a  kormány  tekintetét? 
fogja-e  növelni  azon  bizodalmat,  mely  alkotmányos 
országban  miként  a  kormánynak  legerősebb  támaszát 
teszi,  úgy  jótékony  hatásának  leglényegesebb  feltétele? 
Én  kételkedem.  A  kormány  hatalmas  leend,  de  a 
közvélemény  ellen ;  a  kormány  büntetni  fog,  de  a 
nemzet  helybenhagyása  nélkül ;  a  kormány  hallgatásra 
fogja  bírni  legszilárdabb  elleneit,  de  az  ellenekkel 
hallgatni  fognak  leghívebb,  legfüggetlenebb  pártolói 
is,  s  nem  ez  azon  csend,  mely  a  kormányt  erőssé 
teszi,  nem  ez  azon  állapot,  melyben  én  egy  alkot- 
mányos ország  kormányát  látni  kivánom.  Most  nézzük 
törvényszékeinket.  Ragaszkodni  fognak  előbbi  elveik- 
hez, s  Ítélni,  miként  előbb  Ítéltek.  Ámde  miután  a 
KK.  és  RR.  ezen  ítéleteket  törvényteleneknek  nyilat- 
koztatták; miután  ezen  teremben,  habár  csak  a  ki- 
sebbség, e  véleményben  osztozott;  miután  maga  e 
mélt.  tábla  többsége  új  törvények  alkotását  kívánva, 
azokat,  melyek  szerint  ítéltetett,  legalább  homályo- 
saknak hirdette;  miután  a  közvélemény  oly  hangosan 
felszólalt;  nem  nehezedett-e  törvényszékeinknek  ál- 
lása?   Ök    ragaszkodni    fognak    előbbi    elveikhez,    ők 

ellent  fognak  állani  a  közvélemény  dagályainak  s 
remélem,  ellentállni  azon  benső  ösztönnek  is,  mely 
őket,  a  legfelsőbb  birákat,  talán  nagyobb  szigorú- 
ságra intené,  ha  majd  elleneik  ügye  forog  kérdésben. 
Én  hiszem,  akarom  hinni  mindezt,  de  vajon  kell-e 
törvényszékeinket  ily  nehéz  összeütközésekbe  hoz- 
nunk? kell-e  biráinkat  oly  helyzetbe  állitanunk,  hol 
már  kötelességeiknek  puszta  teljesítésére  a  polgári 
legnagyobb  erény  kivántatik  ?  Most  nézzük  a  nem- 
zetet. Vagy  azt  gondoljuk  talán,  hogy  határozataink 
után  minden  szabadabb  szó  el  fog  hallgatni  hazánkban ; 
hogy  a  nemzet  e  tárgy  letételében  meg  fog  nyugodni 
s  a  kormánynak  s  törvényszékeknek  alkalmok  lesz 
előbbi  elveik  folytatására?  Mélt.  fő  RR. !  Ne  gon- 
doljuk ezt.  Hol  szigorú  törvények  léteznek,  ott  soha 
nem  hiányzott  még  az  áruló,  soha  nem  hiányzott  még 
az  áldozat.  Vannak  mindig,  kik  a  legártatlanabb  tettet 
kajánul  a  törvényhez  alkalmazzák ;  vannak,  kik  végre- 
hajtására önmagok  ajánlkoznak  áldozatul ;  s  ha  azon 
kevés  évnek  tapasztalásain  átmegyünk,  hol  nálunk  is 
szóbeli  vétségek  iránt  nagyobb  szigorúság  létezett, 
látni  fogjuk,  hogy  több  alávalóság  s  több  lelkesedés 
található  honunkban  is,  mint  előre  gondoltuk  volna. 
De  én  nem  egyes  esetekről  szólok;  jól  tudom  én, 
hogy  a  legtisztább  lelkesedés,  a  legnemesebb  szándék 
oly  tettekre  vezethet,  melyeket  az  államnak  tűrni  nem 
lehet  és  szánom  az  áldozatot ;  de  meg  vagyok  győ- 
ződve, hogy  nincs  oly  szigorúság,  mely  törvényesen 
8  a  nemzet  aggodalmáért  gyakorolva,  kegyetlenséggé 
válnék.  De  vajon  az  a  szigorúság,  mely  c  tárgy  leté- 
tele után  hazánkban  a  szóbeli  vétségek  iránt  hihető- 
kép létezni  fog,  nyugodalomhoz  fogja-e  vezetni  a 
nemzetet?  Nézzük  a  jelent,  tekintsünk  vissza  a  múltra 
s  Ítéljünk  a  jövőről.  Vajon  nem  ezen  kérdés  vala-c 
az,  mely  országgyűlésünk  folyamatát  megakadályoztatá, 
mely  már  országgyűlésünk  előtt  az  egész  nemzetet  izga 
lomban  tartá  s  báró  Wesselényi  Miklóssal  megkezdve, 
alapjául  szolgált  mindazon  szomorú  eseteknek,   melyek 

azóta  történtek?  S  mi  remélhctjük-c,  hogy  a  nemzet 
meg  fog  nyugodni,  ha  majd  c  tárgy  letétetett ;  hogy 
azon  többsége  nemzetünknek,  mely  ennyi  állhatatos- 
sággal vivott  ez  ügy  mellett,  le  fog  mondani  legigaz- 
ságosabb kivánatairól,  legforróbb  óhajtásairól,  hosszú 
iparkodásának  czéljáról,  csak  mert  e  mélt.  tábla  e 
kivánatukban  meg  nem  egyezett  s  a  nemzet  képviselői 
azt  kénytelenségből  letevék;  hogy  a  letétetett  tárgy 
nem  fog  ott  maradni,  hogy  úgy  mondjam,  lábaink 
alatt,  akadályoztatva  minden  lépést,  melylyel  haladni 
akarnánk,  elkeseritve  minden  viszonyunkat,  elrontva 
minden  bizodalmat?  Mert  ne  gondoljuk,  mélt.  fő  RR., 
hogy  királyunk  kegyessége  s  törvényszékeink  nagyobb 
engedékenysége  a  megcsonkult  bizodalmat  helyre  fog- 
ják állithatni.  Mig  a  sérelem  orvosolva  nincs,  míg  az 
elvek  fenmaradnak,  míg  a  jelen  eljárás  csak  a  lehe- 
tőségek közé  tartozik :  a  nemzet  nyugodtan  nem  érez- 
heti magát.  A  nemzetet  nem  kegyesség,  hanem  csak 
törvényeinek  szotos  megtartása  biztosithatja.  S  mi 
történik  akkor,  ha  ez  úgy  van ;  ha  a  kormány  a  leg- 
jótékonyabb  intézkedéseket  teszi,  a  nemzet,  szólás- 
szabadságára emlékezve,  nem  bízik  jótéteményeiben ; 
ha  egyesek  a  leghasznosabb  dolgokat  indítványozzák 
és  senki  nem  hallgat  szavokra ;  ha  a  legjobb  vállalatok 
czéloztatnak  és  senki  sem  ajánlkozik  pártolásokra ;  ha 
az  egész  nemzet  vágyai,  reményei,  iparkodásai  ez  egy 
kérdésben  központosulnak  s  minden  haladásról  s  min- 
den reményről,  melylyel  eddig  a  haladást  követtük, 
egyszerre  lemondhatunk?  Akarja-e  e  mélt.  tábla  ma- 
gára vállalni  a  jövőnek  felelet-terhét?  Vagy  azok  után, 
miket  tapasztaltunk,  nem  kell-e  megvallanunk,  hogy 
ez  legalább  valószínű?  A  vándor,  ha  azt,  mit  kincsé- 
nek tartott,  elveszte,  megáll  s  felkeresi  vesztett  vagyo- 
nát: s  mi  várhatjuk-e,  hogy  egy  nemzet,  ha  attól, 
mit  legnagyobb  kincsének  tartott,  minek  birtokában 
magát  gazdagnak  érezte,  megfosztatott,  nyugodtan 
haladjon  tovább?  Ezek  lesznek  —  csekély  belátásom 
szerint  —  e  tárgy  letételének  következései.   Erősíteni 

akartuk  a  kormán)^  s  megfosztottuk  legerősebb  táma- 
szától ;  biztosítani  akartuk  törvényszékeink  független- 
ségét, s  a  lehető  legnehezebb  állásba  hoztuk;  meg 
akartuk  nyugtatni  a  nemzetet,  s  felingereltük.  Adja 
az  ég,  hogy  csalódjam,  de  én  mást  e  tárgy  letételétől 
nem  várhatok  s  nem  hiszem,  hogy  a  mélt.  tábla 
további  állhatatossága  máshoz  vezethetne,  mint  e  tárgy 
letételéhez.  De  vajon  nem  a  KK.  és  RR.  okai  annak, 
hogy  e  részben  még  egyezség  nem  szereztetett?  így 
kérdez  talán  valaki,  és  sokan  a  mélt.  fő  RR.  közül  talán 
önmagok  hiszik  ezt.  Két  ok  hozatik  fel  azon  állitás- 
nak bebizonyítására.  Az  elsőre :  hogy  e  mélt.  tábla  által 
tett  többféle  ajánlatok  a  KK.  és  RR.  által  el  nem 
fogadtattak ;  a  másik :  hogy  a  KK.  és  RR.  izenetei 
oly  elveket  foglalnak  magokban,  melyekkel  kormá- 
nyozni nem  lehet.  Legyen  szabad  ez  állításokra  rövi- 
den felelnem.  Az  elsőre :  hogy  e  mélt.  tábla  ajánlatai 
a  KK.  és  RR.  által  el  nem  fogadtattak,  bátor  vagyok 
azon  megjegyzéssel  felelni,  hogy  ez  bizonyára  csak 
azon  egy,  igen  egyszerű  okból  történt,  mert  ez  aján- 
latok elfogadhatók  nem  valának.  Az  első,  melyben  a 
KK.  és  RR.  új,  korszerűbb,  általános  alkotmányi 
elvekkel  megegyező  törvények  alkotására  felszólíttat- 
nak,  azért  nem,  mert  míg  a  két  tábla  elveiben  oly 
távol  állt  egymástól,  a  KK.  és  RR.  üj  törvények 
alkotásában  megegyezést  nem  várhatának,  s  ha  vár- 
hattak volna,  a  nemzet  legfőbb  jogait  nem  függeszt- 
hették fel  oly  törvények  alkotásáig,  melyeket  a  kor- 
mány helybenhagyása  nélkül  alkotni  nem  lehetett  s 
melyeknek  puszta  reményeért  tőlök  már  az  kinvánta- 
tott,  hogy  a  fenforgó  esetek  helybenhagyása  által 
létező  törvényeinket  úgy  magyarázzák,  mint  azt  sem 
átlalános  aJkotmányi  elvök,  sem  meggyőződésök  nem 
engedi.  Az  ajánlatok  másodika,  hol  minden  iromány- 
nak együtt  való  felterjesztése  kívántatott,  azért  nem, 
mert  oly  országban,  hol  a  két-kamarai  rendszer  leg- 
alább tettleg  létezik,  oly  példát  veszély  nélkül  fel- 
állítani nem  lehetett,   mely  többször  ismételve,   ha  azt 

mutatná,  hogy  e  mélt.  tábla  a  kormánynyal  mindig 
egyetért,  könnyen  haszontalannak,  ha  azt,  hogy  a 
nemzet  kivánatainak  mindig  ellentáll,  könnyen  káros- 
nak mutatná  a  mélt.  táblát  s  mindenesetre  növelné 
azon  esetek  számát,  hol  a  kormány  s  törvényhozás 
mindkettőnek  kárával  egyenes  összeütközésben  állanak. 
S  most  megyek  az  okok  másodikára,  arra,  hogy  a 
KK.  és  RR.  izenetei  oly  elveket  foglalnak  magokban, 
melyekkel  kormányozni  nem  lehet  s  bármennyi  fon- 
tosság tulajdoníttatott  is  néhányak  által  ezen  állítás- 
nak, csak  egy  általános  s  igen  közönséges  nézettel 
fogok  reá  felelni.  Minden  alkotmány,  hol  a  királyi 
hatalom  szabadsággal  párosul,  szükségkép  oly  elveket 
foglal  magában,  melyek,  egyenkint  tekintve,  látszólag 
vagy  a  királyi  hatalommal,  vagy  a  szabadsággal  ellen- 
kezésben állanak.  A  királyi  hatalom  a  törvényhozási 
általános  vétót,  a  hadseregek  parancsnokságát,  a  hiva- 
talok kinevezését  s  az  zgisz  végrehajtó  hatalmat 
tartja  magának :  s  ha  csak  ezen  jogokat  tekintjük, 
talán  az  absolutismus  küszöbén  láthatjuk  magunkat. 
A  nemzet  törvényhozásában,  az  adónak  s  minden 
subsidiumoknak  szabad  megajánlásában,  gyülekezeti 
jogában,  szólásszabadságában  bízik,  s  ha  ismét  csak 
ezen  jogokat  tekintjük,  át  nem  láthatjuk,  miként  lehet 
ennyi  szabadsággal  kormányozni.  De  tekintsük  ezen 
jogokat  együttvéve;  gondoljuk,  hogy  mindezen  jogok 
felett  egy  nagy  kötelességérzet  áll,  mely  a  királyt  s 
nemzetet  természetes  korlátai  között  tartja;  s  talán 
át  fogjuk  látni,  hogy  a  kormány  mindezen  jogok  mel- 
lett alkotmányos  hatalmát  fentarthatja,  s  bármi  szaba- 
dok legyenek  azon  elvek,  melyeket  a  KK.  és  RR. 
izenetökben  felállítanak,  míg  azon  jogok,  melyekkel 
alkotmányunk  a  királyi  hatalmat  felruházta,  fennálla- 
nak,  az  alkotmányos  kormány  hazánkban  lehetetlenné 
válni  nem  fog,  főkép  addig  nem,  míg  az  ország  szel- 
leme az  marad,  mi  most;  míg  a  nemzet  nyugodalmat 
kivan  és  szabadság  alatt  nem  ért  mást,  mint  a  mit 
törvényeink  szoros  megtartása  mellett  eddig  élvezett. 

Vannak,  kik  ezen  kételkednek  s  korunk  haladási  ösz- 
tönét revolutjonarius  irányoknak  tulajdonítják.  A  kis 
dézsma  megszűnik  s  ők  az  országot  veszélyben  látják ; 
a  páJczabüntetések  korlátoltatnak  s  ők  az  alkotmány 
romlása  felett  keseregnek ;  a  jobbágyoknak  örök  meg- 
válthatási  jog  adatik,  s  ők  a  birtok  szentségét  látják 
sértve ;  nem  hozatik  egy  igazságos  törvény,  nem  hala- 
dunk egy  lépést  a  nélkül,  hogy  számtalan  panasz  ne 
követné  tetteinket,  a  nélkül,  hogy  egész  csoport  hazánk 
romlását  ne  jósolná.  Ne  hagyjuk  magunkat  ámítani 
ily  beszédek  által.  E  nemzet  h?lad,  de  nyugodt;  s 
épen  mert  haladni  akar,  azért  fog  nyugalomban  ma- 
radni. Meglehet,  hogy  e  haladás  némely  egyes  érde- 
keket sért,  s  nem  csodálatos,  ha  azok,  kik  eddig  csak 
éldeltek,  neheztelésscl  néznek  a  korra,  melyben  tőlök 
is  áldozatok  kivántatnak;  természetes,  hogy  azok,  kik 
magokat  oly  magasaknak  vélték,  haraggal  néznek  min- 
denre, mi  másokat  hozzájok  felemel ;  vannak  emberek, 
kik,  mint  Cicero  mondja,  íinumulos  curant,  villulas, 
hortulos,  non  rempublicams),  s  ezek  veszélyeket  lát- 
hatnak, ezek  remegjenek.  De  a  kormány,  ha  szán- 
déka ■ —  mint  remélem  —  tiszta;  ha  czéljai  —  mint 
hiszem  —  nemesek,  bátran  nézhet  a  jövő  elébe ;  s 
bármi  nagy  legyen  azon  ingerültség,  mely  itt-ott 
ellene  mu+atkozik,  habár  történtek  dolgok,  melyeket 
jóváhagyni  nem  lehet,  mondattak  szavak,  melyeket 
csak  szenvedelem  sugallt :  a  törvényhez  ragaszkodó 
kormányt  vészek  nem  fenyítik  a  jövőben,  s  ha  maj- 
dan —  a  mit  biztosan  remélek  —  a  kormány  maga 
ajánlkozik  haladásunk  vezéréül,  a  nemzet  tapsolva 
fogja  követni  lépteit,  s  a  kormány  látni  fogja,  hogy 
tetteivel  lelkesedést  gerjeszte,  milyent  tárogató  nem 
szülhet  többé  c  határokon.  Rövidséggel  összefoglalom 
beszédemet.  E  tábla  további  állhatatossága  nem  vezet- 
het máshoz,  mint  e  tárgy  letételéhez ;  e  tárgy  letéte- 
lének csak  károsak  lehetnek  következései ;  károsak  a 
kormányra,  a  mely  iránt  való  bizodalmat  gyengítik ; 
károsak  a  nemzetre  nézve,    melynek   haladását  akadá- 

lyozhatják.  A  KK.  és  RR.  izencténck  elfogadása 
ellenben  ■ —  meggyőződésem  szerint  —  semmi  rosszat 
nem  szülhet;  alkotmányunk,  mely  a  királyi  hatalmat 
annyi  jogokkal  felruházta  s  a  nemzet  nyugodt  szel- 
leme egyformán  kezeskednek,  hogy  ezen  elvekkel, 
melyek  a  KK.  és  RR.  által  felállíttattak,  visszaélések 
se  történni,  se  történhetni  nem  fognak,  lin  tehát  a 
KK.  és  RR.  izenetének  egész  kiterjedésében  való 
elfogadására  szavazok.  Soha,  mélt.  főrendek,  nem  volt 
a  nemzet  s  kormány  között  a  bizodalom  annyira  szük- 
séges, mint  most.  Egy  nagy  regeneratio  küszöbén 
állunk  s  ez  a  kormány  közbenjárása  nélkül  lehetetlen ; 
törvénykönyveink  javításokat  kivannak;  népünk  neve- 
letlen ;  intézeteink  zsengében  állanak  s  mindez  a  kor- 
mány segedelme  nélkül  nem  gyarapodhatik.  S  ha 
határainkon  túl  tekintünk,  egy  szétbomló  s  egy  szün- 
telen terjeszkedő  birodalom  közé  állítva,  azon  monar- 
chiára, melylyel  oly  szoros  kapcsolatban  állunk,  talán 
egy  nagy  jövő  vár;  idők  jöhetnek,  hol  Európa  sza- 
badsága, korunknak  egész  civilisatiója  ezen  monar- 
chiának hatalmától  függhet,  s  e  monarchia  erős  nem 
lehet,  e  monarchia  ellent  nem  állhat  küzdéseiben,  ha 
e  nemzet  gyönge,  ha  e  nemzet  kormányával  viszál- 
kodásokban  él.  Ne  felejtkezzünk  meg  magas  hivatá- 
sunkról. Egyszer  védte  már  e  nemzet  Európát  s  csak 
viszálkodásai  által  győzetett  le  a  vitában;  idők  jöhet- 
nek, hol  minket  egy  hasonló  jövendőtől  csak  egyez- 
ségünk őrizhet  meg  s  minden  nap,  melyet  viszálko- 
dások  közt  töltünk,  egy  országos  csapás.  Ne  taszít- 
suk el  tehát  magunktól  azon  egyetlen  módot,  mely 
közöttünk  egyezséget  szerezhet :  ne  tagadjuk  meg 
tovább  a  nemzet  kivánatait;  ne  hozzuk  képviselőit 
azon  szomorű  helyzetbe,  melyben  nem  kivánatainkról, 
hanem  reményeinkről  kénytelenek  lemondani.  Sok 
helyesnek  látszó  ok  hozatott  fel  ezen  vélemény  ellen; 
sok  fenségesen  hangzó  mondás;  a  szónoklat  kimerít- 
heti ékességeit,  de  a  kormány  s  nemzet  közötti  bizo- 
dalomnak  helyreállítása,    a    törvényhozásnak   egysege. 

nemzetünk  nyugodalma  ezt  kivánják  s  e  mélt.  tábla 
talán  hódolni  fog  annyi  tekinteteknek,  hódolni  azon 
erős  meggyőződéssel ,  hogy  ha  már  egy  erős  kormány 
szükséges  c  nemzetnek  kifejlődésére,  bizonyára  mind- 
azon szigorúság,  mely  a  szóbeli  vétségek  iránt  léte- 
zett s  talán  létezni  fog,  oly  erőssé  a  kormányt  nem 
teheti,  mint  egy  magában  egyetértő  népnek  önkéntes 
hódolata,  s  azon  emelő  biztosság,  hogy  mindazt,  mit 
a  király  népének  szabadságban  ad,  a  nemzet  vérével 
fogja  visszafizetni  egykor. 


TANULMÁNYOK 


VÉLEMÉNY  A  FOGHÁZJAVÍTÁS  ÜGYÉBEN, 
BORSOD-VÁRMEGYE  EBBELI  KÜLDÖTTSÉ- 
GÉHEZ. 

A  hol  társaság  létezik,  ott  büntető  törvényeket  is 
találunk,  a  művelődés  első  fokától,  hol  még  minden 
törvény  büntetést  foglal  magában,  a  legmagasabb! ki g, 
hol  határa  mindig  szűkebb  körökbe  szorul.  —  A  theo- 
kratiától  a  demokratiáig  mindenütt  tettleg  elismerve 
találjuk  a  büntetés  jogát. 

De  a  mily  régi  a  dolog  maga,  oly  új  annak  thco- 
riája,  s  alig  múlt  egy  század,  hogy  a  büntetőjog  való 
alapjairól  egyesek  gondolkozni  kezdenek,  habár  ezre- 
dekig gyal<orolta  is  azt  az  emberi  nem,  mintegy  a 
természettől  oktatva,  mely  mint  az  állatoknak,  úgy 
neki  is  a  lételére  szükséges  ösztönöket  megadá,  hogy 
tudatlanul  institutiókat  alkothasson,  melyek  nélkül  tár- 
saság fel  nem  állhat.  —  Nincs  semmi  új  a  nap  alatt, 
így  szólnak  sokan,  —  s  ez  való,  főkép  az  alkotmányi 
világban,  hol  nagy,  szünetlen  harcz  vívatik  uralkodás 
és  szabadság  között;  való  az  anyagiban,  hol  szünte- 
len változásban  ugyanazon  tettek  váltják  fel  egymást, 
s  az  ember,  az  anyagi,  —  mint  minden  állat  vagy 
növény,  —  változhatlanúl  ugyanaz  marad ;  de  nem 
való  a  nemesebb,  a  szellemi  tekintetben,  mert  ebben 
korunk  egyhez  sem  hasonló,  mely  előtte  lefolyt. 
A  gondolkodás  kora  ez,  hol  minden  tettnek  oka  ke- 
restetik, minden  építménynek  alapja,  minden  jelenés- 
nek egy  törvény;  —  melyben  talán  a  tett  kevesebb, 
melyben  kevesebbet  alkotunk,  de  melyben  először 
vetettük  tekinteteinket  az  okokra,  s  mintha  álomból 
ébredett  volna  az  emberi  nem,   visszatekintve  először 

B,   Eötvös  József  munkáiból.    1].  8 


114  Tanúim  dny  ok' 

kérdé ;  Mit  jelent  mindez?  Est  aliquid  rerum  cognos- 
cere  causas;  —  egyszóvaJ,  korunk  theoriákat  alkotott. 

Csekély  érdem,  így  gondol  talán  sok,  mert  van- 
nak emberek,  s  nálunk  sokan,  kik  a  theoriát  a  pra- 
xissal ellenkezőnek  vélvén,  a  telhetetlenség  synoni- 
máját  látják  benne  s  elfelejtik,  hogy  az,  a  mi  közön- 
ségesen praxisnak  neveztetik,  nem  egyéb  oly  egyes 
esetekre  alapult  theoriánál,  mely  ismét  csak  kevés 
esetekre  alkalmaztatható,  azaz  nem  mindig  practica- 
bilis.  —  De  én  részemről  úgy  hiszem,  hogy  nagy 
érdem  ez,  s  hogy  olyan,  mely  életünk  minden  viszo- 
nyaira a  legnagyobb  befolyással  bír,  s  nemünket  a 
vak  esetek  hatalma  alól  felmentve,  egy  biztos,  előre 
kimért  pályára  vezetendi,  melyen  bátrabban  haladhat; 
s  hogy  a  mi  a  kérdésben  lévő  jobbításokat  illeti,  e 
theoriáknak  majdnem  épen  annyit  köszönhetünk,  mint 
korunk  emberszerető  irányainak.  —  Csak  miután  Bec- 
caria  s  követői  a  büntetés  egyik  czéljának  ösmerék  a 
gonosztevők  megjobbítását,  lehete  világos  a  tömlö- 
czök  czéliránytalansága. 

Institutióink  nagyobb  része  a  középkor  szüleménye, 
valamint  azokat  a  homályos  hajdan  szükségtől  vagy 
egyes  indulatok-  s  szenvedélyektől  vezéreltetve  al- 
kotá,  úgy  hagyják  azt  a  következő  századok,  s  úgy 
birjuk  mi.  —  Csalatkozik,  ki  egy  rossz  elv  következ- 
ményeit keresi  bennök ;  hibájok  épen  az,  hogy  semmi 
elven  nem  alapulnak,  s  nagyrészint  csak  a  véletlen 
eset  szüleményei,  s  nem  egyebek.  Mert  nézzünk  be 
börtöneinkbe,  vessünk  egy  tekintetet  azon  sötét,  rossz 
levegővel  eltelt,  százados  mocsokkal  befertőztetett 
tömlöczökbe,  melyekben  ezerek,  s  talán  sokan  ártat- 
lanok vagy  legalább  még  el  nem  Ítéltek,  sinlődnek,  — 
ne  forduljunk  el  félénken,  mint  azok,  kiknek  ember- 
szeretete egy  sóhajtattal  gondolja  leróni  hasonlóihoz 
való  tartozását,  s  részéről  azt  véli,  eleget  tett,  mert 
itt-ott  monda,  hogy  szánja  embertársait;  de  nézzünk 
be  bátran  mint  férfiak,  kiknél  az  érzés  feltétellé  érik, 
s  az  óhajtás  akarattá  erősbül,  —  s  vajon  mit  látunk?  — 

Mindezen  irtóztatóság  elvek  következése-e  ?  Elven  ala- 
púi, hogy  kit  a  törvény  rövid  időre  elitélt,  azt  a 
rossz  levegő  s  elhagyottság  ölje  meg?  Elven,  hogy  a 
megrögzött  gonosztevő,  s  az,  kinek  vétke  egy  sze- 
rencsétlen pillanat  gerjedelme  volt,  s  a  még  ártatlan, 
s  a  gyermek,  s  a  tanú  egy  szenvedésnek,  egy  romla- 
dásnaic  tétessék  ki,  mint  kiken  egy  nagy  átok,  a  tör- 
vény súlya  nyugszik?  —  S  elven,  hogy  a  büntető 
törvény,  mely  a  társaság  védpaizsának  alkottatott, 
most  gonosztevők  iskolájává  lett  s  egyesületté,  mely 
ben  a  vétek  legnag^'obb  mesterei  a  társaságtól  nekik 
erővel  általadott  tanítványaikat  nevelik,  s  melyből, 
mint  egy  közműhelyből,  a  rég  forralt  vétek  a  napon- 
kint szabadultak  által  elárad?  —  Elven,  hogy  midőn 
egy  megyében  a  tömlöczök  tisztasága  s  egészsége 
tűnik  szemünkbe,  a  másikban  a  homály,  mely  a  bör- 
tönön elárad,  mintegy  jó  tettnek  látszik,  mert  mind- 
azon undokságokat  elrejti  előlünk,  melyek  benne  lé- 
teznek, s  melyektől  eliszonyodnánk,  s  hogy  így  a 
gonosztévő  nem  azért  büntettetik  oly  keményen,  mert 
vétke  súlya  nagyobb,  mert  kevesebb  reményt  ád  job- 
bulásia,  hanem  azért,  mert  szerencsétlenül  egy  megye 
tömlöczébe  került  s  nem  a  másikéba. 

Elven  alapúl-e  mindez,  vagy  nem  inkább  a  vak 
eset  szüleménye  s  tanúsága  annak,  mi  a  társasági  élet- 
ben legvétkesebb  :  hogy  egy  ilyen  nagyszerű  tárgy- 
ban eddig  elvet  nem  köveitünk  s  azt  a  legrosszabb 
önkénynek,  a  gondatlanságnak  engedtük  által.  Hála 
tehát  századunknak,  mely  theoriáival  átláttatá  velünk, 
hogy  nincsen  ember,  kit  az  Isten  csak  rosszra  terem- 
tett volna,  s  hogy  a  társaságnak  sülyedett  embertársa 
iránt  van  egy  szebb  joga,  mint  a  büntetés,  az  t.  i., 
hogy  reményeiheti  jobbulását  s  mindent  elkövethet 
ennek  elérésére.  —  E  nemes  megye  karainak  évekig 
mutatott  buzgósága  a  tömlöczök  javítása  iránt  legjobb 
biztosítás  arról,  hogy  a  theoria  nem  fog  theoria  ma- 
radni. 

A  tömlöczök    javítása    jó  és  kívánatos,    így  szólnak 

bizonyára  sokan  azon  úri  emberek  közfii,  kikből  talán, 
ha  szókönyvökből  e  szócskát :  de,  elvehetned,  még  jó 
polgárokat  csinálnál,  —  de  nem  idején  van;  hazánk 
ily  jobbításokra  még  nem  érett,  s  balgatagság  épen 
ezen  kezdeni,  holott  még  mások  vannak,  az  iskolák 
például,  s  az  utak  s  mindenek.  —  Nem  történt  újí- 
tás e  hazában,  mely  ellen  ezek  nem  hozattak  volna 
föl ;  alapíts  academiát,  s  normális  iskolákról  szólan- 
danak,  építs  elemi  iskolát  s  praeparandia  kell,  hol 
iskolamesterek  neveltessenek,  s  ha  ezt,  ismét  felsőbb 
intézetek  e  mesterek  mestereinek  neveltetésére,  s  így 
megint  az  academiához  jutsz;  kezdj  akármit,  nem  itt 
kellene  kezdened.  Hát  hol?  Megmondom  én  a  tit- 
kot: —  sehol. 

Ne  hallgassunk  ezekre,  hanem  a  mi  jó,  bármi  le- 
gyen az,  alapítsuk,  alkossuk,  terjeszszük ;  a  kezdés- 
nek legjobb  módja  valamit  kezdeni,  s  e  földön  semmi 
nincsen  termékenyebb,  mint  a  jó,  mely  egyszer  be- 
hozva, ezer  következést  szül,  s  ha  nem  rendszeres 
úton  is,  végre  oda  vezet,  hová  érni  akarunk  —  a 
jobbhoz. 


Ha  tömlöczeink  mostani  állapotát  tekintjük,  kétféle 
hiányokra  találunk :  olyanokra,  melyek  a  rabok  testi 
jólétét  veszélyeztetik,  s  olyanokra  melyek  erkölcsisé- 
gük végromlásának  kútfejei   lehetnek. 

A  mi  az  elsőt  illeti,  fájdalom,  annyi  példa  van  ha- 
zánkban, hogy  bővebb  fejtegetést  bátran  elmellőzhet- 
nék. Megyénk  tömlöczében  alig  múlt  két  esztendeje, 
hogy  a  tömlöczi  láz  megszűnt,  ugyanekkor  uralkodott 
Szabolcs- vármegyében,  hol  átutaztam,  s  ki  tudja,  még 
hány  más  helyen ;  úgy,  hogy  bátran  ki  merem  mon- 
dani :  nem  múlik  egy  esztendő,  hol  egy  vagy  más 
megyében  e  nyavalyának  sokan  nem  esnének  áldoza- 
tul, s  hol  nem  történhetnék  egy  vagy  más  törvény- 
székkel nálunk  is  az,  a  mi  1557-ben  az  oxfordi  úgy- 
nevezett fekete  assi sekkel  történt,  hol  a  raboktól  köz- 

lött  ragály  következésében  mind,  a  kik  az  ülésen  jelen 
voltak,  bírák,  tanuk  s  hallgatók,  ugyanazon  betegség- 
ben meghaltak.  Gilbert  Blanc  szerint*  legalább  600 
köblábnyj  hely  szükséges  arra,  hogy  egy  ember  egész- 
ségének kára  nélkül  élhessen.  Niemann"^"*^  730  lábat 
mond  ;  s  vajon  teli  tömött  tömlöczeinkben  jut-e  ennyi, 
azaz  3  köb  öl  egy-egy  személyre,  ha  nem  veszszük 
is  tekintetbe  azt,  hogy  szellőztetésről  gondoskodva 
nincs,  s  hogy  a  romlott  ícwegő  soha  meg  nem  újul- 
hat, mi  hogy  mennyire  káros,  például  szolgálhat,  hogy 
1753-ban  —  a  mint  Howard  említi  —  hét  ember, 
ki  magát  a  newgati  tömlöcz  szellőztetése  alkalmával 
vigyázatlanul  a  tömlöczből  jött  levegőfolyamnak  kitette, 
mind  megbetegedett. 

Milyen  az  évenkénti  halandóság  tömlöczeinkben, 
nem  tudom,  minthogy  ily  statisztikus  adatok  Magyar- 
országban csak  ritkán  s  tökéletlenül  találtatnak,  de 
annyi  bizonyos,  hogy  az  nagy,  s  rendkívül  nagyobb, 
mint  lennie  kellene,  ha  tömlöczeink  úgy  rendeztetné- 
nek be,  miként  Amerikában  s  Európa  némely  orszá- 
gában már  léteznek,  hol  a  halandóság  a  tömlöczben 
néha  kisebb,  mint  a  szabadlábon  élők  között.*'^^*  De 
még  károsabb,  még  ezerszerte  inkább  figyelmünket 
érdemlő  mostani  tömlöczeink  második  következése, 
azon  lelki  megromlást  értem,  melynek  annyi  gonosz- 
tevő vegyüléséből    szükségképen    eredni  kell.    Három 


*  MeJico  Chirurgícal  Iransaclions. 
**  Handhuch  der  Siaatsarzneiwissenschafi. 
•  ••  Nincs  semmi  szembetűnőbb,  mint  azon  különbség,  mely  az 
egészségi  állapot  s  főkép  a  halál  eseteire  nézve  az  ó  s  új  rend- 
szer között  Amerikában  létez,  midőn  t.  i.  a  philadelphiai  walnut- 
streeti  tömlöczben  a  halálesetek  száma  úgy  állott,  mint  1  a  16-hoz, 
a  newyorki  newgateiban  mint  a  j  a  19-hez,  (mely  tömlöczök  a 
róluk  adott  leírás  szerint  a  miénket  még  a  mellett  mind  tisztaság, 
mind  rendességre  nézve  felülhaladták).  A  mostani  elvek  szerint 
alakult  fogházakban  a  halál  esetei  így  állnak:  Singsinben  1,  37-ből  ; 
"Wetherfieldben  1,  44-ből;  Baltimoreban  1,  49-ből;  Auburnban 
1,  56-ból  s  Bostonban  1,  58-bóJ.  Beaumont  et  Tocqucville  — 
Sysléme  pénilentiaire  aux  Étais-línis  :    i,  80. 

az  ok  —  így  szól  Bentham,  e  nagy  gondolkozó,  egy 
helyütt,  —  melyek  a  tömlöczök  áltaJ  való  romiadás- 
nak fő  kútfejei : 

1.  Megerősítése  azon  okoknak,  melyek  a  vétekre 
buzdítanak. 

2.  Gyengítése  azon  tekinteteknek,  melyek  attól 
visszatartanak. 

3.  A  vétek  véghezvitelére  nyert  oktatás  és  köny- 
nyebbség. 

Már  nézzük  megyei  tömlöczeinket.  A  mi  az  elsőt 
illeti,  minden  gonosztettnek  kútfeje  a  szükség,  a  mun- 
kátlanság s  bizonyos  hibás  meggyőződés,  mely  a 
gonosztevőnek  vétkét  nem  annyira  undoknak,  mint 
következései  végett  kivánatosnak  festi.  Már  kérdem, 
tömlöczeink  a  vétek  okait  gyengítik-e,  vagy  nem  erő- 
sítik inkább  ?  A  kiszabadult  rab  nem  vetődik-e  vissza 
a  társaság  körébe  mint  koldus,  a  nélkül,  hogy  élel- 
méről csak  az  első  napokban  is  gondoskodva  volna, 
a  legnagyobb,  a  legkínosabb  szükség  között,  kitéve 
ezer  csábításnak,  melyek  őt,  ha  ellent  nem  áll,  ugyan- 
oda vezetik,  honnan  alig  szab?dult,  a  nélkül,  hogy 
ellentnem-állása  által  megfertőztetett  nevét  kitisztít- 
hatná ;  mert  az  élet  kényelmei  között  ki  tudná  átlátni, 
hogy  vágynak  pillanatok,  melyekben  nem  lopni  nagy 
tett.  S  tegyük  fel  most,  hogy  a  szabadult  hosszú 
büntetést  szenvedvén,  dolgozni  elfelejtett,  vagy  épen 
minden  munkára  tehetetlenné  vált  —  mi  botozás  által 
igen  könnyen  megtörténhetik ;  —  tegyük  fel,  hogy 
csekély  tömlöczi  szerzeményét,  a  mi  nálunk  közön- 
ségesen történik,  erősebb  italok  megszerzésére  for- 
dítá  s  így  minden  szenvedései  között  oly  kényelem- 
hez szokott,  melynek  szükséggé  vált  kielégítésére  be- 
csületes módon  nem  juthat;  s  most  gondoljunk  mind- 
ezekhez egy  embert,  ki  évekig  gonoszok  társaságában 
élve,  a  bűn  képzeletével  megbarátkozott,  kinek  e  föl- 
dön más  társa  nincs,  mint  gonosztevő,  kit  e  világhoz 
semmi  sem  köt,  mint  szükségei,  a  kit  a  törvények 
csak    sújtanak,    --     s    vajon    remény Ihetj ük-e,    hogy    a 

szükségtől  szorongatva,  becsületes  fog  maradni,  re- 
ménylhctjük-e  főkép,  ha  a  második  okra  figyelünk  s 
meggondoljuk : 

Hogy  mindazon  indító  okok,  melyek  a  közönséges 
embert  az  erény  ösvényén  fentartják,  a  tömlöczözte- 
tettre  nézve  hatásukat  elvesztik,  —  mert  ne  hason- 
lítsa magát  össze  senki  azon  szerencsétlenekkel,  kiket 
a  törvény  súlya  ért.  Mással,  habár  szegény  is,  a  tör- 
vény csak  védelmét,  csak  önbiztosságát  érezteti ;  neki 
barátjai  vannak,  ösmerősei,  száz  édes  kötelék,  mely 
őt  az  övéihez  csatolja;  mellette  intve  áll  a  hit  szent 
oktatásaival,  s  egy  egész  társaság,  melyben,  bármi 
romlottnak  mondják  sokan,  becsületes  embereket  csak 
az  nem  talál,  ki  találni  nem  akar;  —  őt  becsületre 
maga  inti  azon  név,  melyet  visel,  melyet  ő  apáitól 
tisztán  véve  át,  s  így  eresztend  gyermekeire;  melyet 
rossz  hír  átka  még  nem  sújt,  s  mely  habár  a  boldo- 
gulás kapuit  nem  nyitja  fel  előtte,  mint  más  hango- 
sabbak,  legalább  semmit  el  nem  zár;  —  azon  név, 
mely  mindeniknek  annyira  kedves,  mint  személye  s 
mely  szüntelen  védfalként  áll  közte  s  a  vétek  között. 
S  mit  bir  mindebből  a  rab?  Ne  szóljon  törvényről 
neki  senki,  csak  súlyait  érzé,  csak  lánczokat  ada  néki ; 
ne  szóljon  emberekről,  a  kötelékek,  melyek  hozzájuk 
köték  őt  egykor,  elszakadtak  mind,  s  közte  s  a  tár- 
saság között  nincs  egyéb  láncz,  mint  azon  gyűlölés, 
mely  az  elnyomatottat  elnyomóihoz  fűzi ;  —  mert  ne 
gondoljuk,  hogy  igazságosnak  ösmerendi  büntetését;  ha 
volna  is  valami  e  lealázott  szívben,  mi  mint  lelkiösmé- 
ret  megbánásra  s  jobbulásra  intené  a  magánost:  mel- 
lette állnak  társai,  gonoszabbjai,  s  gúnykaczajuk  előtt 
a  jobb  érzemény  előbb  félénken  elhallgat,  később 
elenyészik,  mint  minden,  a  mit  soha  ki  nem  mond- 
hatunk; bűnének  nem  ő  oka,  így  szólanak  pajtásai, 
hanem  azon  társaság,  mely  őt  az  élet  minden  vagyo- 
nából kegyetlenül  kizárá,  mely  őt  semmi  jóra  nem 
oktatá,  nem  neveié,  mely  első,  talán  meggondolatlan- 
ságból követett  kis  hibáit  kegyetlenül  bünteté,  s  meg- 

bélyegezve  nevét,  minden  jobbra  való  utat  elzára 
előtte.  S  mi  kösse  a  hazához  őt,  kire  határain  csak 
egy  jövendő  vár,  a  gyalázat ;  rokonai  már  nem  azok, 
kiket  a  természet  ada  neki,  s  kik  most  tőle  szégyen- 
nel visszavonulnak:  ezentúl  nincs  senki,  kiben  bízhat- 
nék, csupán  azok,  kiket  vele  egy  vétek,  egy  gyalázat, 
egy  szenvedés  köte  össze;  s  ezekhez  csatolja  nem- 
csak önválasztása  —  mely  őt  talán  másfelé  vezetné,  — 
hanem  azon  szükség,  mely  minden  embert  társaságba 
vezet,  s  inkább  a  legrosszabbak  közt,  mint  magáno- 
san hagyja  állani. 

S  ime,  egy  új  társaság  alakul  a  börtön  homályai 
között,  esküdött  ellensége  annak,  melynek  őreitől 
őriztetik ;  alapja  a  vétek,  társai  gonosztevők,  czélja  a 
törvényeknek  megszegése;  s  ki  e  körben  legmeré- 
szebb, kinek  beszédei  a  törvények  ellen  leglázasztób- 
bak,  ki  a  hit  parancsai  s  fenyítékei  ellen  gúnyolódva 
legélénkebb,  kinek  múltját  a  legundokabb  tettek  fer- 
tőztetik, az  az  első,  a  csodált,  a  példa,  melynek  kö- 
vetését száz,  a  magányban  felhevült  képzelet  czélul 
tűzi  ki   magának  a  jövendőre. 

Közös  megbecsülés  tart  fenn  minden  társaságot  s 
erények  kellenek  ennek,  mint  minden  egyébnek ;  de 
ez  erények  nem  azok,  melyek  jó  polgárt  nevelnek, 
hanem  makacs  eltökélés,  melylyel  az  egyes  a  büntető 
társaság  ellenébe  szegül,  azon  elszánás,  mely  őt  szen- 
vedni tanítja,  a  nélkül,  hogy  panaszra  fakadna  vagy 
az  erősebb  előtt  meghajolna ;  azon  hívség,  melylyel 
czimborái  titkait  őrzi  s  az  igazság  kiszolgáltatását 
gátolni  igyekszik,  egy  szóval  azon  szolgai  tökély, 
mely  a  vesztett  szabadság  után  minden  egyebekből 
egyetlenül  fenmarad,  türelem  s  boszú.  De  a  fog- 
ság csak  egy  ideig  tartó,  a  rab  szabadulni  fog, 
neki  is  vannak  még  reményei  :  jobb  étkek,  munkátlan 
szabadság,  bor,  pénz  s  undok  ölelések;  ezek,  mik  őt 
e  helyre  vezették,  nem  örökké  vesztek  el  még,  van 
neki   is  még  egy  reménye:   a  vétek. 

S  most  jő  a  harmadik  ok;    ott  ülnek  lánczaik  közt 

a  vad  czimborák,  a  jövőről  foly  beszedők,  víg  napo- 
kat említenek,  dús  vagyont  s  dicsőséget;  emelkedik 
minden  kebel,  hevül  minden  képzelet,  s  a  mit  az 
egyes  nem  tud,  arra  száz  társa  tanítja ;  mitől  az  egyes 
vissza  ijedne,  az  most  biztosnak  s  könnyűnek  látszik, 
mert  annyi  társ  között,  kiknek  segédére  kiszabadulva 
majdan  számot  tarthat,  hogyne  érezné  magát  erősnek 
mindenki  1 

Ezek  következései  a  vegyes  bezárásnak,  melyek 
tömlöczeinkből  vétek-iskolát  csinálnak ;  s  ne  gondolja 
senki,  hogy  kelleténél  homályosabb  szinekkel  festék ; 
a  mit  mondottam,  azt  számtalan  tapasztalás  igazolja, 
s  nem  ez  az  egyetlen  való  Magyarországban,  mi  hihe- 
tetlennek látszik.  Magános  ember  egészen  jó,  vagy 
egészen  rossz  nincsen,  a  társaság  azzá  teheti.  A  haza 
pillanatokra  Istenné,  a  tömlöcz  ördöggé. 

Bővebben  szóltam  a  dologról,  mint  talán  czélom 
kívánná,  de  csak  azért,  mert  épen  e  két  hiba  elkerü- 
lése az,  mi  az  új  tömlöczi  rendszernek  fő  czélja  s 
tökélye,  ez,  miben  egész  alapja  fekszik,  ez  végre  mi 
tömlöczeink  jobbítását  egyik  legszebb,  de  miután 
annak  szükségét  átláttuk,  egyszersmind  egyik  legszo- 
rosabb kötelességünkké  teszi.  Mert  vajon  a  rab  nem 
marad-e  embertársunk?  Nem  marad-e  polgára  azon 
hazának,  melynek  törvényei  őt  sújtják,  de  cssk  a 
mennyire  vétkezett,  midőn  azokat  megszegi,  egyéb- 
ként az  ő,  valamint  mindenki  védelmére  létezvén,  s 
nem  tartozunk-e  a  törvények  védelmét  fentartani  még 
annak  is,  ki  azokat  megbánta?  S  ha  J792-iki  szep- 
tember első  napjaiban,  mikor  a  fellázadt  franczia  pór 
a  rabokat  meggyilkolá,  egy  iszonykiálíás  hatá  át  egész 
Európát,  s  ha  maiglan  méltán  átkozva  emlékezik  az 
emberi  nem  e  tettre,  melynek  szennyét  annyi  győ- 
zelmi babér  el  nem  takarhatá,  vajon  felejthetjük-e, 
hogy  rabokat  gondatlanság  által  halni  hagyni  nem 
egy  pillanatnyi  kínnal,  de  az  elhagyottság  évekig  tartó 
szenvedései  után,  semmivel  nem  jobb?  Felejthetjük- e, 
hogy  nemcsak    egy   neme  van  a  gyilkolásnak,  s  hogy 

nincs  nagyobb  kegyetlenség,  mint  melyet  gondatlan- 
ság szül,  mert  ezt  még  az  egyes  lelkiismerete  sem 
korlátolhatja.  Mit  Apert  oly  szépen  mond  el  a  fran- 
czia  tömlöczökről  írt  munkájában,  azt  hazánkról  ezen- 
túl ne  mondhassa  senki :  <tA  királyi  kegyelem,  mely 
életre  akarná  fentartani  a  szerencsétlent,  csak  veszté- 
sét halasztja,  míg  az  embereknél  kegyesebb  halál  föl 
nem  oldja  bilincseit))  És  ha  meggondoljuk,  hogy 
nemcsak  gonosztevők  töltik  tömlöczeinket,  hanem  hogy, 
bármennyire  tökéletesüljenek  is  büntető  törvényeink, 
soha  annyira  nem  haladhatnak,  hogy  egy  ártatlannak 
büntetése  általok  egészen  lehetetlenné  válnék,  s  hogy 
gyanúsok,  sőt  néha  tanuk  is  elzáratnak,  vajon  nem 
borzasztó  a  gondolat,  hogy  ezeket  ily  társaságba  hozta 
a  törvény,  s  hogy  egykor  rajtuk  büntetni  fogja,  mit 
talán  csak  önmaga  okozott?  Rossz  véget  jósolunk  oly 
ifjúnak  (így  szól  ismét  Apert  ugyanazon  munkájában), 
ki  rossz  társaságba  jár,  s  vajon  mi  leend  annak  követ- 
kezése,  ha  hozzá  lánczoltatik? 

Biztosítani  a  rab  személyét,  hogy  azt  nagyobb  s 
más  szenvedések  ne  érjék,  mint  melyeket  a  törvény 
vétkének  büntetéséül  szabott,  s  biztosítani  erkölcsisé- 
gét, hogy  az  legalább  a  büntetés  által  ne  romoljon 
még  inkább,   ezek  az  új  rendszer  czéljai. 

A  jobbulás  mindig  csak  remény,  mely  szép,  s  fön- 
séges, de  bizonytalan,  mint  azt  Beaumont  és  Tocque- 
ville  az  amerikai  javításokról  írt  munkájokban  leg- 
jobban kifejezik  e  szavakkal:  <iNe  veszítsük  soha  sze- 
meink elől  azon  szomorú  igazságokat,  hogy  az  erkölcsi 
megjobbulás  még  a  hallgatás  és  magánosság  mellett 
is  mindig  bizonytalan,  míg  a  megromlás,  ha  a  rabok 
társalkodnak,  soha  nem  az,  hogy  tehát  a  tudomány 
tökéletesülése  után  a  legjobb  rendszer  az  leend,  mely 
a  gonoszokat  megjobbítandja.  De  hogy  most  a  dolog 
jelen  s  valódi  állapotában  a  legtökéletesebb  mód  talán 
az,  mely  a  gonoszokat  gátolja,  nehogy  még  gono- 
szabbakká váljanak. 

Azonban   habár  c  második  rendbeli  hiányok  (azaz : 

melyek  a  rabok  erkölcsiségét  veszélyeztetik)  magukra 
a  raboskodókra  is,  de  leginkább  a  társaságra  nézve 
sokszor  fontosabbak :  mégis  az  elsők  azok,  melyeknek 
talán  minden  jobbítást,  mely  e  részben  történt,  kö- 
szönhetünk. —  Ritkák  azok,  kik  morális  szenvedése- 
ket értenének,  s  még  ritkábbak,  kik  valódi  részvéttel 
tekintenék  vagy  orvosolni  akarnák  azt,  mit  nem  kény- 
telenek látni ;  de  a  testi  kín  világos  mindenkinek, 
mintha  könyörületességre  akarta  volna  vezetni  az  em- 
bert maga  a  természet ;  érzékei  felriadnak  látására,  s 
kik  talán  hidegvérűen  ölnének  ezreket  egy  penna- 
vonással, kik  nyugodt  lélekkel  alkotnának  törvénye- 
ket, melyek  által  egy  ország  népessége  fosztatnék  meg 
vagyonától  s  személyes  bátorságától,  azokat  egy  cse- 
kély seb  elhalványítja.  —  Az  önöst  gyengének  te- 
remte az  Isten,  mert  lelkének  egy  része  hibázik,  mely 
őt  részvételre  vezetné;  oly  testet  ada  neki,  melynek 
jóvoltához  szükséges,  hogy  kínokat  ne  lásson,  s  mely 
a  hallgató  lelkiösmeret  helyet  felszólal  s  emberi  kö- 
nyörületességie  inti. 

Mindaz,  a  mi  a  középkorban  a  tömlöczök  javítása 
körül  történt,  csak  ezen  anyagi  szenvedések  köny- 
nyebbítésére  irányoztatott.  —  Ezért  tevék  a  keleti 
császárok  kötelességökké  a  püspököknek  és  biráknak 
a  tömlöczök  évenkinti  megvizsgáltatását^  Ezért  tör- 
tént ugyanaz  Milanóban,  Genuában,  több  olasz  tar- 
tományban s  végre  Francziaországban,  hol  1.  Ferencz- 
tői  XIV.  Lajosig  majdnem  minden  király  alatt  új  tör- 
vények által  parancsoltatik  a  tömlöczökre  való  fel- 
vigyázat; ezért  fáradtak  végre  mindazon  egyesek, 
kik  durva  századukat  meghaladva,  s  csak  szent  hit- 
vallásunk parancsait  követve,  mely  naponként  imád- 
kozik a  rabokért,  nagylelkűen  feláldozák  életüket  s 
minden  örömeit,  hogy  egyes  szerencsétleneknek  le- 
törölhessék   könyeiket  s  egy    vigasztalással  derítsék  a 

*  Codex  Theodosianus  Lib.  LX-o  de  custodia  reorum  Codex 
Justinianeus  Lib.  1.  Tit.  lY-o  de  episcopali  audientía. 


124  Tanulmányok. 

sötét  börtön  homályait;  ezért  Paulai  sz.  Vincze, 
Boromaei  sz  Károly,  Claudc  Bemard,  ezért  végre 
nagyrészi  nt  Howard,  korunknak  azon  nagy  szentje, 
kinek  neve  szebben  fog  hangzani  századok  után,  mint 
bármi  más,  melyet  mindenki  ismer,  senki  nem  áld. 
Mert  ha  szép  embertársainknak  áldozni  életet,  ha 
dicső,  évekig  fáradni  homályban  oly  czél  után,  mely- 
től dicsőséget  nem  várhatunk,  csak  hogy  szerencsét- 
len embertársaink  sorsán  könnyíthessünk :  bizonyára 
az  övé  a  legszebb  babér,  ki  1756-tól,  a  franczia  fog- 
ságból megszabadulva  (hol  a  hétéves  háború  alatt 
katonai  fogságban  tartatott)  egész  életét,  mint  a  bed- 
fordi  grófság  sheriffjC  s  független  egyes,  csak  e  czél- 
nak  szentelé,  s  körüljárva  hazája  tömlöczeit  s  körül- 
utazva Európát,  veszélyekkel  s  kellemetlenségekkel 
küzködve  feláldoza  mindent,  mit  az  élet  a  vag^'onos- 
nak  kellemetest  nyújthat,  csak  azon  egy  reményért, 
hogy  a  rabok  sorsa  (melyet  munkájában  a  világgal  ő 
ösmertetett  meg  először  egész  szörnyűségében)  eny- 
hülni fog.  De  Howard  maga  a  rabok  anyagi  jóléte 
gyarapításában  fáradott  leginkább,  s  habár  munkássá- 
gával a  tömíöczökre  nézve  egy  új  aera  kezdődik  s 
habár  munkái  a  leghasznosabb  gondolatokat  foglalják 
is  magukban,  még  távol  vala  attól,  mire  a  tömlöczi 
tudomány  félszázadnyi  tapasztalás  után  végre  hala- 
dott. —  Megtartani  tisztaság,  rend  s  az  által,  hogy 
egy  tömlöczbe  nem  szerfelett  sok  rab  záratik,  az 
egészséget,  munkásság  által  biztosítani  a  rabok  jöven- 
dőjét s  egyszersmind  kisebbíteni  a  tartási  költséget: 
ez  vala  majdnem  az,  mit  Howard,  s  idejében  azok, 
kik  példáját  követék,  tömlöczjavítás  alatt  közönsége- 
sen értettek,  s  mi  akkor  a  genfi  tömlöczben,  mely 
1772-ben  Mária  Terézia  helybenhagyásával  építtetett, 
már  létezett. 

A  valódi  jobbító  rendszer,  mely  csak  a  rabok  tel- 
jes elkülönözésében  áll,  még  távol  vala,  s  hogy  Euró- 
pában még  annyira  halasztatott  behozatása,  csak  azok- 
nak tulajdoníthatjuk,   kik  mint  a  tömlöczjavílásnak  leg- 


Vélemény  a  fogházjavUás   üdében.  125 

buzgóbb,  legbeszédesebb  pártolói  álJtak  elő.  —  Van 
egy  neme  az  embereknek,  minden  újításnál  a  leg- 
veszedelmesebb, mely  jó  és  rossz  helyett  csak  diva- 
tost ismerve,  mihelyest  valami  új  gondolat  feltámad, 
azt  határtalan  tulságoskodások  által  nevetségessé  teszi.  — 
Miként  Voltaire  istentagadókká,  Rousseau  ember- 
gyűlölőkké tévé  e  szegényeket,  úgy  Howard  munkája 
után  egyszerre  véghetlen  emberszeretet  hatá  meg  szi- 
veket s  tömlöczjavítás  lőn  a  jelszó,  melylyel  egyszerre 
mindé  középszerűségek  a  térre  szálltak,  hogy  maguk- 
nak kis  hírecskét  szerezzenek.  —  Ez  a  lánczok  ter- 
hességét említé,  amaz  a  börtön  homályosságát,  a  ma- 
gány szörnyeit  vagy  az  étkek  durvaságát;  mindenik 
jobbít,  mindenik  javasol,  úgyannyira,  hogy  ha  az 
érzelgők  kivánatainak  a  kormányok  hódolnák,  bizo- 
nyára olyanná  vált  volna  rövid  idő  után  a  rabok  sorsa, 
mely  a  szabad  munkás  előtt  kivánatosnak  látszik. 

Ellenszegülés  támada  tehát,  közönséges  következése 
minden  újításnak,  melynek,  mint  az  akkori  jobbító 
rendszernek,  elve  csak  tagadó,  s  a  jelen  állapot  rossz 
állása ;  s  alig  vehetjük  rossz  néven  azoknak,  kik  a 
tömlöczjavításokat  csak  zelotáikból  ösmervén,  nyilt 
megtagadást  s  gúnyt  használtak  annak  népszerűtlení- 
tésére;  —  azon  úton,  melyen  indulni  kezde  ez  ügy, 
úgy  sem  lehete  jót  várni. 

A  tömlöczök  jobbítása  nem  abban  áll,  hogy  a  rabok 
anyagi  jóléte  s  kényelmei  növekedjenek,  hanem  abban, 
hogy  gondatlanság  által  semmivel  többet  ne  szenved- 
jen senki,  mint  a  mire  ítéltetett,  de  hogy  azt  mindig 
s  mindenütt  egyformán  szenvedje;  —  távol  legyen 
tőle  minden  kényelem,  minden  öröm,  melyet  jobb 
étkek,  erősebb  italok  s  más  anyagi  gyönyörűségek 
neki  szerezhetnének,  de  távol  legyen  egyszersmind 
minden,  mi  életét  veszélyeztetheti  vagy  őt  oly  sanyar- 
gatásoknak teszi  ki,  melyeket  sem  ő,  midőn  vétkezett, 
sem  a  biró,  midőn  itélt,  előre  nem  láthatának,  s  me- 
lyek a  börtön  homályába  temetve  senkinek  például 
nem  szolgálván,  haszontalanok. 

A  tömlöcz  büntetés  maradjon  mindig,  de  ne  váljék 
soha  kínzássá,  melynek  nagysága  nem  a  rab  gonosz- 
ságától, hanem  őrzője  embertelenségétől  függ. 

Nem  Európának  vaJa  szánva  e  szép  intézet  dicső- 
sége, s  habár  Bentham  Panopticuma  (melyről  később, 
midőn  az  építés  formájához  érek,  bővebben  szóian- 
dok) jeles  előlépésnek  nézethetik,  mivel  rendszere 
sem  testi,  sem  morális  elkülönözést,  azaz  hallgatást 
nem  foglal  magában  :  még  ez  is  a  poenitentiarius  töm- 
löczökhöz  való  előkészületnek  nevezhető  inkább,  mint 
elkezdésének.  Egy  más  boldogabb  éghajlat  alatt  te- 
nyészett az,  mint  annyi  más  szép  s  jó,  minek  mag- 
vait mindig  Európa  hinti  cl,  de  a  mi  mindig  csak 
ott  hajtja  kalászait,  mintha  az  Isten  éghajlatunknak 
napszámul  adta  volna  a  másiknak  mívelését,  nekünk 
csak  a  küzködést  adva  végzetül ;  s  szerény  quacke- 
reknek  köszönheti  a  világ,  hogy  a  hibák,  melyeket  a 
XVlll.  század  tudósai  észrevettek,  de  a  nélkül,  hogy 
orvoslásukra  valamit  javaslottak  volna  s  melyek  jobbí- 
tására a  büszke  franczia  törvényhozó  test,  kinek 
1791-ben  Bentham  Panopticuma  tervét  megküldé,  egy 
bizottság  kinevezésénél  egyebet  nem  tett,  —  végre 
megszűntek,  s  józanabb  s  emberiebb  tömlöczöztetés 
lépé  helyükbe. 

Azonban  itt  is  hosszú,  majdnem  negyven  esztendei 
tapasztalás  vala  szükséges,  míg  végre  a  mostani  töké- 
letesülés annyi   próbákból  kifejlődhetett. 

Aünekutána  a  gyarmati  összeköttetés  megszűntével 
az  anyaország  vérengző  törvénykezése  megszűnt  s  az 
elébb  annyi  esetben  használt  halálos  büntetés  helyé- 
ben mind  inkább  hosszas  elzárás  használtatott,  az  előbbi 
tömlöczök  szűke  végett  Pensilvániában  egy  új  s  Ho- 
ward  nézeteihez  alkalmazott  fogház  építtetett  ugyan 
1786-ban  Philadelphia  városában,  mely  helyéről  a 
walnut  streeti  tömlöcz  neve  alatt  ismeretes,  de  minek- 
utána itt  csak  a  nagyobb  gonosztevők  zárattak  el  ma- 
gánosan, csendről  pedig  vagy  valódi  elkülönözésről 
szó    sem    vala   még,  főkép  miután  a  hely  szűke  mJatt 

két-két  gonosztevő  záratott  egy  szobába :  e  tömlöcz, 
bár  akkori  időben  a  legtökéletesebbnek  hirdetve  s 
j  797-ben  New-York  s  később  más  tartományoktól 
utánoztatva,  poenitentiarius  tömlöcznek  nem  nevezhető, 
s  a  szabadult  rabok  sokszori  visszatérése  csakhamar 
hibásnak  gyaníttatá  e  módot  s  minthogy  mindenki  át- 
látá,  hogy  leginkább  a  rabok  összekeverése  és  társal- 
kodása  az  ok,  mely  miatt  az  eddigi  tömlöczök  a  köz- 
várakozásnak meg  nem  feleltek  vala :  a  new-yorki 
státus  1816-ban  az  auburni,  Pensilvánia  1816  a  pitts- 
burgi,  s  1821  a  város  sa  keleti  grófságok  számára  a 
cheryhilli  tömlöczöket  építvén,  alapelvül  az  egészen 
magános  elzárást  hozák  be  ez  új  intézetekbe.  — 
E  próbával  a  tömlöczjavításban  új  érát  kezdve,  me- 
lyet, Howard  iparkodásait  az  elsőnek  nézve,  második- 
nak nevezhetünk. 

De  minekutána  a  magános  munkátlan  elzárás  az 
auburni  fogházban  megpróbáltatott  s  kitűnt,  hogy  80 
e  czélra  elkülönözött  rab  közül  nemcsak  5  meghalt  s 
egy  megbolondult,  hanem  valamennyi  oly  testi-  s  lelki- 
kép elgyengült  állapotba  sülyedett,  mely  azoknak 
további  tartását  a  legnagyobb  veszedelem  nélkül  nem 
engedé,  midőn  ugyanaz  tűnt  ki  minden  más  ehhez 
hasonló  tömlöczökben  is,  hol  a  rabok  munkátlan  ma- 
gányban tartattak,  az  egészen  magános  s  munkátlan 
elzárás  rendszerét  Pensilvániában  megváltoztatták, 
New-York  s  más  tartományokban  pedig  1823-ban  vég- 
kép elhagyták,  hol  helyébe  az  úgynevezett  auburni 
rendszer  hozatott  be  1824-ben,  mely  az  éjjeli  magá- 
nos elzárást  megtartván,  nappal  közös  m.unkát  ren- 
del, a  legszorosabb  hallgatás  által  feltartván  azon  mo- 
rális elkülönözést,  mely  nékül  a  rabot  társai  rossz  be- 
folyásától megőrizni   nem  lehet. 

S  innen  kezdődik  a  tömlöcz-javítások  harmadik, 
mostani  epochája,  mely  szerint  azon  amerikai  tarto- 
mányok, melyeknek  tömlöczei  javítóházak,"^  két  külön- 

*  Mindössze  csak  kilencz  ilyent  állítnak  Beaumont  és  Tocque- 
ville  jeles  munkájuk   1837-iki  kiadásában. 

böző  rendszert  követnek,  miknek  egyike,  mely  közös 
munka  és  hallgatás,  az  auburninak  neve  alatt  hét  tar- 
tományban gyakoroltatik,  —  másika,  melynek  alapja 
munkával  összekötött  tökéletes  magánosság,  Pensilvá- 
nián  kívül  még  csak  New-Jerseyben  létezik,  Európa 
tartományai    nagy   részint  az  előbbihez  ragaszkodván. 

Ugyanazon  alapelveken  épülnek  ezek,  s  teljességes 
elkülönözés  és  munka  az,  mitől  mindkettőben  a  job- 
bítás váratik,  csak  a  módok  különbözők. 

A  philadelphiai  rendszer  szerint  az  elkülönözés 
anyagi  s  azért  biztosabb,  az  auburni  szerint  csak 
mintegy  lelki,  de  épen  azon  következésekhez  vezető  ;  — 
hallgatók  közül  bármennyien  álljanak  is  egymás  mel- 
lett —  viszonyok  nem  támadhatnak,  s  magánosan  áll 
mindenki  a  tömeg  között,  s  gyengén  elkülönözése 
által. 

Mutatja  ezt  leginkább  a  singsingi  büntető  intézet, 
hol  több  looo  rabnál  30  felvigyázó  által  őriztetik,  hol, 
bár  lánczok  nélkül  dolgoznak  a  rabok  s  munkájok 
végett  fegyverekkel  ellátva,  —  kővágásra  használtat- 
nak, —  soha  eddig  tetemes  ellenszegülés  vagy  épen 
lázadás  nem  támadott.  —  A  30  felvigyázót  társasággá 
egyesíti  a  beszéd,  mely  által  minden  pillanatban  aka- 
ratukat közölhetik,  s  az  ezer  rab  nyájként,  de  elkülö- 
nözve  áll,  mint  épen  annyi  egyes,  az  őrök  által  ellené- 
ben, —   ez  titka  az   egésznek. 

A  mi  a  munkát  illeti,  a  philadelphiai  rendszerben 
mindenkinek  egyes  akaratától  függ,  dolgozni  akar-é 
egyes  szobájában  vagy  henyélni,  —  az  auburniban  a 
munka  kényszerített,  itt  is  azonban,  a  mi  a  követke- 
zéseket illeti,  hasonlókká  teszi  azokat  az,  hogy  magá- 
nosság s  unalom  a  munkát  mindeniknek  inkább  kivá- 
natossá  teszi,  mint  nem  s  hogy  így  a  philadelphiai 
rendszernél  talán  még  nagyobb  s  szakadatlanabb  ipar- 
kodás  várható,   mint  az  auburni   által. 

Mióta  jobbító  fogházak  léteznek,  sok  mondatott  s 
íratott  e  két  különböző  rendszer  nagyobb  vagy  kisebb 
czélirányosságáról,    s    míg    például    Pensilvániában   az 

auburni,  mint  a  melyet  testi  büntetések  nélkül  feltar- 
tani nem  lehet,  minden  jobbulásra  egyáltalában  alkal- 
matlannak állíttatott  eddig,  a  confoederatio  más  tarto- 
mányi a  philadelphiait  mint  sokkal  költségesebbet  s 
ritkábban  czélt  érőt  egészen  elhagyták.  —  Beaumont 
s  Tocqueville,  kik  az  amerikai  büntető-házakról  írt 
munkájok  által  oly  nagy  rúgást  adának  az  európai 
börtönök  megjobbítására  e  részben,  az  amerikai  bün- 
tető rendszer  hasznairól  szólva,  így  Ítélnek: 

(í Háromfelé  oszthatni  az  amerikai  büntető  rendszer 
hasznait. 

Az  első  :  lehetetlensége  a  rabok  megromlásának  a 
tömlöczben. 

Második :  nagy  hihetősége  annak,  hogy  munkásság- 
hoz s  engedelemhez  szokva,  tömlöczöztetésük  által 
belőlük  még  jó  polgárok  válhatnak. 

Harmadik:  lehetősége  egy  teljes  erkölcsi  megjob- 
bulásnak. 

Noha  mindazon  intézet,  melyet  láttunk,  e  három 
czél  felé  törekszik,  mégis  vannak  némelyek  e  részben, 
melyek  által  különbség  létez  az  auburni  s  philadel- 
phiai rendszer  között. 

Mindenek  előtt,  a  mi  az  elsőt  illeti,  a  philadelphiai 
tökéletesebb,  mert  minden  esetre  olyan  rabok,  kiket 
vastag  falak  választanak  el,  még  kevésbbé  közleked- 
hetnek, mint  a  kiket  csak  a  hallgatás  szigetel  el  egy- 
mástól. Az  auburni  rendszer  biztosít  ugyan  arról, 
hogy  e  hallgatás  szakadatlanul  megtartatik,  de  e  biz- 
tosság csak  morális,  melyen  kételkedni  lehet,  míg  a  phi- 
ladelphiainál a  rabok  közlekedése  anyagilag  lehetetlen. 

A  philadelphiai  rendszer  lévén  egyszersmind  az, 
mely  a  rab  lelkére  legnagyobb  hatással  bir,  általa 
eszközölhető  bizonyára  a  legtöbb  valódi  erkölcsi  meg- 
jobbulás. De  talán  az  auburni  az,  mely  rendszere 
által  a  társas  élet  viszonyaihoz  inkább  hasonlítván, 
több  oly  megjobbulást  eszközöl,  melyet  törvényesnek 
nevezhetnénk,  mert  az  egyest  csak  arra  vezetik,  hogy 
törvényes  kötelességét  teljesítse. 

B.   Eötvös  Józ»ef  munkáiból.   JJ.  9 


130  Tanúim  dny  ok- 

Ha  ez  így  van,  a  philadelphiai  több  becsületes  em- 
bert, az  auburni  több  a  törvényeknek  hódoló  polgárt 
nevelne.  3) 

A  mi  személyes  meggyőződésemet  illeti  (a  meny- 
nyire ember,  kinek  tapasztalása  egészben  nincsen,  s 
ki  ez  annyira  practikus  tudománynak  csak  könyvei- 
ben járatos,  ilyenről  szólhat),  véleményem  szerint  a 
legjobb  fogház  bizonyára  az  volna,  mely  sem  az 
egyik,  sem  a  másik  rendszert  nem  követné  egészen, 
de  elosztva  kétfelé,  rabjainak  egy  részét  az  auburni, 
másikát  a  philadelphiai  rendszer  szerint  tartaná.  A  töm- 
löcz,  a  mennyiben  általa  nem  csak  büntetés,  hanem 
még  azonfelül  a  rabnak  megjobbítása  czéloztatik,  egy- 
szersmind nevelő  intézet,  s  azért  bizonyára  annyival 
czélt  érőbb,  mennyivel  inkább  alkalmaztathatik  az 
egyes  lelki  tulajdonaihoz.  Azonban  az  ok,  miért  én  e 
két  rendszer  egyesítését  kívánom,  nem  ez ;  teljes  és 
belső  megjobbulás  oly  ritkán  reménylhető,  hogy  azt 
politikus  intézetek  czéljául  kitűzni  nem  lehet,  csak  a 
hit  eszközölheti  ezt  szent  befolyásával,  s  nincs  ember, 
ki  annak  létcsíthetését  bebizonyíthatná. 

Okom  az,  hogy  tömlöczeinkben  nagy  számmal  oly 
személyek  találtatnak,  kire  az  auburni  rendszer  igaz- 
ságtalanság nélkül,  mások,  kikre  az  való  sikerrel  nem 
alkalmazható.  A  gyanúsokat  értem  s  azokat,  kik  rövi- 
debb elzáratásra  Ítéltetnek. 

Noha  azt  hiszem,  hogy  előleges  eljárásunk  által  az 
Ítélet  előtt  elzárt  ártatlanok  száma  nálunk  csekélyebb, 
mint  például  Francziaországban,  hol  e  szám  statiszti- 
kai számolások  szerint  40  száztól:  mégis  bizonyos, 
hogy  e  neme  a  raboknak  nálunk  is  nagy  számmal 
találtatik,  s  hogy  habár  csak  egy  volna  is,  reá  nézve 
az  auburni  rendszer,  mely  mind  a  közös  és  kénysze- 
rített  munkára,  mind  a  csend  fentartására  szükséges 
erősebb  disciplinaris  fenyíték  miatt  százszorta  lealá- 
zóbb,  mint  bármi  más  tömlöczöztetés,  nem  volna 
alkalmazható ;  ha  nem  vennők  is  tekintetbe  azt,  hogy 
egynéhány    hónap    alatt    gyári     munkák    elkészítésérc 

senkit  úgy  oktatni  nem  lehet,  hogy  azokat  haszonnal 
gyakorolhatná. 

Ez  utóbbi  ok  nehezíti  az  auburni  rendszer  alkal- 
maztatását azokra  nézve  is,  kik  csak  rövid  időre  Ítél- 
tettek s  innen  van,  hogy  mind  Angliában,  mind  az 
amerikai  szövetség  nagy  részében,  még  ott  is,  hol  a 
jobbító  tömlöczök  elvei  már  rég  gyakoroltatnak,  ez 
elvek  a  gyanúsokra  s  rövidebb  időre  Ítéltekre  épen 
nem  alkalmaztattak.* 

Mennyire  káros  e  büntetésmód,  által  láthatja  min- 
denki, meggondolván,  hogy  valódi  jobbulást  csak  olya- 
noktól reménylhetni,  kik  a  gonosz  pályáján  még  messze 
nem  haladtak,  s  hogy  leginkább  azokat  tartozik  meg- 
őrzeni  minden  romlástól  a  társaság,  kiket,  mint  csak 
gyanúsokat,  büntetni  joga  nincs,  s  kikből,  habár  mint 
olyanok  léptek  is  a  tömlöczbe,  kik  az  elzárást  nem 
érdemiették,  olyanok  válhatnak  veszedelmes  társaság 
által,  kik  nem  érdemlik  többé  a  szabadságot. 

Nem  használni  a  poenitentiarius  rendszert  rövidebb 
időre  Ítélt  raboknál  s  gyanúsoknál,  valóban  nem  más, 
mint  róluk  ott  lemondani,  hol  siker  talán  egyedül 
vagy  legalább  sokkal  inkább  reménylhető,  s  ott,  hol 
annak  elmulasztása  a  legnagyobb  jogsértést  foglalja 
magában. 

Én  tehát  mind  a  gyanúsokra,  mind  a  rövidebb  időre 
Ítélt  rabokra  a  poenitentiarius  rendszert  minden  esetre 
alkalmaztatni  kívánom,  egyébiránt  e  részben  épen  úgy 
a  philadelphiai  rendszerhez  ragaszkodván,  mint  külön- 
ben egészen  az  auburnira  szavazok,  meg  lévén  győ- 
ződve, hogy  az,  nemcsak  mert  építési  költségei  cse- 
kélyebbek, a  rabok  szerzeménye  pedig,  mely  nagy 
részint  tartásukra  fordíttatik,  nagyobb,  már  olcsósága 
végett  ajánlhatóbb,  de  hogy  az  egyszersmind  hazánkra 
nézve    sokkal    czélírányosabb,    minthogy    henyéléshez 

*  Tudtom  szerint  csak  a  Blachwel-islandi  tömlöcz  New-York- 
ban formál  e  részben  kivételt,  hol  a  poenitentiarius  rendszer  kisebb 
gonosztevőkre  is  hasznáJtatik. 

szokott  pásztoraink,  kik  nagyrészt  tömlöczeinket  töl- 
tik, a  kényszerített  munkában  nagyobb  büntetést  talá- 
landnak,  mint  a  philadelphiai  magányban,  melyet,  ha- 
bár Isten  szabad  ege  alatt,  régen  megszoktak.  Okaim, 
miért  kívánom  e  rabokra  nézve  a  philadelphiai  rend- 
szert behozatni,  ezek: 

1.  Mert  az  auburni,  mint  inkább  megszégyenítő,  s 
a  magános  elzáratásnál  sokkal  inkább  a  büntetés  szi- 
nét  hordozza  magán,  a  gyanúsra  nézve  igazságtalan,  a 
kisebb  gonosztevőre  veszedelmes,  mert  azon  erkölcsi 
védelmet,  melyet  becsületérzés  ád,  benne  elgyengít- 
vén,  őt  oly  emberek  ösmeretségébe  hozza,  kik  egy- 
kor jövendő  életére  nézve  káros  befolyást  gyakorol- 
hatnak.-^ 

2.  Mert  arra,  hogy  az  auburni  rendszer  szerint, 
melyben  a  munka  nagyrészint  gyári,  egy  rabból  hasz- 
nos munkás  válhassék,  sokkal  több  idő  szükséges,  mint 
a  philadelphiainál,  hol  a  rabok  nagy  része  egyszerű 
fonásra  használható ;  noha  iít  sem  kell  soha  elfelejte- 
nünk azt,  hogy  a  munka  mindig  csak  segédeszköz  és 
soha  nem  czél,  s  hogy  bármi  tökéletlen  legyen  is  az, 
a  társaságra  nézve  mindig  nagyobb  hasznot  fog  haj- 
tani, mint  ha  mind  azok,  kiktől  tökéletes  munkát  nem 
reményihetünk,  henyélnének. 

3.  Mert  a  magános  elzárás  az  ártatlan  gyanúsra 
nézve,  kit  magányában  lelkiösmerete  s  ártatlanságán 
alapult  reménye  biztat,  kisebb  szenvedés,  mint  ha  kö- 
zös munkára  kényszeríttetnék,  s  habár  szó  nélkül  is, 
társalkodnék  azokkal,  kiket  megvet;  a  rövidebb  időre 
elzárt  gonosztévőnek  pedig  talán  kínosabb  s  azért 
jobbulására  nézve  hasznosabb. 

4.  Mert  a  gyanúst,  minekelőtte  pöre  bevégződött, 
társaságban  veszedelem  nélkül  hagyni  nem  lehet,  mert 
jelek  vagy  egyes  szavak  által  is  oly  közlések    történ- 

*  Diligcntius  cnjm  vivit,  cu5  aliqujd  integrj  supercst ;  nemo 
dignjtati   perditae  parcit.  Impunitatis    genus    est    jam    non    haberc 

hétnek,  melyek  az  igazság  kiszolgáltatásának  gátakat 
állíthatnának  elébe.  A  kisebb  időre  elzárt  rabra  pedig 
az  auburni  rendszer,  mely  leginkább  a  szokás  hatalma 
által  jobbít,  csak  kevés  hatással  lehet. 

5.  Mert  a  mi  a  raboknak  c  két  nemét  illeti,  mind 
e  hasznokat  elérhetjük  a  nélkül,  hogy  a  rendszer  leg- 
kisebb káros  következéseitől  kellene  félnünk,  melyek, 
a  mint  említem,  Amerikában  mindjárt  a  magános  el- 
zárás megpróbáltatása  után  tapasztaltattak,  de  csak 
oly  esetekben,  hol  a  magános  elzáratás  munka  nélkül 
vagy  felette  hosszú  időre  használtatott. 

6.  Végre  mivel  a  két  rendszer  egyesítése  által  az 
építési  költségek  tetemesen  kisebbek,  a  mi  nálunk, 
kiknek  híres  conservativ  elveik  sok  esetben  csak  pénz- 
hiányon alapulnak,  bizonyára  nem  megvethető  jobbí- 
tás. Minekutána  t.  i.  a  philadelphiai  rendszer  szerint 
egyes  —  az  egészség  fentartása  végett  600 — 730  köb- 
lábnyi  terjedésű  —  szobáknál  egyéb  nem  szükséges, 
s  alig  képzelhetni  házat,  melyben  némely  változatok 
után  ilyenek  nem  csináJtattathatnának,  ily  módon  most 
létező  fogházunk,  mely  az  auburnei  rendszerhez  egy- 
általában alkalmatlan,  haszonvehetővé  válnék  ;  —  egy 
emelettel  felemelve  azt  s  belsejét  az  említett  nagy- 
ságú egyes  szobákra  osztva,  bizonyos  vagyok,  hogy 
abban  per  alatt  lévő  rabjaink  nagyrésze,  —  azok  t.  i. 
kik  kezességre  nem  eresztetnek,  s  a  kisebb  időre  itélt 
rabok  1 — 6  hónapig,  —  megférnének,  s  így  az  álta- 
lam a  javallat  folytában  ajánlott  144  rabra  építendő 
dolgozóház  szükségeinknek  megfelelne,  min  e  segéd- 
intézet nélkül  kételkedem,  nem  is  említve  itt  azon 
hasznot  s  könnyebbséget,  mely  abból  háramlanék, 
hogy  a  per  alatt  lévő  rabok  a  törvényszékek  közelé- 
ben tartatnának. 

Jól  ösmcrem  mindazon  ellenvetéseket,  melyek  e  terv 
ellen  tétethetnek,  s  csupán  azért,  mert  új  s  tudtom- 
mal sehol  nincs  még  gyakorlatban,  tétetni  fognak. 
Tudom,  hogy  tökéletes  pcenitentarius  tömlöczöt  régi 
épületből  majdnem  lehetetlen   készíteni,  s  hogy  bizo- 

nyara  az,  melyet  régi  börtönünkből  készíthetünk,  távoJ 
leend  a  philadelphiai  poenitentiaria  tökélyétől;  de  a 
kérdés  itt  csak  az,  megfelel-e  czéljának,  remélhetjük-e 
hogy  mostani  körülményeinkben  ennél  tökéletesebbet 
készíthetünk  ?  Mire  én  az  elsőre  igennel  felelek,  meg 
lévén  arról  győződve,  hogy  ha  a  szobák  az  említett 
nagyságra  építtetnek,  egyes  udvarokra  szükség  nem 
leend,  főkép  oly  rabok  egészsége  fentartására,  kik 
csak  legfeljebb  hat  hónapig  tartatnak  tömlöczben,  s 
hogy  a  belső  rend  fentartására  elég  egy  közfolyosón 
végig  járó  őr,  ki  az  ajtókba  beeresztett  kis  lyukas 
pléhen  minden  rabot  szobájában  láthat,  a  nélkül,  hogy 
tőle  láttatnék. 

A  másikra  kételkedve  felelek,  nem  igen  bízván 
abban,  hogy  még  e  nemes  megye  rendéi  is,  minden 
nagylelkiségök  mellett,  miután  már  tetemes  költségek- 
kel egy  poenitenti áriát  építtettek  a  nagyobb  gonosz- 
tevők számára,  egy  új,  bármily  szép  s  tökéletes  ilye- 
tén vállalathoz  fognának,  ha  az  sokba  kerülne. 

Tervem  e  szerint  tökéletlen,  mit  önként  elismerek, 
de  könnyen  létesíthető  s  azért  lehetséges,  —  mi  véle- 
ményem szerint  hasonlókép  egy  neme  a  tökélynek. 
Helyes-e  az,  vagy  helytelen,  —  a  tettes  vármegye 
fogja  megi telni  ;  csak  azon  egy  kérést  legyen  szabad 
lelkes  közönségének  elibe  terjesztenem,  hogy  ha  vala- 
hogy pénzbeli  csekély  erőnk  végett  nem  építhetnénk 
oly  tömlöczöt,  melyben  minden  rabjaink  megférnének, 
inkább  a  hosszabb  időre  Ítéltek  zárattassanak  ki  ezen 
intézetből,  mint  azok,  kik  egy  első  hibáért  szenvedve, 
jobbulásra  még  reményt  nyújtanak  s  így  e  törvényes 
jótéteményre  érdemesebbek. 

Minekelőtte  a  tettes  küldöttségnek  azon  épület  ter- 
vét elébe  terjeszteném,  melyet  hosszú  megfontolás 
után  legjobbnak  találtam,  s  mely  Vaucher  Cremieux 
építőmester  által  ké5zült  s  Aubanel  j  837-ben  Genf- 
ben kiadott  munkájában  található,"*^   szükségesnek  tar- 

*  Mémoire  sur  le  systéme  penitentiaire  adressé  á  mr.   le   Minislre 

tom  némely  közönséges  elveket  előre  bocsájtani,  me- 
lyekből a  terv  czélirányossága,  a  mint  reménylem, 
legjobban  kitünhetik. 

Hogy  egy  fogház  czélirányosságáról  Ítélhessünk, 
szükséges  kétféle  tekintetet  szemünk  előtt  tartanunk: 
a  büntető  társaságot,  s  a  rabot,   a  ki   büntettetik. 

Az  elsőre  nézve  a  fogháznak  czélja  a  társaságnak 
biztosítása  s  törvényei   sértőjének  büntetése. 

A  másikra  :  hogy  a  rab  testi  egészsége,  jóléte  töb- 
bet, mint  a  mire  őt  a  törvények  Ítélték,  ne  szenved- 
jen, hogy  rossz  társaságtól,  s  így  még  nagyobb  lelki 
megromlás  veszélyétől  megőriztessék,  végre,  hogy 
józan  fenyíték  s  erkölcsi  oktatások  által,  a  mennyire 
lehet,   az  erény  ösvényére  vissza  hozattassék. 

A  mennyivel  többet  érhetünk  el  az  egyes  czélok- 
ból  egy  tömlöczi  rendszer  által,  a  mennyivel  inkább 
egyesíthetjük  a  társaság  biztosítását  a  rab  testi  s  lelki 
jólétével,  annyival  tökéletesebb  az,  annyival  inkább 
érdemli  pártolásunkat,  —  nem  feledkezvén  meg  egyéb- 
iránt soha  arról,  hogy  minden  büntetésnél  a  főczél 
mindig  a  társaság  marad,  s  hogy  minden  philanthro- 
pia  csak  addig  érdemli  e  nevet,  míg  az  érzemény, 
mclylyel  az  egyes  iránt  viseltetünk,  nem  felejteti  ve- 
lünk kötelességeinket,  melyekkel  a  társaságnak  tarto- 
zunk. —  Legyen  a  büntetés  bármi  szigorú,  sőt  vérengző, 
ha  a  vétkes  azt  mint  rendesen  kihirdetettet  ismerheti, 
s  ha  az  eset  példás  fenyítéket  kíván  :  igazságos,  mert 
a  társaságnak  joga  vagyon  mindenhez,  mi  fentartására 
szükséges,  —  de  csak  ehhez,  s  azért  minden,  mi  e 
szükséget  felülhaladja,  minden,  mi  a  rabnak  szenve- 
déseket okoz  a  nélkül,  hogy  a  társaságnak  használna, 
kegyetlenség  s  nem  egyéb. 

Már  a  javallatba  hozott  poenitentiarius  rendszer 
megfelel-e  ezen  kivánatoknak  s  mi  eszközök  által  ? 
Nézzük  pontonkint. 

de  Vlntéríeur  de  "Francé.  E  munka  ő  méltósága,  c  megye  főispáni 
helytartója  által  közöltetett  velem,  mindjárt  a  külföldről  való  haza- 
jövetelem  után. 

i-ször.  A  mi  a  társaságot  illeti,  jelesen  a  biztossá- 
got :  a  ki  csak  egyszer  valamely  poenitentiarius  házat 
látott,  vagy  magát  a  tervet  vigyázva  átnézi,  könnyen 
meggyőződhetik,  hogy  minden  tömlöczök  közt  s  bár- 
mily vastag  falakból  építtették  is  azokat  elődeink,  s 
bármennyi  zárat  rakjunk  kapuikra  s  rabjaikra  bármily 
nehéz  bilincseket,  nincs  egy  sem,  melyből  a  megszö- 
kés  nehezebb,  sőt  majdnem  lehetetlen  volna,  mint 
ezekből.  Körülvéve  magas  kettős  falától,  szüntelen 
felvigyázat  alatt  elkülönözve,  nappal  hallgatás  által 
társaitól,  éjszaka  magános  szobájában,  ruhája  által  szö- 
kevénynek ismerve,  mihelyest  börtönéből  kilép:  miként 
álmodhatnék  szabadulásról  itt  a  rab,  s  ha  ilyetén  terv 
támadna  is  képzetében,  vajon  nem  valószinű-e,  hogy 
az  sikerülni   nem  fog. 

Megengedjük  azt,  így  szólnak  erre  a  rendszer  elleni, 
de  a  büntetésnek  főczélja  a  példa,  s  ki  ijedne  meg  e 
büntető  házak  előtt,  —  s  megvallom,  ha  ezen  ellen- 
vetés áll,  akkor  nem  tehetünk  mást,  mint  lemondani 
tervünkről,  mert  a  mint  mondám,  az  első  mindig  a 
társaság,  s  csak  a  mennyire  ennek  jóléte  engedi,  lehe- 
tünk kegyesek  a  rabok  iránt. 

De  tekintsük  ezen  ellenvetést  közelebbről  s  kér- 
dezzük, vájjon  mostani  tömlöczeink  e  czélnak  meg- 
felelnek-e ;  vajon  általok  s  azon  lealázó  pálczabünte- 
tések  által  a  vétkek  száma  kevesbedett-e?  Vagy  nem 
látunk-e  naponkint  több-több  gonosztevőt  törvény- 
székünk előtt?  —  Fájdalom,  úgy  van,  —  akármerre 
fordítsuk  szemeinket,  az  ország  akármely  törvény- 
hatóságánál kérdezkedjünk,  mindenütt  szomorú  módon 
növekedik  a  rabok  száma,  s  nem  elég  bizonyság-e  ez 
legalább  arra,  hogy  a  mostan  követett  út  czélirány- 
talan. 

Ne  titkoljuk  el  magunk  előtt :  a  legközönségesebb 
vétkeknek  fő  oka  nemzetünk  szegényebb  rendéinek 
szokásaiban  s  hogy  úgy  mondjam,  characterében  fek- 
szik. Nálunk,  hol  a  kézi  munka  oly  keresett,  hogy 
éptagú    élelem  nélkül  csak  Önakaratjából    maradl\at,   a 

legtöbb  birtokclleni  bántásnak  oka  nem  a  szegénység, 
hanem  az  úgynevezett  betyárság:  a  tolvaj  a  legtöb- 
bek előtt  nem  az,  ki  alávaló  módon  más  birtokához 
nyűl ;  ő  sokaknak  bátor  férfiú,  ki  az  egész  világ  üldö- 
zéseit ügyessége  által  kikerüli  vagy  azoknak  ellent 
áll ;  mintegy  regényes  nimbus  veszi  körül  személyét, 
s  ha  csakugyan  szánás  és  részvétel  nem  követi  is  őt 
tömlöczébe,  legalább  bizonyára  nem  azon  gyülölés, 
nem  azon  megvetés,  melyekkel  más  nemzetek  a  tol- 
vaj iránt  viseltetnek.  Vannak  számtalanok  e  hazában, 
kiknél  a  zsiványság  inkább  valami  bámulásra,  mint 
utalásra  méltó,  s  kik  a  szegény  legényt  elárulni  na- 
gyobb hívtelenségnek  tartanák  talán,  mint  azon  tár- 
saságot, melynek  polgárai. 

Míg  ez  így  marad,  míg  a  közvélemény  a  törvényt 
nem  segíti,  míg  a  kóborlás  mindenütt  tanyát  talál, 
hol  tettét  elmesélve  csak  csudálókra  akad:  e  valóban 
rémítően  növekedő  baj  jobbulni  nem  fog,  s  bármi 
nevetségesnek  látszassék  is,  nálunk  első  kötelessége 
büntető  törvényeinknek  a  gonosztevőket  depopulari- 
sálni. 

Jól    tudom,  hogy    erre    a    leghathatósabb,    talán    az 
egyetlen  valódi   mód  a  nevelés,  de  meg  vagyok   győ- 
ződve egyszersmind  arról  is,  hogy  a  büntetés    módja 
a    czél    elérésére    ha    nem    is    oly    hatalmas,   legalább 
bizonyára  nem  haszontalan  eszközzé  válhatik.  —  Szük- 
séges tehát,  hogy  mivel  e  közrészvétel  leginkább  me- 
részségben s  egy  vad  erő  kifejtésében  gyökeredzik,  a 
büntetés    épen    olyan    legyen,    mely    e    tulajdonokkal 
egyenesen  ellenkezik.  —  A  pálczáztatás,   mely  alatt  a 
szenvedő  kínjait   eltitkolva,  mintegy  új  erőt  fejthet  ki 
s  a  csudálkozásnak    új    tárgyává    válhatik,   ezért  véle 
menyem  szerint  bizonyára  a  legalkalmatlanabb  bünte 
tési    mód ;    a    koplalás,     asszonyi     munka,     leberetvál 
bajusz,  tömlöczi    öltözet,    azaz,   egyszóval,  a  poeniten 
tiarius  rendszer,  véleményem  szerint  hazánkban  ezerte 
nagyobb    visszaijesztő    erővel    birand,    mint    bármely 
kegyetlen  tömlöczünk. 


138  Tanulmányok' 

A  mi  2-szor  a  pcKnitentiarius  rendszernek  befolyá- 
sát a  rabokra  nézve  illeti,  elég  arra  emlékeztetni,  mit 
a  halandóság  változásáról  az  amerikai  tömlöczökről 
feljebb  említettem,  s  elég  e  tekintetes  küldöttség  min- 
den egyes  tagjának  személyes  tapasztalására  hivatkoz- 
nom, melyet  mostani  tömlöczeinkben  tartott  rabjaink 
megromlásáról  maga  szerezhetett,  hogy  az  ujabb  rend- 
szer tökélyeiről  meggyőződjünk;  s  ezért,  elmellőzvc 
minden  bővebb  fejtegetést,  csak  azon  módokról  szán- 
dékozom még  szólani,  melyek  által  az  újabb  rende- 
zetű  tömlöczökben  e  kívánt  resultatumokhoz  érünk. 

Való  ugyan,  nincs  semmi  az  ember  testi  jólétére 
nézve  károsabb,  mint  a  vétek,  s  ennyiben  minden,  a 
mi  a  tömlöczökben  az  erkölcsiség  fentartására  s  nö- 
vekedésére történik,  egyszersmind  nagyrészint  növeli 
a  rabok  testi  jólétét  is.  —  Nagyobb  világosság  végett 
egyébiránt  kétfelé  oszthatjuk  a  poén itenti ária  rend- 
szabályait :  olyanokra,  melyek  a  rab  testi  jólétét  érdek- 
lik, s  olyanokra,  melyek  által  közelebbről  vagy  lelki 
nagyobb  megromlásának  gátoltatása,  vagy  erényessé- 
gének neveltetése  czéloztatik. 

Az  elsőhöz  tartoznak  mindazon  rendszabályok,  me- 
lyek a  tisztaságot,  a  tömlöcz  szellőztetését,  a  rabok 
étkeinek  mennyiségét  s  minéműségét,  s  végre  a  bete- 
gek részére  elkészítendő  különös  betegházi  osztályt 
illetik. 

A  mi  1 -szőr  a  tisztaságot  illeti,  magyarázat  nélkül 
átláthatja  mindenki,  mennyire  szükséges  az  oly  inté- 
zetben, hol  már  maga  az  elzárás  a  testet  betegségre 
hajlandóbbá  s  több  embernek  együttléte  minden  be- 
tegséget könnyen  ragálylyá  teszen ;  csak  azt  kívánom 
említeni  itt,  hogy  való  tisztaság  a  szükséges  vízmeny- 
nyiség  nélkül  lehetetlen,  s  hogy  azért  bármely  költ- 
ségesnek látszanék,  szükséges  minden  emeletet  szivár- 
ványok által  a  kívánt  vízmennyiséggel  ellátni. 

De  minden  tisztaság  nem  elég  a  rabok  egészsége 
fentartására,  ha 

2-szor;  a  szobák    s    főkép    a    dolgozó  termek  nem 

építtetnek  oly  módon,  hogy  bennök  a  levegő  ablakok 
felnyitása,  vagy,  ha  az  elegendő  nem  volna,  különös 
ventilátorok  által  megújíttathassék ; 

3-szor,  a  mi  a  rabok  élelmi  tartását  illeti,  két  túl- 
ság  vagyon,  melyet  egyformán  szükséges  kerülni  :  az, 
hogy  az  étkek  felette  jók  ne  legyenek  s  nem  olya- 
nok, hogy  vagy  mennyiségök  vagy  minéműségök  által 
a  rabok  egészségi  állapotjára  káros  befolyással  lehes- 
senek ;  —  az  első  balgatagság,  mert  közönségesen  a 
mivelődés  legalantabb  fokán  álló  emberekkel  lévén 
dolga  a  büntető  törvénykezésnek,  könnyen  történhet- 
nék, hogy  magok  ezen  jobb  étkek  a  vétkeknek  indító 
okául  szolgálhatnának,  —  a  másik  kegyetlenség  pedig 
annyival  nagyobb,  mennyivel  bizonytalanabbak  követ- 
kezései. 

Rendszabályul  e  részben  csak  az  adathatik,  hogy  a 
rabok  tartása  soha  ne  legyen  jobb  annál,  melyet  a 
legszegényebb  napszámos  munkájával  kereshet,  ennek 
alkalmazása  egyébiránt  egészen  az  igazgatóság  belátá- 
sára bizatván. 

Az  amerikai  tömlöczök  nagyobb  részében  a  rabok- 
nak élelemmel  való  ellátása,  úgy  mint  munkájok,  egyes 
vállalókra  bizatik,  kik  az  igazgatóság  által  meghatáro- 
zott élelemnemeket  kiszabott  áron  elkészítik,  s  helyébe 
vagy  pénzt  vagy  a  munkának  egy  részét  veszik  az 
igazgatóságtól.  S  meggondolva,  mennyivel  alkalmato- 
sabb  egyes  ember  ilynemű  foglalatosságokra,  mint 
például  főzés,  ruházat,  melegítés  stb.  mint  egy  tör- 
vényhatóság, s  mennyire  szükséges,  hogy  az,  kire  e 
tárgyak  bizatnak,  a  legszorosabb  felvigyázat  alatt 
legyen,  nem  javaihatok  a  tek.  küldöttségnek  jobbat, 
mint  e  mód  követését;  azon  óvással  mindazáltal,  hogy 

a)  A  vállaló  s  a  rabok  közti  viszonyokra  a  leg- 
nagyobb felvigyázat  legyen,  s  az  elsőbbnek  a  belső 
rendszerre  nézve  a  legkisebb  befolyás  se  engedtessék. 

b)  Hogy  a  rabok  tartásának  kibérlésével,  Bentham 
terve  szerint,  cJetbiztosítás  köttessék  össze  a  rabok 
számára,    úgy    t.    i.,    hogy    középhalandóságnak    véve 

p.  o  loo-tól  10- et  vagy  5-öt  évenkint,  a  kibédő 
minden  e  számon  felül  meghalt  rabért  bizonyos  sum- 
mát kényteieníttessék  fizetni  ;  mi  által  a  kibérlő  haszna 
a  rabok  jótartásával  összeköttetvén,  mintegy  biztosítva 
lehetne  az  igazgatóság  arról,  hogy  azok  sem  felette 
jól,  sem  kényelmesen  tartatni  nem  fognak,  mert  ez  a 
kibérlő  hasznával  össze  nem  férne;  sem  oly  valamit 
szenvedni  nem  lesznek  kénytelenek,  a  mi  életökre  ká- 
ros következést  szüihetne. 

4-szer.  A  beteg  osztálynak  minden  esetre  két  al- 
osztályból kell  állania,  hogy  ragályos  betegség  esetérc 
az  ily  betegségben  szenvedők  minden  más  betegek- 
től elkülönöztethessenek. 

Azon  rendszabályok  közül,  melyek  a  rab  erkölcsi 
állapotjára  hatók,  magány  és  hallgatás  a  leghatalma- 
sabbak,  oly  annyira,  hogy  nélkülök  jó  tömlöczi-rend- 
szcr  nem  is  képzelhető ;  bár  nem  is  osztozkodhatom 
azon  sanguinicus  reményekben,  melyekkel  sokan  e  két 
rendszabályból  minden  rab  biztos  megjobbulását  jósol- 
ják, véleményem  szerint  semmi  nem  szükségesebb  töm- 
löczben,  mint  ezen  elkülönözés  (magány  és  hallgatás 
csak  ehhez  vezetnek),  mely  nélkül  tömlöcz  csak  vétek 
oskolájává  válik,  —  semmi  sem  czélirányosabb,  mint 
ezen  rendszabályok,  melyek  által  a  tömlöcz,  bár 
egyébiránt  százszorta  kevesebb  anyagi  szenvedéssel 
összekötött  büntetés,  mint  egykor,  mégis  morális 
szenvedései  által  több  visszaijesztő  erővel  bir ;  —  de 
egyszersmind,  véleményem  szerint,  semmi  nem  keve- 
sebbet jobbító. 

Mert  a  mint  Apert  mondja:  ((Az  ember  szabad- 
ságra született,  soha  sem  felejtheii  ez  isteni  jogát,  s 
a  gondolat,  hogy  fogva  van,  ellenszegülésre  birja 
mindaz  ellen,  mit  felvigyázói  tőle  kívánhatnak,  s  nincs 
talán  ember,  ki  büntetés  által  belsőkép  megjobbult 
volna)). 

A  mi  e  belső  megjobbulást  illeti,  nem  mellőzhetem 
el  az  általam  ajánlott  auburni  rendszernek  egyik  fő 
hiányát,  s  az  a  testi  büntetéseknek  szüksége,  melyet. 

meggondolva,  hogy  e  tömlöczök  alapja  a  hallgatás  és 
szakadatlan  munka,  mindenki  könnyen  átláthat,  s  mely 
annyira  elösmert,  hogy  még  a  szabad  Amerika  tör- 
vényhozása is  a  tömlöczi  felvigyázóknak  e  büntetés 
mérséklett  használatára  jogot  adott.  Hogy  mi,  kiknek 
köznépe,  fájdalom,  e  büntetéshez  szokott,  ezt  el  nem 
kerülhetjük  —  világos ;  azonban  ha  meggondoljuk, 
hogy  e  büntetés  csak  a  legátalkcdottabbak  ellen  hasz- 
náltatik, miután  t.  i.  magános  elzáratás,  később  sötét 
szobában  ágy  nélkül,  végre  böjtöléssel,  nem  használ- 
tak ;  hogy  e  tömlöcz  maga  csak  a  legnag)'obb  gonosz- 
tevőket zárán dja  magába  (a  kisebbekre,  mint  javal- 
lám,  a  pensilvániai  rendszer  alkalmaztatván)  s  hogy 
azonfelül  büntető  jegyzékek,  s  a  legnagyobb  ütés- 
mennyiségnek meghatározása  által  a  rabok  egészségé- 
ről gondoskodva  leend,  úgy  tartom,  e  fájdalmas  szük- 
ség legalább  addig  ok  nem  lehet  az  általam  ajánlott 
rendszer  ellen,  míg  hazánkban  a  pálcza-büntetés,  mint 
a  leggyengébb,  a  legkisebb  vétek  s  kicsapongások 
fenyítékéül  használtatni  fog,  mi  hogy  mennél  előbb 
megszűnhessek,  bizonyára  senki  sem  óhajtja  inkább, 
mint  én. 

Magány  s  hallgatás,  a  mint  mondám,  csak  őrző  s 
nem  jobbító  eszközök;  fájdalom  elkeserít,  s  csak  az 
jobbíthat,  mi  által  boldogok  vagyunk.  S  így  a  töm- 
löczben  a  rabnak  fő  vigasztalása  a  munka,  az,  mi 
jobbulásának  talpköve  lehet.  Kisebb  vagy  nagyobb 
mértékben  való  ez,  de  való  mindig,  mert  habár  az 
auburni  rendszerben  a  munka  kényszerített,  bizonyos, 
hogy  az  azért  vigasztalás  marad,  s  hogy  a  munka 
nélkül  való  elzárás  minden  auburni  tömlöczben  is 
büntetésnek  nézetik. 

Ha  nagy  a  haszon,  mely  e  munkából  a  társaságra 
háramol,  mely  egykor  nehéz  teherként  hordozva  rab- 
jainak  tartását,  most  már  Amerika  némely  tartomá- 
nyában ezt  jövedelmei  közé  számítja,  mindenütt  pedig, 
valahol  csak  e  rendszer  behozatott,  költségeit  teteme- 
sen kevesedni  tapasztalta :  ezerte    nagyobb    bizonyára 

az,  mely  általa  a  szegény  rabra  elárad.  A  munka  az, 
melyben  iparkodásai  czélt  találnak,  melyben  remé- 
nycinek egy  mező  nyílik.  A  szabad  akarat  oly  gaz- 
dag forrása  a  megelégedésnek  s  általa  a  jónak,  hogy 
törvényhozó  azt  soha  tekintet  nélkül  nem  hagyhatja  ; 
bármit  tegyen  egyébiránt,  bármily  keskeny  körökbe 
szorítsa  rabját  rendszabályaival,  természete  győzedel- 
mesen ellentáll,  —  s  mert  már  mindig  valaminek  kell 
lenni,  hol  az  ember  rablánczok  közt  is  szabad  lehes- 
sen, a  keskeny  körben  egy  nemét  a  szabadságnak 
fogja  alkotni  magának;  azért  a  törvényhozó  nem 
tehet  jobbat,  mintha  e  lelki  erőnek  maga  kijeleli  me- 
zejét, melyen  hasznossá  válhassék.  E  mező  a  munka. 
Nem  mintha  szabad  akaratjában  állana  dolgozni  vagy 
nem  dolgozni,  hanem  mert  szabad  többet  dolgozni 
mint  mások,  mert  iparkodása  által  tömlöczi  szerzemé- 
nyét nevelheti,  sőt  még  rabsága  ideje  alatt  is  jó  ma- 
gaviselete által  egy  magasabb  osztályba  emelkedhetik 
és  sorsát  jobbíthatja,  ez  vigasztalja  lelkét. 

Teljes  meggyőződésem,  hogy  munka  nélkül  minden 
magány  s  hallgatás  mellett  is  csak  igen  csekély  volna 
a  jobbulás  reménye;  de  nincs  semmi,  mi  azt  annyira 
nevelné,  mint  ennek  következményei,  az  t.  i.  hogy 
ha  a  rabnak  tömlöczöztetése  idejében  keresett  béré- 
nek egy  része  általadatik,  —  s  józanul  elintézett  osz- 
tályozás. 

Az  amerikai  tömlöczökben,  kivévén  a  balti  moreit, 
azon  elv  szerint,  hogy  a  rab  a  társaságnak  minden 
munkájával  tartozik,  a  szabadultnak  bármely  szorgos 
munka  után  nem  támad  joga  egyébre,  mint  egy  pár 
dollárra,  mely  néki  egy  új  ruházattal  együtt  azért 
adatik,  hogy  e  segedelemmel  születése  helyére  vissza- 
térhessen. —  Nekem  a  balti  móri  rendszer,  mely  sze- 
rint minden  rab  feladata  elvégzése  után  maga  hasz- 
nára dolgozik,  jobbnak  látszik,  mert : 

i-ször:  Neveli  annak  buzgóságát,  s  ha  a  feladat 
úgy  számíttatott  ki,  hogy  általa  a  társaság  költsége 
fedve  legyen  (s  mivel  egyforma  szorgalmat  valameny- 

nyitől  rcményleni  nem  lehet,  még  valamivel  több),  a 
költségek  megtérítését  inkább  biztosítja. 

2-szor:  Mivel  a  rabot  szabaduláskor  (mely  reá 
nézve  a  legveszedelmesebb  időszak)  az  első  pillana- 
tokban a  szükségtől,  mely  annyi  gonosz  tettnek  fő 
oka,  megóvja,  s 

3-szor:  Mert  a  rab  setét  börtönébe  egy  remény- 
sugárt  eresztve,  annak  erkölcsiségét  neveli ;  s  mert 
habár  a  gonosztól  vissza  nem  tart  semmi  inkább,  mint 
félelem,  nincs  ellenben  semmi,  mi  az  erkölcsiséget 
inkább  nevelné,  mint  a  remény. 

Azonban,  ha  Amerikában  e  kérdés  még  elhatározva 
nincs,  ha  sokan  találtatnak  ott,  kik  a  baltimori  rend- 
szert mint  károst  mellőzik,  Európa  viszonyai  mások. 
A  munkások  sokasága  s  az  ebből  eredett  munkátlan- 
ság, az  alsóbb  néposztályok  nagyobb  demoralisatiója, 
a  felsőbbeknek  kevesebb  vallásossága  s  emberszere- 
tete mindannyi  okok,  melyek  a  rabnak  szabadulása- 
kor adandó  segítséget  szükségessé  teszik,  oly  annyira, 
hogy  eziránt  senki  nem  is  kételkedik  s  mindenki  csak 
a  mennyiség  iránt  vitatkozik. 

Nagyobb  a  kérdés,  vajon  hasznos-e  a  rendszer  fen- 
tartására  nézve,  ha  a  rabnak,  míg  fogsága  tart,  szer- 
zeményének egy  része  kezébe  adatik;  —  én  úgy  tar- 
tom, hogy  nem,  —  mert  szorosan  eltiltván  minden 
hevítő  itallal  való  élést,  eltiltván  a  pipázást  (mit  én 
tömlöczünkbea  egy  rendszabálynak  tartok)  vajon  mire 
használhatja  szerzeményeinek  egy  részét  a  rab  ?  Szük- 
ségeiről gondoskodik  a  társaság,  gyönyörűségeket  nem 
enged  büntetése.  Gyümölcsöt  vagy  kenyeret  fog  venni 
magának  (így  szól  Aubanel,  ki  e  rendszert  leginkább 
pártolja),  de  vajon  nem  csemegévé  válik-e  a  kenyér 
is,  ha  nem  szükséges,  s  ha  az,  nem  tartozik-e  a  tár- 
saság ezzel  ellátni  rabját,  ha  a  munkára  tehetetlen  s 
így  minden  szerzemény  nélkül  volna  is ;  s  vajon  nem 
érhetné-e  el  azon  morális  hasznokat,  melyek  abból 
erednek,  ha  rabsága  alatt  a  rab  családjának  segélyt 
küldve,  vele  összeköttetésben    marad,    úgy    is,    ha    az 

igazgatóság  a  rab  nevében  maga  rendelkezik  ezek- 
ről, a  nélkül,  hogy  néki  kezébe  csak  egy  fillér  is 
adatnék.  —  El^g  rosszat  szül  a  világon  a  vagyonbeli 
különbség,  s  úgy  tartom  rosszul  érti  feladatát,  ki  vele 
jobbító  házakba  irigységet,  gyülölést  s  mindama  rossz 
indulatokat  behozza,  melyek  e  különbségnek  szünte- 
len követői. 

Azonban,  ha  veszélyes  a  kiszabadultat  mint  koldust 
visszataszítani  az  életbe,  bizonyosan  nem  veszély  nél- 
küli reá  nézve  a  kiszabadulás  pillanata  akkor  sem,  ha 
szerzeményrészc  nagyobb  sommára  nevekedvén,  egy- 
szerre kezébe  adatik,  s  alig  tehetni  fel,  hogy  az,  ki 
évekig  rabságban  tartatva,  most  egyszerre  visszanyeré 
egész  szabadságát,  s  vele  együtt  most  talán  először 
életében  annyi  pénzt,  mely  által  az  élet  oly  vesze- 
delmes gyönyöreit  egy  ideig  szabadon  éldelheti,  sza- 
badságával józanon  élni,  vagy  jövő  jólétének  jelen 
gyönyöreit  feláldozni  tudnál  —  Ezért  véleményem 
szerint  (ott,  hol  a  kiszabadult  rabok  pártolására  s  fel- 
vigyázására  különös  társaságok  nem  léteznek)  a  leg- 
jobb még  az,  ha  a  rabnak  (mi  Genfben  s  egy  idő 
óta  már  Francziaországban  is  történik,)  szerzett  pénze, 
csak  minekutána  már  születése  helyérc  ért,  adatik 
által ;  sőt  még  ott  sem  egyszerre,  hanem  hónaponkint 
kisebb  részekben,  mi  által  a  szabadult  még  egy  ideig 
felvigyázat  alatt  marad,  mely  reá  nézve  annyival  hasz- 
nosabb, mert  nem  oly  lealázó,  mint  más,  például 
Francziaországban  szokásban  lévő  politziai  felvigyázat. 

Sokkal  nehezebb  kérdés  az,  vajon  a  raboknak  kü- 
lönböző osztályokra  való  elosztása  hasznos-e  vagy 
nem? 

Bentham  zavart,  betegeszünek  tekintve  a  gonosz- 
tevőt, kinek  jobbítása  még  mindig  reménylhető,  s 
általlátva  azt,  hogy  minden  jobbítás  csak  szabadság- 
ból eredhet,  a  raboknak  elosztását  javallva,  belőlük 
mintegy  kis  társaságokat  akar  alakítani,  melyekben 
egymás  közti  vetélkedés  által,  a  mint  hiszi,  végre 
becsületérzés,  iparkodás    s    egy    szóval  társasági    eré- 

nyék  fognak  támadni,  melyek  nélkül  jó  senki  sem 
lehet,  s  melyeket  a  magános  elzáratás,  —  főkép  ha 
sokáig  tart,  —  egészen  elöl.  —  Mivel  azonban  a  bíró 
csak  tetteket  Ítélhet,  ezek  pedig  a  belső  megromlott- 
ságnak mértékéül  soha  nem  szolgálhatnak  s  így,  ha  az 
elosztás  tettek  szerint  történnék,  czéliránytalanná,  — 
ha  pedig  a  bíró  vagy  felvigyázók  belső  meggyőző- 
dése szerint,  a  legnagyobb,  legigazságtalanabb  ön- 
kénynyé  válnék,  —  az  osztályozás  birói  Ítélet  által 
cgyátalában  nem  javaiható,  annyival  inkább : 

minthogy  czélirányos  classificato,  mely  a  rabokra 
nézve,  ha  azok  társalkodhatnak,  káros  következéseket 
nem  szülne,  tömlöczökben  majdnem  épen  oly  lehe- 
tetlen, mint  bolondházakban.  —  Nincs  vétek  oly  kü- 
lönböző, melynek  mással  érintései  nem  volnának,  s 
minden  társaságban  engedményeket  tesz  az  egyes  a 
többségnek,  mely  itt,  hol  az  a  vétek  iránt  való  enge- 
dékenység, csak  káros  lehet.  —  Ha  pedig  társalko- 
dás nem  engedtetik,  minden  ilyetén,  csak  vétek  sze- 
rinti elosztás  —  haszontalan. 

S  ezen  okoknál  fogva  magam  is  minden  tömlöcz 
osztályozásnak  ellenére  valék,  mindaddig,  míg  a  genfi 
fogház  rendszerének  megvizsgálása  meggyőződésemet 
változtatá. 

A  genfi  tömlöcz  két  fő  osztályból  i\\y  egyike  a 
gonosztevők,  másika  az  úgynevezett  correctionális 
rabok  büntetésének  rendeltetvén ;  ezen  fő  osztályok 
mindegyike  ismét  két  alosztálylyá  választatik,  melyek 
a  rosszabb  s  a  már  jobbuló  gonosztevők,  s  hasonló- 
kép a  rosszabb  s  jobbuló  correctionálisok  osztályai- 
nak neveztetnek.  —  A  rab  elzáratásakor  az  itélet 
határozza  el  azon  fő  osztályt,  melybe  lépnie  kell,  a 
törvény  némely  bűnökre  nehezebb,  némelyekre  köny- 
nyebb  tömlöczi  büntetést  szabván,  úgy  mindazonáltal, 
hogy  első  idejét  mindig  osztályának  legszigorúabb 
szakaszában  töltse;  későbbi  helye  csak  a  tömlöczi 
igazgatóságtól  vagy  inkább  önmagaviseletétől  függ, 
mely  által  a  szigorúbb  gonosztevők  osztályából  fokon- 

B.  Eötvös  József  munkáiból,  li.  10 

ként  a  jobbuló  correctionálisokéba  cmeikcdhctik,  vagy 
ebből  amabba  kerülhet,  miként  azt  érdemei  hozzák 
magukkal.  —  Az  osztályok,  mint  magától  értetik,  a 
rabok  élelmére  s  tartásuk  szigorúságára  nézve  külön- 
bözők, s  azért  az  igazgatóságnak  adott  általtételi  jog 
jutalmul  is,  fenyítékül  is  szolgálhat,  mi  annyival  jobb, 
mennyivel  szükségesebbek  ily  indító  okok  oly  inté- 
zetben, hol,  mihelyest  a  reményt  egészen  kizárjuk, 
halalmunkat  elvesztjük.  —  Jól  tudom,  vannak  sokan, 
kik  ez  osztályozást  s  főkép  az  igazgatóságnak  enge- 
dett általtételi  jogot  rosszalják,  s  részemről  magam  is 
meg  vagyok  győződve,  hogy  a  raboknak  a  tömlöcz- 
ben  mutatott  megjobbulásában  sokat  bízni  nem  lehet, 
s  hogy  rablánczok  közt  többnyire  tettetés  a  jóság, 
melyre  a  rabot  csak  anyagi  jólétének  növelése  buz- 
dítja: de  vajon  e  tettetés  oly  nagy  szerencsétlenség-c? 
Vagy  nem  kellene-e  inkább  örülnünk  oly  intézetnek, 
mely  arra  birja  az  embereket,  hogy  magukat  jóknak 
tetessék  ?  Ezek  azon  rendszabályok,  melyektől,  úgy 
az  auburni,  mint  a  philadelphiai  rendszer  szerint,  min- 
den siker  váratik. 

Hogy  azonban  ezek  pontosan  teljesíttessenek  s  a 
tömlöczökben  azon  rendesség  létezzék,  melyen  min- 
den jobbulás  reménye  alapul,  kettő  szükséges:  jól 
alkotott  igazgatás  és  czélirányos  épület. 

Már  a  mi  az  elsőt  illeti,  valamint  minden  politikus 
intézetnek  sikere  leginkább  igazgatásától  függ,  úgy 
nem  v?rhatni  semmi  jót  tömlöczi  jobbításainktól  sem, 
ha  a  kormányzó  személyek  gondos  választása  s  a  köz- 
véleménynek szüntelen  ébersége  által  nem  gondosko- 
dunk mindenekelőtt  arról,  hogy  e  rendszer  fentartása 
csak  olyanokra  bizassék,  kik  tudomány  s  jóakarat  által 
annak  vitelére  érdemesek  és  képesek.  Azonban  mivel 
minden  újítás  között  nincs  veszedelmesebb,  mint  a 
formák  megújítása,  s  mivel  országba  új  elvek  csak 
akkor  hozathatnak  be  desorganisatio  nélkül,  ha  erre 
régi  s  már  mindenki  által  ismert  eszközök  használ- 
tatnak:   véleményem    szerint    a    legjobb  administratió 

bizonyára  az  leend,  mely  az  új  rendszerhez  alkal- 
mazva, vármegyei  formáinktól,  a  mennyire  lehet,  ke- 
veset távozand,  s  így  inkább  jobbítás,  mint  valami  új 
lészen  a  közönség  előtt;  bármint  változzanak  az  insti- 
tutiók,  szükség,  hogy  mint  a  gyermek,  ha  évek  múlva 
férfivá  nőtt,  s  mindenkihez  hasonlóbb,  mint  ahhoz,  ki 
egykor  volt,  nevét  ne  változtassa,  mert  elvesztené 
barát)  ait. 

Nevezzen  ki  a  közgyűlés  egy,  különösen  a  tömlö- 
czök  kormányára  s  felügyelésére  rendelt  küldöttséget. 

Nevezzen  ki  ez  egy  fő-,  s  két  alfogházkormány- 
zót  —  nehogy  e  választásokban  politikai  sympathiák 
vagy  népszerűség  oly  férfiakat  rendeljenek  e  hivatalra, 
kik  arra  kevésbbé  alkalmatosak,  mi  közválasztásnál  köny- 
nyen  történhetnék. 

Függjön  minden  kulcsár  s  őr  kinevezése  egyenesen 
attól,  ki  az  egészért  számolni  tartozik,  azaz  a  főkor- 
mányzótól.  S  ha,  a  mint  reménylhetni,  a  küldöttség, 
melynek  a  főkormányzó  számolni  tartozik,  kötelessé- 
gének megfelel,  s  a  közgyűlés  megértve  magas  állá- 
sát, mint  szüntelen  segéd  s  felvigyázó  áll  küldöttsége 
mellett,  majdnem  biztosan  előre  mondhatjuk  tömlöczi 
rendszerünk  fentartását. 

E  rendszert  megvizsgálva,  általláthatja  mindenki, 
hogy  az  a  most  létezőtől  anyagilag  csak  igen  keve- 
set különbözik.  A  felvigyázó  alispán  helyébe  egy  fő- 
kormányzó lép,  a  várnagy  kötelességeit  alkormányzók 
teljesítik,  s  meglehet,  ugyanazon  őrök  s  tömlöcztartók 
segedelmével ;  csak  egy  új  elem  jön  az  egészbe,  a 
nyilvánosság,  ezen  nagy  őrangyala  municipális  alkot- 
mányunknak, melynek  hibája  talán  az,  hogy  mint  a 
nap,  mindennek  árnyékoldalát  kitünteti,  de  mely,  mint 
ez,  formáját  s  szépségét  is  élőnkbe  állítja.  —  Adjuk 
a  tömlöczigazgatóságot  tárgyazó  dolognak  a  lehető 
legnagyobb  nyilvánosságot,  s  meg  lehetünk  győződve, 
hogy  annak  hibái  —  ha  néha  valahogy  ilyenek  támad- 
nának, hamar  el  fognak  tűnni,  mert  mint  egy  nagy 
lelki ösmeret  áll  akkor  az  egész  közönség  tisztviselője 

mellett,  s  ritka  az,  ki  ezer  szavának  ellent  merne 
állania 

A  mint  föntebb  említem,  minden  poenitentiárius 
rendszer  második  szüksége  egy  czélszerű  épület;  s 
nem  lévén  szándékom  itt,  (hol  e  folyóirat  czéljához 
képest  csak  elveket  fejtegetek)  bővebben  a  tárgy 
practikus  oldalába  belé  ereszkednem,  csak  azon  tervre 
kívánom  figyelmeztetni  a  közönséget,  melyet  Vaucher- 
Cremieux  építőmester  A4.  C.  Aubanel  munkájában 
közlött"^^*  s  melyet  ő,  mint  a  genfi  fogház  igazgatója, 
legtökéletesebb  gyanánt  ajánl.  —  ^^^g  legyen  itt 
emlékeztetnem  arra,  hogy  poenitentiárius  tömlöcz  soha 
czéljának  meg  nem  felelhet,  hacsak  különösen  e  végett 
nem  építtetett,  s  ha  elrendelésében  nem  követtettek 
Bentham  Panopticumának  alapelvei. 

Csak  a  legszorosabb,  legszüntelenebb  felvigyázat  az, 
mi  által  a  tömlöczi  rendszer  fennállhat,  s  nem  kép- 
zelhetek épületet,  melyben  e  czél  úgy  elérethetnék, 
mint  a  csillag  vagy  sugárformáju  panopticum  által. 
Ha  t.  i.  a  tömlöcz  középpontjában  lakó  kormányzó 
mind  a  rabokat,  mind  felvigyázó  őreiket,  minden  pil- 
lanatban láthatja,  ha  egy  tekintettel  átnézheti  az  egyes 
dolgozó-termeket  s  folyosókat,  melyek,  mint  e  közép- 
pontból eredéit  sugárok,  lakását  körülfogják,  bizonyo- 
sak lehetünk  arról,  hogy  a  rend  csak  igen  ritkán  fog 
megtöretni.  Mint  egy  mindenható  lény  áll  intézete 
közepében  a  felvigyázó,  s  bár  mindenütt  jelen  nem 
lehet,  e  felvigyázat  minden  pillanatbani  lehetősége  őr 
s  rabra  úgy  hat,  mintha  valóban  szakadatlanul  tar- 
tana. A  rab  biztos  lehet,  hogy  őre  hatalmával  vissza- 
élni nem  fog,  az  őr  örökké  le  van  kötve  kötelességé- 


*  A  ki  tömlöczök  belső  rendtartásáról  bővebb  felvilágosítást 
kíván,  olvassa  Beaumont  s  Tocqueville  munkájának  második  köte- 
tében   J71.  lap,  a  connecticuti   tömlöcz  rendszabályait. 

**  Czímje  e  munkának:  Mémoire  sur  le  syslkéme  pinitentiaire 
ádressé  en  Janvier  iS^j  á  M.  lé  Ministre  de  l'  InUrieur  de  Francé. 
Genéve   1838. 

hez,   mert  nem  tudja,  nem    kémleli-e  őt  a  kormányzó 
épen  c  pillanatban. 

Előadtam,  habár  rövideden,  mindazon  elveket,  me- 
lyeken minden  poenitentiárius  rendszer  alapul,  s  me- 
lyeket követve  a  büntető  társaság  mindazt  teszi,  a  mi 
a  rab  anyagi  s  morális  épségének  fentartására  egyedül 
tőle  függ ;  de  csalatkozik,  ki  azt  véli,  hogy  mindezek 
mellett  is  czélját  —  a  mennyire  ez  morális  megj avu- 
lás vala  —  elérheti.  Nem  magányos  elzárás,  nem 
munka,  nem  hallgatás  eszközölhetik  ezt;  a  társaság 
büntethet,  vissza  ijeszthet  a  rossztól,  meggátolhatja  a 
gonoszok  egymás  közti  megromlását,  de  csak  egy 
jobbíthat  igazán  s  örökre:  a  hit.  Minden,  mi  a  töm- 
löczök  javítása  körül  történt,  csak  vallásosság  követ- 
kezménye vala,  csak  ez  vezeté  mindazon  emberszerető 
férfit,  kiknek  neveiket  áldva  említjük,  c  sötét  börtö- 
nökbe, csak  általa  örülünk  mindazon  szép  következ- 
ményeknek, melyeket  a  tömlöcz  javításából  eddig 
tapasztaltunk;  csak  általa  várhatjuk  azt,  hogy  ezen 
újítást,  melynek  látásán  keblünk  feldobog,  hazánkban 
is  áldhatni  fogjuk.  Nem  vak  eset  szüleménye  az,  hogy 
a  poenitentiária  csak  ott  létez  sikerrel,  hol  a  vallásos- 
ság legbuzgóbb :  Amerikában,  Genfben  s  Anglia  egy 
részében,  míg  Francziaország  —  bár  annyira  kedve- 
lője minden  újításnak,  még  e  részben  oly  keveset  tett. 

Nem  azon  hideg  formákból  álló  vallásosságot  értem, 
mely  szavakkal  megelégszik,  s  ha  a  rabok  számára 
kápolnát  építtet,  melybe  rabokon  kívül  senki  nem  jár, 
s  lelkipásztort  fizet,  kit  mindenki  lenéz :  azt  gondolja, 
hogy  kötelességének  eleget  tett.  Hogy  a  vallásosság 
áldást  árasszon  el,  szükség,  hogy  emberszerető  tet- 
tekre buzdítson,  hogy  a  kiengesztelt  társaságot  meg- 
bocsátani tanítsa,  s  az  egyest  könyörületességre  azok 
iránt,  kiknél  jobb  talán,  de  bizonyára  boldogabb  is. 
Csak  ha  ez  történik,  csak  ha  a  büntető  társaság  mel- 
lett   egy    másik    áll,  mely    a    sülyedctt    szerencsétlent 

magához  felemelni  igyekszik,  csak  ha  a  rendes  töm- 
löczi  kormányt  egyes  polgárok  segítik,  részint  a  lelki- 
pásztort felváltva,  vigasztalással  közelítve  a  rabokhoz, 
részint  oktatva  őket,  vagy  kiszabadulásuk  után  jövő 
jólétükről  gondoskodva:  csak  akkor  remélhetni  mind 
ezen  institutiók  sikerét.  Addig  bármikép  iparkodjék 
lelkipásztor  s  tanító,  bármily  jól  rendeltessék  el  a 
vasárnapi  iskola,  bármennyi  szentírás  osztassék  ki  a 
rabok  között,  hihetőkép  hasztalan  fáradtunk.  Csak,  ki 
jó  emberekkel  társalkodva,  magán  érzé  a  felebaráti 
szeretet  áldásait,  csak  az  fog  igazán  ragaszkodni  val- 
lásához, mely  az  erényeket  tanítja. 

Nagy  a  kor,  melyben  élünk,  s  alig  van  kebel  any- 
nyira  hideg  vagy  elszigetelt,  ki  e  sebesen  haladó  ki- 
fejlődést tekintve,  nem  szorulna  vagy  emelkednék, 
miként  vagy  a  reményein  túlhaladt  vagy  azokhoz  kö- 
zelgő időt  tekinti !  De  nagysága  nem  az,  hogy  a  gőz 
hatalmát  feltalálta  s  vasátjait  építve,  minden  távolsá- 
got eltüntetett  s  a  földet  mintegy  kisebbé  varázsolá, 
hogy  rajta  önmagát  nagyobbnak  érezhesse ;  nem  hid- 
jai, csatornái  s  fenséges  építményei,  —  mert  így  na- 
gyot tettek  a  régiek  is,  s  bár  zsarnokhatalom  építé, 
csudálva  állunk  Egyptom  pyramisai  előtt:  —  korunk- 
nak nagysága  az,  hogy  emberszerető;  korunknak 
dicsősége,  hogy  az  emberi  nem  vele  született  nemes- 
ségét elismeré;  hogy  a  rabszolgakereskcdést  meg- 
szünteté ;  a  spanyol  autodafének  lángjait  eloltá;  hogy 
a  rabok  sorsát  meggondolva,  a  kínzást  büntetéssé  vál- 
toztatá. 

Sietve  halad  e  haza  is  a  század  szellemével ;  mind- 
ünnen  vasutak  méretnek,  a  Duna  síkját  gőzösök  szánt- 
ják fel,  mindünnen  iskolák  s  intézetek  támadnak;  hát 
a  tömlöcz-jobbításra  nézve  nem  volna  szabad  semmit 
reménylenünk?  Csak  az  anyagi  jólét  megszerzése  után 
fáradoznék  e  nagy  nemzeti  erő  s  nem  volna  egy  szó, 
mely  arra  intene,  hogy  van  valami,  mi  fényes  remé- 
nyeinknél elébb  jár:  kötelességünk,  kötelességünk  azok 
iránt,    kik    ellenünk    vétkeztek,    kik    a    honi    törvényt 

megszegek,  de  nem  szűntek  meg  azért  embertársaink 
lenni ;  kik  véghetetJen  keserveket  szenvednek,  s  kiken 
segítenünk  kell,  mert  segítenünk  lehet ;  s  mert  ember- 
társaink iránt  minden  szoros  kötelesség,  a  mi  nem 
lehetetlen. 


A  ZSIDÓK  EMANCIPATIÓJA. 

(1840.) 

The  wiJd-dove  hath  hcr  nest,  the 
fox  hjs  cavc 

MankJnd  thejr  countty    —    Israel 
but  the  grave ! 

Byron. 

Ha  egy  nemzet  átfutva  a  pályán,  melyre  a  végzet 
által  felhívatott,  végső  küzködésében  elvérzett;  ha 
százados  iparkodás  és  áldozatok  után  nemes  tettek  s 
dicső  szenvedések  díjául  végre  csak  egy  név  maradt, 
csak  egy  emlék  az  emberi  nem  történeteiben ;  ha 
honának  szétbonczolt  határai  között  más  népek  ta- 
nyáznak, s  mi  dicsőségnek  épült,  csak  vesztét  hirdeti 
romjai  között :  jól  illik  a  köny,  melylyel  a  gondolkozó 
ez  emléknél  megáll. 

De  van  valami,  mi  ennél  szomorúabb :  látni  népet 
leg^'őzvc,  de  élve  vég  csatája  után ;  egy  nemzetet 
haza  nélkül,  melynek  központja  nincs,  mi  körül  egye- 
sülnie lehetne  s  mely  mégis  a  világ  minden  egyéb 
lakóitól  különvált ;  mely  fegyvereit  elveszte  s  mégis 
ellenségként  üldöztetik;  népet  egy  szóval,  mely  ha- 
zájától megfosztva,  mint  test  nélkül  a  kisértet  bolyg 
körül  nyugtalan,  kínok  közt,  mint  egy  rég  múlt  kor- 
nak polgára,  idegen  az  élők  között,  csak  gyűlöl ést, 
csak  elleneket  találva,  mintha  egy  nagy  átok  függne 
fején.  Ez  szomorúabb,  ezerszerte  szomorúabb  min- 
dennél, mit  e  világon  láthatunk.   S  ily  nép    a    zsidói 

Ki  nem  ösmeri  a  regét  Ahasverról,  az  örök  zsidó- 
ról, ki  mert  Üdvözítőnktől,  midőn  háza  előtt  kereszt- 

jét  hordva  vizet  kért,  az  enyhítő  italt  megtagadta, 
most  átkozott  halhatatJanságban  jár  körül  az  emberek 
között,  magányosan,  mint  egy  rég  elvirult  tavasznak 
száraz  levele,  körülhordva  férget  egektől,  nem  találva 
helyet,  hol  fáradt  fejével  lepihenhessen.  Mindenki 
ösmeri  e  regét,  s  alig  van,  főkép  az  éjszaki  keresz- 
tyén nemzetek  között  egy,  hol  az  a  nép  mondái  kö- 
zött nagy  szerepet  nem  játszanék.  Én  nem  ösmerek 
szomorúabbat,  nem  egyet,  mely  inkább  szívemhez 
hatna,   mert  e  rege  való! 

Az  örök  zsidó  nem  képzelet ;  ő  él  és  szenved. 
Menj  a  piaczra,  s  hol  a  néphullámok  legtömöttcbbek, 
hol  a  zaj  leghangosabb :  ott  áll  ő,  előtte  az  asztalon 
vagy  földön  kitárva  koldus  holmija,  melyet  nagy  han- 
gon miptegy  esdekelve  ajánlgat;  menj  a  pusztára  s  a 
csárdához  közel,  honnan  víg  hangok  zengenek  eledbe, 
terhe  alatt  görnyedve  gázol  a  nehéz  homokon  át ; 
menj  akárhová,  e  honnak  egyik  határától  a  másikig, 
s  fel  fogod  találni. 

Nézd  a  setét,  halvány  arczot,  mely  vonásival  ke- 
leti származását  bizonyítja,  nézd  a  lángoló  tekintetet, 
melyet  elnyomott  boszú  s  ki  nem  elégített  vágyak 
lelkesítenek,  nézd  szenvedéseit  s  rá  fogsz  ismerni. 
Gúnyolva  mutat  reá  a  gyermekcsapat  s  az  átmenő 
egy  megvető  tekintetet  vet  arra,  kit  az  utolsó  nem 
vallana  hasonlójának.  S  ott  áll  annyi  ember  között 
magánosan,  elszigetelve  egy  előítélet  által,  melyet 
legyőznie  nem  lehet,  százszorta  szerencsétlenebb, 
mint  ha  rossz  tettek  által  vesztené  a  közbecsülést, 
mert  ő  nem  jobbulhat,  véle  született  vétkét  a  kegyet- 
len világ  meg  nem  bocsátja,  s  bármint  ragaszkodjék 
az  erényhez,  bármint  kövesse  becsülete  utait :  szegény 
maradhat,  de  zsidó  lenni  meg  nem  szűnt.  S  mégis 
talán,  ha  szivébe  nézhetnénk,  ha  tudhatnók  gondola- 
tait, ha  sejdítenők  az  érzeményeket,  melyek  keblét 
kínozva  átrezgik,  talán  becsülnünk  kellene,  kit  oly 
hidegen  megvetünk.  Talán  épen  gyermekeire  gondol 
vagy  nejére,   kik  távol  tőle  a  város  legsetétebb  utczá- 

jában  éheznek,  kiknek  egyetlen  reménye  ő,  a  remény- 
telen, —  ő,  kitől  a  társaság  mindent  elrabolt,  csak  e 
szeretetet  nem.  Vagy  talán  még  szivét  nemesebb  vá- 
gyak töltik  el,  talán  e  kebel  lángolón  tudna  szeretni 
egy  hazát,  talán  az  emberiségnek  akarna  élni  6  is, 
talán  a  dicsőség  nagy  gondolata  villant  át  lelkén  s 
szíve  feszülten  érzi,  hogy  áldozni  tudna;  de  ki  gon- 
dol erre,  ki,  hogy  neki  is  érzeményei  lehetnek,  me- 
lyek őt  a  pillanatnyi  élet  porkörén  túlemelnék?  Meg- 
vetve néz  reá  az  átmenő  s  e  semmisítő  tekintet  fel- 
ébreszté  benne  a  zsidót,  azaz  mit  annak  nevezünk, 
a  szívtelen  idegent,  ki  senkivel  rokonságot  nem  érez, 
ki,  mert  más  czélja  nem  maradt,  csak  nyereség  után 
vágyódik,  —  a  szemtelen  uzsorást,  kinek  becsülete 
nem  vala,  melyet  veszthetne,  s  ki  azért  csak  szivének 
forró  kivánatát  s  nem  az  erkölcs  szabályait  követi 
tetteiben,  egyszóval  az  örök  zsidót,  a  jogtalant,  a 
száműzöttet,  azt,  kit  őseink  minden  emberi  jogtól 
megfosztanak,  kit  mi  minden  emberi  jogra  érdemet- 
lennek hirdetünk. 

S  miért?  Vajon  az  állhatatos  gyűlölésnek  vallásos- 
ság-e még  oka,  vallásosság,  mely  kegyetlenné  válhatik 
s  a  legszörnyebb  tettekre  ragadhat,  de  legalább  in- 
dító okaiban  tiszta  ?  Vajon  korunk  keresztyéné,  ki 
megvetve  tiporja  lábaival  a  zsidót,  még  Isten  paran- 
csai eszközének  hiszi-e  magát,  mint  durvább  apái? 
Vajon  azért  fordulunk  el  e  néptől,  mert  Isten  vesztét 
jósolá,  mert  ájtatosságunk  nem  engedi,  hogy  azokkal, 
kik  Üdvözítőnket  kínozák,  egyesüljünk?  Oh  ha  ez 
volna,  akkor  legalább  az  indító  ok  lenne  tiszta,  akkor 
szánva  e  szerencsétlen  nép  sorsát,  elszomorodva  nem 
érdemlett  kínain  s  korom  vakultságán,  vigasztalhatna 
a  gondolat,  hogy  e  viszonyok  egykor  változandnak ; 
hihetném,  hogy  miként  en-vallásos  fogalmam  más, 
miként  én  nem  boszuló,  de  áldó  istenséget  imádok 
oltáraimon:  úgy  jönni  fog  az  idő,  melyben  az  egész 
emberi  nem  más  tanulságot  találand  szent  könyveink- 
ben, s    kiket    vallásosság    természetök    ellen    gyűlölni 

taníta,  annyivaJ  könnyebben  fogják  követni  a  szere- 
tetnek végre  megértett  parancsait.  De  ez  nem  úgy 
van.  A  fanatismus  évei  megszűntek;  korunknak  bé- 
lyege —  fájdalom  —  inkább  vallásos  közömbösség, 
mint  tűlhév;  s  kiknek  keblét  hit  lelkesíti  napjainkban, 
rég  átláták,  hogy  az,  ki  e  hitet  alapítá,  nem  követői- 
ért, hanem  az  egész  emberi  nemért  vérezett,  hogy 
haldokló  ajkai  egy  egész  világ  felett  elmondák  áldá- 
sukat, s  hogy  ő,  ki  imádkozni  ekként  tanított:  í.  .  .  és 
bocsásd  meg  a  mi  vétkeinket,  miként  mi  is  meg- 
bocsátunk azoknak,  kik  ellenünk  vétkezének»,  ő,  ki 
ellenei  előtt  maga  monda:  (í Bocsáss  meg  nékik,  mert 
nem  tudják  mit  tesznek])  —  nem  akarhatá,  hogy  ne- 
vében egy  ártatlan  nemzet  ezredéves  elnyomás  alatt 
szenvedjen.  —  Korunk  keresztyénéi  tudják,  hogy  mi- 
ként Isten  jók  és  rosszak  felett  egyenlően  fel  hagyja 
kelni  napját,  miként  a  csillagok  egyenlőn  sugárzanak, 
a  föld  egyenlőn  zöldeJ  jámbor  s  gonosztevő  körül, 
hogy  miként  az  isteni  gondviselés  egy  messze  terjedő 
faként  az  egész  emberi  nem  felett  terjeszti  ágait,  hogy 
alatta  pihenjünk  mind,  hogy  mindenkinek  tőle  jője- 
nek  az  öröm  hamar  fonnyadó  virágai,  tőle  az  élvezet 
édes  gyümölcsei  :  úgy  földi  feladásunk  áldást  terjesz- 
teni egész  körünkre,  jót  tenni  mindenkivel,  ki  hozzánk 
közelít;  s  mert  Isten  más  jelt  nem  adott,  miből  fele- 
barátunkat megösmerhetnők,  mint  emberi  arczvoná- 
sait:  szeretni  minden  embert.  Korunk  keresztyénéi 
tudják,  hogy  minden  kebelben  szív  dobog,  szerelem 
után  vágyódó,  mint  az  övék,  —  hogy  gyengék  és 
segédszükségben  vagyunk  valamennyien;  miért  taszi- 
tanák  ők  el  maguktól  azt,  ki  szeretve  közelített; 
miért  ne  ragadnának  meg  minden  kezet,  mely  feléjök 
nyúl  ;  hisz  e  rövid  életben  oly  ritka  az  alkalom,  mely- 
ben jót  tehetünk,  s  ha  jő,  el  kell-e  mulasztanunk  a 
szép  pillanatot?  El  lehet-e  felejtkeznünk,  hogy  min- 
den jó,  mit  tevénk,  nyereség :  mert  ha  jótéteményünk 
érdemetlent  segíte  is  néha,  legalább  mindig  min- 
lelkünket  emelé  ?  Nem,  —    szívem    teljes    meggyőző- 

Jéséből  mondom,  —  nem  a  vallás  oka,  ha  a  zsidók- 
nak még  majglan  emberi  jogaik  megtagadtatnak ;  nem 
azok,  kiknek  kebleiket  hit  lelkesíti,  tartják  vissza  az 
igazságot.  Ezerek  között,  kik  a  zsidók  ellen  leghan- 
gosabban felszólalnak,  alig  van  tán  egy,  ki  a  leg- 
vallástalanabb  keresztyént,  ki  magát  az  atheistát  a 
zsidókkal  hasonló  helyzetbe  akarná  hozni;  mindazon 
balgatag  mesék,  melyek  a  középkorban  a  zsidók  ellen 
felhozattak,  ma  legfeljebb  mosolygást  gerjesztenek ; 
nem  hiszi  senki,  hogy  zsidók  néha  keresztyén  vérrel 
áldoznak,  hogy  nagy  ünnepeken  keresztyén  gyerme- 
keket ölnek,  hogy  hamis  esküvések  náluk  keresztyé- 
nek ellen  tiltva  nincsenek,  s  mi  több,  hogy  ilyetén 
balgaságok  valaha  mondattak ;  mert  mi  volna  elég 
nevetségesen  hihetetlen,  min  rosszakarat  kételked- 
nék? Korunkban  mindezt  egy  pár  dajkán  kívül  talán 
senki  nem  hiszi. 

S  miért  hát  ennyi  indulatosság,  valahányszor  a  zsi- 
dók polgárosítása  szőnyegre  kerül  ?  Miért  a  panaszok 
a  kormány  ellen,  mely  e  népnek  oly  kevés  engedmé- 
nyeket ada,  de  ezekkel  is  megmutatá,  hogy  haladni 
s  egy  jobb  jövőt  előkészíteni  akar?  Miért  a  keserű 
gúny  s  rágalom  azon  férfiak  ellen,  kik  múlt  ország- 
gyűlésünkön e  nagy  igazság  mellett  felszólaltak,  s  a 
törvényhozásnak,  legnemesebb  tettében,  eszközei  va- 
lának?  Miért  ennyi  zaj,  ennyi  lelkesedés  azoknál,  kik 
talán,  ha  önszabadságukról  volna  szó,  nem  mutatná- 
nak annyi  lelkesedést,  mint  most,  midőn  embertársaik 
elnyomatása  czéluk?  Egy  előítélet,  egy  nagy  ezredes 
előítélet;  jaj  annak,  ki  e  szentséghez  közelíteni  merne; 
jaj  annak,  ki  ez  agyaglábű  colosst  meg  merné  ren- 
díteni, ki  e  Sais-szoborról  istentelen  kezekkel  le  merné 
rántani  a  fátyolt :  a  szörnyeteg  ledőlhetne,  a  fátyol 
alól  a  vélt  istennő  arczai  helyett  undok  rém  állna 
előttünk,  s  mi  lenne  a  világból,  ha  még  előítéletei 
sem  lennének  szentek  1  Mi  lenne  annyi  jámbor  varga- 
s  szabóból,  mi  a  boltoslegények  keresztyén  hadából, 
ha  végre  zsidó  is  felvétetnék  fenséges  körükbe?  Hol 

keresse  az  árva  keresztyén  mindennapi  kenyerét,  ha 
a  zsidóknak  is  birtokjog  adatik?  Nem  elég-e,  hogy 
a  zsidót  tűrjük,  hogy  az  ország  minden  terheiben 
részt  vehet,  hogy  védelmére  vérezik,  kifejlődésében 
6  is  iparkodhatik,  s  érdemeinek  dicső  jutalmául  azon 
levegőt  szívja,  melyet  mi,  s  oly  nagy  sírt  talál,  mint 
bármely  keresztyén ;  nem  elég  mindez,  s  mit  kiván- 
hatnak  még,  mit  adhatunk  mi  vesztünk  nélkül?  Ha  a 
zsidónak  birtokjog  adatik,  a  jószágok  becse  emelkedni 
fog,  s  a  keresztyén  drágábban  acquirálhat;  ha  a 
czéhekbe  felvétetnek,  talán  jobban  dolgoznának,  s  a 
keresztyén  mesterember  nagyobb  szorgalomra  kény- 
szeríttetnék;  s  nem  istentelenség- e  ez?  Minek  le- 
gyünk keresztyének,  ha  némi  haszon  nincs  összekötve 
vallásunkkal  ? 

Az  előítélet  önösséggel  lépett  frigyre,  s  ez  az,  mi 
a  zsidók  polgárosítása  ellen  felhozva,  a  józan  ész 
elfogulatlan  Ítéletét  meggyőzhetné,  hogy  nincs  egyet- 
len egy  erősség,  mely  vagy  semmit  vagy  épen  az 
ellenkezőt  nem  bizonyítaná,  arról  meg  vagyok  győ- 
ződve, s  ezt  reménylem  kimutathatni. 

Ifjúságom  első  éveitől  szívem  minden  elnyomás 
ellen  feldobogott ;  gyűlöltem  a  zsarnokságot,  inkább 
belső  ösztönömet  követve,  mint  azért,  mert  a  szabad- 
ság áldásairól  még  okok  meggyőzének,  s  innen  van, 
hogy  a  zsidók  polgárosításának  kérdése,  még  minek- 
előtte az  hazánkban  szőnyegre  került,  már  egész 
figyelmemet  magára  vonta.  Olvastam  sokat  a  polgá- 
rosítás mellett,  sokat  ellene,  s  ha  véleményeimben, 
melyeket  benső  meggyőződésem  szerint  választék, 
csalódtam :  legalább  arról  kezes  vagyok  mindenkinek, 
hogy  tudva  nem  fogok  elhallgatni  semmit,  mi  a  zsi- 
dók polgárosítása  ellen  felhozva,  a  legkisebb  fontos- 
sággal birna;  s  bátran  felszólítok  mindenkit,  ki  a  fel- 
hozandókon  kívül  még  valamit  mondhatna  a  polgáro- 
sítás ellen,  hogy  azt  bármely  helyen  közölje,  tökéle- 
tesen meg  lévén  győződve,  hogy  az  igazságnak  semmi 
nem  használhat  úgy,  mint  ha  vitatás  alá  vétetik. 

Ne  várjon  senki  ujat  e  lapokban ;  ne  keressen 
eredetiséget  s  meglepő  elmésségeket :  az  okok,  me- 
lyek ez  ügy  mellett  szólnak,  velünk  születtek,  s  az 
olvasó,  ha  előítéleteiről  lemond,  önszivében  annyit 
fog  találni,  mint  soraimban.  El  fogok  kerülni  minden 
lelkesülést,  elfojtani  minden  keserűséget  s  bár  nehéz 
nyugodtnak  maradni,  hol  embertársaink  elnyomatása 
forog  kérdésben,  hideg  okokkal  és  száraz  statisztikai 
adatokkal  kivánom  bebizonyítani  állításomat,  teljesen 
meggyőződve,  hogy  az  igazság  legszebb,  ha  mezí- 
telen állíttatik  élénkbe  s  zászlói  alatt  az  iró  nem  ke- 
res más  érdemet,  mint  azt,  hogy  bátran  ki  monda. 


]. 

Az  első  ok,  mely  a  zsidók  emancipatiója  elíen  leg- 
többször s  legnagyobb  bizodalommal  felhozatik :  a 
zsidók  általános  romlottsága.  A  zsidók  alávalók  s 
azért  érdemetlenek  minden  szabadságra;  a  polgári 
jogok,  melyeket  velük  osztani  akarnának,  csak  rosszra, 
csak  minkárunkra  fognának  használtatni,  s  azért  csak 
lágyszivű  érzelgés  szólalhat  fel  e  polgárosítás  mellett. 

Talán  nem  helytelenül  felelhetnénk  erre,  hogy  a 
szabadság  nem  oly  valami,  mit  érdemekért  jutalmul 
adni  rajtunk  áll ;  hogy  az  minden  embernek  vele 
született  joga,  melytől  vétek  nélkül  senki  által  meg 
nem  fosztathatik ;  mondhatnók :  az,  hogy  valaki  a 
polgári  jogokkal  visszaélhetne,  egy  egész  néposztály- 
nak kizárására  elég  ok  nem  lehet ;  hogy  maga  Drako 
csak  elkövetett  vétkek  büntetésében  vala  kegyetlen, 
s  a  legvérengzőbb  zsarnok  egy  népnek  vétkeit  leg- 
fölebb  az  által  bünteté,  hogy  minden  tizediket  vé- 
rezteté;  mondhatnám,  hogy  valakit  jobbíthatlannak 
hirdetni,  kinek  jobbításáért  semmit  nem  tevénk,  nem 
igazságos;  s  hogy  miután  korunkban  a  legundokabb 
gonosztevőre  sem  szoktunk  bélyeget  nyomni,  a  szé- 
gyenjel, melyet  egy  egész    nemzetre    nyománk,    talán 

épen  oly  kegyetlen.  De  minek  ennyi  ok?  Vessünk 
egy  tekintetet  a  zsidók  történeteire,  s  vajon  mi  vá- 
dolhatjuk romlottságukat,  mi,  kik  őket  ezredekig  el- 
nyomtuk, kik  őket  üldöztük  és  megvetettük,  míg 
kebleikben  minden  nemesebb  szikra  elaludt?  Mi,  kik 
bennük  soha  hasonlóinkat  elösmerni  nem  akartuk,  kik 
bennük  erényeket  nem  kerestünk  s  legfeljebb  könyö- 
rületességgel, de  soha  rokon  érzettel  nem  tekinténk 
le  hozzájuk;  vajon  rajtunk  áll-e  most  szemükre  hányni 
romlottságukat,  rajtuk  a  láncznyomra  mutatva,  melyet 
majdnem  kétezredes  szolgaság  karjaira  nyomott,  azt 
mondani:  el  tőlem  szolga!  Vajon  azon  zsidóknál, 
kik,  mióta  városuk  romokba  dőlt,  csak  kegyetlen  ül- 
dözéseket találtak,  kereshetünk-e  moralitást ;  náluk, 
kiknél  az  egész  középkor  egy  hosszú  martyrság  val- 
lásukért, kiket  Németországban  a  pór-  és  keresztes- 
hadak ezrenként  gyilkolnak,  kiket  Francziaországban 
j  182-ben  Filep  Ágoston,  később  IV.  Filep  elűz,  kik 
midőn  visszatérnek,  1320-ban  keresztyén  rablók  által, 
később  az  1348-iki  pestis  alkalmával  a  kutak  meg- 
mérgezése  ürügye  alatt  ezrenként  gyilkoltatnak, 
1 594-ben  ismét  elűzetnek ;  náluk,  kik  Angliában 
Oroszlánszívű  Richárd  s  János  alatt  hasonló  üldözé- 
seket szenvednek;  kiket  a  királytól  az  utolsó  báróig 
mindenki  zsarol,  nehezen  szerzett  birtokuktól  mindenki 
büntetlen  megfoszt  s  végre  1290-ben  az  ország  elűz ; 
kik  Spanyolországban  —  hol  egy  ideig  a  maurok 
alatt  megpihentek  —  végre  hallatlan  üldözések  után, 
melyeket  1380  s  1390-ben  a  burgosi  s  valladolidi 
cortesek  határozatai  következtében  vak  térítési  buz- 
góság által  szenvedének,  1492-ben  300,000  számmá! 
hazájukból  elűzetnek;  kik  Portugalliában  j  506-ban 
kényszerítve  megtéríttetnek;  náluk,  kik  mindig  s 
mindenütt  üldöztetve,  ha  néha  egy  pár  évig  zsarno- 
kuk felhagya  kegyetlenségeivel,  előre  tudhaták :  hisz 
csak  azért  engedtetnek  e  szünnapok,  hogy  vagyont 
keresve,  annyival  hasznosabb  martalékká  váljanak,  — 
mint  a  gazda  megheverteti  marháját,    hogy    kihízzék. 


I 


A  zsidók  emancipatiója.  159 

minekelőtte  a  mészárszékre  hurczoltatik ;  vajon  náluk, 
a  megvetett,  a  lábbal  tiport,  a  kiűzött  s  vérpadra  hur- 
czolt  zsidóknál  kereshetünk-e  magas  érzelmeket?  S  ha 
azon  nemzetben,  melynek  syndicusa  Toulouseban  nagy 
ünnepeken  a  templom  előtt  pofoztatott;  melynek 
Beriersben  évenként  virágvasárnap  előtt  való  napon 
a  nép  a  templomban  kövezésére  intetett;  melynek 
tagjai  Wormsban  a  dorbézoló  tanácsbeliek  jelenlété- 
ben évenként  egyszer  száraz  malomban  bizonyos 
mennyiségű  gabona  megőrlésére  a  kerékhez  fogattak 
s  marhaként  ostoroztattak;  melynek  polgárai  közül 
senki  biztos  nem  vala,  hogy  —  mint  a  bristoli  zsidó 
János  király  alatt  —  naponként  egy-egy  fogától  meg- 
fosztatni nem  fog,  mig  vagyonát  a  zsarnoknak  ki  nem 
adá,  vagy  mint  annyian,  az  inquisitió  máglyáin  nem 
fogja  végezni  kínos  életét ;  ha  azon  nemzetben,  mely 
ennyit  szenvedett  a  nélkül,  hogy  ellenállhatna,  nagy 
becsületérzést  nem  találunk,  vajon  csodálatos-e  ez? 
S  ha  mindaz,  mit  a  polgárosítás  ellenei  e  nemzet 
romlottságáról  mondanak,  állana;  ha  mindazon  ked- 
vező Ítéletek,  melyek  e  nemzet  erkölcsi  tulajdonairól 
annyiak  által  hozattak,  mind  csak  érzelgésszülte  áb- 
rándozások; ha  Streckfuss,  ki  a  zsidók  polgárosítása 
ellen  írt,  midőn  épen  a  legaljasabb  osztályról  szólva 
úgy  nyilatkozik,  hogy  ez  osztálytól  bizonyos  neki 
tulajdon  erényeket,  mértékletességet,  szorgalmat,  asz- 
szonyai  erkölcsiségét  és  szülők  iránti  tiszteletet  el- 
tagadni nem  lehet,"^  csak  túlságos  zsidószeretetből 
szólt ;  ha  Peel  Róbert,  ki  egyébként  túlérzelgőnek 
nem  tartatik,  s  a  polgárosítás  ellen  szólott,  midőn 
kimondá,  hogy  igazságtalanságnak  tartaná,  ha  a  zsidók 
magaviseletében  keresne  okokat  polgárosításuk  ellen, 
mert  teljes  meggyőződése  szerint  az  semmi  okot 
nem  ád:  e  nép  magasabb  osztályai  jóltevők  s  tiszte- 
letreméltók   lévén,     alsóbb    osztályai    semmivel    sem 


*  Streckfuss :    Üher    áas    VerhSltniss    der   Juden  zu  cbristticben 
Siaaien. 

rosszabbak,  mint  más,  ő  feJsége  kormánya  alatt  élő 
alattvalók,*  —  csak  lágykeblű  költő ;  ha  mondom 
minden,  mi  a  zsidók  romlottságáról  mondatott,  mon- 
datik s  még  mondatni  fog,  áll:  vajon  mi  mást  bizo- 
nyít mindez,  mint  hogy  nemzetek  elnyomás  által  eré- 
nyeiket elvesztik;  s  valóban  nem  vala  szükségünk  a 
zsidókra  ennek  bebizonyítására.  A  hatalmas  rómaiak 
ivadéka,  a  görögök  napjainkban,  Spanyolország,  — 
miután  rajta  egy  háromszázados  zsarnokság  átment  — 
elég  világosan  szólnak,  s  talán  minden  gondolkozó 
emberek  között  nincs  egy,  ki  ezen  valaha  kételkedett 
volna. 

Isten  szabadságra  teremte  az  embert,  s  csak  hol  e 
természetes  elemében  látjuk,  Ítélhetünk  természetéről. 
Mint  a  fa,  mely  a  mezőn  egy  zöld  óriásként  állna 
elődbe,  messze  szétterjesztve  virágos  ágait,  szűk  körbe 
szorítva  mint  egy  törpe  bokor  áll  előtted:  úgy  az 
ember,  kit  talán  az  ég  nagyra  teremte,  eltörpül  a 
szolgaság  elnyomó  korlátai  között;  a  szolga  rab- 
lánczai  elgyengítik  végre  a  legerősebb  férfikart,  s 
nincs  oly  jó  szív,  mely  sokáig  szeretni  tudna,  ha  csak 
gyűlölésre  talál  okot. 

De  mit  tartozik  ez  a  tárgyhoz?  —  így  szólnak  a 
polgárosítás  ellenei.  A  zsidók  elromlottak  —  meg- 
engedjük, hogy  azért,  mert  elnyomottak,  —  de  rom- 
lottak mindenesetre;  s  épen  ezért  érdemetlenek 
minden  polgári  jog  gyakorlására.  Nincs  fukarabb  em- 
ber a  zsidónál  —  így  szólnak  ellenei ;  —  lelkük  egész 
erejéből  csak  pénz  után  fáradva,  nincs  oly  szent  elv, 
melyet  ennek  fel  nem  áldoznának;  s  van-e  vagy  volt-e 
valaha  csalárdabb  nemzet,  mint  ez;  félénkebb  min- 
den nemesben  s  mégis  oly  állhatatos,  oly  engesztel- 
hetetlen gyűlölésében   a  keresztyének  ellen? 

Ezek  majdnem  azon  főhibák,  melyekkel  a  zsidók 
elleneik  által  vádoltatnak.  Talán  némi  mentségeket  is 
felhozhatnék  védelmökre.  Mondhatnám,  hogy  minden 

*  Pcd   Róbert  beszédje   j  830-ban. 

embernek  legalább  egy  remény  kell;  hogy  minden 
embernek  szükséges  egy  pálya,  melyen  haladnia,  egy 
czél,  mely  felé  iparkodnia  lehessen ;  s  hogy  ha  a 
zsidó  csak  pénz  után  fárad,  ha  pénz  azon  remény, 
azon  czél,  mely  felé  szüntelen  halad,  ha  öröme,  ha 
vágya,  mindene  pénz,  mely  után  fáradva  vak  szom- 
jában néha  erkölcstelen  eszközökhöz  nyúl :  talán  nem 
egészen  őt  okozhatjuk,  ki  előtt  minden  egyéb  út  el 
vala  zárva,  hanem  inkább  azokat,  kik  őt  e  sivatag 
pályára  szoríták,  kiknek  tettei  a  küzködőnek  fülébe 
kiáltják:  <íLégy  becsületes  s  megvetlek;  légy  gazdag 
s  megvetlek  úgy  is,  de  hódolok  előtted ;  légy  becsü- 
letes s  elűzlek  ajtóm  z\6\y  ha  koldulsz,  légy  gazdag 
s  barátilag  megszorítom  arany  nyal  telt  kezedet. » 
Mondhatnám,  hogy  a  gyengének  elnyomója  ellen 
nincs  egyéb  fegyvere,  mint  csalfasága,  hogy  a  szol- 
gától mást  tettetésnél  nem  kívánhatunk,  s  hogy  nem 
csodálatos,  ha  az,  kit  földön  csúszni  kényszerítünk, 
végre  kigyó  természetét  vévé  magára.  Mondhatnám, 
hogy  körülfogva  veszélyektől,  ezredeken  által  napon- 
ként fenyegetve  személyökben  s  vagyonúkban,  e  nép, 
mely  mint  egy  a  százhoz,  úgy  álla  elnyomóinak  elle- 
nében, szükségkép  félénkké  vált.  Mondhatnám  végre, 
hogy  azon  gyűlölség,  mely  néhány  zsidó  kebelében 
a  keresztyének  ellen  netalán  találtatik,  természetes; 
hogy  minden  embernél,  bármennyire  alázá  azt  zsar- 
noka, legalább  a  szív  szabad  marad>  legalább  a  gyű- 
lölségben,  melylyel  elnyomójára  tekint,  lángol  a  szikra, 
mely  a  szabadságot  szeretné;  hogy  alávalóbbat  nem 
ösmerek  egy  megelégedett  szolgánál  ;  —  mondhat- 
nám, hogy  e  gyűlölés  közös,  s  hogy  az  egy  Shy- 
lockra,  kit  a  halhatatlan  Shakspeare  Veíenczei  kaímár- 
jában  oly  szörnyű  színekkel  festett,  ezer  keresztyén 
nevet  hozhatnék  fel,  mely  e  zsidó  mellett  bátran  meg- 
állhat; hogy  példákat  idézhetnék,  nem  a  költészet 
halhatatlan  műveiből,  hanem  történetkönyveinkből  me- 
rítve, példákat,  hol  nem  egy  font  keresztyén-hús,  ha- 
nem ezer  zsidó  vére  kívántatott.   De  minek  ez?    Ke- 

B.   Eötvös  József  munkáiból.   11.  II 

vcsen  vannak,  kik  a  zsidók  elnyomatásának  okait  nem 
ösmernék,  kevesen,  kik  nem  tudnák,  hogy  minden 
hibájok  keresztyén  kezek  által  ápoltatott;  romlottsá- 
guknak egész  fája  csak  keresztyén  földön  izmosod- 
hatott ennyire.  Ok  romlottak,  —  mi  közünk,  hogy 
apáink  kegyetlensége  által  lettek  azzá;  —  nem  raj- 
tunk áll  őket  megjobbítani,  s  így,  a  mint  vannak,  pol- 
gárosításuk lehetetlen. 

De  vajon  áll-e  ezen  következtetés?  Ha  volnának 
is  hibák,  melyek  egyes  személyeket  a  polgárosításra 
alkalmatlanokká  tesznek ;  ha  e  hibákat  egy  egész  nép- 
ről a  priori  képtelenség  nélkül  fel  lehetne  is  ten- 
nünk :  vajon  azok,  melyekkel  a  zsidók  vádoltatnak, 
olyanok-e  ? 

A  fukar,  kinek  pénznél  nincs  nagyobb  érdeke,  nem 
lehet-e  hasznos  polgára  az  országnak,  főkép  ez  anyagi 
érdekek  korában,  midőn  népek  s  egyesek  gazdagsá- 
guk növelésén  fáradnak?  Hol  Macchiavellek  kormá- 
nyoztak, a  tettetés  a  polgárosításra  alkalmatlanná  te- 
het-e valakit?  Vagy  mondhatjuk-e:  mert  Áron-  vagy 
Izsáknak  merészsége  nincs,  a  szabó  czéh  által  fel  nem 
vétethetik,  vagy  nem  készíthet  jó  kardokat,  mert  ve- 
lök  víni  nem  tud?  Vagy  végre  azon  keresztyéngyű- 
lölésből,  melylyel  a  zsidók  vádoltatnak,  az  követke- 
zik-e, hogy  törvényeinknek  engedelmeskedni  nem  fog- 
nak, s  önmagokat  a  legsulyosb  büntetéseknek  fogják 
kitenni,  csakhogy  egy  keresztyénnek  ártsanak?  Hisz 
ők  fukarok,  hogy  sértenék  önérdekeiket?  ök  tettetők, 
miért  nem  színlelnék  el  gyűlölésöket?  Ök  félénkek, 
hogy  mernék  megszegni  a  törvényt  s  magukra  vonni 
a  nehéz  büntetés  súlyát? 

Nincsenek-e  köztünk  keresztyének  között  is  fukarok, 
tettetők,  félénkek,  gyűlölők;  nincsenek-c  keresztyén 
népeink  között  is  olyanok,  kik  ezen,  vagy  más,  még 
sokkal  veszedelmesebb  hibákra  mintegy  természetes 
hajlandóságot  mutatnak  —  s  kinek  jutott  még  eszébe 
egy  keresztyénnek  a  polgárosítástól  megfosztását  kí- 
vánni  hibáiért?   Ki   merné  mondani,  hogy  mert  a  spa- 

nyol  boszuálló,  a  hollandi  fukar,  a  nápolyi  nem  vi- 
téz, a  görög  tettető :  e  nemzetek  polgári  jogok  gya- 
korlására alkalmatlanok  ?  Mintha  az  Úristen  bizo- 
nyos phrcnologiai  rend  szerint  teremtené  nemzeteit, 
s  rajtunk  keresztyéneken  állana  megnézni  koponyáikat 
s  nyugodtan  elmondani,  hogy  alávalóságra  teremtettek. 
Vagy  csak  a  zsidónál  szabad  ez?  Hagyján!  engedjük 
meg  még  ezt  is,  ösmerjük  el,  hogy  Isten  épen  c 
föld  legrosszabb  népét  választá  magának;  hogy  épen 
a  legalábbvaló,  legjobbíthatlanabb  népnek  hirdeté 
igéit,  melyek  vallásunk  alapjául  szolgálnak:  vajon 
azok,  kik  a  zsidókat  nemzeti  romlottságuk  miatt  min- 
den jogtól  megfosztanák,  elfelejtik-e,  hogy  a  zsidónak 
csak  keresztelés  szükséges,  hogy  mindezen  jogokban 
részesüljön;  hogy  csak  egy  alávalóság  kell,  csak  egy 
tettetéssel  több  s  hogy  az,  ki  Mózes  vallását  meg- 
győződése ellen  elhagyá,  mihelyt  vallástalanná  lett  — 
azaz :  az  országnak  erkölcsiségére  nézve  egy  bizto- 
sítással kevesebbet  ád  —  körünkbe  felvétetik ;  s  vajon 
hol  ez  létezik,  hol  az  apostasia  minden  polgári  jog- 
nak elnyerésére  biztos  utat  nyit,  lehet-e  jó  lelkiisme- 
rettel a  zsidó  erénytel enségét  felhozni  polgárosítása 
ellen? 

Vagy  ha  a  zsidók  napjainkban  kizárólag  kereske- 
déssel foglalatoskodnak,  s  ez,  főkép  úgy  űzve,  mint 
általok  űzetik,  csakugyan  oly  demoralisáló,  mint  az 
emancipatió  ellenei  által  közönségesen  állíttatik:  Je- 
het-c  ezt  az  emancipatió  ellen  okul  felhozni?  lia 
azon  életmód,  melyet  a  zsidó  népesség  többnyire  kö- 
vet, a  közállományra  nézve  veszélyes :  miért  nem  tiJ- 
tanók  el  inkább  a  keresetmódot,  mely  nem-polgáro- 
sított  zsidók  által  űzve,  azért  veszélyes  lenni  meg 
nem  szűnt;  ha  pedig  nem  az,  miért  büntetni  egy 
egész  nemzetet  azért,  mert  egyes  tagjai  egy  talán 
alacsony,  de  ártatlan  módon  keresik  élelmöket,  főkép 
ha  bebizonyíttatott,  hogy  annak  ily  módon  való  ke- 
resésére kényszerítve  vala?  Mert  vajon  ezt  ki  meri 
tagadni?   Ki  nem  ösmeri  el,  hogy  a  zsidók  csak  épen 

elnyomás  által,  s  mert  előttök  minden  más  életmód 
elzáratott,  emelkedhetnének  ennyire  az  egy  szabadon 
engedett  kereskedésben  ?  ">^  Hazájukban:  Palestina-, 
Syria-,  Babylonia-  s  Mesopotamiában  a  kalifatus  ide- 
jéig a  zsidók  földművelés-  és  mesterségekből  éltek. 
Szent  könyveik  egészen  szántóvető  népesség  viszo- 
nyaira Írottak.  Talmudjok,  mely  szokásaikat,  törvé- 
nyeiket s  úgyszólván  egész  nemzeti  éltöket  foglalja 
magában,  valahányszor  kereset-  s  mesterségekről  szól, 
mezei  munkát,  bor-  és  olajsajtolókat,  életeladást  s 
szállítást  emleget ;  a  városi  foglalatosságok  között 
építők,  kertészek,  asztalosok,  kovácsok  stb.  említtet- 
nek, néha  hajósok,  szamár-  s  tevehajtók  js. 

ccDe  —  így  szól  Jóst,  az  izraeliták  történeteinek 
szerzője  —  nem  emlékezem  oly  törvényre,  mely  arra 
mutatna,  hogy  ezen  korban  a  kereskedés  a  zsidók 
között  kitűnő,  vagy  csak  nagyobb  tiszteletben  lett 
volna.)) 

Afrikában  s  Ázsiában  a  zsidók  régóta  mestersége- 
ket űznek  ;  a  hol  az  emancipátió  létre  jött,  mindenütt 
napról-napra  több  zsidó  fordul  a  kereskedéstől  mes- 
terségekhez. 

Württembergben,  hol  a  zsidók  1 828-ban  részlege- 
sen emancipáltattak,  1836-ban,  midőn  végre  tökéletes 
polgárosításuk  kimondatott,  a  kamarai  viták  között 
már  nyilván  említtetett,  hogy  e  rövid  időszak  alatt 
is  már  sok  fiatal  izraelita  kereskedés  helyett  más 
mesterségekre  adta  magát. 

Ugyanaz  tapasztaltatott  Bavariában.  <J  Felvehetni,  — 
így  szól  Graser"^"^  a  felső  mainai  kerületről  szólva  — 
hogy  kivévén  néhány  személyt,  kik  gyengélkedő  szü- 
lőiknek segítségéül  a  kereskedést  el  nem  hagyhaták, 
az    egész    fiatal    férfinépség    művészet-,    tudomány-  s 

*   OJfei.es    Sendscbreihen    an    Jen    Jícrrn    Geh.  Ober-7{egifrungs- 

T^ath   7(.  Slreckfuss  zur   Ver^landigung  üher  einige  Punkfe    in    dem 
Verháltnisse  der  JuJen. 

**   Das  Judenlhum  und  seine  J^eform.   Bayreuth.  1828. 

mesterségek  vagy  mezei  gazdasággal  foglalatoskodik. 
Hét  esztendő  előtt  (1821)  már  300  zsidó  mesterfiú 
s  50  legény  találtatott  a  felső  mainai  kerületben  stb.D 
A  felszabadító  edict  kihirdetése  előtt  majdnem  az 
egész,  e  kerületben  mintegy  1400  családból  álló  né- 
pesség schacherből  élt,  most  az  ezen  életmódot  kö- 
vetők száma  majdnem   280-ra  szállt. 

Badenben,  hol  a  zsidók  majdnem  minden  polgári 
joggal  bírnak  —  kivévén  azt,  hogy  kamarai  követek- 
nek nem  választathatnak,  —  midőn  a  második  kama- 
rában tökéletes  polgárosításuk  vala  szőnyegen,  \C^inter 
statusminister  így  szólt:  o; Kötelesnek  tartom  magamat 
nyilván  kimondani,  hogy  a  zsidók  magukat  e  szabad- 
ságra mindig  érdemeseknek  mutatták.  Mezei  gazda- 
ságra s  mesterségekre  vetették  magukat,  úgy,  hogy 
városban  nehezen  lesz  oly  mesterség,  mely  egy  vagy 
több  zsidó  által  nem  űzetnék  » 

Ha  tehát  e  tisztán  kereskedő  irány,  —  mely  sokak 
által  a  zsidók  romlottsága  fő  okának  állíttatik  —  c 
nemzetnek  eg)^^kor  nem  vala  tulajdona  ;  ha  szent  köny- 
veiből világos,  hogy  ezen  irány  nem  vallásának  kö- 
vetkezése, hanem  egyedül  azon  elnyomásé,  mely  mi- 
helyt eltűnik  vagy  csak  gyengül,  e  természetnek  állí- 
tott hajlandóság  megváltozik  :  vajon  —  ha  a  zsidók 
kereskedési  iparja  az  országra  nézve  káros,  a  zsidók 
erkölcsiségére  veszélyes,  mit  én  tagadni  nem  akarok,  — 
nem  volna-e  józanabb  e  próbált  módhoz  folyamodni 
s  inkább  a  polgárosításban  keresni  a  baj  megszűné- 
sét, melyet  annyi  üldözés  nem  gyengíthete ;  józanabb 
főkép  most,  midőn  mind  törvénykönyveink,  mind  a 
jelen  egyformán  bizonyítják,  hogy  mindenik  javítást, 
mely  a  zsidók  polgári  létére  nézve  történt,  arányla- 
gos erkölcsi  jobbulás  követe. 

Kordovában,  hol  a  zsidók  az  arabok  alatt  valami- 
vel jobb  napokat  éltek,  Afrikában  s  Törökországban, 
főkép  e  birodalom  kezdetén,  midőn  sorsuk  még  a 
keresztyéneknél  is  jobb  vala,  erkölcsi  állapotjuk  ör- 
vendetesebb.   Ugyanezt  látjuk   napjainkban    mindazon 

országokban,  hol  az  emancipatió  vagy  tökéletesen  mint 
Anhalt-,  Kurhessen-,  Württemberg-,  Holland-,  Bel- 
gium-, Francziaország-  s  Amerikában,  vagy  legalább 
részben,  mint  "Weimar-,  Nassau-,  Baden-,  Porosz- 
ország-, Dánia-  s  Angolhonban  már  törvénynyé  lett 
5  hol  a  haladást  —  ha  egyes  bizonyságokat  felhozni 
nem  akarok  is  —  világosan  már  azt  is  bizonyítja, 
hogy  Amerikában  több  congressusi  küldött,  Fíranczia- 
országban  már  egy  kamarai  követ,  s  más  mind  hadi, 
mind  polgári  hivatalokra,  úgy  Hollandia  és  Belgium- 
ban is  a  legfontosabb  hivatalokra  zsidók  választattak; 
s  Angliában,  hol  már  előbb  is  egy  részleges  eman- 
cipatió létezett,  midőn  e  kérdés  j  830-ban  szőnyegre 
került,  az  emancipatió  ellen  nem  egy,  mellette  sok 
petitió  terjesztetett  a  parlament  elibe,  nemcsak  a 
legjelesebb  városoktól  s  jelesen  London  által  egy 
14,000  aláírással,  hanem  még  cambridgei  egyházi 
személyek  részéről  is. 

Michaelis  korában  —  állítása  szerint  —  tolvajvizs- 
gálódásoknál a  gonosztevők  felénél  több  még  zsidók- 
ból álla;  50  esztendővel  később  dr.  Mittermaier  a 
kamara  előtt  nyilván  előadja,  hogy  Badenben  J735 
vizsgálódás  alatt  levő  személy  között  csak  1 2  zsidó 
terheltetett  a  lopás  gyanújával. 

Mind  ebből,  úgy  hiszem,  eléggé  világos,  hogy  a 
zsidók  romlottsága,  ha  az  léteznék  is,  a  polgárosítás 
ellen  legfeljebb  ürügyűl,  de  bizonyosan  okúi  nem  szol- 
gálhat. De  vajon  e  nemzetnél,  épen  mi  erkölcsi  tulaj- 
donait illeti,  nincs-e  semmi,  mi  részvétünket  érdem- 
lené? Vajon  azon  nép,  mely  ellenséges  nemzetek  s 
harczok  között,  annyiszor  győzve  s  legyőzetve,  vallá- 
sát rablánczokban  is  megtartá ;  mely  a  hatalmas  Róma 
csapásai  alatt  ledöntetve,  miután  oltárai  mellett  hallat- 
lan vitézséggel  küzdött  s  városát  még  egyszer  vissza- 
vevé  s  ismét  elveszte,  végre  a  nemzetek  sorából  ki- 
töröltetve, hosszú  vándorlásban  eldódeinek  hitét  el- 
viszi magával ;  mely  tűrve,  mit  soha  nemzet  nem  tűrt, 
a  hidegen  gúnyoló  megvetéstől  vérengző   üldözésekig 

mindent,  mit  emberi  kegyetlenség  csak  képzelhet; 
mely  szétszórva  a  világ  minden  részein,  bár  ellenállni 
gyenge,  vallását  a  pogányok,  mozlimek  s  keresztyének 
ellen  mindenütt  megtartá,  midőn  vallásának  követése 
csak  vérpadra  vezetheté,  s  midőn  elhagyása  minden 
világi  élvezetre  utat  nyitott,  mely  üldözések  s  csábí- 
tás között  egyformán  állandó  vala :  —  nem  érdemli-e 
részvétünket?  Van  egy  része  a  zsidók  jellemének, 
mely  sokszor  kellemetlen,  viszataszító,  sőt  nevetséges ; 
de  van  egy,  mely  bármennyi  előítélettel  s  elfogultság- 
gal tekintsünk  is  e  népre,  akaratlanul  is  tiszteletre 
kényszerít,  s  az :  vallásossága.  Ugyanazon  zsidó,  kit, 
ha  csak  keresztyénekkel  látjuk  viszonyokban,  talán 
megvethetnénk;  ki  itt  szívtelen  fukar:  különben  mint 
jó  atya,  jó  férj,  s  mint  vallásosainak  hív  barátja  éli 
előttünk;  a  szegény  zsidó  nem  hasztalan  fog  koczogni 
ajtaján,  nincs  senki  oly  alávaló  Mózes  követői  között, 
kivel  rokonságot  nem  érezne.  Ugyanazon  zsidó,  ki 
félénken  hizelg  elnyomóinak  s  nyugodt  egykedvűség- 
gel hordja  lánczait,  ellentállhatatlan  hívséggel  ragasz- 
kodik vallásához,  bátran  néz  minden  kín,  maga  a  ha- 
lál elébe  inkább,  mintsem  hogy  apái  oltárait  elhagyná. 
Ugyanazon  zsidó,  ki  talmúdjából  tanúit  előítéleteihez 
gyermeki  makacssággal  ragaszkodik,  Kánaán  nemzetei 
között  hősi  szilárdsággal  megtartá  egy  Istenének  hitét, 
s  vele  azon  fenséges  morált,  melyen  magasabban  álló 
keresztyénségünk  épült.  A  zsidó  nép,  mint  egy  pénz 
egyik  oldala,  elkopott,  de  a  másik  még  megtartá  haj- 
dani benyomásait,  s  nem  oly  nemtelen  lehet  azon 
érez,  mely  ezredeken  át  mindennek  ellent  álla.  S  az, 
ki  mint  szolga,  annyi  üldözések  között  ellent  tud  állni, 
nem  érdemetlen,  hogy  polgárrá  felvéve  a  közszabad- 
ság védelmében  részt  vehessen ;  a  kő,  melyet  csapá- 
saink szét  nem  tőrének,  nem  fogja  gyengítni  orszá- 
gunk építményét,  ha  belé  felvétetik. 

De  —  így  szólnak  tovább  a  polgárosítás  ellenei  — 
mindez  igaz  lehet,  de  a  polgárosításra  nézve  nem 
bizonyít  semmit.   Európa  több    országaiban    a    zsidók 

világosabb  példáit  adák  jobbulásuknak,  mint  hogy  ezt 
többé  okúi  Jehetne  felhozni  elJenÖk  és  sir  Róbert  Peel 
s  mindazon  felviJágosodottabb  tagjai  azon  angol  par- 
lamentnek, kik  az  emancipatió  clien  szavaztak  s  mind- 
azon jelesebb  írók,  kik  elJene  irtak,  mai  nap  elhagyva 
az  erkölcsi  okot,  más  fontosabb  alapból  indulnak  ki, 
s  ez  nemzetiségük.  aK  zsidók  —  így  szól  lord  Bel- 
grave  az  alsó-házban  május  17  én  1830-ban  —  támasz- 
kodva vallásukra,  mindig  különös  nemzetnek  tartván 
magukat,  a  polgári  jogokból  önmagukat  zárják  ki.  Hol 
a  zsidók  e  föld  kerekségén  megjelentek,  mindenütt 
egyenlő  állhatatossággal  ragaszkodtak  nemzetiségükhöz. 
Vagy  a  zsidó  Angliában  —  az,  ki  Montmouthstreet- 
ben  ócska  holmival,  s  az,  ki  a  börzén  országkölcsö- 
nökkel  kereskedett  —  vajon  akarta-e  valaha  érdekeit 
c  nemzet  nagy  instiíutióival  egybekötni?  Ö  soha  való 
egyezségre  nem  léphetett,  a  britt  történeteknek  ba- 
bérjai neki  érdektelenek,  az  ő  szive  fel  nem  dobog 
emlékeinknél,  ő  nem  vesz  részt  abban,  mit  mi  szere- 
tünk :  mert  azon  pillanatban,  melyben  kebíét  az  angol 
érzeményei  töltenék  el,  megszűnnék  zsidó  lenni.  S  a 
zsidók  nem  keresnek  ily  szoros  kapcsolatot,  ők  más 
reményekkel  néznek  a  jövőbe,  ők  egy  más  éghajlat 
lakói,  polgárai  egy  más  hazának,  mely  felé  szemeik 
változhatatlan  vágygyal  szüntelen  fordulnak. » 

S  majdnem  így  ír  dr.  Paulus."^  ccA  zsidóság,  míg 
tabinus  és  mózesi  értelemben  zsidó  maradni  akar, 
polgári  jogokat  egy  nemzetnél  sem  gyakorolhat,  mivel 
maga  elkülönözve  fennálló  nemzet  kíván  maradni,  3 
vallási  kötelességének  tartja,  hogy  mindazon  nemze- 
tektől, melyeknél  menedéket  talált,  elkülönözve  fenn- 
álljon. Már  az,  ki  magát  más  nemzethez  tartozónak 
tekinti  s  elkülönzésében  tovább  is  maradni  kivan,  sőt 


*  "Die  jüdische  T^alional-Absonderung  nach  tírsprung,  Tolgen, 
und  BesserungsmttteJn.  Oder  über  Pflichlen,  J{echte  und  Verordnungen 
zur  Verbesserung  Her  jűdiscben  Schutzbürgerscbaft  in  Deutscbíand  v. 
Dr.  H.  E.  G,  Paulus,  Heidlberg   1831. 

magát  erre  lekötelezve  hiszi,  józanon  sem  nem  kíván- 
hatja, sem  nem  nyerheti  azon  jogokat,  melyeknek  fő 
feltétele,  hogy  az,  ki  ezeket  gyakorolja,  a  nemzethez 
tartozzék,  —  s  így  a  zsidóság  sem,  mely  szétszórva 
a  világ  kerekségén,  ugyanazon  zsidó,  minden  más  nem- 
zetektől eltérő,  házasság  s  más  közös  szokások  s  tör- 
vények által  elkülönözött  nemzetiségét  kívánja  fcntar- 
tani.í) 

S  vajon  nálunk  —  így  szólnak  a  polgárosítás  elle- 
nei —  hazánkban,  hol  a  zsidók  polgárosításával  ezen 
idegen  elem  egy  még  csak  fejlődő  nemzetiséggel  jönne 
érintésbe,  vajon  nem  fogna-e  veszély  háramlani  nem- 
zetiségünkre, ez  oly  nehezen,  annyi  áldozatokkal  fel- 
tartott kincsre,  s  nem  józanabb-e  lemondani,  vagy  leg- 
alább boldogabb  időkre  halasztani  e  máskép  igazságos 
törvényt,  mint  ily  veszélylyel  szembeszállni?  S  meg- 
vallom, ha  ez  állna,  ha  ezen  állítás  csak  legkisebb 
valószínűséggel  birna  előttem,  bármi  forrón  óhajtom 
is,  hogy  e  minden  igazság  által  kivánt  törvény  végre 
létrejűjön,  én  magam  volnék  az,  ki  ellene  szólalnék. 
Én  kosmopolita  nem  vagyok;  mindazon  szépen 
hangzó  beszédek,  mikkel  néhányan  a  közömbösséget, 
melylyel  hazájuk  iránt  viseltetnek,  nagy  emberszere- 
tet leplével  takargatják,  engem  meg  nem  indítanak  ; 
nemcsak  mert  erősen  hiszem,  hogy  attól,  ki  hazája 
iránt  felhevülni  nem  tud,  az  emberiség  épen  oly  ke- 
veset reményelhet,  mint  a  haza  attól,  ki  családi  von- 
zalmakat nem  érez,  —  de  mert  teljes  meggyőződésem, 
hogy  minden  nemzetiségnek  fentartása  az  egész  nem- 
zet érdekében  fekszik,  —  érdekében,  mint  a  testnek, 
hogy  tagjai  épen  maradjanak,  mint  a  családnak,  hogy 
egyes  gyermekei  ne  lépjenek  ki  köréből,  melyet  mun- 
kájok  gazdagíta ;  s  csak  ki  hazájának  él,  teljesiti  köte- 
lességét az  egész  nem  iránt,  melynek  hasznos  mun- 
kása csak  az,  ki  erejét  természetes  körére  szorítá,  s 
a  magot,  mely  reá  bízatott  s  mely  elszórva  az  egész 
világban  elveszne,  öntelkén  veti  el,  s  itt  örül  vetésé- 
nek, jól  tudva,    hogy    az    ég,    midőn    korlátolt  erővel 

teremte  emberét,  egyszersmind  korlátolt   határt  akara 
szabni   m.unkásságának. 

De  vajon  azon  veszély,  melyet  néhányan  a  zsidók 
polgárosításából  nemzetiségünkre  jósolnak,  létezik-e 
csak  a  legkisebb  mértékben  is?  Lehet-e  valaki  annyira 
pessimista,  hogy  e  nemzetiséget,  mely  egy  ezred  előtt 
Ázsia  közepéből  a  történet  fergetegei  között  e  hatá- 
rok közé  vetve  —  bár  idegen  földön  —  oly  erős 
gyökeret  vert,  hogy  ennyi  fergeteg  után  is  fennáll ;  e 
nemzetiséget,  mely  fellépése  első  pillanatától  ellenek- 
től környékezve,  egy  ezreden  által  küzdött  nyílt  erő 
s  alattomos  üldözések  ellen,  s  egy  másfélszázados  el- 
foglalás, egy  háromszázados  német  szövetség  után 
mégis  fennáll,  fennáll  kevés  milliók  között  oly  hazá- 
ban, melynek  annyi  polgárai  iránta  részvétlenek,  mely- 
nek törvényes  nyelve  egykor  latin,  míveltebb  körei 
németek  valának;  fennáll  s  nevelkedik,  csudálatosan 
fentartva  a  gondviselés  által,  mely  c  népet  mint  a 
múltban  a  török,  úgy  a  jövőben  talán  egy  más  bar- 
barizmus ellen  őrseregnek  rendelé ;  hogy,  mondom, 
c  nemzetiséget  néhány  ezer  zsidó  polgárosítása  által 
veszélyeztetve  lássa,  veszélyeztetve  most,  midőn  — 
hála  az  égnek !  —  a  magyar  végre  átlátá,  hogy  jövője 
nemzetiségével  egy,  midőn  minden  szív,  mely  dobogni 
tud,  a  hazáért  lángol,  midőn  őseink  nyelve  nem  idegen 
többé  c  határok  között,  melyeket  vérükkel  szerzének. 
S  vajon  e  nemzetiséget,  melyet  annyi  hideg  egy- 
kedvűség el  nem  enyésztctett,  mely  felejtve,  sőt  — 
szégyennel  legyen  mondva  —  megvetve  azoktól,  kik 
c  haza  legnagyobb  áldásait  élvezek,  egy  agg  regeként 
csak  a  nép  beszédében  élt,  végre  mégis  utat  tört  magá- 
nak, most  néhány  zsidó  polgárosítása  ronthatná  el?  Az, 
hogy  egy  pár  százezer  szerencsétlennek  sorsát  enyhít- 
jük, hogy  egy  elnyomott  néposztályt,  mely  úgyis  már 
hazánlvban  él,  —  s  melyet  égbekiáltó  igazságtalanság 
nélkül  ki  nem  tilthatunk  határaiból  —  minden  ember- 
rel született  jogokban  részesítünk,  nem  a  törvényho- 
zásban, mely  nálunk  csak  egy  privilegiált    osztály  ki- 

váltsága,  nem  oly  jogokban,  melyek  által  politikus  be- 
folyást szerezhetne,  csupán  abban,  hogy  kenyerét  keze 
munkája  után  becsületesen  nyerhesse,  s  e  hazában, 
melyet  vérével  őriz,  munkájával  gazdagít,  egy  darabka 
földet  szerezhessen,  —  vajon  ez  hozna  veszélyeket 
nemzetiségünkre,  ez  fogná  ledönteni  azt,  mi  annyi 
századnak  diadalmasan  ellentállt? 

Meg  kell  vallani,  a  gondolat  új,  s  kik  kimondák, 
legalább  azzal  dicsekedhetnek,  hogy  e  világon  ők  az 
elsők,  kik  egy  nemzet  vesztét  abból  jósolák,  mert 
igazságos  vala.  S  vajon  mily  nemzetiség  az,  melylyel 
a  zsidók  a  mienket  elronthatnák?  A  német?  —  de 
nem  idegen-e  ez  a  zsidókra  nézve?  S  ha  a  zsidók 
hazánkban  német  elemet  képeznek,  nem  mutatja-e  épen 
ez,  hogy  e  nemzet  idegen  nemzetiséget  felvesz,  s  vele 
assimilálódik? 

Ám  legyen  —  így  szólnak  a  polgárosítás  ellenei 
tovább,  —  megengedjük,  hogy  a  zsidók  polgárosítása 
nem  fog  káros  következéseket  szülni  nemzetiségünkre, 
de  vajon  oly  nemzet,  mely  magát  hazánkban  idegen- 
nek érzi  s  annak  fogja  érezni  mindig,  míg  büszke 
Messiásálmai  meg  nem  szűnnek ;  mely  e  hon  többi 
polgáraitól  vallása  által  elkülönözve  áll  s  vele  soha 
egyesülni  nem  fog  —  mert  ha  a  kisebb  s  elhárítható 
akadályokat  (mint  nyelve,  ruházatja)  nem  említjük  is, 
a  sabbath  s  külön  ételtörvényei  ezt  nem  engedik,  — 
érdemli-e  a  polgárosítást,  s  nem  balgatag- e  a  törvény- 
hozó, ki  ha  nem  is  elleneket,  legalább  olyanokat,  kik 
a  haza  javáért  buzgóságot  nem  éreznek  s  érezhetnek, 
a  polgárok  minden  jogában  részesít?  Mert  azt,  hogy 
a  zsidók  hazánkban  nemzetiségünk  iránt  eddig  semmi 
részvételt  nem  mutattak,  csakugyan  nem  tagadhatja 
senki. 

Egy  előbbi  alkalommal  mondám,  hogy  a  zsidók  pol- 
gárosításánál nem  érdemek  jutalmáról,  hanem  csak 
egy  égbekiáltó  igazságtalanság  megszüntetéséről  lehet 
szó;  —  mondhatnám  most,  hogy  azoknak  hibái,  kiket 
tetteink  által  sérténk,   a  véteksúlyt    nem    enyhíthetik  ; 

s  talán  —  ha  épen  keressük  —  a  szent  könyv,  me- 
lyen valiásunk  alapul,  talán  elég  mondát  foglal  magá- 
ban, mely  ezen  állításomat  bizonyítaná.  De  nem  akarok 
visionariusnak  tartatni,  s  kik  vallásunk  emberszerető 
értelmét  felfogák,  úgy  sem  lehetnek  bizonytalanok  e 
kérdés  iránt;  csak  egyet  legyen  szabad  kérdeznem: 
vajon  ha  a  zsidók  eddig  nemzetiségünk  iránt  buzgó- 
ságot nem  mutattak,  ők-e  okai  ?  —  Tűretve  pénzö- 
kért,  —  gyűlöltetve  e  haza  minden  lakóitól,  kizáratva 
minden  hivatalból,  minden  megtiszteltetésből,  eltiltva 
egyes  városokból  s  törvényhatóságokból,  gúnyoltatva, 
megvettetve,  lábbal  tiportatva,  a  hová  csak  fordultak, 
vajon  mi  vala  az,  mi  nemzetiségünkből  részvételüket 
gerjeszthetné,  mi  az,  miért   ők    e    hazát  szerethetek  ? 

A  haza  nem  azon  darab  föld,  melyen  születünk. 
Nem  a  hegyláncz,  melynek  kékellő  csúcsaira  a  gyer- 
mek vágyódva  feltekinte ;  nem  a  térség,  mely  az  ifjút 
nőni  látta;  nem  a  folyó,  melynek  hullámzatánál  az 
ifjú  szívét  vágyak  tölték  el,  teszik  azt,  miért  a  férfi 
halni  kész.  Hasonló  vidékeket  találunk  a  föld  más 
részeiben  is,  s  a  szív  azért  nem  érzi  magát  honosabb- 
nak rajtok.  A  haza  több.  Azon  hely,  melyen  magun- 
kat szabadoknak  érezhetjük,  melyben  csak  hasonlókat 
találunk,  melynek  története  dicsőségünk,  virágozása 
boldogságunk,  jövője  reményünk ;  hol  házunk  áll,  hol 
homlokunk  izzadságával  munkált  vetéseink  zöldéinek, 
hol  idegeneknek  nem  tartatunk,  s  nincs  éldelet,  me- 
lyet legalább  reménylenünk  nem  lehetne  :  ez  a  haza, 
ez  az,  miért  csak  a  gyáva  nem  áldozza  életét,  s  kinek 
ezt  nem  adók,  attól  áldozatokat  kívánni  kegyetlenség. 

Vagy  nem  ezt  bizonyítják-e  az  emberi  nem  törté- 
netei első  lapjuktól  az  utolsóig?  Nem  látjuk-e  mindig 
s  mindenütt,  hogy  honszeretet  soha  szolgák  erénye 
nem  vala,  hanem  csak  a  szabadságban  veheti  gyöke- 
reit, s  csak  véle  együtt  terjed  a  polgárok  szívében  ? 
Nem  látjuk-e  ugyanazon  rómaiakat,  mint  hősöket  sza- 
badságuk, mint  gyávákat  császáraik  korában  ?  Nem 
váltak-e  vitézek  azon  szászok  ivadékaiból,  kiket  haza- 

jukkái  együtt  a  XI.  században  néhány  ezer  normann 
elfoglala?  S  az  1793-iki  Francziaország  között,  mely 
a  világnak  ellentáll,  s  a  között,  mely  181  5-ben  elfog- 
laltatik,  mi  a  különbség,  mint  hogy  elébb  szabadságért, 
később  uráért  küzködött  ?  Nem  látjuk-e  egy  korban, 
ugyanazon  nemzetnél  a  honszeretet  legnagyobb  csudáit 
a  nép  egy  osztályánál,  a  legalábbvaló  közömbösséget 
a  másiknál  ?  Olaszországban  például  hősöket  találunk 
a  szabad  városokban,  a  vidéken  haszontalan  pórt, 
mely  minden  diadalomnak  egyformán  örül,  minden 
hősnek  hasonló  tapssal  fonja  körül  babérral  homlokát; 
vitézeket  a  franczia  lovagok  között,  míg  a  nép  érdek 
nélkül  nézi  csatáit ;  nem  látjuk-e  a  honszeretetet  eltűnni 
minden  pártnál,  melynek  polgári  jogai  sértettek,  vagy 
csak  veszélyeztettek  is  :  Francziaországban,  hol  a  huge- 
nották katholikus  királyok  ellen  Angliához,  a  katho- 
likusok  hugenotíe  fejedelmek  ellen  Spanyolországhoz 
folyamodnak,  —  Angliában,  hol  a  puritánusok  1.  Ká- 
roly alatt  a  skótokat  önmaguk  hívják  hazájuk  ellen,  — 
s  talán  felhozhatnék  hasonló  példákat  honom  törté- 
neteiből is.  —  S  vajon  mit  bizonyít  mindez,  —  ha 
nem  azt,  hogy  az  embernek  első  szüksége  a  szabad- 
ság, mely  ha  elvétetett,  a  haza  neve  elveszti  bájerejét ; 
ha  nem  azt,  hogy  a  honszeretet  nem  —  Helvetius 
gúnyoló  definitiója  szerint  —  a  szamárnak  vonzalma 
istállójához,  hanem  az  embernek  ragaszkodása  azon 
helyhez,  melyen  magát  boldognak,  azaz  szabadnak 
érezheti.  Csak  ha  mindenkit,  ki  a  hon  határai  között 
él>  az  alkotmány  áldásaiban  részesítünk,  gerjeszthetünk 
hcnszeretetet ;  csak  ha  mindenki,  jogait  éldelve,  magát 
boldognak  érzi,  csak  ha  büszke  lehet  polgári  állásá- 
ban, akkor  fog  híven  ragaszkodni  nemzetiségéhez ; 
minden  egyéb,  mit  annak  terjesztésére  ez  egyen  kívül 
teszünk  s  tehetünk,  haszontalan. 

S  vajon,  ha  mindez  áll,  ha  meggondoljuk,  hogy 
korunk  nemzetei  kivétel  nélkül  nem  egy  néptörzsök- 
ből származottak,  hanem  véletlenül  összejött  külön- 
böző   s    egykor   ellenséges    részekből  állanak,    —    ha 

körültekintve  különböző  vallásokat  látunk  Európa 
majdnem  minden  országában,  s  így  meggyőződtünk, 
hogy  a  honszeretet  nem  eredeti  vagy  vallásos  egység- 
től, hanem  egyedül  az  alkotmánytól  függy  mely  Anglia 
annyi  nemzedékekből  összeszedett  népességét  egy  nagy 
nemzetté  foglalá  össze,  Észak-Amerika  franczia,  angol 
s  német  lakóiból  egy  külön  északamerikai  népességet 
alkota,  s  Francziaország  német  tartományait  egy  szá- 
zad alatt  francziákká  változtatá  :">^  lehet-e  feltennünk, 
hogy  ez  a  zsidóknál  nem  fog  történni :  feltennünk 
főképen  most,  midőn  annyi  példa  ellenkezőt  bizonyít, 
s  a  tapasztalás,  a  hol  csak  még  a  polgárosítás  létre 
jöhetett,  ezen  állításnak  ellentmond. 

Amerikában,  hol  a  zsidók  minden  polgári  joggal 
élnek,  s  többször  mint  tartományaik  képviselői  parla- 
menti tagokká  választattak,  —  Hollandiában  s  Bel- 
giumban, hol  minden  polgári  jogot  élveznek,  vajon 
nem  mutatnak-e  honszeretetet  ők  is,  mint  ez  országok 
más  polgárai  ?  Vajon  Francziaországban  mi  vala  követ- 
kezése az  emancipatiónak?  A  közhivatalokban,  melye- 
ket viseltek,  halhatatlan  seregeik  zászlói  alatt,  a  tudo- 
mány-, művészet-  s  mesterségekben,  melyeket  egy 
negyedszázad  óta  gyakorolnak,  meghazudtolták  el- 
nyomóik rágalmazásait,  —  így  szól  Merilhou  minister 
a  franczia  kamara  előtt;  —  s  ha  az  1812-iki  márczius 
1 1  -én  adott  edict,  melyben  a  tilsiti   békesség  által  ki- 


*  Azok,  kik  a  honszerctetet  mintegy  emberi  ösztönnek  tartva, 
a  nescio  qua  natale  solum  dulcedine  cunctos  allicit  szerint  azt 
hiszik,  hogy  ez  érzemény  akaratlanul,  mintegy  gondolat  nélkül 
támad  az  emberi  kebelben,  s  nem  polgári  állásától,  hanem  a  föld- 
höz való  ragaszkodásától  függ,  elfelejtik,  hogy  ezen  erényt  csak 
oly  nemzeteknél  találjuk,  melyek  a  műveltségnek  bizonyos  fokát 
már  elérték ;  elfelejtik,  hogy  gyarmatok  mindig  anyaországukat 
gyűlölik  leginkább,  s  hogy  mindazon  bájnak,  melyet  emlékeink 
bizonyos  helyek  körül  vonnak,  a  honszeretet  már  azért  nem  lehet 
oka,  mert  ezen  emlékek  legfölebb  nevelésük  helyét  tehetik  ked- 
vessé, s  mert  ha  a  hazaszeretet  ezen  érzeményen  alapulna,  olyanok- 
nál, kik  hazájukon  kivűl  neveltettek,  nem  is  létezhetnék  :  ezt  pedig 
nem  fogja  senki  állíthatni. 

jelölt  porosz  határok  között  a  zsidóknak  minden  pol- 
gári mesterség  gyakorlására,  magasabb  tanítószékekre, 
katonai  tisztségekre  s  több  más  életpályára  jogok 
adatnak,  később  majd  világos  határozatok,  majd  szo- 
kás által  nagyrészint  visszavétetett,  a  zsidók-e  okai  ; 
ők,  kikről  Hardenberg  január  4-én  181 5-ben  gróf  Góth- 
hoz  irt  levelében  bizonyságot  ád,  miképen  az  utolsó 
háború  története  eléggé  bizonyítá,  hogy  a  zsidók,  kik 
az  ország  polgáraínak  felvétettek,  hív  ragaszkodásuk 
által  magukat  ezen  jótéteményre  érdemesnek  mutatták. 
«Zsidó  vallású  ifjak  —  így  szól  Hardenberg  tovább  — 
híven  küzdöttek  keresztyén  hadtársaik  mellett,  s  kö- 
zöttük is  elég  hőstett  s  nemes  elszánás  példáit  talál- 
hattuk, míg  az  országnak  egyéb  zsidó  lakói,  s  jelesen 
az  asszonyok,  ez  ország  keresztyénéivel  mindennemű 
áldozatokban  vetélkedtek. »  —  S  vajon  nem  lehetnc-e 
hasonló  okoktól  hasonló  következéseket  várni  nálunk 
is,  s  nem  valószinű-e,  hogy  a  polgárosítás  nem  hogy 
nemzetiségünknek  ártana,  hanem  inkább  e  hon  egész 
zsidó  népességét  hív  követőinek  hódítaná? 

Mert  habár  Hartmann*  és  Streckfuss"^^  s  mindazok, 
kik  a  zsidók  polgárosítása  ellen  írtak  vagy  írnak,  leg- 
inkább a  nemzetiségre  alapítják  főokoskodásukat :  vajon 
mit  hozhatnak  fel  annak  bebizonyítására,  hogy  a  zsidók 
valóban  külön  nemzetiség  után  vágyódnak,  s  keresz- 
tyén népekkel  soha  valóban  egyesülni  nem  fognak  ? 
Azt,  hogy  a  zsidók  vallásos  szertartásaik  miatt  a  ke- 
resztyének lakomáiban  nem  részesülhetnek  (ez  egyike 
a  legkedveltebb  okoknak)  ?  De  elmellőzve  itt  azt, 
hogy  annyi  reform  után,  melyek  a  zsidók  vallásában 
egy  idő  óta  történnek,  talán  nincs  távol  az  idő,  mely- 
ben az  iránt  is  változások  fognak    történni, "^"^^   vajon 

*  Anton  Theodor  Hartmanns  Grundsátze  dés  orlbodoxen  Juden- 
thums. 

**  Üher  das  Verbáltniss  der  Juden  zu  den  cbrístlichen  Staaten, 
^^'^  So  schreibt   die    hcilige    Schrift   nichts    über    dje    Art    und 
"Weise  Yor,  wie  das  Vjeh  geschlachtet  werden    müsse,    noch  dass 
es,  wenn  cs  gewissc  Verletzungen  am    Leibe    hat,  nicht  gegessen 

oly  országban,  mint  a  mienk,  hol  pápisták  s  refor- 
máltak századokig  együtt  élnek,  és  senkinek  még 
eszébe  nem  jutott,  hogy  mert  amazok  vallásuk  szerint 
böjtre  kényszerítve,  majdnem  az  év  egyharmadáig 
reformált  hontársaikkal  nem  táblázhatnak,  egyesülésük 
létesíthetlen :  lehet-e  a  zsidó  ételtörvényekből  az 
egyesülés  lehetetlenségét  következtetni ;  vagy  míg  az 
országnak  több  egy  milliónyi  lakójánál*  külön  kalen- 
dárJom  szerint  számolja  ünnepeit,  —  mondani,  hogy 
míg  a  zsidók  sabbath jókat  a  vasárnapra  által  nem  tet- 
ték, a   polgárosítás  lehetetlen? 

Vagy  talán  az  ezerszer  felhozott  Messiás-reménye- 
ket fogjuk  felhozni  annak  bebizonyítására,  hogy  a 
zsidók,  kik  országuk  helyreállását  várják,  a  polgáro- 
sításra allíalmatlanok  ?  Hisz  ők  minden  helyet  csak 
számkivetésük  helyének  tekintenek,  csak  egy  rövid 
nyugpontnak  hosszü  vándorlásukon  ■ —  így  szólnak  a 
polgárosítás  ellenei ;  —  mi  nekik  Anglia  vagy  Német- 
vagy Magyarország?  Hazájok  a  Jordán  partjain,  a 
nagy  Libanon  hűs  völgyeiben  áll,  s  csak  ennek  emlé- 
kénél dobog  fel  szívok ;  csak  ha  az  időről  szólnak, 
melyben  a  rég  várt  Messiás  végre  eljő,  tölti  remény 
lelküket.  A  zsidók  lakhelyüket  nem  tekintik  hazájuk- 
nak s  azért  polgárosításukról  szólni   képtelenség. 

De  vajon  lehet-e  valami  kegyetlenebb  ezen  okos- 
kodásnál ?  —  Egy  nemzet  elveszti  hazáját ;  szétszórva 
a  világ  minden  népei  között,  a  hová  jő,  elnyomás  s 
hallatlan  üldözés  követi  mindig;  fegyvere  nincs,  mely- 
lyel  elnyomóinak    ellentállhatna,    század    század    után 


wcrden  dürfe,  ebenso  wenig  gebietet  dic  Schrift  die  Vermischung 
von  FJeisch  und  Milchspeiscn.  Die  Thalmudischen  Ueberlieferungen 
über  dicsen  Punkt  wcrden  theils  für  mündliche  Ueberlieferungen 
erklart,  theils  nach  einer  eigentlichen  Exegese  aus  der  Schrift 
hergeleitet.  Diejenigen,  welche  nun  die  göttliche  Authoritat  des 
Thalmud  nicht  anerkennen,  würden  demnach  an  christlichen  Tischcn 
essen  kőnnen.  lítipartbeiscbe  líniversal  T^ircbenzettung  N.  6.  Die 
zwei  Partheyen  im  Judentbum. 
*  A  görögök. 

múlik,  s  tapasztalásai  nem  mutatnak  egy  természetes 
vaJószinűséget  egykori  állapotának  helyreállítására:  s 
ha  e  nemzet,  bízva  Istenében,  még  nem  esik  kétségbe, 
s  feltekintve  a  magas  égre,  mely  csak  kínjait  látta,  s 
körültekintve  a  földön,  hol  csak  szenvedett,  —  s  érezve 
elnyomásának  egész  súlyát,  szenvedéseinek  egész  ke- 
serűségét, egy  csodába  helyezi  reményét,  —  mert 
nem  hiheti,  hogy  Isten  e  szép  világot  egy  ártatlan 
nép  kínpadjáúl  teremte,  mert  nem  hiheti,  hogy  az 
örök  igazság  nem  adna  jutalmat  ily  állhatatos  türelem 
után,  —  ha  száműzetve  mindenünnen,  a  rég  vesztett 
hazának  képén  gyönyörködik  álmaiban,  —  ha  semmi 
nemzet  polgárainak  nem  fogadtatva,  önnemzetiségének 
feltámadásáról  ábrándozik :  vajon  mit  mondjunk  azok- 
ról, kik  ily  népnek,  midőn  honosítást  kér,  hideg 
gűnynyal  azt  felelik :  hisz  álmaitokba  ti  már  birtok 
egy  hazát,  ti  más  ábrándozott  nemzetnek  polgárai 
vagytok,  menjetek  oda ;  mi  nem  fogadhatunk  fel  kö- 
rünkbe. Hát  nem  eleget  szenvedett  e  nép,  s  büntetni 
kell-e  őt  még  azon  egy  gyenge  reményért  is,  mely- 
lyel  kínjait  enyhíti ;  azon  egyért,  melyen  kívül  ti  néki 
mást  nem  hagytatok,  s  mely  lelkének  erőt  ada  kegyet- 
lenségtek  eltűrésére?  S  vajon,  ha  csak  kínokat  találva 
a  jelenben,  bizalmát  egy  szebb  jövőben  helyezé  ;  ha 
visszataszítva  mindenkitől,  csak  hontársaival  érez 
rokonságot;  ha  csak  megvetést,  csak  kegyetlen  üldö- 
zést találva  e  földön,  szenvedései  között  ábrándozik, 
vajon  mi  vethetjük-e  ezt  szemére,  kik  tőle  egy  remé- 
nyen kívül  mindent  elkoboztunk?  —  Isten  nem  akarta, 
hogy  egy  szív  remény  nélkül  éljen  e  világon,  s  kitől 
e  föld  megtagadja  örömeit,  annak  az  ég  csillagai  sugár- 
zanak  bizalmat  keblébe.  —  Kiket  zsarnok  elnyomott, 
kiket  a  világ  visszataszíta  s  a  keresztyén  vallásukért 
kínoza,  a  pária  nehéz  terhe  alatt  feltekintenek,  s  a 
zsarnok  nem  rabolhatja  el  bizalmukat  hatalmával,  nem 
ronthatja  el  a  vigasztaló  gondolatot,  hogy  fenn  e  ne- 
héz élet  után  más,  szebb  haza  vár  a  szenvedőre, 
hol  ő  is  szabad  lesz,  hol  a  megvetés  bélyege  eltűnik 

B.  Eötvös  József  munkáiból.  ]].  !» 

arczárói,  hol  a  vándor  nehéz  útja  után  pihenni,  s  ki 
itt  szenvedett,  éldelni  fog.  De  vajon,  kérdem,  lehet-e 
ezt  —  s  hogy  a  Messiás-remény  a  zsidók  nagyobb 
részénél  csak  ebben  áll,  teljes  meggyőződésem  — 
vétkül  tulajdonítanunk?  S  ha  talán  néhány  zsidó,  el- 
csábítva szent  könyveinek  hibás  magyarázata  által, 
földi  hazájának  helyreállításáról  álmodoznék  is :  lehet-e 
ezt  a  polgárosítás  ellen  okúi  felhozni,  midőn  e  nem- 
zet műveltebb  része  e  Messiás-reményeket  majdnem 
általánosan  allegorice  magyarázza? 

« Messiásunk  —  igy  szól  dr.  Jakobi'  —  az  igazság, 
mely  mindig  hatalmasabban  emelkedik  elavult  előíté- 
letek s  középkori  szokások  ellen,  s  szabadságunkat 
előbb  vagy  később  ki  fogja  víni.  Palaestinába  nem 
akarunk  visszatérni,  csak  emberi  és  polgári  jogaink 
visszanyerését  kívánjuk.  D 

«Mi  a  német  hazához  akarunk  tartozni,  ahhoz  fo- 
gunk tartozni  minden  helyen.  Németország  tőlünk 
mindent  kivánhat,  mit  csak  joggal  polgáraitól  követel- 
het, s  örömmel  fogunk  mindent  áldozni  védelmére, 
csak  becsületünket  s  vallásunkat  nem.'  —  Ha  ezerek 
között  egyesek  volnának,  kik  inkább  egy  nem  létező 
országhoz  s  nem  nemzethez  tartoznának,  ilyeneket 
talán  tanácsos  volna  policziai  fel  vigyázat  alá  helyezni : 
nem,  mert  veszedelmesek,  hanem  inkább,  mert  igen  is 
valószínű,   hogy  tébolyodottak.D^ 

«A  hit,  melylyel  minden  jó  s  igaznak  győzelmében 
bízunk :  ez  Messiás-hitünk.  Ragaszkodjunk  erősen 
ehhez.  »■* 

«Ki  lánczainkat  széttöri,  ki  gy alázatunktól  megment 


*  Uiher  das  Verháltniss  des  üj.  preuss.  Ober-7{iegerungsraibes  Streck- 
fuss  zur  Emancipation  der  Juden. 

*  Vertbeidigung  der  bürgerl.cben  Gleichsteltung  der  Juden  gegen 
die  'Entwürfe  des  7Í.  "Dr.  Ti.  E.Pauíus,  von  Gábriel  Riesscr  Doctor 
der  Rcchte.  Altona,    1831.  p.  81. 

3   Ugyanott  49. 

^  Zíiber  die  Síellung  der  Bekenner  des  Mosaiscben  Gtaubens  in 
Deuiscblan d  \on  Q^hric]   Riesser,  Doctor  der  Rechte.  Altona,  1831, 

s  polgári  jogaink  megszerzésében  segít  —  az  Messiá- 
sunk. Más  fogalmat  az  orthodox  zsidóság  nem  tart 
Messiásáról.  3>* 

S  vajon  miután  a  zsidók  műveltebb  része  napjaink- 
ban így  nyilatkozik,  s  miután  az  1806.  év  május  30-án 
Napóleon  által  összehívott  zsidó  sanhedrin  ugyanezen 
elvekhez  ragaszkodik :  lehet-e  még  a  nemzetiségben 
okot  keresni  az  emancipatió  ellen ;  s  mert  a  zsidók, 
részint  helyzetüktől  kényszerítve,  részint  talán  hibás 
vallási  fogalmak  által  megtévesztve,  valaha  külön  nem- 
zetiségökhöz  ragaszkodtak,  s  mert  Cardoso  ezen  nem- 
zetiséghez annyira  ragaszkodik,  hogy  még  azon  hajdani 
szokást  is,  mely  szerint  a  zsidók  egykor  külön  város- 
részekre szoríttattak,  nem  annyira  más  népek  megve- 
tésének, mint  inkább  különös  isteni  gondviselésnek 
tulajdonítja,  mely  Izraelt  elkülönözés  által  más  népek 
hibáitól  s  romlottságától  meg  akará  őrizni  ;**  vajon 
lehet-e  ebből  következéseket  vonni  korunk  zsidóira  is, 
s  azt  mondani,  hogy  ők,  kik  oly  állhatatosan  esdek- 
lenek  polgárosításért,  elkülönözést  kivannak,  —  mintha 
egy  hazát  bírni  nem  volna  kedves  minden  kebelnek, 
mintha  volna  ember,  kinek  szívére  egy  homályos  jós- 
lat több  hatással  bírna,  mint  azon  hely,  melyet  szüle- 
tésének első  napjától  a  végsőig  minden  emlék  felszen- 
tel, melyet  eldődei  sírja,  gyermekeinek  első  hangjai 
kedvessé  tevének,  melyben  magát  szabadnak  érezheti  I 


]]. 

Azon  két  fő  okról  szóltunk  eddig,  mely  a  zsidók 
polgárosítása  ellen  közönségesen  felhozatik,  s  bármi 
gyengének  ösmcrjük  is  erőnket,  reménylem,  meggy őz- 


*  Jlnton    Tbeodor  Jíartmanns    Grundsátze  des  zaahren  Judentbums 
in  tbrem  wahren  JJcbte  dargestellt  \on  Dr.  Gotthold  Salamon,  Altona, 
1838.  p.  46. 
**  Las  Bxcelíentias  de  tos  Tíebreos. 

tük  olvasóinkat  ez  okok  alaptaJanságáról.  Hátra  van, 
hogy  még  azon  vallási  tekintetről  szóljunk,  mely  ho- 
nunkban —  hol  majdnem  mindenütt  egy  nagy  párt 
a  vallásos  szabadságot  személyes  érdekéből  védi  — 
ritkábban  említtetik  ugyan,  de  valamint  egykor  a  zsi- 
dók elnyomásának  fő  oka  vala,  úgy  n.ost,  habár  rit- 
kábban, annyival  több  keserűséggel  felhozatik,  s  majd 
a  zsidó,  majd  a  keresztyén  vallás  elveiből  kiindulva, 
az  cmancipatiót  majd  veszedelmesnek,  majd  istentelen- 
nek hirdeti. 

Korunk,  a  mint  mondám,  vallásos  türelem  kora ; 
részint  —  fájdalom  —  közömbösség,  részint  azon 
meggyőződés,  hogy  minden  térítési  mód  között  a 
kényszerítés  bizonyára  a  legrosszabb  (Grotius  szerint 
coactus  qui  credit,  non  credit,  sed  eredére  simulat), 
végre  különös  türelemre  taníták  az  embereket,  s  bár 
itt-ott  egyes  kivételek  találtatnak  is,  (mint  még  szá- 
zadunkban a  szabad  Connecticut  törvényt  hoza,  hogy 
a  ki  a  quackerekhez  áttér,  először  számkivetéssel, 
visszaesés  esetében  halállal  büntettessék),  bátran  el- 
mondhatjuk, hogy  a  vakbuzgóság  s  vallásos  üldözések 
évei  rég  megszűntek,  s  hogy  századunkban  alig  talál- 
tatik ország,  hol  százados  küzködések  díjául  el  nem 
ösmertetnék  az,  hogy  az  országnak  polgárai  vallására 
befolyása  csak  annyiban  lehet,  a  mennyiben  elvei  a 
közállományra  nézve  veszedelmeseknek  találtatnak.  — 
A  közvélemény  változásával  változni  kellé  a  zsidók 
polgárosítása  ellen  vallási  tekintetből  felhozott  okok- 
nak is,  s  ha  egykor  a  zsidó  név  maga  a  legkegyet- 
lenebb üldözésnek  elég  okúi  találtatott,  ha  a  vallásos 
különbségnél  nem  kellé  több,  hogy  minden  kegyetlen- 
ség, mint  az  albingensisek,  úgy  a  zsidók  ellen.  Isten- 
nek kedves  keresztyéni  tettnek  hirdettessék ;  most 
csak  az,  ki  megmutathatná,  hogy  vallásuk  a  közállo- 
mányt  veszélyezteti,  reményeiheti,  hogy  szavának  ha- 
tása leend.  S  ez  az  út,  melyet  az  emancipatió  ellenei 
napjainkban  követnek. 

dHa    a    zsidó    valJásból    —    így  szól  Streckfuss  — 

mind  azt  elvcszszük,  mi  vagy  csak  külső  szertartás, 
vagy  mit  a  természetes  vallás  tanít,  posítiv  dogmái 
ezek  fognak  maradni :  « Isten  csak  a  zsidók  Istene,  s 
világi  és  egyházi  feje.  ó  csak  a  zsidókat  szereti,  más 
nemzeteket  gyűlöl  s  megvet.  —  Vétkei  büntetéséül 
széleszté  el  népét  a  világ  kerekségén,  s  csak  ezért 
adta  elleneik  hatalmába.  De  egykor,  ha  az  idő  eljő, 
elküldi  Messiását,  s  kik  hívei  maradtak,  vissza  fognak 
térni  Palxstinába,  hol  Isten  hsjdani  országa  fel  fog 
támadni  új  fényben  s  dicsőségben.  —  Ezen  oktatá- 
soknak szükséges  következése  az,  mit  a  zsidóknál  lá- 
tunk. Szigorú  ritual  törvényei  által  —  melyek  arra 
alkotvák,  hogy  a  zsidót  a  világ  más  népeitől  elszige- 
teljék, —  más  szünnapokra  kényszerítve,  mint  keresz- 
tyén hontársai,  sőt  eltiltva  majdnem  minden  nem  zsidó 
kezek  által  készített  étektől,  más  hontársaival  való 
közlekedésben  sokféle  módon  gátolva,  sőt  kizárva  a 
keresztyén  vendéges  asztalától,  a  vallásos  zsidó  azon 
országban,  hol  lakik,  magát  soha  honosnak  nem  érez- 
heti. Lakóit  ő  soha  közös  czélokra  öszvegyült  hon- 
társainak, fejedelmét  tettleges,  áz  lelkiismerete  szerént 
soha  jogszerű  urának  nem  fogja  elösmerni.  Ö  nem 
szerezhet  földbirtokot  azon  szándékkal,  hogy  azt 
jobbítva  unokáira  hagyja,  hanem  —  mert  hisz  a 
Messiás  minden  nap  eljöhet  s  Palsestinába  hívhatja 
őt  —  legfelebb,  hogy  vele  kereskedjék.  Néki  egy- 
általában csak  oly  mesterségek  lehetnek  kedvére,  me- 
lyekről a  legkisebb  veszteséggel  azonnal  lemondhat, 
ha  egykor  a  nagy  szó,  mely  őt  való  hazájába  vissza- 
hívja, felhangzik.)) 

Hartmann,  ki  többrendbeli  munkában  a  zsidók 
polgárosítása  ellen  írt,  hasonlólag  a  vallási  alapra  építi 
okoskodásait,  s  annak  bebizonyítására,  hogy  a  zsidók 
vallásos  nézetei  valóban  oly  elveket  foglalnak  maguk- 
ban, melyeket  egy  jól  elrendezett  országban  tűrni 
nem  lehet,  a  talmudból  egyes  helyeket  idéz,  melyek 
szerént : 

Esküvések  néha  kötelezők,  néha  nem.* 

Zsidóknak  keresztyén  bírák  előtt  perlekedni  nem 
szabad.  Talmud,  Tractat,  GitUn,  Fol.  88.  1.  2.  Tad 
Cbasakak  IV.  248.  Coi  i.,  u.  o.  Scbulcban  Jlrucb,  4-ik 
R.  V.  26. 

A  bálványozókat  (keresztyéneket)  szóval  s  tettel 
csalni  szabad.  Jlvodab  Sara  Fol.  16.  Col.  2.  Tract. 
Baba  Jvammá  fol.    113  stb.">^->^ 

A\inden  fortély,  mentség  s  kétértelműség  szabad, 
valahányszor  a  szükség  kivánja,  vagy  általuk  jó  czél 
érethetik  el  a  nélkül,  hogy  mások  károsulnának.  Con- 
ciliator  1.   48.   Amsterdami  kiadás   1633 — 4. 

Csak  oly  eskü  kötelező,  mely  egészen  hibátlan 
Thorára  tétetett  le ;  ha  a  leirat  hibás,  az  eskünek 
nincs  ereje.  Maimonídes.  "Hilcbot  Jesu  de  Jiathrab 
lap.  VI.  §.  10.  Talmud  Tractat  Scbabbat.  fol.  110.  1.; 
Gillin  fol.  45.  Col.   2.'^'^'*^ 

A  zsidó  vallásnak  e  veszélyes  elveiből  kiindulva 
dr.  Paulus  így  okoskodik:  dAz  ország,  mely  mint 
köztársaság  minden  vallás  védelmére  köteleztetik,  nem 
kevésbbé  köteles  azért  egész  komolysággal  s  jogszerű 
hatalmának  egész  erejével  nyilván  kinyilatkoztatni 
minden  vallási  felekezetnek,  hogy  Istenhez  való  állá- 
sáról s  viszonyairól  tarthat,  a  mit  akar;  de  hogy 
vallásos  nézeteiből  soha  nem  szabad  tetteknek  támadni, 
melyek  által  követői  vagy  mások  jogaikban  vagy    kö- 


*  R.  Akíba  esküvő  szájának  mondásait  szivében  semmivé  tette- 
Tract.  Callah.  Fol.  XVIU.  Col.  2.  —  Maimonides  azt  mondja, 
hogy  az  eskünek  nincs  kötelező  ereje,  valahányszor  a  száj  és  szív 
tökéletesen  egyet  nem  ért.  Hilchot,  Schehuoib,  az  esküvésekről. 
C.    1.  S-    >2.  stb.  stb. 

**  Maimonides  mondja,  hogy  a  zsidónak  a  bálványozó  által 
számolásban  elkövetett  hibát  —  azon  esetben,  ha  t.  i.  maga  ezen 
hiba  elkövetésében  semmit  nem  tett,  s  Isten  neve  az  által  nem 
szentségteleníttetik  —  önhasznára  fordítani  nem  tilos.  Torcb  "Deab 
sz.   232.   S-    14- 

***  Minthogy  a  szerző  a  hebrseus  nyelvet  nem  érti,  minden 
idézéseiben,  melyeket  a  talmudból  tett,  csak  az  áltaJa  felhozott 
írókat  követé. 

telcsségcikben  gátoltatnának.  Semmi  vallásos  felekezet- 
nek nem  szabad  küJső  tetteinek  elrendezésében  oly 
törvényeket  követni,  melyek  az  ország  vagy  a  termé- 
szet törvényeivel  ellenkezésben  állanak.  Az  ország 
nem  engedheti,  hogy  alattvalói  idegen  törvényeket 
kövessenek*. 

Több  ezekhez  hasonló  okoskodást  idézhetnék;  de 
miután  a  polgárosítás  ellenei,  a  vallásos  nézetből  ki- 
indulva, csak  a  szavakban  különböznek  (oly  ritkák  e 
rossz  ügynél  még  a  rossz  okok  is),  az  olvasó  ezekből 
át  fogja  látni  az  utat,  melyet  állításuk  bebizonyításá- 
ban valamennyien  követnek. 

A  zsidók  vallása,  úgy,  mint  azt  Mózes  könyvei 
tanítják  s  a  talmud  kifejti,  oly  elveken  alapúi,  melye- 
ket jól  elrendezett  országban  nem  tűrhetni ;  már  pedig 
soha  nép  Israelnél  áJIhatatosabban  vallásához  nem  ra- 
gaszkodott ;  tehát  e  népet  polgárosítani  nem  lehet. 
Ez  az  okoskodás. 

Elmellőzvén  itt,  hogy  miután  ezen  ok  azok  által 
hozatik  iz\f  kik  a  polgárosítást  a  zsidók  erkölcstelen- 
sége tekintetéből  ellenzik,  ezen  két  ok  között,  mely 
egy  állításnak  bebizonyítására  használtatik,  talán  némi 
ellenkezés  létezik,  —  mert,  csekély  belátásom  szerint 
legalább,  nem  egészen  világos,  miként  lehet  azon  nép, 
mely  vallásához,  azon  valláshoz,  melyen  keresztyén- 
ségünk  nagyrészint  alapul,  oly  híven  s  állandóan 
ragaszkodik,  egyszersmind  a  legerkölcstelenebb ;  — 
legyen  szabad  ezen  okot  egy  kevéssé  közelebbről  te- 
kintenünk. 

Arra,  hogy  ezen  okoskodás  álljon  s  a  zsidók  polgáro- 
sítása ellen  napjainkban  felhozathassék,  kettő  szükséges : 

Először:  hogy  az  ó  testamentom  s  talmud  szel- 
leme —  nem  egyes  kiszakított  mondásai  —  valóban 
egy  jól  elrendezett  ország  szellemével  ellenkezésben 
álljanak. 

Másodszor :  hogy  a  zsidó  szent  könyveit  még  nap- 
jainkban is  ezen  értelemben  vegye,  s  hozzájok  állha- 
tatosan ragaszkodjék. 

Már  a  mi  az  elsőt  illeti,  kérdem :  ki  meri  ezt  állí- 
tani ?  Ki  meri  mondani,  hogy  az  ó  testamentom  —  c 
legdicsőbb  emléke  egy  eltűnt  civilisatiónak  —  egy 
jól  elrendezett  ország  elveivel  ellenkezésben  áll,  nem 
egyes  mondásaiban  s  példabeszédiben  mondom,  — 
mert  hol  van  könyv,  mely  oly  ellenséges  szándékkal 
olvastatva,  mint  ez  olvastatott,  gáncsra  alkalmat  nem 
adna?  —  de  egészében;  nem  szavaiban  de  szellemé- 
ben? Vajon,  ha  e  régi  könyvekben  Izrael  isten  népé- 
nek neveztetik,  s  más  népek  csak  megvetéssel  s  néha 
gyűlölséggel  említtetnek:  oly  menthetetlen-e  e  büsz- 
keség azon  népnél,  mely  körülfogva  ellenektől,  a  bál- 
ványozás századaiban  egy  Istenben  való  hitét  meg- 
tartá?  Ha  Mózes,  ki  átlátá,  hogy  népének  rendkívüli 
helyzete  csak  rendkívüli  erő  kifejtése  által  állhat  fenn; 
ki  jól  tudá,  hogy  józan  törvényhozó  mindig  csak  a 
jelenről  gondoskodhatik,  s  csak  a  szükséghez  mérheti 
törvényeit,  a  jövőre  bizva  a  jövőt  s  meggyőződve, 
hogy  minden,  mit  a  haladó  idő  haszontalanná  tett  s 
előitéletté  változtatott,  megszűnik,  mihelyt  ideje  el- 
jött, csak  nemzetiségének  fentartásáról  gondoskodva 
oly  törvényeket  alkotott,  melyek  Izraelt  más  népektől 
clkülönözék,  s  e  népben  idegen  szomszédai  cUcn 
gyűlölséget  gerjeszthetett;  ha  tehát  a  zsidó  törvények- 
nek ezen  része,  mely  akkor  alkottatott,  kora  bélyegét 
hordja  homlokán,  s  például  mi  az  étektörvényeket 
illeti,  épen  oly  szigorú,  mint  a  hajdani  Egyiptomé: 
vajon  el  lehet-e  felejtenünk,  hogy  épen  ezen  könyv 
más  lapjain  száz  oktatás  olvasható,  melyben  a  törvény- 
hozó nem  századát,  de  ezredét  meghaladta;  hogy 
ugyanezen  könyv,  melynek  egyes  mondásaiból  Streck- 
fuss  úr  a  zsidók  emancipatiója  ellen  felszólal,  az  örök 
tízparancsolatot  foglalja  magában;  hogy  azon  egyes 
mondások  mellett,  melyeket  a  zsidók  ellenei  oly  szí- 
vesen idéznek,  s  melyekből  oly  ellenmondhatatlanul 
bebizonyíthatni  vélik  azt,  hogy  a  zsidók  vallásukat 
követve  minden  más  népet  gyűlölnek  —  mintha  oly 
vallás,     mely    ezredekig    fennáll,    ily    balgatagságokat 

taníthatna  —  más  épen  oly  régi  s  a  zsidók  által 
épen  oly  szenteknek  tartott  igék  állnak,  mik  az  ellen- 
kezőt parancsolják?  Vagy  nem  áll-c  a  zsidók  szent 
könyvében  e  fenséges  ige :  ((Szeresd  felebarátodat, 
mint  tenmagadat  ?» '  Vagy  gyűlölést  hirdetnek-e  ezen 
szavak:  ((Szeresd  az  idegent,  mint  tenmagadat ?»*  ccTi 
s  az  idegen  egyenlők  vagytok  az  Ur  előtt.3)'  Vagy 
nem  áll  e  írva:  «Ha  honotokban  egy  idegen  lakik, 
ezt  ne  bántsátok.  Ö  úgy  lakjék  köztetek,  mint  a 
benszületett  köztetek  laki  le,  s  szeresd  őt,  mint  ten- 
magadat, mert  te  is  idegen  voltál  Egyiptom  földjén.D'^ 
S  tovább :  <dgy  szól  az  Úr  a  rabokhoz,  kiket  elve- 
zettek Babilonba:  Építsetek  házakat  és  ültessetek 
kerteket.  Iparkodjatok  a  város  javán,  hová  vezettettek 
s  imádkozzatok  érte  az  Urhoz.ií)^  —  Ha  egy  idegen, 
ki  nem  tartozik  Izrael  népéhez,  jő  messze  földről  s 
imádkozik  a  házban,  hallgasd  meg  őt  s  tégy  mindent, 
mert  hozzád  esdeklik,  hogy  minden  népek  ösmerjék 
s  féljék  nevedet.^  S  végre  így  szól  az  Ur:  az  idege- 
nek áldozatai  kedvesek  lesznek  előttem,  mert  házam 
imádkozó  ház  minden  népnek.^ 

Ha  tehát  egyes,  a  szent  könyvekben  talált  mondá- 
sok néhányak  által  a  polgárosítás  ellen  hozatnak  fel, 
nem  lehetne-e  több  joggal  az  emancipatio  mellett  az 
egész  törvénykönyv  szellemére  hivatkozni,  melyről 
Krisztus  maga  monda,  hogy  küldetése  nem  elrontani, 
de  megerősíteni  a  törvényt,  —  ha  csak  azon  képtelen 
állításhoz  nem  akarunk  jutni,  hogy  a  zsidók  csak 
épen  ez  eg^^es  mondásokra  szorítják  vallásosságukat, 
s  vakon  engedelmeskedve  Isten  szavának,  mikor  gyű- 
lölésre  int :  mihelyt  szeretni  tanít,  mihelyt  a  törvény 
szivünk  hajlandóságaival  s  emberi  természetünkkel 
összehangozik,  ugyanazon  vallás  parancsait  nem  fogják 
követni. 


'  Lcv.  XIX.  19.  »U.  o.  34.  3  Num.  15.  j6.  4  Mór.  3.  könyv, 
19.,  14.  5  Jeremiás  29.,  4.  s  7.  ^  2.  Chron,  6.,  31.  Salamon  tem- 
plomának felszentelése.  7  Jesaiás   56.,  7. 

A  mi  az  ó  testamentomból  felhozott  egyes  mondá- 
sokról mondatott,  áll  azokra  nézve  is,  melyek,  mint 
egy  jól  elrendezett  ország  nyugalmával  ellenkezésben 
állók,  a  polgárosítás  ellen  a  talmudból  idéztetnek. 
Mert  habár  annak  feszegetésébe :  mennyire  állnak  a 
zsidók  ellenségei  által  felhozott  idézések,  úgy  mint 
azok  felhozatnak,  —  én,  ki  a  hebrazus  nyelvet  nem 
ösmerem,  belé  ereszkedni  nem  akarok;  habár  meg- 
engedem, hogy  dr.  Salamon  többször  azon  könyveket, 
melyekből  Hartmann  idéz,  helytelenül  nevezi  apokri- 
phoknak;  habár  nem  tagadom,  hogy  a  talmud  — 
mely  e  nemzetnek  több  százados  literaturáját  foglalja 
magában  —  századának  bélyegét  hordja  magán,  s 
azon  korban  támadva,  melyben  —  mint  Streckfuss 
maga  mondja  —  a  keresztyének  által  a  zsidókon  el- 
követett szörnyű  undok  tettek  kebleikben  csak  gyű- 
lölséget ébreszthctének,  ezen  érzeményt  még  inkább 
terjesztik:  azt  legalább  senki  nem  tagadhatja,  hogy  a 
talmudban,  e  setét  s  valóban  antisocialis  oktatások 
mellett  más,  épen  ellenkező  oktatások  is  foglaltatnak; 
hogy  ugyanazon  talmud,  mely  izraelitáknak  idegen 
biró  előtt  a  perlekedést  eltiltja,  más  helyen  e  szavak- 
ban: ccAz  ország  törvényei  való  törvényeke,  híveit  a 
törvények  megtartására  inti ;  hogy  ugyanazon  talmud 
minden  keresztyén-gyűlölés  mellett  híveinek  köteles- 
ségéül teszi,  hogy  szegény  nem-izraelitákat  az  izrae- 
lita szegényekkel  együtt  tartsanak ;  hogy  végre  ugyan- 
azon talmud,  mely  állítólag  a  hamis  esküvéseket  meg- 
engedi, számtalan  más  helyen  az  eskü  szentségét  pár- 
tolja, mit  Hartmann  Tivadar  maga  is  elösmer;  hogy 
tehát  a  talmud  —  főkép  oly  ellenséges  szándékkal 
olvastatva,  mint  azt  Eisenmenger  s  mások  tevék  — 
habár  sok  oly  dolgokat  foglalna  is  magában,  melyek 
a  polgár  jogaival  s  kötelességeivel  ellenkezésben  áll- 
nak, ezekből  a  polgárosítás  ellen  okokat  meríteni 
csak  akkor  lehetne,  ha  tapasztalásunk  mutatná,  hogy 
századunk  zsidói  talmudjokból  épen  csak  e  helytelen 
oktatásokat    követik,    hogy    csak  ahhoz  ragaszkodnak. 

mi  vallásos  könyveikben  országunk  törvényeível  ellen- 
kezésben áll. 

S  ez  az,  mitől  vélen\ényem  szerint  az  egész  kérdés 
eldöntése  függ.  —  Mi  vala  a  zsidók  vallása  századok 
s  ezredek  előtt,  érdekes  kétségen  kívül  a  történet- 
irónak, ki  e  nemzet  emlékeit  messzebb  követhetve, 
mint  másokét,  s  az  eszmék  kifejlődését  sehol  nem 
láthatja  tisztábban ;  törvényhozót  csak  korunk  zsidói- 
nak vallásos  fogalmai  illetnek,  s  ha  —  mi  minden 
vallásnál  történik,  mely,  mint  a  zsidó,  rcvclatión  ala- 
pulva, változhatlan  törvényekhez  ragaszkodik  —  a 
zsidók  megtartva  ugyan  hajdani  könyveik  szavait,  ma- 
gyarázataikban haladtak  az  idővel ;  ha  nálok  is,  mint 
másoknál,  a  betűszerinti  értelem  később  symbolikussá 
vált,  s  változva  a  századok  szellemével,  napjainkban 
civilisatiónkkal  ellenkezésben  többé  nem  áll :  az,  hogy 
a  zsidók  ezredek  vagy  századok  előtt  antisocialis  val- 
láshoz ragaszkodtak,  ma,  ily  körülmények  között,  a 
polgárosítás  ellen  képtelenség  nélkül  okúi  többé  fel 
nem  hozathatik. 

Vagy  azt  fogja  talán  mondani  valaki,  hogy  a  zsidók 
vallásos  fogalmaikra  nézve  soha  nem  változának?  — 
Való,  hogy  e  nép,  legalább  mi  vallásána  kegyes  tanú- 
ságait, jelesen  a  monotheismust  s  moráltörvényeit 
illeti,  eg)'  még  semmi  korban  és  semmi  nemzetnél 
nem  látott  állhatatosságot  mutatott,  bámulatra  méltót, 
ha  csak  e  nép  gyengeségét  s  kedvetlen  körülményeit 
tekintve,  nem  jutna  eszünkbe,  hogy  az  igazság  ellent- 
ál Ihatatlan,  habár  csak  egy  Sokrates  áll  is  egész  nem- 
zete ellenében ;  s  jól  illik  a  büszkeség,  melylyel 
Salomon  ezen  állhatatosságra  tekintve  így  szól : 
ccA  világ  minden  népeinél  inkább  megmutatták  a 
zsidók,  mennyire  képesek  vért,  vagyont  s  életet  fel- 
áldozni egy  magasabb  eszmének.  Ha  e  szent  lélek 
nem  lelkesítene  még  napjainkban  is,  mi  könnyű  volna 
vétkeink  s  kínainktól  egy  perczben  megmenekednünk. 
Közöttünk  ezerén  vannak,  kiknek  életük  pusztáján  a 
világ    minden    dicsőségét    mutatva,    csábítva    mondja : 

Mindez  a  tied,  ha  leborulva  imádni  fogsz;  s  kik  val- 
lásuk aJkotójávai  felelnek:  El  tőlem  sátán:  mert  írva 
áll :  csak  uradat,  Istenedet  imádjad,  s  csak  neki  szol- 
gálj.» 

De  ebből  az  következik-e,  hogy  a  zsidó  nép,  mi- 
dőn oly  állhatatos  vallásának  lényeges  részében,  mely 
keresztyéni  hitünkkel  oly  kevéssé  áll  ellenkezésben, 
hogy  inkább  alapjául  szolgál,  épen  ily  makacssággal 
ragaszkodik  minden  törvényeihez?  Vajon  —  bogy 
csak  egy  példát  említsek  —  a  sabbalhra  nézve  nem 
változtak-e  a  zsidók  nézetei  ?  Vajon  ezen  institutió- 
ból,  miként  azt  Mózes  képzelé,  mi  maradt  még  nap- 
jainkban? Mózes  akaratja  szerint  mint  a  hetedik  nap, 
úgy  a  hetedik  év  is  munkaszüneínek  vala  szentelve. 
Az  országnak  e  sabbathjában  a  zsidóknak  nem  volt 
szabad  fákat  ültetni,  vetni  vagy  aratni ;  s  csak  azt, 
mi  épen  élelmére  szükséges  vala,  veheté  mindenki  a 
föld  termesztményeiből. 

Minden  adósság  elengedtetett  hét  sabbath  év  cl- 
folyía  után ;  a  nagy  jubileum  következik,  s  vele  a 
szolga  szabad  ;  a  zálog  az  adósnak,  minden  föld  első 
birtokosának  visszaadatik.  —  De  vajon,  kérdem  még 
egyszer,  ezen  nagyszerű  institutió,  mely  a  szabadsá- 
got s  eg>xnlőséget  a  zsidók  között  talán  jobban  fen- 
tarthatá,  mint  Lykurg  törvényei  tehetek,  fennáll-e 
még  ;  vagy  azon  urak,  kik  a  zsidók  makacssága  ellen 
panaszkodnak,  éltek-e  már  oly  hetedik  sabbath  évet, 
melyben  adósságaik  a  zsidók  által  elengedtettek,  vagy 
adós  az  ellen  panaszkodhatnék,  hogy  záloga  izraelita 
hitelezője  által  visszaadatott? 

Vagy,  hogy  újabb  időkről  szóljak,  —  mert  úgyis 
sokan  vannak,  kik  a  zsidókban  nem  annyira  szent 
könyveik,  mint  a  talmud  követőit  üldözik  —  azon 
zsidók  között,  kik  a  modenai  Leo  őszinte  vallomása 
szerint  minden  világi  tudományt  veszedelmesnek  s 
károsnak  tartanak;  kiknek  tudós  Josephus  Flaviusuk 
minden  idegen  nyelvről  megvetéssel  szól ;  s  kiknek 
tizenhét  századdal  később  egyik  legnagyobb  tudósuk. 

Cardoso,  nyilván  kimondja,  hogy  Izrael  nem  bajlódik 
emberi  tudományokkal,  bizonytalan  philosophia-,  cm- 
piricai  medicina-,  s  álmodozó  chemiával,  hogy  Izrael- 
nek kedve  nincs  más  népek  történeteit  tanulni,  pol- 
gári változások  chronologiáját  vagy  fejedelmek  böl- 
cscségét  —  s  azon  zsidók  között,  kik  századunkban 
majdnem  minden  európai  nyelvnek  irói  között  tün- 
dökölnek, kik  nagy  neveket  mutathatnak  a  tudomány 
és  művészet  majdnem  minden  ágában,  nincs-e  kü- 
lönbség? 

S  hogy  végre  egyenesen  a  talmudról  szóljak,  iehet-e 
mondani,  hogy  a  zsidóknak  nézete  e  könyv  hitelessé- 
géről nem  változott?  Dr.  Creuzenach  (zsidó)  nyilvá- 
nosan a  közönséges  egyházi  újságban*  kinyomtatott 
thesisekben  fellép  hitelessége  ellen."^"^ 

Dr.  Dernburg  (a  mainzi  izraelita  közönség  elnöke) 
ezen  thesisekre  tekintve  így  szól :  ((Mikor  e  soroíc 
írója  gyermekből  ifjúvá  lett  s  először  kezdé  sejdíteni 
a  vallás  való  értelmét,  szemébe  ötlött,  miként  lehetc 
valaha  a  talmud  balgatagságait  (Alfanzereyen  des 
Thalmuds)  ide  számítani.  Nincs  is  szükség  tehát  e 
thesisekre.  E  könyv,  mely  tekintélyét,  mint  vallásos 
kútfő,  csak  a  zsidók  egykori  tudatlanságának  köszöni. 


*  línpariheische  Universal-J(irchenzeifung  Nr.  1. 
**  A  fdállított  thesjsek  ezek: 
j.  Soha  a  talmudnak  hiteles  codexe  nem  létezett. 

2.  A  talmud  soha  bevégzett  munkának  nem  állíttatott. 

3.  A    talmud    csak    igen    kevés    traditionalis    határozatot  foglal 
magában. 

4.  A  talmudnak  nem  traditionalis  része  szerzőitől  is  embermív- 
nek  állíttatik. 

5.  Maimonides  oktatásai  nem  a  talmudon  alapulnak. 

6.  A  talmud  szelleme  soha  nem  követtetett. 

7.  Sok  orthodox  a  talmudisták  ellenének  tekinthető. 

8.  Maimonides    More    JSehuchim    nevű    munkájában    a    talmud 
ellenének  mutatkozik. 

9.  A  rabbinusok  egyes  esetekben  hozott   határozatai    nem    kö- 
telezők. 

jo.  A  ceremoniális  nehézségek  s  akadályok,    melyek  a  zsidókat 
terhelik,  nagyrészint  nem  a  talmudbói   erednek. 

s  mely  ellen  napjainkban  mindenki  szabadon  szólhat 
és  szólni  köteles,  azt  úgy  is  el  fogja  veszteni. > 

Dr.  Jóst*  a  talmudról  így  nyilatkozik :  (cA  zsi- 
dók, kik  a  talmudhoz  ragaszkodnak,  jól  tudják  a  kon- 
kolytól megválasztani  a  jó  magot,  s  nincs  rabbin,  ki 
mindent,  mi  a  talmudban  áll,  az  életre  alkalmazható- 
nak tartana  és  sok  határozatnak  egyoldalúságát  cl 
nem  ösmerné.  Legnagyobb  bizonyítványai  ennek 
Maimonides,  Albó,  Simon  Zenach  s  mások  mélyen 
tisztelt  munkái,  melyek  sok  félreérthető  helyet  kiiga- 
zítva, egyszersmind  megmutatják,  hogy  a  talmud  fel- 
vételében csak  cum  grano  salis  kell  itélnünk.3) 

Vajon  nem  világos-e  ebből,  hogy  a  zsidók  vallásos 
nézetei  századok  leforgása  alatt  csakugyan  változának? 
S  hogy  bármi  megférhetlenek  legyenek  is  mostani 
állásunkkal  Mózes  törvényei,  bármi  antisocialis  elve- 
ket zár  is  a  talmud  magába :  a  törvényhozóra  nézve 
a  polgárosítás  megtagadására  nincs  ok,  mielőtt  bebi- 
zonyíttatnék, hogy  a  zsidók  napjainkban  oly  vallási 
elvekhez  ragaszkodnak,  melyek  keresztyén  törvény- 
hozással egyenes  összeütközésben  állanak.  De  vajon 
ki  mondhatja  ezt?  Mindazon  számos  munkában,  me- 
lyekben, mióta  az  emancipatio  szőnyegen  van,  zsidók 
vallási  elveikről  szólnak,  foglaltatik-e  csak  egy  elv, 
mely  ezen  állításra  jogosítana?  Az  1806-iki  franczia 
synedrium  nyilatkozásai**   nem  bizonyítják-c  épen  az 


*  Allgemeine  J(irchenzeitung  Nr.    126.    1833. 
**  Az   1 806-ban  Napóleon  által  összehívott  zsidó  notabick  gyü- 
lekezete,    melynek     határozatai     a    később     j  807-ben     megnyitott 
franczia  zsidó  sanhedrin    által   is  helybenhagyattak,  e  következen- 
dőkben egyesíté  határozatait : 

1.  A  franczia  zsidók  a  francziák  testvérei  ;  Francziaország  közös 
haza  j  ok. 

2.  Monogámia.  A  házastársak  elválása  csak  az  ország  törvény- 
székeinek helybenhagyásával  történhetik.  Keresztyénekkel  való 
házasságok  tiltva    nincsenek. 

3.  A  morális  törvények  s  kötelességek  ugyanazok  nem-zsidók 
mint  vallástársak  iránt. 

4.  A  ^^rabbinusoknak    csak    szokáson    alapult    befolyásuk,     de 

ellenkezőt?  Vagy  ki  mondhatja,  hogy  valaha,  mióta  a 
zsidók  az  egyházi  szónoklatot  szertartásaik  közé  fel- 
vevék,  csak  egy  szót  is  halla  zsidó  szónokoktól,  mely 
ezen  állításra  okot  adhatna?  Vajon  lehet-e  még  tovább 
egy  rég  múlt  század  sötétségében  koholt  okot  fel- 
hozni, főkép  most,  midőn  a  zsidók  gyermekeik  neve- 
lésére s  cultusuk  jobbítására  annyit  tevének,  s  az 
emancipatio  annyi  helyen  megtörténve,  mindenütt 
áldó,  de  sehol  még  káros  következései  nem  mutat- 
koztak ? 

Nem  csudálatos-e,  ha  még  századunkban  a  vak 
zsidógyűlölést  oly  kiterjedésben  látjuk,  hogy  férfiak, 
mint  Streckfuss,  még  a  zsidók  reformáló  iparkodásaira 
is  kaján  szemmel  néznek,  s  miután  vallásuk  ellen  — 
mint  az  elébb  tartatott  —  hosszasan  szóltak,  érteke- 
zésöket  azzal  végzik,  hogy  a  reformatio,  mely  a  zsidó 
vallást  tiszta  theismussá  változtatja  (azaz :  minden  oly 
veszedelmeseknek  hirdetett  elveitől  megtisztítja)  nem 
veszély  nélküli ;  nem  kell-e  fájdalommal  látnunk,  ha 
keresztyének  —  mint  Hartman  Tivadar  —  mindent, 
mi  a  zsidók  részéről  napjainkban  történik  vagy  mon- 
datik, csak  a  keresztyének  csalására  használt  fortély- 
nak állítva,  benne  inkább  új  haragra  s  gyűlölségre 
találnak  okot,  elfelejtve,  hogy  milliókból  álló  közön- 
ség ily  fortélyos  képmutatásra  alkalmatlan,  hogy  azon 
elvek  —  ha  csakugyan  a  zsidók  között  még  közönsé- 
gesek nem  lennének  —  azzá  válnának,  ha  e  nemzet 
jobbjai  által  szóval  s  írásban  egy  ideig  színleltettek; 
s  hogy  végre  a  törvényhozó  tettekről  Ítélhet  s  nem 
gondolatokról,  s  egy  vallásos  felekezetet,  mely  nyilván 
csak  jó  elveket  színlel,  a  polgári  lét  áldásaiból  ki  nem 
zárhat  azért,  mert  e  vallás  oktatói  századok  vagy 
ezredek  előtt  veszedelmes  elveket    tanítottak,    s    mert 


semmi    törvényes    hatalmuk    nincsen.     Választásuk    módja    bizo- 
nyítja. 

5.  Minden  mesterség  s  életmód    szabad,  tilos  csak  az  uzsorás- 
kodás. 

az  utolsó  zsidó  még  le  nem  monda  utolsó  clőitéleté- 
ről ;  hogy,  mondom,  a  törvényhozás  ezt  nem  teheti, 
ha  csak  a  természet  első  jogait,  a  keresztyén  vallás- 
nak legszentebb  kötelességeit  sérteni  nem  akarja. 

Jól  tudom  én,  hogy  nem  hiányzanak  azok  sem, 
kik  a  zsidók  ellen  űzött  elnyomásnak  mentségéül 
vallásunkra  mernek  hivatkozni ;  —  régi  szokás  a  leg- 
rosszabb ügyet  a  legszentebbel  összekötni,  —  s  nem 
csudálom,  ha  az  elnyomás  védői  —  mint  hajdan 
gonosztévők    —    az  oltár  előtt  keresek  biztosságukat. 

ccA  keresztyén  elvekkel,  —  melyekhez  országaink- 
nak, ha  csak  romiadásnak  nem  akarnak  indulni,  most 
erősebben  szükség  ragaszkodniok,  mint  valaha,  —  a 
zsidók  tökéletes  emancipatiója  össze  nem  fér.))* 

dMeg  kell  gondolnunk  mindenek  előtt  azt  is,  mivel 
tartozunk  a  keresztyén  egyháznak.  A  zsidóság,  mint 
ez  az  idő  haladásával  kifejlődött,  nemcsak  tagadása, 
de  világos  ellentéte  egyházunknak.]) 

(cSoha  a  zsidók  polgárosítása  által  az  országnak 
keresztyén  jellemét  elvennünk  nem  szabad*"^  stb.  stb. 
stb.))  —  mert  minek  ismételjem  mindazokat,  melye- 
ket Németországban  mint  Angliában  a  vallásos  el- 
nyomás hősei  annyiszor  ismételtek,  valahányszor  más 
hitű  hontársaikról  szó  vala,  s  melyekre  szánakozó 
mosolygással  felelhetnénk,  ha  nem  állana  előttünk 
Irland  szerencsétlen  népességében  tanúság,  mi  alap- 
talan okoskodásokon  alapul  sokszor  egy  egész  népnek 
elnyomatása. 

De  hát  mi  keresztyének  szabadítsuk  fel  azon  népet, 
mely  Üdvözítőnket  kínozá  s  vallásunknak  első  üldö- 
zője vala  —  így  szólnak  buzgólkodva  az  emancipatió 
ellenei ;  —  hát  nem  átkozta- e  el  népét  Isten  önvét- 
keiért?  nem  áll-e  szent  könyveinkben:    hogy   ellenei- 


*  AJexander  MüUers  :  Archív  der  neuesten  Geseizgebung,  Bánd  5. 
Heft  1.   I.   108. 

**  Fő  consistorialJs  tanácsnok  Köhler   a   hassiai  nagyherczegség 
2-ik   kamarájában. 

kct  fogják  szolgálni,  éhség  s  szomjúságban,  remegve 
nappal  s  éjszaka?  S  hol  Isten  hatalmas  keze  lesújtott, 
mi  ellent  mernénk  állani  ?  —  De  vajon  kell-e  ezekre 
felelnünk,  kell-e  mondanunk,  hogy  a  jóslatoknak  tel- 
jesítése nem  rajtunk  áll,  hogy  Isten  nem  a  gyenge 
embert  választá  büntetéseinek  eszközéül ;  —  kell-e  mon- 
danunk, hogy  ugyanazon  szent  könyv,  melyben  az 
átok  áll,  a  nagy,  fenséges  parancsot  foglalja  magában, 
mely  embertársunk  szeretetére  int;  —  kell-e  monda- 
nunk mindezt,  vagy  nem  inkább  lerántva  az  ájtatos 
álorczát,  mely  alatt  csak  gyűlölség  rejtőzik,  vallásunk 
szent  szellemét  követve,  kezet  nyújtani  az  elnyomot- 
taknak ? 

Vannak  írók,  kik  az  elnyomásnak  megszűnését  azon 
majd  világosan,  majd  rejtélyesen  kimondott  okból  is 
ellenzék,  mert  a  megtérések  kevesbednének.  —  De 
vajon  van-e  valami,  mi  ezen  vélemény  mellett  szólna? 
Vajon  azon  üldözések,  melyek  a  szenvedélyes  Luthert 
ezen  mondásra  birták :  ((Sokan  úgy  bántak  a  zsidók- 
kal, hogy  ki  jó  keresztyén,  inkább  zsidóvá  válnék)), 
térj  esztették- e  vallásunkat?  Azon  oktatásoknak,  me- 
lyeknek hallgatására  katholikus  és  reformált  országok- 
ban, Rómában  mint  Baselben,  a  zsidók  egykor  kény- 
szeríttettek, mindazon  iparkodásoknak,  melyekkel  egyes 
társaságok  —  mint  a  londoniak  —  a  zsidók  megtérí- 
tésében fáradtak,  —  mi  vala  sikere?  Nem  józanabb- e 
hát,  emlékezve  Luther  intő  szavára:  «Ha  az  aposto- 
lok, kik  szintén  zsidók  valának,  velünk  pogányokkal 
úgy  bántak  volna,  mint  mi  a  zsidókkal,  nem  vált  vala 
egy  keresztyén  sem  a  pogányok  közül  0,  —  felhagyni 
az  üldözéssel ;  s  mint  1.  Gergely  pápa  oly  szépen 
mondja,  azokat,  kik  a  keresztyén  vallást  nem  követik, 
szelídség,  jóakarat,  intés  és  szabad  meggyőződés  által 
vezetni  a  vallás  egységéhez?  S  csak  ez  a  mód  az 
egyetlen,  mely  végre  a  fenséges  czél  eléréséhez  ve- 
zethet s  teljes  meggyőződésem  szerint  előbb-utóbb 
vezetni  fog.  Egész  civilisatiónk  a  keresztyénségen  ala- 
pul, s  a  világ  egyes  népei   nem  haladhatnak  a   nélkül, 

B.   Eötvös  József  munkáiból.    ]].  1« 


194  Tanulmdnyok. 

hogy  közelednének;  és  miként,  kik  egy  hegy  külön 
oldalairól  indulnak  ki,  a  tetőn  végre  találkoznak:  úgy 
a  nemzetek  nem  közeledhetnek  egymáshoz  műveltsé- 
gükben a  nélkül,  hogy  mint  midenütt,  úgy  vallásos 
nézeteikben  is  végre  egy  irányban  ne  álljanak;  de  ez 
egyike  azon  dolgoknak,  melyeket  csak  az  idő  érlelhet, 
s  bizonyára  semmi  sem  hátráltathat  inkább,  mint  ha 
vallásunk  formája  mellett  buzgólkodva,  elfelejtjük  szent 
értelmét,  mely  csak  felebarátunk  szeretetére  int,  s 
nem  gyűlölést  s  embertársunk  üldözését  rendelé  földi 
feladásunkul. 

Emberi  feladatunk  segítni  mindig,  hol  segíthetünk, 
enyhíteni  minden  szenvedést,  magunkhoz  felemelni 
minden  elnyomottat,  helyre  pótolni  minden  igazságta- 
lanságot, s  csak  ha  ezt,  s  a  mennyiben  ezt  teljesít- 
jük, teljesítettük  isteni  Üdvözítőnk  parancsait,  —  csak 
ha  ezt  tettük,  reményelhetjük,  hogy  vallásunk  tetteink 
által  hirdetve,  terjedésében  végre  e  népet  is  körébe 
fogadja,  mely  hozzá  elveiben  közelebb  áll,  mint  maga 
gondolná. 

111. 

De  térjünk  végre  az  emancipatió  elleneinek  utolsó 
okához,  mely,  habár  nem  oly  hangosan  hirdetve,  mint 
a  többiek,  e  szerencsétlen  nép  elnyomatásában  hat- 
hatósabban munkál,  mint  bármely  más:  ez  a  zsidó 
polgárosításának  veszélye ;  nem  azon  veszély,  mely- 
lyel  romlottsága  erkölcsiségünket,  külön  nemzetisége 
hazánkat,  hite  vallásunkat  fenyegeti  ;  ha  csak  ez  volna, 
akkor  talán  még  nagylelkűen  hallgatnánk;  a  veszély 
személyes  érdekeinket  fenyegeti,  innen  a  zaj.  —  A  zsi- 
dók romlottak!  —  Ám  legyen;  ha  az  ország  törvé- 
nyeit meg  nem  szegik,  mitől  büntetés  által  épen  úgy 
visszatartóztathatnak,  mint  ha  erényeik  volnának,  — 
mi  közünk  romlottságukkal  ?  Felvételük  nemzetiségün- 
ket sérti !  Hagyján,  hisz  ha  mindazokat,  kik  nemzeti- 
ségünk ellen  harczra  keltek,    vagy  azt  hidegségükben 

elhanyagolták,  sőt  magyar  létükre  megtagadták,  jogaik- 
tól mcgfosztanók :  hová  jutnánk  népességünkkel,  hol 
keresnénk  új  birtokosokat  legszebb  jószágainknak?  — 
Vallásunk  veszélyeztetik  1  —  Isten  neki,  a  miénk  egy 
felvilágosodott  század,  a  vallásos  buzgóság  nem  illik 
többé  ily  magasan  álló  férfiakhoz.  De  érdekeink  sér- 
tetnek I  Mily  kebel  maradhatna  nyugodtan  ily  pilla- 
natban, ki  nem  áldozna  fel  mindent,  habár  legfcnsé- 
gesebb  elvei  volnának  is,   érdekei   fentartásának  ? 

E  sorok  írója  ösmeri  az  érdekek  hatalmát.  Teljes 
meggyőződése  szerint  az  országnak  nagyobb  érdeke 
az  igazságnál  ugyan  nem  lehet ;  nem  lehet  anyagi 
érdek,  mely  egy  immorális  eszme  törvény esítését 
menthetné  vagy  orvosolhatná :  de  meggyőződése  az 
is.  hogy  ez  eszme  költői  ábrándozásnak  fogna  sokak- 
tól tartatni;  s  nem  fogja  olvasóit  terhelni  vitatásával. 
Korunk  véghetetlen  józan  s  számoló ;  jaj  annak,  ki 
javallatait  annak  megmutatásával  kezdi,  hogy  igazsá- 
gosak, s  nem  inkább,  hogy  hasznosak,  vagy  legalább 
senkinek  kárával  összekötve  nincsenek;  boldog  még, 
ha  ez  utolsó  esetben  is  részvétet  gerjeszthete,  s  nem 
vala  kénytelen  tapasztalni,  hogy  az  emberek  több- 
nyire fizetést  kérnek  jótetteikért  is;  az  író  tudja  mind- 
ezt, nem  akar  harczba  szállni  az  önösség  ellen ;  az 
író  nem  kivan,  nem  vár  áldozatokat  senkitől;  —  de 
ha  százezreket  lát,  kik  a  kínok  legnagyobbikát  —  el- 
nyomatást szenvednek;  ha  a  leghallatlanabb  igazság- 
talanság mentségéül  a  szükségesség  hozatik  fel ;  ha 
egy  oly  gyenge  kisebbség  elnyomatásának  okául  az 
állíttatik,  hogy  százezrek  az  emberiség  első  jogaiban 
nem  részesülhetnek  a  nélkül,  hogy  azon  millióknak 
sorsa,  kik  azokat  most  gyakorolják,  veszélyeztetnék; 
ha,  mondom,  a  milliók  százezerek  ellenében  azt  mond- 
ják, hogy  nem  mernek  igazságosak  lenni :  akkor  az 
író  meggyőződése  szerint  kötelesség  legalább  arról 
bizonyságot  keresnünk,  vajon  áll  e  mindaz,  mi  száza- 
dokig előitéletként  elhitetett ;  vajon  e  csoda  —  mert 
csakugyan    az    volna,  hogy  egynéhány   zsidó  polgáro- 

sítása  egy  keresztyén  nemzetnek  veszélyes  Jehetne,  — 
történt-e  valahol?  A  kérdés,  melytől  annyi  ezernek 
jóléte  függ,  megérdemli  vizsgálatunkat. 

Ha  egy  néposztály  különös  kiváltsági  jogokkal  bír 
s  birtokra,  kereskedésre,  vagy  mesterségekre  nézve 
monopóliumokat  űz,  átlátja  mindenki,  hogy  ez  állás 
veszélyes  s  káros  lehet  nemcsak  azon  egyesekre  nézve, 
kik  ellen  ezen  monopol  űzetik  s  kik  fejlődésökben  s 
éldeleteikben  általa  gátoltatnak,  hanem  káros  az  or- 
szágra nézve  is,  mely  természetes  kifejlődésében  gá- 
tolva, soha  nem  fog  úgy  haladni,  mint  azt  természe- 
tes ereje  engedné.  Minden  monopólium  vagy  el- 
nyomja, vagy  legalább  mesterségesen  —  mintegy 
üvegházban  —  neveli  azon  industriát,  melyben  űze- 
tik; s  tapasztalásaink  után  végre  átlátjuk,  hogy  az 
egyik  oly  veszélyes  lehet,  mint  a  másik;  átlátja  min- 
denki azt  is,  hogy  valamint  egy  néposztálynak  külö- 
nös pártolásg,  úgy  rendkívüli  elnyomása  is  veszélyessé 
válhatjk,  mint  azt  mindazon  országok,  melyben  szol- 
gaság valaha  létezett  vagy  még  létezik,  eléggé  bizo- 
nyítják. —  De  hogy  abból,  ha  egy  eddig  elnyomott 
kisebbségnek  nem  kiváltságok,  hanem  egyedül  a  köz- 
jogokkal való  szabad  élés  engedtetik,  az  egészre  ká- 
ros következések  származhatnak  :  ezt  feltenni,  csekély 
belátásom  szerint  legalább,  a  legnagyobb  képtelenség 
nélkül  nem  lehet. 

Vagy  azok,  kik  a  zsidók  polgárosítása  ellen  leg- 
hangosabban felszólalnak,  vajon  hozhatnak-e  fel  csak 
egy  okot  is,  mely  a  legegyszerűbb,  de  szenvedelem 
nélkül  Ítélő  gondolkozót  meggyőzhetné?  A  zsidók 
által  gyakorlott  mesterségek  el  fogják  rontani  a  ke- 
resztyén mesteremberek  keresetjét  —  így  szólnak ;  de 
vajon  mit  hozhatnak  fel  ezen  állítás  bebizonyítására? 
A  példát?  Az  ott,  hol  a  zsidók  már  emancipáltaltak, 
ellenkezőt  mutat  :  a  kereszt^xn  mesteremberek  sorsa 
nem  változott ;  nálunk,  hol  a  zsidók  majdnem  kizáró- 
lag kereskedéssel  foglalatoskodnak,  a  keresztyén  keres- 
kedők nem  kevésbbé  gyarapodnak.   Vagy  a  dolog  ter- 

mészetét,  mely  szerint  a  munkások  száma  szaporod- 
ván, szükségkép  kisebbedni  kell  nyereségeiknek;  ámde 
ki  nem  látja,  hogy  e  nyereség  soha  nem  kisebbed- 
hetik egy  bizonyos  legkisebb  fokon  alul,  melyben  a 
munkás  fáradságának  jutalmát  még  feltalálhatja,  ha 
csak  azon  képtelenséget  nem  akarjuk  feltenni,  hogy  a 
zsidók  még  azon  esetre  is,  ha  egy  vagy  más  mester- 
ség a  concurrentia  által  oly  állapotba  jutna,  melyben 
művelése  jutalmazó  lenni  megszűnt,  azt  minden  ha- 
szon nélkül  —  a  fukar  zsidók  —  csak  épen,  nem 
tudom,  emberszeretetből  vagy  a  keresztyének  meg- 
rontására, tovább  akarnák  folytatni.  —  Vagy  a  zsidók 
nagyobb  műveltségét,  s  hihetőkép  a  mesterségekben 
is,  mint  máshol,  várható  ügyességüket?  —  De  vajon 
hát  ha  a  törvényhozás  csakugyan  a  tudatlanság  s 
ügyetlenség  pártolását  vévé  magának  feladásul,  ha 
magát  felhíva,  jogosítva  hiszi  elnyomni  minden  na- 
gyobb ipart,  bilincsekbe  verni  minden  talentumot, 
csakhogy  annál  dúsabban  viruljon  az  áldott  közép- 
szerűség, csakhogy  az,  ki  megérdemelné,  soha  el  ne 
ragadhassa  a  jutalmat  azoktól,  kik  érdemetlenek;  ha 
mondom,  a  törvényhozás  ezt  vévé  czéljának,  —  s 
hogy  csakugyan,  legalább  practice  némely  helyeken 
ez  történt,  mutatják  a  czéhek  —  vajon  a  zsidók  ki- 
zárása elég-e  erre,  s  nem  kellene-e  inkább  kizárni 
azon  keresztyéneket  is,  kik  egy  vagy  más  mesterség 
gyakorlásában  több  ügyességet  mutatnak,  kizárni  min- 
den idegent,  ki  mint  jobb  mester  a  jámbor  honoso- 
kat veszélyeztethetné,  kizárni  egy  szóval  mindenkit, 
ki  nagyobb  ész  vagy  tőke  által  mesterségét  jobban 
folytathalná,  s  csak  annak  adni  szabadságot,  ki  szi- 
gorú examen  által  megmutatta,  hogy  ügyetlensége  s 
tudatlansága  által  senkinek  veszélyes  nem  lehet.  — 
Ne  mondja  senki,  hogy  képtelenséghez  vezetem  elle- 
neimet; nem  rajtam  az  ok,  ha  előzményeikből  ki- 
indulva, egyszerű  logikával  máshoz  nem  juthatok,  mint 
képtelenségekhez ;  az  épen  fő  jelleme  a  hamis  foga- 
lomnak, hogy  logikus  fővel    nem  gondolkozhatunk  fe- 

lőíe  a  nélkül,  hogy  végre  képtelenséghez  ne  jutnánk.  — 
De  ha  a  példa  mást  mutat,  ha  a  dolog  természeté- 
ből más  következik,  s  a  zsidók  nagyobb  ügyessége 
emancipatiójok  ellen  fel  nem  hozathatik,  miből  fog- 
ják következtetni   az  emancipatio  veszélyességét? 

A  zsidók  gazdagok  —  így  szólnak  az  ellenek  —  s 
ez  az  ok,  melyért  nekik  jogokat  adnunk  nem  lehet  a 
nélkül,  hogy  velük  a  keresztyének  kárára  vissza  ne 
élnének.  —  Talán  egy  kevéssé  csodálatosnak  látszha- 
tik  ezen  állítás ;  s  ha  meggondoljuk,  hogy  e  hazában 
annyi  ideig  majdnem  minden  jog  a  nemességgel  azaz 
birtokkal  vala  összekötve ;  hogy  századunkban  majd- 
nem minden  alkotmány  a  vagyontalant  kizárja,  min- 
den hatalom  birtokon  alapúi :  talán  némi  joggal  bá- 
mulhatnók,  hogy  épen  e  hazában,  épen  e  pénzszázad- 
ban az,  a  mi  után  mindenki  fárad,  mi  néhányak  által 
a  polgári  erények  legfőbbikének,  vagy  legalább  a 
szabadság  jogai  feltételének  tartatik,  a  zsidóknak  vét- 
kül tulajdoníttatott  s  polgárosításuk  ellen  okúi  vétetik. 
Mondhatnók  talán,  hogy  zzzn  veszély,  mely  a  gaz- 
dag zsidók  concurrentiája  által  országunk  szegényebb 
lakosaira  nézve  létezik,  épen  oly  fenyegető,  ha  e  na- 
gyobb vagyon  keresztyén  kezek  között  halmozódik,  s 
hogy  e  szerint  következetlenség  nélkül  feltennünk 
nem  lehet,  hogy  ezen  nemzet,  törvény  által  mester- 
ségek gyakorlására  jogosítva,  ezen  engedelemmel  oly 
kiterjedésben  élne,  mely  a  keresztyéneknek  veszélyes 
lehetne;  de  elmellőzve  mindezt,  vajon  mik  hát  azon 
veszélyek,  melyekkel  a  zsidók  emancipatiója  az  ország 
lakóit  fenyegeti  ?  Nem  tagadom  én,  hogy  azon  vagyo- 
nos zsidó,  ki  mesterségét  nagyobb  tőkével  kezdve,  azt 
nagyobb  kiterjedésben  tökélylyel  űzheti,  nagyobb 
hasznot  fog  nyerni,  mint  szegény  keresztyén  szom- 
szédja, kinek  iparkodásai  elősegélésére  két  íceze  mun- 
kájánál egyéb  eszköze  nincs  :  de  ki  nem  látja,  hogy 
e  nagyobb  nyereség  nem  a  munkás,  hanem  a  capita- 
lista  nyereségét  teszi,  s  hogy  mindent  összevéve  a 
társaság  talán  nem  veszt,  ha  a  capitalista  inkább  maga 

gyümölcsözteti  tőkéjét,  mint  ha  korlátoló  törvények 
űital  kényszerítve,  csak  az  uzsorában  keresi  vagyona 
jövedelmezését ;  s  így  a  bírhatási  jogra  nézve  tagadni 
nem  lehet,  hogy  az  emancipatio  után  sok  jó  darab 
föld,  mely  most  keresztyén  birtokosa  alatt  kopáron 
hever,  zsidó  kezek  között  jövedelmezővé  válnék ;  de 
miután  a  törvényhozás  nem  gátolhatja,  hogy  a  zsidók 
ipar  által  tőkéket  gyűjtsenek  s  velők  kényök  szerint 
éljenek;  miután  hatalma  a  keresztyén  birtokost  zsidó 
hitelezője  keresetjei  ellen  nem  védelmezheti  úgy,  hogy 
adóssággal  terhelt  jószága  ne  hitelezőjének  jövedel- 
mezzen, s  ő  maga,  noha  állítólag  birtokos,  ne  váljék 
practice  puszta  munkássá,  ki  csak  a  zsidónak  dolgo- 
zik :  —  úgy  vélem,  a  bírhatási  jognak  törvényes  meg- 
adása nem  szülhet  a  keresztyénekre  nézve  semmi  oly 
káros  következést,  mely  teljes  mértékben  már  most  is 
nem  léteznék. 

S  vajon  nem  i]\-z  hát  ez  egyáltalában  mindazok- 
ról, mik  a  zsidók  emancipatiója  ellen  felhozatnak,  s 
ezen  törvényes  változás  veszélyei  gyanánt  hirdettet- 
nek? —  Vajon  ha  e  néposztály  polgárosítása  oly  ká- 
rosnak tartatik,  nem  a  jelen  állapot  vala-e  az,  miből 
ellenei  okaikat  keresik?  —  Vagy  az,  hogy  a  zsidók  — 
mint  annyian  oly  szivesen  hirdetik  —  alávalók,  hogy 
zsarolásaik  földnépünket  elszegényítik,  hogy  csábítás 
és  uzsora  által  egyes  zsidó  kereskedők  egész  faluk 
elszegényítésén  alapítják  vagyonukat,  hogy  nincs  er- 
kölcstelenség, melytől,  ha  haszon  forog  kérdésben, 
visszaijednének,  s  melyet  elkövetni,  vagy  legalább  elő- 
segíteni vonakodnának,  a  jelen  állapotnak  dicséretére 
szolgál-e?  S  mindazon  rossz,  melyet  e  népnél  tapasz- 
talunk, s  mindazon  veszély,  melylyel  érintkezésök  ke- 
resztyén hontársaikat  fenyegeti,  a  jelen  elnyomási 
rendszer  fentartását  javasolja-e,  vagy  nem  mutatja-c 
inkább,  hogy  mostani  törvényeink,  melyek  a  zsidók 
iránt  léteznek,  semmi  rosszat  nem  gátolhatnak,  s  hogy 
igazságtalanságuknak  még  azon  egy  szegény  védelme 
sem  marad,   hogy  hasznosak? 

Mostani  törvényeink,  melyek  a  zsidók  állapota  iránt 
léteznek,  hatalmatlanok.  —  Minden  törvény,  mely  egy 
néposztályt  egyoldalúlag  elnyom  s  kifejlődését  gátolja, 
mindig  s  mindenütt  ki  fog  játszatni,  s  noha  a  törvény 
világosan  tiltja,  tudja  mindenki,  hogy  például  a  zsi- 
dók házakat,  sőt  jószágokat  bírnak,  s  egy  álnév  pa- 
lástja alatt  mindazon  jogokat,  melyeknek  törvényes 
éldelete  annyira  elleneztetik,  már  tettleg  gyakorol- 
ják. —  A  zsidók,  kiket  minmagunk  —  ^ogy  úgy 
mondjam  —  kényszerítenénk  a  kereskedésre,  s  kik 
most  —  mert  minden  állhatatos  törekvés  végre  eléri 
czélját  —  vízként,  mely  keskeny  csőbe  szorítva  azon 
egy  ponton,  mely  emelkedésének  szabadon  enged- 
tetett, magasra  emelkedik  s  elszéledne,  ha  egy  kis 
körre  szorított  ereje,  természetét  követve,  elszéled- 
hetne, —  ez  egy  iparágban  minden  másoknál  nagyobb 
ügyességet  nyertek  :  talán  minden  törvényes  gát  mel- 
lett nyomják  országunk  más  kereskedőit.  Törvényeink 
a  becsületes  zsidó  gyarapodásának  ezer  gátat  álíítnak 
elébe,  s  ím  az  ügyes,  az  erkölcstelen  kijátszsza  tör- 
vényeinket, s  népünk  minden  törvényes  határozat  mel- 
lett szenved  és  zsaroltatik;  törvényeink  a  zsidótól 
közdolgokban  minden  befolyást  tagadnak:  a  pénz 
országok  sorsát  adá  kezébe ;  —  törvényeink  a  pénz 
hatalmát  nem  ronthatták  meg  s  nem  fogják  megront- 
hatni soha ;  törvényeink  a  szegény  keresztyént  nem 
védhetik  a  gazdag  zsidó  befolyása  ellen;  nem  gátol- 
hatják az  erkölcstelen  zsidót  zsarolásaiban;  —  hát 
vajon  miért  ragaszkodjunk  hozzájok?  Miért  nem  tö- 
rölni ki  egy  ezredes  igazságtalanság  végnyomát  tör- 
vénykönyvünkből, ha  nyugodt  megfontolás  után  min- 
denki átlátja,  hogy  tökéletes  végrehajtása  lehetetlen, 
részletes  teljesítése  senkinek  nem  hasznos,  százezrek- 
nek pedig  a  legkínzóbb  elnyomás. 

Felhoztam,  habár  röviden,  mindazon  okokat,  melyek 
a  zsidók  emancipatiója  ellen  hazánkban  vagy  más 
országokban,  hol  ezen  kérdés  még  újabb  vaía  s  na- 
gyobb érdekkel   vitatíatott,    részint    parlamentáris  be- 


Jl  zsidók  emancipafiója.  lOJ 

szédekbcn,  részint  könyvekben  felhozattak:  s  habár 
annyi  cUeniratok  elolvasása  közben  szomorúan 
jutott  is  eszembe  néha,  mennyivel  boldogabb  volna 
a  világ,  ha  mindenben  oly  scrupulosusak  volnánk, 
mint  ha  egy  igazság  gyakorlása  forog  kérdésben  ;  ha 
mindig  annyi  dátumot  s  bizonyítványt  keresnénk: 
örömmel  érzem  sokszor,  mi  gyenge  a  legfortélyosabb 
ok,  mely  ily  rossz  ügy  mellett  felhozatik.  —  S  nem 
egy  remény  nélkül  fejezem  be  soraimat. 

Távol  legyen  tőlem,  hogy  ezen  ügy  kivívásában 
valamit  enmagamnak  s  gyenge  iparkodásaimnak  tulaj- 
donítanék ;  de  teljes  meggyőződésem,  hogy  minden, 
mi  valóban  jó  s  igazságos,  végre  kivívja  önmagát;  s 
nem  fogja  semmi  gyengíteni  keblemben  azon  erős 
meggyőződést,  hogy  az,  mi  mellett  minden  szív  fel- 
szólal, végre  győzni  fog,  habár  az  egész  világ  ál- 
tudósai küzködnének  is  ellene  sophismáikkal. 

Ki  a  zsidók  jelen  állapotát  meggondolja,  ki  e  nép 
szenvedéseit  felfogá  s  látta  szegényeit  küzködve  az 
elet  minden  bajával,  s  látta  a  gazdagot  örömtelen 
birtoka  között,  melynek  megszerzésén  egy  vesztett 
ifjúság  függ,  mely  alatt  ő,  mint  á  bányász,  e  dús  élet 
minden  kellemeiről  lemondva,  setétben  keresé  drága 
érczerét,  melyért  annyit  tapasztalt,  annyi  csalódáso- 
kat vesztett,  annyi  kínokat  szenvedett;  —  ki  egész 
szörnyűségében  átgondol á  azon  létet,  melyre  mi  c 
szerencsétlen  népet  kárhoztattuk;  ki  képzelheti,  mi 
az :  megvettetni,  midőn  az  életbe  lépünk,  szenvedni 
míg  haladunk,  s  végre  ha  czélunkat  elértük,  nem  vár- 
hatni mást,  mint  irigyeket,  s  azon  megelégedést,  hogy 
megvethetjük,  kik  egykor  reánk  lenéztek:  az  nem 
lehet  kétségben  ezen  kérdés  iránt;  s  ha  egyszer  a 
nemzet  jobbjai  egy  dolog  igazságáról  meggyőződtek, 
nincs  erő,  mely  létezését  többé  gátolhatná. 

Ha  előítéletek  s  hibás  fogalmak  nem  gátolják,  a  jó 
mindig  többséget  talál  az  emberek  között  s  az  elő- 
ítélet, mely  a  zsidók  polgárosításának  eddig  ellent- 
állt, századunkban  többé  soká  nem  tarthat. 

Távol  legyen  tőlem,  hogy  magamtól  azon  nehézsé- 
geket, melyek  a  zsidók  emancipatiójával  hazánkban 
még  most  összekötvék,   eltagadjam. 

A  társaság  senki  ellen  sem  lehet  igazságtalan  bün- 
tetlenül, s  ha  máskép  nem,  legalább  az  által  érzi  tet- 
teinek büntetését,  hogy  azt,  kit  századokig  lánczokban 
tartott,  fel  nem  szabadíthatja  veszély  nélkül;  s  talán 
félhető,  hogy  a  zsidók  emancipatióját  is  visszaélések 
fognák  követni  az  első  pillanatokban;  félhető,  hogy 
a  vélemények  jelen  állapotában,  midőn  —  tagadni 
nem  lehet  —  még  sok  élői  télét  uralkodik  e  rész- 
ben, —  az  ingerültség,  mely  a  zsidók  ellen  létezik, 
törvényes  felszabadításuk  által  csak  nevekedni  fog,  s 
hogy  így  azon  elkülönözés,  melyben  e  nemzet  eddig 
élt,  fentartva  a  szokás  által,  a  társasági  életben  még 
3oká  fenmaradhat.  De  az  idő  halad,  s  a  században, 
melyben  élünk,  minden  nap,  mely  egünkön  felderült, 
egy  előítéletnek  halála  felett  alkonyodik,  s  bármi  erő- 
sen gyökerezik  is  az,  mely  a  zsidók  iránt  létezik 
népünk  szokásaiban  és  nézeteiben,  józanon  nem  lehet 
félnünk,  hogy  az,  miután  egyszer  törvényesen  ledön- 
tetett, még  sokáig  takarhatná  el  látkörünket;  a  kivá- 
gott fa  sokszor  még  újra  kihajt  tövéből,  gyökerének 
végereje  ágakat  hajthat,  új  zölddel  kényeskedik  talán; 
de  ne  féljen  senki,  hogy  ez  új  hajtásokból  alacsony 
bokornál  egyéb  válhatnék;  s  minek  kivágása  egykor 
oly  nehéz  vala,  annak  végmaradványait  egy  gyermek 
is  kiirthatja  gyenge  kezével.  S  végre,  bármi  nehéz- 
ségek lennének  is  összekötve  az  emancipatióval  jelen 
állásunkban,  miután  a  haza  haladási  szándékának  annyi 
előzményét  adta,  a  polgárosításnak  megadása  vagy 
megtagadása  nézetem  szerint  csak  annyiban  függ  tőlünk, 
mennyiben  rajtunk  áll  tovább  haladni,  vagy  eltávozni 
a  megkezdett  ösvényről;  de  hogyha  szivünkben  a 
haladás  eszméje  egy  pillanat  gerjedelménél,  az  embe- 
riség jogai  mellett  mutatott  buzgóság  hazugságnál 
több  vala:  a  zsidók  emancipatiója  szükséggé  vált;  ez 
véleményem    szerint    minden    kételkedésen    felül    áll. 

Nincs  senkinek  több  kötelessége,  mint  annak,  ki 
szabadságot  vőn  iparkodásainak  jelszavául  s  csak  ha 
ezeket  teljesítjük,  érdemeljük  s  várhatjuk  korunk  tisz- 
teletét. Maga  az  absolut  orosz  birodalom  engedett 
korunk  ellenállhatatlan  szellemének,  s  midőn  1 836.  esz- 
tendőben kiadott  ukáza  által  azon  zsidókat,  kik  mes- 
terség, művészet,  vagy  tudomány  valamely  ágával  fog- 
lalatoskodnak, többi  keresztyén  alattvalóival  egy  fokra 
emclé,  —  midőn  továbbá  ugyanazon  ukázban  meg- 
engedé,  hogy  azok,  kik  városokban  czéhekbe,  vagy 
más  mesterség- egyesületekbe  felvétettek,  a  választások- 
ban más  városiakkal  hasonló  jogokkal  részt  vehesse- 
nek, sőt  azon  esetre,  ha  oroszul  írni-olvasni  tudnak, 
városi  tisztviselőknek  is  választathassanak :  megmutatá 
szabadelvű  szándékait  a  zsidók  iránt ;  s  magyar  ha- 
zánk nem  fog  hátrább  maradni  a  szabadelvűség  ösvé- 
nyén, s  haladása  elleneinek  nem  fog  alkalmat  adni  azon 
vádra,  hogy  szabadelvűségének  alapja  csak  önösség; 
azok  által,  miket  eddig  tettünk,  jogot  adánk  a  zsidók- 
nak igazságot  reményleni  tőlünk,  —  mi  őket  nem 
fogjuk  megfosztani  reményeiktől. 

jól  tudom  én,  hogy  a  zsidók  emancipatiója  nem 
popularis.  —  Minden  törvény,  bármily  igazságtalan 
legyen  is,  számtalan  viszony  elrendezésében  alapúi 
szolgál,  s  így  természetes,  hogy  midőn  ily  törvénynek 
megváltoztatása  forog  kérdésben,  azok,  kik  terveikben 
fennállására  számolának,  magukat  sértve  érzik,  s  jól 
szerzett  jogaik  megfosztása  ellen  panaszkodnak;  ter- 
mészetes még  az  is,  hogy  miután  már  szerencsétlen 
természetünk :  csak  mások  felett  emelkedve  keresni 
magasságunkat,  —  miután  minden  kiváltságos  osztályt 
annyi  állhatatossággal  látunk  vívni  leghasztalanabb 
jogai  mellett  is,  itt,  hol  az  egész  nép  az,  mely  egy 
kis  más  vallású  kisebbség  ellenében  kiváltságokkal  bír, 
ezen  —  bogy  úgy  mondjam  —  aristokratikus  állását 
nem  szívesen  hagyja  el ;  nem  csodálatos,  mondom,  ha 
mi,  kik  ezen  kérdés  mellett  vittünk  s  vívni  fogunk, 
mint  eddig,    rágalom  s  indulatosság   megtámadásainak 

czéljáúl  vétetünk ;  de  miután  meggyőződésem,  hogy 
valamint  az,  ki  a  sokaság  itéJcte  ellen  ön-  vagy  egy 
néposztály  előítéletei  mellett  küzködik,  elvész,  úgy  az, 
ki  egy  igazsággal  lép  fel  ellene,  győzhetetlen :  nem 
hogy,  mint  néhányan  az  angol  parlamentben,  vagy 
Streckfuss  úr  sokszor  említett  munkájában,  c  nép- 
szerűség hiányában  ellenokot  látnék  nézeteim  ellen  — 
épen  ez  az,  mi  nézetem  szerint  minden  emberbarátot 
felhí,  hogy  az  előítélettel  szembe  szálljon.  Nem  hízel- 
gők, de  barátok  kellenek  a  népnek,  s  csak  ki  a  nép 
javának  fel  tudja  áldozni  szeretetét,  az  érdemli  e  ne- 
vet; —  csak  ki  a  mai  tapsról  le  tuda  mondani,  vár- 
hatja,  hogy  nevének  holnapja  legyen. 

A  zsidók  emancipatiója  ki  fogja  vívni  magát  nálunk 
nélkül  is ;  dicsekedve  felvilágosításával,  a  nép  át  fogja 
látni  végre,  hogy  az  emberjogok  tisztelete,  mely  min- 
den ajkon  lebeg,  nem  egyéb  puszta  szónál,  míg  eze- 
rek  a  kínok  legnagyobbikát,  a  megvetést  szenvedik; 
által  fogja  látni,  hogy  a  zsidók  romlottságának  oka 
csak  elnyomatásuk,  s  hogy  ha  azt,  kit  földre  tapos- 
tunk, sárban  találjuk,  nem  megvetni,  hanem  kezet 
nyújtani  felemelésére  emberi  feladásunk.  —  Idők  fog- 
nak jönni  boldogabbak,  mert  jobbak,  mint  korunk, 
mikben  a  nép  a  szomorú  valóságot,  melyet  az  örök 
zsidó  regéje  képez,  épen  oly  lehetetlennek  fogja  tar- 
tani, mint  mi  a  regét.  Minden,  mit  az  igazság  meg- 
kíván, végre  meg  fog  történni ;  de  siettethetjük  a  pil- 
lanatot, melyben  a  jó  történik.  Ha  egy  nagy  gondo- 
latot, mely  nemünket  emeli,  csak  egy  órával  hirdet- 
tünk is  elébb,  —  ha  egy  rossz  törvénynek  eltörlését 
csak  egy  órával  siettettük :  éltünknek  legszebb  fel- 
adása el  van  érve  s  nem  mondhatjuk,  hogy  nem  vala 
nagy  jutalma  életünknek.  Az  idő  int,  s  nekünk  nem 
szabad  hátra  maradni.  Nem  kiváltságok,  hanem  sza- 
badság kell  századunkban,  s  ez  nem  létezhetik,  ha 
nem  köztulajdonunk,  s  ha  a  szolgaság  —  mely  gaz- 
ként könnyebben  terjed,  mint  gondolnók  —  vég- 
gyökereiben  ki  nem  irtatik. 

A  FRANCZIA  FORRADALOM  OKAI. 

(«857-) 

(íNincs,  —  úgymond  Tocqucville  legújabb  munkája 
kezdetén  —  nincs,  a  mi  philosophjainkat  és  állam- 
férfiainkat  inkább  szerénységre  inthetné,  mint  a  fran- 
czia forradaJom;  mert  nem  volt  soha  nagyobb  ese- 
mény, a  melynek  fonalai  távolabbra  visszahatnak,  a 
mely  inkább  elő  lett  volna  készítve  s  a  melyet  mégis 
kevésbbé  láttak  előre. í)  Nézetem  szerint  van  még 
valami,  a  mi,  ha  legkisebb  hajlamuk  volna  bölcseink- 
nek és  államférfiainknak  a  szerénységre,  szintén  ki- 
fejthetné bennök  e  szép  tulajdont,  —  s  ez  a  franczia 
forradalom  eredményeiben  fekszik. 

Nem  volt  talán  még  soha  politikai  mozgalom, 
melyre  a  bölcseletnek  és  államtudományoknak  nagyobb 
befolyása  lett  volna.  A  forradalom  ugyanazon  elvekért 
küzdött,  melyeket  a  tudomány  felállított;  megsemmi- 
sítette mindazt,  a  miben  a  század  bölcsei  előbb  az 
emberi  nem  szenvedéseinek  forrásait  keresték ;  léte- 
sítette, a  mit  a  politikusok  a  közboldogságra  szüksé- 
gesnek tartottak;  s  mit  alkotott? —  Kényuralmat  egy 
vagy  más  formában,  a  szabadság  vagy  az  egyenlő- 
ség nevében,  de  kényuralmat  mindig  és  mindenütt. 
S  Francziaországban,  mely  a  keresztyén  civilisatió  élén 
gondola  magát,  a  caesarismus  és  jogtalan  demokratia, 
melyek  által  az  ó-világ  civilisatiója  elveszett,  már 
többször  váltották  fel  egymást  a  nagy  forradalom  óta ; 
mintha  nemünknek  átka  lenne,  hogy  minden  haladás 
végre  e  czélhoz  vezessen ;  mintha  emelkcdhetésünk 
köre  azon  hegycsúcsokhoz  lenne  hasonló,  melyeknek 
legmagasabb  pontján  keblünket  szorulni  érezzük,  s 
vágyó  tekintettel  nézünk  vissza  a  messze  alattunk 
fekvő  térre,  honnan  feljutottunk,  s  a  hová,  a  meny- 
nyire lehet,  visszasietünk. 

Alig  van  tárgy,  mely  a  gondolkodó  figyelmét  inkább 

megérdemli,  s  ez  okból  mindazok,  kik  a  legújabb 
időkben  politikával  tudományosan  foglalkoznak,  egy 
vagy  más  úton  ezen  tény  megfejtését  tűzték  ki  fel- 
adatúi. Guizot  a  demokratiáról  írt  munkájában  s  azon 
röpiratban,  melynek  czíme :  Miérf  sikerült  az  angol 
forradalom  ?  tulajdonképen  csak  azt  keresi,  miért  nem 
sikerült  a  franczia?  Duvergier  de  Hauranne  a  parla- 
menti kormány  történetében  és  Chambrun  a  parla- 
menti rendszerről,  Montalembert  Anglia  politikai  jövő- 
jéről írt  munkáikban  ugyanezen  alapeszméből  indul- 
nak ki,  sőt  még  Thiers  Le  consulat  et  V empire  czímű 
munkája  későbbi  kötetein  is  meglátszik  a  hatás,  mely- 
lyel  az  utolsó  évek  eseményei  voltak  reá.  Mindazon 
tisztelet  mellett,  melyet  Thiers  a  franczia  forradalom 
történetében  minden  bevégzett  tény  és  győzelmes 
politika  irányában  tanúsított,  ellenére  azon  rokon- 
szenvnek, melyet  hajdan  ].  Napóleon  rendszere  iránt 
érzett:  az  idézett  munka  utóbbi  részein  észreveszszük, 
hogy  az  író  lelkében  kételyek  támadtak  azon  rend- 
szer iránt,  melyet  nálánál  senki  sem  értett,  senki  sem 
adott  elő  jobban,  s  a  melynek  dicsőítése  volt  egyik 
czélja  a  consulatus  és  császárság  története  megírásában. 

Sohasem  volt  talán  nagyobb  egyetértés  azok  között, 
kik  az  állammal  tudományosan  foglalkoztak.  S  ha 
csaknem  egyedül  álltam,  midőn  az  líralkodó  eszmék 
befolyásáról  írt  munkámban  azon  meggyőződést  fejez- 
tem ki,  hogy  a  létező  bajok  s  azon  forradalmi  haj- 
lam, mely  korunkat  jellemzi  és  a  mely  a  kényuralom 
útját  készíti  elő,  épen  azon  elvek  valósításából  ered- 
nek, a  melyeket  a  franczia  forradalom  felállított: 
most,  főleg  Francziaor szagban,  a  jeles  írók  egész 
névsorát  hozhatom  fel,  a  kik  azóta  hasonló  nézeteket 
hirdetnek,  vagy  a  kiknek  állításai  legalább  ezen  né- 
zetekre vezetnek. 

Azon  visszahatás  mellett,  mely  1849  ^*^  ^  gyakor- 
lati politika  terén  bekövetkezett,  bár  különböző  czé- 
lokkal  s  eltérő  nézetekből  kiindulva,  egy  más  vissza- 
hatást veszünk  észre  az  államtudományok  körében  is; 

s  főleg  a  franczia  forradalom  történetét  illetőleg  azt 
találjuk,  hogy  egészen  változott  a  szempont,  melyből 
e  nagy  eseményt  egykor  cekintették. 

Miután  szemlénk*  feladatúi  tűzte,  hogy  a  tudomá- 
nyok körében  történt  mozgalmakat  a  magyar  közön- 
séggel megismertesse:  ez  új  irány  is  annál  inkább 
igénybe  veszi  figyelmünket,  minél  inkább  előre  lát- 
ható, hogy  az  életre  nem  fog  hatás  nélkül  maradni, 
s  minél  nagyobb  azon  befolyás,  melyet  a  franczia  for- 
radalom félszeg  felfogása  gyakorolt  egész  Európa 
újabb  történetére. 

A  franczia  népnek  elég  drágán  vásárolt  kiváltsága, 
hogy  másfél  század  óta  vezérszerepet  visz  a  politiká- 
ban. Valamint  XIV.  Lajos  a  XVJII.  század  uralkodói- 
nak, s  az  utána  visszahatásképen  támadt  physiokraták 
és  encyclopaedisták  más  országok  tudósainak  mintául 
szolgáltak :  úgy  a  franczia  forradalmat  s  az  azt  követő 
állapotokat  iskolául  tekintik  egy  félszázad  óta,  mely 
más  népeknek  felvilágosítást  nyújt  állapotaik  hiányai 
felől,  s  a  melyben  oktatást  keresnek  az  állam  miként 
rendezésére  nézve. 

Ideje  tiszta  fogalmat  szereznünk  végre  a  nagy  ese- 
ményről, melyről  annyi  szépet  olvasánk,  s  a  dithyram- 
busok  után,  melyekkel  a  ccterreurD  férfi ainak  nagy 
tetteit  dicsőítették,  higgadtan  szólnunk  a  nagy  esemény 
okairól,  jelleméről  és  következményeiről  is. 

Ezt  kezdjük  meg,  midőn  Tocqueville  legújabb  poli- 
likai  munkáját  olvasóinkkal  megismertetjük.  Hogy  nem 
kritikát  Írunk  s  nem  részletes  kivonatot,  —  szemlénk 
természetéből  folyik.  Kimerítő  ismereteket  mindenki 
csak  magából  a  munkából  szerezhet,  melynél  jobbat 
olvasóinknak  nem  ajánlhatunk.  Feladatunk  nem  egyéb, 
mint  felmutatni  azon  eredményeket,  melyeket  a  tudo- 
mány ez  újabb  dolgozatnak  köszön,  s  a  melyek  annál 
fontosabbak,  minél  nagyobb  érdekűek  azon  kérdések, 
a  melyekkel  foglalkozik. 

*  E  tanulmány  a  Budapesti  Szemlé-hcn  jeJent  meg. 

Tocqueville  —  mint  előszavában  mondja  —  mun- 
kája előttünk  fekvő  első  részében  azon  kérdést  veti 
föl,  hogy  az  a  nagy  forradalom,  mely  a  XVI II.  szá- 
zadban mindenütt  készülőben  volt,  miért  ütött  ki  előbb 
Francziaországban,  mint  másutt;  miként  fejlődött  mint- 
egy magából  azon  társadalomból,  melyet  megsemmi- 
sített; minek  tulajdonítható,  hogy  a  régi  monarchiát 
oly  rögtön  s  oly  tökéletesen  megsemmisitheté? 

Miután  ezen  kérdések  megfejtése  csak  a  forradal- 
mat megelőzött  állapotok  ismerete  által  lehetséges, 
Tocqueville  munkája  ezen  állapotok  vizsgálatával  fog- 
lalkozik, kimutatván  főleg  azon  befolyást,  melyet  a 
régi  franczia  monarchia  áJtal  behozott  kormányzási 
rendszer  Francziaország  társadalmi  állapotára,  s  ezek 
a  forradalomra  gyakoroltak. 

Kövessük  előadását. 

Mikor  még  Francziaországnak  politikai  gyűlései 
voltak  —  mond  Tocqueville,*  —  egy  szónokot  hal- 
lottam egyszer,  ki  az  adminisztratív  központosításról 
szólván,  azt  a  forradalom  szép  szerzeményének  nevezte, 
a  melyet  irigyel  tőlünk  Európa.  Megengedem,  hogy 
a  központosítás  szép  szerzemény,  nem  ellenzem,  hogy 
azt  Európa  tőlünk  irigyli;  de  azt  állítom,  hogy  az 
nem  a  forradalom  szerzeménye,  sőt,  hogy  a  közpon- 
tosítás a  régi  rendszerből  ered ;  s  mi  több,  a  régi 
rendszer  alatt  fennállott  politikai  szervezet  egyedüli 
része,   mely  a  forradalmat  túlélte. 

A  középkor  történetét  tanulmányozva,  semmi  sem 
lep  meg  inkább,  mint  azon  egyformaság,  melyet  kü- 
lönböző s  csaknem  érintkezés  nélkül  élt  népek  intéz- 
ményeiben találunk.  Napjainkban  az  institutiók  között 
felötlő  hasonlatot    a    sajtó    működése,    politikai    rend- 

*  L'ancien  régime  et  la  T^évoluHon.  Liv.  ll.  Chap.  11.  49.  1. 
Hogy  e  czikkelyt  felette  számos  jegyzetekkel  ne  terheljük,  a  lapok 
idézését,  melyekről  egyes  helyek  vétettek,  ezentúl  mellőzve,  csak 
azt  jegyezzük  meg,  hogy  a  hol  csak  tehetjük,  saját  szavaival  adjuk 
a  nagynevű  szerző  állításait.  Azon  eszméket,  melyeket  Tocqueville 
formulázott,  senki   sem  adhatná  elő  szebben  és  tisztábban. 

szerünk,  mely  Európa  népei  közt  solidaritást  idézett 
elő,  s  a  közlekedés  könnyűsége  magyarázza  meg :  de 
ha  a  középkorban  épen  olyan  nagy,  sőt  némi  tekin- 
tetben még  nagyobb  hasonlatot  találunk,  e  körülményt 
csak  az  egyháznak  tulajdoníthatjuk ;  s  talán  semmi 
sem  bizonyítja  befolyása  nagyságát  annyira,  mint  azon 
egység,  melyet  e  korban  a  legkülönbözőbb  népek 
erkölcsi  és  jogi  fogalmaiban,  sőt  még  közéletük  for- 
máiban  is  találunk.* 

Altalános  nézet,  hogy  a  középkori  intézmények, 
melyeknek  épen  legterhesebb  részei  több  helyen  szá- 
zadunkig fentartották  magokat,  sehol  sem  maradtak 
fenn  annyira  egész  szigorúságukban,  mint  Franczia- 
országban.  E  nézet  csalódáson  alapszik.  Tocqueville 
megmutatja,  hogy  a  régibb  intézmények,  ha,  a  formá- 
kat illetőleg,  látszólag  fennállottak  is,  jóval  a  forra- 
dalom előtt  elvesztették  minden  gyakorlati  fontossá- 
gukat s  tettleg  más  kezekbe  ment  át  azon  hatalom, 
melyet  a  középkorban  egyes,  a  kormánytól  független 
közigazgatási  testületek  és  hivatalnokok  az  ország  köz- 
ügyeire gyakoroltak.  A  középkori  intézmények  árnyéka 
alatt  csaknem  észrevétlenül  egy  új  administrativ  tes- 
tület alakult,  mely  a  trón  mellett  állva,  a  királyi  tanács 
neve  alatt,  lassanként  minden  valóságos  hatalmat  kö- 
rébe vont. 

E  tanácsnak  eredete  régi,  de  hatásköre  nagy  rész- 
ben új  és  csaknem  határtalan  volt.  A  XYlll.  század- 
ban az  ország  összes  hatalma  e  tanácsban  központo- 
sult. Az  ország  főtörvényszéke  volt,  a  mennyiben  min- 
den rendes  törvényszék  Ítéletét  megsemmisíthette; 
törvényhozója,  a  mennyiben  az  vitatta  meg  s  indítvá- 
nyozta a  törvényeket,  az  határozta  meg  és  vetette  ki 
az  adót ;    főkormányzó  ja,    a    mennyiben    az    igazgatás 


*  Hogy  ezen  egyezést  az  egyháznak  köszönhetjük,  már  abból 
világos,  mert  csak  azon  országokra  terjed,  melyek  a  római  egy- 
ház alatt  állottak,  míg  Európának  a  keleti  egyházhoz  tartozó  népei 
egészen  különböző  irányban  haladtak. 

B.  Eötvös  József  munkáiból.  11.  14 

általános  szabályainak  meghatározása,  mint  legfelsőbb 
administi-ativ  tanácstól,  tőle  függött.  A  fontosabb  ügye- 
ket mind  e  tanács  döntötte  el,  minden  ahhoz  vezetett 
vissza,  tőle  jött  minden  lendület.  S  ámbár  e  testület- 
nek határozatai  csak  a  király  helybenhagyása  által 
nyertek  erőt,  s  ámbár  c  tanács  nem  nagy  urakból, 
hanem  középszerű,  polgári  származású  emberekből 
állott,  a  kiket  minden  pillanatban  megfoszthattak  hiva- 
taluktól :  tőle  függött  sajátlag  Francziaország  egész 
kormányzása.  A  belügyek  vezetése  pedig  egyes  tiszt- 
viselőre, a  controleur  generálra  volt  bízva,  kinek  ke- 
zében központosultak  mind  a  közigazgatás  legfonto- 
sabb ágai. 

Ha  csak  az  ancien  régime  hivatalnokainak  lajstro- 
mát nézzük,  úgy  találjuk,  hogy  akkor  minden  tarto- 
mánynak külön  ministere  volt;  de  ha  a  jegyzőköny- 
vekből az  igazgatás  gyakorlati  menetét  tanulmányozzuk, 
arról  győződünk  meg,  hogy  —  néhány  kevés  fontos- 
ságú eset  kivételével  —  mindent  a  controleur  général 
intézett,  a  ki  lassanként  a  pénzkiadással  járó  dolgokat, 
azaz  úgyszólván  az  egész  közigazgatást  saját  körébe 
vonta,  s  majd  mint  a  pénz-  vagy  belügy,  majd  mint 
a  közmunkák  és  kereskedési  ügyek  ministere  lépett 
föl. 

Míg  e  szerint  az  ország  összes  közigazgatása  Paris- 
ban egy  hivatalnok  kezében  központosult,  az  egyes 
tartományokat  e  hivatalnok  helyettesei  kormányozzák. 
A  kormányzók,  kik  a  királyi  hatalmat  képviselték  az 
egyes  tartományokban,  megtarták  ugyan  hivatalaik 
czímét  és  külsőségeit,  de  a  valóságos  hatalom  az  inten- 
dánsok kezébe  ment  át,  a  kik  nem  születésnek,  se 
nem  választásnak  köszönték  hivatalukat,  s  a  kormány 
által  minden  pillanatban  elmozdíthatók  lévén,  csak  a 
királyi  tanács  képviselőiül  léptek  föl.  Valamint  e  tanács 
az  egész  ország  kormányzását  és  közigazgatását  hatás- 
körébe vonta :  úgy  az  egyes  tartomány  korm.ánya  és 
igazgatása  teljesen  az  intendánstól  függött,  a  ki  szű- 
kebb körében  a  birói   és  közigazgatási  hatalmat  szint- 

Úgy  egyesíté  kezében,  mint  a  királyi  tanács  az  egész 
országra  nézve. 

Az  intendáns  alatt  s  általa  kinevezve  subdelégué 
czímmel  alsóbb  tisztviselők  állottak,  kik  annak  köte- 
lességeit az  egyes  cantonban  teljesítek ;  s  ámbár  soha 
a  nemesi  rendnek  tagjai  nem  voltak,  s  az  intendáns 
minden  pillanatban  elmozdíthatá  őket,  —  az  egész 
kormányt  képviselték  igazgatásuk  területén. 

Látjuk  ezekből,  hogy  az  ancien  régime  kormány- 
gépezete csak  az  egyes  tisztviselők  elnevezésében  kü- 
lönbözött attól,  a  melyet  Francziaországban  később 
találunk.  Ugyanezen  meggyőződésre  jutunk,  ha  az 
akkori  kormány  hatáskörére  fordítjuk  figyelmünket. 

Az  adó  nagysága  és  kivetési  módja  a  kormánytól 
függött.  A  taille  nagyságát  a  királyi  tanács  határozta 
meg  évenként  titkos  ülésben ;  ez  vetette  ki  a  capitatiot 
a  controleur  generállal  és  intendánsokkal  egyetértőleg, 
s  az  adónak  ezen  és  más  nemeire  nézve  ő  szerződött 
a  bérlőkkel,  ő  határozta  meg  a  beszedés  módját,  ő 
eszközölte  a  behajtást,  vagy  közvetlenül  tisztviselői 
által,  vagy  legalább  ezek  felügyelete  alatt. 

A  katonaállításra  nézve  a  tanács  döntötte  el,  hány 
újoncz  állítására  köteleztessék  mindenik  tartomány. 
Az  egyes  provinciákra  eső  mennyiséget  az  egyes 
községekre  az  intendáns  vetette  ki,  s  a  subdelégué 
vezette  a  sorsolást. 

Ki  a  katonáskodás  alól  föl  akart  mentetni,  csak  ennek 
útján  nyerhette  azt  meg. 

A  közlekedési  eszközök,  a  vicinális  utak  kivételével, 
kizárólag  a  kormány  által  tartattak  fel.  A  tervet  az 
intendánsok  állapíták  meg  s  a  végrehajtásra,  mely  több- 
nyire ingyen,  közmunkák  által  történt,  a  subdelégué 
vigyázott  fel. 

A  közcsend  és  közbátorság  fentartásáról  szintén  a 
kormány  gondoskodott.  Az  intendáns  szemelte  ki  a 
katonákat  és  nevezte  ki  tiszteiket  még  oly  városokban 
is,  hol  e  czélra,  a  maréchausséen  és  rendes  katona- 
ságon kivűl,  külön  vároöi  katonaság  (garde  urbaine)  volt. 

.4* 

A  kormány  gondoskodott  a  szegényekről,  magára 
vállalva  az  egyes  földesurak  ebbeli  kötelességeit.  Éven- 
kint  az  adó  egy  bizonyos  része  volt  rendelve  e  czélra. 
Szóval  a  kormány  figyelme  és  rendeletei  mindenre 
kiterjedtek,  s  számos  intézmény  maradt  reánk,  a  me- 
lyekben bizonyos  árúczikkek  miként  készítése  határoz- 
tatik  meg,  vagy  rendelés  adatik,  hogy  a  szőlőket  irtsák 
ki  egyes  vidékeken,  melyek  a  kormány  nézete  szerint 
nem  alkalmasak  bortermcsztésre. 

Minden  szerfölött  nagy  hatalomnak  fő  veszélye  nem 
az  ellentállásban,  hanem  abban  fekszik,  hogy  a  vele 
szemben  álló  akadályokkal  küzdve,  azokat  nem  csak 
legyőzi,  hanem  megsemmisíti,  s  így  tovább  terjed, 
mint  biztosan  tennie  lehetne.  Augustus  császártól  fogva 
a  világ  csaknem  minden  nagyobb  uralkodója  jól  tudta, 
hogy  semmi  sem  biztosíthatja  inkább  a  hatalmat,  mint 
ha  erős  határok  veszik  körül,  melyek  áltaj,  a  ki  e 
hatalmat  gyakorolja,  egyszer-másszor  megszorítva  érzi 
magát,  de  a  melyek  egyszersmind  erős  védfalul  szol- 
gálnak neki.  Azonban  alig  ismerünk  oly  embert,  a  ki 
a  hatalom  bizonyos  fokára  jutva,  korlátolhatta  volna 
önmagát.  Ezt  látjuk  Francziaországban  is.  S  ámbár  a 
városok  a  királyi  hatalomnak  hajdan  nemcsak  gátat 
nem  vetettek,  sőt  eszközül  szolgáltak  czéljai  kivitelé- 
ben :  a  városok  municipalis  kiváltságai  sem  tarthatták 
fenn  magukat  a  kormány  központosító  iránya  ellené- 
ben, s  a  XVIII.  században  elvesztették  minden  fon- 
tosságukat. 

E  nagy  változás  Tocqueville  szerint  nem  előre  ki- 
jelölt politika  következménye.  A  kormány  pillanatnyi 
financiális  nehézségeknek  öntudatlanul  áldozta  föl  a 
nemzet  municipalis  életét,  mit  onnan  látunk,  hogy 
1692-től  fogva,  midőn  a  municipalis  hivatalok  válasz- 
tását először  szüntették  meg  s  e  hivatalokat  pén- 
zért adták  el,  a  kormány  a  városoknak  bizonyos 
pénzösszeg  lefizetéséért  többször  visszaadta  e  válasz- 
tási jogot.*  De  bár  azon  kormányt,  mely    pillanatnyi 

*  Nyolczvan  év  alatt  hatszor  történt  ez. 

pénzügyi  nehézségek  kikerülése  végett  ily  fontos  vál- 
tozásokat tesz  közigazgatási  rendszerében,  nem  lehet 
menteni :  Francziaországban  mélyebben  fekszenek, 
nézetünk  szerint,  a  helyhatósági  szerkezet  sülyedésének 
okai ;  s  e  sülyedés  akkor  is  bekövetkezik  vala,  ha  a 
kormány  soha  nem  is  bántja  a  városok  választási  jogát. 

Miután  XI.  Lajos  a  municipalís  szabadságot  — 
demokrata  jellemétől  tartva,  s  így  jól  tudva  mit  tesz  — 
megszorította ;  miután  a  városok  közgyűlésére,  mely 
a  XV.  században  sok  helyütt  még  az  egész  népből 
állt,  csak  az  úgynevezett  notablek  s  a  czéhek  és  tár- 
sulatok küldöttjei  hívattak  meg;  miután  e  notablek 
száma  a  küldöttek  számához  képest  mindig  nagyobbá 
vált,  s  a  mesteremberek  küldöttei  egészen  kizáratván, 
végre  csak  a  polgárok  küldötteit  találjuk;  miután  e 
változások  következésében  a  nép  legnagyobb  része 
közönyössé  lett  a  municipalis  szerkezet  iránt:  a  váro- 
sok municipalis  élete  nem  volt  többé  fentartható  csu- 
pán az  által,  hogy  a  választási  szabadságot  meghagy- 
ták e  zárt  testületeknek,  melyek  magokat  a  város  köz- 
gyűléseinek nevezték,  —  főleg  oly  kormánynyal  szem- 
közt, mely,  miután  az  egész  közigazgatást  kezébe 
vette,  a  városi  szerkezetben,  ha  nem  is  akadályt,  leg- 
alább alkalmatlanságot  talált,  és  a  mely  hasonló  viszo- 
nyok között  hatalma  terjesztésére  sokszor  épen  az 
által  volt  kényszerítve,  mert  a  nagy  számot  védenie 
kellett  azon  zárt  testületek  ellenében,  melyek  a  város 
nevében  csak  saját  érdekeiket  pártolák. 

Bármiben  keressük  azonban  a  változások  okait,  két- 
ségtelen tény,  hogy  a  városok  municipalis  szerkezete 
a  XVI II.  században  elvesztette  minden  fontosságát. 
A  városok  nem  szabályozhaták  többé  a  vámokat,  nem 
vcthetének  ki  adót,  nem  adhattak  és  nem  zálogosít- 
hatának  el  immár  semmit,  nem  perelhettek,  nem  ke- 
zelhetek s  nem  adhaták  bérbe  jövedelmeiket,  nem  ren- 
delkezhettek azoknak  feleslegeiről  a  kormány  közbe- 
jövetele nélkül.  Szóval  nem  volt  tárgy,  melyre  nézve 
a  városok  a  kormányhoz    ne    folyamodtak    volna,  s  a 

melyben  ne  attól  ftiggött  volna  az  elhatározás.  S  a 
mit  a  városokban  láttunk,  még  nagyobb  kiterjedésben 
föltaláljuk  a  falusi  községekben. 

Mióta  a  földesurak,  részint  mivel  jószágaik  kezelé- 
sét gazdasági  tiszteikre  bízták,  részint  mivel  fekvő  bir- 
tokukat darabonként  eladva,  csak  feudális  jogaik  jöve- 
delmező részét  tartották  meg,  a  falusi  községek  kor- 
mányzásában minden  befolyásukat  elvesztették,  s  mióta 
a  vagyonosabb  lakosok  a  falukból  a  városokba  vonul- 
tak; a  falusi  községek,  mint  hasonló  viszonyok  közt 
nem  is  lehetett  máskép,  egészen  a  kormánytól  jöttek 
függésbe.  Azon  számos  hivatalnokból,  kik  a  középkor 
folytán  a  községek  ügyeit  kezelték,  a  XVJII.  század- 
ban többnyire  csak  kettőt  találunk :  az  adószedőt  és 
a  syndicust;  de  miután  annak  az  adót  az  intendáns 
egyenes  rendeletei  szerint  szedte  be,  ez  pedig  a  sub- 
deiégué  parancsa  alatt  állván,  minden  eljárásában  csak 
őt  képviselte  :  mindkettő  tulajdonkép  csak  kormányi 
tisztviselőnek  tekinthető;  s  ha  a  választási  jog,  leg- 
alább formára  nézve,  a  községek  nagyobb  részében 
fennmaradt  is,  s  ha  a  nép  e  jogához,  mindamellett, 
hogy  az  intendánsok  kijelölése  s  a  választások  sok- 
szor történt  megsemmisítése  által  csaknem  illusoriussá 
vált,  még  mindig  ragaszkodott  is :  c  forma  nem  vál- 
toztathatta meg  a  dolgok  lényegét,  s  igen  természe- 
tes, ha  a  községi  hivatalok  ez  időben  többnyire  már 
nem  tiszteletnek,  hanem  tehernek  tekintettek,  melyet 
mindenki  kikerülni  iparkodott. 

Az  ancien  régime  alatt  már  nem  volt  város,  falu, 
vagy  szállás,  nem  volt  kórház,  zárda  vagy  iskola,  mely 
saját  ügyeiben  saját  akarata  szerint  járhatott  el,  saját 
javairól  saját  belátása  szerint  rendelkezhetett  volna. 
Már  akkor  a  közigazgatás  gyámsága  alatt  állt  minden 
franczia,  ha  ez  nem  volt  is  még  oly  nyíltan  kimondva, 
mint  napjainkban. 

E  korszakot  a  jelennel  összehasonlítva,  a  kettő  kö- 
zött a  birói  hivatal  szerkezetében  fekszik  a  különbség. 
Ha  azon  tökéletes  függetlenséget   tekintjük,    melyben 


A  franczia  forradalom  okai.  2  1  5 

a  törvényszékek  egyes  tagjai  a  kormány  irányában 
állottak,  mint  a  kik  pénzen  vásárolták  hivatalaikat :  ha 
tekintetbe  veszszük,  minő  szerepet  játszottak  a  franczia 
parlamentnek  minden  politikai  mozgalom  alkalmával  s 
minő  befolyást  engedett  maga  a  kormány  a  törvény- 
székeknek egyes  közigazgatási  tárgyakban :  úgy  lát- 
szik, mintha  a  birói  hivatal  állása  a  közigazgatási  szer- 
kezet hiányait  legalább  némileg  ellensúlyozhatta  volna. 
De  csalódunk.  A  hol  a  szabadságnak  semmi  más 
biztosítéka  nincs,  az  egyes  polgárok  és  testületek  jogai 
egyedül  a  törvényszékek  szerkezete  által  nem  oltalmaz- 
tathatnak  meg  a  közigazgatás  önkénye  ellen.  S  ha 
az  ancien  régime  állapotjait  közelebbről  vizsgáljuk, 
meggyőződünk,  hogy  a  rendes  törvényszékek  nem 
voltak  ugyan  sehol  Európában  függetlenebbek  a  kor- 
mánytól, mint  Francziaországban,  de  a  rendkívüli  tör- 
vényszékek sem  voltak  sehol  annyira  divatban,  mint  ott. 

A  múlt  században  kiadott  királyi  rendeletek  és  ta- 
nácsi határozatok  között  igen  keveset  találunk,  mely- 
ben ki  nem  mondatnék,  hogy  minden  azokból  támad- 
ható pör  kizárólag  az  intendáns  vagy  királyi  tanács 
előtt  indíttassék  meg.  Azon  pörökre  nézve,  melyek 
régiebb  törvényeken  vagy  szokásokon  alapulnak,  a 
királyi  tanács  az  úgynevezett  evocatiók  által  biztosí- 
totta befolyását.  Nem  a  törvények,  hanem  a  végre- 
hajtó hatalom  által  elvül  állíttatott  föl,  hogy  minden 
olyan  pör,  a  melyben  közérdek  forog  kérdésben,  vagy 
a  mely  igazgatási  rendeletek  magyarázgatásából  támad, 
nem  a  rendes  törvényszékekhez  tartozik,  sőt.  hogy  a 
király  —  gyakorlatilag  a  királyi  tanács  —  minden 
magánügyet  is  maga  elé  vonhat,  valahányszor  szüksé- 
gét látja. 

Gyakorlatban  már  akkor  is  fennállott  azon  elv,  mely 
Francziaország  újabb  alkotmányában,  minden  változás 
daczára,  fentartotta  magát,  hogy  tudniillik  a  közigaz- 
gatás tisztviselőit  a  kormány  helybenhagyása  nélkül  a 
rendes  törvényszékek  pörbe  nem  foghatják.  A  régiebb 
és  újabb  kor  között  csak  abban   fekszik  a  különbség. 

hogy  a  mit  a  kormány  most  a  törvények  értelmében 
tehet,  azt  akkor  a  törvények  megszegésével  cselekedte. 

Hasonló  viszonyok  hasonló  eredményekre  vezettek : 
s  valamint  az  ó-  és  új  rendszer  tisztviselői  között 
még  Írásmódjukra  nézve  is  alig  találunk  különbséget; 
merőben  a  mostanihoz  volt  hasonló  azon  állás  is, 
melyet  a  kormányzottak  a  kormány  irányában  elfog- 
laltak. 

A  controleur  général  nemcsak  fontos  ügyekben,  ha- 
nem egyes  személyekre  nézve  is  az  intendánsoktól 
kivánt  tudósítást.  Ezek  azokat  subdeléguéiktől  köve- 
telték, s  a  mit  ezek  nekik  jelentettek,  úgy  adták  elő, 
mintha  saját  tapasztalásukból  tudnák.  A  ministerck 
teendői  számtalanok.  Semmi  sem  történik  náluk  nél- 
kül, (mint  D'Argenson  már  1733-ban  írja),  semmi 
másként,  mint  általok,  s  ha  ismereteik  nem  terjednek 
annyira,  mint  hatalmuk,  a  legfontosabb  dolgokat  az 
alárendelt  tisztviselőkre  kellett  bizniok,  a  kik  ez  által 
valóságos  urakká  váltak.  Így  egyrészt  a  közigazgatási 
gépezet  a  szükséges  ellenőrködés  miatt  mindig  bonyo- 
lódottabbá  vált,  az  irományok  halmaza  nőttön-iiőtt,  a 
legegyszerűbb  üg^'ek  eldöntése  is  évekre  terjedett ; 
míg  másfelől  szaporodott  a  kormányi  rendeletek  száma, 
s  örökös  változások  történtek  a  közigazgatásban.  Az 
ancien  régime  vége  fc]é  annyira  egymást  érték  az  új 
rendszabályok,  hogy  a  kikre  a  végrehajtás  volt  bízva, 
a  sok  rendelet  miatt  azt  sem  tudták  többé,  miként 
engedelmeskedjenek. 

S  míg  a  kormány,  mintegy  ellenállhatlan  erőtől  ra- 
gadtatva, haladt  ez  irányban  tovább-tovább ;  a  nép 
minden  osztálya  mindinkább  elvesztette  önkormány- 
zási képességét.  A  kik  a  fennállott  viszonyoknak  ellenei 
voltak,  azok  is  a  központi  hatalomtól  várták  azoknak 
megváltoztatását.  Mirabeau  atyja,  ki  a  fennálló  viszo- 
nyok gyűlöletétől  elragadtatva  azt  mondta  egykor, 
hogy  valódi  ccommissarius  bandákí)-ká  lennének  a 
törvényszékek,  ha  azoknak  kinevezése  a  kormányra 
bízatnék,  mindamellett  is  csak  a  kormánytól  várta  lehe- 

tctlcn  tervei  kivitelét;  Tocqucvillc  több  forradalom 
előtti  igazgatási  kerület  levéltárát  átkutatván,  oly  be- 
adványokra talált,  melyekben  egyesek  azzal  vádolják 
a  kormányt,  hogy  hivatásának  még  mindig  nem  felel 
meg  eléggé.  Miért  nem  neveztetnek  ki  biztosok  — 
így  szól  egy  ezek  közül,  —  a  kik  az  egyes  tartomá- 
nyok földmívelőinek  gazdaságuk  czélszerűbb  vezetésé- 
ben oktatást  adjanak,  s  megmondják  nekik,  mit  csinál- 
janak marháikkal,  miként  hizlalták  azokat,  miként  ne- 
veljék, hogy'  és  mily  vásáron  adják  el  stb.  Miután  a 
kormány  a  gondviselés  szerepét  vállalta  magára,  igen 
természetes,  ha  minden  egyes  hozzá  folyamodik  saját 
szükségeiben,  ha  minden  bajért  a  kormányt  vádolják 
s  végre,  mint  a  forradalom  előtt  látjuk,  még  a  rossz 
termésért  is  őt  teszik  felelőssé. 

S  most  foglaljuk  össze  röviden  a  mondottakat. 

A  birodalom  központján  álló  testület,  mely  az  egész 
közigazgatásra  felügyel ;  egy  miniszter,  ki  e  tanácsot 
vezeti ;  minden  tartományban  egyes  tisztviselők,  a  kik 
a  tanács  rendeleteit  végrehajtják,  semmi  másodrendű 
igazgatási,  vagy  bármily  testület,  mely  engedelem  nél- 
kül mozoghatna ;  rendkívüli  törvényszékek,  melyek 
minden  közigazgatást  érdeklő  ügyben  ítélnek  s  a  kor- 
mány alsóbb  tisztviselőit  védik :  mi  egyéb  ez  azon 
központosításnál,  melyet  ismerünk?  Pormái  még  ha- 
tározatlanabbak, eljárása  kevésbbé  szabályozott,  fenn- 
állása kétségesebb,  de  lényegében  ug^'anaz.  Igaz,  hogy 
csak  utóbb,  a  forradalom  által  lőn  szentesítve  azon 
nagy  elv,  hogy  a  többségnek  és  annak,  ki  azt  képvi- 
seli, minden  szabad  :  bizonyos  továbbá,  hogy  a  pulya 
XV.,  vagy  a  vallásos  és  emberséges  XVJ.  Lajos  kezé- 
ben bármily  nagy  hatalom  sem  idézhetett  elő  oly 
szörnyű  eredményeket,  mint  midőn  a  kérlelhetetlen 
convent  vagy  óriási  utódja  kezére  került :  de  kétsé- 
gen kívül  ^\\y  hogy  a  kormány  az  ancien  régime  alatt 
már  csaknem  mindazon  tárgyakat  hatáskörébe  vonta, 
a  melyek  most  ahhoz  tartoznak. 

Magában  is  világos,  hogy  az  országban  létező  kor- 

mányrendszer  nem  maradhatott  befolyás  nélkül  a  for- 
radalom kitörésére  és  lefolyására;  de  hogy  e  befo- 
lyást kellőleg  megítélhessük,  ismernünk  kell  azon 
viszonyokat,  a  melyek  között  e  kormányrendszer  alkal- 
maztatott. 

Ha  tekintetbe  veszszük  azok  számát,  kik  a  XVIll. 
század  történeteivel  foglalkoztak,  s  a  reánk  maradt 
emlékiratok  tömegét,  melyekből  bizonyos  emberek  és 
osztályok  mindennapi  életét  apróságokig  ismerjük :  ha 
figyelembe  veszszük  mindazt,  a  mit  a  forradalom  alatt 
és  után  a  parlamenti  tárgyalások  folytán  a  régi  rend- 
szer mellett  és  ellen  mondottak :  úgy  látszik,  alig 
találhatunk  többé,  a  mit  nem  ismernénk;  mindamel- 
lett Tocqueville  jelen  munkája  talán  több  és  meg- 
lepőbb újat  foglal  magában,  mint  az,  a  melyet  évek 
előtt  irt  az  amerikai  szövetség  demokratiájáról. 

Hogy  mindenekelőtt  a  legfontosabbat  emeljem  ki, 
lássuk  először  is  Francziaország  birtokviszonyait  a 
forradalom  előtt. 

Altalános  meggyőződés,  hogy  a  földbirtoknak  vég- 
telen felosztása  a  forradalom  következtében  történt. 
A  kik  ezen  felaprózást,  mely  a  birtokosok  számát  mil- 
liókra szaporította,  a  legnagyobb  áldásnak  tekintik, 
és  a  kik  az  oly  földbirtokot,  mely  a  birtokos  eltartá- 
sára elégtelen,  s  őt  telkéhez  kötve,  más  élelemkere- 
settől visszatartóztatja,  inkább  tehernek,  mint  jótéte- 
ménynek tartják,  s  a  föld  feldarabolásában  látják 
Francziaország  egyik  fő  baját,  egyiránt  megegyeznek 
abban,  hogy  ez  állapot  a  forradalom  által  behozott 
törvényeknek  tulajdonítható.  Tocqueville  könyvéből 
látjuk,  hogy  c  nézet  merőben  hibás. 

Mindazon  dolgok  között,  melyeket  Young  Arthur 
Francziaországban  első  utazása  alatt  látott,  semmi  sem 
lepte  meg  őt  annyira,  mint  az,  hogy  a  földbirtok  felét 
parasztok  kezében  s  a  legapróbb  részekre  feldarabolva 
találta.  A  híres  angol  gazdának  ily  állapotról,  mint 
maga  mondja,  még  fogalma  sem  volt.  cAz  örökségek 
felosztása  —   így  szól  egy  intendáns  a  kormányhoz  a 

forradalom  előtt  néhány  évvel  beadott  jelentésében  — 
aggasztó  módon  halad  előre,  s  miután  minden  örökös 
mindenből  s  mindenütt  megkívánja  részét,  mindig 
apróbb  meg  apróbb    darabokra    osztják    a    földeket.* 

Egyes  gazdasági  egyesületek  már  hűsz  évvel  a  for- 
radalom előtt  kiemelték  e  bajt,  s  Turgot  osztozott 
aggodalmaikban.  <rAz  örökségek  felosztása  —  ^gy* 
mond  —  oly  fokra  hágott,  hogy  a  telek,  mely  épen 
elég  volt  egy  család  fentartására,  most  5 — 6  gyermek 
között  daraboltatik  fel.  Természetes,  hogy  ezek  csalá- 
dostól már  nem  élhetnek  meg  birtokukból. »  Néhány 
évvel  utóbb  Necker  az  országban  élő  kisebb  földbir- 
tokosok roppant  számáról  beszél ;  s  Tocqueville  a  föld- 
adó kivetésére  j  790-ben  készült  összeírások  nyomán 
a  földbirtokosok  számát  azon  helyeken,  melyeknek 
összeírásait  átvizsgálhatta,  a  jelen  földbirtokosoknak 
felére,  egyes  helyeken  kétharmadára  teszi,  a  mi  csak- 
ugyan nagy  felosztásra  mutat,  ha  tekintetbe  veszszük, 
hogy  az  ország  népessége  azon  idő  óta  egy  negyed- 
del növekedett.* 

A  franczia  parasztok  igen  nagy  része  e  szerint  már 
a  forradalom  előtt  földbirtokosokból  állott,  s  habár 
az  ezen  osztály  kezében  levő  földbirtok  sülyos  terhek- 
kel járt:  a  franczia  paraszt  sem  e  tekintetben,  se  jogi 
állásra  nézve  nem  volt  rosszabb  állapotban,  mint  a 
minőben  ez  osztályt,  Anglia  ki  vétel  éve  ,  Európa  bár- 
mely országában  találják  azon  időkben. 

Németország  nagy  részében  a  XVlll.  század  végéig 
még  nem    volt    eltörölve    a    szolgaság.**    1788-ban  a 

*  Miután  a  forradalom  alatt  elkobzott  nemesi  és  egyházi  bir- 
tokok —  mint  arról  Tocqueville  az  eladási  jegyzőkönyvek  áttekin- 
tése után  meggyőződött  —  nagy  részben  olyanok  által  vétettek 
meg,  a  kik  már  földet  bírtak,  a  földbirtokosok  száma  ez  erőszakos 
rendszabály  által  kevésbbé  szaporodott,  mint  gondolnók. 

**  Schleswig-Holsteinban  csak  1804-ben,  Nassauban  1808-ban, 
a  Bergi  nagyherczegségben  Napóleon  által  1808-ban,  a  "Westfaliai 
királyságban  és  Lippe-Detmold  herczegségben  1 809,  Schaumburg- 
Lippe-     és     a     Svéd-Pomeraniában     1810,     Hessen-Darmstadtban 


2  20  Tanulmányok^ 

német  paraszt  engedcJem  néJkiil  nem  hagyhatta  el  lak- 
helyét. Urának  hatósága  alatt  állott.  Nem  változtat- 
hatta állását,  nem  tanulhatott  mesterséget,  nem  háza- 
sodhatott engedelem  nélkül.  Ideje  nagy  része  másnak 
szolgálatában  folyt  le. 

A  robot  egész  szigorúságban  fennállott  és  sok 
helyen  három  napra  terjedt  hetenként.  O  építette,  ő 
tartotta  fenn  ura  épületeit,  ő  mívelte  földjét,  ő  szál- 
lította be  termékeit.  Birtokjoga,  melyet  magának  sze- 
rezhetett, mindig  korlátolt  vala;  nem  adhatta,  nem 
zálogosíthatta  el,  sőt  még  használatában  is  urának 
akarata  határozott,  s  halála  után  sem  szállt  egészen  és 
nagy  terhek  nélkül  gyermekeire. 

Francziaországban  mindez  nem  volt  többé.  A  paraszt 
kedve  szerint  költözködött ;  adta,  vette,  mívelte  vagy 
elzálogosította  birtokát.  A  szolgaság  végső  maradványai 
csak  az  ország  eg)'es  keleli  tartományaiban  voltak 
találhatók,  a  többiekben  már  idejét  sem  tudták,  mikor 
szűnt  meg,  s  a  tudományos  kutatásokból  kisült,  hogy 
Normandiában  már  a  XIU.  században  nem  létezett 
többé. 

Hogy  a  nem-nemes  terhes  föltételek  mellett  birta 
földjét,  nem  szenved  kétséget ;  s  habár  azon  jobbágyi 
tartozások,  melyeket  a  feudális  jogok  neve  alatt  4-ik 
augusztusban  eltörültek,  kevés  kivétellel  általánosak 
nem  voltak  is,  s  nagyrészt  csak  egyes  vidékeken  vagy 
épen  egyes  uradalmakban  gyakorolták  még  azon  úri 
jogokat,  a  melyeknek  hosszú  sorozatát  a  constituante 
borzadással  hallotta:  a  franczia  paraszt  állapota  nem 
volt  irigylendő.  De  bizonyos  az  is,  hogy  e  tartozá- 
sok egy  része  Angliában  maiglan  fenmaradt,  a  nélkül, 
hogy  ez  által  a  földmívelés  emelkedése  hátrányt  szen- 
vedne ;  s  e  tartozások  a  XVlll.  század  vége  felé 
Európa  minden  országában  léteztek,  sőt  a  földmívelő 

helyzete  épen  e  tekintetben  kedvezőbb  volt  Franczia- 
országban,  mint  másutt,  miután  több  ilynemű  terhes 
tartozás  —  például  az  úgynevezett  urasági  robot 
(corvée  seigneurial),  a  magánosok  által  birt  út-  és  híd- 
vámok  stb.  —  Francziaország  legnagyobb  részében 
már  el  volt  törülve;  s  a  mi  még  fontosabb,  a  job- 
bágyok függetlenebbekké  lettek  uraságaiktól,  mint  ez 
idő  szerint  Európa  bármely    más    országában    voltak. 

Azon  tisztviselők,  a  kikre  a  falusi  ügyek  kezelése 
bízva  volt,  részint  a  község,  részint  az  intendáns  által 
nevezve  ki,  mindig  az  utóbbinak  rendelkezése  alatt 
jártak  el  hivatalaikban,  s  ha  a  községi  autonómia  — 
mint  fölebb  láttuk  —  ez  által  nem  nyert  is,  nem  szen- 
ved kétséget,  hogy  legalább  földesurától  egészen  füg- 
getlenné vált  a  község.  A  földesúrnak  a  XVUJ.  szá- 
zadban a  községi  ügyekre  nem  volt  többé  semmi  be- 
folyása. Nemcsak  a  kezelés,  de  még  a  felügyelés  is 
másokat  illetett,  a  mi  több,  a  királyi  hatalmat  az  egyes 
községben  nem  a  földesúr  képviselte  többé.  Az  orszá- 
gos törvények  alkalmazása,  a  katonaállítás,  az  adó  ki- 
vetése, a  királyi  parancsolatok  kihirdetése  és  inség 
esetében  a  közsegély  kiosztása  mind  másokra  volt 
bizva.  A  földesúr  —  mire  az  intendánsok  szüntelen 
emlékeztették  subdeléguéiket  —  csak  az  első  lakos, 
ki  a  többiektől  vagyona  és  kiváltságai  által  különbö- 
zik, de  nem  hatalmánál  fogva. 

Ha  a  franczia  paraszt  akkori  helyzetét  jelen  elveink 
szeiint  Ítéljük  meg,  lealázónak  s  nyomottnak  találjuk 
azt ;  de  az  sem  szenved  kétséget,  hogy  az  elnyomás 
legnagyobb  részben  nem  a  földesúri  hatalomnak  tulaj- 
donítható ;  hogy  a  franczia  paraszt  apró  feudális  zsar- 
nokok martalékául  a  XVJU.  században  többé  nem 
szolgálhatott ;  hogy  polgári  szabadsággal  birt,  s  hazája 
földe  nagy  részét  tulajdonának  nevezhette.  Oly  körül- 
mények, melyeket  figyelembe  vévén,  meg  kell  valla- 
nunk, hogy  a  dolgok  valódi  állásától  nagyon  külön- 
böző azon  kép,  a  melyet  az  érintett  osztály  állapo- 
táról a  forradalom  alatt  tartott  beszédekből    alkot   az 

olvasó  képzelődése.  Ugyanez  áll  a  nemzet  többi  osz- 
tályaira nézve. 

Siéyés  híres  röpirata  Qu*  esi  ce  que  le  h'ers  étái 
nenicsak  azokra,  kik  a  forradalom  történeteivel  foglal- 
koznak, de  fájdalom  azokra  is,  kik  a  forradalom  elveit 
mint  államférfiak  alkalmazták,  sokkal  nagyobb  befolyást 
gyakorolt,  mint  a  minőt  érdemelt.  A  kik  e  röpiratot 
olvassák,  azon  meggyőződésre  jutnak,  hogy: 

i-ször,  mindazon  néposztályok,  melyek  j  789-ben  a 
nemesség  és  egyházi  rend  ellen  felléptek,  helyzetük- 
ben egyenlők,  érzésükben  rokonok  voltak ;  egy  szóval, 
hogy  a  nemzet  nem  kiváltságos  része  mint  egy  homo- 
gén egész  állt  szemben  azzal,  mely  kiváltságokkal  birt, 
vagy  legalább  mindig  olyannak  érezte  magát. 

2-szor,  hogy  a  nemzet  nem  kiváltságos  része  a  kor- 
mányra, közigazgatásra  és  törvénykezésre,  szóval  az 
ország  fontosabb  ügyeire  semmi  befolyást  nem  gya- 
korolt, s  az  állam  kormányával  összekötött  minden 
jövedelmes  állásból  ki  volt  zárva. 

Egyiránt  hamis  mind  a  két  nézet. 

Mi  az  elsőt  illeti,  kétségtelen,  hogy  a  forradalom 
előtt  a  nem-kiváltságos  osztályok  vagyonosabb  része, 
a  földbirtokosok,  művészek,  gyárosok,  mesteremberek, 
egy  szóval  a  polgári  és  középrend  e  solidaritást, 
melyre  Siéyés  hivatkozik,  nemcsak  nem  érezték,  sőt 
mindent  elkövettek,  hogy  magukat  a  néptől  a  lehető- 
ségig elkülönözzék.  Az  egyesek  az  által,  hogy  mihelyt 
vagyonuk  engedte,  saját  számukra  nemességet  vagy 
legalább  hivatalt  vásároltak,-^^  az  egész  rend  az  által, 
hogy  mint  rend  magát  kiváltságosnak  tekinté.  Nem- 
csak a  falvak  és  városok,  de  még  az  utóbbiak  külön- 
böző sorsú  lakosai   közt   sem  volt  egység,    s    mint  az 

*  Bizonyítja  ezt  az  utolsó  században  kiosztott  nemeslevelek 
roppant  száma  s  a  hivataloknak,  —  melyek  pénzért  adatván,  a 
kormánynak  tetemes  jövedelmi  forrásul  szolgáltak,  —  rendkívüli 
szaporítása.  Tocqucville  egy  középszerű  nagyságú  tartományi  város 
jegyzőkönyveit  J750-bőI  átnézvén,  százkilencz  bírói  hivatalnokot 
és  százhuszonhat  végrehajtó  tisztviselőt  talált. 

emberszerető  Turgot  panaszolja  munkáiban,  a  polgá- 
rok oly  módon  tudták  rendezni  a  fogyasztási  adót, 
hogy  csak  a  város  szegényebb  lakóit  terhelte. 

Szintúgy  tévedésen  alapszik  a  második  nézet  is. 
Egyes  főbb  hivatalok,  mint  például  a  tartományok  kor- 
mányzósága, és  a  melyek  az  udvar  fényének  emelé- 
sére tartoztak,  kizárólag  a  főbb  nemesség  kezében 
voltak  még;  a  nagyobb  családok  megtarták  eldődeik 
czímeit,  de  e  czímek  értelme  megváltozott.  A  közép- 
kori államszerkezet  mellett,  mint  fentebb  láttuk,  egy 
új  kormányzási  gépezet  állíttatott  fel,  mely  lassanként 
minden  valóságos  hatalmat  magához  vont  s  ez  részint 
nemesek,  részint  olyanok  kezében  vala,  a  kik  csak 
most  szerezvén  nemességet,  kiléptek  a  polgári  rend- 
ből, a  nélkül,  hogy  a  régibb  nemesség  által  hasonlók- 
nak ismertetnének  el.  Ami  pedig  azon  nagy  nyeresé- 
get illeti,  melyeket  az  ancien  régime  alatt  —  mint 
minden  rosszul  kormányzott  államban  —  egyesek  az 
ország  rovására  szereztek,  első  helyen  szintén  nem  a 
nemesség  áll,  s  a  kegypénzek,  a  melyeket  ennek  egyes 
tagjai  az  udvartól  vontak,  föl  sem  tűnnek  a  fermier 
generálok  s  körözetük  jövedelmeihez  képest. 

Ha  vád  illeti  a  nemességet,  —  a  mi  alól  senki  nem 
mentheti  föl,  ha  a  forradalom  történetét  ismeri,  — 
inkább  azért  sújtja  őt  vád,  mivel  az  ország  kormá- 
nyától egészen  visszavonult,  s  a  fennállott  hatalom 
tisztviselőit  megvetve  s  puszta  czímekhez  és  egykori 
állása  jövedelmeihez  ragaszkodva,  minden  befolyásáról 
oly  könnyen  lemondott.  Azon  panaszok,  melyeket 
leghangosabban  hirdettek  a  nemesség  ellen,  nagy 
részint  alaptalanok. 

A  nemesség,  mint  egész,  —  mert  valamint  a  tiers 
état-t  nem  ítélhetni  meg  Danton  vagy  Roberspierrc 
után,  úgy  a  nemességet  sem  azok  szerint,  a  miket 
egyes  túlzók  mondtak  vagy  tettek,  —  nem  volt  a  fel- 
világosodásnak ellensége;  sőt  kelletén  túl  részt  vett 
korának  szellemi  mozgalmaiban,  s  nem  gondolva  a 
következményekkel,  maga  hirdette  azon  elveket,  a  mc- 

lyek  vesztére  vezettek.  A  nemesség  nem  ellenezte  a 
szabadságot,  s  a  forradalom  előtt  senki  sem  követelte 
az  ország  alkotmányos  jogainak  visszaállítását  nálánál 
hangosabban.  Mindazon  biztosítékok  között,  melyek- 
kel Francziaország  harmincz  éves  alkotmányos  élete 
folytán  birt,  egy  sincsen,  a  melynek  kivívását  a  ne- 
messég már  1789-ben  utasításul  ne  adta  volna  köve- 
teinek. S  ez  utasításokat  olvasva  —  mond  Tocque- 
ville  —  örökre  sajnálnunk  kell,  hogy  a  nemesség  a 
forradalom  által  megsemmisíttetett.  A  nemzet  ez  által 
egyik  lényeges  tényezőjétől  fosztá  meg  magát,  s  oly 
sebet  ejtett  szabadságán,  melyből  soha  sem  fog  egészen 
kiépülni. 

Ugyanezt  mondhatni   az  egyházról  is. 

Ha  a  franczia  egyházat  1789-ben  tekintjük,  talán 
türelmetlenséget  vethetünk  szemére,  talán  azt  mond- 
hatjuk, hogy  a  tűlságig  ragaszkodott  egyes  régi  kivált- 
ságaihoz ;  de  azzal  senki  sem  vádolhatja  a  franczia 
egyházat,  hogy  a  polgári  és  állami  szabadság  iránt 
ellenszenvet,  sőt  csak  közönyösséget  mutatott  volna. 
A  tiers  état-nak  a  haladási  kérdésekben  nem  volt 
biztosabb  frigyese,  s  mindazon  változások  közül,  me- 
lyeket a  nép  az  egyenlőség  nevében  józanul  követel- 
hetett, alig  van  olyan,  melyet  az  egyház  követjeinek 
adott  utasításaiban  nem  találnánk. 

Szorosan  véve  a  politikában  a  clerus  határozottan 
a  nemzet  törvényhozási  jogai,  a  törvényhozás  rendes 
időszakokban  tartása  s  olyatén  hatásköre  mellett  nyi- 
latkozott, milyennel  a  legszabadabb  nemzet  törvény- 
hozása bir.  Az  ország  belkormányát  illetőleg  az  egy- 
ház, az  egyéni  szabadság  biztosítása  végett,  az  angol 
haheas  corpus-hoz  hasonló  intézményeket  követelt;  fel- 
szólalt az  államtömlöczök  és  kivételes  törvényszékek 
ellen;  a  rendes  törvényszéknél,  nyilvánosság  mellett, 
a  bírák  teljes  függetlenségét  kívánta;  a  mellett  nyi- 
latkozott, hogy  születésre  való  tekintet  nélkül  min- 
den hivatal  csak  az  érdemnek  adassék ;  hogy  a  kato- 
nai kötelezettség  alól  senki  se  legyen    kivéve ;    hogy 

az  úri  szolgálatokat  illő  kárpótlás  mellett  szüntessék 
meg;  hogy  a  czéhek  és  a  kereskedést  gátló  bel- 
vámok  törültcssenek  el;  hogy  minden  faluban  ingyen 
iskolák  és  más  jótékonysági  intézetek  állíttassanak, 
egy  szóval  az  egyház,  —  mely  Francziaország  poli- 
tikai történetében  mindig  oly  kitűnő  helyet  foglalt 
el,  s  a  melynek  tagjai,  a  hol  egyes  tartományok  szá- 
mos ügyeiket  még  magok  kezelték  (mint  például 
Languedocban)  élénk  részt  vettek  a  közéletben,  — 
az  egyház,  mondjuk,  most  sem  maradt  hátrább  s 
szint  annyi  hazafiságot  tanúsított,  mint  a  nemzet 
bármely  más  osztálya. 

Azon  hazafiúi  lelkesedést,  melyet  a  franczia  derűs 
a  foiradalom  kezdetén  tanúsított,  nagy  kiterjedésű 
fekvő  birtokának  tulajdonítja  Tocqueville;  s  miután 
e  részben  nézete  —  a  melyben  én  is  osztozom  — 
a  papi  javak  iránt  általánosan  elfogadott  vélemény- 
nyel ellentétben  áll,  legyen  szabad  ide  vágó  szavait 
egész  terjedelmökben  idéznem. 

« Nézetem  szerint  —  mond  Tocqueville,  —  mely 
a  közönségesen  elfogadott  és  erős  alapokra  támasz- 
kodó véleménynyel  ellenkezik,  azt  merem  állítani, 
hogy  a  szabadság  igen  erős  tényezőjétől  fosztja  meg 
magát  minden  nép,  mely  a  katholikus  clerust  föld- 
birtokától megfosztja  és  jövedelmeit  fizetésekké  vál- 
toztatja. 

cAz  oly  ember,  kinek  személye  nagy  részben  ide- 
gen hatalom  alatt  áll,  a  kinek  családja  nem  lehet, 
csak  egy  erős  kötelék  által  csatoltathatik  hazájához, 
és  ez  a  földbirtok.  Vágjuk  el  e  köteléket  s  tulajdon- 
képen nem  polgára  többé  egy  hazának  sem.  Azon 
hazában,  a  melyben  véletlenül  született,  idegenként 
áll  a  polgári  társaság  közepett,  melynek  érdekei  kö- 
zül őt  közvetlenül  egy  sem  érinti.  Lelkiismerete  a 
pápától,  ellátása  a  fejedelemtől  függ.  Egyetlen  ha- 
zája az  egyház.  Minden  politikai  eseménynél  csak 
ennek  érdekeit  látja.  Ha  ez  szabad  és  virágzó,  nincs 
köze  a  többihez.   Legtermészetesebb  helyzete    a   po- 

B.  Eötvös  József  munkáiból.  11.  15 

litikában  a  közönyösség.  Ily  eszmék  és  érzések  oly 
testületnél,  melyre  a  gyermeknevelés  s  a  nép  erkölcsi 
vezetése  bízatott,  a  közéletben  csak  veszélyes  követ- 
kezéseket idézhetnek  elé.» 

A  franczia  clerusról  a  forradalom  kitörése  előtt 
senki  sem  mondhatta  ezt ;  s  egyes  kivételekkel 
Tocqueville  nézete  szerint  talán  soha  sem  volt  ki- 
tűnőbb, fölvilágosodottabb,  nemzetiesb  egyházi  tes- 
tület, a  mely  a  polgári  erényeket  oly  tántoríthatatlan 
vallásossággal  egyesítette  volna. 

Általán  véve  azon  húsz  vagy  huszonöt  év,  mely  a 
forradalmat  megelőzte,  Francziaországban  rendkívüli 
haladás  és  jólét  korszaka  volt,  s  az  akkori  közálla- 
potok tanulmányozása  minden  elfogulatlant  meggyőz- 
het, mennyire  ferdén  Ítélnek,  a  kik  XVI.  Lajosban 
csak  azon  passiv  tulajdonokat  keresik,  a  melyeket 
jóságnak  nevezünk,  s  a  nvelyeket  csak  gyöngeségnek 
tartunk. 

E  szerencsétlen  fejedelem,  a  ki  népe  iránt  oly 
melegen  tudott  érezni,  uralkodása  alatt  nemcsak  elő- 
deinél, de  sok  oly  uralkodónál  többet  tőn  népe  javára, 
a  kiknek  hálás  emléke  a  történetekben  századokig 
fentartá  magát. 

Igaz,  hogy  iszonyodnunk  kellene,  ha  a  forradalom 
előtti  állapotokról  azok  szerint  Ítélnénk,  a  miket  a 
hivatalos  jelentésekben,  sőt  királyi  rendeletekben  ol- 
vasunk azok  felől. 

Miután  a  nép  száznegyven  év  óta  nem  elegyedett 
közdolgokba,  sokan,  mint  látszik,  azt  hivék,  hogy  az 
sohasem  történhetik  többé,  s  a  kik  a  tömeg  felébre- 
désétől leginkább  tarthattak,  fenszóval  értekeztek 
egymás  között  azon  visszaélésekről,  melyeknek  a  nép 
mindig  áldozatja  volt.  Egyik  a  népre  nézve  íegterhe- 
scbb  institutiók  szörnyű  hiányait  emelte  ki ;  a  másik 
szenvedéseinek  leírására  használta  fel  egész  rhetori- 
káját,  s  a  midőn  helyzetét  javítani  akarták,  mind- 
annyian dühvel  töltötték  el  a  nép  szivét. 

Csaknem  megfoghatatlan    az   a  vigyázatlanság,    mc 

lyct  c  részben  mind  a  kormánynál,  mind  a  kiváltsá- 
gos osztályoknál  találunk. 

Midőn  a  király  tizenhárom  évvel  a  forradalom  ki- 
törése előtt  az  ingyen  közmunkát  el  akarta  törölni, 
ezeket  olvassuk  a  rendelet  bevezetésében:  « Egyes 
tartományokat  kivéve,  csaknem  az  egész  ország  összes 
útjai  jobbágyaink  legszegényebb  részének  ingyen 
munkájával  készültek.  Az  egész  teher  e  szerint  azokra 
hárult,  a  kiknek  kezök  munkáján  kívül  más  vagyonuk 
nincsen,  s  a  kiknek  az  utak  jó  karban  tartása  ke- 
vésbbé  fekszik  érdekökben.  A  birtokosok,  a  kiváltsá- 
gosok, a  kiknek  vagyonuk  a  közlekedés  könnyítése 
által  jövedelmezőbbé  válik,  nyernek  csupán  az  utak 
által ;  s  midőn  a  szegényeket  arra  kényszerítjük,  hogy 
minden  kárpótlás  nélkül  az  utak  jó  karban  tartására 
fordítsák  idejüket  és  munkájokat,  azon  egyedüli  esz- 
köztől fosztjuk  meg  őket,  melylyel  a  nyomor  és 
Ínség  ellen  küzdenek,  csak  azért,  hogy  a  gazdagok 
hasznára  dolgoztassuk.^ 

Azon  rendeletben,  mely  a  czéheket  és  más  iparüző 
testületeket  eltörültette, "^^  az  mondatik  a  király  nevé- 
ben, hogy  azon  jog,  melylyel  mindenki  munkája  sza- 
bad használatára  bir,  a  birtoknak  legszentebb  neme, 
s  hogy  mindazon  törvény,  melyet  ez  ellen  hoztak, 
sérti  a  természeti  jogot,  s  már  magában  érvénytelen- 
nek tekintendő. 

Midőn  1780-ban  a  király  a  néppel  tudatja,  hogy 
a  taille  meghatározása,  mely,  a  mint  említők,  addig 
a  királyi  tanács  titkos  ülésében  történt,  ezentúl  nyil- 
vánosan fog  eszközöltetni  s  hogy  annak  emelése  re- 
gistráltatni  fog;  azt  mondja  többek  közt  rendeleté- 
ben: «Az  adózók,  kik  a  taille  beszedése  által  úgyis 
eléggé  gyötörtettek,  mostanig  még  az  adó  váratlan 
fölemelésének  is  kitéve  látták  magokat,  úgy  hogy  leg- 
szegényebb alattvalóink  terhei  sokkal  nagyobb  arány- 
ban emelkedtek,  mint  más  osztályokéi. D 

*  Mindezen  testületeket,  valamint  a  közmunkát  néhány  hónap 
múlva   megint  visszaállították. 

■i* 

FőJcg  szűkebb  esztendőkben,  midőn  az  országot 
Ínség  fenyegeti,  azt  tapasztaljuk,  mintha  mindenki 
inkább  azt  tűzte  volna  feladatául,  hogy  a  népet  dü- 
hössé tegye,  mint  hogy  nyomorán  segítsen.  Hogy  a 
birtokosokat  adózóbbakká  tegye,  egy  intendáns  ily 
alkalommal  (ía  gazdagok  igazságtalanságáról  s  szív- 
telenségérőlí)  szól,  kik  mégis  mindenüket  csak  a  sze- 
gény munkájának  köszönhetik,  s  a  kik,  mikor  birto- 
kuk jövedelmezővé  tételére  fordítják  a  szegény  végső 
erejét,  éhen  hagyják  őt  veszni.  Máskor  hasonló  al- 
kalommal egy  királyi  rendeletben  olvassuk,  hogy  ő 
felsége  védeni  fogja  a  népet  azon  fondorkodás  ellen, 
melylyel  a  gazdagok  a  m.unkabért  leszállítva,  őt  Ínség- 
nek teszik  ki.  Nem  tűri  a  király,  hogy  alattvalóinak 
egy  része  a  másik  fukarságának  legyen  martalékja. 

Valahányszor  a  közigazgatás  külön  ágai  között  a 
monarchia  vége  felé  vita  támadt,  többnyire  a  nép 
nyomorúsága  iránt  tőn  egyik  a  másiknak  szemre- 
hányásokat. Így  1772-ben  a  toulousei  parlament  a 
kormánynak  azt  hányja  szemére,  hogy  ferde  rende- 
letei által  a  népet  éhhalálnak  teszi  ki  ;  mire  a  kor- 
mány azzal  felel,  hogy  a  parlament  nagyravágyása 
és  a  gazdagok  haszonlesése  okoz  minden  bajt. 

Hogy  ezen  felszólalások  a  forradalom  későbbi  me- 
netére nem  maradtak  befolyás  nélkül,  s  hogy  a  mit 
a  kormány  és  a  kiváltságos  osztályok  mondottak  neki 
az  elnyomásról,  a  melyet  fölötte  gyakoroltak,  az  utolsó 
betűig  mind  elhitte  a  nép:  mindez  nem  szenved  két- 
séget ;  sőt  erre  nézve  egyes  esetekben  bizonyítványo- 
kat is  hozhatunk  fel.  így  például,  midőn  1788-ban 
több  tartományi  gyűlés  az  egyes  községeket  felszólítá, 
hogy  minden  panaszukat  részletesen  adják  be,  a  vá- 
laszokban többnyire  már  ugyanazon  elkeseredést  ta- 
láljuk, mely  később  oly  borzasztó  módon  nyilvánult. 
De  ha  a  létező  hiányok  érzete  c  korszak  folytán  a 
nemzet  minden  osztályában  elevenebbé  vált,  ha  az 
elégületlenség  nagyobb  és  általánosabb  volt  is,  min- 
denütt   kisebbek    voltak    a    visszaélések,    melyek    azt 

okozták.  A  népek,  mint  az  egyesek,  mindig  akkor 
érzik  leginkább  bajaikat,  mikor  enyhülni   kezdenek. 

« Midőn  a  fiscalisi  törvények  tanulmányozásához 
fogtam,  —  mond  Mollien  mémoires-jaiban,  —  meg- 
ijedtem attól,  a  mit  azokban  találtam.  Szerencsérc 
nem  szorítkoztam  a  törvények  olvasására,  s  kevés  idő 
múlva  azon  meggyőződésre  jutottam,  hogy  e  törvé- 
nyek szövege  és  alkalmazása  közt  ugyanazon  különb- 
ség létezik,  mint  a  régi  és  mostani  pénzügyi  tiszt- 
viselők között.  A  kik  e  törvényeket  alkalmazzák  most, 
mindig  a  bűntény  és  büntetés  lejebb  szállítása  mel- 
lett nyilatkoznak.  í> 

S  a  mi  a  pénzügyi  állapotokra  nézve  áll,  ugyanaz 
áll  minden  egyébről. 

A  controleur  és  intendánsok  1780-ban  még  mind- 
azon jogokkal  élnek,  a  melyeket  hivatali  elődeik 
1740-ben  gyakoroltak.  Hatáskörük  nem  változott,  ha- 
talmuk nem  kevésbbé  korlátlan  :  de  csak  a  hivatalos 
levelezéseket  kell  átnéznünk,  hogy  meggyőződjünk 
azon  roppant  átalakulásról,  mely  azóta  történt.  A  mint 
negyven  évvel  ezelőtt  minden  felsőbb  hivatalnok 
cssk  arra  gondolt,  hogy  tartományát  rendben  tartsa 
s  abból  lehetőségig  sok  adót  szedjen  be :  úgy  most 
csaknem  kivétel  nélkül  mindenik  a  közjólét  emelését 
tűzi  feladatul,  s  csak  a  kormánynak  egészen  meg- 
változott iránya  magyarázza  meg  a  haladást,  a  me- 
lyet a  nemzeti  jólétre  nézve  már  a  forradalom  előtt 
tapasztalunk,  mikor  még  egész  szigorúságukban  fenn- 
álltak a  régi  törvények. 

A  XV]  11.  század  vége  felé  szembetűnő  hanyatlást 
találunk  Francziaország  belállapotaiban,  s  mielőtt  az 
örökösödési  háború  megkezdetett  és  XIY.  Lajos  vég- 
kép elvesztette  azon  befolyást,  melyet  Európa  ügyeire 
gyakorolt,  már  akkor  senki  sem  kételkedett  c  szo- 
morú tényen. 

Az  intendánsok  e  század  vége  felé  a  burgundi  her- 
czegnck  beadott  emlékirataikban  mind  erre  czéloznak 
9  a  nemzet  hanyatlásáról,  és  pedig  nem  is    mint   va- 

lami  új  tüneményről,  szólanak.  A  népesség  ezen  ge- 
neralitásban  több  év  óta  tetemesen  megfogyott :  je- 
lenti az  egyik ;  e  városban,  mely  valaha  gazdag  és 
virágzó  volt,  minden  ipar  megszűnt:  jegyzi  meg  a 
másik.  Ez  arról  panaszkodik,  hogy  a  tartományában 
egykor  létezett  gyárak  elhagyattak;  amaz,  hogy  tar- 
tományában a  mezei  gazdaság  hűsz  évvel  ezelőtt 
sokkal  virágzóbb  állapotban  volt,  mint  jelenleg;  a 
harmadik,  hogy  az  orléansi  intendaturában  a  lakosok 
száma  s  a  termelés  az  utolsó  harmincz  év  alatt  egy 
ötöddel  fogyott. 

Körülbelől  harmincz  vagy  negyven  évvel  a  forra- 
dalom előtt  mindez  megváltozik.  Mindenütt  új  életet 
látunk,  mely  részben  a  közvélemény  által  gyakorolt 
hatalomnak,  de  meggyőződésem  szerint  még  inkább 
XVI.  Lajos  emberszerető  törekvéseinek  tulajdonítható. 
Az  általános  befolyáson  kívül,  melyet  absolut  orszá- 
gokban az  uralkodó  akarata  a  közélet  minden  ágára 
gyakorol  s  a  mely  Francziaországban  a  nép  monar- 
chikus érzéseinél  fogva  még  nagyobb  volt,  mint  más- 
hol, bizonyítja  ezt  azon  tagadhatatlan  tény  is,  hogy 
c  haladás  épen  1774-től,  XVI.  Lajos  uralkodása  kez- 
detétől válik  leginkább  szembetűnővé. 

Ezen  évtől  kezdve  az  ipar  kifejlődése  következté- 
ben a  fogyasztási  adó  szüntelen  növekszik ;  a  haszon- 
bér, melyet  az  annak  beszedésével  megbízott  társa- 
ságok a  kormánynak  fizetnek,  1780-tól  1786-ig 
tizennégy  millióval  nagyobbá  vált,  s  Necker  1781-iki 
compte  rcnduejébcn  két  millióra  számítja  a  fogyasz- 
tási adó  évenkénti  emelkedését.  S  miután  a  király 
épen  a  nép  legszegényebb  osztályaira  terjeszté  ki 
főleg  figyelmét,  oly  annyira,  hogy  szándékai  kivitelét 
c  részben  nem  is  bízta  ministereire:  nagyrészben 
neki  köszönhetni  mindazt,  a  mi  csak  a  nép  helyze- 
tének javítására  a  kormány  által  történt. 

Oly  országban,  a  melynek  korlátlan  hatalmú  feje- 
delme a  jótékonysági  intézetekkel  maga  foglalkozik, 
s  mikor  a  királyi  vad  által  a  földmívelőknek  okozott 

károk  forognak  kérdésben,  maga  készíti  ministereinek 
a  rendelet  indokolását,  csakhogy  minél  tökéletesebb 
legyen  a  kármentesítés  —  mint  Turgot  beszéli  XVI.  La- 
josról, —  és  a  hol  minden  tisztviselő  tudja,  hogy 
az  által  hízeleghet  leginkább  urának,  ha  kötelessége 
teljesítésében  a  nép  szegényebb  osztályának  kedvez : 
az  ily  országban  a  legczéliránytalanabb,  sőt  ember- 
telenebb törvények  sem  akadályozhatják  a  nép  gya- 
rapodását és  haladását.  S  ha  bámulunk  egyes  tüne- 
ményeken, minőt  például  Young  Arthur  említ,  hogy 
1788-ban  Bordeaux  üzlete  nagyobb  volt  Liverpoolé- 
nál, és  hogy  az  utolsó  időben  Francziaországban 
inkább  emelkedett  a  tengeri  kereskedés,  mint  Angliá- 
ban ;  s  ha  csaknem  megfoghatatlannak  látszik,  hogy  — 
a  mint  Tocqueville  állítja  —  a  forradalmat  meg- 
előzött 25  év  alatt  a  rossz  törvényhozás  daczára  az 
általános  jólét  Francziaországban  oly  fokra  emelke- 
dett, a  minőt  ez  ország  történetében  csak  azon  37  év 
alatt  találunk,  melyben  az  alkotmányos  kormányzást 
élvezte  :  mindez  csak  azon  roppant  hatást  bizonyítja, 
melyet  egy  valóban  jó  fejedelem  egész  népek  hely- 
zetére gyakorolhat. 

Tagadhatlan,  hogy  Francziaországnak  még  most  is 
nagy  reformokra  volt  szüksége,  habár  a  nép  helyzete 
mindenütt  jobbra  változott.  A  fejedelem  legjobb  szán- 
dékai s  mindazon  hatalom  daczára,  melyet  a  köz- 
vélemény már  akkor  gyakorolt,  kikerülhetlenek  a 
visszaélések,  a  hol  oly  törvények  vannak,  mint  akkor 
voltak  Francziaországban.  Nemcsak  egyes  földesurak 
jószágain,  a  kik  uri  jogaikat  kérlelhetetlen  szigorúság- 
gal követelték,  de  egész  tartományokban  oly  helyzet- 
ben volt  még  az  adózó  nép,  a  mely  kiáltó  ellentét- 
ben állt  az  összes  irodalom,  sőt  maga  a  kormány  által 
hirdetett  elvekkel. 

Francziaország  akkori  állapotában  a  legnagyobb 
egyenetlenség  uralkodott.  Ha  lle  de  Francé  genera- 
litásának  akkori  administrativ  levéltárait  átnézzük,  azt 
látjuk,   hogy  ott  a  régi   visszaélések  csaknem  egészen 

megszűntek.  A  jobbágyok  vagyonbeli  szabadsága  sok- 
kaJ  biztosabb,  mint  másutt.  A  személyes  szolgálat 
megszűnt,  az  adó  mérsékeltebb,  beszedése  rendesebb 
és  egyenlőbb.  Másutt,  például  a  Loire  mentében, 
főleg  Poitou-  és  Bretagneban  csaknem  egészen  fen- 
tartották  magokat  a  régi  állapotok ;  s  ez  egyenetlen- 
ség kétségkívül  sok  elégületlenségre  adott  alkalmat. 
A  nemesség  adómentessége  terhesebbé  váll  a  nem 
kiváltságos  osztályokra,  mióta  a  polgári  rend  számos 
és  épen  legvagyonosabb  családai  nemességet  vagy 
hivatalt  vásárolva,  e  kiváltságban  részesültek,  s  az 
országos  adó  megnevekedett;  s  ez  adó  —  valamint 
a  nemesség  által  a  feudális  jogok  czíme  alatt  jobbá- 
gyaiktól szedett  jövedelmek  —  elviselhetlenebbnek 
látszott,  mióta  a  nemesség  nem  teljesítette  többé 
azon  kötelességeket,  a  melyekért  kiváltságait  élvezte 
s  jogaival  felruháztatott.  Mindenki  tudta,  hogy  a 
taille,  mely  most  kizárólag  a  népet  terhelé,  azon  hadi 
szolgálatok  pótlására  hozatott  be,  a  melyek  hajdan  a 
nemesség  vállain  feküdtek;  tudta,  hogy  azon  viszony- 
ból, mely  egykor  a  jobbágy  s  földesúr  közt  létezett, 
csak  az  előbbinek  kötelességei   maradtak  meg. 

Ezen  állapotok,  Francziaország  akkori  míveltsége 
mellett,  nem  voltak  többé  f^ntarthatók ;  s  ha  valaki 
a  jelen  helyzettel  elégült  volt  volna  is:  a  régence  és 
XV.  Lajos  kormánya  elevenebb  emléket  hagyott  maga 
után,  hogysem  mindenkinek  eszébe  ne  jutottak  volna 
azon  következmények,  a  melyet  XVJ.  Lajos  halála 
gyakorolna  az  ország  növekedő  jólétére,  ha  ez  ese- 
mény a  törvények  czélszerű  megváltoztatását  meg- 
előzné. 

De  ha  Francziaországnak  a  közigazgatás  legtöbb 
ágában  reformra  volt  is  szüksége,  az  ország  bei- 
viszonyait  tekintve,  úgy  látszik,  mintha  egy  nemzet 
sem  volt  volna  soha  kedvezőbb  helyzetben,  hogy  po- 
litikai átalakulása  nehéz  munkáján  rázkódtatás  nélkül 
menjen  keresztül.  A  kiváltságos  osztályok  —  vagy 
legalább    kitűnőbb    é?    felvilágosodottabb    részök    — 

átlátták  a  reform  szükséget  ;  az  irodalom  és  közép- 
rend fcnhangon  követelte  azt;  s  a  nép,  megszokva 
századok  óta,  hogy  sorsa  fölött  mások  határozzanak, 
nem  zavarta  meg  nyugtalanságával  ez  üdvös  irányt. 
Ellenszegülés,  egyes  nagy  urakon  kívül,  csak  a  ne- 
messég azon  részénél  volt  található,  mely  jószágain 
lakva,  korával  nem  haladt,  vagy  földbirtokát  lassan- 
ként eladva,  földesúri  jogaihoz  azért  ragaszkodott, 
mert  ezeken  kívül  más  jövedelmekkel  nem  birt.  Lcg- 
fölebb  még  a  föbb  papság  egy  részét  számíthatjuk 
ide.  De  ha  meggondoljuk,  hogy  épen  azon  okok, 
melyek  a  nemesség  egy  részét  a  reförm  elleneivé 
tették,  azt  befölyásától  megföszták;  továbbá,  hogy 
a  kik  az  úr  és  jobbágya  közt  létező  viszonyok  vál- 
tozatlan föntartását  akarták,  politikai  tekintetben  azok 
is  gyökeres  változásokat  kivántak ;  s  végre,  hogy  az 
egyháznak  számra  és  befölyásra  nézve  legnagyobb 
része  —  a  lelkészek  s  az  egész  alsóbb  clerus  —  a 
középrenddel  egyetértett :  át  kell  látnunk,  hogy  az 
érintett  ellenszegülés  nem  gördíthetett  akadályokat  a 
reform  elé. 

Francziaországban  —  mint  fentebb,  a  közigazga- 
tásról szólva,  láttuk  —  a  király  és  kormánya  kezé- 
ben központosult  minden  valóságos  hatalom;  s  vala- 
mint a  reformnak,  legalább  a  mennyiben  a  nép  anyagi 
jólétével  összefüggött,  XVI.  Lajosnál  nem  volt  buz- 
góbb pártolója :  hasonló  irányt  találunk  az  akkori 
kormánynál  is.  A  physiokraták  tanai  sehol  sem  gya- 
koroltak nagyobb  befolyást,  mint  a  közigazgatás  so- 
raiban ;  s  a  kormányi  jelentésekben  és  rendeletekben 
ugyanazon  elveket  és  szójárásokat  találjuk,  melyeket 
az  irodalom  népszerűekké  tett,  sőt  a  látszólag  leg- 
szárazabb közigazgatási  okiratokban  sem  hiányzik  még 
azon  dagály  és  érzékenység  sem,  a  mely  Diderot, 
Rousseau  és  más  akkor  divatos  írók  munkáit  jellemzi. 
Ki  kétkedhetett  volna  ily  viszonyok  közt  a  reform 
sikerén ;  ki  gondolhatá,  hogy  a  mit  valamennyien 
akarnak,  csak  hosszú  küzdések  után  lesz  kivihető? 

Egy  fél  századnál  több  múlt  azóta.  A  kik  a  nagy 
forradaiom  küzdelmeiben  részt  vettek,  nincsenek  többé, 
s  e  nagy  esemény  története  új,  hasonló  tapasztalá- 
saink által  érthetőbbé  váit :  de  a  forradalom  kitöré- 
sét s  vérengző  folyamát  most  is  alig  foghatjuk  meg, 
főleg  ha  —  miként  a  forradalomról  írt  könyvekben 
többnyire  történik  —  egyes  emberek  és  osztályok 
hibáiban  és  bűneiben  keressük  e  nagy  esemény  ma- 
gyarázatát. 

Hogy  azok  közül,  a  kik  e  nagy  eseményben  részt 
vettek,  senkit  sem  mondhatunk  egészen  hibátlannak ; 
hogy  a  király  gyöngesége  és  ingadozásai,  a  kiváltsá- 
gos rendek  makacssága,  a  középosztályok  tűlzó  köve- 
telései s  a  nép  hiszékenysége  és  hálátlansága,  mely- 
lyel  új  vezetőit  követvén,  a  vett  jótéteményről  meg- 
feledkezett, megannyi  tényező,  mely  a  dolgok  erő- 
szakos fejlődését  előmozdítá  :  mindezt  ki  vonja  két- 
ségbe? A  hol  egész  nemzet  eltéved,  az  egyesek  sem 
maradnak  helyes  ösvényen ;  s  a  közszerencsétlenség 
közepett  sok  egyes  bűnt  és  alávalóságot  találunk,  a 
melyet  azért  mentegetni  és  szépíteni  nem  szabad. 
De  mindez  együttvéve  sem  magyarázhatja  meg  a 
forradalmat  Az  okok  mélyebben  fekszenek,  s  olya- 
nok, melyeket  egyesek  akarata  és  hatalma  nem  há- 
ríthatott el.  Föltalálhatja  az  okokat,  a  ki  figyelemmel 
kisérte,  a  miket  e  részben  eddig  elmondtunk. 

Az  első  okot  kétségen  kívül  a  különböző  osztályok 
egymás  iránti  viszonyaiban  kell  keresnünk. 

Nem  tartozom  azok  közé,  kik  a  középkor  institu- 
tióit  az  emberi  ész  remekének  tartják.  Azon  nagy- 
szerű haladást  tekintve,  melyet  az  európai  emberiség 
az  úgynevezett  középkor  alait  tőn,  nem  oszthatom 
ugyan  azoknak  nézetét,  a  kik  történetünk  ez  idő- 
szakában csak  sötétséget  és  általános  nyomort  látnak; 
de  még  kevésbbé  hiszek  azon  leirásoknak,  melyeket, 
mióta  visszahatás  támadt  a  forradalmi  eszmék  ellen, 
a  regényirodalomtól  kölcsönöztek  politikai  íróink. 
A  mit  csak  távolról  nézhetünk,  szükségkép    egyolda- 

lulag  látjuk;  s  ha  saját  múltjára  Yisszatekintve,  az 
egyes  ember  is  többnyire  szebbnek  vagy  szomorúbb- 
nak találja  azt,  mint  a  minőnek  egykor  érezte :  meny- 
nyivel inkább  tapasztaljuk  azt,  mikor  egész  népek 
vagy  korszakok  rég  múlt  állapotjai  forognak  kérdésben. 

Az  újabb  kornak  úgy  hiszem  nem  irigyelhető  ki- 
váltsága, hogy  jogait  és  alkotmányait  elvek  szerint 
construálja.  A  régiek  máskép  cselekedtek.  Ok  elvei- 
ket a  létező  jogból  és  alkotmányokból  vonták  le, 
ezek  pedig  a  létező  viszonyokból  fejlődtek,  változva, 
tökéletesülvc,  avulva  és  megszűnve,  mint  maguk  a 
viszonyok.  S  valamint  azon  alkotmány,  melynek  mes- 
terséges gépezetét  iskoláinkban  tanuljuk,  Rómában 
sohasem  létezett  egész  tökéletességében  :  úgy  a  feu- 
dális államszerkezet,  melyet  tudósaink  oly  követke- 
zesen kidolgoztak,  szintén  nem  volt  található  soha 
és  sehol  az  egész  középkor  folytán.  Tökéletes  rend- 
szert, a  melyben  minden  csak  egy  elvből  foly,  ép 
oly  kevéssé  kereshetünk  a  középkorban,  mint  törté- 
neteink bármely  időszakában.  De  ha  azon  ideális 
lánczolat,  melynek  egyik  karikája  a  másiktól  függ, 
míg  az  egészet  a  királyi  hatalom  tartja  föl,  egész  tö- 
kélyében sohasem  létezett  is :  bizonyos  mindazáltal, 
hogy  a  középkori  institutiók  egészben  véve  egy  ha- 
talmas rendszert  képeztek,  nem  alkalmatost  arra, 
hogy  eszköze  legyen  a  haladásnak,  mely  a  középkor 
folytán  csak  az  egyes  működésére  volt  hagyva,  de 
czélszerűt,  hogy  az  államot  a  maga  minőségében  fön- 
tartsa,  s  olyat,  a  mely  alatt  igen  sokan  nagy  mérték- 
ben élvezték  a  szabadságot. 

A  hűbéri  jogok  azon  osztálya,  mely  a  középkorban 
a  királyi  hatalomnak  korlátul  szolgált,  a  XVlll.  szá- 
zadban csaknem  mindenütt  le  volt  ugyan  rombolva: 
de  a  kötelék,  mely  a  nemest  jobbágyához  csatolta, 
még  egészen  a  régi  maradt;  s  ha  a  különböző  osz- 
tályok kölcsönös  helyzetét  az  egyikre  terhesnek  mond- 
hatjuk is,  legalább  nem  volt  benne  következetlenség. 
Mindenik  résznek  fenmaradtak  jogaival  kötelességei  is. 

Francziaország  helyzete  különböző.  A  feudális  vi- 
szonyok poiitikai  részét  iiJetőIeg  zzzn  ország  és  má- 
sok között  a  XVUJ.  században  kevés  különbséget  ta- 
lálunk; s  azon  tartományokban,  melyekben  a  régi 
alkotmányos  formák  fennálltak,  a  három  rend  a  kor- 
mány több  ágára  még  mindig  fontos  befolyást  gya- 
korolt, de  a  királyi  hatalom  azon  küzdelemben,  me- 
lyet a  nemesség  ellen  folytatott,  nem  szorítkozott 
egyedül  ennek  politikai  jogaira.  Miután  a  korona, 
jogai  kiterjesztésében,  mindig  a  nép  többi  osztályai- 
ban kereste  frigyeseit  s  századok  óta  azon  töreke- 
dett, hogy  a  nemességet  minden  hatalmától  mcg- 
foszsza,  szét  kellé  szakítania  azon  kötelékeket  is, 
melyek  a  földesurat  hajdani  jobbágyaihoz  kötötték. 
Részint  mivel  a  franczia  király  mindenek  előtt  a  ne- 
messég fejének  tekinté  magát  s  nem  akarta  nélkülözni 
azon  fényt,  melylyel  a  gazdag  főrend  környezé  ud- 
varát; részint  mivel  Richelieutől  kezdve  mindazok, 
a  kik  az  országot  a  király  nevében  kormányzák,  ma- 
guk is  c  rendhez  tartoztak :  a  mi  csak  a  feudális 
jogokban  a  nemességre  nézve  hasznos  és  jövedelmező 
volt,  mind  meghagyatott,  de  mind  megsemmisítették, 
a  mi  annak  befolyást  szerezhetett  volna.  így  történt, 
hogy  Francziaországban  kétszeresen  terheseknek  lát- 
szottak azon  jogok,  melyeket  a  nemesség  szűkebb 
korlátok  közé  szorítva  élvezett  ott,  mint  másutt.  Mi- 
után a  nemesség  jogainak  megfelelő  kötelességei  egé- 
szen megszűntek,  s  azon  viszonyokból,  melyek  a 
földesurat  egykori  jobbágyához  kötötték,  csak  az  tar- 
totta fenn  magát,  a  mi  az  utóbbira  terhes  volt :  meg- 
szűnt minden,  a  mit  a  jogok  igazolására  lehetett  fel- 
hozni ;  s  innen  magyarázhatjuk  ki  azon  gyűlölséget, 
mely  Francziaországban  a  forradalom  előtt  s  annak 
lefolyása  alatt  a  nemesség  ellen  létezett;  ámbár,  mint 
a  fennebbiekből  láttuk,  a  nemes  és  nem-nemes  osz- 
tályok között  itt  kevesebb  volt  a  különbség,  mint  ez 
időben  más  államokban. 

Miután  az  ország  földbirtokának  több    mint  fele  a 

nem-kiváltságos  osztályok  kezébe  ment  át;  miután  az 
ipar  által  meggazdagodott  polgár  vagyonra  és  mívelt- 
ségre  nézve  a  főnemességgel  egy  sorba  és  sokszor 
magasabbra  emelkedett,  s  az  országnak  valóságos 
kormánya  is  olyanok  kezébe  jutott,  kiket,  miután 
megnemesedtek  is,  a  régi  nemesség  sohasem  ismert 
magához  hasonlóknak  ;  miután  egy  szóval,  (mint  Tocque- 
ville  második  könyvének  VIU.  fejezetében  részletesen 
kifejti),  nemcsak  az  egyes  tartományok,  hanem  min- 
den tartományban  a  különböző  osztályok  egyedei, 
legalább  mindazok,  kik  a  szorosabb  értelemben  vett 
népnél  magasabbra  emelkedtek,  naponként  hasonlób- 
bakká váltak  egymáshoz,  s  a  felsőbbség,  melyet  a 
kiváltságos  osztályok  magoknak  követeltek,  se  mívelt- 
ségi,  se  vagyonbeli  állásuk,  se  a  hazának  tett  külö- 
nös szolgálatok  által  nem  volt  többé  igazolható  :  mind 
ezek  után  csak  természetesnek  találhatjuk,  hogy  mind- 
azon erőt,  mely  azoknak,  kik  e  felsőbbség  által  ma- 
gokat sértve  érezek,  rendelkezésökre  állt,  arra  hasz- 
nálták, hogy  lerontassanak  azon  gyönge  korlátok, 
melyek  az  osztályokat  egymástól  elkülönözék.  Minő 
sikerrel,  könnyen  beláthatni,  ha  tekintetbe  veszszük 
egy  részről  azon  osztályok  tehetetlenségét,  a  melyek- 
nek a  létező  állapotok  fentartása  érdekükben  feküdt, 
más  részről  azon  hatalmat,  melylyel  a  fejedelem  ne- 
vében fellépő  igazgatás  monarchikus  országban  min- 
dig bir,  oda  számítván  azon  befolyást  is,  melyre 
Francziaországban  az  irodalom  emelkedett. 

Ha  a  különböző  osztályok  közt  fennállott  ellentét- 
ben keressük  a  forradalom  első  és  legfőbb  okát,  a 
második  okot  épen  az  irodalomnak  e  túlnyomó  be- 
folyásában s  azon  irányban  fogjuk  találni,  melyben 
az  irodalom  e  befolyását  használta  a  XVJll.  század 
folytán. 

Nagy  csalódás  azt  hinni,  hogy  az  irodalom  be- 
folyása csupán  a  sajtó  szabadságától  függ.  A  tapasz- 
talás épen  az  ellenkezőt  bizonyítja.  Bármi  nagy  az 
irodalom  befolyása  oly  országokban  is,    melyek  poJi- 

tikai  szabadsággal  bírnak  (s  a  melyekben  találunk 
csupán  valódi  sajtó-szabadságot) :  c  befolyás,  főleg  a 
nép  vallásos  és  politikai  nézeteit  illetőleg,  soha  sem 
oly  nagy,  mint  a  hol  a  politikai  jogok  a  míveltségi 
állásnak  meg  nem  felelvén,  az  irodalom  minden  új 
eszmének  s  eltitkolt  vágynak  egyedüli  közlönyévé 
válik,  s  a  nép  által  minden  sérelme  tolmácsának,  s 
a  kitűnőbb  egyéniségek  által  azon  egyedüli  eszköz- 
nek tekintetik,  a  melylyel,  eszméket  terjesztve,  be- 
folyást szerezhetnek  magoknak.  Világosan  látjuk  azt 
Francziaországban  is.  Az  irodalom  egy  nemzet  gon- 
dolkozásmódjára, vágyaira  és  reményeire  sem  gyako- 
rolt soha  nagyobb  befolyást,  mint  ez  országban,  fs 
ezen  befolyást  soha  sem  használta  nagyobb  követke- 
zetességgel az  összes  fennálló  viszonyok  fel  forgatására. 

A  csapások,  melyek  ez  úton  a  létező  állapotok 
ellen  irányoztattak,  többnyire  közvetve  intéztettek. 
Aránylag  csekély  volt  azon  irók  száma,  kik  a  politi- 
kával rendszeresen  foglalkoztak,  s  még  kevesebb 
azoké,  a  kik  a  létező  viszonyok  helyett  positiv  javas- 
latokkal léptek  volna  fel ;  annál  több  történt  mellé- 
kesen. Ha  áttekintjük  ama  kor  irodalmát,  a  legnehéz- 
kesebb értekezéstől  a  legigénytelenebb  dalig,  alig 
találunk  művet,  mely  az  akkori  állapotokat  élez,  czél- 
zás  vagy  valamely  észrevétel  által  meg  nem  támadta 
volna  Az  egész  irodalmat  s  vele  együtt  a  nemzet 
mívelt  osztályait  —  melyeknek  véleményét  az  iroda- 
lom egyrészről  képviseli,  a  másikról  alkotja  —  a  for- 
radalom előtt  azon  meggyőződés  hatotta  át,  hogy  az 
elavult  és  sokféleségök  által  csak  zavart  okozó  törvé- 
nyek és  szokások  helyébe,  a  melyek  szerint  az  ország 
eddig  kormányoztatott,  az  észből  s  természetjogból 
merített  egyszerű  és  mindenki  által  érthető  törvé- 
nyeket kell  behozni. 

Ha  meggondoljuk,  hogy  azon  időben,  melyről  szó- 
lunk, Francziaországban  nemcsak  a  nemesség,  hanem 
csaknem  mindazok,  a  kik  az  irodalommal  foglalkoz- 
tak, a  kiváltságosak  sorába  tartoztak,  —  mert  hisz  a 

hivatalok  roppant  száma  s  a  nemeslcveíek  bőkezű 
osztogatása  mellett  száz  út  nyilt  minden,  némileg  ki- 
tűnőbb embernek  kiemelkedni  a  nép  soraiból ;  —  ha 
tekintetbe  veszszük,  hogy  azon  társaság,  mely  az 
írók  legmerészebb  megtámadásait  a  fennálló  ellen 
megtapsolta,  az  oly  lelkesedéssel  üdvözölt  elvek  el- 
fogadása által  csak  veszthetett :  csaknem  bámulatosnak 
tetszik  az  a  közös  egyetértés,  melyet  a  létező  viszo- 
nyok felforgatására  nézve  a  forradalom  előtt  a  fran- 
czia irodalomban  találunk.  Még  feltűnőbb  azon  tény, 
hogy  míg  egyrészről  a  fennálló  megtámadására  csak- 
nem az  egész  míveltebb  osztály  szövetkezett :  úgy- 
szólván senkit  sem  találunk,  a  ki  a  létező  viszonyok 
védelmére  felszólalna,  s  azokat  fentarthatóknak  vagy 
csak  törvényeseknek  ismerné.  De  mindez  könnyen 
magyarázható,  ha  Francziaország  akkori  helyzetét 
tekintjük. 

Régi  tapasztalás,  melyet  az  ó-  és  új-kor  története 
egyaránt  tanúsít,  hogy  azon  mozgalmak,  melyek  a 
nép  érdekében  történnek,  mindig  olyanok  által  kez- 
detnek meg,  sőt  nagy  részben  olyanok  által  vitetnek 
keresztül,  a  kik,  ha  személyes  érdekeiket  tekintjük, 
c  mozgalmak  által  csak  veszthetnek.  A  jogegyenlőség 
első  bajnokai  mindig  az  aristokratia  soraiból  kerül- 
tek ki,  azok  közül,  kiknél  a  társaságban  elfoglalt 
előkelő  helyzet  a  személyes  kitüntetés  utáni  vágyat 
kifejti;  s  hogy  e  jelenséget  Francziaországban  nem- 
csak egyeseknél,  hanem  kevés  kivétellel  az  egész 
aristokratiánál  föltaláljuk,  az  érintett  okon  kívül  ré- 
szint abból  magyarázható,  mivel  senki  sem  kételke- 
dett a  létező  viszonyok  szilárdságán,  s  így  a  kik 
szabadelvű  nézeteket  hirdetve,  a  divathoz  alkalmazák 
magokat,  ebben  semmi  veszélyt  nem  látnak  a  fenn- 
álló viszonyokra  nézve ;  részint  az  az  oka,  mivel  a  lé- 
tező viszonyok  tulajdonképen  egy  osztály  igényeit 
sem  elégítették  ki,  legkevésbbé  azokéit,  a  kik,  ha  a 
jelent  a  múlttal  összehasonlíták,  arra  a  meggyőződésre 
jutottak,  hogy  jelen  állásuk  nem  felel  meg    annak,    a 

mely  a  törvény  szerint  illeti  őket,  s  a  melyet  elődeik 
elfoglaltak. 

Ha  Francziaország  helyzetét  tekintjük  a  XVI 11.  szá- 
zadban :  absolut  monarchiát  találunk,  akadályozva 
eljárásában  egyes  osztályok  kiváltságai  s  egyes  insti- 
tutiók  által,  a  melyek  a  múltból  itt-ott  meg  fentar- 
tották  magukat,  de  minden  rendes  korlátok  nélkül. 
Miután  azonban  az  a  változás,  a  mely  a  királyi  ha- 
talmat az  ország  kormánya  korlátlan  urává  tette,  nem 
egyszerre,  hanem  fokonként  történt;  sőt  miután  még 
a  királyi  hatalomnak  körére  nézve  is  tetemes  különb- 
ségek voltak  az  ország  különböző  részei  között,  s 
egyes  tartományok  eleven  emlékeit  tartották  fenn 
azon  jogoknak,  melyeket  a  három  rend  egykor  az 
egész  országban  gyakorolt :  igen  természetes,  ha  min- 
denkinek szemébe  tűnt  azon  ellentét,  mely  az  ország 
alaptörvényei  s  a  fennálló  viszonyok  közt  létezett. 

A  gyökeres  újítás  legbuzgóbb  ellenei  is  elismerik, 
hogy  hiányos,  és  1789-ben  többé  nem  volt  alkalmaz- 
ható azon  alkotmány,  melylyel  egykor  birt  Franczia- 
ország. így  az  Achs  des  Jípőtres  (egyike  azon  lapok- 
nak, melyek  a  constituante  eljárását  conservativ  szem- 
pontból legkövetkezetesebben  ostromolták)  maga 
bevallja,  hogy  a  régi  alkotmány  nem  egyéb  chaosnál. 
«Ez  annyira  magasztalt  alkotmányban  a  rendek  közül, 
melyek  együttvéve  a  törvényhozó  testet  képezik,  külön 
mindenik  veto-val  bir  a  töÍDbick  irányában  ;  ez  után 
jön  a  végrehajtó  hatalom  veto-ja;  ha  idáig  jöttünk, 
a  törvénynek  még  a  1 3  parlament,  1 1  chambres  des 
comptcs,  1 2  chambres  des  aides  veto-ján  kell  ke- 
resztül mennie;  mire  még  a  harmincz  tartományi 
igazgatás  veto-ja  következik.  Ugy  hogy  a  lehetőség 
csaknem  megszámíthatlan  minden  törvény  visszaveté- 
sére. S  ezt  nevezték  mégis  mérsékelt  monarchiának! 
Kétségkívül  igen  mérsékelt,  miután  csak  befogatási 
parancsok  (jettres  de  cachet)  és  llts  de  justice-k  se- 
gedelmével állhatott  fenn,  mint  1758.  és  1788-ban 
láttuk.D  Miből   azt  a  következtetést  vonják    az    Jlcles 

Jes  Jípőtres-h2iny  hogy  a  régi  alkotmány  alatt  se  a 
király,  se  ministerei,  se  a  nép  nem  szabad,  s  hogy 
valóságos  képtelenség  ily  alkotmányt  fentartani  vagy 
életbeiéptetni.  Hasonlókép  nyilatkozik  Montlosier 
(De  la  monarcbie  frangaise).^ 

Bármi  feltűnők  voltak  is  azonban  minden  gondol- 
kozó előtt  a  régi  alkotmány  hiányai,  miután  a  létező 
állapotok  szintén  nem  voltak  kielégítők,  sőt  a  tapasz- 
talás azt  mutatta,  hogy  azon  tartományok,  melyekben 
a  régi  alkotmánynak  legalább  egyes  részei  fentartot- 
ták  magukat,  aránylag  jobb  állapotnak  örvendenek : 
természetes,  ha  az  alkotmány  visszaállítása  legalább 
jelszavul  szolgált  mindazoknak,  a  kik  a  létező  viszo- 
nyok megváltoztatását  kivánták ;  s  ha  a  rég  elavult 
és  fentarthatatlan  alkotmány  követelése  erős  fegyverül 
használtatott  oly  absolutismus  ellenében,  mely  ellen 
maga  a  király  tiltakozott. ">^"^ 

Valahányszor  általános  egyetértést  találunk  a  poli- 
tikában, meg  lehetünk  győződve,  hogy  a  különböző 
pártok  és  osztályok  csak  azért  egyesülnek  egy  közös 
irányban,  mert  mindenikök  különböző  eredményeket 
vár.  Ezt  látjuk  Francziaországban  is.  Míg  a  nép  a 
feudális  terhek  megszüntetése  után  sóvárog  s  az  ügy- 
nevezett harmadik  rend  a  jogok  és  terhek  egyenlő- 
ségét követeli :  addig  a  nemesség  —  legalább  nagyobb 
részben  —  azon  alkotmányos  állását  kivánja  vissza, 
melyben  elődei   álltak,  s  buzgón    csatlakozik    a    moz- 

*  Igen  hibáznak,  úgymond  ő,  a  kik  azt  állítják,  hogy  Franczia- 
országnak  1789-ben  nem  volt  alkotmánya  ;  sőt  egy  helyett  nyolcz- 
tíz  alkotmánya  volt,  melyek  közül  mindenki  kénye  szerint  választ- 
hatott. Despotismust  akarunk  ?  Ezt  mindenütt  találhatunk.  Mér- 
sékelt monarchiát?  Hisz  a  király  az  alkotmány  szerint  az  ország 
alaptőrvényeihez  nem  nyúlhat.  A  senatus  túlnyomóságától  félünk? 
Hisz  a  király  az  egyedüli  törvényhozó  :  si  veut  le  roi,  ce  veut  la 
loi  ;  vagy  ha  a  király  és  nép  között  közvetítőt  kívánunk,  csak 
választanunk  kell  a  parlamentek,  az  országos  rendek,  vagy  a 
pairek  udvara    közt. 

**  Dicsőségünknek  tirtjuk — szól  XVI.  Lajos  egyik  rendeleté- 
ben, —  hogy  egy  szabad  nemzetnek  parancsolunk. 

B.  Eötvös  Jószef  munkáiból.   iJ.  16 

galomhoz,  a  meiynek  első  következményeként  az  or- 
szág rendi  szerkezetének  helyreállítását  várja;  s  min- 
den osztálynál  egyaránt  pártolásra  talál  azon  iroda- 
lom, mely  mindezen  irányoknak  közlönyül   szolgál. 

Az  irodalom  roppant  befolyása,  valamint  a  forra- 
dalom előkészítésére,  úgy  annak  lefolyására  szembe- 
tűnő. Ha  a  89  előtti  időszakot  tekintjük,  ennek  kö- 
szönhető azon  általános  meggyőződés,  hogy  a  létező 
állapot  fentarthatatlan ;  a  forradalom  alatt  ennek  tu- 
lajdoníthatjuk nagyrészben  kicsapongásait,  ennek  végre 
eredményeit,  vagy  inkább  eredménytelenségét,  a  meny- 
nyiben a  forradalom  czélja  a  szabadság  megállapí- 
tása volt. 

A  franczia  forradalmat  más  hasonló  népmozgal- 
maktól leginkább  két  dolog  különbözteti  meg  :  az  a 
befolyás,  melyet  tisztán  elméleti  kérdések  gyakoroltak 
az  eseményekre,  és  azon  szenvedély,  sőt  vakbuzgó- 
ság, a  melylyel  a  vallás  tanait  és  mindazt,  a  mi  a 
keresztyénséggel  összefügg,  megtámadták.  Mindkettő 
az  irodalom  rendkívüli  befolyásának  tulajdonítható. 

Minden  korban  voltak  egyesek,  kik  a  jelennel  elé- 
gedetlenül az  emberi  nem  jobblétét  csak  a  létező  vi- 
szonyok tökéletes  fel  forgatásában  s  oly  állapotok  lé- 
tesítésében keresték,  a  melyeknek  minden  részlete 
egy  elvből  fejlődve,  logikai  következetességgel  függ 
össze.  Épen  mivel  a  tökéletesülési  vágy  velünk  szü- 
letett, mindig  voltak  olyanok,  kik  az  ember  földi 
feladatát  nem  abban  vélték  föltalálni,  hogy  tökély 
után  törekedjék,  hanem  abban,  hogy  azt  elérje;  s 
elvonatkozva  az  élettől,  logikai  rendbe  hozták  ábránd- 
jaikat. Valamint  a  költészet  egy  vagy  más  neme, 
úgy  az  utópiák  sem  hiányoztak  soha;  s  mint  amaz, 
úgy  ezek  sem  voltak  befolyás  nélkül  a  gyakorlati 
életre.  De  hogy  egy  nagy  nemzet,  mely  több  mint 
ezer  évi  történettel  bir,  mely  századok  óta  szomszéd 
népeire,  sőt  az  egész  világra  nagy  befolyást  gyako- 
rolt s  a  míveltségnek  magas  fokán  áll,  múltjáról  egy- 
szerre megfeledkezik,  s  megvetve,  a  minek  dicsőségét 

és  jelen  állását  köszöni,  egyszerre  utópiákért  lelke- 
süljön; hogy  jeles  férfiak,  a  kik  egész  életöket  a 
történet  tanulmányozásának  szentelek,  abban  keressék 
koruk  feladatát,  hegy  ez  űjra  kezdje  a  történetet ; 
hogy  egy  nagy  testület,  mely  több  kitűnő  egyént 
foglalt  magában,  mint  talán  a  világ  bármely  törvény- 
hozásában volt  valaha,  oly  pillanatban,  midőn  a  hazát 
a  legnagyobb  veszélyek  környezik,  minden  egyebet 
mellékesnek  tartson  s  tisztán  elméleti  vitatkozásokkal 
foglalkozzék,  abban  keresve  hivatását,  hogy  az  emberi 
jogokat  a  lehetőségig  tisztán  formulázza,  alkotmánya 
elé  függeszsze,  s  tekintet  nélkül  a  létező  viszonyokra, 
ezen  alapelvekből  vonja  le  törvényeit :  mindez  oly 
tünemény,  a  melyhez  hasonlót  nem  találunk  a  világ- 
történetben, s  a  melynek  magyarázatát  csak  abban 
kereshetjük,  hogy  a  franczia  nép  kizárólag  az  iroda- 
lomnak köszönte  politikai  nevelését. 

A  franczia  forradalom  ugyanazon  szellemben  ve- 
zettetett, melyben  az  államról  a  XVllJ.  században 
megjelent  elvont  könyvek  Írattak.  Az  általános  elmé- 
letekhez, tökéletes  rendszerekhez,  s  minden  törvények 
symmetriájához  ugyanazon  hajlamot  találjuk  mindkettő- 
ben ;  ugyanazon  bizodalmat  a  theoriához ;  ugyanazon 
rögeszmét,  mely  az  írót  és  törvényhozókat  arra  bírta, 
hogy  az  alkotmány  javítása  helyett  a  nemzet  üdvét 
csak  az  összes  létező  viszonyok  fel  forgatásában,  csak 
philosophiai  elvek  nyomán,  a  logika  szigorú  szabályai 
szerint  készült  alkotmány  létesítésében  keixssék.  Ha 
meggondoljuk,  hogy  az  írónak  főérdemei,  azon  bátor- 
ság, a  melylyel  elveit  a  fennálló  viszonyok  ellenében 
fölállítja,  a  következetesség,  melylyel  azokat  keresz- 
tül viszi,  sokszor  épen  legnagyobb  hibái  az  állam- 
férfiúnak: megítélhetjük  azt  a  hatást,  melyet  az  iro- 
dalomnak egyoldalú  és  korlátlan  befolyása  a  dolgok 
kifejlődésére  Francziaországban  gyakorolt;  főleg  mi- 
után az  irodalom  a  fennálló  államszerkezet  ellen  mű- 
ködvén, egyszersmind  a  nép  vallásos  fogalmait  is  meg- 
ingatta,   s    így  a  nemzetet  azon  pillanatban    fosztotta 

16* 

meg  legerősebb  támaszától,  midőn  arra  leginkább  volt 
szüksége. 

Eiső  tekintetre  csaknem  megfoghatatlannak  tetszik 
az  a  határtalan  elkeseredés,  melyet  a  forradalom  alatt 
a  keresztyén  vallás  ellen  találunk.  Az  egyenlőség,  a 
népek  közössége,  a  testvériség,  —  mely  a  szegényt 
és  gazdagot  összeköti,  kötelességül  téve  mindenkinek, 
hogy  embertársai  javáról  gondoskodjék  —  a  humani- 
tás és  emberszeretet  elvei,  melyekért  a  forradalom 
annyira  lelkesült:  mind  e  vallás  által  hirdettettek  elő- 
ször. S  ha  a  fennálló  viszonyok  nem  feleltek  is  még 
meg  az  elveknek,  bizonyos,  hogy  a  keresztyén  vallás- 
nak, sőt  az  egyháznak  volt  köszönhető  minden  lépés, 
mely  századok  óta  ezen  irányban  történt.  Az  oldotta 
meg  a  rabszolgák  lánczait,  az  korlátozta  a  világi  ha- 
talom zsarnokságát,  mely  ellen  az  elnyomott  nem 
talált  más  oltalmat ;  annak  köszönhetni  azon  számos 
intézetet,  melyek  a  középkor  alatt  a  szegényebb  osz- 
tályok fölsegélésére  alakultak.  A  tapasztalás  azt  mu- 
tatja, hogy  épen  a  leggazdagabb  nemzetek:  az  angol, 
az  amerikai  és  schweitzi  a  legkercsztyénebbek  egy- 
szersmind, s  ha  vallásunk  tanait  tekinti,  minden  gon- 
dolkozó meg  fog  győződni,  hogy  az  a  hatalom,  me- 
lyet a  vallás  elvei  az  életre  gyakorolnak,  nemcsak 
nem  áll  ellentétben  a  polgári  szabadsággal,  sőt,  hogy 
az  minden  valódi  szabadság  néikülözhetlen  feltétele, 
mert  az  anyagi  hatalom,  melylyel  a  világi  hatóságokat 
felruházzuk,  csak  azon  arányban  válik  nélkülözhetővé, 
a  melyben  az  állam  és  egyesek  jogai  a  vallás  maga- 
sabb szentesítése  alatt  állanak. 

A  vallástalanság,  vagy  helyesebben  mondva:  az  a 
düh,  melylyel  a  vallást  a  forradalom  alatt  megtámad- 
ták, mint  Tocqueville  helyesen  jegyzi  meg,  mindenek- 
előtt azon  összeköttetésnek  tulajdonítható,  melyben  az 
egyház  a  forradalom  előtt  az  állammal   állott. 

Míg  az  ember  oly  vágyakat  érez,  melyeknek  kielé- 
gítését e  földön  hasztalan  keresi ;  míg  a  tudomány 
minden  kételyére  nem  felelhet;  míg  a  boldogtalannak 

vígasztalásra  lesz  szüksége,  azaz  valamíg  műveltség 
lesz :  mindaddig  a  vallás  nem  veszti  el  hatalmát  az 
emberek  felett,  s  a  kik  a  vallás  tanait  hirdetik,  nem 
lehetnek  befolyás  nélkül  az  államra.  A  mi  a  legfon- 
tosabb elveket  illetőleg  minden  egyes  meggyőződésére 
hat,  szükségkép  hat  azon  viszonyokra  is,  a  melyek 
közötte  s  más  egyesek,  vagy  közötte  és  az  állam  kö- 
zött léteznek.  Csalatkozik,  a  ki  úgy  érti  az  állam  és 
egyház  egymástóli  elkülönzését,  hogy  az  állam  más, 
sőt  ellenkező  elveket  követhet,  mint  a  melyeket  pol- 
gárainak vallása  szentesít.  Minden  ellentét,  sőt  minden 
észrevehető  eltérés  vagy  a  vallást,  vagy  az  államot 
rontja  meg.  A  hol  az  élet  legfontosabb  viszonyai  a 
vallás  elveire  való  tekintet  nélkül  rendeztettek  el,  ott 
az  emberek  idővel  közönyösek  lesznek  a  vallás  egyéb 
tanai  iránt  is ;  vagy  nem  tartja  fenn  magát  az  állam, 
mely  polgárainak  meggyőződésével  ellentétben  áll. 
De  épen  mivel  a  vallás  elhatározó  befolyást  gyakorol 
az  államra  s  mivel  ezen  befolyás  nélkülözhetetlen: 
szükséges  az  is,  hogy  kerültessék  minden,  a  mi  azt 
veszélyeztethetné.  A  vallás  befolyása  olyan,  mint  az 
észak  csillaga,  a  mely  szerint  a  hajós  útját  irányozza. 
Csak  az  által  uralkodik,  mivel  elérhetetlen  magasság- 
ban áll.  Ha  a  vallás  vagy  az  egyház  (mert  a  tömeg 
a  kettő  között  különbséget  nem  szokott  tenni) 
magas  állásából  alá  száll :  ha  a  mindennapi  élet  súr- 
lódásai közé  vegyül,  s  nemcsak  mások  által  tekintetik 
az  államgépezet  egyik  kerekének,  hanem  önmagát 
annak  tekinti :  ez  esetben  oly  hatalomból,  mely  az 
államot  szellemileg  kormányozza,  az  államban  felsőbb- 
ségért küzdő  hatalmak  egyikévé  válik,  s  e  küzdtéren 
a  világi  hatalom  végre  mindig  erősebb. 

Ez  történt  Francziaországban  is.  A  forradalom 
előtt  sehol  sem  látszott  szilárdabbnak  a  kath.  egyház 
állása.  A  vallástalanság  csak  a  társaság  felsőbb  réte- 
geiben terjedhetett  el,  s  a  nép  még  oly  erősen  ra- 
gaszkodott egyházához,  s  annak  szertartásaihoz,  hogy 
például  a  nép  összeírásánál  azt  tartották  a  legkönnyebb 

éi Jegbiztosabb  módnak,  ha  az  egyes  községekben 
azoknak  száma  vétetik  fel,  kik  húsvéti  ájtatosságukat 
elvégezek.  Azok  száma,  a  kik  az  úrvacsoráját  felvet- 
ték, akkor  még  a  népesség  összes  számának  felelt 
meg.  Ötven  évvel  utóbb  a  katholikus  cultust  vad  düh- 
vel támadák  meg,  vérpadra  hurczolták  az  egyház 
szolgáit,  s  oly  üldözés  vévé  kezdetét,  a  minőt  Diocle- 
tian  óta  nem  szenvedett  egyházunk,  s  nem  a  keresz- 
tyénséggcl  ellenkező  más  vallás  nevében,  hanem,  a  mi 
egyetlen  példa  a  történetekben,  tisztán  ellenszenvből, 
vakbuzgóságból  a  vallástalanság  iránt.  E  rögtöni  vál- 
tozásnak első,  s  ha  a  nép  alsó  rétegeit  tekintjük,  fő 
oka  az  egyház  világi  állásában  kereshető.  Az  egyház 
oly  tökéletesen  beillesztette  magát  a  létező  viszo- 
nyokba, oly  erősen  összefűzte  létét  az  államéval,  hogy 
a  nép  a  kettőt  nem  tudta  egymától  elválasztani,  s 
midőn  a  világi  hatalom  lánczait  széttörte,  szenvedé- 
lyében elfelejté,  hogy  azok,  a  kiket  mint  paireket  a 
trón  körül  lát,  egyszersmind  püspökei,  s  a  kik  tőle  a 
dézsmát  szedik,  vallásos  vezetőknek  és  vigasztalóknak 
rendeltettek. 

De  nézetem  szerint  ez  nem  egyedüli,  s  nem  is  a 
legfontosabb  ok.  Egy  másik,  mélyebben  fekvő  ok, 
melyet  Tocquevilie  nem  említ,  azon  ellentétben  kere- 
sendő, mely  a  keresztyénség  alapeszméi  s  a  forrada- 
lom politikai   elvei   közt  létezik. 

Legyen  szabad  e  nézetemet,  melyet  másutt  hossza- 
san kifejtek,*  röviden  elmondanom. 

Az  ó-világ  míveltségének  maradványai  a  renaissance 
korától  mostanig  sehol  se  gyakoroltak  nagyobb  befo- 
lyást,  mint  államtudományaink  körében. 

A  római  császárság  emléke  az  egész  középkor  alatt 
elevenen  fentartotta  magát,  s  nagy  részint  ennek 
tulajdoníthatjuk  azon  következetes  törekvést  az  abso- 
lutismus  felé,  melyet  e  korszak  fejedelmeinél  találunk. 
A  XV.   században  e  törekvés  már  nagy  eredményekre 

*   Jl  XIX.  század  uralkodó  eszméinek  befolyása  az  álladalomra. 

vezetett,  s  ha  a  királyi  hatalom  távol  vala  is  még 
azon  állástól,  melyet  a  XVllI.  században  elfoglalt : 
úgy  találjuk,  hogy  csaknem  mindenütt  legyőzte  már 
a  legnagyobb  akadályokat,  a  melyek  törekvéseinek 
útjában  állhattak.  Mi  természetesebb,  mint  hogy  azon 
elveket,  melyeket  a  római  impérium  az  állam  iránt 
felállított,  nemcsak  az  uralkodók,  hanem  azon  osztá- 
lyok is  lelkesedéssel  fogadták,  a  melyek  a  királyi  ha- 
talomban a  közrend  és  saját  jólétök  egyedüli  párt- 
fogóját látták.  A  római  jog,  melyben  azon  elvet  ta- 
láljuk, hogy  a  fejedelem  akarata  törvény  erejével  bir, 
miután  a  nép  minden  hatalmát  s  uradalmát  átadta 
neki*  —  szükségkép  népszerű  volt  a  királyok  udva- 
ránál ;  s  azon  általános  pártolást,  melyre  a  régi  iro- 
dalom a  rcnaissance  korában  minden  míveltebb  ural- 
kodónál talált,  eléggé  indokolva  látjuk  azon  elvek 
által,  melyeket  az  irodalom  a  fejedelmi  hatalomról 
felállított. 

Azon  állás,  melyet  az  állam  már  a  reformatio  kor- 
szakában elfoglalt  az  egyház  irányában,  legjobban  bi- 
zonyítja azt  a  felfogást,  a  melyet  ezen,  a  tudós  világ 
által  előszeretettel  hirdetett  elvek  a  népek  életérc 
gyakoroltak. 

Ne  higye  senki,  hogy  csupán  a  fejedelmek  vették 
igénybe  azt  a  zsarnoki  hatalmat,  a  melyet  VIU.  Hen- 
rik az  egyházra  gyakorolt,  s  a  melynél  fogva  akkor 
Anglián  kívül  is  a  fejedelem  akarata  s  tisztán  a  világi 
hatalom  nevében  egyes  országokban  majd  a  reforma- 
tio, majd  a  katholikus  hitvallás  behozatott  és  ismét 
eltiltatott.  Mi  az  állam  jogkörét  illeti,  a  XVI.  század 
folytán  nem  monarchikus  formájú  államokban  is  ugyan- 
ezen elveket  találjuk. 

Alig  menekült  meg  Zürich  a  konstanczi  püspök  tör- 


*  Quod  principi  piacúit  legis  habct  vigorem,  utpotc  cum  lege 
regia,  qux  de  impcrio  ejus  lata  est,  populus  ei  ct  ín  eum 
omne  suum  impérium  et  potestatem  conferat.  Pand.  Fr.  1.  pr. 
D.   1..  4. 


148  Tanulmányok' 

vény  hatósága  alól,  s  a  reformált  egyház  azonnal  az 
államnak  rendeltetett  alá.  A  püspöki  hatóság  egy  ré- 
szét a  nagy  tanács  gyakorolta.  Ha  a  felsőség  meg- 
győződött arról,  hogy  a  keresztyén  igazsággal  valami 
ellenkezik:  azonnal  eltörlé;  ha  valamely  új  intézke- 
dést az  evangéliummal  megegyezőnek  talált,  azonnal 
életbe  lépteté.  Egyházi  és  világi  dolgokban  egyaránt 
azon  elv  szolgált  zsinórmértékül,  hogy  a  kisebbség 
engedni  kénytelen  a  többségnek.  A  ki  a  reformatio- 
nak  hódolni  nem  akart,  akadályozva  Jőn  vallása  gya- 
korlásában. Ugyanezen  elveket  találjuk  a  katholikus 
Schweitzban  is;  Bern,  Schwyz,  Solothurn,  Luzern, 
Uri,  Unterwalden,  Zug  és  Glarus  küldöttei,  a  kikhez 
később  a  vallisiak  is  csatlakoztak,  j  524-ben  azon  elv 
szerint,  hogy  nekik,  mint  a  világi  felsőségnek,  vált 
kötelességökké  némely  pontokban  segédkezet  nyújtani, 
hogy  a  tiszta  hit  mellett  maradhassanak,  a  legfonto- 
sabb s  tisztán  egyházi  ügyekben  rendelkeznek."^  Az 
1566-iki  helvét  hitvallás  azon  elve:  aMagistratus 
omnis  generis  ab  ipso  Deo  est  institutus,  ad  generis 
humani  pacem  et  tranquilitatem,  ac  ita  ut  primum  in 
mundo  locum  teneatj),  és  a  katholikus  helységek  pap- 
ságának azon  nyilatkozata,  hogy  a  zsinat  határozatai 
és  az  Jn  coena  domini  bullának  követésére  csak  kegyel- 
mes uraik  és  elöljáróik  törvényhatósága  és  parancsá- 
nak fentartása  mellett  kötelezik  magukat,  mindezek  — 
mondjuk  —  csak  ugyanazon  elvek  következetes  alkal- 
mazásai. 

Hogy  ez  elvek  minden  egyéni  szabadság  megsemmi- 
sítésére vezetnek :  magában  világos.  Mert  ha  a  világi 
hatalom  az  egyesek  lelkiismeretébe  is  beleavatkozha- 
tik;  ha  az  egyháznak  (vagyis  annak,  a  mit  isteni 
eredetűnek  ismernek  el)  illő  állását  az  államhatalom 
mutatja  ki :  ugyan  hová  meneküljön  a  polgár  c  hata- 
lom   túlcsapongásai    z\\zí\  1    De    világos    az    is,    hogy 

*  Bluntschli  :  Bundesstaatsrecbt  VI.  k.  és  BuJlinger  :  A  refor- 
matio  története. 

az  egyház  függetlensége,  mely  vallásunk  lényegéhez 
tartozik,  nem  fér  össze  az  államhatalomnak  ilyen  ki- 
terjedésével. Oly  egyház,  mely  vallást  elveihez  ragasz- 
kodva, minden  világi  érdeket  alárendel  a  szellemiek- 
nek, egyházi  dolgokban  soha  sem  ismerheti  el  az 
állam  felsőbbségét.  Az  állam  mindenhatósága  s  a  ke- 
resztyén szabadság  nem  férnek  meg   egymás    mellett. 

A  XV]].  és  XVlll.  században  kevésbbé  tűnt  fel  ez 
ellentét.  A  protestáns  egyházak,  hogy  magokat  saját 
körükben  új  szakadások  és  a  katholicizmus  foglalásai 
ellen  oltalmazzák,  s  a  katholikusok,  hogy  a  reforma- 
tionak,  a  világi  hatalom  karával  élve,  annál  jobban 
ellenállhassanak,  könnyen  elnézték  e  hatalom  beavat- 
kozásait. De  a  kik  mélyebben  láttak,  akár  az  egyház, 
akár  az  állam  szempontjából  tekintek  a  dolgokat,  ére- 
zek ezen  ellentétet;  s  bár  kisebb  arányokban,  c  kor- 
szak folytán  sem  szűnt  meg  a  két  hatalom  között 
azon  küzdelem,  a  melynek  az  emberiség  szabadságát 
köszönheté.  A  V]l.  Gergelyek  és  11].  Inczék  ideje 
lejárt;  de  ha  a  római  szék  vitatkozásait  XIV.  Lajossal 
figyelemmel  követjük,  úgy  látjuk,  hogy  az  egyház 
még  sem  mondott  le  háttérbe  szorított  követeléseiről ; 
a  mint  más  részről  Francziaországban  XIV.  Lajos, 
Portugálban  Pombal,  Ausztriában  ]].  József  eljárása 
arra  mutat,  hogy  a  világi  hatalom,  mely  magának 
minden  egyebet  alávetett,  az  egyház  függetlenségének 
végső  maradványait  sem  akará  többé  tűrni. 

Utóbb  még  világosabban  tűnt  föl  ez  ellentét.  Az  a 
visszahatás,  mely  Francziaországban  a  XV]]]  század 
folytán  támadt  az  absolut  királyi  hatalom  ellen,  nem 
változtatta  meg  azon  elveket,  m.elyeket  a  monarchia 
az  állam  hatalmának  határairól  felállított.  Valamint 
XIV.  Lajos  a  római  császárságban,  úgy  a  forradalom 
a  római  és  görög  respublicákban  kereste  kormánya 
mintáját;  a  különbség  csak  abban  áll  a  kettő  között, 
hogy  előbb  a  király,  majd  a  nép  nevében  követelték 
az  állam  mindenhatóságát,  a  mi  szükségkép  oda  veze- 
tett,   hogy    azon    kímélet    helyett,    melylyel    az  állam 

jogai  az  egyház  irányában  előbb  alkalmaztattak,  ké- 
sőbb a  nép  absolut  souverainitásának  elve  az  egyház 
irányában  is  szigorú  következetességgel  alkalmaztatott 
s  így  az  állam  és  egyház  elvei  között  létező  ellentét 
szembetűnőbbé  vált. 

Máv  Rousseau  tisztán  belátta  és  sajátságos  nyíltsá- 
gával a  Contrai  social  utolsó  fejezetében  ki  is  mon- 
dotta ez  ellentétet.  Ha  igaz,  hogy  jól  rendezett  állam 
csak  ott  létezhetik,  (ía  hol  minden  egyes  tökéletesen 
alá  rendeli  összes  erejét  a  közakarat  legfőbb  kormá- 
nyának!) (1.  k.  6.  fej.) ;  s  ha  e  szerint  az  báliamnak 
absolut  hatalomra  van  szüksége,  s  az  egyes  szabad- 
sága az  államra  nézve  kevésbbé  fontos  dolgokban 
fennállhat  ugyan,  de  minden  tárgy  fontosságát  csak 
az  állam  határozhatja  meg)i)  (11.  k.  4.  fej.);  ha  az 
államnak  az  egyénnel  minden  viszonyában  érintkeznie, 
ha  az  egyént  minden  fontosabb  cselekményeiben  ve- 
zetnie s  arra  kell  nevelnie,  hogy  az  ő  akaratának  föl- 
tétlenül hódoljon ;  szóval,  ha  azt  kívánja  az  állam 
czélszerű  elrendezése,  hogy  a  polgárok  egyénisége 
megsemmisíttessék :  akkor  az  államot  vallási  dolgok- 
ban is  a  legtökéletesebb  souverainitás  illeti.  E  szem- 
pontból mindegy,  hogy  az  egyesre  vagy  a  többségre 
van-e  ruházva  e  souverainitás  gyakorlása.  Azon  elv, 
mely  az  egyént  teljesen  aláveti  az  államnak,  ugyan- 
azon következtetésekre  vezette  Hobbest  és  Rousseaut ; 
hogy  a  világi  és  egyházi  hatalom  megosztása  czél- 
szerűen  rendezett  államszerkezettel  nem  férhet  össze. 
Ha  azt  akarjuk,  hogy  az  egyén  akár  egyesek,  akár  a 
többség  rabszolgája  legyen,  annak  kell  lennie  vallási 
tekintetben  is;  —  s  nézetem  szerint  saját  elveinek 
következéseit  s  a  keresztyén  vallás  lényegét  helyesen 
fogta  fel  Rousseau,  mikor  azt  állítá,  hogy  államideálja 
lehetetlen,  míg  a  keresztyénség  fennáll ;  s  mikor  e 
meggyőződésből  kiindulva,  e  vallást  saját  nézpontjá- 
ból  minden  vallások  között  a  legrosszabbnak  nyilvánítá 
de  évidemment  mauvaise  que  c'est  perdre  le  temps 
(si  s'amuser  á  le  démontrer.  L.   IV.  eh.  8.) 

Miután  Rousseau  és  követői  egészen  az  6-kor 
áJlamni  szerint  alkoták  ideáljaikat,  azt  kellene  tenniök 
azon  viszonyra  nézve  is,  melyben  a  vallás  az  állam- 
hatalom irányában  áll.  Miután  tehát  a  nemzeti  cultu- 
sok  kora  megszűnt,  s  a  keresztyénség,  mint  az  összes 
emberiség  vallása,  egyes  országok  törvényhozásától 
nem  függhet:  a  vallás  és  állam  tökéletes  egysége  csak 
úgy  létesíthető,  ha  az  állam  maga  alkotja  vallását,  s 
annak  elfogadására  kényszeríti  polgárait. "^^ 

Mindez  természetes  és  logikai  következménye  azon 
elveknek,  melyeket  nemcsak  Rousseau,  hanem  jelesebb 
kortársai  is  felállítottak  az  államról,  s  azon  eljárás, 
melyet  a  forradalom  az  egyház  irányában  követett, 
nem  egyéb,  mint  ezen  tanok  következetes  alkalmazása. 
A  franczia  forradalom  politikai  elvei,  s  az  egyház 
iránti  eljárása  oly  világos  összefüggésben  állanak  egy- 
mással, hogy  az  utóbbinak  főokát  csak  az  előbbiben 
kereshetjük.  Azon  állás,  melyet  az  egyház  a  forrada- 
lom előtt  az  államban  elfoglalt,  feudális  jogai,  melyek 
az  egyház  tagjai  és  a  nép  között  súrlódásokat  idéztek 
elő,  mind  előmozdíták  a  mozgalom  kitörését ;  de  a 
mozgalom  maga  nem  vala  kikerülhető,  s  hacsak  az 
irodalmat  tekintjük,  nem  szenved  kétséget,  hogy  annak 
keresztyénen encs  szelleme  nem  az  egyház  állásának, 
hanem  a  vallás  elveinek  s  azon  ellentétnek  tulajdonít- 
ható, melyben  azok  az  állam  absolut  souverainitásával 
állanak. 

Az  irodalomnak  ezen,  mind  a  fennálló  államszerke- 

*  11  y  a  une  profession  de  foi  purcment  civile,  dönt  il  appar- 
tient  au  souverain  de  fixer  les  articles,  non  pas  précisément 
comme  dogmes  de  religion,  mais  comme  sentiments  de  sociabi- 
lité.  —  Sans  pouvoir  obliger  personne  a  les  erőire,  il  peut  bannir 
de  l'état  quiconque  ne  les  croit  pas.  Que  sí  quelqu'un  aprés  avoir 
reconnu  publiquement  ces  mémes  dogmes,  se  conduit  comme  ne 
les  croyant  pas,  qu'  il  sóit  puni  de  mórt,  il  a  commis  le  plus 
grand  des  crimcs,  il  a  menti  devant  les  lois.  Chacun  peut  avoir 
au  souverain  d'en  connaítre.  Les  sujets  ne  doivent  compte  au 
souverain  de  leurs  opinions  qu'  autant  que  ces  opinions  importcnt 
á  la  communauté.  (L.  IV.  eh.  8.) 


252  Tanulmány  oh. 

zctrc,  mind  a  vallásra  egyaránt  veszélyes  irányán  kívül 
vannak  még  más  tényezők  is,  melyeket,  a  forradalom 
okait  keresve,  mellőznünk  nem  lehet. 

Egyike  a  főbbeknek  Paris  nagysága  és  határtalan 
befolyása. 

Rég  átlátták  ennek  veszélyeit,  és  már  XIV.  Lajos 
kormánya  legfényesebb  korszakában  hat  ízben  meg- 
kisérté,  hogy  a  város  terjedését  rendeletek  által  meg- 
akadályozza. Hasztalan.  <í Nincs  többé  Francziaország- 
ban  egyéb,  mint  Paris,  s  azon  távolabb  tartományok, 
a  melyeket  Paris  még  nem  emészthetett  fel»,  így  ír 
Montesquieu  j  740-ben  barátjai  egyikéhez.  Ugyanez 
ellen  panaszkodik  1750  ben  Mirabeau  marquis,  a  híres 
szónoknak  ismert  apja.  Ezt  említi  Young  Artúr  is,  ki 
a  fővárost  kevéssel  a  Bastille  ostroma  előtt  hagyta  el, 
s  nem  győzte  bámulni  az  ellentétet  a  között,  a  mit  a 
városban,  s  a  mit  a  vidéken  tapasztalt,  e Parisban  a 
legélénkebb  tevékenység  és  lárma  —  így  szól  ő ;  — 
soha  ehhez  hasonló  mozgalmat  még  Londonban  sem 
láttam.  Minden  pillanatban  új  röpiratok  jelennek  meg, 
egy  hét  alatt  kilenczvenkettő  hagyta  zi  a  sajtót.)) 
Ugyanekkor  a  tartományokban  a  legnagyobb  csend  és 
tétlenség  uralkodik;  s  a  híres  utazó,  ha  valamely  vá- 
rosban a  lakosoktól  kérdé,  mit  fognak  tenni  —  min- 
denütt azt  nyeré  válaszul,  hogy  várniok  kell,  mit  tesz 
Paris.  ((Ezen  emberek  —  teszi  hozzá  —  még  véle- 
kedni sem  mernek,  míg  azt  nem  tudják,  mit  gondol- 
nak Parisban)). 

Ismerjük  azt  a  befolyást,  melyet  a  párisi  nép  a  for- 
radalomra gyakorolt ;  de  csalódnánk,  ha  azon  kárté- 
kony hatást,  melyet  a  főváros  tűlságos  terjedelme 
Francziaország  kifejlődésére  gyakorolt,  csak  a  városi 
pór  által  az  ország  törvényhozásán  elkövetett  brutális 
erőszaknak  tulajdonítanók. 

Politikailag  izgatott  korszakokban  alig  képzelhető 
nagyobb  veszély,  mintha  a  törvényhozás,  a  melynek 
főkelléke  a  függetlenség,  oly  helyzetbe  állíttatik,  hol 
durva    erővel    szemközt    e    függetlenséget    csak  rend- 

kívUli  erények  által  tarthatja  fel.  A  Catók  és  Boissi 
d'Auglasok  mindig  ritkák  voltak  a  világon,  s  Észak- 
Amerika  institutioi  között  nincs  talán  egy,  mely  a 
rend  és  szabadság  föntartására  fontosabb  annál,  hogy 
\t^ashingtonba  tették  a  szövetség  kormányát  és  tör- 
vényhozását."^ 

Még  fontosabb  azonban  a  hatás,  melyet  Paris  ki- 
terjedése Francziaorszúgra  azáltal  gyakorolt,  hogy  a 
nemzet  legműveltebb  és  legvagyonosabb  osztályai  s 
főleg  a  földbirtokos  nemesség  nagyobb  része  e  város- 
ban telepedtek  le. 

Ha  meggondoljuk,  hogy  —  a  mint  feljebb  emlí- 
tők —  a  hűbéri  viszonyok  maradványai  sehol  sem 
voltak  terhesebbek,  mint  azon  tartományokban,  a  me- 
lyeknek népe  a  forradalom  alatt  a  trón  védelmére 
fegyvert  fogott:  legalább  kétely  támadhat  bennünk, 
vajon  az  egész  forradalom  nem  veit  volna-e  más, 
talán  Francziaország  érdekében  kedvezőbb  fordulatot, 
ha  az  összes  nemesség,  mely  a  fővárosban  vagyonát 
és  tekintélyét  vesztegeté,  a  bretagnei  s  vendéei  földes- 
urak példáját  követve  jószágán  él,  s  azon  természetes 
köteléket,  mely  a  nagyobb  birtokost  a  kisebbel,  sőt 
az  egész  földmívelő  osztálylyal  összefűzi,  önmaga  nem 
tépi  szét.  Mert  minden,  főleg  a  földbirtokra  alapított 
aristokratiának  befolyása  nem  a  törvényhozás,  hanem 
csak    az    aristokratia    hibája  által  veszhet  el.   Ha  ter- 


*  Nagyobb  városok  —  bármit  mondjanak  Parisról  —  sohasem 
képviselik  az  országot.  Valamint  azon  műveltség  és  vagyon,  a 
melyet  azokban  találunk,  az  ország  általános  műveltsége  és  vagyo- 
nossága  mérlegéül  nem  szolgálhat  :  úgy  azon  kétségbeejtő  nyomor 
és  romlottság  sem  terjed  falain  túl,  a  mit  néha  a  fővárosi  nép 
legalsó  rétegeiben  tapasztalunk.  Nagyobb  városokban  az  osztályok 
különbsége  mindig  nagyobb,  az  ellentétek  mindig  élesebbek,  s 
főleg,  ha,  mint  Paris  a  XVlll.  században  s  napjainkban  csaknem 
minden  főváros,  az  ipar  főhelyévé  váltak,  érdekeik  is  lényegesen 
különbözők  ez  ország  érdekeitől  ;  mi,  ha  a  városi  népesség  hely- 
zeténél fogva  a  törvényhozásra  kényszerítő  befolyást  gyakorolhat, 
az  egészre  nézve  talán  a  legfontosabb  érdekek  feláldozását  vonja 
maga  után. 

mészctcs  állásáról  maga  megfeledkezik,  csak  akkor 
felejtik  azt  d  mások  is;  ha  a  földmívelő  osztályokat 
az  aristokratia  hagyja  el,  csak  akkor  hagyják  őt  el 
azok  is,  csak  akkor  aljasul  a  trón  támaszáhój  annak 
fényes,  de  töredékeny  ékességévé,  mint  Francziaország- 
ban  a  forradalom  alatt  láttuk. 

Tagadhatlan  az  is,  hogy  a  kormány  eljárása  az 
utolsó  században  szintén  clősegíté  a  forradalmi  esz- 
mék fejlődését.  Ha  a  hidak  és  utak  igazgatósága, 
csak  az  egyes  vonalt  tartva  szemei  előtt,  töltéseit  a 
szántóföldek  és  rétek  közepén  vezette  át,  s  a  magán- 
tulajdont, sokszor  kártalanítás  nélkül,  sérté;  ha  a  kor- 
mány az  egyes  községekben  létező  kegyes  alapítvá- 
nyokat, a  hagyományozok  végrendeletei  mellőzésével, 
más  czélokra  fordítá ;  ha,  főleg  szűk  esztendőkben,  az 
árakra  nézve  maximumokat  határozott :  mindezen  pél- 
dákat nem  felejtették  el,  s  a  birtokjog  ilyetén  sértései 
csak  annál  veszélyesebbekké  váltak,  miután  a  közjó 
nevében  történtek. 

Főleg  XVI.  Lajos  kormánya  hibázott  e  részben. 
Az  utolsó  25  év  alatt  úgyszólván  semmit  sem  hagy- 
tak meg  régi  helyén.  A  czéhek  eltörlése  s  részben 
visszaállítása,  az  úri  hatóság  megszüntetése,  a  törvény- 
hozási rendszer  körül  tett  változtatások,  főleg  a  gyö- 
keres reform,  mely  az  ország  közigazgatására  nézve 
1787-ben  történt,  a  nemzet  minden  osztályát  zavarba 
hozták;  s  elmondhatjuk,  hogy  ha  az  ország  főkormá- 
nya  látszólag  megtartá  is  még  elébbi  alakját,  az  egyes 
polgárok  egymás  közötti  és  az  államhoz  való  viszo- 
nyaiban a  forradalom  előtt  már  a  legnagyobb  anarchia 
uralkodott. 

Hogy  e  változások,  melyek  a  legnemesebb  indok- 
ból történtek,  magokban  véve  üdvösöknek  mondhatók, 
nem  szenved  kétséget.  Senki  se  tagadhatja,  hogy  az 
1787.  évben  behozott  igazgatási  rendszer  az  egyes 
hatóságok  körét  és  eljárását  sokkal  világosabban  és 
czélszerűbben  jelölte  ki ;  de  a  tapasztalás  hamar  meg- 
mutatta a  veszélyeket,  melyek  ily  rögtöni  változások- 

ból  következnek,  főleg,  ha  oly  tárgyak  körül  történ- 
nek, melyek  minden  osztály  mindennapi  életébe  vág- 
nak. Az  új  —  bár  sokkal  tökéletesebb  —  közigazga- 
tási rendszer  csak  nagyobb  zavart  vont  maga  után. 
A  régi  állapot  hiányait  a  gyakorlat  részben  pótolta, 
a  megszokás  tűrhetőkké  tette ;  az  új  rendszer,  mely 
tekintet  nélkül  az  egyes  tartományok  különböző  hely- 
zetére és  szokásaira,  mindenütt  egyszerre  hozatott 
be,  egyaránt  idegen  volt  mindenki  előtt.  A  tisztviselő 
ép  oly  bizonytalan  vala  hatáskörére  nézve,  mint  az 
egyes  polgár  az  iránt,  kihez  forduljon ;  az  adminis- 
trativ  rendszer  látszólag  legüdvösebb  átalakításának 
következménye  csak  az  volt,  hogy  az  ország  közigaz- 
gatása úgyszólván  megakadt,  s  a  kormány  azon  hata- 
lomtól, melyet  az  összes  közigazgatásra  gyakorolt, 
épen  akkor  fosztatott  meg,  midőn  arra  legtöbb  szük- 
sége volt.  Oly  körülmény,  mely  szintoly  elhatározó 
volt  azon  állásra,  melyet  a  királyi  hatalom  a  népmoz- 
galom irányában  elfoglalt,  a  mint  a  kormány  pénz- 
ügyi nehézségei  siettetek  a  mozgalom  kitörését. 

Mindezeknél  még  fontosabb  azon  befolyás,  melyet 
a  franczia  forradalomra  —  mint  minden  nagy  ese- 
ményre —  a  nép  jelleme  gyakorolt.  (cHa  e  nemzetet 
magát  nézem,  —  e  szavakkal  jellemzi  Tocqueville  a 
francziákat,  —  rendkívüliebbnek  találom  azt  története 
minden  eseményeinél.  Volt-e  valaha  nép  a  világon, 
melynél  annyi  ellentétre  akadnánk,  mely  minden  tetté- 
ben annyira  túlzó,  annyira  inkább  érzéseit,  mint  elve- 
ket követő,  s  mely  ez  okból  mindig  több  jót  tesz  és 
több  rosszat,  mint  tőle  várunk;  néha  alantabb  i\\  más 
népeknél,  többször  sokkal  magasabban.  Volt-e  nemzet, 
annyira  váUozhatatlan  fő  hajlamaiban,  hogy  kétezer 
év  előtt  készült  leírásokból  megismerhető,  s  mégis 
annyira  változó  mindennapi  gondolkozásában  és  Ízlé- 
seiben, hogy  végre  magát  sem  foghatja  meg,  s  a  mit 
maga  tett,  sokszor  szintoly  meglépéssel  látja,  mint 
mások.  A  legotthonosabb  és  szokásaihoz  ragaszkodóbb, 
ha    magára    hagyják;    s    kész    mindenre,   kész  a  világ 

végéig  menni,  ha  akaratja  ellen  egyszer  háza  köréből 
és  szokásaiból  ki  ragadtatott.  Volt-e  nép  oly  kormá- 
nyozhatatlan  hajlamű,  s  a  mely  mégis  könnyebben 
megszokja  fejedelmei  önkényes,  sőt  erőszakos  kor- 
mányát, mint  azt,  hogy  a  főbb  polgárok  rendes  és 
szabad  igazgatása  alatt  álljon;  ma  minden  engedel- 
mességnek nyilt  ellene,  holnap  oly  szenvedélyes  szolga, 
minőt  a  szolgaságra  leginkább  termett  népek  közt  is 
hasztalan  keresünk ;  egy  hajszálon  vezethető,  míg 
senki  ellent  nem  2í\\,  kormányozhatatlan,  mihelyt  vala- 
hol az  ellentállás  példáját  látja;  e  szerint  mindig 
ámítván  urait,  a  kik  tőle  vagy  kelleténél  inkább  vagy 
kevésbbé  tartanak,  soha  sem  oly  szabad,  hogy  lenyü- 
gözésén  kétségbe  kellene  esni,  és  soha  sem  annyira 
lenyűgözött,  hogy  lánczait  szét  ne  törhetné  ;  mindenre 
alkalmatos,  de  csak  a  harczban  kitűnő ;  a  véletlennek, 
az  erőnek,  a  sikernek,  a  fénynek  és  zajnak  inkább 
bámulója,  mint  a  való  dicsőségnek;  képesebb  hősies- 
ségre, mint  erényre,  lángészre,  mint  józanságra,  ké- 
pesebb roppant  föladatokra,  mint  nagy  dolgok  ki- 
vitelére ;  arra  hivatva,  hogy  más  népek  előtt  felváltva 
bámulat,  gyűlölet,  sajnálkozás  és  borzalom  tárgya 
legyen,  de  hogy  azok  iránta  soha  közönyesek  ne  le- 
hesselek.)) 

Más  nemzetnél  százados  institutióinak  megváltoz- 
tatása ily  rögtön  talán  nem  történhetett  volna;  hasonló 
tettekre,  minőket  a  forradalom  alatt  borzadással  lá- 
tunk, más  nemzet  talán  nem  ragadtatná  el  magát  és 
a  comité  de  salut  publique  eljárása,  valamint  az  a 
rögtöni  —  csaknem  csudálatos  —  visszahatás,  mely  a 
9  ik  thermidor  után  bekövetkezett,  valószínűleg  egy- 
aránt lehetetlen  volna  komolyabb   népeknél. 

Összefogván  a  mondottakat,  azon  meggyőződésre 
jutunk,  hogy  azon  viszonyok  és  állapotok,  melyek  a 
forradalmat  előidézték  s  annak  szerencsétlen  irányát 
elhatározák,  főleg  a  kormány  századok  óta  követett 
ferde  eljárásának  eredményei. 

Ha  a  franczia  aristokratiát  a  néptől   egészen    elszi- 

getelvc  látjuk;  ha  azon  osztály,  mely  Angliában  a 
nemzet  élén  áll,  s  a  mely  Francziaország  régiebb 
történetében  hasonló  helyzetet  foglalt  el,  udvari 
nemességgé  és  pénzari stokratiává  változott,  (mert  hisz 
a  nagyobb  birtokos,  a  ki  javainak  kezelését  egészen 
másokra  bízva,  jövedelmeit  a  városban  költi  el,  miben 
különbözik  a  pénztőzsértől  ?) ;  ha  a  földmívelő  benne 
érdekeinek  természetes  képviselője  helyett  itt  csak 
elnyomókat  látott,  a  kiket  személyesen  nem  is  ismer, 
a  kiktől  semmit  sem  vár,  a  kikhez  őt  élvezett  jótéte- 
mények nem  kötik,  s  a  kiknek  nevében  tőle  majd 
munkája,  majd  jövedelme  egy  része  követeltetik : 
vajon  czzn  viszonyok  nem  a  kormány  törekvéseinek 
eredményei  voltak-e? 

Soha  egy  kormány  sem  dolgozott  valamely  czél 
elérésére  századokon  által  nagyobb  következetesség- 
gel, mint  a  franczia  munkált  azon,  hogy  a  nemessé- 
get minden  befolyásától  megfoszsza.  Sugertől  XIV. 
Lajosig  minden  nagyobb  király  és  államférfiú  arra 
törekedett.  A  lehetőségig  távoltartani  a  nemességet 
és  földnépet  egymástól :  ez  az,  a  miben  a  kormány 
az  utolsó  két  század  folytán  kereste  egyik  fő  felada- 
tát. A  miről  IV.  Henrik  panaszkodott,  hogy  a  nemes- 
ség elhagyja  jószágait,  —  utódai  czélűl  tűzték  ki. 
Azon  kérdések  között,  melyeket  a  kormány  az  egyes 
tartományok  intendánsaihoz  intézett,  egyebek  között 
azt  találjuk :  vajon  a  tartomány  nemessége  jószágain 
él-e?  —  mire  az  intendánsok  egyike,  —  a  kinek  levele 
Tocqueville  kezébe  került  —  válaszában  panaszkodik, 
hogy  tartománya  nemessége,  a  helyett,  hogy  köteles- 
ségeit a  király  személye  körül  teljesítné,  inkább 
parasztjai  között  marad.  Történetesen  épen  Anjou,  a 
későbbi  Vendée  intendánsa  emeli  e  panaszt,  azon 
nemesség  ellen,  mely  utóbb  a  trón  védelmére  fegyvert 
fogott,  s  ezt  kétségen  kívül  csak  azért  teheté,  mert  a 
helyett,  hogy  a  versaillesi  előtermekbe  tolakodott 
volna,  parasztjai  között  maradt. 

Azon  jogok,  melyeket  a  főbb  nemesség  a  középkor 

B.  Eötvös  Józssi   /nunkáiból.   ÍJ.  '7 

alatt  élvezett,  az  állam  egysegével  s  a  királyi  hatalom 
természetes  állásával  nem  fértek  össze.  Hogy  Franczia- 
ország  nagy  állammá  váljék,  le  kellé  győznie  azon 
akadályokat,  a  melyek  ennek  útjában  álltak,  s  ezek 
között  a  nemesség  hatalma  és  függetlensége  volt  a 
legnagyobb.  Mi  természetesebb,  mint  az,  hogy  a 
királyi  hatalom,  híven  emlékeihez,  az  előbbi  irányt 
akkor  is  követte,  miután  a  nemesség,  mely  ellen  szá- 
zadokig küzdött,  rég  elvesztette  mindazt,  a  mi  által 
egykor  a  királyi  hatalomra  veszélyessé  vált.  A  mit  a 
kormányok  külpolitikájokban  régóta  tudnak,  hogy  egy- 
kori ellenségeik  később  legbiztosabb  frigyeseik  lehet- 
nek, —  többnyire  elfelejtik,  ha  a  belügyekről  van 
szó ;  s  Francziaország  nem  az  egyedüli  állam,  mely 
legerősebb  támaszától  fosztotta  meg  magát  az  által, 
hogy  jelen  helyzetét  felejtve,  egykori,  de  már  rég 
nem  létező  veszélyek  és  ellenségek  ellen  küzdött. 

S  ha  azon  káros  befolyást  tekintjük,  a  melyet  az 
irodalom  gyakorolt  a  forradalomra,  erre  nézve  sem 
menthetjük  Francziaország  előbbi  kormányait.  Részint 
elnézés,  részint  nyilt  pártolás  által  ők  magok  gyámo- 
lítottak azon  irányt,  mely  később  a  királyi  hatalomra 
nézve  oly  veszélyesnek  mutatkozott. 

Miután  oly  államban,  mely  absolut  hatalmat  köve- 
tel, e  hatalom  tisztviselői  és  az  egyház  között  össze- 
ütközések nem  maradhatnak  el :  a  kormány  az  iroda- 
lomban, mely  pillanatnyi  elleneit  megtámadja,  sokszor 
frigyeseket  lát,  va^y  legalább  nem  bánja,  ha  az  elé- 
gedetlenség oly  tárgyak  ellen  fordul,  melyek  reá 
nézve  látszólag  idegenek.  Ezt  látjuk  Francziaoi szag- 
ban is.  Míg  az  irodalom  a  napi  kérdések  megvitatá- 
sától eltiltva,  mindazon  keserűséggel,  a  melyet  a  lé- 
tező viszonyok  ezerek  keblében  meggyűjtöttck,  az 
ellen  fordult,  a  mit  megtámadnia  szabad  volt,  s  azon 
aljasságot,  melylyel  az  intendáns  és  annak  legutolsó 
tisztviselője  előtt  hajlongott,  az  által  gondola  jóvá 
tehetni  minden  firkász,  hogy  mindazt,  a  mi  mások 
eJőtt  legszentebb,  hallatlan  merészséggel  bemocskolja: 

addig  a  kormány  nyugodtan  nézte  c  zajt,  meggyő- 
ződve, hogy  ha  a  vallás  és  erkölcsiség  minden  alapja 
megingattatik  is,  az  reá  nézve  sokkal  kevésbbé  ve- 
szélyes, mint  az  lenne,  ha  az  irodalom  a  legkisebb 
államszolga  vagy  tisztviselő  ellen  fellépni  bátorkod- 
nék. 

Még  szembetűnőbb  a  kormány  hálása  az  iroda- 
lomra, ha  az  irodalom  azon  részét  tekintjük,  mely  az 
állammal  foglalkozott.  Itten  nyilt  pártolásra  talált  azon 
irány,  mely  minden  létező  viszony  megváltoztatását 
tűzte  czélul. 

Tocqueville  helyesen  jegyzi  meg,  hogy  a  physio- 
kraták  és  oekonomisták,  ha  nem  is  a  forradalom  ki- 
töréie,  legalább  annak  menetére  az  úgynevezett  phi- 
losophoknál  nagyobb  befolyást  gyakoroltak.  Minden 
létező  jognak  s  a  múltnak  megvetése  soha  sem  hir- 
dettetett oly  leplezetlenül,  mint  ezen  iskolák  munkái- 
ban. «A  nemzet  századok  óta  hibás  elvek  szerint 
kormányoztatik ;  úgy  látszik,  mintha  létező  állapotjait 
csak  a  véletlennek  köszönnéd,  monda  Letronne.  S  e 
meggyőződésből  kiindulva,  nincs,  a  mi  az  indítványo- 
zási  merészségnek  korlátokat  szabhatna.  Nincs  olyan 
törvény,  a  melynek  rögtöni  eltörlését  nem  követel- 
nék; nincs  szerződés,  nincs,  magánjog,  a  melynek 
tisztelete  az  írókat  visszatartóztatná.  Természetesnek, 
sőt  szükségesnek  látszik  minden  létező  viszony  felfor- 
gatása, mihelyt  rendszerök  symmetriájához  nem  illik, 
s  ellentétben  áll  a  közjóval,  a  melylyel  szemközt 
minden  szerződés  vagy  jog  elveszti   erejét. 

Csupán  az  elveket  tekintve,  nem  találunk  különbsé- 
get azok  között,  a  melyeket  a  franczia  forradalom 
követett  és  azok  közt,  a  melyeket  e  tudományos  isko- 
lák felállítottak.  Az  alapeszme  mindkettőjöknél  ugyanaz. 
Már  az  oekonomisták  hirdették  azon  elvet,  hogy  az 
államnak  joga  nemcsak  alattvalóinak  kormányzására 
szorítkozik,  hanem  szabadságában,  sőt  kötelességében 
áll  a  nemzetet  előre  kijelölt  terv  szerint  bizonyos 
meggyőződésre  s  érzésekre  nevelni  ;  s  Bodeau  nyiltan 

kimondja,  hogy  az  állam  az  emberekből  azt  csinál- 
hatja,  a  mit  akar. 

Minden  társadalmi  hierarchiának,  minden  osztályi 
és  más  különbségnek  eltörlése ;  oly  nép,  mely  jogilag 
tökéletesen  egyenlő  s  hasonló  állású  egyénekből  áll, 
s  a  mely  az  állam  egyedül  törvényes  fejedelmének 
tekintetik,  de  akarata  kivitelére  minden  törvényes  esz- 
köztől meg  van  fosztva,  s  megbízottját,  a  ki  nevében 
kormányoz,  legfeljebb  forradalom  által  kényszerítheti 
akarata  teljesítésére;  —  ime  azon  ideál,  melyet  az 
oekonomisták  és  physiokraták  magoknak  a  legtökéle- 
tesebb kormányról  alkottak,  s  a  mely  őket  arra  bírta, 
hogy  tisztelettel  hajoljanak  meg  China  előtt,  a  hol 
ezen  ideál  még  legjobíjan  létesíttetett. 

De  nemcsak  ezen  általános  elvekre,  hanem  egyes 
szabályokra  nézve  is  csak  azt  vitte  ki  sokban  a  forra- 
dalom,   a    mit   az    érintett    iskola  hívei  rég  hirdettek. 

így  például  Francziaország  új  területi  felosztását 
egy  oekonomista  munkájában  negyven  évvel  elébb 
indítványozva  találjuk,  mielőtt  az  assemblée  constitu- 
ante  e  rendszabályt  a  világ  bámulatára  keresztül 
vivé ;  sőt  még  a  communismus  és  socialismus,  a  fran- 
czia  forradalom  eszméinek  e  végeredményei  sem  igé- 
nyelhetik az  újdonság  érdemét.  Morelly  Code  de 
nature]e  már  magában  foglalja  azon  bámulatos  elve- 
ket, a  melyeknek  buzgó  hirdetése  napjainkban  meg- 
lepett bennünket^ 


*  «A  társaságban  semmi  sem  lesz  valakinek  kűIön  tulajdona))  — 
így  SZÓI  ezen  törvénykönyv  első  czikkelye.  (^A  tulajdonjog  undo- 
rító, s  a  ki  azt  ismét  vissza  akarná  hozni,  mint  veszett  bolond  s 
az  emberi  nemnek  ellensége,  el  fog  záratni  egész  életére.  Minden 
polgárnak  ellátásáról  és  élelméről  az  állam  gondoskodik,  minden 
egyes  csak  a  köznek  dolgozik  ^  ez  a  második  czikk  rendelete. 
«Minden  termékek  s  készítmények  közraktárakba  tétetnek  le.  s 
innen  az  egyes  polgárok  között  szükségeik  szerint  osztatnak  fel. 
A  városok  egy  terv  szerint  fognak  építtetni,  az  egyesek  lakása 
között  nem  lesz  különbség,  öt  éves  korukban  a  gyermekek  elvé- 
tetnek családjoktól  s  az  állam  költségén  közösen  s  egészen  egyenlő 
módon  neveltetnek". 

Mindezen  elvek  hirdetése  a  kormány  által  nemcsak 
cjnézetett,  de  pártolásban  részesült,  s  ez  természetes. 
A  ki  tökéletes  egyenlőséget  akar,  s  azt  kívánja,  hogy 
az  állam,  tekintet  nélkül  minden  egyéni  jogra,  csak  a 
közjót  tartsa  szemei  előtt,  annak  első  feladata  az, 
hogy  az  állam  hatalmát  a  lehetőségig  erőssé  tegye. 
([Szükséges,  hogy  az  állam  mindenható  legyen)),  mond 
Mercier  de  la  Riviére.  —  ((Legyünk  azon,  hogy  az 
állam  feladatát  jól  megértse,  azután  hagyjuk  szaba- 
doni>  —  szól  egy  másik  író.  Quesnaytől  Bodeau 
apátig  nincs  c  részben  különbség  az  egész  iskola  né- 
zetei között;  s  mivel  valamennyien  átlátták,  hogy  az 
egész  népet  oly  messzeható  és  általános  újítások  el- 
fogadására bírni,  a  minőket  ők  indítványoztak,  csak- 
nem lehetetlen,  a  physiokraták  és  oekonomisták  a 
királyi  hatalom  szilárdításában  keresték  terveik  egyik 
legbiztosabb  eszközét. 

Letronne  csak  egész  pártjának  nézetét  fejezi  ki, 
mikor  azt  mondja,  hogy  Franczia  ország  helyzete  sok- 
kal kedvezőbb  Angliáénál,  miután  a  legnagyobb  re- 
formok, a  melyek  az  egész  ország  állapot) át  megvál- 
toztatják, rögtön  keresztül  vitethetnek,  míg  az  ango- 
loknál az  ily  reformokat  a  pártok  akadályozzák;  — 
oly  tanok,  melyek  a  korlátlan  királyi  hatalmat  a  pol- 
gári 1  árvaság  legtökéletesebb  formájául  állítják  fel,  s 
oly  állapot  létesítését  tűzik  czélul,  a  melynél  minden 
egyéb  különbség  megszűnvén,  csak  azon  felsőbbség 
hagyatik  meg,  a  melylyel  a  hivatalnok  az  állam  által 
felruháztatott.  Hogy  ne  találtak  volna  pártolást  e 
tanok  az  oly  kormánynál,  a  mely  egy  század  óta 
ugyanezen  czélok  felé  törekedett?  De  szint'  oly  ter- 
mészetes az  is.  hogy  e  pártolás  hatalmasan  elősegíté 
e  tarok  elterjedését ;  s  így  miután  azok  a  forradalom 
kifejlődésére  észrevehető  hatást  gyakoroltak,  senki 
sem  mentheti  fel  a  kormányt  azon  vád  alól,  hogy 
rövidlátásában  önmaga  ásta  alá  hatalmának  alapjait,  s 
önmaga  dolgo20tt  azon  elvek  terjesztésén,  melyek  a 
dolgok    természete    szerint  csak  vesztére  vcjethcHek. 

Szint  ez  álJ  a  többiekre  nézve. 

Ha  Paris  túlnyomó  befolyása  a  forradalomra  káros 
hatást  gyakorolt,  Paris  nagy  részben  a  kormánynak 
kös7Önte  ezen  állását.  Részint  kormányrendszere,  ré- 
szint az  által,  hogy  a  birtokos  nemességet  a  főváro? 
körébe  voná,  a  kormány  maga  fosztotta  meg  a  tarto- 
mányokat minden  fontosságuktól  Az  a  megvetés,  a 
melyet  a  forradalom  minden  történeti  jog  iránt  mu- 
tatott ;  az  a  könnyűség,  a  melylyel  százados  intézmé- 
nyeket felforgatott:  mind  az  ancien  régime-nek  tulaj- 
donítható. A  forradalom  e  részben  csak  az  előtte 
létezett  kormányok  példáját  követte  és  soha  sem 
mehetett  volna  annyira,  ha  a  jog  iránti  tisztelet  az 
előbbi  kormányok  eljárása  által  a  nép  szivében  meg 
nem  semmisíttetik.  A  pénzügyi  nehézségek  is,  a  me- 
lyek a  forradalom  kitörésére  alkalmul  szolgáltak,  rész- 
ben a  kormány  könnyelmű  s  hibás  kezelésének  tulaj- 
doníthatók, s  ha  a  franczia,  mint  minden  nép,  jelle- 
mének magyarázatát  csak  múltjában  kereshetjük,  ki 
nem  látja  át,  hogy  a  kik  e  népet  századokig  kormá- 
nyozák,  elhatározó  befolyást  gyakoroltak  jelleme  ki- 
fejlődésére ? 

De  bármily  felelősség  nyomja  is  azoknak  vállait,  a 
kik  Franc2Íaországot  XIV.  Lajostól  kezdve  kormá- 
nyozák,  elfogultság  nélkül  tekintve  a  dolgokat,  be  kell 
vallanunk,  hogy  mindazon  hibák,  a  melyeket  a  kor- 
mány elkövetett,  s  a  melyekből  —  mint  Tocqueville 
mondja  —  a  forradalom  szükségkép  kifejlődött,  nem 
egyeseknek,  hanem  inkább  azon  rendszernek  tulajdo- 
nítható, melyet  Richelieutől  fogva  Francziaország 
minden  kormánya  követett. 

Azon  kérdés  megfejtésére,  a  melyet  Tocqueville 
munkájában  kitűzött;  hogy  az  a  forradalom,  mely  a 
XVlll.  században  mindenütt  készülőben  volt,  miért 
ütött  ki  Francziaországban  előbb,  mint  másutt,  — 
előbb  azon  kérdést  kell  kitűznünk :  mi  az,  a  miben 
Francziaország  állapota  a  XVIII.  század  alatt  más  or- 
szágok állapotától  leginkább  különbözött?  S  ha  a  kér- 

dést  vizsgáljulc,  meggyőződünk,  hogy  Francziaország 
semmiben  sem  különbözött  inkább  más  országoktól, 
mint  kormányrendszerében,  s  hogy  ezért,  valamint  az 
a  túlnyomó  befolyás,  a  melyet  e  hatalom  Európa 
ügyeire  eddig  gyakorolt,  c  rendszernek  volt  követ- 
kezménye :  úgy  későbbi  nyomorúsága  s  ezt  követő 
forradalma  is  szint*  ennek  tulajdonítható.  Ha  a  cen- 
tralisatio.  melyet  annyian  a  forradalom  legfontosabb 
eredményének  tekintenek,  e  nagy  eseménynek  nem 
eredménye,  hanem  inkább  fő  oka  :  könnyen  kimagya- 
rázhatjuk azon,  egyébként  megfoghatatlan  tüneményt 
is,  hogy  ámbár  mindazon  viszonyok  és  állapotok,  a 
melyek  közönségesen  a  forradalom  okainak  tekintet- 
nek, rég  nem  léteznek  többé;  s  ámbár  Franczia- 
ország az  utolsó  félszázad  alatt  nemcsak  uralkodóinak 
személyeit,  hanem  az  uralkodásnak  formáit  is  annyi- 
szor megváltoztatá,  minden  új  kisérlet  ugyanazon 
eredményre,  a  respublica,  a  korlátlan  császárság  s 
az  alkotmányos  monarchia  mind  új  forradalomra  ve- 
zetett. 

Valamint  az  ancien  régime  a  históriai  jog  alapjáról 
eltérve  s  leküzdve  azon  akadályokat,  a  melyek  az 
államhatalom  független  mozdulatainak  útjában  állottak, 
nem  állhatott  meg  az  egyszer  választott  ösvényen  s 
apránként  kénytelenségből  lerontá  mindazt,  a  mi  ezen 
jogalapon  állt  (habár  egyesek  bizonyosan  átlátták, 
hogy  így  a  trón  egyszersmind  legbiztosabb  támaszai- 
tól fosztatik  meg) :  úgy  azon  kormányok,  a  melyek 
Francziaországban  a  forradalom  óta  egymást  követték, 
ép  oly  kevéssé  kerülhették  el  helyzetök  természetes 
következményeit. 

Miután  az  állam  mindenhatósága  oly  valami,  a  mi- 
nek képtelenségét  csak  azért  nem  látjuk  át  első  tekin- 
tetre, mert  a  szói  árast  megszoktuk,  de  a  mi  korlátolt 
emberi  természetünknél  fogva  elérhetetlen :  igen  ter- 
mészetes, ha  mindazon  kísérletek,  melyek  Franczia- 
országban egy  félszázad  óta  történtek,  eredményhez 
nem    vezettek,    s    nem    fognak    vezetni    ezentúl   sem. 

mindaddig,  míg  az  á]Iamszerke7etnck  legc7élszcrűbb 
formáit  keresve,  oly  czélok  tűzetnek  ki,  a  melyek  el- 
érhetetlenek. 

Francziaország  hosszú  politikai  vajúdásai  között  jó 
időket  élt.  Az  a  hatminczhárom  év,  mely  alatt  az 
állam  alkotmányos  monarchia  elvei  szerint  kormányoz- 
tatott, mint  általános  jólétnf^k  és  haladásnak  korszaka 
hozatiW  fel  e  rendszer  barátjai  által;  m.ások  nem 
győzik  dicsérni  a  közmegelégedést  és  bőséget,  me- 
lyet az  ország  jelen  fejedelme  alatt  élvez.  Altalán 
véve  bizonyos,  hogy  a  centralisatio  monarchikus  or- 
szágban kevesebb  rossz  következést  szül,  mint  a  hol 
az  állam  korlátlan  hatalma  a  nép  által  gyakoroltatik. 
De  felejthetjük-e,  hogy  Francziaország  alkotmányos 
létének  rövid  kors2aka  a  júliusi  forradalom  által  za- 
vartatott meg,  s  hogy  azon  jólét,  melyet  Franczia- 
ország némelyek  állítása  szerint  jelenleg  élvez,  a  csá- 
szár kitűnő  egyéniségétől  függ,  s  hogy  az  oly  állapot, 
a  melyben  egy  zgéj^z  nagy  népnek  jóléte  ily  föltéte- 
len alapszik,  kielégítő  és  egészséges  állapotnak  nem 
mondható. 

Voltak  Trajarok  és  Titusok,  s  a  római  világ  talán 
soha  nem  élt  boldogabb  napokat,  mint  az  Antoniusok 
bölcs  kormánya  alatt;  de  valamint  e  jólét  senl^it  sem 
győzhet  meg  azon  kormányzási  formák  üdvösségéről, 
a  melyeknek  daczára  egyes  erényes  fejedelmek  népeiket 
boldogíták:  úgy  Francziaország  állítólagos  gyarapodása 
sem  bizonyítja  azon  államelvek  jótékony  hatását,  a 
melyek  a  dolgok  természete  szerint  csak  a  caesaris- 
mushoz,  azaz  oly  kormányformához  vezethetnek,  mely 
mindig  forradalommal  kezdve,  mindig  új  forrada  má- 
kat vont  maga  után. 

Miként  9  míveltség  fokához  képest  a  szabadságnak 
mindig  csak  egy  bizonyos  foka  lehetséges,  úgy  van 
az  állam  hatalmával,  vagyis  a  szabadság  megszorítá- 
sával is.  Az  állam  tökéletes  abso'utismusa  ép  úgy  az 
utópiák  sorába  tartozik,  mint  a  korlátlan  szabadság,  s 
a    kik    ezt    elfelejtve,    mint   Francziaországban  látjuk, 

az  államot  minden  korlátaitóJ  meg  akarják  szabadí- 
tani: csak  támaszaitól  fosztják  azt  meg.  így  volt  az 
s  így  is  lesz  mindig;  s  valamint  Francziaország  fél- 
százados története,  úgy  a  jövő  is  igazolja  Tacitus 
szavait:  (íQuam  arduum,  quam  subjectum  fortuna2 
cuncta  rcgcndi  onus))  ;  igazolni  fogja  mindaddig,  vala- 
míg a  cuncta  regendi  onus  az  állam  természetes  fel- 
adatának tekintetik.  Hogy  túlemelkedve  honfitársai 
előitéletén,  mindezt  belátá  és  bátran  kimondá,  sőt  ada- 
tokra támaszkodva  bebizonyítá:  abban  fekszik  Tocque- 
ville  fő  érdeme,  s  munkájának  több,  mint  irodalmi 
fontossága. 


PETŐFI  KÖLTEMÉNYEIRŐL. 

(1847.) 

Birálatot  Ígértem  Petőfi  költeményeiről.  Most,  mi- 
dőn e  szavam  beváltásához  készülök,  érzem,  hogy  oly 
valamit  vállaltam  magamra,  minek  megfelelni  nem  tu- 
dok. A  lyrai  költészetnek,  mely  nem  fárasztó  mun- 
kának, hanem  pillanatnyi  fölgerjed  esnek  gyermeke, 
melyben  a  költő  nem  aestheHkai  theoriák  létesítését 
keresi,  hanem  íegbensőbb  érzelmeit  fejezi  k«,  s  mely 
csaknem  öntudatlanul  árad  el  ajkairól,  hasonlóan 
ama  kis  patakokhoz,  melyek  hegyes  vidékekben  a 
sziklák  alól  néha  erőszakkal  kitörnek,  mivel  a  bérc? 
nem  zárhatja  többé  magába  gazdag  forrásait,  a  Jyrai 
költészetnek  érdemeit  a  kritika  bonczkésével  méltá- 
nyolni, felfogásom  szerint,  igen  nehéz,  s  főkép  én  e 
műtéteire  semmi   hivatást  nem  érzek  magamban. 

Egyike  vagyok  azoknak,  kik  a  csalogánynak  éneké- 
től elbájolva,  nem  igen  kérdik,  mennyire  szabályos 
rhythmus  szerint  zengé  el  énekét,  s  kik,  ha  a  virág 
szinein  s  illatán  örülnek,  nem  szokták  széttépni  kely- 
hét, hogy  botanikai  nevét  feltalálják ;  ki  várhat  tehát 
tőlem    szabályos    aesthctikai    birálatot,    főkép,    miután 

Petőfi  költeményeiről  szólva  még  elfoguJatlannak  sem 
mondhatom  magamat,  kevés  költői  mű  levén,  melynek 
több  kedves  benyomást,  több  valódi  élvezetet  kö- 
szönnék, mint  épen  Petőfi  dalainak.  Legfölebb  egyes 
gondolattöredékeket  mondhatok  el,  melyek  most  tá- 
madtak bennem,  midőn  Petőfi  verseit  a  nem  rég  ki- 
jött gyűjteményben  újra  elolvasám. 

Nem  emlékszem  irodalmunkban  senkire,  ki  első  fel- 
lépése után  a  közfigyelmet  oly  rövid  idő  alatt  magára 
vonta  volna,  mint  Petőfi.  Alig  jelentek  meg  z\sö  dalai, 
s  Vörösmarty,  kinek  tekintélyét  talán  senki  nem  von- 
hatja kétségbe,  örömragyogó  arczczal  hirdeté  fényes 
reményeit;  alig  múlt  néhány  hét,  s  a  dalokhoz  zene 
készült,  s  a  költő  már  a  népnek  ajkáról  hallá  szavait. 
Honnan  ez  általános  hatás?  Nincs  senki,  ki  az  iro- 
dalmi hír  elnyerésére  oly  hatalmas  pajtáskodás  mes- 
terségéhez Petőfinél  kevesebbet  értene ;  ő  nem  sze- 
gődött bizonyos  iskolához,  s  így  első  föllépésénél 
mestereinek  magasztalásaira  nem  számolhatott;  dalai- 
ban nem  vala  semmi,  mi  egyes  épen  divatos  eszmék- 
nek vagy  érzelmeknek  hizelgett  volna.  Mi  szerzett 
hát  műveinek  ily  rendkívüli  hatást?  —  Ha  Petőfi 
költeményeinek  gyűjteményét  végig  nézzük,  nem  ne- 
héz okát  föltalálnunk.  Kétségkívül  sok  van  e  gyűjte- 
ményben, mi  művészi  belbecse  által  teljes  mértékben 
igazolja  a  dicséretet,  melylyel  a  költemények  nagy 
része  fogadtatott,  nézetem  szerint  azonban  nem  csu- 
pán e  költői  érdemek  azok,  melyeknek  Petőfi  nép- 
szerűségét leginkább  köszöni,  • —  a  varázs,  melyet 
közönségére  gyakorolt,  másban  is  keresendő.  Petőfi 
kiválólag  magyar,  legkisebb  műve  is  a  nemzetiség 
bélyegét  hordja  magán,  s  ez  az  ok,  miért  nemcsak, 
mint  sok  költőnknél,  szavait,  de  az  érzést  is,  melyet 
dalaiban  kifejez,  minden  magyar  megérti.  Távol  va- 
gyok attól,  hogy  minden  költeményt,  mely  e  nagy 
gyűjteményben  foglaltatik,  remeknek  hirdessek;  van- 
nak egyesek,  melyek  követeléseimet  nem  elégítik  ki 
s  melyeket,  épen  mivel  a  költő    tehetségeit    ismerem. 

ez  új  kiadásban  szívesen  néJlcüIöznék ;  de,  bátran  me- 
rem áilítani,  ez  egész  vastag  kötetben  nincs  egy  dal, 
mely  nem  lenne  kezdettől  végig  magyar,  gondolatá- 
ban, érzéseiben,  minden  szavában ;  a  költőnek  hibái 
s  tökélyei  mintegy  nemzetiségünk  kifolyásának  látsza- 
nak: bámulhatjuk-e,  hogy  midőn  dala  a  legfellengzőb- 
ben  emelkedik,  az  egyszerűbb  olvasó  is  könnyen  kö- 
veti röptét ;  hogy  a  legpajkosabb  tréfa,  mely  előtt  a 
finom  műbíráló  elborzadva  aljasságról  szól,  senkit 
nem  sért,  s  a  kisebb  művészi  becsű  munkák  is  majd- 
nem mindenkire  legalább  kedvesen  hatnak?  Petőfi  a 
szó  legszorosabb  értelmében  magyar  költő,  s  ez  az, 
mi  valamint  magyarázatául  szolgál  a  nagy  hatásnak, 
melyet  művei  gyakoroltak :  úgy  egyszersmind  irodalmi 
érdemeinek  legfóbbike. 

De  honnan  van,  hogy  a  kritikának  egy  része,  mely 
nálunk  dicséreteiben  nem  szokott  fukar  lenni,  s  annyi 
nevet  és  álnevet  egekig  emelt,  épen  Petőfire  nézve 
helyezé  magát  ellentétbe  a  közvéleménynyel?  Egyes 
kitörések  magyarázatát  irigységben  kereshetjük,  mely. 
mint  máshol,  úgy  az  irodalomban  is  sok,  egyéb- 
ként megfoghatatlan  rejtélyt  megold,  de  kritikánk- 
nak Petőfi  irányában  követett  eljárását  még  nem  ma- 
gyarázza meg,  s  én  hajlandó  vagyok  azt  szintén  azon 
okban  keresni,  melyben  Petőfi  népszerűségének  alapját 
találom. 

Petőfi  népszerű  a  közönségnél,  mert  magyar,  nem 
népszerű  kritikusaink  nagyobb  része  előtt,  mert  kri- 
tikánk eddig  minden  művet  egészen  idegen  szem- 
pontból és  szabályok  szerint  itéle  meg,  miben  egy- 
szersmind okát  találjuk  azon  csekély  hatásnak,  melyet 
kritikánk  eddig  irodalmunkban  gyakorolt. 

Az  újabb  irodalmak  nagyrészint  utánzással  vevék 
kezdetüket.  Talán  az  angol  és  spanyol  irodalmakat 
kivéve,  hol  mind  az  epikai,  mind  a  drámai  költészet- 
ben több  önállóságot  találunk,  a  többiek  majdnem 
kivétel  nélkül  minták  szerint  dolgoztak,  s  a  befolyás, 
melyet  a  régi   classikusok  az  olasz    s   franczia  írókra. 

ezek  ismét  a  németekre  gyakoroltak,  ismeretesebb, 
hogysem  arróJ  hosszasabban  kelljen  szólanom.  Nálunk 
a  német  irodalomnak  jutott  c  befolyás ;  s  ha  meg- 
gondoljuk, hogy  mikor  irodalmunk  új  életre  ébredett, 
nemzetiségünk  épen  legszomorúbb  napjait  élte,  s  a 
magyar  nyelv  és  érzés  míveltebb  osztályaink  között 
csaknem  kivétellé  vált:  nem  csodálhatiuk,  ha  Íróink 
működésük  szabályait  azon  nemzetnél  keresték,  mely- 
nek nyelve  csaknem  sajátunkká  vált  «  a  diákon  kívül 
műveltségünk  majdnem  egyedüli  eszköze  volt.  Irodal- 
munknak kezdete  kevés  kivétellel  a  német  irodalom 
utánzásául  tekinthető;  kevés  kivétellel,  mondom,  mert 
hogy  a  franczia  és  classikus  művek  szintén  nem  ma- 
radtak hatás  nélkül,  tagadhatatlan,  s  a  versificatio, 
melyben  a  nyelvünk  sajátságainál  fogva  szükségessé 
vált  módosításokkal,  egészen  a  német  rendszer  szerint 
jártunk  el,  s  azon  számos  germanismus,  melyet  — 
bármit  mondjanak  puristáink  —  irodalmi  nyelvünk- 
ben találunk,  elég  világosan  bizonyítja  a  mondot- 
takat. 

Nincs  is  mit  bámulni  e  tüneményen.  Csak  annak 
ismétlése  az,  mit  más  nemzeteknél  találunk,  s  nálunk 
annyival  természetesebb,  mivel  irodalmunk  nem  egy 
már  erős  nemzetiségből  fejlődött  ki,  hanem  egyesek 
által  épen  a  nemzetiség  kifejtésének  eszközéül  hasz- 
náltatott, s  a  kritika  mit  tehetett  egyebet,  mint  hogy 
elfogadva  az  irányt,  melyet  irodalmunk  vezérei  adtak, 
szintén  a  németeknél  keresse  szabályait;  hisz  a  kritika 
azt  tette  s  teszi  mindenütt:  vezeti  az  irodalmakat,  de 
ildomos  vezérként  nem  seregei  előtt,  hanem  utánok 
jár.  Üj  irodalmunk  kezdetén  a  kritika  nem  is  tehetett 
mást.  De  most,  midőn  főkép  lyrai  költőinknél  több 
önállóságot  kezdünk  tapasztalni,  midőn  irodalmunk 
nem  csupán  a  nagy  német  folyónak  mesterségesen  át- 
vezetett gyönge  ere  többé,  hanem  nemzetségünk  mé- 
lyéből látunk  fakadni  forrásokat:  vajon  nem  jött-e  el 
ideje,  hogy  kritikánk  is  kissé  önállóbb  felfogásra 
emelkedjék,  hogy  átlássa,  miként  a  Tiek-  és  Schlcgelek 

thcoriái  irodalmunk  valóban  eredeti  műveinek  meg- 
birálására  nem  egészen  illenek? 

A  német  és  angol  irodalomnak  nincs  őszintébb  tisz- 
telője, mint  én  ;  teljes  meggyőződésem,  hogy  magyar 
író  nem  tehet  jobat,  mint  ha  e  nemzetek  nagy  Íróival 
minél  tökéletesebben  megismerkedik;  de  hiszem  azt 
is,  hogy  ha  a  magyarnak  is  egykor  nagy  irói  leende- 
nek,  —  miről  én  soha  nem  kételkedtem,  —  azok  nem 
a  külföldi  nagy  példák  utánzása  által,  hanem  csak  úgy 
fognak  támadni,  ha  a  lehetőségig  önállólag  lépnek 
fel,  s  nem  a  külföld  kritikai  nézeteit,  hanem  nemze- 
tük sajátságait  tartják  szemük  előtt.  Wilhelm  Meiaier, 
Werther,  Tausl,  Emilta  GaloiN,  Uhland  és  Goethe 
költeményei  nemcsak  remek  művek  magukban  véve, 
hanem  egész  jellemük  által  németek,  s  ha  magyar 
regényeink,  drámáink  s  költeményeink  lesznek,  érde- 
mesek arra,  hogy  ezekkel  egy  sorba  állíttassanak,  árok 
bizonyosan  nem  fognak  hasonlítani  a  nevezettekhez, 
melyeknek  analysisából  kritikánk  szabályait  gyártja.  — 
Nem  az  a  kérdés:  franczia  vagy  német  modort  kö- 
vessünk-e műveinkben  —  ez  az,  mi  felett  kritikusaink 
oly  erősen  vitatkoznak;  —  feladatunk  magyar  műve- 
ket alkotni,  s  a  mód,  mely  szerint  bírálóink  eljárnak, 
e  czélt  nem  segíti  elő.  —  Nemcsak  egyes  szóköté- 
sekben :  magában  az  egész  mű  concepiiójában  és 
kivitelében  is  lehetnek  germanismusok  s  kritikánk 
úgy  jár  el,  mintha  ez  utóbbit  csaknem  erénynek  tar- 
taná. 

Mint  előre  mondám,  Petőfi  költeményeinek  bírálata 
helyett  másról  írtam.  Bocsássanak  meg  az  olvasók; 
mondom,  nem  születtem  birálónak,  s  Petőfi  dalai 
annyi  élvezetet  szereztek  s  szereznek  most  is,  midőn 
azokat  ismét  és  ismét  olvasom,  hogy  csak  mint  meg- 
vesztegetett bíró  szólhatnék.  Ha  azonban  a  szerző, 
kit  a  kritikus  oktatni  szokott,  e  sorokból  semmit  nem 
tanulhat,  ha  egyes  verseinek  hibás  rhythmusáról,  egyes 
kitételek  póriasságáról  s  arról,  miként  vált  múzsája,  a 
piros    csizmáju    királyleány,    német    philosophussá    — 

magyar  rAenyecskétől  minden  kitelik,  hisz  hány  ma- 
gyar asszonyság  tündöklött  egykor  mint  Verbőczia- 
nus  jurista  —  mindezekről  részletes  tudomást  máshol 
kell  keresni ;  ha  végre  nagy  meglepetésére  másoktól 
hallja  a  hírt,  hogy  Petőfi  Sándor  cosmopolita  lett: 
egyet  megtudhat  e  sorokhói  —  mit  eddigi  kritikáinak 
nagy  részénél  talán  elfeledhetett,  —  s  ez  az,  hogy 
irótársaj  között  vannak  olyanok  is,  kik  eddigi  műkö- 
dését méltányolják,  kik  kifejlődését  figyelemmel  kö- 
vetve s  látva  a  haladást,  mely  későbbi  műveit  jellemzi, 
tehetségeiben  bíznak.  Ki  huszonnégy  éves  korában 
ennyi  jelest  alkotott,  mint  Petőfi,  mindenkit  kielégít- 
het, de  magát  bizonyosan  nem,  s  törekvéseit  arra 
fogja  fordítani,  hogy  még  jelesbeket  teremtsen. 

(.846.) 

1. 
A  KÖZÖS  TEHERVISELÉS. 

Mindazon  jogok  s  kiváltságok  között,  mik  áJtal  a 
nép  egyes  osztályai  magokat  a  többiek  fölébe  emelve 
képzelek,  nincs,  mely  a  gondolkozót  oly  méltán  bá- 
mulásra gerjeszthetné,  mint  nemességünk  tehermen- 
tessége. —  Hogy  egyes  országok  nemessége  legfőbb 
előjogát  puszta  czímekben  vagy  más  megkülönböztető 
jelekben  keresé,  nevetséges  lehet,  de  természetes ;  ki 
magában  érzi,  hogy  saját  érdemei  által  a  tömeg  fö- 
lébe emelkedni  nem  tud,  miként  ne  örülne,  ha  tőle 
legalább  egyes  közönyös  jelek  által  megkülönbözte- 
tett? Hogy  a  nemesség  más  esetekben  minden  ma- 
gasabb hivatalt  magának  követelt  s  a  haza  legkitűnőbb 
polgárait  —  ha  osztályához  nem  tartozának  —  a  köz- 
dolgok kezeléséből  kizárta ;  hogy  a  középkor  alatt  a 
fegyverviselést  a  nemesség  kiváltságai  közé  számítá, 
s  a  haza  védelmének  szent  kötelességét  jogként  kö- 
vetelve, a  polgári  élet  veszélyeit  s  dicsőségét  egyedül 
osztályának  tartá  fel :  mindez  igazságtalan,  a  köz- 
dolgokra nézve  káros,  de  természetes ;  azonban  honnan 
magyarázzuk,  hogy  a  magyar  nemesség  kiváltságainak 
legfőbbikét  abban  keresé,  hogy  e  hon  terheiben  részt 
venni  nem  tartozik? 

Ajánljunk  az  egyes  nemesnek  egy  pár  garas  vagy 
forintnyi  ajándokot:  megvetéssel  vissza  fogja  vetni; 
mondjuk  neki,  hogy  hosszabb  ideig  más  házában 
ingyen  élősködött  s  a  kegyelem  kenyerét  ette  :  talán 
párviadalra  hí;  de  mit  az  egyes  tenni  pirul,  mit,  ha 
róla  föltétetnék,  a  megbántások  legnagyobbikának  tar- 

tana :  azt  összes  nemességünk  egy  századnál  tovább 
nyugodtan  míveli,  sőt  büszkének  érzi  magát,  úgy- 
nevezett joga  gyakorlatában.  Igen,  büszkének ;  más 
népek  nemessége  nagy  tettekre  hivatkozik;  büszke- 
sége abban  áll,  hogy  érzi,  miként  a  hazának  közügyei 
részvéte  nélkül  nem  folyhatnának  csak  egy  nappal 
is  tovább.  Mire  hivatkozhatunk  mi  ?  a  nemesi  czím, 
melyet  viselünk,  mi  mást  bizonyít,  mint  hogy  csalá- 
dunk egy  század  óta  a  hazáért  mit  sem  tett?  Nem 
kell-e  pirulnunk,  ha  eszünkbe  jut,  miként  ha  egy  kü- 
lönös catastroph  által  a  haza  összes  nemessége  egy- 
szerre elveszne,  Magyarország  épen  azon  500,000 
lakosától  fosztatnék  meg,  mely  fentartására  legkeve- 
sebbet tesz  ;  ha  eszünkbe  jut,  miként  ha  fejedelmeink 
között  csakugyan  lettek  volna  olyanok,  kik  Magyar- 
ország megrontását  tűzték  ki  czélokul,  erre  jobb  esz- 
közt nem  találhattak  volna,  mintha  az  összes  nem- 
zetet egyszerre  nemességre  emelik;  mert  a  haza 
elveszett  az  nap,  melyen  minden  polgárai  neki  úgy 
szolgálnak,  mint  jelenleg  mi. 

Az  adó  kérdése  annyi  idő  óta  képezi  már  politicus 
vitatkozásaink  egyik  főtárgyát,  hogy  a  károkról,  me- 
lyek a  nemesség  ebbeli  kiváltságából,  mind  nem  kivált- 
ságos osztályainkra,  mind  az  összes  hazára  s  így  reánk 
nemesekre  is  háramolnak,  hosszasabban  szólni  fölös- 
leges. Kiket  okok  által  meggyőzni  lehet  —  fájdalom, 
hogy  ezeknek  száma  a  tanácskozó  tömegnek  sok 
megyéinkben  csak  igen  kis  részét  teszi  —  a  nemes- 
ség ebbeli  kiváltságának  fentarthatlansága  iránt  régen 
tisztába  jöttek  magokkal.  Egy  pont  van,  melyre  nézve 
a  vitatkozásainkban  eddig  követett  ösvényt  hibásnak 
s  melyre  nézve  a  fogalmak  kiigazítását  még  szüksé- 
gesnek tartom. 

A  nemesség  adómentessége  valóságos  jognak  tarta- 
tott vagy  legalább  neveztetett.  Történeti  jogok  sok- 
szor igazságtalanok,  —  ez  mondatott  —  de  a  jogok- 
nak szentül  tartása  minden  állomány  első  kötelessége, 
s  ezért  midőn  az  adómentesség  ellen    felszólalunk,    a 

legnagyobb  kimclettel  kell  nyilatkoznunk  azok  irá- 
nyában, kik  c  jogot  apáiktól  örökölték.  Hallottunk 
szebbnél  szebb  phrasisokat  a  nagylelkűségről,  mely- 
lyel  a  magyar  nemesség  e  jogáról  önként  le  fog  mon- 
dani, ha  tudniillik,  várni  tudunk,  ha  a  nemességet 
lassanként  az  adóhoz  szoktatjuk  az  által,  hogy  e 
kiváltságát  fölötte  hangosan  támadjuk  meg.  Szóval :  a 
nemesség  tehermentessége  egyéb  birtokjogaival  egy 
sorba  helyeztetett,  s  ha  valami  volna  az  országban, 
mi  nem  a  nemességé,  ha  az  összes  föld  nem  tartoz- 
nék birtokához,  ha  törvénykönyvünk  nem  volna  úgy 
is  a  nemesi  kiváltságok  roppant  jegyzőkönyve :  nem 
bámulnám,  ha,  Peel  példája  szerént,  ki  a  gabona-tör- 
vények megszüntetésénél  a  földbirtokosok  kármente- 
sítéséről gondoskodik,  nálunk  is  azt  indítványozná 
valaki,  hogy  az  adó  felvállalása  által  károsítandó  sze- 
gény nemességet  más  valami    módon    kármentesítsük. 

A  kérdésnek  ily  módoni  felállítása,  teljes  meggyő- 
ződésem szerint,  hibás;  hibás  nemcsak  azért,  mivel 
a  nemesség  adómentessége  semmi  jogszerű  alappal 
nem  birván,  jognak  nevét  nem  érdemli;  de  mert  bi- 
zonyosak lehetünk,  hogy  kiket  az  ügynek  igazsága  a 
nemesség  e  kiváltságának  fentarthatlanságáról  meg 
nem  győz,  azokat  ügyes  hízelkedéssel  kötelességeik 
teljesítésére  csábítani   nem  fogjuk. 

A  nemesség  adómentessége  annyi  ideig  neveztetett 
jognak,  hogy  midőn  ezzel  ellenkezőleg  azt  állítom, 
miként  a  nemesség  ebbeli  kiváltságának  semmi  jog- 
szerű alapja  nincs,  szavaim  igazolására  az  adó  kér- 
déséről jogi  szempontból  részletesebben  kell  szólnom. 

A  természetjog  szempontjából  vegyük-e  fel  e 
kérdést  ? 

Ha  nem  élnénk  azon  országban,  hol,  miután  már 
1548-ik  évben  törvénytudó  férfiak  kiküldetése  tarta- 
tott szükségesnek,  hogy  hazai  törvényeinkben  azokat, 
mik  az  igazsággal  s  isteni  joggal  ellentétben  állnak, 
kijavítsák,"^^  s  a  nemesség    adómentessége    mai    napig 

*'  Vídentur  etiam  per  Regiam  Majestatem   dígendi  aliquot  viri 
B.  Eötvös  József  oiunkáiból.   ]1.  »8 

fennáll ;  ha  nem  tartoznánk  azon  nemzethez,  melynek 
törvényei  a  nép  tizenkilencz  huszadát  mindig  a  sze- 
gény nyomorult  adózó  pórnak  nevezik,  s  minden  lapon 
szomorú  állapota  fölött  jajgatnak,*  s  e  szegény  adózó 
nép  sorsának  könnyítésére  még  oly  kevés  történt, 
talán  czélszerű  volna,  a  kérdést  ezen  oldalról  is  tekin- 
teni. Hazánkban,  melynek  összes  használható  földje 
46.000,000  holdnál  többre  terjedvén,  minden  adó 
13.000,000  holdnak  birtokosaira  vettetik,**  úgy  lát- 
szik, annak  tudása:  miként  a  használható  földnek 
azon  negyede,  mely  nem-nemesek  által  biratik,  a  köz- 
terheken kívül  még  kilenczeddel,  tizeddel  s  körül- 
belől  30  holdanként  104  munkanappal  terheltetik, 
annyira  megnyugtat  mindenkit,  hogy  ezen  minden 
külföldi  előtt  talán  anomáliának  látszó  egyenetlenség 
senki  előtt  fel  nem  tűnik,  s  midőn  Sáros  vármegye 
1841-ben  nem  tűrhetvén  az  adózó  nép  szerfölötti  ter- 
heltetéseit,  e  szomorú  állapot  okainak  megvizsgálására 
küldöttséget  rendelt  ki,  c  küldöttség  munkálatában 
mindent    fölfedezett:  a  rovatos    összeirás    hibásságát. 


juris  periti,  qui  Jura  Regni  revidcant,  et  siquid  contra  aequitatem 
jusque  divínum  esse  videbitur,  in  melius  rcforment.  Art.  21.  1548. 

*  Nam  misera  pJebs  in  eam  egestatem  rcdacta  est,  ut  nedűm 
aliquid  magni  prxstare  videatur,  sed  ne  quotidianum  quidem  victura 
habeat :  quo  per  milites  direpto,  famc  móri  cogitur,  aut  desertis 
sedibus  sub  Turcas,  pars  in  Poloniam,  aut  co,  ubi  tutius  securius- 
que  se  habitare  posse  sperat,  quotidie  migrare.  Art.  2.  J567.  %.  2. 

Quod  miseri  coloni,  qui  plerisque  in  locis,  ob  summum  fru- 
menti  et  panis  defectum,  glandibus  (quod  sane  miserandum  est) 
vescuntur.  Art.   ji.    1559. 

**^  Az  j828-iki  országos  összeirás  jobbágyi  földekből  talált 
mintegy  5.020,675  hold  szántóföldet,  1.219,332  hold  rétet, 
209,507  hold  szőlőt  s  48.992  hold  szilvást.  Magán  számításom 
szerint  a  magyarországi  föld  kiterjedése  54.725,009  magyar  hold 
(1200  D  öles).  Ebből  használható  46.255,696.  16.825,013  hold 
szántóföld  (nemesi  9.832,051);  rét  4,498,507  hold  (nemesi 
2.570,100);  legelő  7.7331393  (mintegy  fele  nemesi);  1.413,680 
szőlő  (1.062,663  nemesi);  15.218,395  hold  erdő;  nagy  részint 
nemesi   kezekben. 

Fényes  Magyarország  stat.  3.  ez.   23.  lap. 

azt,  hogy  sok  egyén,  sőt  az  adózók  némely  osztályai 
szerfölött  keveset  adóznak,  hogy  az  adó  behajtása 
iránt  czélszerű  szabályok  nélkülöztetnek  stb.  stb. ; 
de  az,  hogy  az  egész  teher  csak  az  adózónép  vállain 
fekszik,  hogy  az  egész  nemesség  adómentességi  ki- 
váltsággal bir,  elkerülte  figyelmét. 

Természetjog  szempontjából  úgy  hiszem,  a  nemes- 
ség adómentességét  talán  nem  fogja  senki  védelmezni, 
ha  csak  valaki  a  XIX.  század  közepén  természetesnek 
nem  találja  azon  állapotot,  mely  szerint  egy  4285 
D  mérföldre  terjedő  ország  (ennyi  Fényes  szerint 
hazánk  kiterjedése  a  végvidékek  nélkül)  szükségcinek 
födözésére  csak  kiterjedésének  alig  egy  negyedét, 
azaz  1000  □  mérföldnél  nem  sokkal  nagyobb  tért 
használhat.  E  fentebbi  állítás  pedig  még  oly  józan 
sem  volna,  mint  ha  valaki  azt  állítaná,  hogy  a  11,532 
□  mérföldre  terjedő  német  szövetség  mindennemű 
szükségei  Poroszországnak  3348  D  mérföldre  ter- 
jedő német  tartományai  által  födöztessenek ;  s  hogy 
ez  annyival  sikeresebben  történhessék,  e  3348  G  mér- 
földnyi birtok,  még  az  egész  szövetség  35.000,000 
nem  nemes  lakosainak  majdnem  egyedüli  élelem  kút- 
forrásaul  rendeltessék,  sőt  még  nagyobb  könnyítés 
okául  kilenczed  s  tizednek  is  vettessék  alá.  Nem 
hiszem,  hogy  találkoznék  Németországban  valaki,  a 
statustudományok  hires  restauratorát.  Haliért  s  Leót 
sem  véve  ki,  ki  ezen  állapotot  természetesnek  tar- 
taná. Engedjék  meg  olvasóim  ez  összehasonlítást: 
Valamint  az  iró,  ha  munkáját  fordítva  látja,  sok  előbb 
nem  gyanított  hibákra  figyelmeztetik:  úgy  megszokott 
állapotainknak  más  népekre  való  alkalmazása  talán 
nem  egészen  haszonnélküli. 

Talán  czélszerű  volna,  ha  most  az  egyházi  jogra 
fordítanám  figyelmemet?  Adómentességünk  védetik 
olyak  által  is,  kik  előtt  e  jog  szükségkép  nagy  tekin- 
tetben áll ;  s  ha  már  a  vallás  nálunk  annyi  politicai 
vitatkozások  tárgyává  tétetett,  miért  ne  hivatkoznánk 
rá    azon    milliók    érdekében,    kiket    a    kereszténység 

hihetőkép  nem  azért  hirdet  isten  előtt  egyenlőknek, 
hogy  e  földön  annyira  egyenetlen  terhek  alatt  gör- 
nyedjenek. Szivesen  elfogadnám  a  vitát  e  téren  is ; 
jelenleg  elég  megjegyezni,  hogy  szent  könyveinkben 
csak  azon  adómentességi  privilégiumot  ismerem,  mely 
Lévi  fajának  adatott,  s  hogy,  miután  ez  is  csak  Pa- 
laestina jövedelmeinek  egy  tizedére  terjesztetett  ki,  s 
a  leviták  azonkívül  azon  kötelességnek  vettettek  alá, 
hogy  tizedjövedelmökből  az  oltár  szolgálatára  szinte 
tizedet  adózzanak,  én  e  szent  példából  merített  okos- 
kodást mindaddig,  míg  a  magyar  nemesség  birtoka 
az  egész  országnak  majdnem  három  negyedéből  egy 
tizedére  nem  szállíttatik  le,  helyesnek  tartani  nem 
fogom,  még  azon  esetben  sem,  ha  bebizonyíttatnék, 
miként  nemességünk  egyenesen  Lévi  fajából  szárma- 
zik, mi  azoknak  egy  részére  nézve,  kik  jelenleg  ne- 
mesi kiváltsácrgal  élnek,  mindenesetre  könnyebb  volna, 
mint  annak  bebizonyítása,  hogy  őseik  Árpáddal  tele- 
pedtek le  e  hazában. 

De  hagyjuk  ezt.  A  nemesség  adómentessége  tör- 
téneti jognak  neveztetik.   Erre  fordítsuk  figyelmünket. 

Megmutatására  annak,  hogy  a  nemesség  adómen- 
tessége történeti  jog  nevét  megérdemli,  egyet  a  kettő 
közül  volna  szükséges  bebizonyítani. 

Vagy  először:  hogy  a  magyar  nemesség,  a  meny- 
nyire történeteink  visszamennek,  vagy  legalább  nem- 
zeti  teljes  függetlenségünk  korában  e  kiváltsággal  élt. 

Vagy  másodszor:  ki  kellene  jelelni  a  korszakot, 
melyben  e  jog  eredetét  vévé,  s  az  okokat,  melyek  e 
rendkívüli   kiváltság  törvényes  alapjául  szolgáltak. 

Lássuk.  Mi  először  a  nemesség  adómentességi  jogát 
illeti   a  régi   időkben: 

Ki  törvénykönyvünket  figyelemmel  tekinti,  szükség- 
kép azon  meggyőződésre  jut,  hogy  bármennyi  tett^ 
leges  változásokon  ment  is  át  nemességünk  azon  idő- 
szak óta,  midőn  hazánk  először  rendes  monarchiává 
alakult,  mégis  a  törvénynek  nyilván  vallott  szándoka 
mindig    csak    az    vala,    hogy    a    nemesség    régi    erős 

éJIapotában  megmaradjon,  melynek  fentartása  —  az 
egész  ország  védelme  a  nemességre  bizatván  —  a 
törvények  egyik  főtecndőjéhez  tartozott.  Már  az 
1222-iki  úgynevezett  aranybulla  világosan  kimondja 
azon  szándékát,  hogy  a  nemesség  szent  Jstvántól  nyert 
szabadságaiba  helyeztessék  vissza. "♦^  Ha  mint  tudva 
van,  András  hires  szabadság-levelének  királyaink  által 
történt  megerősítése  teszi  nemesi  kiváltságunk  egyik 
talpkövét,  s  főkép  nemadózási  jogunk  alapja  is  ebben 
kerestetik,  talán  elég  volna  bebizonyítani,  hogy  sem 
szent  Istvántól  Andrásig,  sem  pedig  maga  ezen  inkább 
szabadságlevelünk,  mint  keresztessége  által  hiressé 
vált  király  által,  sem  magyaráztatott  soha  a  nemesi 
kiváltság  teljes  adómentességre.  Mi  az  elsőt  illeti, 
elég  volna  maga  a  szent  király  s  Kálmán  törvényeire 
hivatkozni,  honnan  világosan  kitűnnék,  hogy  a  nemes- 
ség nemcsak  személyesen  katonáskodni,  hanem  bir- 
toka szerint  katonákat  állítani  is  köteles  volt; "^'^  a 
másodikra  nézve  1224-ből,  azaz:  a  hires  aranybullá- 
nál csak  két  évvel  később,  egy  nemesi  adománylevelet 
hozhatnánk  fel,  hol  a  nemesi  kiváltság  csak  bizonyos, 
elég  terhes  föltételek  alatt  adatik ;  "^"^^^  mi  hogy  nem 
Andrásnak  különös  szeszélyéből,  hanem  a  nemesi 
kiváltság  akkori  általános  felfogásából  vette  eredetét, 
világosan  bizonyítja  egy  más,  IV.  Béla,  Andrásnak 
fiától,  ki  apja  szabadság-levelét  új  aranybullával  erő- 
síté    meg,    reánk    maradott    adománylevél,  f    melyben 

*  §.  2.  Quoniam  libertás  tam  nobílium  regni  nostri,  quam 
etiam  aliorum,  instituta  a  S.  Stephano  rege  fuerat  in  quam  plu- 
rimis  diminuta. 

$.  3.  Concedimus  tam  eis,  quam  aliis  homínibus  regni  nostri 
libertatém  a  sancto  rege  concessam. 

Andrex  11.  Decrctum   1221. 

**    Colomani   Decret.  Lib.    1.  cap.  40. 
***  Quoties   necessum  fuerit  in  exercitu  nostro    1 5   loricatos    et 
100  pedites  vernaculos  expeditos  habcbunt.  Donatio    Andreáé    11. 
familiae  Radus    1224  facta. 

f  Item  in  expeditione  per  nos  facta,  sub  nostro  vexillo, 
quatuor,  qui  habebunt  terram  octo  aratrorum  sufficientem,  unum 
mittere  debebunt  decenter  armatum.    Diploma    Belae  IV.  a.    1243. 

hasonló  kötelesség  mondatik  ki.  De  mi  nem  akarjuk 
könnyűvé  tenni  feladásunkat.  A  mondottak  elégsé- 
gesek annak  bizonyítására,  hogy  a  szabadság,  melyet 
a  nemesség  napjainkban  élvez,  nem  az,  mely  neki 
András  által  adatott,  s  hogy  e  királyra,  adómentes- 
ségi kiváltságunkra  nézve  nem  hivatkozhatunk. 

De  menjünk  tovább.  Önök  az  adómentességre  nézve 
a  magyar  nemesség  százados  szabadságaira  hivatkoz- 
nak. Nézzünk  végig  történetkönyveinken,  hol  van  a 
kor,  mely  alatt  honunk  a  nem  adózók  Eldoradója 
vala?  —  hol  van  a  század,  mikor  e  hazában  nemes- 
nek lenni  nem  jelente  mást,  mint  hónáért  mit  sem 
tenni;  hadd  lássuk,  hadd  bámuljuk  isten  legnagyobb 
csudáját,  mely,  mióta  földünk  áll,  rajta  történt!... 
az,  hogy  a  zsidók  a  vörös  tengeren  száraz  lábbal 
átmentek,  a  negyven  évig  égről  hullott  tápláló  manna, 
s  Jerikó  falainak  trombitaszónál  történt  leomlása, 
mind  nem  érdemlik  bámulatunkat,  ha  bennünk  egy 
népet  mutathatunk  a  világnak,  mely  egész  ezreden 
át  fentartotta  magát,  ellenséges  hatalmak  közt  a  nél- 
kül, hogy  fentartásáért  maga  a  legkisebbet  tenne, 
csak  úgy,  tisztán  isten  kegyelméből,  mint  valóságos 
souverain  néphez  illik!  Mutassák  meg  önök  történet- 
könyveinkkel kezeikben,  hogy  nemességünk  dicsőbb 
korszakaiban  adómentes  volt,  s  a  zsidót  nem  fogja 
az  úr  választott  népének  többé  senki  nevezni,  a  vá- 
lasztottak akkor  mi  vagyunk,  történetünk  egy  ezer 
évi  csuda,  s   mily  nemzet  mutathat  elő  ilyet? 

De  a  tévedések  elkerülése  végett  értsük  meg  egy- 
mást. Az  adómentesség  barátai  talán  be  fogják  bizo- 
nyitani,  hogy  a  nemesség  a  rendes  katonaság  fizeté- 
sére, —  vagy  mivel  az  is  nehéz  volna,  —  a  jelen 
mód  szerint  rendezett  állandó  katona«'ág  fizetésére 
adózni  nem  szokott.  Nekik  talán  sikerülni  fog  be- 
bizonyítani azt  is,  hogy  mielőtt  a  pestbudai  híd  iránti 
törvény  alkottatott,  a  magyar  nemes  ember  láncz- 
hidakon  az  átmenetért  egy  fillért  sem  fizetett,  vas- 
utakra  pedig  épen   nem  adózott.    Mindez    igen    szép 

s  hasznos  lehet  magában  véve,  azonban  általam  czá- 
folatuJ  ép  oly  kevéssé  fog  elfogadtatni,  mintha  valaki 
bebizonyítván,  miként  volt  idő,  melyben  a  magyar 
pipás  ember  nem  pipázott,  ebből  azt  akarná  követ- 
keztetni, hogy  historicus  jogánál  fogva,  ha  jelenleg 
pipázni  akar,  magának  sem  pipát,  sem  dohányt  venni 
nem  kénytelen,  s  robotra  csaholtathatja  tüzét. 

A  kérdés  nem  az :  viselte- e  a  magyar  nemesség  a 
közadónak  minden  egyes  nemeit,  melyeknek  kivetése 
állodalmunk  jelen  viszonyaiban  szükségesnek  tartatik, 
hanem  az :  viselte-e  aránylag  erejéhez  az  akkor  létező 
közterheket?  S  legyen  eldődeink  dicsőségére  mondva, 
c  kérdésre,  ki  történeteinket  ismeri,  máskép  mint 
igennel  nem  felelhet. 

Ha  az  adó  két  nagy  rovatának  elsejére,  a  hadi 
adóra  tekintünk,  ki  meri  mondani,  hogy  a  magyar 
nemesség  a  hon  védelmére  szükséges  költségek  s 
áldozatoktól  valaha  elvonta  magát?  Nem  szólok  az 
1715.  évet  követő  időszakról,  hol  védelmi  rendszerünk 
megváltozott,  erről  ezentúl ;  de  szólok  a  századokról, 
melyek  ez  évet  megelőzték,  történetünk  legfényesebb, 
legnagyszerűbb  korszakáról. 

Magyarország  védelmi  rendszere  az  említett  évig, 
nem,  mint  némelyek  szivesen  elhitetnék,  az  insur- 
rectióra,  —  mely  mindig  rendkivüli  körülményekre 
tartatott  fel,  —  hanem  egészen  az  úgynevezett  Ban- 
derialis  rendszerre  volt  alapítva. 

Hazánk  egykori  állandó  katonasága  a  királyi,  több- 
nyire nem  számos  bandériumon  kívül  azon  seregek- 
ből állott,  melyek  nagyobb  birtokosok  által  birtokuk- 
hoz aránylag  tulajdon  költségeiken  s  zászlójuk  alatt 
állíttattak,  s  azokból,  melyek  a  megye  zászlója  alatt 
minden  oly  kisebb  birtokú  nemesek  költségein  tar- 
tattak, kiknek  birtoka  elég  kiterjedésű  nem  vala,  hogy 
belőle  külön  zászlóaljat  állíthassanak.  S  váljon  kinek 
költségein  tartattak  hát  ezen  Bandériumok,  melyeknek 
a  középkor  alatt  hadi  hirünket  köszönhetjük? 

Azon  törvénytől  fogva,  mely    által    Nagy    Lajos    a 

kilcnczedct  megalapítá,  s  mely,  tulajdon  szavai  sze- 
rint is/  csak  azért  ada  a  nemességnek  uj  jövedelme- 
ket, hogy  katonai  kötelességeit  annyival  jobban  tel- 
jesíthesse, egész  az  1687-iki  törvényig,  melynek 
12.  §-a*  a  nemesség  adózási  kötelességét  még  vilá- 
gosban kimondja,  hol  van  egy,  melyből  a  haza  vé- 
delmére szükséges  költségekre  nézve  a  nemesség 
adómentességét  bebizonyítani  lehetne?  melyből  nem 
épen  az  ellenkező  következnék? 

Akár  Zsigmond  törvényét  tekintsük,  mely  szerint 
a  főurak  s  nemesek  hadi  tartozása  egyenesen  birtokuk 
nagyságához  méreti k,^  akár  László  király  törvényét, 
melynek  három  szakasza  szerint,  az  egyházi  főszcmé- 
lyeknek  hadi  adója  (mely  mindig  a  főnemesekével 
cgyiránt  szedetett)  jövedelmök  nagyságához  méretik  ;"* 
akár  az  igazságos  Mátyás  törvényeiben  keressünk  fel- 
világosítást, melyek  által  a  Zsigmond  korában  diva- 
tozó hadi  rendszer  megujíttatik,  s  szinte  azon  király- 
hoz illő  igazságos  elv  mondatik  ki,  hogy  mindenki- 
vel birtokához    képest  kell  bánni   adó  tekintetében;^ 

'  Ut  per  hoc  honor  noster  rcgius  augeatur,  et  ipsi  rcgnicolae 
fidclius   possint  nobis  famulari.    1351.  6. 

*  Quod  siquJdem  posJtivis  Patrjis  ex  legibus  superindc  san- 
cjtis  in  confesso  esset :  universos  et  sjngulos  regni  nobiles  una 
et  eadem  prserogativa  nobilitari  gaudere  ;  ac  intuitu  eiubdem,  aut 
etiam  bonorum  suorum  in  médium  Comitatuum,  publicarum  et 
communium  etiam  impositionum  onera  proportionalíter  praestanda 
Ycluti   commembres  sufferre  assolerc.    1687.    12. 

3  Quod  tempore  universalis  exercitus,  singuli  Barones,  Pro- 
ceres  et  Nobiles  possessionati,  sccundum  quantitatcm  dominiorum 
jpsorum  videücet  de  singulis  triginta  tribus  Jobbagy ionibus  unum, 
de  centum  verő  trés,  ipsimet  pcrsonaliter  accedendo,  ad  quoslibct 
exercitus  regni  generales   conduccrc  teneantur.    1435.  Art.  2. 

^  Praelati  ratione  proventuum  antiquo  more  militare  teneantur. 
Et  quorum  proventus  imminuti  sünt,  onus  quoque  eorum  militiae 
minuatur.    J454.  Art.  3. 

S  Item  quod  in  exercituatione  et  levatione  bandcriorum,  tene- 
atur  idem  modus,  qui  fűit  tempore  quondam  dicti  domini  Sigis- 
mundi  regis. 

Et  qui  ín  bonis  destructi  habentur,  agatur  cum  eis  juxta  cxj- 
gentíam  bonorum  suorum.   1471.  Art.  7. 

akát  azon  szerencsétlen  század  tetszik  inkább,  mely 
alatt  a  magyar  aristocratia  korlátlan  hatalmának  arany- 
korát élte  s  előkészíté  a  bilincseket,  melyekbe  a  török 
c  szerencsétlen  hazát  verte,  váljon  lehet-e  csak 
Ulászló  vagy  II.  Lajos  korára  is  hivatkozni,  ha  azt 
akarjuk  bebizonyítani,  hogy  a  magyar  nemesség  a 
hadi  adótól  ment  vala?  Pedig  csak  nem  fogja  tagadni 
senki,  hogy  a  nemzeti  függetlenség  e  végkorában, 
melyre  csak  könytelt  szemekkel  tekinthetünk  vissza, 
sem  a  főbb  nemesség  részéről  a  szemtelenség,  sem 
a  királyi  hatalomnál  gyengeség  nem  hiányzott  arra, 
hogy  a  nemesi  kiváltság  a  lehetőség  végső  határáig 
terjesztessék. 

Mégis  mit  látunk?  Ulászló  alatt  1492-  és  1500-ban 
a  hadviselési  kötelesség  mind  a  banderiatus,  mind  a 
külön  bandériumokkal  nem  biró  nemességre  nézve 
megujíttatik;  "^  sőt  11.  Lajos  alatt  sem  szabadítá 
fel  magát  a  nemesség  e  kötelességétől,  s  151 8-tól  a 
szerencsétlen  1526.  évig  szüntelen  megújítva  találjuk 
a  törvényeket,  melyek  által  részint  a  banderiatus  fő- 
nemesek seregtartási  kötelessége,  s  hogy  a  kisebb 
birtokú  nemesek  a  megyei  seregekre  pénzben  tartoz- 
tak adózni,  megujíttatnak.** 


*  Az   1492.   19.  a  bandcrialis  kötelességről  szól. 

Cxteri  barone*>  banderia  non  habentes  iuxta  honoris  ct  facul- 
tatum  jpsorum  cxigentiam  exercituare  debebunt.   1492-  Art.  20. 

§.  1.  Quod  universi  Rcgnicolae,  tam  eccJesiastici,  quam  secu- 
lares,  qui  in  seric  ipsius  Decreti  minoris  inter  Dominos  Prsclatos 
et  Barones,  caeterosque  banderiatos  ad  exercituandum  non  fuere 
computati  (qui  debonis  et  posscssionibus  eorum  gentes  pro  regni 
defensione  per  se  modo  infrascrjpto  conservare  debebunt)  uni- 
versa  eorum  bona,  possessjonesque  et  iura  posSessionaria  in  mé- 
dium nobilium  non  banderiatorum,  consequenterque  illorum  Comi- 
tatuum,  in  quibus  huiusraodi  bona  et  possessiones  habentur,  con- 
numerare,  computareque,  et  pecunias  in  médium  eorundem  ad 
cxercit  uandum  de  ilJis  dare  teneantur. 

E  czikkben,  mint  olvasóink  láthatják,  a  hadi  adó  a  nem  bande- 
riatus nemesekre  nézve  pénzben  határoztatik  meg. 

**  Duo  probi  et  fideles  de  medio  nobilium  eligantur 

qui  strictíssimo  sub  juramento  universa  bona    et    jura    possessio- 


aSl  -■?  7{eform   czimű  műből. 

Ha  a  nemesség  adómentességének  eredetét  keres- 
sük, ne  menjünk  vissza  nemzeti  függetJenségünk  kor- 
szakára, jelen  kiváltságunkra  ott  nem  fogunk  példát 
találni;  nemi  11.  Ulászló  s  Lajos  büszke  zászlósai 
minden  féktelenségök  mellett  megvetéssel  fordultak 
volna  el  az  esztelentől,  ki  őket  azon  ügyefogyottak 
közé  számítá  vala,  kiket  Mátyás  király  egyedül  men- 
tett föl  az  adótól.*  Ez  úgynevezett  jog  sokkal  ké- 
sőbb, azon  korban  vette  eredetét,  melyben,  mivel  a 
magyar  törvényben  irva  áJl,  hogy  a  nemesség  csak 
a  hon  védelmére  köteleztetik,  találkoztak,  kik  ebből 
kiokoskodák,  hogy  katonának  állni  csak  a  nemesre 
nézve  nem  kötelesség,  midőn  kardot  csörtetve  olda- 
lunkon még  vitéz  nemzetnek  képzelők  magunkat, 
noha  kezünk  a  jó  vasat  hordani  gyenge  lett,  melyben 
midőn  nemzetiségünket  egy  pár  bérruháson  láthattuk, 
s  midőn  a  népnél,  mely  dolgozik,  kik  ezt  nem  tevék, 
magokat  magasabb  lényeknek  gondolák ;  ki  ezt  tagadja, 
ki  azon  állítással  lép  föl,  hogy  jelen  adómentességünk 
a  magyar  nemesség  által  mindig  élveztetett,  szégyen- 
bélyeget süt  egész  történetünkre. 

Ulászló  és  Lajos  büszke  zászlósai  egyenetlenség  s 
gőgös  felfuvalkodás  által  megrontották  a  hazát,  de  a 
bűn,    hogy    érte    áldozni    semmit    nem    akartak,  nem 

naria  tam  Dominorum  quam  nobilium  in  Cottu  adiacentia  con- 
scribant.  Dominorum  quidem  ex  eo,  ut  resciatur  numerus  jobba- 
gyionum  iuxta  quem  gentes  conservare  tenentur.  — Nobi- 
lium verő,  ut  pecunjse  alias  ad  conservationem  stipendiariorum 
sive  gentium  exigi  solitae  iuxta  verum  et  iustum  computum  atque 
numerum  —  —  assignentur.   Bach.    J518.   Art.    i. 

Ut  omnes  viri  ecclesiastici  atque  Barones  et  nobilcs,  qui  ra- 
tione  bonorum  suorum  50  equites  sivc  levis  armaturse  seu  husza- 
rones  tenere  non  possunt,  pecunias  de  bouis  corum  in  médium 
nobilium  Cottuum,  ubi  eiusmodi  bona  adjacent,  administrarc 
teneantur. 

J525.  Art.    11.  Kovach.  Vest.  Comitiorum. 

Ugyan  e  törvény  megujíttatik   1526.    27-ik    törvényczikk    által. 

*  Quod  nobiles  unius  sessionis  domus  allodiales  nobilium  ac 
familiarum  earundem,  qui  expensis  dominorum  nutriuntur,  villici 
quoque  et  nimium  paupcres  non  dicentur.    1478.  Art.  4. 

nyomja  porukat,  s  ha  az  eldődöknek  adva  volna 
visszatérni  c  földre,  hol  egykor  laktak,  bármi  szigorú 
ítéletet  mondjon  cllenök  a  történetíró,  nincs  közöttök 
egy  is,  ki  a  nemesség  tehermentességi  követeléseit 
hallva,  gyalázatot  nem  kiáltana  utódaira. 

Világos  mindezekből,  hogy  a  magyar  nemesség  a 
mohácsi  ütközetig  a  hadi  terhekre  nézve  adómentes- 
séget nem  élvezett;  fordítsuk  most  szintén  a  hadi 
adó  tekintetében  figyelmünket  azon  időszakra,  mely  e 
gyászos  csatát  követé. 

Azon  időszak,  mely  a  mohácsi  vésznap  után  követ- 
kezett, szomorú  vala  a  hazára  nézve.  A  magyar  ne- 
messég önpéldáján  tanulta  meg  —  s  vajha  soha  ne 
felejtené  e  tapasztalást!  —  bogy  ki  a  törvény  kö- 
telékeit lerázva,  féktelenségben  keresi  szabadságát, 
rabbilincsek  között  taníttatik  azon  engedelmességre, 
melyet,  midőn  a  közjó  érdekében  kívántatott,  mutatni 
nem  akart.  De  sértené  az  igazságot,  ki  azért  azt 
állítaná,  hogy  a  mohácsi  ütközet  után  bekövetkezett 
közzavar  a  nemesség  által  arra  használtatott,  hogy 
egykori  hadi  kötelességeit  lerázza.  Már  az  1528. 
j.  törvény  fentartja  s  megújítja  mindazon  kötelessé- 
geket, melyek  a  nemesség  vállain  feküdtek,  s  ugyan- 
azon sanctiót  köti  teljesítésökhez,  mely  alatt  azok 
Zsigmond  korában  álltak.  E  törvénytől  az  előbb  idé- 
zett 1687.  12.  czikkelyig  törvénykönyvünk  a  hadi  adó 
s  katonatartás  fejében  a  nemesség  áJtal  viselt  adóz- 
tatásnak hosszú  sorát  foglalja  magában  oly  szakadat- 
lan lánczolatban,  hogy  alig  foghatom  meg,  azok,  kik 
nemesi  jogaink  bebizonyítására  törvénykönyvünk  ezen 
részére  annyiszor  hivatkoznak,  mJként  nem  vevék 
észre  az  ugyanott  följegyzett  kötelességeket  is  ;  me- 
lyek annyival  sulyosbak  valának,  miután  számos  tör- 
vények azokat  még  szorosabban  határozák  meg ;  vagy 
igen  tetemes  s  csak  a  nemesi  birtokra  vetett  subsi- 
diumok  által  még  nehezítik.*  S  valóban,  ki  a  ncmes- 

*   Cum  et  cxteri  status  juvare  communem  defensionem  debeant : 

ségnck  a  hazáért  akkor  tett  áldozatait  tekinti,  az 
1559.  ly.  törv.  czikkben  foglalt  panaszt:  miként  a 
magyar  nemesség  a  török  elfoglalás  által  okozott 
szenvedésein  kivül  nem  kisebb  adóztatásokkal  terhel- 
tetik, mint  ő  felsége  nyugalomban  élő  tartományai, 
nem  tarthatja  igazságtalannak. 

Egész  adóztatási  rendszerünk  történetének  leirása 
e  munka  körén  kívül  fekszik,  s  azért  fölhagyva  to- 
vábbi idézésekkel,  a  mondottak  után  csak  még  azon 
meggyőződésemet  fejezem  ki,  hogy  miután  1715-ig 
hazánknak  rendes  védelme  csak  banderiális  seregeire 
bízatott,  s  ezeknek  fölállítása  és  tartása  a  zászlós  urak 
s  nemesség  költségein  történt,  világos,  miként  a  ne- 
messég adómentességi  kiváltsága  a  hadi  adóra  nézve 
1715   előtt  nem  létezett,  sőt  hogy  azon    terhek,    me- 


Domini  praepositi,  Abbates  et  CapituJares  ratione  dccimarum 
suarum,  onera  in  priori  constitutionc  NovisolicnsJ  Art.  26.  1542. 
specjficata,  fcrrc  debebunt.  De  bonis  autem  eorum  possessionariis 
jnstar  nobilium  et  pro  continua  defensione  et  pro  expeditionc 
generáli  equites  ratione  coJonorum  alant.  1543.  Art.  13.  Jásd  ehhez 
1555.  Art.  5. 

Lucrationis  tempore  gentium  regestrum  fiat,  quod  ad  Comita- 
tum  mittatur,  unde  cognosci  possit,  an  domini  et  nobiles  respectu 
bonorum  suorum  sufficientem  militem  subministraverint.  1545. 
Art.   26. 

Nobiles  arces  habentes,  et  in  numerum  baronum  non  adsciti, 
onera  cum  comitatu  ferant.    1556.  Art.  40. 

Pratterea  de  gentibus  iis,  qux  continuo  pro  communi  defen- 
sione sünt  jntertenendae  (azaz  itt  világosan  az  akkori  időben  léte- 
zett állandó  katonaság)  ut  pro  hoc  anno  iuxta  modum  in  aliis 
conventibus  institutum  (azaz,  részint  a  zászlós  urak,  részint  a  megye 
pénztárába  fizető  nemesség  által)  interteneantur,  neque  in  hac  re 
sit  personarum  exceptio,  sed  tam  per  dominos  quam  nobiles 
aequaliter  observetur.    1567.  Art.   20. 

Continuos  equites  intertenere  nolentcs,  ablatione  bonorum  puni- 
antur.     578.  Art.  8. 

Az  1595.  3.  törv.  ez.  által  a  nemesség,  birtokában  talált  min- 
den porta  után  6  frt  fizetést  vállal  magára,  büntetés  alatt  kiköt- 
vén, hogy  ez  adó  a  parasztoktól  szedetni  nem  fog. 

Hasonló  rendelkezés  tétetik  az  ]  597.  2.  t.  ez.  által  stb.  stb. 
nem  akarom  olvasóimat  untatni  több  idézésekkel. 

lyck  jelenleg  a  hadi  adó  által  pótoltatnak,  majdnem 
kizárólag  a  nemesség  által  viseltettek. 

Áttérek  most  az  adónak  második  nemére,  a  házi 
adóra.  Miután  e  kérdés  hosszú  vita  által  már  eléggé 
fölvilágosíttatott,  röviden  csak  azt  jegyzem  meg : 
hogy  mind  az  1486.  64,  mind  az  1649.  48-nak  ren- 
delése világos,"*^  s  hogy  azon  motivatió,  melyet  az 
utóbbi  törvény  az  érsekújvári  nemesek  adóztatására 
nézve  felhoz:  miként  t.  i.  kinek  a  nemesi  kiváltság 
tetszik,  annak  magát  az  ezzel  járó  közterhek  alól 
kivonni  nem  szabad,  napjainkban  az  egész  magyar 
nemességre  ép  úgy  illik,  mint  mikor  e  törvény  ho- 
zatott Érsekújvár  nemeseire. 

A  többször  idézett  1687.  12.  t.  ez.  hol  a  nemes- 
ségnek általános  adóztatási  kötelessége  megújíttatik, 
e  szavakban:  in  médium  Cottuum  publicaruni  et  com- 
munium  quoque  impositionum  onera  sufferre  assolere, 
a  közös  költségek  alatt,  melyeket  az  országos  költ- 
ségektől elválaszt,  szinte  a  megyei  házi  adót  érti,  s 
így  ez  előbbi  törvényeket  megerősíti.  Úgy  is  tudja 
mindenki,  hogy  azon  korban,  melyről  szólok,  a  házi 
s  hadi  adó  kezelése  egymástól  elválasztva  nem  volt, 
s  mindazon  adó,  mely  a  nemesség  által  a  megyei 
bandériumok  fentartására,  mindaz,  mely  a  megye 
költségeinek  fedezésére  fizettetett,  egy  pénztárba 
folyt,  mit  már  azon  számos  törvények  is  bizonyítanak, 
melyek  által  később  a  házi  s  hadi  adónak  külön  ke- 
zelése parancsoltatik. 

*  Quare  praesenti  decreto  sancitum  est :  quod  a  modo  omnes 
et  singuli  cujuscunque  status  et  conditionis  posscssionati  homines 
existant,  et  in  quocunque  Cottu  constituantur,  expensas  per  com- 
munitatem  disponendas,  de  bonis  et  possessionibus  suis,  ad  ratam 
portJoncm  sive  sortem  eorundem  in  médium  communitatis  semper 
persolvere  et  persolvi  facere    debeant  et  teneantur.  —   14S6.    64. 

Idcirco  decretum  est :  ut  quandoquidem  ipsis  (az  érsekújvári 
várban  lakó  nemeseknek)  praerogativa  nobilitaris  piaceret,  onus 
quoque  huius  vei  cuiusque  Cottus  subire,  taxationique  et  juris- 
dictJoni  ilüus  vei  cuiuscunque  Cottus  subjicere  sese  debesnt  et 
teneantur.    1649.  48. 

A  magyar  nemesség,  mint  a  felhozottakból  láthatni, 
a  XVI]  1.  század  kezdetéig,  mind  az  akkor  létezett 
hadi  adóra,  mind  a  megyék  közszükségére  nézve 
hiven  teljesíté  tehát  adózási  kötelességét,  s  senki  által 
ingyen  élősködéssel  nem  vádoltathatik.  A  kérdés,  mely 
most  előttünk  fekszik,  az :  váljon  az  1715.  8.  t.  ez. 
tett-e  oly  változásokat  állományi  szerkezetünkben, 
minőket  sokan  belőle  következtetni  akarnának?  azaz  : 
lehet-e  e  czikkre  hivatkozva,  nemességünk  adómentes- 
ségének jogszerűségét  bebizonyítanunk? 

Az  1715.  év,  alkotmányi  kifejlődésünk  tekinteté- 
ben, kétségen  kívül  a  legfontosabbak  egyike.  A  nem- 
zet fáradt  vala  annyi  háborgások  után;  a  nemesség, 
görnyedve  mindig  súlyosabbá  vált  banderialis  köte- 
lességének teljesítése  alatt,  változások  után  vágyódott; 
a  kormány,  miután  tapasztala,  hogy  a  banderialis 
seregek  nemcsak  törökök  ellen  használtathatnak,  nem 
báná,  ha  a  nemességnek  ebbeli  tartozása  más,  pénz- 
beli váltsággal  cseréltetik  föl,  habár  első  pillanatban 
nem  pótolná  is  egész  kiterjedésében  a  megszűnendő 
bandériumokat,  és  az   1715.   8.  t.  ez.  törvénynyé  lón* 

Midőn  a  törökök  részéről  fenyegető  veszély  még 
egészen  meg  nem  szűnt,  a  nemesség  banderialis  köte- 
lessége még  fentartatik  e  törvényczikk  által ;  azon- 
ban teljesítése  csak  azon  esetekre  szoríttatván,  ha  a 
király  azt  szükségesnek  tartaná.  A  fontos  változás, 
mely  által  eddig  egy  kizárólag  a  nemesség  által  viselt 
teher  a  jobbágyok  nyakába  rovatott,  már  ekkor  a 
rendes  adó  elfogadása  által  megtörtént,  az  egésznek 
kifejtését  s  rendszeresítését  bízvást  a  jövőre  lehete 
bízni.  Már  az   1723.   6.  t.-czikk  a  földbirtokosokat  és 

*  Quandoquidem  nobiles  et  omnes  illi,  quos  sub  notnencla- 
tjone  hac  cuiuscunquc  sínt  honoris,  dignitatis  et  status  personae 
in  Hungária  lex  complectitur,  pro  Rcgni  defensione  militare, 
adeoque  personaliter  insurgere,  suaque  respective  banderia  pro- 
ducere et  prxstare  tcneantur,  id.  S.  C.  R,  Majestas  quoties  ne- 
cesse  esse  judicaverit  ad  conformitatem  sancitarum  superinde 
legum  in  posterum  quoque  desiderare  et  exigere  poterit.  1715.8. 

nemeseket  minden  adótól  örök  időkre  szabadoknak 
nyilvánítja,  (miről  még  1715-ben  szó  nem  vala)  a 
banderialis  kötelesség  külön  megemlítése  helyett  pe- 
dig már  csak  általánosan  a  katonáskodásról  szól.">^*  Az 
174J.  8-ik  t.-cz.  pedig  az  1723.  6-ik  törvényczikk 
által  kimondott  örök  adómentesség  köiül  chinai  falat 
állított  föl,  mely  szerint  azt  még  a  király  s  nem- 
zet között  történhető  egyetértés  esetében  sem  lehetne 
változtatni,  mi  által  ildomos  apáink,  úgy  látszik,  ön- 
magok megvallák,  hogy  e  jog  nem  tartozik  azok  közé, 
melyeket  veszély  nélkül  kérdés  alá  vonhatni. 

Hogy  a  magyar  nemesség  azon  befolyása  által, 
melyet  a  törvényhozásban  csak  maga  gyakorolt,  a 
XVIU.  században  teljes  adómentességet  tuda  kieszköz- 
leni  magának,  az  az  idézett  törvények  után  nem  szen- 
ved kétséget ;  valamint  az  sem  csuda,  hogy  a  kor- 
mány, mely  a  banderialis  rendszer  minden  veszélyeit 
ismeré,  örömmel  látá,  hogy  e  kötelesség  rendes  adó- 
val váltatott  föl,  habár  az  ilyképen  támadott  teher 
nem  azon  vállakra  tétetett  is,  melyeket  az  alkotmá- 
nyunk szelleme  szerint  illetett.  A  kérdés  csak  az : 
váljon  e  törvények  úgy  alkottattak-e,  hogy  azokra 
állandó  jogköveteléseket  alapítani  lehetne?  váljon  a 
törvényhozó,  midőn  az  idézett  czikkeket  alkotá,  nem 
lépett-e  túl  természetes  jogkörén,  mely  bármi  tágas 
legyen,  az  anyagi  és  erkölcsi  lehetőségek  határán  túl 
nem  terjedhet?  S  e  szempontból  kiindulva,  én  az 
1723.  6-ik  t.-czikket  oJyannak  tartom,  melyet  alkotni 
semmi  törvényhozásnak  nem  állt  szabadságában. 

Ha  valaki,  bizonyosan  én  nem  akarom  a  törvény- 
hozás hatáskörét  szűk  korlátok  közé  szorítani ;  de 
azért  mondhatja-e  valaki,    hogy  a  törvényhozónak  jo- 


*  S  I.  Sacratissima  qucque  Majcstas  eosdem  SS.  et  OO.  tam 
dominos  terrestres,  quam  et  alios  quosvis  nobilitarí  praerogativa 
graudentes  ab  omni  contributione  in  perpetuum  immuncs  conser- 
vandos  deccrnit. 

5  2.  Miiitare  nihilominus  pro  regni  defcnsione  teneantur.  1723.  6. 

gában  áJl,  megszüntetni  bizonyos  osztályokra  nézve 
örök  időkre  minden  tartozásokat?  hogy  jogában  áll 
elvetni  az  összes  erőnek  felét,  mely  a  nemzet  fen- 
állására  megkívántatik,  s  mindezt  pótlék  nélkül,  csak 
mert  az  egyes  törvényhozók  egyéni  hasznát  előmoz- 
dítja? törvényt  alkotni,  mely  által  a  hon  kifejlődése, 
sőt  független  fennállása  lehetlenné  válik?  Kérdem,  ki 
számíthatja  ily  törvények  alkotását  a  törvényhozás 
hatásköréhez  ? 

Magok  a  nem  adózásnak  barátai  is  érezték  ezt 
némi  tekintetben,  s  azért  az  említett  törvények  iga- 
zolására   egy    szép    juridicus    fi cti ócskát  állítottak  fö\. 

A  fictió  röviden  ez  : 

Magyarországnak  egész  földe  a  koronáé,  vagy  a 
mennyiben  általa  adománylevelek  útján  egyes  neme- 
seknek ajándékoztatott,  ezeké.  (Mint  tudva  van,  a 
nem  nemeseknek  bírhatási  jog  csak  a  most  múlt  ország- 
gyűlésen adatott.)  Már  most  lássákkedvesvéreink,  adózni 
kívánó  uraimék  —  így  szólnak  a  kiváltság  barátai  — 
a  nemesség  nem  hiában  kapta  adómentességét,  hanem 
a  mint  tudják,  az  egész  magyar  föld  az  övék  levén, 
egy  részt  kivágtak  különösen  e  czélra  pro  fundo  con- 
tributionali,  s  erre  vetették  egész  tartozásukat.  Az 
egészben  nincs  semmi  rendkívüli,  csak  úgy  kell  föl- 
venni, mintha  valaki  több  megyében  jószágot  bír,  és 
egész  adósságát  egy  jószágra  tábláztatja  be,  vagy  azt 
különös  záiog  gyanánt  jelöli  ki. 

Noha  ezen  fictió  az  J74].  8.  azon  szavaival:  ne 
onus  quoque  modo  fundo  inhaereat,  úgy  hiszem,  ellen- 
tétben áll:  se  1741.  8.  czikk  a  nemadózók  decalogja 
egyik  legszentebb  törvényének  tartatik,  nekem  az 
egész  okoskodás  ellen  csak  azon  kifogásom  van,  hogy 
az  egész  nemcsak  nevezhető  költeménynek,  hanem 
valósággal  az  is,  és  hogy  az  egész  adóalap  kiszakasz- 
tása  s  átadásának  története,  első  betűtől  utolsóig, 
nagyszerű  hazugság. 

Talán  bizony  nem  az  ? 

Önök,    nem    adózó    uraim!    azt    mondják,    hogy  az 

egész  úgynevezett  adóalap,  vagyis  az  összes  úrbéri 
föld  önök,  vagy  —  nem  bánom  —  az  összes  nemes- 
ség által  a  végett  adatott  1715-bcn  a  jobbágyoknak 
által  —  hogy  belőle  örök  időkig  minden  lehető  adóz- 
tatást viseljenek. 

Nem  fogok  önökkel  e  pillanatban  arról  vitatkozni, 
hogy  ebbeli  szerződésök  kissé  uzsorás  vala,  önök 
nem  lágy  szív  emberei,  hanem  ildomos  férfiak,  kik 
önhasznukat  keresik,  s  ilynemű  ellenvetéseket  csak 
megvetéssel  hallanának;  de  legyen  szabad  kérdez- 
nem: miként  fogják  bebizonyítani  ez  úgynevezett  adó- 
alapnak minden  egyéb  nemesi  birtokból  történt  ki- 
vágását, kiváncsik  vagyunk  az  okiratot  látni,  melyben 
a  szerződés  följegyezve  áll,  hisz  annyit  író  országunk- 
ban talán  csak  ily  fontos  egyezkedés  egy  részről  e 
hon  egész  nemessége,  a  másikról  minden  adózói  kö- 
zött nem  történt  a  nélkül,  hogy  följegyeztetett  volna: 
miként  ez  és  ez  napon  megjelenve  az  N.  N.  kápta- 
lan előtt,  egv  részről  mi  nemesség  ezer  és  ennyi  D 
mérföldnyi  birtokunkat  a  «hon  nemtelen  lakóinak 
örökre  bevallottuk;  más  részről  mi  nép  ez  örök  be- 
vallást háladatoi  szívvel  elfogadva,  magunkat  minden 
létező  s  valaha  létezhető  országos  s  házi  stb.  adónak 
alávetjük.D  Hol  van,  kérdem  még  egyszer,  a  legfonto- 
sabb iromány?  hadd  lássuk,  hadd  bámuljuk  tartalmát. 

Miután  a  nemadózó  urak  még  nincsenek  oklevelek 
előmutatására  itélct  által  utasítva,  hihetőkép  nem  fog- 
nak előállni  a  kivánt  oklevéllel,  s  azért  okoskodásaink 
által  vagyunk  tartalmát  pótolni  kénytelenek. 

Annak  bebizonyítására,  hogy  a  magyar  nemesség 
által  1715-ben  az  adó  egy  különös  alap  (fundus)  ki- 
jelölése által  megváltatott,  a  következő  lehetőségek 
egyikét  kell  felvennünk : 

Vagy  A.  e  hon  nem  nemes  lakói  az  ennlített  1715. 
év  előtt  nem  bírtak  semmi  földbeli  tulajdonnal,  s  csak 
midőn  a  nemesség  adófundusát  megállapítá,  nyerték 
jelen  haszonvételi  földbirtokukat;  vagy 

B.    föl dmi velőink    egy    bizonyos    mennyiségű    föld 

B.   Eotvős  József  n;unkáibó].   J].  19 

használatában  voltak  ugyan  már  annak  előtte  is,  de 
a  mennyiség  1715-bcn  tetmesen  megnagyíttatott;  vagy 
C.  a  jobbágyok  által  bírt  földmennyiségre  nézve 
17  j  5-ben  nem  történt  ugyan  változás,  de  a  jobbágy- 
nak földesura  iránti  tartozásai  kisebbíttettck  meg,  s 
épen  a  jövedelmi  kisebbítés  az,  mit  a  nemesség  adó 
alapjául  ajánlott. 

Ha  e  három  lehetőség  között  egy  sem  valósul,  min- 
den kétségen  kívül  kW,  hogy  a  nemesség  1715-ben 
nem  adott  semmit,  s  így  semmi  kötelességtől  föl  nem 
mentheté  magát.  S  alkalmasint  ez  lesz  a  tárgy  bő- 
vebb vizsgálatának  eredménye. 

A  mi  mindenek  előtt  a  felállított  lehetőségek  else- 
jét illeti,  ki  lesz  elég  balga  azon  állítással  lépni  fel, 
hogy  hazánk  nem  nemes  lakói  az  1715-iki  törvény 
előtt  földmíveléssel  nem  foglalkoztak,  holott  maga  az 
osztálynak  neve:  Coloni,  ily  állítás  megczáfolására 
több  mint  elégséges,  ha  annyi  törvények,  1514.  16. 
1548.  32.  1553.  II.  stb.,  melyekben  a  Colonusok 
jogai  s  kötelességei  meghatároztatnak,  nem  szólnának 
is  e  tekintetben  világosan. 

A  magyar  nemesség  földmíveléssel  nem  foglalkozva, 
jószágainak  jövedelmeztetésére  a  népesítésen  kívül 
egyéb  módot  nem  ismert,  innen  van,  hogy  azon  ese- 
tekben is,  hol  valamely  adó  egyenesen  csak  a  nemes- 
ségre rovatik,  mint  az  például  1542-,  1595-,  1597-bcn"^ 


*  Ut  pro  hac  vice  de  singulis  portis  rationc  jobbagyíonum 
florcni  hungarici  novcm,  rationc  autem  dominorum  terrestrium 
floreni   6  numerentur.    1595.   3. 

QuilJbet  dominorum  Prxlatorum  de  singulis  10  portis,  ternos 
equites  et  totidem  pedites  bene  armatos  statuat.  Quorum  mediam 
partém  dominus  terrestris,  aJterara  autem  partém  colonus  scrvat 
et  interteneat.    1597.  2. 

Universi  praterea  Coloni,  domos  habentes,  astimatione  pcrren- 
nali  erunt  aestimandi,  puta  Colonus  unus  pro  quadraginta  flore- 
nis  :  qua  seatimatione  facta,  quisque  dominorum  et  nobilium  sexa- 
gesimam  partém  dictorum  quadraginta  florenorum  (qui  pro  numero 
et  acsíimatione  colonorum  unicuique  obneverit)  ex  propria  bursa 
sine  Colonorum  gravamine  conferre  debebit.    1542.   28. 

történt,  ez  adó  kulcsául  nem  jószágaik  kiterjedése, 
hanem  csak  —  azon  népesített  jobbágytelkek  vétet- 
nek fel,  melyek  az  egyes  nemes  jószágán  találtatnak. 
Miként  lehetne  ily  viszonyok  alatt  kétkedni,  hogy  a 
nemesség  által  már  hajdanában  annyi  föld  osztatott 
ki  a  jobbágyok  között,  mennyit  azok  munkájokkal 
győztek,  s  hogy  így  az  1715-iki  rendeknek,  az  álta- 
lunk felállított  második  lehetőség  szerint,  a  jobbágyok 
kezeiben  talált  földmennyiséget  nevelni  alkalmuk 
sem  volt. 

Nem  szándékom  ez  alkalommal  a  jobbágyok  által 
jelenleg  s  egykor  bírt  földmennyiség  megbecsülésébe 
ereszkedni,  kik  az  urbárium  behozatalakor  történtekről 
valamit  hallottak,  sőt  kik  csak  az  összesítési  törvé- 
nyek alkalmazását  követték  is  figyelemmel,  meg  fog- 
ják vallani,  hogy  a  kettős  operatió  által  a  jobbágyok 
kezeiben  található  földmennyiség  tetemesen  megkeve- 
sedctt.  S  ha  1815-ben  a  jobbágyok  földbirtoka  a  reájok 
vetett  adó  tekintetéből  csakugyan  megtoldatott  volna  is, 
(mire  azonban  történeti  adat  nincs)  mindazáltal  alig 
hiszszük,  hogy  a  jelen  pillanatban  a  jobbágyok  által 
több  föld  használtatnék,  mint  mielőtt  a  nemesség  a 
jobbágyok    birtokát    nagylelkűen    adóalapul  jelölte  ki. 

Ki  egyébiránt  mégis  kétkednék  állításunkon :  mi- 
szerint a  jobbágynak  földbirtoki  viszonyai  j  71 5-ben, 
midőn  reá  egy  egészen  új  teher  rovatott,  nem  változ- 
tak, azt  Verbőczy  hármas  könyvének  111.  rész  29.  és 
30.  szakaszára  utasíthatjuk,  honnan  látni  fogja,  hogy 
még  Verbőczy  korában  is  a  jobbágyoknak  bizonyos 
tekintetben i  birtokjoga  soha  kétségbe  nem  vétetett, 
sőt  a  fekvő  birtoknak  felére  nézve,  mennyiben  az  a 
jobbágy  szerzeményéhez  tartozott,  szabad  rendelke- 
zési, sőt  fia  halálának  esetében  substitutiói  joga  is 
fentartatott ; -^  valamint    felfogásom    szerint,    a  hármas 


*  Si  verő  (rcs  immobiles)  per  scmet  ipsum  fuermt  acquisitae, 
in  duas  dividcntur  partcs,  quarum  una  dominó  ipsi  terrcstri, 
ahcra  vcro  cui  testamcntalitcr  legaverit,  cffective  ccdet  §.  4-  Ubi 

könyv  1.  r.  40.  ez.  is,  midőn  az  esetet,  melyben  a 
jobbágy  telkétől  megfosztathatik,  kijelöli,  világosan 
bizonyítja,  hogy  a  jobbágyot  telkétől  elhajtani  még 
Verbőczy,  földmívelő-osztályainkra  nézve  oly  szomorú 
korszakában  sem  állt  földes  urának  szabadságában. 
S  általában  a  hármas  könyv  szavaiból  láthatni,  mikép 
a  jobbágybirtok  viszonyai  nem  igen  különböztek  azok- 
tól, melyekbe  az  urbárium  szerint  állíttatott,  s  mik 
szerint  őt  csak  haszonvételi  tulajdon  illeti.* 

Nézzük  most  azon  harmadik  lehetőséget,  melyet 
felállítánk.  A  jobbágyok  által  bírt  föld  bizonyos  úri 
tartozásokkal  terheltetvén,  ezek  a  földes  úrnak  valódi 
tulajdonát  teszik;  minélfogva  talán  a  jobbágyi  birto- 
kot terhelő  úri  tartozások  egy  része  engedtetett  cl 
1715-ben,  s  ez  ajánltatott  a  nemesség  által  az  adó 
alapjául  ?  Ez  annyival  valószínűbbnek  látszik,  mivel 
törvénykönyvünkből  már  példát  mutathatunk  reá. 

A  tizenhatodik  században  a  határvárak  fölépítése  s 
kijavítása  által  a  jobbágyokra  új  teher  háríttatctt,  s 
ím  az  1533.  1  I.  t.-czikk  a  jobbágyok  úrbéri  munká- 
ját, mely  mint  tudva  van,  már  11.  Ulászló  törvényei 
által  évenkénti  52  napra  határoztatott  meg,  40  napra 
szállítja  le,"^"^  mj  hogy  egyenesen  ez  új  teher  tekin- 
tetéből történt,  világosan  bizonyítja  az,  hogy  a  job- 
bágyoknak a  várak  kijavítására  fordított  új  munkabeli 
tartozása  az  1567.  17.  t.-czikk  által  épen  azon  12  napra 
határoztatott  meg,  melylyel  a  jobbágy,  a  fentidézett 
törvény  értelmében,  urának  kevesebbel  tartozott. 

Őseink  a  XVJ.  században  joggal  mondhatták  tehát, 
hogy    ámbár    nem    ők    személyesen  teljesítek  a  várak 


tamen  rusticus  haeredcm  reliquerit  legjtimum,  et  hsercs  aetatcm 
1 1  annorum  non  attigerit,  tum  poterit  páter  non  solum  de  por- 
tioné sua  (azaz  birtoka  feléről)  testari,  verum  etiam  haeredi  par- 
Yulo  —  hacredem  alium  (quem  maluerit)  substituerc,  111.  rész.  30.  p. 

*   Ugyan  ott  8.   §. 
'  **   Ut  loco    52   dierum    quibus    in  priori   constitutione  dominis 
suis  servire  fuerant  obligati,   quadraginta  tantum   dies  in  posterum 
serviant.    i  553.    1  j. 

fentartására  szükséges  munkákat,  mégis  ez  adó  alapja 
általok  adatott;  de  váljon  őseink  a  XVllI.  században 
mondhatják-e  ezt  ? 

Némelyek  el  akarnák  hitetni  velünk,  hogy  a  job- 
bágyi telek,  az  úrbér  előtt,  kiterjedésére  nézve  sza- 
bályozva nem  vo!t.  Ez  állítást  meghazudtolja  a  tör- 
vény. Már  az  1567-ik  5.  t.-cz.  oly  parasztokról  szól, 
kik  a  földnek  csak  egy  negyedét,  hatodát,  vagy  nyol- 
czadát  bírva,  uroknak  csak  egy  negyed,  hatod,  vagy 
nyolczad  részét  fizetik  annak,  mi  egy  egész  telektől 
fizettetik. -^^  Miből  világos,  hogy  a  teleknek  kiterje- 
dése már  akkor  meg  vala  határozva. 

Vagy  talán  abban  fekszik  a  könnyítés,  hogy  a  munka 
52  szekeres  napban  állapíttatott  meg?  Láttuk,  hogy 
a  XVJ.  század  alatt  a  jobbágy  munkabeli  tartozása  a 
várépítéseknél  tett  szolgálatai  tekintetéből  évenként 
negyven  napra  szállíttatott  le;  azonban  törvényköny- 
vünkből világos,  miként  azok  úri  munka  tekintetében 
már  előbb  sem  voltak  a  mostaninál  rosszabb  állapot- 
ban. A  jobbágyok  munkája  már  Ulászló  alatt,  mikor 
a  paraszt  zendülés  legyőzetvén,  jobbágyaink  felette 
nagy  kedvezésekre  nem  számolhattak,  52  napra  hatá- 
roztatott  meg."^"^  A  különbség  az  akkori  és  mostani 
állapot  között  csak  abban  fekszik,  hogy  míg  Ulászló 
törvénye  általán  véve  csupán  munkanapokról  szól,  ná- 
lunk a  gyalog  s  szekeres  munka  között  különbség 
tétetett,  8  az  elsőből  104  nap  kivántatik,  miben  én 
nagy  kedvezést  nem  látok. 

De  talán  a  munka  leszolgálására  nézve  adattak  a 
jobbágyoknak  némi  könnyítések?  Csalódás!  már  a 
XVJ.  században  majdnem  ugyanazon  rendeléseket  ta- 


*  Nimirum,  ut  si  colonus  ratione  eiusdcm  domus,  ín  qua  ha- 
bitat, aut  quartam  aut  sextam  vei  octavam  partém  agrorum  :  fundi, 
seu  pratorum  possideat,  atque  etiam  Dominó  terrestri  quartam 
aut  sextam  vei  octavam  partéra  eius  census  solvit,  qui  de  una 
integra  sessione  solvitur  e.  c.  t.    1567.  5. 

**  Item  qualibet  hebdomana  singulo  uno  die  servire  teneantur, 
J514.    16. 

láljuk,  melyek  az  úrbér  által  megújíttattak.  Az  1548. 
37.  t.-cz.  az  egy  héten  tartozás  felett  szolgált  robot- 
nak a  jövőbe  való  betudatása,  1 548.  35.  t.-cz.  a  szán- 
tás mikénti  teljesítése,  az  1550.  35.  t.-cz.  a  robotnak 
sürgetős  munka  idejébeni  kettőzéséről  már  rendel- 
keztek. 

Vagy  legalább  a  kilenczedet  engedtük  el  jobbá- 
gyainknak 1715-ben,  azon  kilenczedet,  melyet  Nagy 
Lajos  a  nemességnek  csak  azért  adott,  hogy  hadi 
szolgálatait  annyival  jobban  teljesítse,  s  melyet  azok- 
nak, kik  ezentúl  e  szolgálatokat  helyette  teljesítendik, 
átengedni,  isten  és  világ  előtt  igazságos  vala?  — 
Dehogy  tettük,  hisz  a  kilenczed  jövedelmeinkhez  tar- 
tozott s  mi  csak  kötelessségeink  átengedésében  va- 
gyunk nagylelkűek. 

A  magyar  nemesség,  mint  mindezekből  világos, 
1715-ben  semmit,  minek  valóságos  birtokában  volt, 
másnak  által  nem  engedve,  jobbágyainak  tartozását 
semmivel  nem  kisebbítve,  semmit  nem  tett,  minél 
fogva  magának  jogszerűleg  oly  tetemes  kiváltságot 
szerezhetett  volna,  mint  minőt  az  adóra  nézve  követel. 

De  váljon  szükség  vala-e  ezen  hosszú  bizonyításra? 
nem  világos-e  magában,  hogy  az  egész  állítás  való- 
ságos képtelenséget  foglal  magában  ?  Valljon,  ha  meg- 
cngednők  is,  hogy  a  jobbágyok  kezeiben  talált  birtok 
1715-ben  az  akkor  kivetett  adó  alapjául  jelöltetett  ki, 
nem  világos-e,  hogy  miután  a  hadi  adó  azóta  több, 
mint  kétszereztetett,  a  házi  adó  pedig,  túlzás  nél- 
kül mondhatjuk,  csak  azóta  támadott,*  mindazon 
mennyiségre  nézve,  melylyel  a  jelen  összes  adó  az 
1715-ki  adót  fölülmúlja,  az  adónak  akkor  alap  nem 
ajánltathatott,  s  így  annak  fedezése  a  jobbágyokat 
nem  illetheti  ?  Valljon  lehet-e  föltennünk  hogy  miután 
1715-ben,  mint  most,  hazánkban  sok  pusztabeli  bir- 
tok vala,  ha  csakugyan  a  nemesség  adóterhét  földben 

*  Vegyük  fel  például  Pest  megyét,  hol  a  házi  adó  1736-tóI 
1841-ig  szüntelen  öregbülve    9783    frttól    143,000  pp.  növekedett. 

váltotta  volna  meg,  a  puszta  birtokosoktóJ  nem  kíván- 
tatott voJna-e  ugyanakkor,  hogy  a  rcájok  eső  adó  fe- 
jében szinte  parasztok  által  használandó  földet  hasít- 
sanak ki  ?  mi  ha  nem  történt,  az  adóalap  regéjéhez 
tartva  magunkat,  azt  kellene  feltennünk,  hogy  a  né- 
pesített helységeket  bíró  nemesek,  társaikért,  kiknek 
pusztai  tulajdonuk  vala,  az  adó  megváltás  egész  ter- 
hét magokra  vállalták. 

A  magyar  nemesség  tehát  sem  a  mohácsi  vész- 
napok előtt,  sem  utána,  egészen  1715.  évig,  nem  bírt 
a  hadi  s  házi  adó  tekintetében  adómentességgel.  Meg- 
mutattam, hogy  azon  fictio,  melylyel  az  1723.  6.  t.-cz. 
védelmeztetik,  csakugyan  nem  egyéb  valódi  költe- 
ménynél ;  s  hogy  a  nemesség,  midőn  magát  előbbi 
tartozásaitól  fölmenté,  birtokának  egy  részét  adó  fun- 
dusaul  nem  jelölte  ki  soha.  S  nyugodt  kebellel  ismét- 
lem állításomat:  Hogy  a  nemesség  adómentességét 
nem  jognak,  hanem  csak  egy  óriási  visszaélésnek  tar- 
tom,   melyet  százados    élvezet  soha  nem  szentesíthet. 

Vannak  c  hazában  sokan,  kik  az  úgynevezett  parla- 
menti tacticának  több  fontosságot  tulajdonítanak,  mint 
a  mennyivel  valóban  bír,  s  ezek  károsnak  tartják,  ha 
a  nemesség  adómentessége  jogszerűség  szempontjából 
támadtatik  meg.  «Ne  ingereljük  fel  szerfölött  hangos 
követelés  által  a  nemességet  ellenünk  —  így  szólnak 
ők  —  legyünk  megelégedve,  ha  az  adónak  őt  illető 
részét  magára  vállalja,  s  engedjük  neki  az  örömet, 
hogy  azt,  mit  mi  kötelességnek  hiszünk,  nagylelkű- 
ségnek nevezhesse. »  H agyán!  ha  a  tapasztalás  c  né- 
zetet igazolja,  ám  szóljunk  alázatosan,  nem  bánom, 
hízelegve  mondjunk  el  hetenkint  egy-egy  panegyrist, 
énekeljünk  dithyrambusokat,  valahányszor  nemessel 
találkozunk,  ki  legszentebb  adósságát,  melylyel  e  ha- 
zának tartozik,  kegyesen  megadni  méltóztatott;  de 
váljon  remélhetjük-e,  hogy  ez  eljárás  eredményekhez 
vezetcnd?  —  Felette  hangos  követelés  által  reactiót 
idézünk  elő  —  ezt  hallom.  —  De  ugyan  valószinű-e  ez  ? 

Azok,    kik    az    adó    minden    nemétől    szent    bor- 


59^  -^  'Reform  czimű  műből. 

zalommal  visszaijedvc,  nemesi  kiváltságaikat,  me- 
lyek verekedve  szereztettek,  most  verekedve  védel- 
mezik, igen  következetesen  cselekszenek,  ha  rossz 
néven  veszik,  valahányszor  a  nemesség  adómentes- 
sége a  jog  szempontjából  megtámadtatik.  Ez  ura- 
kat tőlünk  meggyőződés  s  legszentebb  érzelmeink 
rég  elkülónözték,  s  csalatkozik,  ki  azt  hiszi,  hogy  az 
ellenszenv,  mely  kebleikben  a  haladás  elvei  s  férfiai 
ellen  létezik,  valaha  enyhülni  fog,  bármennyi  nem 
érdemlett  kimélettel  lépnénk  is  fel  ellenök,  s  ha  vala- 
mit csak  azért  keik  ne  elhagynunk,  mert  ezen  urak 
között  ellenhatást  geíjcszthetne,  nem  cselekednénk 
józanabban  oly  hadvezérnél,  ki  az  ellenséget  csak 
azért  nem  akarja  megtámadni,  mivel  hihetőkép  védel- 
mezni fogja  magát.  S  ugyan  a  közös  teherviselés  ba- 
rátai között,  annak  kinyilatkoztatása,  miként  a  nemes- 
ség eddigi  adómentessége  nem  jog,  hanem  visszaélés, 
miként  okozna  ellenhatást?  «De  ha  a  kérdésnek  ily 
módoni  felállítása  által  mégis  szakadások  okoztatnának 
táborunkban?!)  —  így  szólnak  félénk  tacticusaink.  — 
Akkor  azt  fogom  mondani,  hogy  e  szakadások  tör- 
ténhetnek a  kérdésnek  ily  módoni  felállítása  után,  de 
bizonyosan  nem  ennek  következtében.  Minden  párt- 
nak vannak  álhívei  s  hol  taps  várható,  nem  hiányza- 
nak komédiások,  kik  a  kedvelt  szerepeket  magokra 
vállalják.  Ha  a  párt  diadalhoz  közelít,  főkép  ha  győ- 
zelme híveinek  is  áldozatokba  kerül,  ezen  urak  eJ 
szoktak  válni,  s  ez  történhetik,  sőt  fog  történni  két- 
ségen kívül  az  adó  kérdésénél  is.  Oly  szent  ügyért 
nem  küzdöttek  az  emberek,  melynek  bajnokai  között 
hasonló  példákat  nem  mutathatnánk.  De  még  ezek  is, 
ha  elhagyva  a  zászlót,  melynek  egyedül  köszönhetik, 
hogy  nevök  eddig  tisztelettel  említtetett,  a  közös 
teherviselés  buzgó  barátiból  egyszerre  ellenségeivé 
válnak,  fogják-e  mondani :  miként  ezen  lépéseknek 
oka,  mivel  az  adónak  a  nemesség  által  való  elválla- 
lása már  nem  többé  nagylelkű  áldozatnak,  hanem 
puszta  kötelesség-teljesítésnek  neveztetik;    s  ha  mon- 

danák,  hoJ  van,  ki  ezen  igazolást  kaczagás  nélkül  hall- 
hatná? 

És  ha  a  közös  teherviselés  barátainak  e  neme,  az 
ellenfél  e  titkos  frigyesei  tőlünk  elválnak,  gyengébbek 
vagyunk-e?  Az  adó  kérdése  sokkal  tovább,  sokkal 
élénkebben  vitattatik,  nemcsak  egyesek,  hanem  töme- 
gek által  is,  hogy  sem  annak  megoldását  mástól,  mint 
valóságos  majoritástól  várhatnék.  A  tacticát,  mely  ne- 
mes czélokra  használtatik,  s  melylyel  a  minoritás  véle- 
ményének néha  győzelmet  szerez,  senki  nem  tisztel- 
heti inkább,  mint  én,  de  mi  az  adó  kérdését  illeti,  azt 
hiszem,  hogy  a  tactica  ideje  megszűnt  s  hogy  csak  a 
többségnek  az  adó  elvállalása  szükségéről  nyert  meg- 
győződése, vagy  mi  azt  talán  pótolhatja,  a  közvéle- 
mény víhatja  ki   e  kérdés  diadalát. 

Ha  a  közös  teherviselés  elve  eddig  életbe  nem  lép- 
hetett, az  ok  nem  a  tactica  hiányában,  hanem  egye- 
dül azon  túlnyomó  befolyásban  fekszik,  melyet  jelen 
megyei  szerkezetünk  mellett  a  nem  adózó  tömegek 
törvényhozásunkra  g^'akorolnak.  Míg  megyéink  bei- 
szerkezete  nem  változik,  a  közös  teherviselés  elvének 
teljes  diadalára  kevés  reményünk  lehet. 

Ha  meggondoljuk,  miként  az  utasítások  által  min- 
den elv  elfogadása  oly  tömegektől  függ,  melyekre 
míveltségi  állapotuknál  fogva  okoskodásokkal  hatni 
nem  lehet,  melyekre  roppant  számuk  miatt  a  közvéle- 
mény befolyással  nem  bír,  s  melyeknek  legnagyobb 
érdeke  az,  hogy  az  adómentesség  fentartassék,  nem 
bámulhatjuk,  hogy  a  közös  teherviselés  eddig  törvé- 
nyeinkben kimondva  nincs.  Jól  tudom,  sokan  e  rész- 
ben máskép  vélekednek,  nemességünk  egy  része  mí- 
veltség  —  s  külső  ki  nézésre  nézve  hasonló  a  néphez, 
s  így  ez  osztály  jogainak  védelmére  ugyanazon  okok- 
kal találkozunk,  melyek  általán  véve  a  nép  jogai  mel- 
lett hozatnak  fel.  «A  politicusképesség  nem  vagyon- 
tól vagy  socialis  állástól  függ,  a  törvény  az  ország 
minden  polgárait  egyiránt  érdekli :  miért  ne  vehessen 
mindenki  részt  annak  alkotásában)!)  stb.  stb.  ? —  Nem 

fogok  ez  okok  czáfoJatába  beleereszkedni.  —  Meg- 
győződésem az,  miként  a  míveltség  jelen  áJJásában 
alig  van  Európában  ország,  hol  a  választást  kivéve, 
a  többi  politikai  jogok  kivétel  nélkül  minden  polgár- 
nak által  engedtethetnének  s  hogy  hazánk  legkeve- 
sebbé emelkedett  ezen  fokra.  A  veszélyek,  melyeket 
Siéyés  a  jogok  szerfeletti  kiterjesztésében  a  szabad- 
ságra nézve  látott,  sehol  sem  léteznek  inkább,  mint 
nálunk.  Azonban  ha  e  tekintetben  nézetem  hibás,  ha 
az  összes  nép,  mely  hazánkat  lakja,  politicai  jogok 
gyakorlatára  képes  volna  is,  mit  bizonyít  ez  a  jelen 
kérdésre  nézve?  Nemességünk  bármily  számos  legyen, 
bár  nagyrészben  míveltség  s  vagyon  tekintetében  a 
nép  legalsóbb  osztályaihoz  számítható,  soha  népnek 
nem  neveztethetik.  Közte  s  a  valóságos  nép  között 
kiváltsága  is  örök  válaszfalt  képeznek,  s  a  közös  teher- 
viselés elvének  életbeléptetését  ezen  osztály  határo- 
zatától függeszteni  fel  nem  egyéb,  mint  olyanoktól 
várni  e  kérdés  czélszerű  megoldását,  kiknek  anyagi 
érdekei  azt  kívánják,  hogy  az  ne  oldassék  fel,  s  kikre 
más  érdekekkel  hatni  —  mint  általán  véve  minden 
tömegre  —  nem  lehet. 

Nézzük  példaként  Angliát.  Senki  nem  fogja  tagadni, 
hogy  az  osztály,  mely  ez  országban  a  gabnatörvények 
fentartását  kivánta,  a  miveltségnek  hasonlíthatlanul 
magasabb  fokán  áll,  mint  nemességünk ;  s  ha  most  fel- 
tesszük, hogy  ezeken  kívül  senki  Angliában  törvény- 
hozási befolyással  nem  bir,  ezek  pedig  nemcsak  vá- 
lasztás, hanem  utasítások  által  gyakorolják  törvényho- 
zási belolyásukat :  váljon  hiszi-e  valaki,  hogy  a  gabna- 
törvényekben  változások  történhetnének?  Egyes  ma- 
gasabban álló  egyéniségek  e  törvények  megszünteté- 
sérc szavaztak  volna,  egyes  törvényhatóságok  a  mellett 
adták  volna  utasításaikat,  s  bizonyosan  oly  férfiakat 
is  találunk,  kik,  mint  Deák  nálunk,  az  országgyűlési 
követség  elfogadását  azon  föltételhez  kötötték  volna, 
hogy  utasításukban  a  gabnatörvények  megszüntetése 
kimondassék ;    de    a    practicus    Angliában  bizonyosan 

nincs  ember,  ki  ily  viszonyok  között  a  gabnatörvények 
megszüntetését  remélheté  vala.  S  mi  arról  ábrándo- 
zunk, hogy  fentartva  megyei  szetkezetünket,  melyben 
kiváltságos  osztályainkon  kivül  senki  befolyással  nem 
bir,  s  mint  később  meg  fogom  mutatni,  a  jelen  szer- 
kezet mellett  nem  is  birhat,  fentartva  utasításainkat,  a 
közős  teherviselés  szent  elvének  törvényhozási  utón 
teljes  győzelmet  vívhatunk  ki. 

«De  az  utolsó  évek  példája  nem  bizonyit-e  egé- 
szen ellenkezőt  ?»  —  igy  szólnak  jelen  rendszerünk 
barátai ;  —  <rnem  láttuk-e,  hogy  a  magyar  nemesség 
az  országgyűlési  költségeket  önként  elvállalá,  hogy 
több  fontos  kiváltságairól  lemondott?  nem  tapasztal- 
juk-e a  lelkesedést,  melylyel  egyes  törvényhatóságok 
maiglan  a  közös  teherviselés  elve  mellett  buzognak? 
miért  ne  remélhetnék,  hogy  a  diadalt  végre  kivivjuk? 

Értsük  egymást  jól.  Senki  nem  tagadhatja,  miként 
a  közös  teherviselésnek  jelen  megyei  szerkezetünk  leg- 
buzgóbb  barátai  között  is  számos  pártolói  vannak.  Ki 
az  alkotmányos  élettel  nem  ismeretlen,  annak  tudnia 
kell,  hogy  valamint  a  nemzet,  mely  az  adó  szabad 
megajánlásának  jogával  nem  bir>  az  alkotmányos  nem- 
zetek sorába  nem  tartozik;  ugy  azok,  kik  c  joggal 
birnak  ugyan,  de  kötelességeiket  elismerni  nem  akar- 
ják, azaz  adót  ajánlanak,  de  annak  fizetésében  nem 
részesülnek,  alkotmányos  jogaikkal  csak  addig  élhet- 
nek, míg  a  passiv  polgárok  arról  föl  nem  világosittat- 
nak, hogy  a  kiváltságos  kastának  érdekei  az  övéikkel 
semmi  összekötetésben  nem  állanak.*  E  tekintet  maga. 


*  Ki  ezen  tétel  valóságán  kételkedik,  olvassa  Spanyolország 
történetét,  a  XVI.  században,  s  ha  e  hazában  V.  Károly  előtt 
több  alkotmányos  életet  lát,  mint  Európa  bármely  más  országában, 
s  már  II.  Fülöp  alatt  helyette  óriási  zsarnokságot :  ennek  egye- 
düli okát  abban  fogja  találni,  hogy  a  kiváltságos  osztályok  érde- 
keiket a  nép  érdekétől  elválasztva,  hatalmasok  lenni  megszűntek, 
s  a  közterhekben  részesülni  nem  akarván,  önmagokat  fölöslege- 
sekké tevék. 

mindazokat,  kik  hazánkban  az  alkotmányosság  baráti, 
a  közös  teherviselés  elvének  pártolóivá  teszi.  De  én 
nem  ezekről  szólok.  Ha  az  összes  intelíigentia  az  első- 
től az  utolsóig  a  közös  teherviselés  elve  mellett  nyi- 
latkozik is,  ez  az  elv  diadalára  még  mind  nem  elég. 
Szükséges,  hogy  a  nemes  tömegek  többségére  számít- 
hassunk, s  erre  az  eddig  történtek  után  kevés  való- 
színűséget Iátok. 

Nézzük  azokat,  mik  az  adó  elvállalása  iránt  a 
nemesség  részéről  eddig  történtek. 

dKész  vagyok  aránylagosan  minden  közterhekben 
résztvenni  (igy  szól  gr.  Széchenyi  Kelet  Népének 
355-ik  lapján);  s  értsük  egymást,  nem  bizonyos  ter- 
hekben  egyedül,  mint  például  a  házi  pénztár  viselé- 
sében, hanem  kivétel  nélkül  minden  lehető  terhekben, 
s  nem  szabad  ajánlkozáskép  egyedül,  de  törvényes 
kötelességileg,  s  mi  több,  a  reám  vetett  adónak  mire- 
fordítását  sem  kívánom  ellenőrizni  mindaddig,  mig  a 
polgár  és  pór  ebből  ki  van  szorítva  ;  mert  —  köztünk 
maradjon  a  szó  —  eg)xdül  nem  fizetési  ürügynek  tar- 
tom s  nem  egyébnek,  mint  hypocrisisnek,  ezen  sok- 
szor hallott  szójárásukat:  —  szivesen  adózom,  ha 
felelős  a  ministerium.D  Mindazok,  kik  a  közös  teher- 
viselést komolyan  akarják,  szándékukat  nem  érthetik 
máskép,  mint  gr.  Széchenyi  e  szavaiban  kimondá  — 
s  mégis  mit  látunk?  —  A  közös  teherviselés  elve 
helyett  a  háziadó  egy  részének  elvállalása  tüzetett  ki  a 
haladó  párt  programmjában.  S  mi  ennek  oka  ?  Talán 
nem  voltunk  meggyőződve,  hogy  közös  teherviselés- 
ről szólni  s  ha  ezen  elv  alkalmazásra  kerül,  azt  csak 
a  házi  adóra  szorítani  nevetséges;  talán  nem  láttuk 
által,  hogyha  már  az  adó  több  nemei  között  különb- 
séget akarunk  tenni,  a  hadi  adó  a  házinál  a  nemes- 
séget még  inkább  illeti,  miután  az  tisztán  oly  terhek 
fejében  fizettetik,  melyek  egykor  kizárólag  a  nemessé- 
get illeték?  Isten  ments  meg;  mi  jól  tudtuk,  mi  át- 
láttuk mind  ezt;  az  egyetlen  ok,  mely  miatt  a  haladó 
párt  programmját  egész  a  logicátlanságig   megszoritá. 

az  vala:  mert  ha  a  közös  teherviselés  elve  a  hadi 
adóra  is  kiterjesztetnék,  nem  lehet  reményleni,  hogy 
ily  inditvány  keresztülvitelére  többséget  találunk. 

Ha  törvényhozóink,  —  mint  más  nemzetek  törvény- 
hozói, —  határozataikban  csak  meggyőződésöket  követ- 
nék, e  tacticát  nevetségesnek  tarthatnók,  nem  hiszem, 
hogy  találtatnék  törvényhozás,  melynél  a  XIX.  század 
közepett  tehermentességünk  nem  dőlne  el  vitatkozás 
nélkül,  de  nálunk  az  utasítási  rendszer  vigyázatra  int, 
s  utolsó  törvényhozásunknál,  mely  annyiszor  túlzással 
vádoltatott,  nem  találkozott  párt,  mely  a  közös  teher- 
viselés elvét  a  hadi  adóra  is  kiterjesztené.  S  ugyan 
mind  e  kiméletnek  mik  volrak  eredményei  ?  —  A  kö- 
zös teherviselés  elve  az  utóbbi  országgyűlésen  meg- 
bukott. Megbukott  e  haza  minden  capacitásainak  küz- 
delmei ellen.  Megbukott,  miután  mívelt  ember  alig 
találkozott,  ki  a  házi  adó  elvállalása  mellett  nem  nyi- 
latkozott volna,  miután  az  ellene  szavazó  követek 
pirulva  hirdetek  ebbeli  utasításaikat.  És  miben  fekszik 
e  tünemény  magyarázata,  ha  nem  azon  befolyásban, 
mclylyel,  megyei  rendszerünk  mellett,  egészen  mi  vé- 
letlen tömegek  birnak  a  közdolgokra,  a  melynek  szük- 
séges következménye,  hogy  a  legkitűnőbb  értelmiség 
s  legmagasztaltabb  jellem  ügyes  agitátorok  által  min- 
den befolyástól  megfosztathatik,  s  egy  Deáknak  legyő- 
zésére nem  szükséges  egyéb,  mint  hogy  egy  Forintos 
lépjen  föl  ellene. 

Az  adómentesség  elienei  példás  kitüréssel  küzdöttek 
nézeteik  mellett,  s  mihelyt  a  házi  adó  keresztül  vitele 
lehetetlennek  mutatkozott,  uj  térre  léptek  át.  Egyes 
tárgyak  jelöltettek  ki,  melyekre  nézve  a  nemesség,  a 
hon  egyéb  polgáraival,  közösen  adózand.  —  Hogy 
ezen  inditvány  elfogadását  a  közös  teherviselés  elve 
győzelmének  nevezni  nem  lehete,  azt  minden  józan 
ember  által  fogja  látni ;  azonban  a  dolog,  mint  első 
lépés,  kétségen  kivül  a  legnagyobb  fontosságú  vala,  s 
a  nemzet  jobbjai  élénk  figyelemmel  követék  a  törvény- 
hozásnak e  tárgy  feletti  tanácskozásait,   rövid    győze- 

lem  után  hajótörést  szenvedett  ezen  várakozásunk  is. 
És  ugyan  miért  ? 

Voltak  s  pedig  számosan,  kik  c  remény  meghiúsu- 
lását a  követi  tábla  makacsságának  tulajdoníták ;  de 
ha  azok,  kik  leghangosabban  kárhoztaták  a  követi  kart, 
mely  az  összlet  iránti  különbségek  miatt  a  legfontosabb 
haladási  lépést  tenni  elmulasztá,  őszintén  akarnának 
szólni,  nem  vallanák-e  meg:  hogy  a  tervezett  nemesi 
adó  nem  egyes  képviselők  rósz  akaratán,  hanem  egye- 
dül azon  körülményen  szenvedett  hajótörést,  mivel  az 
adózás  mellett  soha  mesterkélt  többségen  kivül  egyéb 
nem  létezett? 

Ha  törvényhozóink  közt  nem  találkoznak  olyanok, 
kik  érezve :  hogy  a  törvényhozónak  vannak  szentebb 
kötelességei,  mint  melyekkel  egy  megyének  tartozik, 
utasításaiktól  el  nem  térnek,  az  alsó  táblai  többség, 
melyet  oly  tapssal  üdvözlénk,  nem  létezett  volna 
soha;  —  s  ha  midőn  a  közös  teherviselés  elve  nem 
általánosan,  hanem  csak  három  évre  mondatott  ki, 
midőn  az  összlet  annyira  leszáll) ttatott,  hogy  belőle 
eredményt,  melylyel  magokat  igazolhaták,  nem  remélhc- 
tének  többé,  ugyanazon  követek  visszaléptek,  valljon 
őket  illeti-e  a  vád,  vagy  nem  inkább  azokat,  kik  őket 
utasításokkal  elláták,  azaz,  a  magyar  nemesség  több- 
ségét, —  nem  inkább  azon  rendszert-e,  mely  az  egyes 
törvényhozót  arra  kényszeríti,  hogy  önmeggyőződése 
ellen  szavazzon?  Mihezképcst  ha  az  utasitás-adási  jog 
csakugyan  megyei  szerkezetünk  lényegéhez  tartozik : 
adózni  nem  akaró  nemes  társaink  sok  köszönettel  tar- 
toznak e  rendszernek,  főkép  ha  azokra  emlékeznek, 
mik  ez  ügyben  az  országgyűlés  után  történtek. 

Azok  után,  mik  részint  az  országgyűlés  előtt,  részint 
alatta  a  közös  teherviselési  elv  megbuktatására  történ- 
tek, valószinüvé  vált,  hogy  valamint  a  házi  adó  elvál- 
lalásának pártolói  az  egyes  megyékben  nyers  erő  által 
most  ledorongol tattak :  ugy  e  kérdés  a  legközelebbi 
törvényhozásnál  is  ugyanazon  s  talán  még  nagyobb 
nehézségekkel  fog  találkozni,  s  szükségkép   az  a  gon- 

dolat  támadott  sokakban :  nem  lehctne-c  ezen  elv  ke- 
resztülvitelére oly  eJőkcszitő  lépéseket  tenni,  melyek 
a  törvényhozás  s  az  őt  utasításokkal  ellátó  tömegektől 
függetlenek.  —  Hazánkban,  hol  az  úgynevezett  muni- 
cipalis  autonómiának  czíme  alatt  a  törvényhozás  köz- 
benjárása a  legfontosabb  tárgyakra  nézve  nélkülözhe- 
tőnek  tartatik,  s  egyes  megyék  például  a  honoratioro- 
kat  minden  törvény  nélkül  választói  képességgel  ruház- 
ták fel,  e  gondolat  természetesebb  vala,  mint  bárhol 
e  világon,  s  ugy  látszott,  csak  egy  törvényhatóság  pél- 
dája leend  szükséges,  hog)^  adózó  honfitársaink  terhei, 
melyeken  törvény  utján  nem  könyitheténk,  más  utón 
kisebbittessenek. 

Bezerédj  István,  kit  barátomnak  nevezhetni  már 
ezen  egy  tettéért  is  mindig  büszkeségemnek  tartan- 
dom,  e  nézetből  indulva  ki,  mintegy  másfél  év  előtt 
ünnepélyes  nyilatkozatot  adott  be  Tolna  vármegyének, 
mely  által  javait  a  házi  s  hadi  adónak  s  minden  egyéb 
polgári  tartozásoknak  alája  vetve,  magát  a  megye 
adózóinak  sorába  iktattatni  kéri:  s  ki  hitte  volna 
akkor,  hogy  e  nemes  példa  számos  követőkre  nem 
találand?  ki  nem  tette  volna  fel,  hogy  miután  törvény- 
hatóságaink vannak,  melyeknek  utasításai  a  közös  teher- 
viselés elve  mellett  kiadott  manifestumokhoz  hasonlí- 
tanak, melyeknek  legnépszerűbb  férfiai  azok,  kik  az 
adózónép  érdekeiben  legtöbb  kítürést  tanúsítottak, 
közönyösséggel  Bezerédj  példája  fogadtatni  nem  fog, 
hogyha  nem  is  egész  törvényhatóságok,  legalább  min- 
denikben számos  oly  férfiak  fognak  találkozni,  kik 
meggyőződésöket  követve,  a  közterhekből  reájok  eső 
részt  magokra  vállalandják,  főkép  miután  ugy  látszott, 
hogy  ily  cselekvés  a  férfiak  által  bevallott  elveknek 
szükséges  következménye,  s  az,  hogy  a  B.  P.  Híradó 
Bezerédj  István  tettét,  főkép  miután  az  Pest  várme- 
gyében Rosti  Albert,  Besze  János  s  Kossuth  Lajos 
táblabírák  által  követtetett,  gúny  tárgyául  tűzte  ki, 
bizonyosan  senkit  vissza  nem  tartóztathatott.  Mig  azo- 
kat, kik  az  adó  kérdését  megyéinkben  ledorongolák,  c 

párt  sorai  között  Játjuk  a  B.  P.  Híradót  pártjával 
együtt  a  közös  teherviselés  őszinte  pártolójának  tartani 
senki  nem  fogja,  s  átláthatta  mindenki,  hogy  Bezcrédj 
tette  bizonyosan  gúnyt  nem  érdemlett. 

Ha  valaki,  ki  mióta  férfivá  nőtt,  azon  meggyőződés- 
ben él,  miként  a  nemesség  adómentessége  igazságta- 
lan s  a  haza  kifejlődésére  káros,  elébb  elkövet  min- 
dent, hogy  e  kiváltság  a  szokott  törvényes  utón  meg- 
szüntettessék,  s  miután  látja,  hogy  ez  nem  történhe- 
tett, önként  lemond  igazságtalannak  tartott  kiváltságá- 
ról, s  részt  vesz  azon  terhekben,  melyek  meggyőző- 
dése szerint  őt  is  illetik;  mi  van  ebben,  mi  által  meg- 
érdemlené,  hogy  gúny  tárgyává  tétessék?  Vagy  tán  a 
közterhekben  részt  venni  oly  valami,  mi  a  magyar 
nemesnek  tilos?  ha  ez  volna,  következetesen  azt  kellene 
mondani,  hogy  mivel  a  nemesség  katona  állitásra  nem 
köteleztetik,  neki  katonának  beállani  nem  szabad.  Vagy 
talán  az  nevetséges,  hogy  elhagyva  pártunkat,  oly  valamit 
teszünk,  miben  az  egész  had  által,  melylyel  politikai 
zászlók  körül  egyesültünk,  azon  párt  elveinek  szüksé- 
ges következésénél  nem  láttatik  egyéb?  mintha,  midőn 
pártunkkal  a  szabadság  mellett  küzdünk,  személyessé- 
günkről lemondanánk!  mintha  nem  volna  valami,  mi 
pártszinezetünknél  több  —  meggyőződésünk!  mintha 
a  férfinak,  ki  magával  tisztába  jött,  s  nézeteinek  életbe 
léptetése  által  senkinek  jogkörébe  nem  vág,  várni  kel- 
lene, mig  véleményében  egész  pártja  osztozik? 

Olcsó  lelkesedésnek  is  neveztetett  c  lépés,  s  ez  igaz 
lehet,  mennyiben  az,  ki  csak  annyit  ad,  a  mennyire 
magát  lelkiismeretében  kötelezve  érzi,  nagy  áldozattal 
nem  büszkélkedhetik.  Mondatott,  hogy  utolsó  törvény- 
hozásunk mulasztásait  nem  pótolhatja;  s  ez  nem  szen- 
ved kétséget,  sőt  reactióval  is  fenyíttettünk ;  de  hogy 
Bezerédj  nemes  példája  számos  követőkre  találni  nem 
fog,  azt  a  tespedés  legmegrögzöttebb  hivei  sem  mcrék 
reményleni. 

Az  egyetlen  ember,  ki  ezt  előre  látá,  legalább  az 
egyetlen,  ki  ebbeli    nézetét  kimondá,  gróf    Széchenyi 

vaJa,  —  s  miután  azóta,  ^ogy  e  tárgy  iránt  hirlapjaink- 
ban  vitatkoztunk,  másfél  év  foJyt  cl,  föl  híva  érzem 
magamat  kinyilatkoztatni,  miként  a  tapasztalás  nézeteit 
tökéletesen  igazolá,  s  miként  a  méltóságos  gróf  e  vitá- 
ban uj  bizonyságát  adá,  hogy  e  haza  különböző  párt- 
jainak állását  minden  másnál  jobban  ismeri,  habár  alig 
tudom,  irigyeljem-e  e  ezen  ismeretéért,  mely  sok 
keserű  csalódásnak  lehet  eredménye. 

De  tehát  mind  az,  mi  a  közös  teherviselés  elvének 
ki  vívására  történt,  csak  haszontalan  színjáték  vala-e, 
melyben  a  fellépők  tapsnál  egyebet  nem  kerestek  ? 
mind  e  lelkesedés,  melylyel  a  legigazságosabb  ügy 
mellett  annyian  felszólaltak,  csak  alávaló  tettetés  és 
hazugság?  hát  azok,  kikben  a  nép  elismert  jogainak 
bajnokait  tiszteltük,  csak  szájas  rhetorok,  kik  elrémülve 
visszavonulnak,  mihelyt  őket  valaki  szavuknál  fogja?  — 
Csak  ki  viszonyainkat  nem  ismeri,  emelhetne  ily  igaz- 
ságtalan vádakat ;  ki  dolgainkban  jártas,  meggyőződik, 
miként  az  okok,  melyek  miatt  Bezerédj  példája  oly 
kevés  követőkre  talált,  nem  az  emberekben,  hanem 
az  institutióban  fekszenek,  melyen  egész  politikai 
életünk  alapszik. 

Az  adónak  a  nemesség  általi  elvállalása,  a  nemesség 
miveletlen  vagyis  legszámosabb  része  között  nem  nép- 
szerű. Ki  ez  állitásom  ellen  egyes  utasításokra  hivat- 
kozik, melyekben  a  nemesség  a  közös  teherviselés 
elve  mellett  nyilatkozott :  azt  azon  módra  emlékezte- 
tem, mely  szerint  ez  utasítások  nagyobb  része  készít- 
tetett. Miért  mellőztetett  épen  e  legfontosabb  tárgy- 
nál minden  vitatkozás?  honnan  van,  hogy  majdnem 
mind  azon  megyékben,  hol  az  adó  elfogadtatott,  az 
elfogadás  csak  felkiáltás  által  történt ;  miért  a  vádak, 
melyek  Kossuth  Lajos,  mint  a  Hirlap  egykori  szerkesz- 
tője ellen  az  adó  kérdésében  tett  izgatásai  miatt  emel- 
tettek? Nem  fekszik-c  mind  ennek  oka  abban,  mivel  a 
nemességnek  az  adózás  elleni  antipathiája  előttünk 
tudva  volt ;  mert  meg  valánk  győződve,  hogy  ha  e  kér- 
dés hosszasabb    vitatkozás    tárgyává   tétetik,    a  látszó 

többség,  mely  mellette  itt-ott  mutatkozik,  bizonyosan 
cl  fog  tűnni  ? 

Az  adó  kérdése  a  conscrvativ  párt  által  több  me- 
gyében arra  használtatott,  hogy  egyes,  a  közbizalmat 
biró  férfiak,  a  nemesség  szemeiben  gyűlöletessé  tétes- 
senek, s  a  zalai  példa  mutatá,  hogy  nincs  annyira 
magasan  álló  egyéniség,  mely,  ha  politikai  munkássá- 
gát az  adó  kérdésévé!  ugyanazonositja,  befolyására  biz- 
tosan számolhatna;  ki  bámulhatja,  ha  midőn  Bezerédj 
István  a  közös  teherviselés  elve  mellett  uj  s  a  mint 
látszott  hatalmas  izgatási  eszközökhöz  fogott,  sok, 
tette  helyességéről  tökéletesen  meggyőződött  férfi  őt 
e  pályán  követni  nem  merte?  —  Ha  az  adó  kérdése 
újra  szőnyegre  kerül :  nem  fog-e  az  a  conservativ  párt 
által  újra  izgatási  eszközül  használtatni  ?  s  ha  ily  utón, 
mire  minden  valószinüség  létezett,  a  haladás  legbuz- 
góbb  pártolói,  mivel  magokat  adó  alá  vetik,  befolyá- 
suktól megfosztatnak  :  nem  nagyobb  kár  háramlik-e  ez 
által  a  nemzet  szegényebb  osztályaira,  mint  a  mit  az 
önként  elvállalt  adó  kipótolhatna?  Egy  megyében  Be- 
zerédj példájának  követését  a  közelgő  tisztujitás  tévé 
lehetlenné!.  Ha  az  adónak  önkéntes  elvállalása  által  a 
nemességet  felingereljük,  a  haladási  párt  megbukik  : 
jobb,  halasszuk  az  adó  elvállalását  tisztujitás  utánig  — 
igy  szóltak  sok  helyen.  Más  megyében  figyelembe 
vétetett,  hogy  azok,  kik  magokat  önként  adó  alá  vetik, 
országgyűlési  követséget  csak  oly  utasítással  fogadhat- 
nak el,  melyben  a  közös  teherviselés  elve  kimondatik, 
s  hogy  igy  a  jövő  törvényhozás  ismét  a  legkitűnőbb 
férfiaktól  fosztathatnék  meg,  stb.  stb.,  de  ki  sorolhatná 
el  mindazon  egyes  tekinteteket  s  körülményeket,  mik- 
nél fogva  az  adó  önkéntes  elvállalása  az  egyes  me- 
gyékben mellőztetett,  s  melyek  magát  Deákot  —  ki- 
nek nézetei  e  kérdés  iránt  kétségesek  nem  lehetnek  — 
arra  birák,  hogy  Bezerédj  példáját  csak  a  házi  adóra 
nézve  kövesse.  Bizonyos  csak  egy  :  hogy  mindazon 
férfiak  között,  kik  előbb  a  közös  teherviselés  elve 
mellett  nyilatkozva  Bezerédj  példáját  nem  követék  — 

más  szavakkal,  az  összes  haladási  párt  között  —  igen 
kevés  találkozott,  ki  e  látszó  következetlenséget  nem 
megyéje  állásának  tulajdoníts,  s  igy  e  párt  között  leg- 
alább, kevesen  lehetnek,  kik  el  nem  ismernék,  miként 
az  adó  kérdése  keresztül  vitelének  legfőbb  akadálya 
megyei  szerkezetünkben  fekszik.  —  Ha  azon  okokat 
vizsgáljuk,  mik  miatt  a  közös  teherviselés  elve  a  tör- 
vényhozásban megbukott :  szükségkép  a  megyék  utasí- 
tási jogára  jövünk  ;  ha  kérdezzük,  miért  találkoztak  a 
köz  teherviselés  elvének  oly  kevés  hivei,  midőn  annak 
practicus  kivitele  került  szőnyegre,  miveletlen  nemes- 
ségünk befolyásában  találjuk  a  feleletet.  Mindenesetre 
tagadhatlan,  miként  a  nemesség  adómentességét  csak 
megyei  szerkezetünk  tartotta  fen. 

Mindez  való  lehet  —  mondják  a  megyerendszer 
védelmezői  —  de  csak  addig,  mig  megyéinkben  a  nép 
nem  nemes  osztályainak  befolyás  nem  adatott.  Hoz- 
zuk be  csak  a  népképviseletet  s  látni  fogjuk,  mi  egé- 
szen mások  leendnek  megyei  szerkezetünk  eredményei. 
De  vajon  lehetséges-e  ez?  Nem  áll-e  a  népképviselet 
is  valóságos  ellentétben  jelen  megyerendszerünkkel  ? 
Lássuk. 

A  NÉPKÉPVISELETRŐL. 

Nincs  kérdés,  mely  körül  azok,  kik  országlási  tudo- 
mányokkal elméletileg  vagy  gyakorlatilag  foglalkoz- 
nak, félszázad  óta  többet  fáradtak,  mint  a  népkép- 
viselet lehető  legczélszerűbb  elrendezése  körül.  Miként 
oly  országokban,  hol  egynek  korlátlan  akarata  kor- 
mányoz, a  közállomány  gyarapodása  kizárólag  e  kor- 
mányzó jellemétől  függ :  úgy  ott,  hol  a  nép  a  kor- 
mányban részt  vesz,  befolyásának  üdvös  vagy  káros 
hatása  azon  i  testület  jelleme  által  határoztatik  meg, 
melyre  a  befolyás  gyakorlata  a  nép  nevében  bízatott, 

s  ezért  a  képviscJeti  rendszer  miként  alkalmazása  az 
alkotmányos  élet  főkérdésc. 

Vannak  bizonyos  elvek,  melyek  a  népképviselet 
miként  alkalmazása  iránt  vezérfonalul  használhatók  s 
melyeknek  helyessége  iránt  napjainkban  többé  kétség 
nem  létezik.  Ilyenek  például  :  hogy  a  szabadság  biz- 
tosítása nem  a  választók  számától,  hanem  független- 
ségétől föltételeztetik  ;  hogy  nem  minden  egyes  sze- 
mély, hanem  minden  egyes  érdek  kellő  képviselése 
őrzi  meg  a  polgárokat  azon  elnyomástól,  mely,  egyéb- 
ként alkotmányos  formák  alatt,  eg^xs  osztályok  által 
ép  oly  türhetlenné  válhatik,  mint  ott,  hol  az  egyes 
fejedelem  önkénye  ellen  törvényes  biztosítékok  nem 
állíttattak  fel  stb.  stb. ;  a  mód  azonban,  miszerint  ez 
elvek  az  egyes  esetben  alkalmazhatók,  szükségkép 
egészen  a  nemzetek  különböző  helyzetétől  s  mivelt- 
ségi  állapotától  függ,  s  talán  nincs  az  összes  politika 
körében  kérdés,  melyre  nézve  más  népek  utánzása 
vagy  metaphysikai  elvek  kitűzése  annyira  károsan  hat- 
hatna,  mint  épen  itt. 

Ha  a  módot  tekintjük,  mely  szerint  a  politikai  jo- 
gok nálunk  elosztattak,  láthatja  mindenki,  miként  azon 
rendszer,  mely  mellett  a  nemzet  tizenkilencz  huszada 
minden  jogok  gyakorlatából  ki  záratik,  s  az  ország 
napról-napra  fontosabbakká  váló  érdekei  :  mint  ipar 
és  kereskedés,  sőt  az  adózók  egész  tömege  nem  kép- 
viseltetik, soká  már  fenn  nem  állhat.  Korunk  szüksé- 
geit nem  elégítheti  ki  többé  azon  alkotmány,  mely 
az  aristokratia  árnyoldalait  a  legtulzóbb  demokratia 
féktelenségével  egyesíti,  mi  közben  nélkülözi  azon 
rendet  és  következetességet,  mely  az  aristokratiának 
legjobb  tulajdona,  s  nélkülözi  az  egyenlőséget,  mely 
a  demokratia  fő  áldása.  Népképviselet  kell,  csak  úgy 
remélhetjük  e  hon  gyarapodását,  ha  törvényhozásunk 
mind^n  érdeket  kellő  mértékben  képvisel.  E  meggyő- 
ződés mindinkább  terjed ;  átlátják  nem  nemes  pol- 
gártársaink állása  méltatlan  voltát;  s  mindezek  mellett 

népképviselet  kérdése  nemcsak    megoldva,   de  még 

helycsen  felállítva    sincs.   Eddig  e  tekintetben  három 
indítványt  ismerek. 

Először :  hogy  a  nem-nemesek  azon  része,  mely- 
nek miveltségcról  már  életök  módja  kezeskedik,  az 
úgynevezett  honoratiorok,  a  nép  köréből  kiemelve, 
politikai  jogokkal  ruháztassanak  föl. 

Továbbá:  hogy  a  nem-nemesek  érdekeinek  képvise- 
lése azon  befolyás  által  eszközöltethetik,  melyet  sza- 
bad királyi  városaink  törvényhozásunkban  gyakorol- 
nának. 

Harmadszor:  hogy  az  egyes  nem-nemesekből  álló 
községek  ezentúl  a  megyei  gyűlésekre  követeket  küld- 
jenek, kik  minden  választás  s  tanácskozásokban  részt 
vehessenek. 

Ki  fogja  tagadni  a  nemes  szándékot,  melyből  ez 
indítványok  tétettek  ?  ki  fogja  kétségbe  vonni  azok- 
nak sok  tekintetben  üdvös  hatását?  de  ki  ezeknek 
akármelyikét  elfogadva  azt  hiszi,  hogy  az  által  a  nép- 
képviseletet létesíté,   csakugyan  nagyon  csalódik. 

Mi  mindenek  előtt  az  első  indítványt  illeti  :  nem 
akarom  e  helyen  vizsgálat  alá  venni  :  czélszerű-e,  ha 
azok,  kik  magasabb  miveltségök  által  a  nem-nemes 
osztályok  természetes  védői,  a  néptől  elkülönöztet- 
nek;  de  váljon  ki  fogja  állítani,  hogy  ha  az  úgyneve- 
zett tisztes  osztályoknak  politikai  jogok  adatnak,  a 
nép  általok  képviselve  lenne  ?  Holott  a  műveltség  és 
életmód  annyi  különbségei  mellett,  csak  épen  a  jog- 
talan állapot,  melyben  eddig  éltek,  képezi  a  nép  s 
honoratioraink  között  létező  érdekegységet ;  megszűn- 
tével a  kapocs  is  azonnal  megszakad,  mely  most  őket 
a  nagy  tömeggel  egybefűzi. 

Hasonlíthatlanul  nagyobb  s  üdvösebb  változás  az, 
mely  a  sz.  kir.  városok  illő  törvényhozási  befolyása 
által  idéztetnék  elő,  s  én  politikai  újjászületésünk  első 
pillanatának  azt  fogom  tartani,  melyben  a  városok 
törvényhozásunknál  először  élnek  szavazatjoggal ;  de 
mindazon  érdekegység  mellett,  mely  városaink  s  a 
nép  között  a  jelen    pillanatban  létezik,  s  létezni  fog 

mindaddig,  míg  nemességünk  tcrmészetelleni  kiváltsá- 
gai fennállnak :  tagadni  nem  lehet,  miként  c  kiváltsá- 
gok megszűntével,  főkép  iparunk  emelkedése  áltaJ, 
erdekek  fognak  támadni,  melyekre  nézve  a  városi  és 
földmivelői  népségünk  között  nemcsak  egység  nem, 
de  valóságos  ellentét  származik,  s  mikre  nézve  a  vá- 
rosi követek  a  nem-nemes  népességet  nem  képvisel- 
hetik. 

Végre,  mi  a  harmadik  indítványt  illeti  :  bár  meny- 
nyire tisztelem  a  nemes  szándékot,  melyből  az  téte- 
tett: eddigi  formájában  ezen  indítványt  nemcsak  ki- 
elégítenek nem  tartom,  sőt  azt  hiszem,  hogy  annak 
elfogadása  csak  elkeseredést  szülhetne.  Oly  gyűlés- 
ben, hol  minden  egyes  nemes  személyesen  szavaz, 
Kecskemétnek  vagy  Kőrösnek  két  szavazatot  adni 
inkább  gúny,  mint  engedményhez  hasonlít.  Ily  viszo- 
nyok közt  ép  oly  kevéssé  tarthatják  magokat  nem 
nemes  osztályaink  képviselve,  mint  a  jelen  pillanat- 
ban városaink,  melyeknek  országgyűlési  szavazata 
összesen  számíttatik   egynek. 

De  honnan  van  tehát,  hogy  mind  azon  lelkesedés 
daczára,  melylyel  a  népképviseletről  annyian  szóltak, 
ezeknél  kimerítőbb  indítvány  nem  tétetett,  oly  indít- 
vány, mely  ha  tökéletesen  elfogadható  nem  volna  is, 
legalább  a  népképviselet  elve  alkalmazását  valósággal 
magába  foglalná? 

Vegyük  be  a  népet  alkotmányunk  sánczai  közé,  ez 
azon  általános  szójárás,  melylyel  a  népnek  jogai  mel- 
lett felszólalva  egy  idő  óta  élni  szoktunk.  Hogy  c 
szavaknak  nálunk  szép  hangjok  mellett,  komoly  értelme 
is  van,  bizonyítja  az  utolsó  országgyűlés,  melyen  a 
haza  nem  nemes  lakóinak  birtok  s  hivatalképesség 
adattak,  s  az  alsó  tábla  többsége  számos  tanúságait 
adta,  mennyire  kivánja,  hogy  e  szavak  valósággá  vál- 
janak. Miként  történhetett  tehát,  hogy  ugyanazon 
törvényhozás,  mely  nem  nemes  honfitársainkat  min- 
den hivatalokra  képesnek  nyilatkoztatá,  a  választói 
jogok    kiterjesztése    iránt    semmit   sem    tett,  holott  a 

választói  jog  minden  polgári  hivatalok  első  fokozatát 
képezi,  s  mindenki  előtt  világos,  hogy  a  váJaszthatási 
képesség  a  nem-nemesekre  nézve  nagy  csalódássá 
válik,  ha  a  választási  jog  kizárólag  a  nemesek  kezé- 
ben marad? 

E  rendkívüli  tünemény  magyarázata,  felfogásom 
szerint,  csak  abban  fekszik,  mert  törvényhozóink  át- 
látták, miként  a  nemesség  választási  és  egyéb  politikai 
jogai  oly  természetűek,  hogy  azon  fokban,  melyben  a 
nemesség  által  jelenleg  élveztctnek,  az  egész  népre  ki- 
terjeszteni nem  lehet ;  átlátták,  hogy  megyei  szerkeze- 
tünk, melyet  oly  szívesen  alkotmányunk  sánczának  ne- 
vezünk, szűkebb,  semmint  mögötte  egy  egész  nép 
megférhetne ;  s  e  nézet  annyira  igaz,  hogy  csak  az 
vádolhatja  következetlenséggel  törvényhozóinkat,  ki 
országunk  helyzetét  nem  ismeri ;  bár  mily  rendkívüli- 
nek látszassék  egyébiránt,  hogy  azon  pillanatban,  mely- 
ben valaki  minden  legmagasb  hivatalokra  képesnek 
nyilváníttatik,   választói  jogaiból  kizárva  maradjon. 

A  nemes  már  születése  által  választó,  tőle  e  jog 
gyakorlatára  nézve  semmi  föltételek  nem  kívántatnak; 
az,  hogy  valakinek  béres  szolgája,  s  hogy  semmi  te- 
kintetben függetlennek  nem  nevezhető,  ép  oly  ke- 
véssé zárja  őt  ki  a  választásból,  mint  az,  hogy  még 
apai  hatalom  alatt  áll,  a  tudatlanság  s  miveletlenség- 
nek  legaljasabb  foka  ép  oly  kevéssé  szolgál  akadá- 
lyul, mint  az,  hogy  most  tizedizben  szabadult  ki  a 
megye  tömlöczéből,  hol  az  utolsó  lólopásért,  vagy 
épen  valamely  tisztújításnál  elkövetett  bűntett  miatt 
fogva  volt.  O  született  nemes  ember,  azaz  született 
választó,  a  többihez  nincs  köze  senkinek.  Már  ha 
most  e  jogot  változatlanul  megtartva,  alkotmányunk 
sánczainak  e  tekíntetbeni  kiterjesztéséről  —  vagy  egy- 
szerűbben szólva  —  jogegyenlőségről  szólunk,  mit 
jelenthet  ez  egyebet,  mint  azt :  hogy  választói  képes- 
ség, valamint  most  feltétlenül  minden  nemesre,  ú^ 
föltétel  nélkül  minden  lakosra  ruháztassék,  hogy  mi- 
után nem    nemes    osztályaink    eddig   semmi  választói 

jogokkal  nem  bírtak,  első  lépésül  a  votc  universelJel 
ajándékoztassanak  meg,  s  pedig  oly  kiterjedésben, 
mint  eddig  seholsem  divatozott ;  mert  nem  ismerek 
alkotmányt,  hol  béres  szolgák,  inDSok,  kiskorúak  és 
kiszabadult  gonosztevők  teljes  politikai  jogokkal  élné- 
nek, s  alig  hiszem,  hogy  a  jogoknak  ily  kiterjesztését 
a  jelen  pillanatban  valaki  lehetségesnek  gondolná. 

Annál  világosabban  tűnik  föl  a  nehézség,  ha  figyel- 
münket arra  fordítjuk,  hogy  a  választói  jog  nemcsak 
az  országgyűlési  követekre,  hanem  a  megye  minden 
tisztviselőire  nézve  is  a  választók  által  egyenesen 
gyakoroltatik,  mi  által,  ha  csak  a  választásokat  határ- 
talanul meghosszabítani  nem  akarjuk,  minden  válasz- 
tók együttléte  kívántatik ;  mi  a  választói  jog  kiter- 
jesztése mellett  gyakorlatilag  n;ajdnem  lehetlenné  vál- 
nék, ámbár  oly  megyék  tapasztalása  szerint  Ítélve,  hol 
a  nemesség  nagy  számú,  igen  valószínű,  hogy  a  vá- 
lasztói jog  minden  nem  nemesekre  is  kiterjesztetvén 
a  választók  száma  első  hivatalos  foglalatosságuk  alkal- 
mával verekedés  utján  igen  meggyéríttetnék. 

A  népképviselet  első  akadálya,  felfogásom  szerint, 
tehát  azon  kiterjedésben  s  módban  fekszik,  miszerint 
a  választási   jogok    nemességünk  által  gyakoroltatnak. 

Távol  legyen  tőJem,  hogy  míg  alkotmányunk  egye- 
dül a  nemesség  védelmére  bizatik,  a  választók  számát 
csak  egygyel  is  akarnám  kevesbíteni.  Alkotmányos 
jogok  csak  ha  számosak  által  védelmeztetnek,  állnak 
biztosan,  s  habár  majd  természetelleninek  látszik, 
hogy  oly  országban,  mely  magát  aristokratikusnak 
nevezi,  a  választói  képesség  születésen  kívül  semmi 
föltételekhez  kötve  ne  legyen,  én  ebben  csak  azon 
természetellení  elv  következményét  látom,  miszerint 
a  választási  képesség  egyedül  nemes  születésre  szorít- 
tatott. De  valamint  mindaddig,  míg  e  honnak  nem 
nemes  lakói  választási  jogaiktól  megfosztva  maradnak, 
a  választási  census  behozását  a  nemességre  nézve 
pártolni  nem  fogom  :  szintoly  világos  előttem,  hogy  a 
népképviselet  csak  a  választási  ccnsussal  együtt  hozat- 


Jl  népképviseíetrőt.  3  i  3 

hátik  hCf  s  hogy  ezen  censusnak  reánk  nemesekre  is 
ki  kcU  terjedni,  ha  csak  meg  nem  akarjuk  semmisí- 
teni azon  jogokat,  meJyeket  nem  nemes  polgártár- 
sainknak adtunk.  Mert  hiszen,  ha  a  nemesség  jelen 
állapotában  hagyatván,  a  nem  nemesek  választói  ké- 
pességét föltételekhez  kötnők,  —  azon  jog,  mely 
ezeknek  oly  megyékben  adatik,  hol  a  nemesség  nagy 
számú,  mi   lenne  egyéb  óriási   csalódásnál? 

Választásunk  most  gyakorlott  módja  szerint  min- 
den megyei  hivatalok  egyszerre  s  egy  helyen  újít- 
tatnak meg,  s  oly  hivatalok  választásában  is  részt 
vesz  a  megye  összes  nemessége,  melyek  csak  a  megye 
bizonyos  részét  érdeklik.  Hogy  e  rendszer  a  jogok 
kiterjesztésével  nem  fér  össze,  nem  szenved  kétséget. 
Senki  sem  kivánhatja,  hogy  valamint  most  a  nemes- 
ség nagy  része  mások  költségein  vitetik  a  választás 
helyére,  úgy  a  népképviselet  behozatala  után  a  válasz- 
tók nagy  része  vagy  jcgaitól  megfosztassck,  vagy 
azokkal  cnak  hasonló  föltételek  alatt  élhessen,  S  ha 
mind  ez  áll,  ha  a  népképviselet  eszméjének  létesíté- 
sérc az  eddig  föltétlenül  gyakorlott  választói  jogok- 
nak bizonyos  föltételekhez  köttetése  kivántatik,  ha  a 
megyékben  divatozó  egész  választási  rendszert  meg 
kell  előbb  változtatnunk,  azaz  oly  dolgokat,  melyek 
jelen  megyei  rendszerünk  lényegéhez  számíttatnak, 
lehet-e  tagadni,  hogy  a  népképviselet  eszméje  életbe 
léptetésének  szinte  jelen  megyei  szerkezetünk  áll 
útjában. 

Hisz  megyei  szerkezetünk  mellett  az  egyes  polgár- 
nak joga  nemcsak  országgyűlési  követek  s  megyei 
tisztviselők  választására  szoríttatik.  Ha  azok,  kik  nép- 
képviseletről szólnak,  nem  egy  szépen  hangzó  szójá- 
rásért, mely  pompás  nyelvünkben  eddig  hiányzott, 
hanem  oly  valami  által  lelkesülnek,  minek  értelme 
van :  a  népképviselet  eszméje  a  politikai  jogok  egyen- 
lőségétől elválaszthatlan.  Azon  kérdés  támad  tehát 
előttünk:  váljon  a  politikai  jogok,  melyek  megyei 
szerkezetünk  mellett  a  nemesség  által  gyakoroltatnak. 

kitcrjcsztcthctnck-e  az  összes  nemzetre  még  az  eset- 
ben is,  ha  e  jogok  gyakorlata  bizonyos  képességi  föl- 
téteJekhez  köttetnék?  S  én  e  kérdésre  csak  tagadó- 
lag felelhetek. 

Ha  van  valami,  mi  által  az  újabb  kor  a  régieket 
az  országlási  tudományban  meghaladta,  c  felsőbbség 
a  képviseleti  rendszer  behozásában  fekszik;  csak  ez 
által  vált  lehetségessé,  hogy  nagy  országoknak  egy- 
mást soha  nem  látott  polgárai  közös  szabadságban 
részesüljenek,  és  a  politikai  jogok  gyakorlata  sokakra 
terjesztessék,  a  nélkül,  hogy  zavar  támadjon,  vagy  a 
közállomány  vezérlete  értelmetlen  tömegekre  bizas- 
sék.  —  A  régiek  szabad  alkotmányai  egyes  városok 
szűk  határaira  valának  szorítva,  a  kisérletek,  melyek 
több  városok  egyesítésére  tétettek,  vagy  a  kisebbek- 
nek egy  nagyobb  általi  teljes  elnyomásához  vezettek, 
mint  azt  Athénének  Görögország  egy  része  felett 
gyakorlott  felsőbbségében  láthatjuk,  vagy  mint  az 
amphictyok  egyesülete  mutatja,  sikcretlenek  marad- 
tak, s  csak  egy  hatalmas  szomszéd  feltámadása  vala 
szükséges,  hogy  egyszerre  semmivé  legyenek  mind- 
ezen szép  instilutiók,  melyekre  ezredek  után  is  bámu- 
lattal tekintünk  vissza,  melyek  alatt  annyi  nagy  férfiú 
nevekedett.  A  régieknél  gyakorlatban  volt  alkotmányi 
formák  által  az  egyes  polgár  szabadsága  némi  tekin- 
tetben biztosítva  vala,  —  ámbár  itt  is  a  szabadságot 
többször  váltja  föl  tyrannismus,  hogysem  ez  állapo- 
tot oly  kivánatosnak  mondhatnók,  —  de  az  összes 
állomány  függetlenségének,  mely  egyszersmind  min- 
den egyesek  jogait  föltételezé,  hiányzott  minden  ga- 
rantiája,  mely  csak  az  állomány  egységében  s  hatal- 
mában kereshető;  s  a  szabad  görögnépek  elnyomá- 
sára csak  Macedóniában  keJle  egy  hatalmas  uralkodó- 
nak lámadni.  A  képviseleti  rendszer  mellett,  mint 
Francziaországban,  Angliában  s  Amerikában  látjuk, 
az  alkotmányos  szabadság  roppant  birodalmakra  ter- 
jedhet ki. 

Ujabb  korunknak  ezen  felsőbbsége  még  inkább  ki- 

tttnik,  ha  figyelmünket  az  alkotmányos  országokban 
létező  jogegyenlőségre  fordítjuk.  Van  egy  szám,  me- 
lyen tűi  a  tanácskozási  jogok  gyakorlata  lehetlenné 
válik,  s  ha  a  lehető  emberi  miveltség  legmagasabb 
fokozatát  tesszük  is  fel  valamely  ország  polgáraiban, 
oly  állomány,  melynek  közdolgai  ezerekből  álló  tanács- 
kozó testületek  által  kormányoztassanak,  soha  sem 
fog  jól  kormányoztatni.  Míg  a  képviseleti  rendszer 
ismerve  nem  vala,  a  politikai  egyenlőség  csak  ott  lé- 
tezett, hol  minden  egyes  polgár  személyes  részt  vőn 
a  közdolgokban;  s  innen  van,  hogy  a  régieknél  min- 
den politikai  jogokat  vagy  születés  által  a  néptől 
különvált  s  önmagokat  kiegészítő  kisebb  testületekre 
(senatusokra)  bizva  találjuk,  vagy  roppant  tömegekre 
akadunk,  melyek  inkább  szenvedély,  mint  értelmiség 
által  vezettetve,  vesznek  részt  a  közdolgokban  mind 
addig,  míg  azon  szabadságot,  melylyel  élni  nem  tud- 
tak, pénzért  vagy  szép  szavakért  valamely  fortélyos 
vezetőnek  el  nem  árulák.  A  polgárok  szaporodása  a 
régieknél  nem  erőnek,  hanem  gyengeségnek  alapja, 
s  mint  Róma  példája  mutatja  — -  a  szabadság  akkor 
leggyengébb,  mikor  százezerekre  terjesztetvén,  legtöbb 
védelmezőkre  számíthat.  Ki  nem  látja  ezenkívül,  hogy 
ott,  hol  minden  polgár  egyenes  vészt  vesz  a  közdol- 
gok vezetésében,  s  e  részvét  a  polgári  jogok  szük- 
séges kifolyásának  tekintetik,  létezni  kell  egy  igen 
nagy  számú  osztálynak,  mely  minden  polgári  jogok- 
tól megfosztatott ;  ez  természetes,  mivel  az  embernek 
nemcsak  tanácskozni,  hanem  enni  is  kell.  A  spártai 
heloták,  a  római  mancipiumok,  szóval  a  szolgaság, 
melyet  minden  régi  szabad  népeknél  találunk,  szük- 
séges kifolyása  azon  kormány  formának,  mely  alatt  e 
népek  éltek,  oly  föltétel,  mely  nélkül  az  ily  érte- 
lemben vett  szabadság  nem  állhat  fenn.  Csak  a 
képviseleti  rendszer  mellett  eszközölhető,  hogy  po- 
litikai jogok  —  mint  Angliában  —  milliók  által  él- 
veztethetnek,  a  nélkül,  hogy  az  országot  anarchia  fe- 
nyegetné,   vagy    a    souverain    nép    rabszolgákra    szo- 

rulna,  kik,  miközben  ő  tanácskozik,  helyette  dol- 
goznak. 

Hogy  azonban  a  képviseleti  rendszertől  üdvös 
eredményeket  várhassunk,  szükség,  miszerint  az  való- 
ban képviseleti  rendszer  legyen,  és  ne  csak  annak 
neveztessék ;  s  a  politikai  jogokkal  felruházott  polgá- 
rok ne  felejtsék :  miként  közdolgaik  kormányzását 
képviselőkre  bizták,  s  csak  azon  befolyást  tartották 
fenn  magoknak,  melyet  szabadválasztás  s  minden 
érzelmeik  s  kivonataik  korlát  nélküli  kimondhatása 
által  gyakorolhatnak.  Hol  a  nép  a  másokra  bizott 
hatalmat  minden  pillanatban  visszaveszi,  s  a  közdol- 
gokba nemcsak  választás  és  kivánatainak  szabad  nyil- 
vánítása, de  határozatok  által  is  befolyni  kivan,  ott  a 
képviseleti  rendszer  névben  igen,  de  valóságban  föl 
nem  található. 

Be  akarjuk  venni  a  népet  alkotmányunk  sánczai  közé, 
s  mert  főkép  alkotmányos  országban  annak,  ki  semmi 
politikai  jogokkal  nem  bir,  még  polgári  jogai  sem 
biztosak,  igen  helyesen  úgy  vélekedünk,  hogy  azon 
képviseltetési  jog,  mely  eddig  csak  nemesekre  szorít- 
tatott, kiterjesztendő  a  nemzet  többi  osztályaira  is.  De 
vajon  birunk-e  már  csak  mi  nemesek  is  képviseleti 
rendszerrel  ? 

Ha  országgyűlés  hivatik  össze,  igaz,  összegyűlünk 
s  megyénkint  nagy  lármával  két  férfit  választunk,  ki- 
ket képviselőinknek  nevezünk;  de  vajon  ez  magában 
véve  tesz-e  már  képviseleti  rendszert?  s  nem  hiány- 
zanak-e  nálunk,  ez  egyen  kívül,  a  képviseleti  rend- 
szer minden  kellékei  ? 

Elküldjük  követeinket  s  megeskettetjük,  hogy  szo- 
rosan ragaszkodni  fognak  azon  utasításokhoz,  melye- 
ket nekik  elküldetésök  alkalmával  adtunk,  s  melyekkel 
talán  meggyőződésök  meg  is  egyezik,  mert  feltehet- 
jük, hogy  hivatalukat  egyébként  el  nem  fogadták 
volna  ;  de  nem  marad-e  együtt  a  választók  testülete 
ugyanazon  tárgyakról  tanácskozva,  melyekkel  az  or- 
szággyűlés foglalkozik?  nem  pótolja,  nem  változtatja-e 

meg  utasításait  egy  napról  a  másikra?  nem  paran- 
csolja e  sokszor  ugyanazon  embereknek,  kiket  meg- 
cskettetett,  hogy  fejéret  fognak  mondani,  egypár  hét- 
tel később,  hogy  a  legszorosabb  felelet  terhe  alatt 
feketét  beszéljenek,  úgy  hogy  —  túlzás  nélkül 
mondva  —  a  mód,  miszerint  egy  vagy  más  követ 
bizonyos  kérdéseknél  szavaz,  sokszor  inkább  azon 
postalegény  gyorsaságától  függ,  ki  az  utasítást  hozza, 
mint  maga  a  követ  meggyőződésétől ;  és  ez  képviseleti 
rendszer  ? 

Törvényhozásunk  van,  igen ;  ki  nem  hiszi  menjen 
Pozsonyba  s  nézze  meg  a  tanácskozási  termeket,  de 
szörnyen  csalatkozik,  ki  azt  gondolja,  hogy  e  termek- 
ben a  nemzet  szabad  képviselői  ülnek,  hogy  az  or- 
szág dolgai  itt  határoztatnak  meg.  Mit  mi  ország- 
gyűlésnek nevezünk,  csak  falhoz  hasonló,  melyet  va- 
laki mulatságára  csak  azért  építtetett,  hogy  mestersé- 
ges visszhangot  képezzen,  mely  mindent,  mi  feléje 
kiáltatik,  változás  nélkül  visszaad. 

Még  törvényhozásunknál  is  csak  puszta  nevet  ta- 
lálunk a  képviseleti  rendszer  lényege  helyett;  mit 
mondjunk,  ha  figyelmünket  megyei  szerkezetünkre 
fordítva,  látjuk,  miként  azon  törvény,  mely  sokszor 
20,000  ember  52  helyen  történt  tanácskozásainak  ki- 
folyása, alkalmazása  módjára  nézve  hasonló  tanácsko- 
zások alá  vettetik  ?  ha  látjuk,  miként  e  hazának  vá- 
lasztói nemcsak  a  törvények  alkotásában,  de  majdnem 
minden  közigazgatási  tárgyakban  egyenes  részt  vesz- 
nek? 

A  nemesség  sokkal  több  egyenes  befolyással  bir 
közdolgainkra,  hogy  sem  a  képviseleti  rendszerről 
nálunk  csak  szó  is  lehetne ;  s  ha  valaki  tőlem  kérdi : 
vajon  lehet-e  a  nemesség  ezen  jogait  az  egész  nem- 
zetre kiterjeszteni?  azt  fogom  felelni,  hogy  ezt  any- 
nyival  inkább  lehetlennek  tartom,  mennyivel  világo- 
sabban bizonyítá  a  tapasztalás,  hogy  e  jogok  gyakor- 
lata már  most  is  felette  nagy  számra  bizatott. 

Nemcsak    az    kivántatik    tőlünk,   nemesektől,    hogy 

másokat  részesítsünk  azon  jogokban,  melyekkel  bí- 
runk; nekünk  le  kell  mondani  bizonyos  privilégiu- 
mokról, melyeknek  gyakorlatában  voltunk.  Nemcsak 
az  szükséges,  hogy  másokat  alkotmányunk  sánczai 
köze  fölvegyünk ;  de  máskép  kell  építni  e  sánczokat, 
ha  a  népképviselet  —  úgy  hiszem  szükségessé  vált  — 
eszméjét  közöttünk  létesíteni  akarjuk.  Míg  megyei 
szerkezetünk  jelen  alakjában  marad,  míg  a  megyei 
közgyűlés  az  egész  közigazgatásról  rendelkezik,  s 
utasítási  jogánál  fogva  a  törvényhozásra  befolyást 
gyakorol,  a  megyei  gyűlésben  pedig  minden  nemes 
egyenes  befolyással  bir,  népképviseletről  komolyan 
szólni  nem  lehet.  A  népképviselet  első,  mellőzhetlen 
feltétele  jelen  megyei  szerkezetünk  megváltoztatása. 
Ha  az  erre  szükséges  honszeretetet  s  önmegtagadást 
nem  érezzük  kebleinkben,  ha  jelen  megyei  szerkeze- 
tünkhez  ragaszkodunk,  hagyjunk  fel  sovárgásainkkal. 
Ki  nagy  czél  után  fárad,  ki  jelen  szabadítékait  való- 
ságos jogokkal  akarja  fölcserélni,  ne  hígye,  hogy  ezt 
áldozat  nélkül  elérheti. 

Jelen  megyei  szerkezetünkkel  együtt  létező  bajaink 
orvoslatára  a  haladó  párt  által  két  indítvány  tétetett. 

Az  elsőre  nézve,  mely  a  közös  teherviselés  elvé- 
nek elfogadásában  áll,  láttuk,  hogy  annak  teljesen 
keresztülvitelére,  jelen  megyei  szerkezetünk  fentartása 
mellett,  valószínűség  nem  mutatkozik. 

A  másodikra  nézve  megmutattam,  miként  népkép- 
viseletről szólni,  míg  a  nemesség  jogai,  melyeket  me- 
gyei szerkezetünk  mellett  élvez,  szűkebb  korlátokba 
nem  szoríttatnak,  puszta  ábránd. 

Jól  tudom,  az  itt  elmondottak  nem  fogják  nevelni 
népszerűségemet;  nem  hibáznak  hazánkban  számosan, 
kik  minden  szót,  mely  a  nemesség  politikai  jogainak 
korlátozása  mellett  emeltetik,  szent  borzalommal  hal- 
lanak; kik  haladni  akarnak,  de  magokkal  még  egészen 
tisztába  nem  jöttek,  nem  lehetne-e  egyszersmind  a 
régi  helyen  maradniok  ;  kik  politikai  jogokról  szólva 
szívesen  megfeledkeznek    arról,  hogy  azok   egyszers- 

mind  kötelességek,  melyeket  alkalmatlan  kezekre  bizni 
nem  szabad,  s  kik  tátott  torokkal  egyenlőséget  hir- 
detve, borzadnak,  ha  tőlök  annak  nevében  az  köve- 
tdtetik,  hogy  illetlenül  elfoglalt  helyökről  szálljanak 
le.  Ezen  urak,  kik  ha  a  franczia  forradalom  napjai- 
ban élnek,  az  osztályok  egyenlőségét  hihetőkép  az 
által  akarták  volna  létesíteni,  hogy  minden  embert 
báró  vagy  gréfi  czímmel  ajándékoznak  meg,  kimélet- 
lenül  fel  fognak  szólalni  ellenem;  én  azon  nyilatko- 
zattal várom  ellenvetéseiket,  hogy  az  elvek,  melyeket 
vallok,  s  mindig  vallék,  általam  nem  azért  választattak, 
mert  felölök  szép  szavakkal  irhatok,  hanem  mivel 
meggyőződésem  kívánta  úgy;  s  hogy  azoknak  elfo- 
gadom minden  következményeit,  bármi  népszerűtle- 
nek legyenek  a  nép  azon  egy  huszad  része  előtt, 
mely  eddig  politikai  jogokkal  él.  Nem  vágyom  oly 
babérok  után,  melyekhez  csak  meggyőződésem  meg- 
tagadása által  juthatnék. 

